
Ugy vagyok meggyőződve, hogy hazáuk számos szellemi 
5 erkölcsi szükségei közt, mind a bel- mind a külviszonyo- 
kat tekintve, nem utólsó helyet foglal el a legújabb kor tör- 
ténelme. 

A fiatalabb nemzedék, látva s érezve a viszonyokat, me- 
lyeknek súlya alatt él, kevesek kivételével, alig tud magának 
számot adni az események azon lánczolatáról, melyeken ke- 
resztül jutott a haza jelen állapotába. Olvashatja, ismerheti 
az ősök viselt dolgait, szellemi s erkölcsi állapotait: a küz- 
delmeket, melyeket azok, a hazát védve, külellenségekkel — , 
az uralkodó ház érdekeit támogatva, ennek elleneivel — , az 
ősi alkotmányos szabadságot vagy a uemesi kiváltságokat 
védelmezve, az ellentörekvő kormányhatalommal vagy az 
előre haladó kor szellemével, azt majd elsajátítva, majd 
visszalökve, folytattak; olvashatja s tudhatja, mily állapot- 
ban léteztek hajdan az erkölcsi, szellemi s anyagi érdekek, 
a közügy, alkotmány s igazgatás, nép- és osztályviszonyok, 
a hazai tudományosság s irodalom, ipar s kereskedelem; me- 
lyek voltak az uralkodó eszmék s irányok, szokások és er- 
kölcsök. És jelenleg mind ezeket megváltozva, felforgatva. 
átalakúlva szemlélvén, ámulattal kérdezi: miként történt e 
nagy változás mindenekben? Melyek voltak annak tényezői, 

rugonyai, fokozatai? Milyen a mozgató erők jelleme, hatása, 
s az általok feltételezett események lánczolata s eredményei, 
melyeken keresztül a jelen állapotok képződének? És ha a 
már elhunyt vagy élemedettebb nemzedék hagyományai s 
elbeszéléseiből megfejthet is magának egy s más kérdést : 
tudománya hézagos; mert sem módja, sem kedve nincs min- 
denkinek átbuvárlani a forrásokat, melyekből magának tel- 
jes világot szerezhetne; kézi könyv pedig, melyből mind 
ezekről rendszeresen, kielégitőleg okulhatna, nem létezik. 
De sajnosan érezzük ily könyv hiányát akkor is, ha a 
külviszonyokra vetünk egy pillantatot. Századunk mívelt- 
ségének egyik legszebb eredménye, hogy a népek már nem 
egyedül önmagokkal foglalkodnak ; hanem figyelmök az em- 
beri faj legtávolabbi családjaira is kiterjed: a régi közöny 
helyébe érdekeltség, a hajdani elkülönzöttség, szertehuzás 
. helyébe solidaritás lépett a népek között. Tudni akarják, 
mi s hogyan történik más népeknél; rokon- vagy ellenszen- 
vet tanusítanak más népek törekvései iránt; versenyre kel.- 
nek egymással az emberi szellem és szorgalom teremtmé- 
nyeinek kiállitásában; közös érzelemmel s törekvéssel ka- 
rolják fel a szabadság, míveltség, emberiség érdekeit. És 
csak e közös érdekeltség s versenyző törekvés emelte oly 
magasra századunk míveltségének épületét. Egy nép előtt 
sem lehet ma már közönyös: mily véleménynyel viseltetik, 
rokon- vagy ellenszenvet tunusít-e iránta a mívelt világ; 
mert ennek puszta közvéleménye is óriási hatalom, melynek 
helyeslése vagy gáncsa hatalmasabban és következetesebben 
sujt vagy emel, mint százezernyi hadseregek. E közvélemény 
rokonszenvére pedig egy népnek sincs nagyobb szüksége, 
mint annak, mely szerencsétlen; melyet idegen hatalom, le- 

gyen az anyagi vagy erkölcsi, elnyom, jogaitól megfoszt, 
saját egyéniségének kifejtésében korlátol, s a térről, melyen 
kivül nem haladhat, leszorít, a levegőtől, mely nélkül nem 
élhet, elzárva tart. De más népek közvéleményét, rokon- 
szenvét e szerencsétlen népek csak az által fordíthatják 
magokra, ha azokkal nem csak jelen állapotaikat, az igaz- 
ságtalan nyomást, melyet szenvednek, híven megismertetik ; 
hanem teljes világosságba helyezik a magok egész egyéni- 
ségét, s annak erkölcsi becsét, mind azon szépet, jót és 
nemest, mit az magában tartalmaz; mert e közvélemény 
elfordul a silányságtól s csak a jót, szépet és nemest pár- 
tolja. Mind ez pedig a viselt dolgokban, az alkotott s ápolt 
intézményekben s a folytatott törekvésekben, — szóval: 
az egyéniséget visszatükröző történelemben nyilatkozik. A 
maga történelmének megismertetése ennél fogva nem ke- . 
vesbbé első kötelességei s érdekei közé tartozik minden 
népnek, mint annak saját keblébeni ismerete. 

És ebben, ez új korra nézve, nagy volt eddigelé mulasz- 
tásunk. Ereszkedjél valamely külföldivel beszélgetésbe, vagy 
olvass könyvet, hirlapi czikket hazád ügyeiről: bizonyos le- 
hetsz, hogy kínos érzelmek fognak benned támadni, látván: 
mily kevéssé s mily ferdén ismertetnek hazád viszonyai, 
nemzeted mult kori törekvései, szintugy mint sóvárgásai a 
jelenben. Vagy nem fogsz-e mély fájdalmat érezni a külföld 
tudatlansága fölött hazád viszonyairól, midőn például 
egy, 1863-ban, s már a 18-dik kiadásban megjelent s ezer 
meg ezer példányokban forgó kézi könyvben !) olvasod: . 
«A nemesség ( Magyarországban ) roppant kiváltságokkal 


") Dictionnaire Universel d'Histoire et de Géographie. Par M. N. Bouillet. 

bir;.... de a parasztok agyonnyomatnak a robotok által, és 
körülbelől oly bánásmódot tapasztalnak, mint a rabszolgák... 
A nyelven, melyet Magyarországban beszélnek, nagyon meg- 
látszik az elemek különfélesége, melyekből e nép képezte- 
tett; az uralkodó nyelv a latin; az a tudós és irott nyelv is... » 
Nem fogsz-e hasonló fájdalommal felsóhajtani, midőn idegen 
társalgód csodálkozását fejezi ki, hogy miért nem fogadja 
Magyarország hálásan az alkotmányt, melyet a nagylelkű 
császár octroyrozott népeinek; miért vonakodik a képvise- 
lettel megajándékozott ausztriai népekkel közösen, parla- 
menti uton, intézni a maga ügyeit, s inkább szenved egy 
önkényszabta ideiglen alatt, mintsem képviselőit a Reichs- 
rathba küldené? stb. És csak azért bocsátasz meg neki, 
mert nem tudja, mennyivel becsesebbek, szabadabbak, egyé- 
niségével egyezőbbek azon intézmények, melyek az ősöktől 
századok folytában lerakott alapon a mult évtizedek alatt 
kifejtettek , melyekkel együtt növekedett férfi korára nem- 
zeted, s melyektől megfosztatnia körülbelől egy neki a nem- 
zeti halállal. Társalgód érti Irland óhajtásait, érti Velencze 
sóhajait, érti a lengyelek hősies küzdelmeit s önfeláldozását; 
de nem érti a te nemzeted nyögdeléseit, sóvárgásait; mert 
nem ismeri történelmét a mult évtizedekben. 

E kettős szükséget akarja kielégíteni ezen könyv. És 
bensőleg meg vagyok győződve, hogy az erre fordított fá- 
radsággal róvom le hazám iránti kötelességeim adóját leg- 
hívebben; ez lesz leghazafiasb, polgártársaim elismerésére 
legméltóbb, s egyszersmind legáldásdúsabb tette életemnek, 
ha e szükségeket általa csak némileg is sikerül kielégítenem. 

Évek óta óhajtám: bár nyúlna tollhoz, s irná meg e szá- 
zadi történelmünket azon jeleseink valamelyike, kik nálam- 

nál nemcsak tehetségben, de tapasztalásban is dúsabbak, 
tán magok is nevezetes részét alkották e történelemnek. E 
korszak történelmének anyaga még kevéssé van össze- 
gyűjtve. Nyilvánosságra országgyűléseink jegyzőkönyvein 
kivül 1841-ig, midőn a napi sajtó is szabadabban kezdvén 
mozoghatni, nemzeti életünk tükrévé vált, alig jutott még 
valami. Volt kormányszékeink, megyéink levéltáraiban s 
egyesek tárczáiban rejlenek még a legbecsesebb anyagok. 
Ezek nyilvánossághiányát azon élemedettebb jeleseink, kik 
a korábbi eseményeknek magok is tényezői valának, hacsak 
emlékezetőkből is, leginkább pótolhatnák ; sok oly részletet 
pedig, mi megirva nincs, s mi mégis a függönyök mögött té- 
nyező , színt adó, vagy épen elhatározó indok, rugony és 
mozgató erő volt, csak ők menthetnének meg a feledés ör- 
vényéből, mely azokat sírjok fölött elborítandja. Korunk 
történelmét valamelyik ily jelesünktől megirva birni, való- 
ságos kincs volna nemzetünk számára. Még csak néhány él 
e férfiak közől: s ha ők is elhunytak, velök együtt történel- 
münk sok érdekes részlete vesz el örökre. 

Évek multak a nélkül hogy forró óhajtásomat teljesedve 
láthattam volna. Magam nyúltam tehát tollhoz, megirni az 
elébbiek után, mintegy folytatásul, összes nemzeti életünk e 
legdicsőbb, s azért híven, kielégitőleg rajzolni legnehezebb, 
korszakának történelmét. Nem csak töretlen utra léptem ; 
hanem, távol a szeretett hazától, még számtalan oly forrás- 
ból sem meríthettem, mely csak a hazában élőknek van 
nyitva. De ráléptem ez utra mind a mellett, ha csak azért 
is, hogy botlásaim, tévedéseim ama képesebb jeleseink vala- 
melyikét arra birják, hogy magát a munkára elhatározva, 
jobb művel ajándékozza meg hazáját; vagy legalább helyre- 

igazítsa az enyém tévedéseit, pótolja hiányait; és tapaszta- 
latainak, ismereteinek kincsei e tekintetben megmentve le- 
gyenek a hazának, a jövő kornak. 

Ha honfitársaim e két kötetet, melyek az 1823 és 1848 
közt lefolyt korszakot foglalják magokban, kedvesen fogad- 
ják, s egyébiránt a körülmények is engedik: az 1848-diki 
ápril közepével, a felelős parlamenti kormány működésével 
kezdődött korszak történelme, nagyjából már kész, ezeket 
gyorsan követendi. 


Genf, 1863 végén. 


Horváth Mihály. 

ELSO KÖNYV. 
BEVEZETÉS. 
Viszonyok az 1825-ki országgyűlés előtt. 


Azon nagy átalakulás, melyen a franczia forradalom vér- 
keresztsége az emberi szellemet, állami s társadalmi viszo- 
nyaiban egyaránt, átvezette, Magyarországot sem hagyta 
érintetlenül ; kivált miután ezen átalakulás épen azon időben 
kezdődött, midőn a Il. József jószándoku, de erőszakos re- 
formjai a nemzeti életet minden viszonyaiban oly hatalmasan 
megrázkódtatták. A haladási, átalakulási vágy, a hosszu 
mozdulatlanság után, már az 179°/, -ki országgyűlés bizott- 
mányainak reformterveiben meglepő erővel nyilatkozik. S e 
vágy, e törekvés azontúl, a számtalan akadályok daczára, sem 
aludt ki többé a nemzetben. Az újjászületés folyama azóta 
hol gyorsabb hol lassubb, de szakadatlan haladásban tűnik 
fel a vizsgáló szem előtt; s a nemzet, küzdelmeiben a nehéz- 
ségekkel s akadályokkal, annál érdekesebb tüneményt mutat, 
minthogy ezen újjászületésében egészen magára hagyatva, 


A haladási 
vágy ébredése 
a nemzetben. 


minden külsegedelem nélkül, sőt még saját kormánya által . 


is inkább akadályozva mint támogatva, egyedül a maga 
erejéből és saját természete szerint, küzdi fel magát közép- 
kori állapotaiból a polgárosodás oly jelentékeny s díszes 
fokára, melyen teljes joggal számithatá magát Európa mívelt 


. nemzetei közé. 


A haladás, mely hazánkban a század két első tizede alatt 
észlelhető, összehasonlítva avval, melyet Európa különféle 
nyugoti s déli országaiban ugyanezen korszak alatt szemlélünk, 
felette csekélynek látszik ugyan; de mindent összevéve, még 
is arányban áll az a fejlődés lehetőségének feltételeivel; mert 
a miveltebb államok közt egyet sem találunk, hol a haladást 


A haladás 
akadályai " 

ez időben annyi külső s belső akadály nehezítette s késlel- 
tette volna, mint hazánkban. 

Ezen akadályok legsúlyosbjai épen magának az államélet 
fő tényezőinek, a kormánynak s a legalis nemzetnek, a ne- 
mességnek és a törvényhozásnak részéről eredtek. Sőt még 
a társadalmi téren is hiányoznak vala az életvidor, gyorsabb 
kifejlés leghatékonyabb feltételei. Mi különösen emezeket 
illeti: közéletében s köznevelési intézeteiben a nemzet még 
mindig a latin nyelv béklyói által lévén lenyűgözve, parlagon 
hagyta csak most ocsúdó nemzeti irodalmát. Nemzeti nyelven 
e század elején még alig létezett néhány könyv, melyből a 
közönség tudományt, hasznos ismereteket meríthetett volna ; 
miért nem csoda, hogy az alapos, kivált szaktudomány, a 
mily ritka, oly csekély becsben volt; hogy áthatóbb szak- 
képzettséget akár a nemzeti foglalkodás fő ágában, a mezei 
gazdászatban, akár a kézműiparban s kereskedelemben or- 
szágszerte alig lehetett találni. Az életpálya választásában 
inkább a családi hagyomány, példa s megszokás, mint a ké- 
pesség s hivatás határozott. A nemes családok ivadékai, ha 
szűkebb anyagi körülmények közt léteztek is, szégyenítőnek 
tartják vala a lenézett iparos foglalkodást tűzni ki életök czél- 
jává ; sől még a művészeti pályától is idegenkedve, jobbára csak 
az ősi, bár sok esetben már csekély, birtokon osztozának, hagyo- 
mányos módon mivelendők földjeiket; vagy a «prokátori» pá- 
lyára özönlének. — Nem volt, továbbá, a nemzetnek nagy, 
gazdag, nemzetileg mívelt fővárosa, mely az értelmi erőket, a 
míiveltebb, vagy legalább csak a magasabb osztálybelieket magá- 
ban egyesítette, s avidékre irányt adva, világotsugározva, veze- 
tőleg hatott volna; a nemesség általában birtokain, a főnemes- 
ség, nagy részben elnémetesedve, Bécsben lakott. Az országnak 
nem volt közlekedése a míveltebb külfölddel, melynek példája, 
fejlettebb állapotai reá serkentőleg, képzőleg hathattak volna. 
Ipara, kereskedelme pangásban lévén, hiányzottak tőkéi a 
szükséges beruházmányokra, melyek a nemzeti fejlődésnek 
élénkebb lendületét, gyorsabb haladását eszközölhették volna. 

A nemzet leggazdagabb osztálya, a nagybirtoku főnemesség, 
hivságos életében eladósodva, nagy részben a bécsi tőzsérek 
szeszélyétől függött. 

A társadalmi viszonyokból eredt ezen s hasonló akadályokat 
pedig a kormány nemcsak hogy elmozdítani nem ügyekezett, 
hanem a maga részéről még súlyosabbakkal szaporítá. 

Az államszerződések s törvények szerint független s ősi 
alkotmányos intézményekkel biró hazánk oly monarchiának 
lévén állató része, melynek másik fele korlátlan hatalommal, 
kényuri elvek szerint igazgattaték: minden törekvései s til- 
takozásai, minden koronázati hitlevelei s törvényei daczára 
sem óvhatta meg magát egészen a kényuralom tulterjesz- 
kedéseitől, a közös fejedelmet környező, reánk nézve idegen, 
miniszterek s tanácsosok befolyásától. A nemzet kénytelen 
vala szünet nélkül küzdeni fenyegetett alkotmányos jogaiért, 
törvényes függetlenségeért és önkormányzatáért. Még rnaga 
legdrágább kincse, a nemzetiség is, nem egyszer forog vala 
oly súlyos veszélyben, hogy csak nagy erőfeszítéssel lőn 
megmenthető az enyészettől. Oly nemzetnek pedig, mely e 
legfőbb javak, függetlenség, alkotmányos önkormányzat, 
nemzetiség, megmentésére kénytelen fordítani legjobb erőit, 
polgári intézményeinek kifejtésében s átalános míveltségében 
alig lehet tennie jelentékenyebb haladást; mi csak a nemzet 
és kormánya közös, összhangzó törekvéseinek lehet eredménye. 
A kényuralomra s az egész monarchia igazgatási egyesítésére 
törekvő bécsi kormány a helyett, hogy ösztönözni s vezetni 
ügyekezett volna a nemzetet, intézményei kifejtésében, maga 
gátolta, nehezítette ezt; mivelhogy a fejlődni természetesen 
csak alkotmányos szellemben kivánó nemzet a kormány irá- 
nyát, szándokait ellenzé, s inkább tűrte intézményeinek 
hiányosságát, inkább pangott elavult, a haladó kortól elma- 
radt ősi állapotában, mintsem hogy a korszerű haladásért 
függetlenségét, alkotmányos önkormányzatát adja cserében. 
És miként a politikai, ugy a szellemi és anyagi érdekek 
fejlesztésében is csak gátolást, akadályokat tapasztalt a nemzet 

a kormány részéről: emezek egyoldalúlag a korlátlanul 
kormányzott s a fejedelem önkénye szerint megadóztatható 
német örökös tartományok javának áldoztattak fel; amazokat 
a kormány a kényuralom érdekében tartá lenyűgözve. 

E senyvesztő, régi viszonyokhoz pedig a mult század végső 
tizede óta még újak is járulának, melyek a II. József halála 
után oly nagy reményekre jogosító átalakulást mindjárt 
kezdetében megakasztották. A franczia forradalomnak, mely 
nemcsak a hűbériséget és kényuralmat, hanem borzasztó 
túlcsapongásaiban magát a trónt és oltárt is felforgatá, s 
minden történelmileg fenállót vérpatakokkal mosott el, iszo- 
nyu rombolásai s mészárlásaitól megrettent udvar és kormány, 
önvédelmében a világot sarkaiból kiforgató eszmék és elvek 
` ellen, az ellenkező végletekbe rohant: minden újitásnak és 
reformnak, minden természetszerű fejleménynek is, mely 
a szabadság s alkotmányosság ügyét gyarapíthatá, ellenségévé 
lett. Sőt, az oly rettenetes kisérettel járó népszabadsági 
eszmék terjedésének lehetőleg elejét veendő, az országot a 
külföldtől a mennyire csak lehetett, elzárta, a külfölddel 
minden szellemi közlekedést meggátolt, s a szellem szabadabb 
mozgását benn is lenyűgözte ; és ekképen az elzárás és cen- 
sura, a köznevelés mód feletti korlátolása s az egyesülési jog 
megtagadása által, a nemzetet mély tudatlanságra, szellemi 
pangásra s tétlenségre kárhoztatta. f 

E reactionarius megállapodás azonban a nemzeti élet fejlő- 
désében nem egyedül a kormány műve volt; a nemesség egy 
részét is méltán lehet a miatt vádolni. A főnemesek, majdnem 
kivétel nélkül, hasonlókép mint a kormány, megrémülvén a 
forradalom örjöngéseitől s demokratiai eszméitől, nem keve- 
sebb idegenséget tanusitának az újitásoktól, s a kormánynyal 
kezet fogva gátolák a reformokat. Másokat, a nemesség sorai- 
ban, kiváltságaik elfogult bálványozása, a szűkkeblű önzés, a 
hagyományos előitéletek, a saját valódi javát be nem látó értel- 
metlenség s tudatlanság, és az abból eredt féltékeny, makacs 
mozdulatlanság tőnnek elleneivé a korigényelte haladásnak. 

E kettős reactio szikláin törtek meg mind ama javitások 
s reformok, melyeket az értelmesebb s önzetlenebb hazafiak 
a század első tizedében lefolyt országgyűléseken szőnyegre 
hoztak vala. Utóbb aztánsa nemesség, ha bár annak minden 
felekezetei akartak volna is, semmi módon sem indíthatá 
meg többé az alkalmas időben maga által is mellőzött refor- 
mokat; mert a kormány, mely a kedvező körülményeket 
kényuralmának gyarapítására mindenkép ügyekezett felhasz- 
nálni, mivel a nemesség részéről hajthatatlan ellenzésre talált, 
1812 óta többé országgyűlést sem hirdetvén, még az alka- 
lomtól is megfosztá a nemzetet, törvényesen megújítani elavult 
állapotait, pótolni hiányait, a kor kivánalmai szerint fejteni 
ki vagy módosítani ősi intézményeit. 

De bár ekként számtalan külső s belső akadályokkal kel- 
lett küzdenie, s bár e küzdelmeiben, a társadalmi viszonyo- 
kat tekintve, mind annak hiányát is érezte vala, mi haladá- 
sában segédévé válhatott volna, egészen mozdulatlan még 
sem maradt, nem maradhatott a nemzet. Az átalakulási 
vágy, mióta benne a II. József megrázó kormányának s a 
franczia eszméknek hatása alatt fölébredt, az érintett s más 
hasonló akadályok daczára sem veszett ki többé egészen be- 
lőle. A nagyszerű kornak kedélyrázó, képzeletkápráztató 
eseményeiben s még inkább világderítő s termékenyítő esz- 
méiben csodás erő rejlék, mely mindenkit megragadott, 
tevékenységre, haladásra ösztönze. És a közönségessé lett 
törekvésekből nemzetünk sem maradhatott ki egészen, bár 
mennyire ügyekezett is a kormány elzárni azt minden kül- 
földi közlekedéstől, a világszellem minden érintéseitől. Ma- 
gok a husz éves óriási háboru okozta súlyok több ízben oly 
erőfeszítésre kényszeríték a nemzetet, mely az előhaladás 
induló pontjául szolgála; mert az inség, a szükség mindenha 
leghatékonyabb rugonya az önkifejtésnek. 

És valóban, az e korszak alatt lefolyt országgyűlések egyike 
sem mult el a nélkül, hogy valamit e tekintetben ne lendi- 
tett volna ; vagy legalább, hogy a nemzet képviselőinek ér- 


A nemzet 

a helyreállt 
békében. 

telmesebb s hazafiasabb érzelmű része nem sürgette volna 
az 1791-ben megrendelt országos reformtervek fölvételét. 
E tervek, ha a nemzeti kivánatok szerint életbe léphetnek, 
miként az állami s társadalmi élet aninden viszonyait átka- 
rolták, kétségkivül hatalmas lökést adtak volna az összes 
nemzeti mívelődésnek; mi azonban, mint tudjuk, nem való- 
sult. Midőn pedig a kormány, részint mivel gondjait a súlyos 
háboru vette igénybe, részint mivel minden átalakitásban, 
mely a nemzet részéről inditványoztaték, a rettegett forra- 
dalmi eszmék ébredését sejté látni, — e reformterveket 
gyűlésről gyűlésre halogatá, s végre egészen mellőzte : mind 
a megyék, mind egyesek tőnnek egynémi kisérleteket, hogy 
a pangó hazai állapotok egy s más ágában egynémit len- 
ditsenek. A helyesebb fogalmak a kereskedelem s általában a 
nemzetgazdászat körében, az első javitások a mezei gazdaság 
terén, a buzgóbb törekvés a nemzeti nyelv s irodalom ki- 
művelésére stb. valóban e korszak alatt kezdének feltünedezni. 
Részvényes társaságok keletkeznek csatorna s utépitésekre, 
mocsárok kiszáritására, a borkereskedés gyarapitására. Gaz- 
dáink érezni kezdék a földmivelés és baromtenyésztés oksze- 
rűbb kezelésének szükségét, s azok előmozdítására gazdászati 
iskolák alapíttatnak, külföldi gazdászati intézetekbe utazások 
intéztetnek ; az állat-, kivált a birkanemesités egyik fő törek- 
vésévé lesz birtokosainknak. Némely megyék az országutak 
javitására fordítják gondjaikat; mások, Pest megye kezde- 
ményezésére, még a nemzeti nyelvet is administrativ uton 
akarják mívelni, s kisérleteket tesznek egy kimerítő szótár 
kidolgozására; mit azonban, mint általában az ébredő iroda- 
lom mivelését, egyesek nagyobb sikerrel űznek stb. stb. 

És, ha a nemzet e haladási kisérleteiben kormánya részéről 
kellő gyámolitásban részesül vala, kétségkívül rövid idő alatt 
szép eredmény jutalmazta volna a dicséretes törekvést. E 
gyámolitást a béke helyreállta után teljes joggal is várhatta 
kormányától a nemzet, mely a háboruk folytában több izben 
hallá az áldozatokat igénylő fejedelem ajkairól, hogy azokat a 

kivívandó békében az ország érdekeinek gondos ápolásával 
viszonzandja. A kivánt áldozatokat a nemzet, bár nem ritkán 
a maga nagy megerőltetésével, készségesen meghozta; most 
tehát a kormányon volt a sor, szavát beváltani. Különben is, 
miután a harczok zaját 1815-ben egy hosszu békére való kilátás 
váltotta fel, mind azon szellemi s erkölcsi erőket, melyeket 
huszonöt év óta a háboru véres munkái vettek igénybe, 
azontul a béke műveire, az állami s társadalmi élet kifejté- 
sére, a szellemi és anyagi érdekek gyarapitására lehetett 
irányozni; a pénzerőnek, melyet elébb a hadi készületek 
szükségeltek, legalább egy részét gyümölcsöző beruházmá- 
nyokra lehetett fordítani; s hogy mind ez történjék is, a 
nemzet méltán várhatá tett áldozatai jutalmául. 

De ezeken kivül megint szőnyegre került egy más, főfon- jjászervezé 
tosságu kérdés, mely az elméket már 1806-ban is komolyan sének kérdése. 
foglalkodtatá: a birodalom újjászervezésének kérdése. Az 
újjászervezés szüksége, a franczia háboruk bevégzése után, 
aligha éreztetett valahol annyira, mint a Habsburg fejedelmi 
ház monarchiájában, mely sem egységgel, sem a maga 
nagyságához mért, erős, tömör középponttal nem birt, mióta 
nyugatibb német tartományait elvesztette. Mert, mi emezt 
illeti, — mi mégis minden jelentékenyebb államnak egyik 
legszükségesebb feltétele: a még fenmaradt s összesen is csak 
mintegy hat—hét millió néptől lakott német tartományokat, 
melyek tulajdonkép a monarchia határszéleit képezték, lehet-e 
vajjon egy 30 millió népségű birodalom erős, tömör közép- 
pontjául tekinteni, mely felé a birodalom többi részei nehéz- 
kedjenek? S lehet-e azon monarchia szervezetét helyesnek 
mondani, melynek székvárosa csaknem a határszélekre, azok- 
hoz oly közel esik, hogy, mint a lefolyt háboruk alatt többször 
meg is történt, az ellenség azt csaknem ugyanazon napon 
körültáborolhatá s hatalmába ejtheté, melyen a határokat 
átlépte? 

S még roszabb lábon állott a monarchia egysége. Az ugy- 
nevezett «ausztriai birodalom», mely mint tudjuk, tulajdon- 

képen két, egymástól lényegesen különböző államból képezte- 
tett, birt ugyan külső képviseletében az állami egység némi 
szinével; mert hiszen e képviselet tulajdonképen nem is az 
államra, hanem a monarchára, a fejedelemre vonatkozott. 
De belső, állami egységről, mely még is az erő s állandóság 
egyik lényeges feltétele, szó sem lehetett ott, hól a monarchia 
egyik fele egyátaljában nem tartá, s törvényei szerint nem 
is tarthatá magára vonatkozónak a monarchia új czimét, az 
« ausztriai császárságot»; hol a monarchia két részre van 
szakadva, melyek egyike alkotmányos kormányzattal s külön 
törvényekkel bir, mig másikát a közös fejedelem absolut 
hatalommal önkénye szerint kormányozza. 

Az állami egység, való igaz, még soha sem létezett a Habs- 
burgház monarchiájában, mióta .hazánk e fejedelmi házat 
hívta meg a maga trónjára. De ezt teljességgel lehetetlen is 
volt létesíteni, mig a magyar király egyszersmind német 
birodalmi császár is volt: egyaránt lehetetlen lévén, akár 
Magyarországot a Németbirodalomba beolvasztani, akár ennek 
a magyar alkotmányt tenni alaptörvényévé. És a történelem 
bőséges tanuságot szolgáltat ama kisérletek hiuságáról s 
eredménytelenségéről, melyekkel ezen állami egységet ré- 
gebben kivált I. Leopold, újabban II. József annyi erőfeszi- 
téssel törekedtek megalapítani. 

Az első alkalom ezen államegység megalapitására 1804-ben, 
majd 1806-ban nyilt, midőn «a római szent birodalom » 
nemcsak tényleg, hanem névszerint is megszünt s Ferencz 
annak cziméről végkép lemondván, az örökös császár czimét 
vette fel"). És tudjuk, hogy akkoron folytak is tanácskozá- 
sok ezen egység megalapítása felett. Tudjuk, hogy a legmé- 
lyebben látó bécsi államférfiak magok is akként vélekednek 


') Eleinte « Magyar- és Csehország császára » czimét akarta felvenni 
Ferencz, s az iránt érintkezésbe is ereszkedett Napoleonnal, ki bár külö- 
nösnek találta a két császári korona egyesítését, ama czim felvételét egy- 
átaljában nem ellenzette. Ld. Correspondance de Napoleon I. Paris 1862. 
VIII, 422, 449, 477. 

vala, hogy Ferencz semmi jobbat nem tehet a maga s dynasz- 
tiája szintugy mint monarchiája érdekében, mint ha biro- 
dalma középpontjául Magyarországot, székhelyéül, Bécs he- 
lyett, Budapestet tűzi ki, s minden országait s tartományait 
ugyanazon alkotmánynyal adományozza meg, ugyanazon 
kormányformát s igazgatási modort alapítja meg egész 
birodalmában. E közös alkotmány, e közös igazgatási forma 
kétségkivül csak a magyar alkotmány s igazgatás lehetett 
volna; miután a fejedelmi ház csak azon feltétel alatt hívatott 
meg az ország trónjára, csak azon feltétel alatt nyerte elébb 
södés jogát az országban, hogy ennek alkotmányát teljes 
épségben fentartsa ; — mire koronázatakor esküvel is kötelezi 
magát minden király. Némi módosítások kétségkívül szüksé- 
gesekké váltak volna mind az alkotmányban, mind az igazga- 
tásban, hogy azt minden német-cseh örökös tartományra ki 
lehessen terjeszteni. De kételkedni a felett is alig lehet, hogy 
a nemzet, törvényesen, országgyűlésileg megkérdezve, ne 
lett volna hajlandó a szükséges módosításokra azon felszám- 
lálhatatlan előnyök fejében, hogy a birodalom középpontja 
Magyarország, székvárosa Budapest leend, s az alkotmány, 
valamennyi örökös tartományokra kiterjesztetvén, azontul 
mindigre megszabadul azon ellenséges támadásoktól, melyeket 
eddigelé Ausztria korlátlan és jellemök, viszonyaik szerint . 
német, fejedelmeitől s azoknak bureaukratikus szellemű s a 
kényuralmat reánk is kiterjeszteni vágyó német minisztereitől 
szenvedni minduntalan kénytelen vala. Mert fel lehet tenni, 
hogy ama módosításokban csak ugy egyezett volna meg a 
magyar nemzet, hogy egy részről az alkotmány sarkalatos, 
alapelvei épségben maradjanak, a törvényhozó hatalom csak 
ugy legyen felosztva, mint eddig, a fejedelem és nemzet 
között, s a hatósági önkormányzat se szenvedjen csorbulást ; 
más részről, hogy az udvar teljesen mondjon le eddigi viszo- 
nyairól Németország iránt, e német viszonyokat szűnjék meg 
irányadó elveinek tekinteni, s ennek biztositásául az ekként 


! 

egyesítendő birodalom összes kormányában a magyar elemnek 
annyi súlyt s befolyást engedjen, mennyi azt az ország ter- 
jedelmének, középponti fontosságának s lakosai száfmának 
arányában megilleti. 

E módosításokban, — melyek aztán, hogy törvényesek 
legyenek, természetesen a magyar országgyűlés elejébe voltak 
volna terjesztendők, 1806-ban már kezdett vala is dolgozni 
a bécsi kabinet. c Én jelenleg tervet fogok kidolgozni egy új 
osztrák monarchia alkotására » — ugymond az udvar első 
rangu publicistája, az e munkával megbizott Gentz Frigyes 
egy, augusztus 4-én 1806-ban kelt s Müller Jánoshoz intézett 
levelében. ") « Bécsnek meg kell szűnni székvárosnak lennie, 
a német államrészek mint mellék s határszéli tartományok 
tekintendők, a kormány széke mélyen Magyarországba teendő 
át, s ezen ország részére egy új alkotmány készítendő. 
Magyarországgal, Csehországgal, Galicziával, s avval mi még 
Németországból fenmaradt, még tarthatja magát az ember 
a világ ellen, ha akarja. Fiumét és Triesztet minden áron 
meg kell menteni, különben ezen államnak nincs vizi közle- 
kedése ; minden egyebe a legnagyobb bőségben, s határszélei 
természet s némi müvészet által annyira megerősíthetők, 
hogy az ördög és az ő legioi sem törhetnek be. Ha mind 
ez valósul, Porosz- s Németország nem sokára ezen új mo- 
narchiánál fognak segélyért könyörögni. » 

Azonban, mint tudjuk, e terv akkoron hajótörést szenve- 
dett Ferencz császár szivósságán, ki sem kényuralmáról s 
absolut hatalmáról a német-cseh örökös tartományokban, 
sem azon reményről nem akart még lemondani, hogy hege- 
moniáját a nagy Németországban a körülmények változtával 
tán sikerülend még visszanyernie. A tervezett egységes, al- 
kotmányos állam helyett, középpontjául Magyarországgal, 
székhelyéül Budapesttel, mint tudjuk, a régi egységtelen, zi- 
lált szerkezetű monarchia maradt fenn, mely tulajdonképen 


') Fridr. von Gentz Schriften, herausgegeben von Schlesier, IV, 247. 

két, kormánymodorára nézve egymástól lényegesen külön- 
böző, egymással csak a fejedelem személyének ugyanazonsága, 
a «personal unio» által összefüggő államból vala képezve. 
A tervezett egységes állam") helyett az ugy nevezett c Ausz- 
triai császárság» alapíttatott meg, mely minthogy, maga az 
alapító okmány értelme szerint is, a magyar alkotmány, tör- 
vények s igazgatás tekintetében semmit sem változtatott s nem 
is változtathatott, és a cseh-német örökös tartományok kor- 
mányát is egészen régi, absolut modorában hagyta, — az egy- 
séges állam igényeinek egyáltalában nem felelt meg. Most 
tehát, midőn a béke valahára helyreállott, a kormányzók 
nem kevesbbé mint a kormányzottak, a Lajthán túl és innen 
egyaránt érezték az újjászervezés szükségét: amazok, mivel 
az egység szüksége ismét követelőleg áll vala előttök ; emezek, 
a Lajthán túl, mivel ők is alkotmányért sóvárgának; a Laj- 
thán innen, mivel ezen vegyes házasságban a kényuralmilag 
kormányzott német örökös tartományokkal mind több ve- 
szélytől félthették ősi alkotmányukat. 

Ezeken kivül pedig jelenleg más viszonyok is merültek a 
felszínre, melyek ezen újjászervezés szükségét még inkább 
az előtérbe tolták. Az államokban, a lefolyt rendkivüli ese- 
mények alatt, hogy ugy mondjam, egy új tényező támadt: a 
nemzetiség. A franczia forradalom óta a nemzetiségek meg- 
ifjodtak s kifejlődtek. Az államokat Napoléon zsarnoki hatalma 
ellen egyedül a felébredt nemzetiségek mentették meg; s ezek 
erkölcsi erejének nagy jelentékenységét a státuséletben a 
kormányoknak már lehetetlen volt nem látniok, s meg nem 
győződniök hogy, valamint ezek fellelkesülése nélkül meg- 
menteni nem lehetett volna az államokat: ugy ezek a jövőben 
sem tarthatnak számot szilárd állandóságra, ha az általánosan 
mindenütt szükségessé lett újjászervezkedésben a nemzeti- 


') Napoléon erről igy ir 1805-ki augusztus 20-kán Talleyrandhoz: «Non- 
seulement je suis bien aise gue le roi de Hongrie change son titre de roi 
en celui dempereur, mais je verrai sans peine le titre de roi disparaitre 
de Europe. » Corresp. de Napoléon, VIII, 477. 

ségeket számitásba nem veszik; mert ezek már teljes öntu- 
dattal tényezőivé lettek az államnak, s követelték is abban a 
magok jogainak érvényességét. 

A Habsburgház fejedelmei elébb, mint egyszersmind német 
birodalmi császárok, monarchiájokban is csak a német nem- 
zetiséget emelték érvényre, mit sem gondolván avval, hogy e 
nemzetiség kisebbségben létezik a monarchiában ; sőt, mint 
II. József, kényszerítvén is a németség alá hajólni a többi nem- 
zetiségeket. De a hajdani viszonyokat már nem lehetvén vissza- 
varázsolni, a régi állampolitikát sem lehetett többé büntetlenül 
érvényben tartani. Ferencz, midőnkabinetje, a bécsicongressus 
előtt, az elutasíthatlanná vált újjászervezés felett tanácskozni 
kezd vala, leginkább óhajtotta volna ugyan a Németbirodalom- 
nak oly módon helyreállítását, hogy a császárság ismét a maga 
házának jusson osztályrészül. De ilyesmit a létező viszonyok 
már nem engedtek. Midőn Poroszország az utólsó háborúk alatt 
kivívott nagy hatalmi súlyát oly erélyesen érvényesítette ; mi- 
dőn a németekben már oly élénk volt a nemzetiség érzete s 
ama vágy, melynél fogva nem csak alkotmányt kivántak, ha- 
nem nemzetiségöknek is teljes függetlenséget s oly politikai 
súlyt igényeltek, mely számokkal, míveltségökkel arányban le- 
gyen, — mind ezen s több efféle viszonyok közt, melyeknek 
fejtegetése nem lehet feladatunk, a Németbirodalomnak régi 
alakjában való helyreállítása egyátaljában lehetetlenné vált. 

Igy állván pedig a németországi viszonyok, a Habsburg- 
monarchia újjászervezésénél sem lehetett többé alapul tekin- 
teni a német nemzetiséget, mely legfölebb egy ötödét tette a 
monarchia népességének. Ha tehát a fejedelmi ház a maga 
birodalmában az újjászervezésnél egységet akart alkotni: most 
is szükségkép ama tervre kellett visszamennie, mely 1806- 
ban forgott vala szőnyegen ; mely szerint a módosítandó magyar 
alkotmány az egész monarchiára kiterjesztetnék s ennek közép- 
pontjává Magyarország, székvárosává Budapest tétetnék. Az 
újjászervezésnek csak is ez volt egyetlen helyes módja, mely 
erőszakos rázkódások nélkül kivihető lett volna. És nem is 

hiányzának Bécsben statusférfiak, kik ennek világos belátá- 
sával jóakaratot párosítva, nem kételkedének határozottan 
állítani, hogy aa monarchia érdeke mulhatatlanul követeli a 
kormány s udvar székének Bécsből Budára áttételét. » ') Igy 
nyilatkozott egyebek közt gróf Buol-Schauenstein, atyja a kül- 
ügyek élén nem rég állott osztrák miniszternek. Sőt, Cape- 
figue, franczia történetiró szerint, maga Metternich Kelemen 
herczeg is hajólni látszék eleinte a monarchia ilyetén újjá- 
szervezésére. 

És bizonyára, ez oly újjáalakitás lett volna, melynél üdvösebb 
lépést a maga hatalmának megszilárditására még soha sem 
tett a fejedelmi ház. Ezt javaslák minden érdekek; ezt Ma- 
gyarország érdemei a dynasztia iránt. c Egyetlen pillantat 
Európa akkori földabroszára, — mond egy éles látásu orosz 
diplomata °) — egyetlen számbavétele a Dunavölgyben lakó 
népségeknek meggyőzhetett mindenkit, ki régi politikai 
hagyományok által nem volt elfogulva, hogy a Duna Ausz- 
triára nézve a legnélkülözhetlenebb folyam, s egy uj csá- 
szári birodalom, mint főleg dunai állam, jelentékeny, sőt 
nagy jövendőt igényelhet. A természet nem kevesbbé, mint 
Európa történelmi kifejlése egyaránt ezen irányt tűzte ki 
az osztrák politikának. Rég elmult azon idő, melyben e 
birodalom küldetése vala, előfalul szolgálni a keresztény- 
ségnek a török ellen..... Magyarország birtoka biztosítá a 
Habsburg dynasztiának európai jelentékenységét, s annál 
fontosabbá lett az reá nézve, mióta tulnyomólag német jel- 
lemét a nyugati tartományok elszakadása s a német császári 
korona letétele által elvesztette, sőt maga is feladta. Ma- 
gyarok" mentették meg Németországot a morva Szviatopolk 
elleni hadjáratuk által a szláv tulsúlytól. Magyarok segí- 
tették Habsburgi Rudolfot a marchfeldi ütközetben legyőznie 
Ottokárt. Magyarok mentették meg s tartották fenn a habs- 


') Ld. Fr. Perthes Lebensgeschichte II, 115. 
=) Europa s Kabinete und Allianzen. Vom Verfasser der Pentarchie. 183.1. 

burgi dynasztiát Mária Terézia alatt, s Magyarország lett a 
Habsburgház utólsó menhelye, midőn Napoleon Schőn- 
brunnban ura volt. minden német-osztrák tartományoknak. 
Nem lehet tagadni, a nemes, nagylelkü, vitéz s bátor ma- 
gyaroknak igazságos, teljes érvü igényeik voltak a dynasztia 
hálájára. És nem csak a moral, hanem a politika, Magyar- 
ország középponti fekvése s a magyar nemzeti jellem eré- 
lyessége is javaslák elismerni amaz érdemeket..... Egy 
Magyarország az Adriától a Feketetengerig, a Kárpátoktól 
a Balkánig már a nagy Eugennek és... Kaunitz herczegnek 
is kedvencz gondolata volt. Ez utóbbik mindig el volt ra- 
gadtatva, midőn e tervről beszélt, mely által Ausztria 
kereskedelme emeltetett, Magyarország nemzeti gazdagsága 
érvényesíttetett, az átmeneti kereskedelem élénkíttetett, és 
a Duna, Passautól torkulatáig, a legnagyobb vizi uttá tétetett 
volna.» — c És mennyire megszilárdult volna az új habs- 
burgi birodalom, — mond tovább ugyanazon iró, — ha a 
dynasztia a monarchia középpontjára, mely felé nehéz- 
kednek a monarchia minden egyéb részei, Magyarországra 
támaszkodik s egyszersmind német viszonyait is megszünik 
vezéreszméi s irányai gyanánt fentartani. Hiszen ezek poli- 
tikailag már ugy is el valának itélve s mit a bécsi udvar 
1815-ben elébbi német tartományaiból még visszanyert, 
koránt sem volt annyi, hogy hasonértéket képezhetett volna 
azon kárért, melyet a monarchia az által szenvedett, hogy 
jelenleg hiányzott egy erős tömör középpontja. Itt bizo- 
nyára nem a dynasztia német eredetét s jellemét vagy 
német bureaukratiáját kellett volna döntő érvül tekinteni, 
hanem a birodalom geographiai helyzetét, mely a "külön- 
féle népségeket összeköté, s kivált ama folyamot, melyet 
Napoleon joggal Európa első folyamának nevezett, s mely, 
mint a monarchia életere, annak politikai irányát és saját- 
ságos jellegét némikép gondviselésileg előre meghatározta, 
preedestinálta. » 

Teljes készséggel aláírjuk az orosz statusférfiu e véle- 

ményét, feltéve mindazáltal, hogy a monarchia ezen újjá- 
szervezésénél a magyar alkotmány lényegileg fentartassék, s 
a netalán szükséges módosítások a nemzet megegyeztével, 
törvényesen, országgyűlésileg történjenek. S kétséget alig 
szenved, hogy e módosításokat, az elszámlált feltételek alatt, a 
nemzet maga sem ellenzette volna. — De, mint az idézett 
iró is mondja, « Bécsben mindig hiányzott a férfias, gyors 
elhatározás, a gondolat merészsége, s nagyszerű, hatalmas 
tervek erélyes megragadása s foganatba vétele.» Ferencz 
császár és király, kinek egyébiránt közmondásossá lett jószi- - 
vüségét a kiállott veszedelmek nagy mértékben gyanakodóvá, 
érdessé tették ; ki a jacobinismus világromboló elvei s minden 
politikai újitási szellem iránt engesztelhetlen gyűlölettel visel- 
tetett; ellenben pedig a maga fejedelmi hatalomteljességére, 
a királyság isteni jogainak illethetlenségére felette sokat tart 
vala, — a hosszu harczból, melyet a forradalom ellen folytatott, 
azon meggyőződéssel kelt vala ki: hogy nem valamely mes- 
terséges újjászervezésben, mely talán még az alkotmányosság- 
nak is rést nyitna, hanem egyedül az absolutismusban, s egy 
atyai szellemű kényuralomban, mely minden alkotmányossá- 
got mellőz, minden újítást és szabadságot meggátol és leszo- 
rít, — van üdv ugy a fejedelmek mint a népek számára. 
Ezen kivül a magyarokra, alkotmányos ellenzésök miatt a 
lefolyt évek alatt, boszus, haragos, nemzetsége azon hagyo- 
mányos politikájáról sem akart lemondani, mely a maga né- 
met eredetét s jellemét, a német viszonyokat tűzte ki min- 
denha vezéreszméi s irányai gyanánt. 

Az ujjászervezésnek oly üdvessé válhatandott terve tehát a A bécsi kabi- 
kabinet tanácskozmányaiban, miként 1806-ban, ugy most Poluj, 
ismét elvettetett. Helyette a reactio, az ellenforradalom, 
a helybenmaradás és legitimitas elvét tűzte ki a kabinet, mind 
magára a monarchiára, mind — a mennyire azt befolyása által 
kiviheti, általában is Európára nézve, a jövőkor politikájának 
czélpontjává; melynek feladata lenne: a népekben elfojtani 
minden szabadságvágyat s elnémítani a szabadságérti sóvár- 

gás fohászait; ellenhatni mind azon irányoknak, melyek a 
forradalomból eredtek s melyeket, hogy a népek a forrada- 
lom legyőzésére fellelkesedjenek, 1808 óta egy ideig magok 
a kormányok is általában legyezni, ápolni kényteleníttettek ; 
s mind ennek létesíthetésére egy erős, politialis kényuralmat 
emelni a kormányra. 

Ezen állampolitikának megalapítása már a bécsi congres- 
sus előtt határozattá vált a kabinetben. Metternich Kelemen 
herczeg, a császár fő minisztere és statuskanczellára, lőn an- 
nak zászlótartójává; ki aztán a congressus nagy tehetségű, de 
jellemtelen jegyzőjében, Gentz Frigyesben, a bécsi kormány- 
lap (a c Beobachter » ) szerkesztőjévé nevezett Pilat Józsefben, 
a philosophiai dolgozatairól s a bécsi egyetemnél tartott felolva- 
sásairól ismeretes Schlegel Frigyesben, s néhány más iróban 
s diplomatában tehetséges, ügyes segédeket gyűjtött maga 
köré. Kivált ezek segélyével ügyekezett aztán Metternich a 
congressus tagjaira is hatni ama politika érdekében. A bécsi 
kabinet, melyben a kényuralom és helybenmaradás statuselve 
különben is réglől fogva meggyökerezett vala, miként elébb 
legmakacsabb ellensége volt a franczia forradalom-szülte úji- 
tásoknak, ugy most, a harczok diadalmas bevégeztével, 
mintegy természetes középpontjává lőn ama reactionarius 
politikának. És Metternich, miután ama semleges, tevékeny- 
telen, elnyomó s összeszorító politikát a birodalom mind kül 
mind belügyeiben fő kormányelvvé emelte, annak elfogadását 
s gyakorlatba vételét mind azon államok kormányaitól is 
követeli vala, melyekre befolyása kiterjedt. E befolyása pedig 
akkoron, miótaAusztria, 1813-ban Napoleon ellen a coalitio- 
hoz csatlakozván, oly döntő hatást kezd vala gyakorolni az 
eseményekre, rendkivül nagygyá lett az európai államok ta- 
nácsában. S igy lőn aztán, hogy Metternichnek a bécsi 
congressuson nagy mértékben sikerült több más államok- 
kal is elfogadtatni a bécsi kabinet állampolitikáját, s e szerint 
lényegesen megváltoztatni a czélt, mely miatt e congressus 
tulajdonkép összegyűlt. E congressusnak, mint tudjuk, az 

volt volna feladata, hogy a hosszu háboru alatt. sokfélekép 
megzavart s összebonyolódott államviszonyokat kiegyenlítse, 
s egy új és czélszerű, mind a fejedelmekre s mind a népekre 
nézve igazságos, méltányos államjogot alapítson meg. Metter- 
nich befolyásaalatt azonban a congressus, felette egyoldalúlag 
és szertelenül, csak az uralkodók jogait vette szemügyre, csak 
azokat ügyekezett a legitimitas elvének tulságos alkalmazása 
által új biztosítékokkal körülbástyázni, s ebbeli buzgalmában 
nemcsak megfeledkezett a népek jogainak s méltányos köve- 
teléseinek igazságot szolgáltatni; hanem, ellenkezőleg, a 
népeket jogtalan, csak engedelmeskedni köteles tömegeknek 
tekintve, hogy a leigázott forradalom elveinek s eszméinek 
uralomra jutását örökké lehetetlenné tegye, a népeket egy, a 
réginél még szigorúbb, kimélletlenebb kényuralom alá töre- 
kedett vetni. A fejedelmek, kik a szükség s veszély idején 
alattvalóikat népszerű, szabad alkotmányok igéretével ügyekez- 
tek vala fellelkesíteni az élethalál harczra, nyilvánosan nem 
vonták ugyan vissza adott szavokat; sőt a congressus okmá- 
nyainak egyikében némi határozatlan kifejezésekkel ismétel- 
ték is az igéretet: de a szükségben tett igéret a szükség s 
veszély multával többé figyelembe sem vétetett, s az igért 
alkotmány helyett egy átalános reactio politikája emeltetett 
fő szabálylyá a népek kormányában. 

Ezen fő államelvek állandóságának biztosítása végett azután, 
a három éjszakkeleti hatalom, Ausztria, Orosz- és Poroszország, 
Sándor czár inditványára, még egy olyatén szerződéstis kötött, 
mely az új európai politikai rendszernek mintegy alapjául 
szolgálna, s melyet szerzőik, — mivel azt a keresztényi 
testvériség és igazság elveibe burkolák, «szent szövetségnek » 
kivántak ngveztetni. Az okmány, mely e fejedelmek egymás 
iránti viszonyait a keresztényi szeretet és testvériség elveire 
fekteti, melyeknél fogva egymást, mint ugyanazon család 
tagjai, segélyezni kötelesek, — a fejedelmeket népeik irányában 
ugy tűnteti elő, mint a gondviselés meghatalmazottait, kik 
az istentől reájok bizott népeket teljes atyai, tehát korlátlan 

hatalommal igazgatandják; de e mellett a népek jogairól 
mélyen hallgat. Mióta a szent szövetség okmánya nyilvánossá 

lett, a népszabadság pártolóiban súlyos kételyek támadtak a 
fejedelmektől népeik irányában tett igéretek beváltása felett ; 

a szükség idején adott szóban bízni alig lehetett többé; s a 
kételyek és aggodalmak hamar meg is valósulának : a reactio, 
elnyomás, összeszoritás politikája, kivált a karlsbadi összejö- 

vetel (1849 augusztus) óta, melynek határozatait aztán a 

német szövetségi gyülés is elfogadta s megerősítette (sept. 20), 
átalánossá lett az európai száraz föld államainak kormányában. 

A actiona- E szabadságellenes politika az osztrák birodalomban nem 
a nyilatkozott mindjárt a béke helyreállta után; sőt, mintha 
birodalomban. a népek rokonszenvét s a német- és olaszországi közvéleményt 
is megnyerni kivánta volna politikájának a bécsi kabinet, pár 

évig még némi szabadelvű nyilatkozatokkal és rendeletekkel is 
találkozunk annak részéről. Ezen évek mintegy altatóul szol- 

gáltak a különben ugy is feltétlen engedelmességhez s a 
kormány és egyház gondnokságához szokott, közügyei iránt 
jobbára nagy közönyösséget tanusító osztrák népekre nézve. 

A forduló pontot 1817 tavaszán észleljük, midőn a kormány, 
megrettenvén ama szabadabb szellemtől, mely Franczia- s 
Németországban ismét nyilatkozni kezd vala, tanácsosnak 

isı.  tartá, a gyeplőket feszesebbre vonni. Ekkor neveztetett ki 
Máj.19. rendőri főnökké gróf Szedlniczky, kinek hivatalba lépése óta 
mind több összeszorító szabályok kezdének közzététetni, vagy 

a hivatalnokoknak, magok miheztartása végett, utasitásul szi- 

vökre köttetni. A birodalom a külföldtől, a külföldi szellem 
behatásától szigorúbban elzáratott mint valaha, utlevelet a 
külföldre csak az utazási czél pontos kitüzése s faggató kikér- 
deztetés után, s még igy is nagy bajjal, lehetett kieszközleni ; 
külföldi egyetemek látogatása,még a tanári vagy papi pályára 
készülő protestansoknak is, kik közt az ilyféle kül egyetemek- 

ben való kiképeztetés régóta bevett szokássá vált, csak ki- 
vételképen, befolyásos pártfogások által s igen ritka esetben 
engedtetett meg. A külföld szellemi termékei, könyvek s 

folyóiratok a legszigorubb vizsgálat alá vettettek ; s a szabadabb 
szelleműek, ha bár komoly tudománynyal foglalkodának is, 
kérlelhetetlenül kitiltattak. A bölcseleti s történelmi munkák 
leginkább érzik vala a censura e tilalmi szigorát. Benn a 
közoktatás és a sajtó a legféltékenyebb, ellenőrködés alá he- 
lyeztetett. A kézi könyveket, még a felsőbb tudományokban is, 
vagy maga a kormány szabta elő, vagy csak szigorú elővizs- 
gálat után engedte meg használtatni. A sajtót, ugy akönyvekre 
mint az időszaki iratokra nézve, szintoly önkényes mint szigorú 
censura nyűgözé le. S hogy a szabadabb elvek élőszóvali 
terjesztésének is eleje vétessék : a titkosan kémkedő s vádas- 
kodó rendőrség még szélesebb terjedelemben szerveztetett, a 
vádaskodás jutalmakkal ösztönöztetett. 

A bécsi rendőrfőnöknek Magyarorszgában, mint tudjuk, E politika 

. = " Magyarország- 

semmi törvényes hatósága sem volt; sőt az ország s kormánya panis érvénye- 
függetlenségéről s alkotmányosságáról alkotott s kellő érvény-  síttetik. 
ben lévő törvényeink a leghatározottabb kifejezésekben tilták 
nemcsak az osztrák hatóságok bármi befolyását a magyar 
közigazgatási ügyekre, hanem azon modor s elvek alkalma- 
zását is, melyek szerint az osztrák örökös tartományok kor- 
mányoztatnak. De az osztrák rendőrfőnök mindamellett is 
nagy befolyást gyakorolt hazánkra; habár azt nem közvetlen 
is, hanem a magyar kormányszékek által tette foganatba. A 
királyi hatalomnak rendőri ügyekben a törvények nagy szé- 
lességet engednek; s ennél fogva számos esetekben, mikról 
határozott törvény nem rendelkezett, sőt egyben-másban 
létező törvény ellenére is, a bécsi középponti főrendőri hi- 
vatal által elfogadott elvek s megállapított szabályok, a magyar 
kormányszékek közbejöttével, hazánkra is kiterjesztettek. A 
rendelet a kormányszékekhez a király nevében menvén, ezek 
kénytelenek valának az előtt meghajólni s azt életbe léptetni. 
Azon magyar királyi kanczellár, vagy más tanácsos; ki Met- 
ternichhel vagy Szedłniczkyvel kikötni mert volna, hivatalát 
nem sokáig tarthatta meg. De egyébiránt kormányszékeinkre 
is sokkal inkább átragadt már az osztrák bureaukratiai 

szellem, mintsem hogy azok, még midőn világos törvényre 
támaszkodhattak is, ellenzéket képezni hajlandók voltak 
volna. Koháry herczeg, magyar királyi kanczellár, nemzetsé- 
gének, mely benne férfiágon kihalt, a fejedelmi ház iránti 
példás hűségét, a kormánypolitika feltétlen pártolása által 
ügyekezett a maga részéről bebizonyítani. Így lőn aztán, 
. hogy a sajtót, censurát , tanintézeteket stb. illetőleg, ugyan- 
azon vagy hasonló szabályok vétettek nálunk is foganatba, 
mint a német örökös tartományokban; a titkos rendőrség 
pedig, a kormányszékek mellőztével, egyenesen a bécsi rend- 
őri főnöktől függött, attól vette a rendeleteket, ahhoz intézte 
tudósításait. 

Ha ekkoron a megyei hatóságok, melyek minden törvény- 
telen vagy az alkotmány szellemével ellenkező rendeleteket 
c tisztelettel félretenni » s azok visszavonásáért a királyhoz 
feliratokat intézni szoktak volt, nem léteznek vala : kormány- 
székeink s városi tanácsaink szolgai engedelmessége, főne- 
mességünk nagyobb részének léhasága s a sokféle kellemet- 
lenséget, mellőztetést, hátratételt stb. maga után vonó 
« compromissiotól » óvakodó félénksége s hazafiutlan erély- 
telensége mellett, ilyféle önkényes rendeletek s rendőri sza- 
bályok által lassanként akár az egész alkotmányt ki lehetett 
volna forgatni sarkaiból. Országgyűlés, mely a megsértett 
. nemzeti jogok s megcsorbított alkotmányos igazgatás mellett 
erélyesen felléphetett volna, 1812 óta — mivel akkor a kor- 
mányszabályok ellen élénk s kitartó ellenzéket fejtett ki, 
minden sürgetések daczára sem hívatott egybe. József főher- 
czegnek, ki nádori tiszte szerint az alkotmány sértetlensége 
s az igazgatás törvényessége felett őrködni köteleztetett, 
— mivel ezeknek szintugy mint saját tekintélyének védel- 
mében nem is mulasztá el szavát császári bátyja előtt föle- 
melni, —befolyása az udvarnál mindenféle gyanusitásokkal oly 
annyira aláásatott, hogy huzamosabb ideig Bécset is kény- 
telen lőn kerülni. És, ki a nádor után mind törvényes, mind 
hagyományos tiszti tekintélye szerint leginkább hivatva volt 

volna a trón előtt előterjesztéseket tenni, az ország primá- 
sának méltósága, mely Károly Ambrus főherczeg halálával 
még 1809-ben megürült, egy évtizeden keresztül nem tölte- 
tett be. 

E körülmények közt még egyedül a vármegyék valanák 
képesek védeni a nemzeti jogokat, az alkotmányos kormány- 
zatot a kényuralmi reactio ellenében ; s tették is azt, ki több, 
ki kevesebb erélylyel s eredménynyel. Ezek, a törvénytelen 
rendeleteket félretévén s azok visszavonását követelvén, egy- 
szersmind a régóta elmulasztott s a mindennemű hazai hiá- 
nyok pótlása végett oly annyira szükséges országgyűlés egy- 
behivását is szorgalmazzák vala a királynál. Majd azonban, 
ezen ellenzésők miatt, a vármegyék is magokra vonták a 
kormány haragját. Nemcsak hogy kérelmeik s előterjeszté- 
seikre vagy semmi választ nem kaptak, vagy visszautasító s 
engedelmességet parancsoló feddéssel némíttattak el; hanem, 
ha egyik vagy másik megyében az alkotmány veszedelme 
által felébresztett hazafiui aggodalom a kényuralom ellen 
netalán hevesebb kikelésekben tört ki : a titkos kémek s 
vádaskodók által haladék nélkül értesített bécsi kormány még 
nagyobb szigort fejtett ki az ilyféle «vakmerőség» ellen. Az 
ilyetén bátrabb, buzgóbb hazafiak Bécsbe idéztettek, hogy 
c a feddő királyi szó » által megfélemlítve elnémíttassanak ; 
vagy, midőn a vád számosabbak ellen emeltetett, a megyébe 
küldetett le királyi biztosság, mely aztán különféle zaklatások, 
fenyegetések vagy épen erőszakolások és c actiozások » által 
némitotta el a szabad szót, fojtotta el az ellenzéket s haj- 
totta végre, ha különben nem sikerült, karhatalommal is, a 
kormány rendeletét. 

Azonban belátta a kormány, hogy ily kivételes eszközökkel 
hosszan nem lehetend kormányozni a megyéket; hogy az 
erőszakos összeszoritás ılyféle eseteinek sokasulta csak a 
szenvedélyeket izgatja fel, daczot szül; mi aztán mind he- 
vesebb összeütközésekre vezethet. Ferencz császár s király- 
nak mindenha az volt főbb törekvései egyike, hogy kor- 

mánya, kényuralmi hajlama daczára is, egy patriarchalis, 
atyai kormány szinét viselje a világ előtt; természeti jószívü- 
ségével is ellenkezett, hosszu, heves viszályokba keveredni 
népeivel, kiktől szeretetet, bizodalmat, önkénytes fiui engedel- 
mességet igényelt; habár egyébiránt nem örömest teljesítette 
is kivánataikat. A hatalmaskodást, erőszakos rendszabályokat 
ő ennél fogva nem igen kedvelte, s ha csak lehetett, a bajnak 
inkább megelőző szabályokkal vette elejét; szigorú kor- 
mányelveit örömest a legszelídebb eszközökkel tette foga- 
natba. A forradalmi szellem kifejlése ellen ő a nagy óvatos- 
sággal alkotott, minden felvilágosodás meggátlására irányzott 
iskolai s köznevelési rendszerben s a sajtó korlátolásában ke- 
reste.a legbiztosabb óvszert s védelmet. Az osztrák örökös tarto- 


- mányokban az őseitől öröklött kormányrendszert, Metternich és 

Szedlniczky minisztereinek segedelmével, olyanná tökéletesbi- 
tette, mely minden szabad mozgást, a politikai testületeknek, 
papságnak s nemességnek minden önállóságát, öntevékenysé- 
gét meggátolta. Ilyesmit óhajt vala ő tenni az önkormányzási 
jogaikra féltékeny, a törvénytelen felsőbb parancsok iránt en- 
gedetlen, makacs, zajos vármegyékkel is, hogy ne legyen 
kénytelen mindig erőszakkal törni meg ellenzésöket. 

A kormány e végett mindenek előtt kettőt lát vala szük- 
ségesnek : hogy az önállóbb, függetlenebb, hazafiui buzgal- 
mokról s alkotmányos érzelmökről ismeretesb fő s más jobb 
módu nemesek a megyei gyülésektől elidegeníttessenek; és 
hogy a megyei igazgatás egy engedelmes, minden rendeletet 
hódolattal fogadó tiszti kar kezébe játszassék. E czélok elsejét 
a megyei főnökök által vélte elérhetni a kormány. Főispá- 
nokká vagy főispáni helytartókká, a függetlenebb hazafiak 
mellőztével, oly egyének neveztettek , a kikről eleve is fel le- 
hetett tenni hogy, akár szűkebb vagyonállapotuk akár nagy- 
ravágyásuk által indíttatva, a kormány czéljainak valósitására 
minden körülmények közt segédkezet nyujtandanak. Ezeknek 
aztán kötelességökké tétetett, megyéjök gyülésein gyakran 
megjelenniök ; ama fő és jobb módu nemeseket pedig, kiktől 

ellenzéket várhatnának, holmi izetlenségek, pártfondorlatok 
által azoktól elidegeníteniök. Hol ez egyedül a főispánok s 
administratorok által el nem érethetett, csekélyebb okokból 
is királyi hiztosságok küldettek a megyékbe, mindaddig azok 
nyakán ülendők, mig az ellenzék, a zaklatásokat, fondorla- 
tokat megunva, a gyülések látogatásától el nem szokik. Hol 
aztán a dolgok ennyire jutottak, a másik czélt is könnyü 
vala megközelíteni. A megyefőnökök által alispánokká s más 
főbb tisztviselőkké szinte hasonló, hajlékony egyének tűzettek 
ki a tisztválasztó gyüléseken, melyekre a főispánok a meg- 
nyert kisnemességből is mind többeket kezdének becsődíttetni. 
A hol pedig ily kedvező választásokat az ellenzék ereje s 
ébersége remélni nem engedett, a tisztújitás határozatlan 
időre elhalasztatott ; s a tiszti karban támadt hiányokat, min- 
den egyes esetben, a megyefőnök maga, helyettesített egyé- 
nekkel töltötte be." Voltak megyék , melyekben tisztújító szék 
tiz-tizenőt éven át sem tartatván , a tiszti kar nagyobb része 
ilyetén, a megyefőnök által c surrogált » egyénekből álla. 

E módok által a kormány számos megyékben czélját érte. 
A főnemesség s a többi rendek miveltebb, ingerlékenyebb tag- 
jai, kik elébb az ellenzék magvát képezték vala, a megye- 
főnökök izetlenkedései, a királyi biztosok zsarnokoskodásai, 
a titkos kémek vagy magok a megyei főnökök vádaskodásai 
által elkedvetlenitve vagy megfélemlítve, a megyei közgyülé- 
sekről jobbára elmaradozának. Kikben az említett fondorlatok 
a hazafiui erélyt s kitartást meg nem törhették, számos 
megyében csekély számra olvadván, hasztalan küzdenek vala 
a törvénytelen udvari parancsok ellen, melyeknek a megye- 
főnökök, a tiszti karral s más kormánypártiakkal egyesülve, 
rendesen többséget szereztek. 

Előre lehetett azonban látni, hogy ez nem sikerůlend eként 
minden megyében. A kormány tehát lassanként magát a 
megyék szervezetét s ügytárgyalását is megváltoztatni ügye- 
kezett. Hogy a királyi rendeletek olyféle ellenzék nélkül, 
minő a közgyűléseken minden törvénytelen parancs ellen ki- 

{BIT ki fejleni szokott, gyorsan végrehajtassanak: 1817 végső nap- 
` `  jaiban oly rendeletet bocsátott a megyékhez, miszerint a 
díjazott táblabirák ezentul, a középponti tisztviselőkkel együtt, 
állandólag a megye székhelyén lakjanak, s mintegy örökös 
kisgyülést képezvén, a felső rendeleteket, a nélkül hogy azokat 
elébb közgyülés elébe terjesztenék, haladék nélkül foganatba 
vegyék; a közgyűlésnek utóbb csak a megtörtént végrehajtást 
jelentvén be. A kormány kétségkívül arra számított, hogy e 
néhány táblabíró s tisztviselő, a megyelőnök által könnyen 
megnyerethetvén, az önkényes, törvénytelen rendeleteknek is 
foganatot szerzend, s idővel talán még az évnegyedi közgyű- 
lések is mellőzhetőkké válnak. Ha a kormány ebben czélt 
érhet vala, nem sokára lényegesen megváltozott s meggyön- 
gült volnaa megyei hatóság. De a megyék idején észrevették 
a czélzatot, s egypárt kivéve, ilyféle újitás ellen valamennyien 
óvást tettek, országgyűlésre utasitván a megyerendezést. 

E szándéka nem sikerülvén, más módhoz nyult a kormány, 
hogy czélzatait a megyékben keresztülvihesse : a megyéket 
magok a megyék által ügyekezett legyőzni. A mondottakon 
kivül, mik által az ellenzéket megsemmisíteni törekedék, még 
egy más, különben veszélyes, két élü fegyverhez sem kétel- 
kedett vala nyúlni. Ügynökei, párthívei által a nemesség alsó, 
szegényebb s műveletlenebb, tehát könnyen megnyerhető vagy 
tévutra vezethető osztályát kezdé a gyülésekre beédesgetni, 
becsődíteni, remélvén, hogy annak szavazatát a maga szá- 
mára ügynökei által állandóan biztosíthatja. Az alnemesség 
eddigelé, ha elvetődött is a minden harmad évben tartott 
tisztújító gyülésekre, befolyása még azokon sem volt eldöntő 
a megyei értelmiség ellenében; más évnegyedi, vagy a fonto- 
sabb és sürgetőbb kormányrendeletek kihirdetése végett egy- 
behívott rendkivüli közgyülésekre azonban, melyeken az ér- 
telme, miveltsége körén túleső tárgyak kerültek szőnyegre, 
egykettő is alig, tömegesen soha sem szokott volt megjelenni. 
Most azonban, a kormánypártiak által beédesgettetvén, sza- 
vazata által, melyet a megyefőnök igénybe vett, részt kezd 

vala venni a vitatárgyak elhatározásában. A kormánypárt e 
módon több megyében urává lőn a helyzetnek. Hasztalan 
szólalt fel ezen alkotmányveszélyeztető visszaélés ellen a füg- 
getlen értelmiségből álló, hazafias ellenzék; hasztalan töreke- 
dett a kisnemességtől, mint tudatlansága miatt illetéktelentől, 
megtagadni az ily vitatkozó gyüléseken a szavazatjogot, melyet 
az eddigelé a tisztújitásokon kivül nem is gyakorolt vala : a 
kormány azt egy külön rendelet által biztosította az alnemes- 
ségnek, melyet állandólag megnyertnek s kénye szerint fel- 
használhatónak hitt a maga czéljaira. 

És egy ideig számos megyében ily szomorú állapotban 
pang vala az alkotmányosság ügye. Annak mívelt, értelmes 
védői jobbára vagy kislelkűleg visszavonultak, vagy annyira 
megfogytak , hogy csaknem minden kérdésben leszavaztattak 
a kormánypárt által, mely szavazatainak többségét a félreve- 
zetett, tudatlan alnemességben toborzá. A kormány csak oda 
fordítá fő gondját, hogy a megyefőnökök a tisztikar tekinté- 
lyesebb egyéneit s a többi rendek közől a legszájasabbakat 
hiuságoknál vagy érdeküknél fogva pártjára vonja; mit a tiszt- 
viselők helyettesítése s némi igéretek, czímek és tisztségek 
osztogatása által elérnie nem volt lehetetlen. Ezek aztán, ön- 
zésöktől ösztönöztetve, mindent elkövettek, hogy a kisnemes- 
ségből, a tiszti tekintély, rábeszélések, a kérdések elferdítése 
s más fondorlatok által, annyi szavazatot nyerjenek , mennyi 
a többségre megkivántatott. A kormány befolyása eképen 
egy ideig nőttön nőti a megyékben, melyek eddigelé az alkot- 


mány fő bástyáit képezték. A befolyással pedig egy nyomon . 


járt a kényuralom és reactio, melynek megszilárdítása volt 
épen czélja ezen eljárásnak. Az elkedvetlenedett, elcsüggedt 
értelmesebb nemesség apathiába, szenvtelenségbe sülyedt, az 
annyi kellemetlenséggel, zaklattatással járó hatósági élettől 
mindinkább visszavonult. A megye gyülésein az elnök s a 
vele tartó tisztikar lett minden : vitázó, határozó, végrehajtó. 
A szenvtelenség s részvétlenség több megyében oly nagygyá 
lőn, hogy még a székvárosban, vagy ahhoz közel lakó ne- 


1819-ki 
febr. 16. 


1820. 


28 Első könyv. Bevezetés. 


mesek is legfölebb akkor jelentek meg a közgyűlésre, midőn 
a husár szabályozása vagy más hasonló anyagi érdek kerűlt 
tárgyalás alá. A fiatalság, mely a kormány által czéljai szerint 
szervezett közoktatási intézetekből miíveltség, felvilágosodás 
nélkül került ki, nagy részint betyárkodásban , tivornyákban 
keresett kielégítést pezsgő erejének, mely az általános tespe- 
désbe sülyedt közéletben nem talált elfoglaltatást. 

Ha a kormánynak sikerül vala ezen állapotot a megyékben 
hosszabb ideig fentartani, az alkotmányt komolyabb veszély 
fenyegette volna, mint bármikor a mult időkben; mert a 
kormányszékek , melyeknek a törvények sértetlensége fölött 
örködniök kellett volna, részint a bennök elterjedt bureaucra- 
tikus szellem, részint befolyásosabb tagjaiknak félénksége, ön- 
zése, hanyagsága és hazafiatlansága következtében, a kényu- 
ralom néma eszközeivé váltak. Annál nagyobb volt pedig a 
veszély az alkotmányosságra nézve, mivel ellene nyilt meg- 
támadást nem igen intézett a bécsi kormány ; sőt. udvari ren- 
deleteiben, melyeknek csaknem mindegyike egyegy törvényt 
sértett, az alkotmányosságnak egyegy erét metszette el, nagy 
gondja volt arra, hogy a könnyen hivőket biztosságba rin- 
gassa, czéljai, szándokai iránt megnyugtassa. Nemcsak soha 
be nem vallá alkotmányellenes törekvéseit; hanem inkább 
fennen hirdeté a törvények iránti tiszteletét, s a világos tör- 
vénysértéseknél is a mulhatatlan szükség igényeivel, a közjó 
gyarapitásának szándokával, a monarchia érdékeivel takargatá 
reactionarius czéljait. És ki merte volna nyilván kimondani, 
hogy épen e szép szavak alatt rejlik az alkotmány legnagyobb 
veszélye? holott maga Ferencz , 1820-ban, midőn az ország 
fővárosát meglátogatá, az őt üdvezlő küldöttségnek e bizto- 
sitó választ mondta : c Hazátokat, isten kegyelméből, eddig a 
legnagyobb viszontagságokban is megmentettem a veszélytől, 
s rajta leszek, hogy azt ezután se érje baj; mert az én bol- 


. dogságom az isteni gondviselés által kormányomra bizott hú 


népeim boldogságában áll. Most ismét veszélyek fenyegetődz- 
nek : az egész világ eszelősködik s mellékczélokból ábrándos 

alkotmányokat hajház, nem tudva, mit kiván. Szerencsések 
ti, kiknek őseitektől öröklött alkotmányotok van; melyet hogy 
szeressetek, akarom, mert én is szeretem azt, és valamint 
eddig megtartottam, ugy ezentúl is megőrzendem s a maga 
épségében szállítandom maradékaimra: remélvén, hogy ti 
sem fogtok engem bármi veszélyben is elhagyni. Ily veszély 
most még nem forog ugyan fenn; de ha az eset, mi távol 
legyen, beállana, segedelmetekre számot tartok.» Ily biztosító 
királyi szó után nem maga a fejedelem ellen látszott volna-e 
az véteni, ki Įnyilván állítani meri vala, hogy az alkotmány 
veszélyben forog? És ez okozhatá, hogy Ferencz felette jó 
fogadtatásban részesült Budapesten. *) 


) Érdekes, mit e fogadtatásról Dessewffy József gr. ir Kazinczy Ferencz- 
hez oct. 22-kén kelt levelében: «Olvastam a Fejérváry, Pest megyei fő- 
notarius, levelét, melyben Dokus fiskalisnak irta, hogy ők (a Pest megyei 
küldöttség tagjai) csaknem nyakába s lábaihoz borultak (a császárnak ). 
Vivatot kiáltoztak az audientián. » — Bővebbenir erről egy más, 1821-ki 
febr. 6-án kelt levelében: c A magyarok viselete Budán az egész nemze- 
tet nevetségessé tette Európa előtt. Azt mondatták a császárral: «totus 
mundus stultisat etc...... » Gr. Teleki Samu, felesége gyöngyeivel paszo- 
mántoztatta ki mentéjét. Az egyik b. Prónaynak drap d orból valának sarui. 
Mások temérdek portékákat szedtek fel a boltokból, hogy gazdagoknak 
láttassanak és tisztelkedhessenek. És mind ez azért volt, mert nimbussal 
akartuk ő felségét Troppauba küldeni; és mivel a csehek hidegen fogad- 
ták a fejedelmet, mi melegen akartuk, — és igy az árnyékot elvetni Wrbnára, 
és magunkra hajtani a kegyességek fényeit és sugárjait. Ő felsége soha 
sem volt kegyesebb. Gr. Almássy Kristóf azt projectálta: küldenének egy 
deputatiot a spanyolokhoz, és köszönnénk meg nekik fejedelmünk kegyes 
igéreteit. Gr. Teleki Lászlónét megcsókolta a királyné, — valamennyi dáma 
a grófnéhoz tódult, és meg akarta ajkaival érni azt a szent helyet, a hová 
a fejedelmi csók tapadott.... Ő felségének Budáról lett elutazása után el- 
tiltatott a nyomtatástól Gustermann munkája 3-dik darabja; később pedig 
két zsidót magyar nemesekké nevezett ki ő felsége. A királyné azt mondta : 
hogy Prágában 24 óra alatt több kérőleveleket kapott férje, mint két hét 
alatt Pesten. Csak Vurm, a fejérvári püspök, szólott ugy a mint az igaz- 
ság , az okosság és a fejedelemhez való bizodalom és húség megkivánja ; 
azt mondta t. i.: «remélik a magyarok, hogy nem fogja őket ezután ő 
felsége pátensek által igazgattatni. Sok magyarok azt mondják: hogy kö- 
zelebbi viseletek által Budán mostani constitutiojokat sok századokra meg- 

Egyébiránt, midőn Ferencz e szavakat intézé a magyar 
nemzethez, a kormány egy ideig óvakodék is szemet szuróbb 
rendeletekkel maga ellen ingerelni a közvéleményt. A reactio 
által örökre elnyomottnak vélt forradalom erkölcsi láza Eu- 
rópa több vidékein már ismét elhatalmazott vala a kedélyeken. 
A német népek, bár ugyan csak békés uton, de mind komo- 
lyabban követelék fejedelmeiktól a harczok idején megigért s 
a bécsi congressuson is biztosított alkotmányt. Komolyabb 
volt az ügy Spanyolországban, hol a sereg a cadixi cortesek 
által még 1812-ben alkotott demokratiai alkotmányt kikiál- 
totta, s a sereghez csatlakozott nemzet a királylyal is elfo- 
gadtatla. A forradalom rövid idő mulva Portugalba is áthatott 
s győzedelmeskedett. Mi azonban a bécsi kormányt még 
közelebbről érdeklé s inkább aggasztá : Spanyolország pél- 
dája Olaszországot is maga után ragadta. A mozgalom itt a 
carbonarik társulatából eredt, mely még a franczia háboru 
alatt keletkezett s Olaszország egyesítését tűzte ki törekvései 
czéljává. A carbonarik által felizgatott nép Nápolyban a spanyol 
alkotmány elfogadását mind hangosabban követelte s végre ki 
is daczolta IV. Ferdinánd királytól. Sicilia ugyanazon alkot- 
mányt kiáltotta ki, s magát ezenfelül Nápolytól is függetlennek 
nyilatkoztatta. 

A bécsi udvart nagy aggodalom szállotta meg, nehogy a 
forradalmi szellem az osztrák uralmat gyűlölő lombard-ve- 
lenczei királyságra is kiterjedjen. Metternich herczeg nagy 
erélylyel ragadta meg az ellenforradalom gyeplőit Olaszor- 
szágban. A nagy hatalmakat réabirta, hogy elébb Troppau- 
ban, majd Laibachban congressusba gyűljenek, s Ausztriát 
fegyveres beavatkozásra hatalmazzák fel az appennini félszi- 
geten. Ennek következtében Frimont; osztrák tábornok ötven 
ezernyi cs. kir. hadsereg élén, márczius első napjaiban már 


erősítették. Ezeknek pápaszemre lenne szükségök..... A magyarok viselete 
Budán káros és hazug hizelkedés volt; — mert megelégedést színlelt, és 
megcsalta a jószivů , de nem messzelátó, jámbor fejedelmet. » Kazinczy 
és Dessewffy levelezése III, 73 és 87. 

a nápolyi határszélen álla, s a felkeltek szervezetlen seregeit 
szétrobbantván, a forradalmat pár hét alatt mind Nápolyban, 
mind Siciliában könnyü szerrel elfojtotta. 

De még hirét sem vehette a bécsi udvar ezen, minden A piemonti 
várakozást felülmuló, gyors sükernek, midőn ama rémhír I 
érkezett hozzá, hogy a hadsereg Piemontban is fellázadt és 
szinte a spanyol alkotmányt kiáltotta ki; minek következtében 
Viktor Emánuel király a tronról testvére, Károly Felix javára 
lemondott. A nápolyi események híre azonban ezen újabb 
forradalom élét is hamar megtompítá; a bécsi kormány 
erélyének pedig újabb ösztönt adott, beavatkozása által ilt is 
urává lenni a mozgalomnak. Bubna tábornok egy hadtesttel 
haladék nélkül átkelt a Ticinon, s a király hűségében állha- 
tatos piemonti hadcsapatokkal egyesúlvén, a néptől egyátal- 
jában nem támogatott fölkelteket Novaránál megverte ; minek 
következtében a székvárosába visszatért király a békét minden 
további nehézség nélkül helyreállította. 

April végén már ismét mindenütt csend uralkodott az ap- in. 
pennini félszigeten, s csak a lázadók büntetésében működő 
törvényszékek, a bűnösök s gyanusak üldözése s elfogatása, 
súlyos fogságra, számüzetésre stb. elitélése s egy irtózatos 
reactio uralma emlékeztetett még, a siri csendben, a gyorsan 
lefolyt forradalomra. 

A bécsi kabinet, melynek ezen eredmény főleg tulajdoni- A dorradnimak 
tandó vala, büszkén ülte meg diadalát; s vele együtt diadalt növekedik. 
ült a reactionarius politika is, nemcsak Piemontban és Nápoly- 
ban, s nem is csak a Lombard-velenczei királyságban, hanem 
a monarchia egyéb részeiben is. Olaszország lecsilapodtával 
a forradalmi láz még nem szűnt meg mindenütt Európában. 
Spanyolországban és Portugalban, daczára a veronai congres- 
susnak, melyet a nagy hatalmak főleg annak elnyomása végett 
tartottak a következő évben, a forradalom még sokáig nem isa, 
engedé teljesen megszűnni az absolut kormányok aggodal- October. 
mait. Az oláh- és görögországi felkelések is, melyeknek elseje 
ugyan hamar elfojtatott, másodika azonban egy, számos 

éveken át folytatott vérengző háboru után végre is a felsza- 
badult görög nemzetiségnek vívta ki a diadalt, — a népsza- 
badság eszméinek folyton nyujtának vala táplálatot; de egy- 
szersmind a bécsi kormányt is folyton ösztönzék, még nagyobb . 
buzgalmat és szigort fejtenie ki ellenforradalmi törekvéseiben. 
Nem csoda ennél fogva, hogy a szellemi közlekedésnek a 
külfölddel ezután még nagyobb akadályok vettettek ellenébe, 
a monarchia elzárása még teljesebbé tétetett; hogy a régibb 
censurai szabályok még szigorúbbakkal váltattak fel; hogy a 
tanintézetek s közoktatás felügyelésében, nehogy általok ve- 
szélyes felvilágosodás terjesztessék, a gond megkettőztetett ; 
hogy a titkos kémkedés a tökély magas fokára fejtetett. 
Azonban lehetetlen volt a kormánynak be nem látnia, 
hogy e negativ, politialis szabályok, ha képesek is talán egy 
időre elnyomni a népek szabadságvágyait, csöndet, nyugalmat 
eszközleni; de egymagokra szintugy nem fogják teljesen meg- 
akaszthatni s meggátolhatni a szabadabb szellem kifejlését, 
mint a legszigorúbb fegyelem nem fojthatja el, nem irthatja 
ki, legfölebb csak késleltetheti az ifjuság ösztöneinek nyilat- 
kozatát; lehetetlen volt be :nem látnia, hogy valamint az 
ifjuságot csak erős, józan elvek, s egy, fejlő erejének kitűzött 


magasabb, nemesebb czél képes megóvni a kicsapongásoktól 


s hasznos irányt adni pezsgő erejének: ugy a népeket is csak 
positiv erkölcsi irányok s az anyagi téren felfokozott mun- 
kásság foglalhatják el annyira, hogy politikai zavargásoktól 
tartózkodjék s a kormány kényuralmát is csöndesen tűrje. 

E nézetekből indult ki a bécsi kormány, midőn elhatározta 
magát, hogy említett összeszorító politikai rendszerének fen- 
tartása mellett, egy részről az anyagi érdekeket, ipart, keres- 
kedelmet, más részről"a vallásosságot is lehetőleg fejleszsze, 
élénkitse a monarchiában. 

Az anyagi érdekek gyarapitását különben is nagy mérték- 
ben igénylik vala a birodalom financzialis viszonyai. Az 1811 
után ismét nagy zavarba sülyedt pénzügyet a becsevesztett 
papir-pénznek újabb értékleszállitása, a bécsi bank megala- 

pitása s más financzialis működések által némileg jobb álla- 
potba kezdé ugyan helyezni a kormány; minthogy azonban 
kiadásaiban szigorúbb takarékosságot megalapítani sem haj- 
landó nem volt, sem az elfogadott politialis, állandólag nagy 
haderőre támaszkodni kénytelen kormányrendszer nem en- 
gedett: mellőzhetlen szükségét erezé újabb jövedelmi források 
megnyitásának. Egyelőre egy elég könnyelmű kölcsönrendszer 
által ügyekezett fedezni budgetje rendes évi hiányait ; e mellett 
azonban, mi csak pillanatnyi segélyt nyujta, mulhatatlannak 
látá, rendes jövedelmeit is mind a közvetett, kivált a vámokból 
eredő bevételeinek, mind az egyenes adónak emelkedése 
által lehetőleg szaporítani, s e végett népeinek adóképességét 
18 gyarapítani. Egyébiránt is Metternich a szellemi és politikai 
élet hiányáért örömest nyujtott volna kárpótlást a népnek 
anyagi jóllétében; miért szerette volt is emlegetni, hogy a 
kormány szabályul tűzte ki magának, a nép ebbeli kivánatait 
minden módon teljesíteni, s a közjóllétet, az ipar s keres- 
kedelem akadályainak mellőzése által elősegíteni. 

S e téren nem is hiányzott volna az alkalom a működésre 
oly országban, hol a különben számos, szép folyamok, jobbára 
magokra hagyatva, a közlekedés akadálytalan eszközeivé ido- 
mitva még kevéssé valának; hol a jó szárazföldi utakban is 
igen nagy volt a hiány; hol gazdászati, ipar- s reáliskolák nem 
léte miatt, a nép mindennapi foglalkodásaiban sem vala képes 
magának kellő szakképzettséget szerezni, s csak hagyományos 
ősi módon mívelte földjeit, űzte kézműiparát. A béke kezde- 
tével beállott rendkivül szűk termésű évek, melyek, kivált a 
magyar korona területén, a közlekedési eszközök nagy hiá- 
nyossága miatt, több vidéken az éhhalál inségét hozták a népre, 
komolyan figyelmeztették is a kormányt, mennyire múlhatat- 
lan feladatának tekintse a közlekedés könnyítését s javitását, 
eszközeinek szaporitását. És, nem tagadhatni, tett is az egy- 
némit e tekintetben. A folyamszabályozások, mocsárkiszári- 
tások, utépitések, melyek ezen évek alatt, bár koránt sem 
a hiány és szükség arányában, megkezdettek, egyátaljában 

buzditásban, sőt némi kedvezésekben is részesültek a kormány 
jóakaratából. Módosíttattak némileg ama súlyos vámszabályok 
is, melyek épen legjelentékenyebb termesztményeinket any- 
nyira terhelték vala, hogy azokat számos éveken keresztül — 
egyátaljában nem lehetett haszonnal kivinni a külföldre; 
minél fogva azok egyedül a belpiaczokra szorítva, az osztrák 
gyárosok s más iparosok egyedárusága alá jutottak. Például, 
gyapjunk, dohányunk s több más kiviteli czikkeink vámja, 
mely elébb majdnem az egyenes tilalommal ért fel, annyira 
leszállíttatott, hogy azokkal ismét lábra kezde kapni kül- 
kereskedésünk. 

Azonban, csak is ennyire szorítkozék mind az, mit ezen 
évek alatt, midőn a külföld általában mindenütt megvetette 
a maga anyagi érdekei virágzatának alapjait, nálunk a kor- 
mány felmutathatott anyagi jóllétünk gyarapítása gyanánt. 
Mind az, mi iparunkat, kereskedelmünket, kivált a mult 
század közepe óta lenyűgözte, s az ország természeti gaz- 
dagságával oly ellentétes tespedésre kárhoztatta, — különö- 
sen : a kereskedelmi szabadság felette nagy korlátozása; az 
osztrák védvámrendszer, mely a külföldi gyártmányokat 
általában 60 százalékkal terhelve, a birodalomból, mondhatni, 
teljesen kiszorítotla; s mit e védvámok eredményeztek, a 
külföld visszatorlásai, melyek csak a magyar termesztménye- 
ket sujtották; továbbá ama gyarmati közbenső vámrendszer, 
mi az osztrák tartományok javára hazánkban minden ipart 
elölt s a mezei gazdászat kifejlését is meggátolta, stb. — 
mind ez, miknek megváltoztatása s javitása egyedül a kor- 
mány akaratától függ vala, szintugy fenmaradt és szándé- 
kosan fentartatott ezen évek alatt is, mint anyagi haladásunk 
azon egyéb akadályai, melyek a hűbéri viszonyokból és más, 
csak a törvényhozás utján elmozdítható, akadályokból s 
pótolható hiányokból származának. 

És, bár mily örömest emlegeté is különben a kormány 
a maga jó szándokait az anyagi jóllét kifejtésében, azt a 
legjobb akarattal sem tehette volna az uralomra emelt poli- 

tikai kormányrendszer mellett. Az iparnak s kereskedelemnek 
a szabadság és szellemi kifejlés fő éltető eleme; ezeket pe- 
dig ama helyben maradó, minden gyökeres újitástól rettegő, 
a külfölddel: szellemi közlekedéstől elzáró, benn minden szel- 
lemi emelkedést elnyomó, politialis kormányrendszer teljesen 
számüzte a monarchia határaiból. És ha e rendszer az osztrák 
tartományokban is gátolta a haladást, — melyek még is a 
kormány különös kedvezéseiben részesültek, például, néhány 
reáliskolát, egy politechnikumot, számos jó utat stb. nyertek : 
mennyivel inkább nehezedett e rendszer hazánkra, mely 
nemcsak hogy semmi olyféle kedvezésekben nem részesíttetett, 
mint ama tartományok; hanem ama mesterséges gyarmati 
rendszer által egyenesen fel is áldoztatott amazok jólétének! 
Kétséget nem szenved hogy, ha semmi más akadálya nem 
létezett volna is anyagi érdekeink életvidorabb kifejlésének, 
az maga elég vala meggátolni minden jelentékenyebb gyarapo- 
dást, hogy a kormány a szellemi életet nyügbe verte, az 
értelmi kifejlődést a külföldtőli élzárás, a szigorú censura, 
s a közoktatás szánandó gyarlósága által megakadályozta ; 
mert ezek következtében szakképzettséget a gazda, iparos, 
kereskedő a legjobb akarattal sem volt képes magának szerezni 
üzletében. 

Ha az anyagi jóllét ápolása már csak azért is érdekében 
állott a kormánynak, hogy abban a szellemi s politikai élet 
hiányáért némi kárpótlást nyujtson népeinek, s ezek adó- 
zási képességét financziáinak rendezése végett növelhesse : a 
vallásosság élesztését, ápolását maga politikai rendszerének 
sükeres keresztülvitele, a népek engedelmességének s meg- 
nyugvásának kieszközlése is mulaszthatatlan feladatává tette. 
Azon meggyőződésben, hogy a nyugtalan újítási szellem a 
mindinkább terjedő vallásos közönyösségben, egy jámbor, 
önmegtagadó vallásosság hiányában is találja táplálatát, nem 
is mulasztá el a kormány egyéb igazgatási törekvései közt 
a vallásos érzék fejlesztésére is kiterjeszteni gondjait. A 
szűkkeblű, aggodalmas politikai rendszer mindazáltal e téren 


Egyházi 
ügyek. 


36 Első könyv. Bevezetés. 


is meghiusított minden eredményt. Az embert miként min- 
den másban, ugy vallásos érzelmeiben is csak egy alapos, 
egyetemes kiképeztetés emelhetvén magasabb fokra : e tekin- 
tetben mindenek előtt egy czélszerű nevelési s közoktatási 
rendszer életbe léptetése lett volna szükséges a süker biz- 
tositására. A kormány azonban merő félelemből, nehogy 
e módon talán a felvilágosodás, a népszabadsági eszmék is 
táplálatot nyerjenek, a köznevelés rendszerét és szellemét nem 
akarta megváltoztatni; minek következtében a belső vallá- 
sosság élesztésének, a kegyes érzelmek ápolásának eszközeit 
. elhanyagolván, sőt számos esetben egyenesen meg is gátolván, 
csak a vallásosság külső nyilatkozatait, az isteni szolgálatot 
ügyekezett gyarapítani; csak az ünnepek megtartását, az 
egyházi szertartásokbani részvétet sürgette. Csoda-e aztán 
ha a tudatlanságra épített, merő gépies gyakorlatokból álló 
vallásosság, mely a kedélyeket meg nem termékenyítette, sem 
tartós, sem áldásos nem lehetett? Minden jó és czélszerű, mi 
e téren nálunk történt, csak abból áll vala, hogy a papság 
egy részének teljesebb  kiképeztetése végett, Pesten, az egye- 
tem mellett, egy középponti seminarium alapíttatott, melybe 
minden püspöki megyéből egy pár növendéket kellett kül- 
deni a theologiai folyam hallgatására. De egyéb közneve- 
lési intézetekben, iskolákban semmi lépés sem tétetett a val- 
lástan emelésére. A fonák közoktatási rendszer s a tanárok 
szabadságának aggodalmas korlátozása mellett, a legjobb 
szándoku s buzgalmu tanárok sem hathattak sükeresen nö- 
vendékeikre. 

Mi az egyházi viszonyokat illeti, ugy látszik, nem hiány- 
zott ugyan a kormányban annak érzete, hogy itt is átható 
reformokra lenne szükség; de szabadabb mozgást, mit, hogy 
czélszerúleg hathasson, mulhatatlanul igényel vala, az egy- 
háznak sem engedett. Sőt, politikai rendszerének érdekében, 
. még az állam szolgájává is alacsonyítá az egyházat, midőn 
. a papságot, a lelkipásztorokat hivatásukkal merőben ellen- 
kező olyféle szolgálatokra kötelezte, melyek őket híveikkel 

nem ritkán összeütközésbe hozták, hatásukat megbénították. 
— Ama viszályok következtében, melyekbe az udvar a pá- 
pával részint a lombard-velenczei püspökségek kegyuri ki- 
nevezése miatt, részint némi más politikai okokból bonyolódva 
létezett, számos magyar püspökség is sokáig, maga a pri- 
mási szék majdnem tizenkét évig betöltetlenül hagyatott; 
miből aztán többféle hátrány, zavar , rendetlenség, viszály s a 
fegyelem meglazulása származott az egyházi életben. A for- 
radalmi veszély az appennini félszigeten, 1820-ban Ferencz 
császár és a pápa közt végre helyreállította a barátságos 
viszonyokat; minek következtében a magyar egyház is ellát- 
tatott főpásztorokkal. Esztergami érsekké s primássá Ferencz 
még azon évben Rudnay Sándort, elébb a magyar királyi 
kanczellariánál udvari tanácsost, majd erdélyi püspököt ne- 
vezte ki, ki magát a lefolyt inséges évek alatt jótékonysága által 
tüntette volt ki. 

Az új primás nagy tevékenységet kezd vala kifejteni magas 
állásában. Egyebek közt káptalanát Nagyszombatból, hova az 
még a török uralom idejében menekült vala, Esztergomba 
helyezte vissza. Majd 1822-ben egy országos zsinatban gyűjté 
össze a magyar korona területének püspökeit s más főpap- 
jait, hogy velök kivált az egyházi fegyelem helyreállitásáról 
s a lelkipásztorkodás gyarapitásáról tanácskozzék. A kormány, 
féltékenységében még ezen, a szabadelvűségről épen nem 
gyanus gyülekezetbe is elküldeni kivánta a maga biztosát; 
mit, mint a főpapi kar irányában eddigelé példátlan bizal- 
matlanság jelét, csak nagy bajjal sikerűlt mellőzni a primásnak. 
Megjelent a zsinatra tizenegy megyés, nyolcz czímzetes püs- 
pök, huszonöt nagyprépost s más káptalani követ, a benczék 
és czisztercziek hat apátja, a premontreiek két prépostja, a 
pesti egyetem theologiai karának tanárai, a pesti és Páz- 
mánféle papnövelde igazgatói, .a kassai, nagyváradi, győri 
és zágrábi iskolai kerületek főigazgatói, s tizenöt szerzetes 
főnök. A primás már eleve öt pontot tűzött vala ki az atyák 
tanácskozmányai tárgyául, nevezetesen : a meggyöngült val- 

lásosság, meglazult erkölcsiség, s különösen a papok, szer- 
zetesek s tanuló ifjuság fegyelmének helyreállítását ; a theolo- 
giai tanulmányok s tanmódszer egyenlősitését az egyetemnél 
s a püspöki papnöveldékben; az egyetembeli theologiai ta- 
nárok közt támadt viszályok kiegyenlítését; a szerzetes rendek 
szabályainak a magyar egyházi szerkezethez való idomitá- 
sát; s végre a biblia magyar forditásának átnézését s újabb 
kiadását. A kormány ezekhez még három pontot kapcsolt 
a maga részéről, melyek szerint kivánta vala : hogy találjon a 
zsinat módot olyatén pénzalap alkotására, melyből a bécsi 
Augustineumban tiz magyar pap bővebb kiképeztetést nyer- 
jen; intézkednék az eltörült szerzeteknél tett mise-alapitvá- 
nyokról ; s végre a szent székek szervezetében is tegyen némi 
reformokat. September 8-ka óta öt hétig tanácskoztak e tár- 
gyak felett a zsinat tagjai; fáradozásaik azonban nem ered- 
ményezték a czélzott sikert; mert a kormány a végzéseket 
s munkálatokat, melyeket a zsinat végével magához küldetni 
kivánt, — azért-e, mivel a papság a királyi biztost kebelében 
elfogadni vonakodott, vagy mivel a zsinat némely határozatait 
a maga politikai rendszerével megegyeztetni nem tudta? — soha 
sem erősítette meg; minél fogva azok nem is vétethettek 
foganatba. 

És miként ezen egyházi reformkisérletekkel történt, aként 
gátolt, mellőzött, s tett lehetetlenné a bécsi kabinet minden 
javitást, minden haladást ezen évek alatt a nemzeti életben. 
Egy levelében, melyre alább még visszatérendünk, pár évti- 
zeddel utóbb Metternich egyebek közt a következőket irá vala . 
József főherczeg nádorhoz : c Az átalános béke helyréállta 
után fellehetett volna használni a körülményeket Magyarország 
kifejlesztéséré. De, az én jó szándékból eredt, hanem süke- 
retlen előterjesztéseim ellenére, azok nem használtattak fel. 
A hiba nem az uralkodótól, hanem oly férfiak hiányából szár- 
mazott, kik a szükségnek megfelelni képesek voltak volna. 
Két elem áll vala harczban egymással : a magyar alkotmá- 
nyos elem, s az absolut német elem. Egyik rész nem fogott 

fel, nem akart semmit, mi az elavult alkotmány gépezetébe 
nem illett; a másik rész alkotmányellenes eszmékkel vala 
megtelve. .. 5 

Mire vonatkoztak légyen Metternich állítólagos jó szándokai, 
nem mondhatjuk meg. A mentséget mindazáltal, melyet az 
említett, mind komolyabbá váló korban, midőn a föld már 
ingadozni kezd vala lábai alatt, a maga mentségére felhozott, 
nem kételkedünk hiúnak, alaptalannak állítani. Abban ugyan 
valót mondott, hogy a magyar alkotmányos elem s az alkot- 
mányellenes , absolut eszmékkel s elvekkel megtelt német 
elem folytonosan harczban áll vala egymással; de vajjon ezen 
alkotmányellenes, kényuralmi elemnek nem ő maga volt-e 
fő rugonya, irányadója? Nem ő általa emeltetett-e leginkább 
uralomra azon kényuralmi, reactionarius kormánypolitika, 
mely minden szellemi mozgalmat, haladást elfojtott, meggá- 
tolt, s a nemzeti életet, miként Ausztriában, ugy nálunk is, 
egy mind merevebbé váló, gépies bureaukratiai igazgatás 
nyűgébe szorítani törekedett? Magyarország kormányügyeiben 
ő nem vett ugyan részt közvetlenül; hogy mindazáltal ama 
reaclionarius politika nálunk is foganatba vétetett, Ferencz 
császár mellett leginkább az ő műve volt : a fontosabb ren- 
deletek, az irányadó elvek, a középponti kormányszékek el- 
járásának szelleme, — mind ez a császári kabinetben hatá- 
roztatott el, hol az övé volt a legnyomatékosabb szó; hol 
nála nélkül s tudtán kivül semmi fontosabb dolog sem vé- 
geztetett. 

Mi ama mentséget illeti, hogy a magyar alkotmányos párt 
mozdulni nem akart : sok bűn terheli, kétséget nem szen- 
ved, a magyar nemességet is a nemzeti hátramaradás miatt; 
de a hibát nem a bécsi kormány iránti viszonyaiban, lega- 
lább nem abban követte el, hogy az absolut eszmékkel meg- 
telt német elem ellen állhatatosan védte alkotmányát; melyet 
ha elveszt, még kiméletlenebbül nyakára ülteti az alkot- 
mányellenes kényuralmat. Bűne , hibája abban állott, hogy 
elavult kiváltságaihoz a többi néposztályok irányában ko- 

nokul ragaszkodva, a jogegyenlőséget s ebből folyó intéz- 
ményeket annak idejében nem alapította meg. De ezen hiba 
nem a kérdésben forgó korszaké, melyben a nemesség a 
mult század vége óta szünet nélkül, de mindig sikeretlenül 
sürgette kormányánál a reformmunkálatok fölvételét; utóbb 
pedig tizenhárom éven át országgyűlést nem tarthatván, al- 
kalmat sem nyert megjavítani elavult állapotait. Szintoly hiú 
mentegetődzés , legalább e korszakra nézve, a képes, alkal- 
mas férfiak hiánya a nemzeti átalakulás vezetésére. Ország- 
gyülés e korszak alatt, minden sürgetések daczára sem tar- 
tatván, vajjon hol tünhettek ki s tehettek volna kisérleteket 
azok, kik magokban erőt, ügyességet éreztek a pangó állam- 
gépezetet haladásnak indítani? És miután a sajtó is annyira 
le volt nyűgözve, hogy politikáról , reformokról nyilvánosan 
szólani sem engedtetett, hol és mi módon léphettek volna fel 
az alkalmas férfiak? Magán személynek engedett-e valaha 
bármi csekély befolyást a kényuralmára oly féltékeny bécsi 
kabinet, — kivált ha az alkotmányellenes elvekkel megtelt né- 
met elemet akarta korlátolni? Vagy a főbb kormányhivatal- 
nokok, kanczellár, országbíró stb. kisérlették volna meg, az 
elavult alkotmányhoz ragaszkodó magyar s az alkotmányel- 
lenes német elem közvetítése által, a közönséges haladásnak 
lendületet adni? De hiszen e főtisztségekre szinte a német 
elemből álló kabinet nevezett ki s csak is oly férfiakat, kik- 
ről eleve is meg vala győződve, hogy a maga elveivel, né- 
. zeteivel egyetértenek s a kényuralom készséges szolgáivá 
lenni hajlandók. Ha pedig e főhivatalnokok közt találtatott 
valaha oly egyéniség, ki a kabinet alkotmányellenes elveinek 
nem hódolt; hanem azokat a magyar alkotmányos elemmel 
közvetíteni kivánta: vajjon nem mozdíttatott-e el azonnal hi- 
vatalából, miként Ferencz uralkodásának elején Zichyvel, 
Ürményivel , Hallerrel történt? Bizonyára, azon férfiu, ki az 
egymással harczban lévő magyar és német elemet közvetíi- 
teni, azokat egymással némileg kiegyenlíteni, s Magyarország 
kifejlésének lendületet adni képes volt volna, a létező körül- 

mények közt nem lehetett más, mint maga Ferencz király, 
vagy főminisztere, Metternich herczeg; kiknek főtörekvésök 
azonban, fájdalom, oly annyira a kényuralom erősbitésére s 
egy összeszorító, minden szellemi mozgalmat elfojtó reactio- 
narius kormányzat meggyðkereztetésére czélozott, hogy 
magok körül minden más erő hatását lehetetlenné tették. 
Rajtok kivül az egyetlen József főherczeg nádor volt még 
személyes és tiszti viszonyainál fogva oly helyzetben, hogy 
ama szerepet játszhassa. És e nehéz feladat elvállalásától ő 
nem is volt idegen; sőt, helyesebben mondva, ez volt ambi- 
tiojának czélja, nyilvános életének fő törekvése. De, ámbár 
benne e nagy s nehéz műre a tehetség sem hiányzott; s más 
részről, mi a sükert eleve is biztosíthatta volna, a nemzet 
bizodalmával is dicsekedhetett : buzgó törekvései még is, 
mint alább elégszer látandjuk, nem szenvedtek-e majdnem 
minden kisérletnél hajótörést Ferencz király és Metternich 
kényuralmi elvein, reactionarius irányán? 

Ezen elvek s irányok még soha sem voltak szükkeblűebbek 
s minden szabadabb mozgalmat s öntevékenységet, — mi 
nélkül pedig haladásra gondolni sem lehet, gátlóbbak, mint 
a század harmadik tizedének elején, midőn a bécsi kabinet, 
megfeszített törekvései következtében, Németországban a 
szabadabb szellemet, Nápolyban, Siciliában, Piemontban a 
forradalmat elfojtotta. Az elzárás, a censura, a szellemi 
butitás, a titkos kémkedés kormányrendszere oly súlyosan 
nehezedett a nemzetre, hogy mindenfelé a legszomorúbb 
erkölcsi és anyagi pangás hatalmazott el a nemzeti életen. 
A nemzet nagyobb része, állapotának szánandóságát tudat- 
lanságában alig érezve, — s mivel termesztményekben bővel- 
kedvén, phisikai szükséget nem szenvedett; a finomabb 
szellemi s erkölcsi élveket pedig, a kormány gondoskodása 
következtében, nem ismerte, — minden élénkebb vágy nélkül 
a jobb és szebb élet után, mintegy tompa aléltságban élte 
le napjait. Nemesebb ösztöneinek, melyek kebelében, félig 
öntudatlan állapotban szunnyadoznak vala, — minthogy a 

jelen kopár és borus volt, a kétes jövő pedig semmi szebb 
kilátással, semmi alapos reménynyel nem kecsegtetett, a 
mult kor emlékeiben keresett kielégítést. Ezeknek lapjai, ha 
több örömről s boldogságról nem is, de, a súlyosabb szen- 
vedések mellett, kétségtelenül nagyobb dicsőségről, tevéke- 
nyebb erőről, magasztosabb nemzeti életről tesznek tanu- 
ságot. Az idők távolsága a jelen korénál súlyosabb szenvedések 
emlékezetét eltörülte, legalább megszelídítette; a nemzeti 
erő, nagyság és dicsőség képeit ellenben ragyogóbb fényben 
tüntette elő a mindenfelől csak tespedést, sorvadást mutató 
jelenben. 

De, természetes, ezen keserédes, többé-kevesbbé költői 
merengés a multakon, nem elégített ki minden kedélyt. 
A könnyelműebbek, felszínesebbek, kik az életet ugy veszik, 
a mint kinálkozik, anyagi élvekbe merülve, feledték a nem- 
zeti élet tespedését. A gazdag főnemesek, jobbára még inkább 
Bécs felé fordulának, annak mulatságaiban, a császári udvar 
fényében, a székváros zajában, élveiben, szórakozásaiban 
kerestek magoknak kielégítést; minek aztán még ártalmasabb 
visszahatása lett a nemzeti állapotokra: fő nemeseink nagy 
része, mely állandólag Bécsben lakott vala, e czéltalan, min- 
den komolyabb foglalkodástól üres, élvmámoros életben még 
könnyelműebbé lett, nyelvre s érzelemre egyaránt még in- 
kább elnémetesedett; sokan közőlök vagyoni tekintetben is 
elsülyedtek. 

Voltak mindazáltal többen, kik élénkebb nemzeti érzettől 
áthatva, forróbb hazaszeretettől lelkesítve, nemzetőket, hazá- 
jokat, s a mult kor szenvedéseinek emlékei miatt még inkább, 
függetlennek, szabadnak, a miveltség és jóllét pályáján elő- 
haladottnak, virágzónak óhajták vala látni; s kik most a 
nemzeti élet minden ágazatában elterjedt pangást, sülyedést 
szemlélve, melyből a szabadulásra ösvényt sehol sem látának, 
már nemzetök vég elsorvadását, fajuk dicstelen elenyésztét 
siratták. Bár szép, de hiú álom gyanánt tűnt fel előttök, egy 
jobb politikai jövő reménye. Még a bátrabb, tevékenyebb szel- 

leműek is meggyőzhetleneknek tarták már az akadályokat, 
melyeken keresztül kellett volna törniök, hogy szebb jövőre 
vergődhessenek. Sehol sem mutatkozott oly egyéniség, ki 
nagy eszméket, nagy szenvedélyeket, nagy bátorságot képviselt 
volna; minden a legszomorúbb állapotban pangott. A"szenv- 
telenek csak kiváltságaik megőrzéséig terjeszték gondjaikat; 
a jobbak kétségbeestek. A több és súlyosabb küzdelmeket , 
kiállott vénebbek sorában, kik szemtanúi valának az 1790-ben 
oly nagy reményekre jogosított nemzeti ébredésnek ; szemtanúi 
azon szomorú változásnak is, mely szerint a nemes tűz, mely 
akkoron fellobogott, a kormány által részint erőszakkal, 
részint egyéb kormányeszközeinek lassu hatása alatt mindin- 
kább elenyészett, s minden ismét az 1780-ki év előtti tespe- 
désnek indult, — e vénebbek sorában nem vala ritkaság, 
találni oly nemesebb kedélyeket, kik mély gyászba merülve, 
vigasztalhatlanul epednek vala nemzetök lassu enyészete miatt. 
igy mutatja fel, egyebek közt, összes történelmünk legki- 
tünőbb hőseinek egyike, új korunk Mózese, gróf Széchenyi 
István, a maga atyját Ferenczet, a nemzeti muzeum hazafias 
lelkü alapítóját, ki, miután magas hivatalaiból elébb az ud- 
varnak a titkos vádaskodások által felszított gyanúja miatt, 
utóbb kedvetlenségből kétszer is kilépett, élete végső éveit 
nemzetének sülyedése s reménytelen jövője miatt siránkozva 
tölti vala visszavonultságában. «Oh mily sokszor látám, — 
mond a jeles apának nagy fia, — mily sokszor látám, még 
mint gyönge fiu, szegény atyámat búba merülve! S már ak- 
kor villant lelkemen keresztül, hogy magasbnak, valami 
sokkal nagyobb érdekűnek kell hatni reá, mint családi vagy 
házéleti bajok keserűségeinek. Mert Epiktetosz elveivel meg- 
barátkozott keresztyén férfiu, mint ő vala, ilyféle gyötrel- 
meket mosolylyal tűrt. Akkor nem birtam felfogni bánatait. 
Beh nagyok lehettek azok! Később tudám, s most tudom, 
hogy nemzetünk alacsony létét gyászolta. A magyarnak nap- 
ról napra mélyebbre sülyedése, és azon remény nélküli 
nézet, miszerint nem sokára és elkerülhetetlenül fogna éle- 

tünk végórája ütni, okozá oly sokszori keserű epedéseit.... 
Nem tulajdonított a mindinkább lankadó testnek elég erőt 
és életet, halálos álmaiból kibontakoznia. S annyi polgári 
erényekkel fénylő atyám, mint «magyar,» reménytelen szál- 
lott sirjába!» Ily epedő gyötrelmek, ily bánatos előérzelmek, 
kétségkívül, sok más jó hazafinak is keserítik vala lelkét, 
és a jeles Széchenyi Ferencz nem egyedül szállott le a nem- 
zeti feltámadás reménye nélkül sirjába. ") 

És pedig már piroslanak vala láthatárunkon a nemzeti 
feltámadás hajnalának első sugárai! Ezen csoportokon kivül, 
melyeknek egyike a multak emlékein merengve keserédesen, 
másika az anyagi élvekbe merülve könnyelműen , feledé a 
jelent, harmadika a nemzet jövőjén kétségbeesve szállott le 
sírjába, — e tömbeken kivül létezett még a hazafiaknak egy 
kicsiny koszorúja, melynek jobbára ifjabb, annyi csalódáso- 
kon, mint amaz utólsók, még át nem esett, vagy a csalódá- 
sokkal is daczoló lelkes tagjai még nem estek kétségbe a 
nemzet jövendője felett. Sőt, mennél fenyegetőbb volt a ve- 
szély, annál ernyedetlenebb buzgalommal munkálnak vala 
annak elháritásán, a nemzetiség és szabadság megmentésén. 
Ezen kis csoport, a közönséges elcsüggedésnek közepette, a 
látszólag mindenfélekép tespedő és sorvadó korban fejtette 
ki a nemzeti megifjodás és emelkedés egy új, hatalmas ténye- 
zőjét, a nemzeti nyelvet s irodalmat. 

Bár a kormány a nemzetiséget nem támadta is meg egye- 


') Dessewffy József gr. 1820-ki aug. 25-én igy ir egyebek közt Kazinczy 
Ferenczhez: «Ha meggondolja az ember, mennyi metallum ásatott ki 
csak I. Leopold idejétől fogva a magyar föld gyomrából, és be kevés forog 
abból a magyar ember markában : meg kell döbbenni mind szerencsétlen- 
ségünkön, mind gyávaságunkon. Mind az ég, mind a föld mindent elköve- 
tett érettünk ; valamint azok, a kik minket századok óta igazgatnak, min- 
dent elkövetnek ellenünk. Sokszor gondolkodom ezen méltatlanságok 
végéről és csak a történetek sorában, nem pedig nemzetem lelkében talá- 
lok reménységet. Nem tudom min csodálkozzam jobban : azon-e, hogy 
sanyargatóink nem unták el még a sanyargatást, vagy pedig örőkös elal- 
jasodásunkon. » Kazinczy és Dessewffy levelezése III, 65. 

nesen : a veszély azt még komolyabban fenyegette, mint az 
alkotmányos szabadságot. Az európai szellem iranyát tekintve, 
az élesebb szemek előreláthaták, hogy a hazában uralkodó 
politikai tespedés csak addig tartand, mig vagy kivülről nem 
jő valamely újabb, nagyobbszerű rázkodás ; vagy benn a kor- 
mány nem mér valamely élesebb csapást a most ugyan csüg- 
gedtnek látszó, de alkotmányos szabadságára, kiváltságaira 
még mindig féltékeny nemességre, s nem ébreszti azt lomha 
tespedtségéből visszahatásra. De az elnémetesedett főne- 
mességet a nemzetiség veszedelme, lassu enyészete sem volt 
képes felébreszteni buzgóbb hazafiuságra. Sokan közőlök 
már nemzetők nyelvét sem értve, csak annyiban voltak még 
magyaroknak nevezhetők, a mennyiben magyar őseik családi 
nevét viselték, magyar javaik jövedelmét s a magyar főnemes 
kiváltságait élvezték. A fő aristocratia női felében pedig épen 
nagy ritkasággá vált már a nemzeti nyelv tudása; minél fogva 
ez a főnemesség nagy részének társalgási köreiből végkép ki- 
záratott. S igy maga a nemzet legelőkelőbb, legvagyonosabb 
osztályának egy része önmaga is elősegíté nemzetisége enyé- 
szetét; mig ellenben az alkotmányt, legalább a mennyire ki- 
váltságaikkal szoros kapcsolatban létezett, még ezen elkorcsult 
magyarok is becsben tarták, készek komolyabb veszély ide- 
jén annak védelmére kelni. A megcsorbított, sőt még az el- 
nyomott alkotmányt is vissza lehet pedig szerezni; de a 
meghalt nemzetiséget semmi hatalom sem képes többé új 
életre ébreszteni. 

Ama lelkes kis hazafi-csoport ennél fogva a tespedés és 
csüggedés e szomorú korában sem szűnt meg ápolni a nem- 
zetiség főtényezőjét, a hazai nyelvet s irodalmat : helyesen 
itélvén hogy, ha a nemzetiség megizmosodik, élénkebb életre 
fejlik : az alkotmányos szabadság diadalát is elébb vagy utóbb 
múlhatatlanul kivívandja. És valóban, csak a honi nyelv s 
irodalom kifejlésétől s felvirágozásától lehetett várni, hogy 
mind a nemzetnek amaz elnémetesedett része ìs egészen visz- 
szanyeressék a hazának; mind a nép nagyobb tömegében oly 

fokig emelkedjék az erkölcsi erő, hogy képes legyen a haladás 
akadályait valahára legyőzni, elhárítani. Egyébiránt pedig, 
miután a kényuralom s reactio a nemzeti életet minden ága- 
zataiban megzsibbasztotta, a politikai téren minden szabadabb 


. mozgást meggátolt : egyedül a nyelv s irodalom művelésében 


Irodalmunk. 


nyilt még némileg szabadabb tér a hivatalt vállalni nem 
akaró, független s büszkébb lelkű hazafiak működésének. 

És valóban nagy részben a hazafiak e lelkes kis. csoport- 
jának köszönhette aztán a nemzet a maga feltámadását hosszu, 
dísztelen tespedéséből. Az általok előhozott szellemi mozgalom- 
ból, mely minden külső, kényuralmi behatásoktól ment 
maradt, származott nagy részben a koreszmék azon iránya, 
mely oly hatalmas visszahatást gyakorolt a kormány kény- 
uralmi, reactionarius törekvései ellen. Az irodalom tisztázá 
s tágitá a nemzet eszmekörét; az, kivált annak költészeti 
ága, ébresztgelé a nemzeti érzelmeket, szítogatá ama buzgó 
felgerjedést, mely szégyenleni kezdé a nemzeli élet azon lel- 
ketlen aléltságát, és vágyat kelte föl benne az emelkedésre, 
a korszerű haladásra. E lassu, csöndes előmunkálat nélkül " 
a szellemi élet mezején, a bekövetkezett nemzeti visszahatás 
aligha lett volna oly átalános, oly erélyes és kitartó, hogy a 
kormány magát végre kénytelennek érezze politikája meg- 
változtatására. 

E szellemi mozgalom vázolására kell tehát, — ha csak 
rövid áttekintésben, csak a mozgalom főbb mozzanatait, 
szerzőit és vezéreit érintve is, áttérni elbeszélésünknek, hogy 
ezen kornak csak némileg is élethű képét ábrázolhassuk; 
mert — mint Toldy Ferencz oly helyesen mondja, — «a kik 
irodalmunk s kivált költészetünk történetét nem tudják, a 
nemzeti lélek fölgerjedése s az országos élet buzgóbb nyilat- 
kozása egyik főbb tényezőjét nem ismerik. s Ezen észlelésnél 
azonban nem lehet feladatunk akár kimerítő történelmét adni 
ezen kori irodalmunknak s részletesen elbeszélni mind azon 


buzgó, nemes munkálkodást, melyet az eleinte kicsiny, de mind 


számra, mind erőre, mind hatásra nézve folyton növekedő irói 

koszorú, nemzeti irodolmunk mívelésében annyi akadályok 
daczára is kifejtett; akár az irodalmi műveket belbecsök, önálló 
jellentékességök szerint mérlegelnünk s megítélnünk: mind ez 
az irodalom történelmének hivatása. Itt csak azt fogjuk nyomoz- 
ni : mily érintkezés, milyen kölcsönös viszony létezett az iroda- 
lom s a cselekvényes élet között ; mily lökést adott a külső élet a 
szellemi mozgalomnak; s ez minő visszahatást gyakorolt az 
állami s társadalmi élet tüneményeire? Csak körvonalaiban 
akarjuk tehát ábrázolni irodalmunkat, annak irányát s ha- 
tását a közéletre.) Csak néhány jelesbjeit említendjük azon 
örökké kegyeletes emlékezetre s nemzeti hálára méltó haza- 
fiaknak, kik, bár a tudatlan, vagy tespedő, vagy elnemzetiet- 
lenült közönség részvétlensége miatt jobbára szegénységgel, 
-nélkülözésekkel küzdve, még is szent buzgalommal, ernye- 
detlen kitartással fejleszték, idomiták az elhanyagolt nemzeti 
nyelvet, mívelték, gazdagíták, emelék virágzatra az irodalmat; 
és igy működve, mig, mondhatni, szivvérökkel mentették 
meg az enyészetnek indult nemzetiséget, egyszersmind a po- 
litikai életnek is hatalmas lökést adtak. 

A magyar nemzetnek egy kifejlett szellemi életre, virágzó 
irodalomra nem csak mint más nagy, előrehaladottabb nem- 
zeteknek, a szellemi s erkölcsi nemesbülés végett; hanem 
egyszersmind az őt környező, számra nézve sokkal erősebb, 
többé kevesbbé ellenséges törekvésű, őt elnyelni, magokba 
felolvasztani ügyekező népek közt árván, minden rokon nélkül 
álló nemzetiségének az enyészettől megmentése végett is vala 
múlhatatlan szüksége. És kétségkívül ez volt oka annak, hogy 


') És tán még ez is vakmerőségnek látszhatnék részemről, meggondolva, 
hogy az irodalom történetének megirására egy egész nemzeti könyvtár 
szükséges; én pedig, távol a hazától, ilyenre szert nem tehetek : azért 
mindjárt itt a kezdetben be kell vallanom, — mit a mily hálásan oly 
örömest is teszek, hogy ezen irodalomtörténeti vázolatot nagy érdemű 
Toldy Ferenczünk s nekem kedves barátom alapos buvárlatai, s jeles 
munkái, különösen c A magyar irodalom története» « A magyar költészet 
története » az c Írodalmi beszédek s és az c Irodalmi arczképeks nyomán 
irom. 

a nemzet oly erélyesen karolta fel a maga nyelvét s nemzeti- 
ségét II. József végső éveiben, oly nemesen, annyi reményekre 
jogosító lelkesedéssel lángolt fel mellette. József halála után. 
A szent buzgalom 1790 óta soha sem aludt ki többé egészen 
a nemzet egy részében; de a körülmények egyátaljában nem 
valának kedvezők arra, hogy az ébredés első tüzében támadt 
érdekeltség és buzgalom állandóvá válhasson; s az ápolt 
remények irodalmunk gyorsabb kifejlése íránt megvalósul- 
janak. Már öt év mulva ismét gyászba borult a nemzetnek 
tisztulni alig kezdett ege. A nagy lendületet, melyet a kelet- 
kezett folyóiratok: a « Magyar Muza» és «Magyar Muzeum», 
az «Orpheus» és «Urania», a «Mindenes Gyűjtemény» és 
c Soféle» stb. s melyet részint ezekben, részint munkáik ön- 
álló kiadásaiban irodalmunk uttörői: Bessenyei György, 
Báróczy, Barcsay, Ányos, Baróti Szabó, Rajnis, Révay, Virág, 
Kazinczy, Kis János, Dajka, Dugonics, Bacsányi, Kármán, 
Verseghy, Csokonai, Szentjóbi Szabó, Fejér György, Péczely, 
Endrődy, Szerdahelyi, b. Orczy, Szilágyi Sámuel, Simay s 
többen mások, mind szép literaturai mind tudományos iro- 
dalmunknak adtak vala, már az 1795-dik év megakasztotta. 
A kormánynak az ugynevezett Martinovics-féle összeesküvés 
alkalmával s azontul a demokratiai eszmék s elvek kiirtása 
végett foganatba vett rettegtető rendszere, az élénk, de még 
csak kicsiny körre terjedt szellemi mozgalmat egy csapással 
megszűntette. Többen legjelesebb tudósaink s iróink közől 
az összeesküvésbeni részvétről s ennek folytában felségsértés- 
ről vádoltatván, elfogattak. Ezek közt volt, a komolyabb tudo- 
mányokkal foglalkodó Hajnóczyt és Laczkovicsot mellőzve, a 
tevékenysége, az erőket ösztönző, egyesítő hatása által iro- 
dalmunknak némileg már akkor vezérévé lett Kazinczy Ferencz ; 
ezek közt Verseghy, Bacsányi, Szentjóbi Szabó, stb. kik 
mindnyájan többé kevesbbé huzamosan, külföldi várak bör- 
töneiben elzárva tespedének. Mások, a magoknál nem bűnö- 
sebb, de szerencsétlenebb társaik veszedelme által megfélén- 

kítve, elhallgattak. Miként másutt") elbeszéltük, a legkitünőbb 
tehetségű ifjak közől számosan esvén áldozatul Thugut mi- 
niszter állampolitikájának, mely kiváltképen a tudományt, 
irodalmat, felvilágosodást s a kor szabadabb eszméi iránt 
rendszerint fogékony jelesebb tehetségeket tette üldözése 
czéljává: az irodalom elhalt vagy kivégzett vagy börtönök 
falai közt sinylő, régiebb mivelőinek helyét új erők, új mun- 
kások huzamosabb ideig nem pótolták. A tudomány s irodalom 
pályáját még az is veszélyesnek tűnteté fel az ifjabb nemze- 
dék előtt, hogy azok is, kiket a förgeteg el nem sodort, 
mint Révay, Virág, Kis, Dugonics stb. mindnyájan több évig 
mélyen hallgatának; hogy a nyelvmívelő társaságok is, melyek 
a József halála utáni fölgerjedésben keletkeztek vala, jobbára 
eltiltattak; a folyóiratok pedig, melyek elébb az irodalomban 
oly üdves versenyt, oly élénkséget teremtettek elő, mind meg- 
szüntek. Siri csend állott be, az irodalomra szintoly fojtólag 
ható, mint a közéletre. 

Az új század azonban, melynek elején a nagyszerű világ- 
események s a nyomasztó hazai állapotok a politikai ellen- 
zéket erélyesebb visszahatásra ébresztették, az irodalomba 
is, ugy a prózaiba, mint a költészetibe, megint több eleven- 
séget hozott. 

Hogy prózai, tudományos irodalmunknak csak azon ágait 
említsük, melyeknek a közéletre mindenha nagy a hatása: 
a történelemben mindjárt a század elején feltűntek a Budai 
testvérpár szintoly becses, mint amily hiányt pótló munkáik. 
A mult században még nem volt irodalmunkban magyar 
nyelvű történeti munka, mely akár a kritika akár az előadás 
tekintetében figyelmet érdemelt volna; jelesebb történetiróink 
eddig vagy latin vagy német nyelven irtak ; s a csak magyarul 
olvasó közönség nem talált jóra való könyvet, melyből az ősök 
tetteiről, hazája viszontagságairól ismeretet szerezhetett volna. 
A Budai testvérek, Ferencz és Ézsajás, valának az elsők, kik 


1) Magyaror. Történelme VI, 126. kövv. 

a közönséget ily, honi nyelvű történeti munkákkal megaján- 
dékozták ; ők lettek alapítói, úttörői a magyar nyelvű történet- 
irásnak. Ferencz classikai becsű, még korunkban is örömest 
olvasott c Magyarország historiájára való Lexikonával; , Ezsajás 
c Közönséges listoriájával», «A régi tudós világ Historiájával», 
c A régi római irók életével», de főleg « Magyarország Histo- 
riájával», — oly könyveket adtak a közönség kezébe, melyek, 
helyes kritikával, az események gondos megválasztásával, 
elfogulatlan vizsgálattal, és szoros tárgylagossággal irva, a 
történetek ismeretért s helyes felfogására, a történelmi érzék 
fölébresztésére s ápolására kiszámíthatlan hatást gyakoroltak 
a közönségben, melynek kivált Ferencz Lexikona méltán ked- 
vencz olvasmányává lett. 

Egy fő hiánya volt e, különben becses, hasznos munkák- 
nak: az, hogy a debreczeni iskola elavult nyelvén irattak, 
daczára annak, hogy a Révay Miklós által nyelvünk rendsze- 
rében meggyújtott fáklyavilág sugárainál, Báróczy s Kazinczy 
példáit követve, jobb iróink már az új kor választékos, sza- 
batos nyelvén kezdenek vala irni. E hiányt azonban teljesen 
pótlá Virág Benedek, ca nemzeti lélek tüzes ébresztőjes, ki 

Virág Benedek valamint a szépliteraturában, már a mult század vége felé, 
banha teremtője volt lyrai költészetünk egyik ágának, a philosophiai 
és herosi ódának: ugy a «Magyar Századok» két kötetében 
(1808—16), melyekben, az országszerzéstől kezdve, Zsigmond 
haláláig halad, Révay történeti nyelvészete nagyszerű ered- 
ményeit alkalmazva, példányává lőn a nyelvbeli classicitásnak, 
melyben szabatosság, hangzatosság és egyszerűség egyaránt 
gyönyörködtetik az olvasót. De Virág Századainak nem a 

nyelvi tökély képezi fő becsét: ca historiai alkotó szellem az, 

mely a Magyar Századokat oly becsesekké teszi, — ugymond 

Toldy Ferencz. Plastikai alakitással vezeti elénkbe a nemzet 
történeteit, s a tömött, velős előadás nagy számát a tényeknek 

ugy állítja össze s ugy itéli meg, hogy hívebb képét nyerjük 

általa a nemzetnek, a koroknak s egyes szereplőknek, mint 

más sokkal bővebb irókból. Virág philosophus történetiró, 

ki a tettekből azok szellemét olvassa ki, kinek kritikája e 
szellem kitűntetésében munkás inkább, mint az adatok körül. 
Felfogása.nem a régiségbuvár holt, hanem a philosophus 
eleven felfogása. S nemzeties mindenütt. » Daczára papi, szer- 
zetesi állapotának, független s elfogulatlan szellemmel birálja 
a kort, az eseményeket. «Ö csak egy igazságot ismer s azt 
bátran ki is mondja. » 

És mit Virág Benedek oly dicsően kezdett, folytatá azt Horvát István. 
irói pályája első felében Horvát István, ki, a Kulcsár lapjaiban 
adott többféle becses adalék után, Nagy" Lajosról és Hunvady 
Mátyásról irt monographjai által nagy figyelmet ébresztett. 
Ezen értekezések, mint Toldy mondja, « új időszakot hirde- 
tének történetvizsgálatunk mezején,... nem annyira a világos- 
ságra hozott sok becses és új adatoknál, mint inkább azon 
új szellemnél fogva, mely kétségkivül Virág Benedek « Magyar 
Századai » által felköltve, azokban általános érvényt követelve 
lengedezett. llarcz volt ez a hagyományos kényelemmel be- 
rögzött nézetek és a másodkezüség ellen a történetben; gya- 
korlatilag ki volt mutatva a források közvetlen tanulmányozá- 
sának mulhatatlansága minden, bármi csekélynek vagy meg- 
oldottnak látszó, kérdés körül; kétkedés támasztatott összes 
történeti materiálénk iránt, melynek e néhány fejtegetés is tel- 
jes elégtelenségét éreztette; de harcz volt egyszersmind az ide- 
genszerű felfogás ellen a hazai történetben. A külföld nézetei ne 
ingassanak meg határozottan nemzeti álláspontunkon ; tanuljuk 
a külföld irodalmait, de azok ne erőszakoljanak reánk semmit, 
a mi saját kutfőinkkel s a nemzet történetének szellemével, 
öntudatával összhangban nincs : e leczke szól ki körülbelül e 
nem nagy terjedelmű próbatételekből , melyeknek érdekét a nagy 
közönségre nézve sok új isme és nézet nevelte... Az igy kezdett 
pálya a c Tudományos Gyűjtemény» megalapításával új hévvel 
folyt. Irodalom- és némely országtörténeti közlemények ne- 
velték a tudományt, melyek közt legfontosabb Schwartner 
diplomatikájának szinte szenvedélyes, de felette tanulságos, 
bő birálata, melylyel kezdődik tulajdonképen a magyar ok- 

mánytan. » Azonban Horvát István fő munkáját « Verbőczy 
István emlékezete, s melylyel egy nagyobb történeti mun- 
kának kezdetét veté meg, de melyből egyedül a II. kötet, a 
Hunt-Páznán nemzetség oklevéltára, jelent meg, — s még 
inkább az 1820-ban kiadott c Magyarország gyökeres régi 
nemzetségeiről » képezi, a mely akár a nemzéktant és histo- 
riát, akár és főleg jogtörténetünket tekintsük, mindenikre új 
és meglepő világosságot hint. » Horvát István majdnem hihe- 
tetlenül bő olvasottsága mellett a nyomtatott s irott kútfők- 
ben, — mikre nézve nagyitás nélkül vallhatá magáról, hogy 
háromszázezer oklevelet olvasott és tekintett végig, — s ennél 
fogva nemzetünk belső élete mindennemű nyilvánulásainak 
oly terjedelmes ismerete mellett, tulajdonképen a magvar 
nemzet erkölcsi történetének megirására volt hivatva. Felette 


kár, hogy a helyett pályája második felében, melyet az 1825- 


Philosophia. 


ben kiadott c Rajzolatok a magyar nemzet legrégibb törté- 
neteiből : czimű munkájával kezdett meg nyilvánosan, nem 
csak maga rögeszmékké vált meddő ábrándokra tévedt, ha- 
nem több másokat is hasonló irányba tévesztett. 

Minthogy az igazgatás, törvénykezés szintugy mint a köz- 
oktatás a római katholikus felekezetnél még egészben latin 
nyelven folyt: a politikai és jogtudományok még kevés mi- 
velőre találtak honi nyelvünkön; s ha e szakban hozott is 
néhány értekezést a Tudományos Gyűjtemény, nagyobb figyel- 
met azok is alig érdemelnek. Minden mit irodalmunk e 
téren ezen évek alatt előmutathat, azon néhány kézi könyvből 
álla, melyeket a tiszántuli ref. egyházkerületben lévő főisko- 
lák tanárai hallgatóik számára készítettek; mert e hazafias 
lelkű kerület a magyar nyelvet már az 1797-ki májusban 
tartott közgyűlésén beültette a tudományok székébe. Ezeken 
kivül tán csak az egy Magda Pál statistikája (1819), nyel- 
vünkön az első, érdemel figyelmet. 

A jogi és politikai tudományoknál több elmeszüleményt 


Sárvári Pd és mutathat fel e korban irodalmunk a philosophiában; bár 


Fejér György. 


egyébiránt az iskolákban ennek is a latin nyelv volt köz- 

lönye. Az Apáczai óta nyelvünkön alig mívelt philosophiát 
ezen korban két jeles férfiu képviselte irodalmunkban : Sár- 
vári Pál, debreczeni tanár, és Fejér György, pesti tanár, 
majd Győr kerületi tanulmányi főigazgató s végre a pesti 
egyetem könyvtárnoka. Sárvári a század elején az erkölcsi 
philosophia két kötetével ajándékozá meg tudományos irodal- 
munkat; mely munka, bár azt az újabb kor, a még fejletlen 
műnyelv gyarlóságai s darabosságai miatt, elfeledte, akkoron 
mind a tudomány színvonaláig emelkedett tanait és szellemét, 
mind előadását tekintve, - a legjobb magyar tanmunkák közé 
tartozott, s kétségbevonhatlanul diszévé vált irodalmunknak. 
Sárváriénál terjedtebb lőn a közönsége Fejér munkáinak, 
melyek közől «Anthropologiája», s erre épitve, c Az ember ki- 
miveltetése», két kötetben, esik e korszakba. Mig Sárvári 
leginkább Leibnitz, Wolf és Kant német bölcsészek tanait 
szólaltatá meg nyelvünkön : Fejér c mint öngondolkodó eklek- 
tikus tűnik fel a bölcsészeti pályán, s valódi előfutnoka ama, 
lényegében gyakorlati philosophiának, mely újabb időkben 
hol «magyar,» hol «egyezményes» bölcsészet nevet nyert; 
mely a tapasztalásból indulva ki, a bölcsészeti igazságokat az 
ember minden oldalu kifejlődésére vonatkoztatja, ebbeli ha- 
tásuk szerint becsüli, veszi fel complexusába s e gyakorlati 
czél tekintetéből az előadásban a lehető legnagyobb világos- 
ságot követeli. Ehezképest volt is Fejér György ezen mun- 
káinak hatása amaz időben a közönségre, mely azokat érdek- 
kel olvasta, szerette s tanaikat egyedüli helyes bölcsészetnek 
tartotta ? — ugy mond Toldy Ferencz. 

E szorosan tudományos és rendszeres elmeszüleményekhez, 
melyek nem annyira összes, e korban még jobbára idegen nyel- 
ven szerzett tudományosságunknak, mint a magyar nyelvű 
tudománynak óramutatói, — hozzákapcsolhatjuk még azon 
nyelvészeti, széplani s nevelési értekezéseket vagy önálló mun- 
kákat, melyekben Kölcsey, Döbrentei, Fáy András tüntek ki 
leginkább; és azon közhasznu dolgozatokat, melyek a nagy 
közönség ismereteinek szélesbitésére, eszméinek tisztázására 

czéloztak, s melyek közt Kis János « Természet csudái », 
a Nemzeteket s országokat ismertető három kötetes gyűjte- 
ménye » és c Nevezetes utazások tárháza s, nyolcz kötetben, 
voltak a legolvasottabbak. 

Mind a tudományok, mind a közhasznu ismeretek terjesz- 
tésében nagy hasznára vált irodalmunknak, a Döbrentei Gábor 
által 1813-ban megindított, leginkább irodalomtörténeti , szép- 
tani és bölcsészeti irányu «Erdélyi Muzeum» mellett, a «Tudo- 
mányos Gyűjtemény» czimű havi irat, melyet 1817-ben Fejér 
György egyetemi tanár indított meg ; mely aztán többféle szer- 
kesztőségek alatt számos éveken át tárházává lőn iróink min- 
denféle kisebb elmeszüleményeinek, küzdterévé a mindin- 
kább élénkülő szellemi mozgalomnak. E folyóirat, az ismeretek 
minden ágaira kiterjeszkedvén, számos nagy becsű értekezések- 
kel gyarapította irodalmunkat, melyek mintegy előfutói voltak 
az utóbb a tudomány minden nemeiben megjelent önálló szak- 
munkáknak. Ez hozott sok, szintoly alaposan mint szépen 
dolgozott, történeti és országismertető értekezéseket b. Med- 
nyánszky Alajostól, ki eddigelé csak német nyelven művelé 
történelmünket. ltt rakta le Tessedik Ferencz külföldi uta- 
zásaiban szerzett tapasztalatai és ismereteinek kincseit. Itt 
vívatott részben a mindjárt említendő nyelvharcz. Itt tette 
közzé Horvát István, irodalmi, országtörténeti s diplomatikai 
értekezéseit; itt Kölcsey és Berzsenyi, Horváth Endre és 
Kazinczy Ferencz széptani s kritikai közleményeiket. Szóval 
alig volt e korban nevesebb iró, ki e folyóiratot becses érte- ` 
kezéseivel nem gyarapította volna. 

Bár mily rövid s hiányos is ezen irodalomtörténeti vázla- 
tunk, egy férfiut nem szabad abból kifelejtenünk, kinél ha- 
tályosabban e korszak alatt senki sem ápolta s mozdította 
elő tollal, szóval, tettel és áldozattal irodalmunk és nemzeti- 
ségünk ügyét. E férfiu Kulcsár István. c Igen kevés nevet 
mutathat fel nemzetiségünk és irodalmunk története, — 
mondja Toldy Ferencz, — mely, ha néhány földi hatalmast 
kiveszünk, annyi szálakkal van annak haladásával összeszőve, 

mint a tekintélytelen eredetű, közép módú s a polgári tár- 
saságban oly szerény állásu Kulcsár Istváné. » Ő nemcsak 
maga irt, de koronként másoktól készitett ismeret- s tudo- 
mány-terjesztő munkákat is adott ki saját költségein; a nem- 
zeti nyelv és nyelvtudomány fejlesztésére koronként pályakér- 
déseket hirdetett, jutalmakat tűzött ki, s általában tanácscsal, 
pénzzel oly buzgón és szívesen támogatta irótársait, hogy az 
irodalomnak ez idõben nem volt ily kész Mæcenje, mint ő, 
ki minden fillérét maga is tollával kereste. Vendégszerető, 
nyilt háza gyúlhelye volt a Pesten lakó, vagy koronként oda 
utazott iróknak. «Nem volt idejében ismeretes irodalmár, ki 
körét ne nevelte volna. Ezen ebédek és vacsorák symposionok 
voltak, melyeken csak irodalmi és magyar nyelvészeti kér- 
dések és ügyek tárgyaltattak.» Miután az 1804-ben megin- 
dított s Eredeti Történetirók » gyűjteménye, a magyar olvasó 
közönségben, melynek még csak mulattató, legfelebb köl- 
tói olyasmány kellett, részvétre nern talált vala, avval felhagy- 
ván, 1806-ban c Hazai Tudósitások » czíme alatt azon nagy 
fontosságu közlönyt indította meg, mely ez idő óta huszonhat 
éven át egyetlen volt az országban. E hirlapot hasonlítani 
sem lehet ugyan mái hirlapirászatunkhoz, melyben a politikai, 
állam-gazdászati s társadalmi kérdések oly bátorsággal, annyi 
tudománynyal és szellemmel tárgyaltatnak. Ezt akkor sem a 
censura szigorú korlátai, sem a szerkesztők korlátolt tehet- 
sége s készültsége, sem a közönség fejletlensége nem engedte. 
De volt egy kérdés, azon korban a legfontosabb, melyre 
nézve kiszámíthatatlan volt Kulcsár lapjának hatása : a nem- 
zetiség kérdése. «Soha nyomtatott betű, béke idején, sem 
többször, sem nyiltabban, sem több határozottsággal nem 
hirdette a nemzetiség historiai jogát, mint az övé.... E kér- 
désben nagy, halhatatlan volt Kulcsár érdeme; mert a mit 
a feliratok a gyülésteremekből deákul vittek a trón zsámolyá- 
hoz, azt ő szabad ég alatt hirdette s folytonos és nem szünő 
állandósaggal cseppenként oltotta belénk. Nem lázitotta fel 
vérünket, de lassanként elősegítette átváltozásunkat » — 


Marczibányi 
intézet. 

mondja a sokszor dicsért Toldy Ferencz. «Cultura által 
nemesített nemzeti lélek, volt az ő jelszava; s erre szerinte 
három út vezetett : tudomány, irodalom, nemzeti szinpad. » 
Ezen utósónak felállítására ő annyit cselekedett, izgatott, 
mennyi csak egy magán embertől s hirlapirótól kitelik. A 
tudományos irodalom mívelése végett, feltámasztotta a magyar 
tudós társaságnak Révay által indítványozott s az idő által 
ismét elejtett kérdését; s reá birta gr. Teleki Lászlót, hogy 
annak újabb fejtegetésére jutalmat tenne ki. Majd, 1817-ben 
maga is egy új közlönyt indított meg annak számára a hir- 
lapjához kapcsolt «Hasznos Mulatságokban,: mely által a 
csupán magyarul olvasókkal, a mulattatók s közhasznúak mel- 
lett, a tudományos és széptani ismereteket is ügyekezett meg- 
ízleltetni. 

Az üdvös izgatás, melyet Kulcsár egy magyar tudós tár- 
saság felállítása körül lapjaiban folytatott, nem sokára meg 
is termette gyümölcsét. A nemes, hazafias lelkü Marczibányi 
István, az eszmét oly hévvel karolta fel, hogy, híc szerint, 
ötven ezer forintot szándékozott áldozni annak létesítésére. 
A jeles hazafi, már 1810-ben meghalálozván, nem láthatá 
ugyan megvalósulva az üdvös indítványt; mindazáltal vég- 
rendeletében egy jutalmazó intézetet alapított, mely a nem- 
zeti nyelv mívelésére évenként pályakérdéseket tűzne ki, s 
azon kivül az év folytában megjelent legjobb magyar elme- 
műveknek is díjakat osztana. Az anyagi jutalomhoz aztán a 
közkitűntetés eszméje is hozzá kapcsoltatott; mert a díjak 
az intézetet kezelő Pest vármegye hatósága által nyilvános 
ünnepélyességgel valának kiosztandók. Az intézet a nádor 
pártfogásába ajánltatott, ki, minden eféle haladás buzgó pár- 
tolója, a díjak becsét aztán még azon kitűntetéssel emelte, 
hogy azokat önkezével igérte kiosztani. Az első díjosztáskor, 
1817-ben, Pethe és Virág Benedek munkái koszorúztattak 
meg. Ugyanazon alkalommal a nyelv kiművelését czélzó kér- 
dések tűzettek ki újabb pályázatra; melyen aztán gr. Teleki 
József nyerte el a jutalmat, kinek ekkor a főherczeg nádor, 

Ferdinánd főherczeg s koronaörökös jelenlétében, nyujtotta 


át a pályabért. Az intézet ezóta a Vitéz-féle alapitványnyal s ` 


a Teleki-féle díjjal gyarapodván, a nyelvre vonatkozókon 
kivül a tadományok más ágaiban is, kivált a történelemben, 
tűzött ki pályakérdéseket. 

E hazafiui törekvések s áldozatok mind nagyobb lendületet 
adtak a magyar nyelvű komolyabb tudományoknak, melyek 
elébb majdnem kizárólag az iskolák nyelvén, a deákon, mí- 
veltettek vala, s mind szélesebb körökben terjeszték a tudo- 
mányos ismereteket. Mig pedig ekként a gyarapodó prózai 
irodalom a nemzet tudományosságát nevelte, fogalmait tisz- 
tázta, eszmekőrét tágította : a költészet s általában a szép- 
literatura, még nagyobb mérvben, számos kitünő erők által 
miveltetvén, a nemzeti szellemet szítogatá, a nemzetiség ér- 
zelmét ébresztgeté és szilárditá a tömegekben ; egyszersmind 
pedig a nyelv gyakorlati kifejtését is ez fogta gondjai alá. 

Ama föntebb említett szerencsétlenség, mely iróinkat a 
mult század utólsó tizedében elnémította, a költészetet még 
érzékenyebben sujtotta, mint a prózai irodalmat; nemcsak 
mivel költőink több jelesét megfosztotta szabadságától, hanem 
azért is, mivel a költészet némely fő tárgyának, a hazának, 
` szabadságnak stb. megéneklését veszélyesnek mutatta fel. Az 
új század azonban, melynek elején a nagyszerű világesemé- 
nyek s a nyomasztó hazai állapotok a politikai ellenzéket 
erélyesebb visszahatásra ébresztették, a költészeti irodalomra 
nézve is új korszakot nyitott meg. Mindjárt a század első 
évében lépett fel c Himfyjes első kötetével, c A kesergő szere- 
lemmel», Kisfaludy Sándor. Követték ezt néhány év mulva 
(1807-ben) c A boldog szerelem» és a «Regék a magyar elő- 
időből» : Csobáncz, Tátika, Somlyó; utóbb «Dobozy Mihály 
és hitvese», a «Szentmihályhegyi Remete », «A megboszult 
hitszegő», a «Gyula Szerelme» czimű regék és számos törté- 
nelmi drámák. 

Hogy a példátlan hatásról, melyet e művek, kivált Himfy 
szerelmei és a regék, a közönségre gyakoroltak, számot ad- 

hassunk, el kell mondanunk ezek forrását, genesisét, melyet 
a költő, eddigelé kiadatlan «Hattyudalában» önmaga ekként 


énekel meg : 
. .. Fájt lelkemnek, folyvást látnom, 
A magyar mint tűnedez 
Nyelvével és ruhájával; — 
S a német mint fejledez. 
Fájt hallanom, magyarokban 
Magyar hang mint némult el ; 
S magyar, is, ha szólíttaték, 
Divat, németül felel.... 


Fájt látnom, mely igen könnyen 
Lőn németté sok magyar, 

S magyar lenni, mint szűnt meg már 
Az elfajult felsőbb kar,.... 

.... De még inkább fájt, látnom ezt 
Nemzetem nőnemében.... 


Sebesebben korcsulának , 

Mint a nemzet fiai, 
Nemzetiség tagadásban, 

Nyelv s ősszokás-hagyásban, 
Annyira, hogy büszkélkedtek 

Magyarul nem tudásban.... 


Nem volt magyar haza s nemzet 
Már a nőagyvelőben ; 

Nem magyar szív a kebelben ; 
Nem magyar tej emlőben, 

Hogy anyából gyermekekbe 
Magyar ősvér ömlene, 

És az anya ajkairól 
Magyar hangzat fejlene.... 


S én, még alig pelyhesedő 
Bölcselkedést tanuló, 

Látván, miként válik rendben 
Nőkből nemzet-áruló , 

Az isteni gondviselés I 
Iránt majdmajd bóduló, — 

Én valék korcsult Pozsonyban 
A legbúsabb búsuló.... 

Rögös, gúnyos és lenézett 
Volt az iró pályája, 
Olvasatlan, jutalmatlan 
Magyar iró munkája ; 
Pénzevesztett könyvkiadó, 
Mert olvasót nem nyere ; 
S annak éhen veszés sorsa, 
Kinek ez volt kenyere. 


Mind e mellett reményt nyujtott 
Nékem azon sejtelem, 

Hogy ha bennem gerjedhetett 
Vonzalom és érzelem 

Minden iránt, mit magyar sziv 
S rokon kebel érezhet: 

Hát lehet még több magyar is 
Ki velem megegyezhet. 


És vágy gyúladt kebelemben 
A nemzethez szólani, 
És megrázni, ébredjen fel 
Sorsot jobbat váltani... . 
Meggyőződve lévén arról : 
Ha erről nem tehetünk, 
Sem magyarok, sem szabadok 
Sokáig nem lehetünk... . 


Élni volt hát feltételem, 
Nemzetemnek, hazámnak, 
Kellőn s gyorsan mig megkondul 
Harangja végórámnak.... 
Ámde, miként? — volt a kérdés. 
Mi az, min most búsan agg 
A hazában minden igaz 
Hazafi és nemzettag ? 


Az a nemzet korcsulása, 
Nemzetiség fogyása, 
Magyar nyelvnek némulása, 
És léleknek mulása. 
Mert a nem rég fellobbant tűz 
Szalmatűz volt, s hamar fúlt, 
S utána a már rég korcsult 
Még bujábban elfajult... 


59 


60 Első könyv. Bevezetés. 


Ezt gondolva meggyőződtem : 
Hogy ki ugy tud szólani 
Magyar szivhez, magyar vérhez, 

Hogy szava visszhangzani 
Pendüljön rokon érzettől 

Kebelben, agyvelőben : 
A magyarnak legüdvösben 

Az szolgál ez időben.... 


S irán Himfy szerelmed 

Déli ég s nép lángjával, ") 

Őskeleti természetben, 

Magyar kebel bújával, 

Hazám édes emlékinek 
Elmémben és keblemben, 

Kivánatim ostromában, 
Égő sebbel lelkemben. l 
A költő remekül oldá meg a feladatot, s teljesen elérte a ` 
kitűzött magas czélt : költészetének hatása oly nagy, oly 
átalános lett, hogy Kisfaludy Sándort méltán az első nemzeti 
költőnek nevezhetjük. E dalok, e regék — mond Toldy — 
melyekben ca jellemek, érzelmek, az uralkodó indokok, 
őseinknek egész házi s népi élete, kifejezés, oly igen honias, 
s maga a nyelv is oly jellemzetes és összeolvadó a magyar- 
ság lényegével,» — mindjárt megjelenésők után oly annyira 
kedvenczeivé lőnnek a magyar közönségnek , hogy ez azokat 
széltében könyv nélkül szavalá s éneklé. Hatásuknak titka 
nem csak az érzelem lobogó tüzében, s a képzelet élénksé- 
gében és rendkivüli változatosságában; nem csak az élénk, 
erőteljes előadásban, a verselés kellemes könnyüségében, s 
az általában új, szokatlan nyelv gazdagságában és választé- 
kosságában , szóval, a műnek belső becsében; hanem abban 
is rejlik, hogy azok lényegileg magyarok, hogy a költő ihlett- 
ségének egyik fő forrása, muzsájának egyik fő tényezője a 


') A kir. testőrségből 1797-ben hadi pályára lépvén, Milano megvéte- 
lénél 1800-ban a francziák hadi foglyává lett; s mint ilyen, a lunévillei 
békekötésig , dél-keleti Francziaországban , Draguignan városkában töl- 
tötte idejét. 

nemzetiség. A történelmi reminiscentiák beszövése; a, bár 
óvatos, vonatkozások a dicső mult kor után a szomorú je- 
lenre, oly bánatos húrokat érintének a keblekben, hogy hang- 
jokra, köny fakadozék a honfi és honleány szemében. 

Kisfaludy Sándor műveinek fényes sükere, s a némileg 
kedvezőbbekké változott politikai viszonyok felbátoríták a meg- 
félemlítő rendszer alatt elnémult régibb irókat is, és mellet- 
tök az ifjabb nemzedékből új erőket is ösztönzének az iro- 
dalom munkásainak sorába állani. Felszólalt újra Virág Bene- Virág 
dek, ca hazaszeretet és erény éneklője s a nemzeti lélek tüzes Penedek. 
ébresztője,» ki, valamint régibb, még a mult század végén 
kiadott költeményeiben, ugy újabb ódái s epistoláiban is, bár 
kora hanyatló erejével, mind végiglen a valódi érdemet, sza- 
badságot, a nemes munkásság által szerzett jó hirt s nevet 
dicsőitette, a hiu fényt, lelketlenséget, honfiatlanságot, meg- 
hasonlást korbácsolá. Felszólalt Révay Miklós is, nem csak Révay Miklós. 
elassikai becsű költeményeivel; hanem miután, számos irigyei 
s ellenségei daczára, 1802-ben a pesti egyetemnél a magyar 
nyelv és irodalom tanári székét, — melytől, mint Toldy 
mondja, nem Ő vett, de melynek ő adott fényt, — elfoglalta, 
halhatatlan nyelvtani munkáival. «Uraim, nem tudunk ma- 
gyarul,» — igy köszönte be, ezen első szaván szinte meg- 
botránkozott, de annak igazságáról csak hamar meggyőződött 
tanitványainál. És mindjárt a következő évben megindultak 
c A magyar irodalom régiségei,» melyeket pár év mulva 
rendszeres magyar nyelvtana két kötetben, s több nyelvtani 
értekezései követének. E nagy alaposságu, mély tudományu 
nyelvészi műveivel Révay örökre megalapította nyelvünk rend- 
szerét. — Felszólalt ismét a gazdag költői erű, a tévedéseiben 
is genialis, hazafias tüzú, a gúnyorban kimeríthetetlen Cso- -koni 
konai Vitéz Mihály; -—— fel a sok oldalu, élénk munkásságu vitéz Mihály. 
Kis János, ki egyebek közt 1805-ben «A magyar nyelv álla- 
potjáról, kiművelbetése módjairól s eszközeiről» irt pálya- 
koszorús munkája által, melyre Kulcsár tűzte volt ki a díjat, 
új díszt szerzett szende költeményeiről és számos közhasznu 

kiadványairól ismeretes nevére. A honi nyelv iránti buzgalom 
annyira megkapta a nemzetet, hogy nemcsak országgyűlése- 
ken sürgeté s törvényesen is terjeszté annak divatát; hanem 
magok a vármegyei hatóságok is testületileg dolgoznak vala 
egy kimerítő magyar szótáron. 

De kit minden mások előtt kellett volna említenem, mert 
minden mások felett nagyobb az érdeme és dicsősége nyelvünk 
s irodalmunk kifejtésében s felvirágoztatásában, — felszólalt 
kötetlen irályunk teremtője, Kazinczy Ferencz is. Benne még 
a fogság sanyaruságai sem voltak képesek elölni az irodalmi 
munkásságot. Midőn börtöne őreinek szigora megsúlyosbul- 
ván, könyveitől, papirosaitól, mik neki egy időre visszaadat- 
tak volt, ismét megfosztatott, ő rozsdafestékkel, néha vérével, 
s ha tolla nem volt, az ablakáról lefejtett ónból készített 
stilussal irogatá tele a hozzá koronként belopott könyveket. 
Mihelyt fogságából 1801-ki juniusban szabadon bocsáttatott, 
bár lelketlen s lelkiösmeretlen rokonainak rajta elkövetett 
igazságtalanságai miatt mind nyomasztóbbá lett, többször 
inséggel határos szegénység sanyaruságai által gyötretve, — 
soha nem lankadó kedvvel, nem ernyedő buzgalommal foly- 
tatla irodalmi munkásságát. Másfél év mulva már hét kötet- 
nyi egyveleg munka áll vala készen sajtó alá, melyek által a 
nyelvújítás nagy eszméjét gyakorlatilag megfejtve, az új 
izlésnek, új szellemnek, s egy nemes, választékos, szabatos 
irodalmi nyelvnek kész példányait akará nemzetének elejébe 
terjeszteni. De a magyar irónak akkor még nem volt olvasó 
közönsége; kiadó sem akadt tehát a nagy gonddal készült 
munkákra, s hogy velök nemzetét megajándékozhassa, ön- 
magának kellett áldoznia különben is szűk vagyonából. De a 
nagy czél előtt még ettől sem rettent vissza a hő keblű hazafi. 
Az irói nyelvet, Báróczy óta, már a mult század végén új 
szavakkal és szólásformákkal kezdik vala némelyek gazdagi- 
tani, csinosbítani s elkülöníteni a nép nyelvétől. Mivel azon- 
ban az újitók nagyobb része a nyelv szellemének kellő isme- 
rete s tanulmányozása nélkül, szertelenül fogott a munkához, 

a törekvés majdnem átalános ellenzést idézett elő. A debre- 
czeni, ugynevezett népies, iskola nagy zajt ütött a « nyelv- 
rontók » ellen; s vele együtt sokan inkább megszokott csin- 
talan, lapos népiességében kivánták hagyatni a nyelvet, mint 
kiforgatva látni sajátságos geniusából; és, mivel az okszerű, 
helyes újitás módját, lehetőségét be nem látták, minden úji- 
tásnak heves ellenzőivé lettek. 

De Kazinczynak rendíthetetlen volt a meggyőződése hogy, 
ha irodalmunkat valaha a más mívelt nemzetekével egy szin- 
vonalban óhajtjuk látni, mindenek előtt nyelvünknek kell 
megújulnia ; felül kell emelkednie ama köznapias laposságon, 
mely azt oly szélessé, szin- és jellemtelenné teszi; gazda- 
gabbá és változatosabbá, szabatosabbá és nemesebbé kell 
idomulnia, hogy képes legyen minden tárgy sajátságaihoz 
simúlni, a kötött és kötetlen beszéd minden széptani formáit 
fölvenni; szóval, a mívelt világ irodalmaiban divatos észjárást 
visszatükrözni. Helyesen itélte ő, hogy e nagy czélt, az úji- 
tástóli átalános idegenség mellett, egyes lassu javításokkal 
nem fogja megközelíthetni ; hogy itt tehát merészen keresztül 
kell törni a szűkkeblű félénkség s megrögzött avatatlanság 
korlátain: forradalmat kell előidézni, melynek pártharczai a 
jó ügyet, — min egy perczig sem kételkedett, gyorsan dia- 
dalra vezessék. Csak ilyféle zajosabb harez által remélheté 
elérni azt is, hogy a kormányrendszer által tudatlanságba, 
apathiába és tespedésbe sülyesztett nemzetet felrázza, benne 
az irodalom iránt érdekeltséget, olvasási vágyat ébreszszen ; 
minek következtében a szellemi mozgalom a nemzet egész 
értelmiségét megragadja. 

A régiebb, ismert nevű irók közől Kis Jánosnak, Virág 
Benedeknek, a már aszkóros Révaynak s néhány másoknak, 
kik magok is ösztönszerűleg követik vala ugyanazon irányt, 
helyeslésében nem kételkedheték Kazinczy; a feltűnedező 
ifjabb erők közől pedig a jelesebbeket, Berzsenyi Dánielt, 
Kölcsey Ferenczet, Szemere Pált, Vitkovicsot, Horvát Istvánt, 
Döbrenteyt, Helmeczyt s másokat, kik arra szinte önként 

hajlanak vala, hamar megnyerte irányának. Munkáinak kiadása 
1808-ban valahára megindult. Mire ezekben törekedett, hogy 
minden kötet ca stylistikának más meg más neméből adjon 
elő valamely külföldi remekmivet», s hogy az avatatlan s 
avasdi «nagy seregnek ne tessék», — teljesen elérte; mert 
mig az új szellemű nyelvezetet, «mely a franczia atticismussal 
és elegantiával ismerteté meg az olvasót» minden finom iz- 
lésű tapssal fogadta: az ó népies nyelvezet barátai azt han- 
gosan kárhoztatták. A harczot azonban tulajdonképen egyedül 
a társas téren, felette élénk polemiai levelezése által kezdé 
meg, s csak 1811-ben, a cVitkovics Mihály barátjához irt 
poetai Epistolávaly és a c Tövisek és Virágok s czimű verses 
könyvével, melyet önmaga c grammatikai és aesthetikai 
epigrammáknak » nevezett, vitte a nagy közönség elébe. 

Ezen izgató, ingerlő, kihívó iratok, melyek által a népies 
ó-nyelvezet megcsontosult pártolóit éles gúnynyal támadta 
meg, rendkivüli izgalmat okoztak ezek táborában, melynek 
középpontjátegy részről Keszthely, a különben derék Festetics 
György gróf köre, más részről Debreczen képzi vala. A pole- 
miai levelezés mind a két felekezet részéről mind nagyobb 
szenvedélylyel folyt; sőt a Somogyi Gedeon által 1813-ban 
kiadott híres «Mondolat», s a Szemere és Kölcsey által irt 
«Felelet» kimélletlen hangja valóságos elkeseredést, kölcsö- 
nös gyűlöletet ébresztett a felekben; mi azonban még sem 
gátolta, hogy a nyelvharcz utóbb, bár nem kevesebb élénk- 
séggel, de több illemmel s haszonnal, mind a két részről 
tudományos térre lépjen át s tárgyszerű fejtegetésekkel vívas- 
sék ki. 

E nyelvharcz, mely a századnak még harmadik tizedében 
is folyt vala, kivételes politikai körülményeink közt, saját- 
ságos jelentékenységgel és sokkal nagyobb, messzebb ható 
horderővel birt, mint más nemzeteknél, melyek hasonló for- 
rongáson már a mult század második felében estek át. A 
francziáknál, németeknél az efféle küzdelmeknek valamint 
czélja, ugy eredménye sem volt más, mint a nyelv megtisz- 

tulása, szabatossá emelkedése, az irodalmi nyelv különválása 
a népitől, az izlés nemesedése, a müvészet kifejlése, a tudo- 
mány gyarapodása; mert a forradalom, valamint a tudomány 
s művészet ösztönéből származott: ugy csak is azok fejleszté- 
sére szorítkozott hatásával. De nálunk ezeken kivül még egyéb 
indok is hatott a harczra, melynek ennél fogva hordereje is 
túlment az irodalmon, művészeten s tudományon. E mozgató 
erő nálunk az ébredő nemzetiségben, a nemzeti lét felviru- 
lásának vágyában létezett; mire aztán ama harcz is nem 
kevesbbé fejtőleg és szilárditólag hatott vissza, mint az iro- 
dalomra. A szomorú időben, midőn egy részről a bécsi kor- 
mány halkan mind szélesebbre terjeszté ki kényuralma hálo- 
zatát, s mind szűkebb térre szorítá a nemzetiséget; más 
részről a tudatlanságba s apathiába merült nemzet nagy tö- 
mege oly dísztelen tespedésbe sülyedt; nagyjaink pedig annyira 
elnemzetietlenedtek, hogy, mint Berzsenyi 1817-ben Kazinczy- 
hoz irja, «az anyanyelvet czigány nyelvnek nevezték»: a 
nemzet felvirulásáért epedő nemesebb lelkek azt, mivel a 
kényuralom előttök minden más tért elzárt, mintegy ösztön- 
szerűleg csak a nyelv és irodalom kifejtése által láták eszkö- 
zölhetőnek. Innen a nagy tűz, melylyel a nyelvharcz vívatott; 
innen a szenvedély, mely a szorosan vett irói körön túlter- 
jedve , egyedül a nemzetiség fenforgó érdekénél fogva, más 
osztályokat is megragadott, s lassanként a nemzet egész 
értelmiségére kiterjedt: az élénkség, mely e forrongás által 
az irodalomban támadt, a polgári életre is ki kezd vala hatni. 
A harcz rendkivüli hevében a küzdelmen kivül állók közől 
is igen sokan magát a nemzetiséget vélik vala veszélyben 
forogni, és szinezetök szerint majd az egyik majd a másik 
párt felé hajólva, az ellenpárt embereit, mint nyelvrontókat, 
a haza ellenségeinek tekintették. A mozgalom Erdélyre is 
áthatott, kivált miután Döbrentey Gábor, az új iskolának 
egyik fiatal bajnoka, 1813-ban ott egy, leginkább bölcsészeti, 
széptani s irodalomtörténeti tartalmu folyóiratot indított meg 
és szerkesztett néhány éven át az «Erdélyi Muzeumban». 

Az új iskola emberei közől aztán többen ezen folyóiratot 
választották közlönyükké; mig az ellenzék seregéből Bereg- 
szászi és Sipos önálló könyvekben, mások az 1817-ben meg- 
indult c Tudományos Gyűjteményben» folytatták a harczot. 
Azonban mind tudományban, mind izlésben hasonlíthatlanul 
erősbek valának az új iskola bajnokai, kik aztán, s köztök 
főleg gróf Teleki József, ki a Marczibányi intézet által kitűzött 
pályakérdésre válaszul irt s díjat nyert, a nyelvújitást rendsze- 
res tudománynyal tárgyaló munkájában szinte az új iskolá- 
hoz hajlott, — és még inkább a Szemeréből, Vitkovicsból és 
Horvát Istvánból álló fővárosi irodalmi «triász», az ósdiak 
nagyobb számának daczára, mind teljesebb diadalt vívtak ki 
Kazinczy nézeteinek a nyelv és irodalom míivelésében. Nem 
tagadhatni ugyan, hogy a küzdelembe egy sereg készületlen 
kontár is betolakodott vakmerő újitásaival, kik egy időre 
némi zavart hoztak a nyelvbe s irodalomba; de ezeket ma- 
goknak a vezéreknek erélyes ostorcsapásai nemsokára elné- 
mították; s az új iskola elveit s izlését a nyelvezetben, elébb 
a Kisfaludy Károly által az « Aurora» zsebkönyvben egyesített 
fiatal, lelkes iró! kör, majd a valahára létrejött magyar 
akademia minden salaktól megtisztítván, tökéletes diadalra 
vezette, l 

És mig a nyelvharcz, nagy élénksége által, ekként az egész 
nemzetiségre ébresztőleg hatott: a nemzetiség, hazafiság 
érzete az új iskola kebeléből világra jött művekben is mind 
több, mind egészségesebb tápot nyert. Nyelvünk, irodalmunk 
megújulása, kiválólag a költészet mezején ment végbe. És bár 
a költészet akkor sem szűnt meg önmagát tekinteni a maga 
czėljául, midőn tárgyait az életből, a politikából merítette, 
mindazáltal erősen visszahatott az életre; sőt néha még esz- 
közül is örömest szolgált politikai czélokra. A müvészet mel- 
lett egyszersmind a nemzetiség és hazafiság ébresztését s 
ápolását is czélul látszék kitűzni magának. Ez egyik leghatá- 
rozottabb iránya összes költészetünknek ; ez jellege nemcsak 
a drámának és eposznak, hanem még a lyrának és a népköl- 

tészetnek is. Bizvást mondhatjuk, hogy nincs európai irodalom, 
melyben a költészet annyira a nemzetiség és hazafiság köréből 
választaná tárgyait, merítené ihletéseit, s oly elragadó tűzzel 
dicsőitené a hazafias érzelmeket. Még a szerelmi dalokba is 
minduntalan becsempészi a hazafiság és nemzetiség érzelmeit; 
s miként legjelesebb irodalmi történetirónk, Toldy Ferencz, 
oly helyesen jegyzi meg: a dalnok a szerelem és hazafiság 
közt osztja meg szivét, s ha néha tán mást látszik is megra- 
gadni képzelete, ismét a hazára tér vissza, mintha csak azért 
csapongott volna más tárgyakra, hogy új szempontból, új 
hasonlatban emelje ki a hazát és honszerelmet, a szabadságot 
és nemzetiséget. Erkölcsbirójává lesz a kornak, majd szelíden 
emlékeztetve őt kötelességeire, az ember magasabb rendelte- 
tésére; majd ostorozva az elkorcsult erkölcsöket, a gyáva 
kort, mely bámulva s remegve néz fel a völgyből őseinek 
sziklaváraira; majd ezek erejét s hűségét, áldozatkészségét s 
kitartását mutatva fel neki követendő példákul. Szóval, oly 
elemek közt mozog, oly irányt követ, mintha a művészet 
nem önmagát, vagy legalább nem egyedül önmagát tekintené 
a maga czéljának; hanem egyszersmind feltételéül, alapjául 
akarna szolgálni a jövendő nemzeti felvirulásnak, melyért 
epedve sóvárog. 

Berzsenyi Dániel volt e korban az első, ki e nemzeties, 
hazafias húrokat addiglan páratlan erővel pengeté. Épen mi- 
dőn a nyelvharcz leghevesebben foly vala, 1813-ban, jelentek 


meg először, a nagy költőt hamar felismert Kazinczy ösztön- 


zésére, és Helmeczy eszközlése által Berzsenyi «Versei». 
Oly merészen, oly csontot s velőt rázó erővel, oly lelkesedéssel 
a hazáért, oly sóvár epedéssel annak felvirágzásáért magyar 
iró addiglan még nem szólott nemzetéhez, mint Berzsenyi 
ezen ódákban, melyekben a képzelem gazdagsága, tűz és erő, 
magasztosság és kellem, váltva bájolják el az olvasót. És ha 
azok egynémelyikét még ma sem olvashatni a nélkül, hogy 
meg ne ragadtassék a hazafias kebel: mint kelle azoknak 
hatniok, midőn a költő, például, «A Magyarokhoz» czimű 

ódájában, az actualitás égető, zuzó erejével kiáltja fülébe a 
tespedő, vagy elkorcsult, nemzetiségéből kivetkezett nemze- 


déknek : 
Romlásnak indult hajdan erős magyar ! 
Nem látod Árpád vére miként fajul? 
Nem látod a boszús egeknek 
Ostorait nyomorult hazádon? 


A letűnt századok vérzivatarjai, ugymond, a vad tatár xerxcsi 
tábora, s a világot ostromló töröknek az egész keletet leverő 
hatalma, nem ölhették meg e nemzetet, nem a titkos gyil- 
kosok keze, nem a belviszályok tüze; mert magához hű, fér- 
fiasan küzdött. Most lassu méreg, lassu halál emészti. A ke- 
vély tölgyet, melyet a vihar meg nem dönthetett, mivel 
gyökereit belső férgek őrlék meg, a gyönge szél is földre 
teríti. 

Mi a magyar most? — rút Sybarita váz. 

Letépte fényes nemzeti bélyegét, 

S hazája feldult védfalából 
Rak palotát heverő helyének. 


Eldődeinknek bajnoki köntösét 
S nyelvét megunván, rut idegent cserélt ; 
A nemzet őrlelkét tapodja ; 
Gyermeki báb puha szíve tárgya. 

És miután bűneit ekként fülébe mennydörgé, felmutatja az 
ősök erejét, melylyel a hazát annyiszor megmentették. De 
mintegy kétségbeesve a jelenkor gyávasága miatt, szívrendítő 
resignatióval néz az enyészet elébe. 

És mig itt igy ostorozza, igy rázza fel disztelen s öngyil- 
kos tespedéséből nemzetét: «Szilágyijában », a c Wesselényi 
hamvaihoz», c Nagy Pálhoz», «Prónay Sándorhoz» czímzett 
s több más, nem kevésbbé szép, mint erőteljes, magasztos 
ódáiban ragyogó példányokat mutat fel a hajdan és jelen 
korból, melyeknek követése még kiragadhatja az őt önbűnei 
miatt fenyegető enyészet örvényéből. 

De, természeténél fogva is, még hatékonyabb volt a nem- 
zetiség és hazafiság ébresztésére, a pangásba sülyedt nemzeti 

élet felvillanyozására a drámai irodalom, melynek hatását a 
a fölött, hogy az életet magát tükrözve, tárgylagosságában 
szabadon mozoghat, még a színi előadás is sokszorozza. Mel- 
lőzzük itt Katona Józsefet, mellőzzük egyéb művei közt még 
c Bank Bánját» is, mely bár drámai irodalmunk legékesebb 
gyöngyeinek egyike, mivel kortársaitól érdeme szerint nem 
méltányoltatott, s a censura által a szinpadtól is eltilta- 
tott, csupán könyvűl nem is hathat vala terjedtebben a kö- 
zönségre. 

Annál mélyebb és szélesebb hatást gyakorolt a nemzetre 
Kisfaludy Károly, Sándor öcscse, ezenkori drámai irodal- 
munk szintoly népszerű mint jeles képviselője. Ő hat évi 
bujdosása után a külföldön, Olaszországból, hol leghuzamo- 
sabban bolyonga, nemcsak müvészi ízlést, hanem Alfieri és 
Ugo Foscolo szinte «dühös hazafiságu» művein érlelt sza- 
badságszellemet is hozott magával vissza hazájába. ltt a nyelv 
s irodalom körül élénk munkásságot találván, s Berzsenyi 
lvrája által felbuzdíttatván, maga is az irói pályára lépett, 
melyen már külföldi bujdosása előtt is tőn nemcsak a lyrá- 
ban, hanem a drámában is «A gyilkos», c A Tatárok Magyar- 
országban», «Zách Klára» eredeti darabjaival és Voltaire 
c Brulusának o forditásával kisérleteket. Ezek egyike, «A Ta- 
tárok Magyarországban », 1819-ben a székesfehérvári szinész- 
társaság által Pesten előadatván, a közönség által rendkivüli 
lelkesedéssel fogadtatott; mi a költőben is kedvet ébreszte, 
újabb szindarabok "készítésére. Bámulatos könnyüséggel és 
sebességel dolgozván, «llika», «Stibor Vajda», cSalamon 
király » cSzécsy Mária », «A kérők s, c Kemény Simon», c A 
pártütők », s több más darabjai, részint a komoly, részint a 
vig nemben, rövid idő alatt elkészültek s jobbára a szinen is 
előadatván, mind nagy tetszéssel fogadtattak. Szinésztársaság 
ekkoron már mintegy tizenőt lévén Magyarországban s Er- 
délyben, melyek néhánya a megyei rendek pártfogása alatt 
álla: e színművek, melyek egyébiránt a sajtó utján is meg- 
jelentek, rövid idő alatt az egész hazában ismeretesekké 

lőnnek, s a költőnek oly hirnevet, oly népszerűséget szerez- 
tek, minővel iró nálunk még soha sem dicsekedhetett. 

E fényes sükernek pedig nem annyira a művek tökélyében 
feküdt oka; mert azok egynérnelyike sebtében, csak pár nap 
alatt készülvén, épen nem mondható hiba s hiánytalannak : 
a kitörő lelkesedés titka a jól kiszámított színi hatásban s még 
inkább magokban a művek tárgyaiban s azon szellemben 
feküdt, mely azokat átlengé. A magyar színpadra kerűlt jobb 
darabok eddigelé mind fordítások valának németből s fran- 
cziából, melyek bár némileg a magyar élethez idomitiattak, 
mégis idegen világban s eszmekőrben mozogtak, idegen 
szellemtől valának áthatva. Ellenben Kisfaludy darabjainak 
tárgya s anyaga egytől egyig mind nemzeti. Vig darabjai 
majd a városi, majd a falusi életet, való, sajátságos magyar 
szinezetében ábrázolják; egynémelyiknek még nyelve is any- 
nyira teli van közmondásokkal, tősgyökeres magyar szólás- 
formákkal, hogy azokat lefordítani is alig lehet más nyelvre. 
Komoly darabjai mind történelmiek. Alakjai egytől egyig 
mind teljesen magyarok, a nemzetiség bélyegét magokon 
viselők. Mivel a jelen s közelmult élet meddősége kevés anya- 
got nyujta, vagy azt a censura s rendőrség szigorú korlátai 
közt életvalóságban visszatükrözni nem igen lehetett: Kisfa- 
ludy darabjainak anyagát általában a régi világból s életből 
választá, honnan annyi nagyszerű emlék, annyi önfeláldozó 
hűség, hazaszeretet, hősiesség int le reánk. Mint egy levelé- 
ben a nagy tudományu, kiművelt izlésű s Európa minden 
irodalmaiban otthonos Gaal György barátjához"), ki műveit 
németre fordítgatá — önmaga is nyilatkozik: ca hazának 
erőteljes előidejét kivánta azokban felmutatni», kétsegkivül 
ellentételéül azon apathiának, tespedésnek, erőtelenségnek, 
mely az élő nemzedéket bélyegzé. Az őskorban a költő sza- 
badabban is mozoghatott: nagyobb erővel tűntetheté ki a 


") Ld. ezen irodalmunk iránt nagy érdemű férfiu életének s irói mun- 
kásságának remekül irt rajzát Toldy Fer. Írodal. Arczképeib. 76. 

haza iránti hűséget s buzgalmat; élesebben ostorozhatá a 
hűtlenséget, hanyagságot, bűnt s magát a kényuralmat is, a 
nélkül hogy gyűlölséget, a censura s rendőrség részéről pedig 
gyanut, megrovást, tilalmat vont volna magára. Ettől pedig 
annál inkább kell vala óvakodnia, ha elnémíttatni nem akar: 
mivel nem csak a nemzetiség és hazafiság ébresztésére kivánt 
hatni; hanem egyszersmind a szabadságnak is oltárt akart 
emelni műveiben. «Stibor vajdája », például, mely még szinte 
1819-ben került vala színre, nem csak lángoló hazafiságot, 
hanem fenszárnyaló szabadságszellemet is lehell, sőt a de- 
mocratiai elveknek is apostolává leszen; mit is, bár a közönség 
zajosan megtapsolt, a nemesség kebeléből sokan rosz néven 
vettek neki. «Ez a darab nekem itt ellenségeket csinált, irja 
Gaalhoz; azt hiszik, a magyar paraszt nyomatását akarom a 
világnak hirdetni». — «Kissé erős, mondja egy későbbi le- 
velében, de tendentiája hadd pótolja, a mi nem jó benne». 
És, mily lángoló szabadságérzelem lengi keresztül « Kemény 
Simonátə! Erről mondja pedig egy levelében Gaalhoz: «Ezt 
a darabomat legjobban szeretem; tisztán szivemből irtam. 
A kemény kritika sokat fog benne találni; de nekem ezek az 
érzések oly szentek! Ifjuságom legszebb álmai vannak benne 
lefestve». A «Záchokat» és «Salamon királyt? nem is engedte 
színre vitetni a censura, bár, — ugymond nem a censor és ren- 
dőrség szemüvegén néző költő, — nincs bennök semmi, a 
mi magosabb tekintetből káros volna,... de fájdalmas érzése- 
ket keltenek a magyarban». «Ismét egy darabom jő sajtó 
alá: Zách Nemzetség. A thema nagy és érdeklő. Az aristokra- 
tismus ellen van; nem fog földieinknek tetszeni». A « Barátság 
és Nagylelkűségs czimű drámáját is nagyon megcsonkította 
a censura, kivált hol az udvari életről szőtte be gondolatait ; 
bár, saját állítása szerint, nagyon mérsékelte magát, s min- 
den politikai vonatkozást ügyekezett kikerülni. «A püspökö- 
met (danus Pannonius) egészen kitörülték... Az új primás 
(Rudnay) igen vigilans ur; ha igy marad, majd imádságos 
könyveket irok». 

De mig a hazafiság és nemzetiség érzelmeinek ábrázolása 
által oly rendkivüli lelkesedést ébresztett közönségében ; mig 
ama fogása által, hogy jobbára oly jellemeket hozott a szín- 
padra, c melyeket, mint maga vallja, a magyar szeret, melyek 
a nemzetiség bélyegét viselik magokon, melyekben a magyar 
magát feltalálja», a nemzeti hiuságnak is tömjénezett; sőt 
még az is volt czélja, hogy a publicummal a mulatságnak ezt 
a nemét megízelíttesse, s azért néha jobb gondolatokat is 
mellőzött s kedvesen hangzó beszédeket szőtt be, — mitől 
azonban későbbi dolgozásaiban tartózkodott: mindazáltal, ki- 
vált későbbi darabjaiban, a nemzeti hiuságokat, előítéleteket, 
ferdeségeket sem mulasztá el ostorozni, gúnyjának fullánk- 
jával öldökölni. «A Pártütőkben a censura sok meztelen 
igazságot kitörlött, kivált az insurrectiora nézve.» A gúny eb- 
ben oly erős, oly maró, hogy maga is ugy vélekedék, «ha 
biró uraimék oly teljesen megértenék, mint Gaal barátja, nem 
igen volna tanácsos katonai fedezet nélkül utaznia». És még 
élesebb, még metszőbb volt «A korcsházi vásár» czimű vig- 
játéka. De a néhány duzzogót kivéve, a nemzet dicsőité s 
már akkor első s nagy költőjének tartá őt, bár néha ostorozva 
érzé is általa a maga hiuságát; a vegyes, szinházi közönség 
pedig épen e borsos darabokat tapsolta meg legzajosabban; a 
c Pártütőks; az első előadás alkalmával oly tetszésben része- 
sültek, hogy egész jeleneteket kell vala nyomban ismételni. 

Ily nagy volt, irói működésének már első szakában, Kisfa- 
ludy Károly hatása a nemzetre; s pedig még csak ezután 
kezdette igazán tanulmányozni a nyelv és müvészet titkait, 
készülni a magas pályára. 1820 óta lassabban, de a müűvé- 
szet annál öntudatosabb erejével, annál jobban dolgozott, 
miként több történeti drámáinak felmaradt töredékei bizonyít- 
ják. Ekkor tervezé az «Aurora» zsebkönyvet is, melyben 
aztán már nemcsak mint valódi müvész lép fel, hanem egy- 
szersmind mint vezére, s második megalapítója az új müvé- 
szi iskolának, melyből a legjobb fiatal erőket egyesíté zseb- 
könyvében: a Kazinczy által kimutatott iránynak e zsebkönyv 

s annak munkatársai, az ugynevezett «Aurora kör» vívta ki 
teljes diadalát. Általa, az ő fényes sikerétől felbuzdítva mások 
is széltiben kezdének irni nemzeties szinezetű, eredeti drámá- 
kat. «Lesz köztök, mondja maga, sok rosz; de lesz tán jó 
is, $ igy remélhetjük, hogy lassu álmunkból felébredünk s 
a pallérozott nemzetek közé léphetünk». De fájdalom, a 
nemzeti felvirulást, melynek hő vágya tette őt költővé, melyre 
ő oly hatalmasan előműködött, ő már nem láthatá: a kora 
halál őt annak küszöbén ragadta ki nemzete kebeléből. 

De Kisfaludy drámái nem az egyedüli művek, melyek e 
korban oly élénk, fejtő, emelő befolyást gyakoroltak a nem- 
zeti életre. A drámával Berzsenyi óta vetélkedett a lyra is, 
melyet Kisfaludy maga is mesterül pengetett, s melynek Kölcsey 
Ferenczben s Vörösmarty Mihályban első rangu hősei támad- 
tak. Kit nem hatott meg Kisfaludy, « Mohácsa », nemzeti nagy 
létünk e nagy temetője, mélabús hánatával? Ki nem lágyult 
el a « Honvágy» epedő sovárgásán a távol hon szülő földe 
felé? S kinek szivében nem hangzának vissza még kedves 
népdalai olvastában is a nemzetiség s hazafiság bánatos hang- 
jai? Ki nem sóhajt fel a a Rákosi szántóval», midőn a haj- 
dankor letűnt dicsőségét s a mái nemzedék elkorcsultát 
zengi?") S ki nem érzi nőni ragaszkodását hazájához, midőn 
a bujdosót szülőfölde után epedezni hallja?") Vagy kinek 
nem futja el szégyenpir arczait, midőn a pórlegényt a har- 


") Eltűntek ők: Rákos te állsz, Pest-Budáról sok nép kijár, 
Meződön hány embert táplálsz! S alig érti nyelvünket már , 
Hej de magyart alig látok, Hej! ma holnap a magyar szó 
S nebéz szivvel tovább szántok. Ritka mint a fehér holló. 


Rákos, Rákos ! hova lettél? 
Szép híredből de kiestél ! 

Fáj szivem, fáj, ha ezt látom, 
S hazám földét sírva szántom. 


3) Szülő földem szép határa Kisded hajlék, hol születtem, 
Meglátlak-e valahára? Hej, tőled be távol estem, 
A hol állok a hol megyek Távol estem, mint a levél, 


Mindenkor csak feléd nézek. Melyet elkap a forgó szél. 








Kölcsey 
Ferencz. 

mattal párbeszédbe eredve, sülyedt nemzete felett siránkozni 
olvassa? ") 

Midőn Kölcsey Ferencz az irói pályán fellépett, már tüze- 
sen foly vala a nyelvharcz Kazinczy és ellenei között; s talán 
épen ez inditá őt, ki nagy tetterejénél s tündöklő tehetségei 
irányánál fogva inkább statusférfiunak, parlamenti szónoknak 
született, a mozgalomhoz csatlakoznia, melyről már akkor 
sejtheté, hogy alapja, feltétele leend a jövendő nemzeti fel- 
virulásnak. A hevesség miatt, melylyel a nyelvharczot, kivált 
a c Mondolatra » Szemere Pál barátjával együtt irt c Felelet- 
ben» folytatá; s a szigor miatt, melylyel, mint széptani 
múűitész az irodalom némely kedveltebb embereit s azok mů- 
veit, például a népszerű Csokonait birálá, — a közönség 
több ideig nem tanusitá irányában azon előszeretetet s ki- 
tüntetést, melyet fényes tehetségei s műveinek belbecse kü- 
lönben méltán igényelhetnek vala. Utóbb azonban gyönyörű 
költeményei, lyrája, balládái és románczai, mely nemet ő 
kezdé legelébb mívelni költészetünkben, s melyekben a phan- 
tasia kedvessége, az érzelem tüze s az édes hang elbájolják 
az olvasót, — kedvenczévé tették őt a közönségnek. Az iro- 
dalomtörténet tiszte művei összeségében méltánylani a nagy 
költőt. Mi itt őt külön szempontunkból tekintve, csak ama ki- 
tünően nemzeties szinezetet, ama hazafiuságra ragadó, hon- 
szerelemre gyujtó, mély érzelmet veszszük szemügyre, mely 
költészetén elömlik, s néhány dalában és balládájában oly 
magas lelkesedésben lángol, minőben előtte csak Berzsenyit, 
utána költőink legnagyobbikát, Vörösmarty Mihályt észleljük. 
Mily mély érzelemből fakad, mily szenvedélyes honszerelem- 
től áradoz, például, c A Rákos Nymphájához s czimű dala, 
melyben párvonalt huz keblének két szerelme, a hon és leány, 


') Harmat, harmat, hol termettél, Rezgő harmat, te könynyé válsz, 
Bús szivemre miért estél? Szememben jó forrást találsz, 
c Azért estem a felhőből Leszállt nekem is szép napom : 
Mert vig napom már nem derül.» Szegény magyar! azt siratom. 

között ! !) És mit mondjunk a «Hymnuszról,» melyből a haza 
százados szenvedései oly búsan, oly szívrenditőleg nyögnek 
felénk, s melynek vége hő imává emelkedik, az égtől irgalmat, 
védő kart, áldást könyörgve le nemzetére a jövőben, mert 


Megbűnhödte már e nép 
A multat és jövendőt. 


Majd ismét felzajongnak hazafiui érzelmei, és a hazában el- 
áradt tespedés, lelketlenség, erkölcsi sülyedés észlelésénél 
c Zrinyi dalában? felsikoltva kérdi : 


Hol van a hon, melynek Árpád vére 
Győzelemben csorga szent földére....? 
és busan válaszolván : 


Itt van a hon, ah, nem mint a régi, 
Pusztaságban nyulnak el vidéki.... 


lángszavakban korholja a nemzedéket, mely magában el ha- 
gyá hamvadni honszerelmét, melynek 


1) Kettő szerelme keblemnek 
Egy hon és egy leány : 
Azt vérző szivvel, ezt epedve, 


Mint nincs őröm ! 
Ó hon, ha egy pillantatig 
Szétoszlik felleged 


Azt lángolón, ezt mosolygva 
Tekintvén ölelem. 

De büszke lesz szivem s dobog 
S önérzés száll ki homlokomra 
Ha képeik lengenek felém. 
Kegygyel teljes, de busan 
Tünik fel képed, ó hon! 

Mint Róma Cæsar álmain, 

Ó szent, ó szent ! 

De fájdalomnak érzete, 

Mely rólad sugárzik reám ! 

— De te mosolygva jösz 

Ő lyány, mint május reggelén 
Az újjá szült nap ragyog. 

És kebleden 

Mint olvad el a bú, 

És kebleden kivül 


S vígan mosolygasz : 
Olympig szállnak érzetim, 

S láng és erő keblemben. — 
S ha, lyányka, néked 

Szelíd bánat leng arczodon 
Könyekben dűlök karjaidra 
S vigasztalást lelsz ajkamon. 
Ó lyány, hamvedreden 
Búsan kél egykor a dal, 

S majd szárnya fenlengvén, 
Harmatjából egének 
Csöppent vígasztalást. — 
De néked élni kell ó hon! 


S örökre, mint tavasz, virulni; — 


Ah, mert omladékidon 
Reszketve fognék szétomolni 
Hazám! hazám ! 


Vörösmarty, 
Czuczor, 


Bajza. 

Nincs magasra vivó szenvedelme, 

S jégkebelben fásult szivet zár. — 

Völgyben ül a gyáva kor, s határa 

Szűk köréből őse saslakára 

Szédeleg ha néha felpillant. 
És szigorú erkölcsbiró szerepét öltve, számon kéri az ősök 
vívmányait, példáik eredményeit, s a jövő reményeit : 

És hol a nép, mely pályát izzadni 

S izzadás közt hősi bért aratni 

Ősz atyáknak nyomdokin tanult ; 

S szenvedett bár, s bajról bajra hága, 

Hervadatlan volt szép ifjusága : 

A jelenben mult s jövő virult? 


Aztán széttekintve az elkorcsult nemzedéken, hazafias fájda- 
lommal s keserűséggel kiált fel : 

Vándor, állj meg! Korcs volt anyja vére. 

Más faj állt a kihunyt helyére, 

Gyönge fővel, romlott, szívtelen ; 

A dicső nép, mely tanult izzadni 

S izzadás közt hősi bért aratni, 

Névben él csak, többé nincs jelen. 

Ódájában, melyet «A Szabadság istenasszonyához» intéze, 
még átokra is fakad nyelve, midőn a szolgalelküeket ostoroz- 
za!) De messze tévednénk czélunktól, ha idézni akarnók mind 
azon költeményeket, melyekkel e korban Kölcsey, s a vele 
majdnem egy időben fellépett költőink erőteljes, ifju serege, 
melyben Vörösmarty Mihály, Czuczor Gergely és Bajza József 
már ekkoron fő nagyságokként tüntek vala ki a többiek közől, 
— a hazafiság, nemzetiség és szabadság érzelmeit ébreszteni, 


") Járom a gyáván! ki remegve futja 
Fenn dicsőséged ragyogó világát, 
S megszokott rabság kezein tudatlan 
Csörgeti lánczát. 


Átok a gyáván! ki nevedre borzad, 

Mert gyakor szélvész kavarog fölötted, 

Mert halálhörgés diadalmi pályád 
Mennyei bére. 

fejleszteni, tetterőre emelni ügyekeznek vala. Czuczor és Vö- 
rösmarty, e tekintetben, lyraì költeményeiken kivül még az 
eposzszal is nagy hatást gyakorlának az olvasó közönségre. 
A hőskölteményt, mely, minthogy már természeténél fogva 
is legtöbb tárgylagos nemzetiséget foglalhat magában, e czélra 
különösen alkalmas volt, e két nagy költőnk épen ez időben 
emelte irodalmunkban fénypontjára. Vörösmarty c Zalánfu- 
tása,» «Cserhalma» és c Egerje,» Czuczor «Augsburgi üt- 
közetes s még inkább «Aradi gyülése», oly szellemi teremt- 
mények, melyek nemcsak a magyar közönséget felvillanyoz- 
ták, hanem bármely újabb európai irodalom e nemű ter- 
mékeivel is bizton versenyezhetnek. 


És ezen, ily élénk, ily nemzeties és hazafias irodalom nem Az irodalom 


is maradhatott üdves hatás nélkül az összes nemzeti életre. 
Mintegy bevezetés volt az a további politikai és társadalmi 
kifejlődésre. Hatásának első, kétségtelen bizonyítványa lőn, 
hogy az olvasó közönség napról napra szaporodni kezdett. A 
nemzet figyelme mindinkább szellemi érdekei felé fordult, 
s érezni kezdé, hogy csak ezekre építve, vetheti meg a sóvá- 
ron óhajtott nemzeti jobblét alapjait. Ennek érzetétől pedig 
elválhatatlan volt, hogy szabadúlni ne kivánjon ama bilin- 
csektól, melyek által szabadabb szellemi mozgalmát lenyű- 
gözve látá, a censurától s a külfölddeli közlekedés tilalmától. 
E kivánat még élénkebbé lőn 1820 óta, midőn a kormány 
megijedvén a népszabadság szellemétől, mely a bécsi con- 
gressus következtében lenyűgzött Európában ismét minden- 
felé ébredezni kezd vala, újabb tilalmak s korlátozások által 
ügyekezett elfojtani a mind hangosabban nyilatkozó korszel- 
lemet. Ezen évi január 11-én kelt rendeletében a kormány e te- 
kintetben a legszélsőbb határokig terjeszté szigorát, nemcsak 
a politikai, hanem tisztán tudományos és irodalmi folyóira- 
tok behozatalát is teljesen megtiltván, a belföldi sajtót pedig 
még szűkebb korlátok közé szorítván. Nébány évvel elébb hi- 
hetőleg e rendelet is oly kevéssé vonta volna magára a köz- 
figyelmet, mint azon régiebbek, melyek által a szellemi moz- 


hatása a köz- 


életre. 


4890. 
Január 14. 

galom lebilimcseltetett. Most azonban, a nemzeti nyelv és 
irodalom körül kifejtett élénkség által a maga szánandó 
. állapotának mind világosabb tudatára ébresztett nemzet már 
nem hagyta azt észrevétlenül. Számos megye, melyekben a 
kormánynak minden ügyekezettel sem sikerűlt még elfojtani 
az alkotmányos érzelmeket, élénken emelt szót a nemzeti ha- 
ladás ezen újabb korlátozása ellen. A többiek közt azonban 
a közvélemény ebbeli igényeinek Bars megye közönsége adott 
leghívebb s legélénkebb kifejezést az 1820-ki márczius 6-kán 
tartott közgyüűléséből a kir. helytartósághoz intézett felira- 
tában. 
Bars felirata a «Jfa ezen tilalom személyes okait vizsgáljuk, — igy szól 
consura ellen- egyebek közt a felirat, — nem akarjuk kétségbe vonni, hogy 
azok a közbékének s a féktelenség korlátozásának kivánatából 
erednek ;.... meg kell azonban vallanunk, hogy e rendelet 
tárgylagos okai reánk annál súlyosabban hatnak, mennél in- 
kább ügyekeznek azokat elrejteni a közvélemény előtt, s 
mennél bizonyosabb, hogy az efféle korlátozások jó sükerrel 
soha sem dicsekedhetnek... Nem vonjuk kétségbe, hogy ama 
szigorú censurának, melynek kimélletlen járma alatt nyög 
irodalmunk , egy időben hasznát látta ő felsége kormánya; 
azt sem akarjuk tagadni , hogy a koresemények ismeretének 
hiánya mellett, mit politikai lapjaink korlátozottságának kö- 
szönhetünk, a közbékét s a hatalom tekintélyét könnyebb volt 
fentartani. Csak azt kérdezzük, vajjon képes-e az érettebb 
szellem is tűrni hasonló nyomást? Vajjon hasznos-e a fel- 
nőttet is ama bölcsőbe szorítani, melyben a csecsemő rin- 
gattatott? Polgári kötelességünket sértenők meg, ha a folyó. 
iratok tilalma ellen felszólalni elmulasztanánk.... Mely vétsé- 
günk volt oka, hogy az időszakiriratok , ugy az irodalmiak, 
mint a politikaiak ismételve eltiltattak? Miért záratnak be 
előttünk ismét a mivelődés forrásai? Miért tépetik szét újab- 
ban a társas élet egy közhasznu köteléke ? 
c Ellenokainkat nem akarjuk meríteni törvényeinkből s az 
ország történelméből, mely kétségtelenül tanusítja, mily 

nagyra becsülték és sértetlenül fentartatni kivánták eleink 
mindenha a szó és gondolat szabadságát ; sőt még a népjogra 
sem hivatkozunk, mely az ilyféle tilalmak által súlyosan 
sértetik : csak egyedül a folyóiratok mivoltát tekintjük, hogy 
kitüntessük, mily nyomás, mily önkény, mily ártalom fek- 
szik azok tilalmában. 

c A hirlapok a külföldre nézve mind megannyi barátságos 
levelek, melyek által a nemzetek egymással közlekednek, az 
eseményeket, előhaladásokat, sovárgásaikat egymással köl- 
csönösen tudatják. Oly szükséges kellékek azok a barátságos 
viszonyban létező népek szorosabb összeköttetésére, az ipar . 
és kereskedelem felvirágzására s a nemzeti míveltség előmoz- 
ditására, hogy polgárosodott nemzetek azokat teljességgel 
nem nélkülözhetik. A belállapotok tekintetében pedig a hir- 
lapok organumai a közvéleménynek, mely mint a tó, ha an- 
nak szabad kifolyás engedtetik, ezernyi erekben szétterjedve 
termékenyít lefolyásában, mig ha elébe gátok vettetnek, fel- 
duzzadva, ezeket szétrombolja, s pusztítva ront mindent, mi 
folyamát akadályozza. 

c Hogy a folyóiratok nagy részének szelleme rég óta meg- 
rontatott, hogy azok a közvéleménynek többé koránt sem 
hű tolmácsai, hanem meghamisított, szolgai szellemű köz- 
lönyök, jól tudjuk. Az eredmény azonban egy, akár a sza- 
bad szó fojtatik el, akár a közvélemény hamisíttatik meg : 
amaz a természeti szabadság körlátozása által sért minden 
jogot; emez csalás által gúnyolja a közönség méltóságát. 

c Bizonyára, ha e tilalom mellett, némely külföldi lapok 
kegyelését magunknak megfejteni akarjuk, önkéntelen is e 
kérdés támad bennünk : hogy csak épen ezek felelnek-e meg 
czéljoknak, s tartják meg a közönség irányában a köteles 
őszinteséget?... És miért tiltatnak a többi folyóiratok? Nem 
jutnak-e a tilalom daczára is tudtunkra a külesemények s más 
nemzetek érzelmei? Vagy azért tiltatnak el, mivel a kor- 
mányhatalom előtt gyűlöletes elveket hirdetnek? Alig lehet 
hinni, hogy a kormány meg akarná magát fosztani az esz- 

köztől, mely által az alattvalók kivánatai legjobban tudtára 
eshetnek. És mely elvek azok, melyeket más országokban 
szabadon vallhatni, s csak épen e kormány gyűlöl? Az igaz- 
ságos fejedelem, ki a törvények szelleme szerint uralkodik, 
soha sem nélkülözendi a nép szeretetét; a trón pedig sokkal 
inkább csak a nép szeretetében találhatja a maga alapját, 
mintsem hogy a censor törlő tollának támogatására szüksége 
volna. 

c A külföldi lapok eltiltása — mondják tovább, — nekünk 
még azért is sajnosan esik, mert a szomszéd államokkal 
élénkebb kereskedés által nem lévén összeköttetésben, egye- 
dül ezen eszközzel birunk más népeket ismerni s általok 
ismertetni, s az ő haladásaik példája szerint haladnunk a 
polgárosodásban... Ám az örökös tartományok irói bennün- 
ket gyaláznak, törvényeinket gúnyolják, apáink legbölcsebb 
intézményeit gáncsolják. A sajtó ezek számára szabad; a kü- 
lönben oly szigorú censura ezeket túri, sőt kegyeli. Ama kül- 
földi folyóiratok ellenben, melyek a míiveltség forrásai gya- 
nánt szolgálhatnának, nagy gonddů eltiltatnak; számunkra 
a rágalmazó iratok czáfolatának sem áll a sajtó szabadon ; 
sőt még a tudománynak is szük korlátok szabatnak, melyeken 
tullépnie, a közjóval megférhetetlennek állíttatik. És mit 
vétettünk mi magyarok, hogy irántunk ily sértő bizalmatlan- 
sággal viseltetnek? Nem tűrtük-e állhatatosan vagyonossá- 
gunk lépcsőnkénti fogytát, s a számos pusztitó háborut?... 
Ingadozott-e a nemzet hűsége a veszélyek és csábitások 
idején ?... Ama szellemet, melyet a kormány annyira üldöz, 
valamint nem a hírlapok keltették fel, ugy lelánczolni sem 
fogja a hírlapok tilalma. Az igazság gyermeke oly kormány 
alatt, mely igazságon s törvényeken alapul, felforgatásra 
nem találand anyagot... Fáj szivünknek, hogy annyi áldo- 
zatért, hűségünk annyi bizonyitványaiért egyebet sem nyer- 
tünk a naponként növekedő bizodalmatlanságnál, s ilyféle 
erkölcsi korlátozásoknál, melyeknek csak kölcsönös bizal- 
matlanság lehet eredménye... Nem fog-e ekként a jövőben 

minden közlés, bármi jónak látszassék is, bizalmatlansággal 
találkozni? És miután a megengedett lapok fizetett szolgai- 
sága a bizodalmat nem öregbítheti, nem fog-e megtörtén- 
hetni, hogy a közönség, látván , miként a közjó segédforrá- 
sai egyedáruság alatt vannak, a kormány üdves törekvéseit 
is gyanúval fogadja s nem segélyezi ? 

c Miután pedig ez által sem az események ismerete meg . 
nem gátoltathatik, sem a népek ragaszkodása kormányaik- 
hoz nem szilárdíttatik; sőt a tiltott utáni hajlam a kül ese- 
mények és elvek ismeretét még nagyobb mohósággal és 
sajátságos nézetekkel párosítva terjesztendi : szerény ér- 
telmünk meg nem foghatja, mi légyen az az üdves czél, a 
mely miatt a sajtó általában annyira korlátoltatik, a külföldi 
hirlapok s folyóiratok pedig eltiltatnak.» Mondják végül, 
hogy, bár elébbi példák nyomán, még attól is tarthatnak, 
hogy e lépésők által a király gáncsolását vonják magokra ; 
kérik mindazáltal a nádort és a helytartótanácsot, hogy e 
föliratot, közbenjárói tisztöknél fogva terjeszszék ő felsége 
elébe ; mert jogosan követelhetik, hogy gondolatszabadságuk 
önkényesen ne korlátoltassék, a többi népektől, kikben test- 
véreiket szemlélik, számüzöttek gyanánt el ne zárassanak, a 
mivelődés leghatékonyabb eszközeitől meg ne fosztassanak. 

Ezen érdekeltség s buzgalom, melyet a nyelv s irodalom 
körüli élénk mozgalom a szellemi érdekek iránt ébresztett, 
kétségtelen bizonyítványa a hatásnak, melyet az irodalom 
nemzeties 8 hazafias szelleme gyakorolt az oly sokáig tespe- 
désbe merült tömegek felvillanyozására. E hatásnak azon- 
ban, természetszerůleg, mindinkább az egész nemzeti, s igy 
a politikai életre is múlhatatlanul ki kellett terjednie; kivált 
miután a kormány figyelembe sem vette ama kérelmeket, 
melyek a szellemi érdekek tekintetében a megyéktől hozzá 
intéztettek. Az irodalom, miként maga minden akadályok 
daczára gyorsan fejlett, ugy felfokozott életerőt, a nemzeti 
alkotmány és szabadság fejlése s megszilárdulása, a nemzeti 
felvirulás és dicsőség iránt élénkebb vágyakat, hevesebb só- 

várgást ébresztett, kivált az ifjabb nemzedékben ; nevelé s 
tömöríté a visszahatást az alkotmányellenes német udvari 
párt s kényuralom ellenében; s mindinkább felbátorítá az 
ideiglen meggyérült, megfélénkített s elnémított nemzeti s al- 
kotmányos ellenzéket nyiltan harczra kelni a nemzeti jogok 
mellett. 

A politikai el- E harcznak annál elébb s múlhatatlanabbul be kell vala 

kivetni . következnie, mivel a kormány önkényes rendszabályaival nem 
szűnt meg ingerelni az ellenzéket. Országgyűlések hiányában, 
a sajtó szigorú korlátozottsága s az egyesületek tilalma mellett, 
mint fentebb érintők, a nemzeti élet még egyedül a megyei 
gyülések teremeiben nyilatkozhat vala némileg. De, miként 
szinte elbeszéltük, a megvesztegető s félénkitő kormányrend- 
szernek egy időre a megyei hatóságok kebelében is sikerült 
mind nagyobb tért foglalnia, az előbbkelő, értelmesebb ren- 
dek nagy részét a titkos kémkedés és vádaskodás, feddés és 
fenyegetés által a megyék tanácstereméből eltávolítván, s 
ellenben a tudatlanságában hiszékeny s könnyen eltántorít- 
ható kis nemességet a megyei főnökök s más ügynökei által 
a maga részére csábítván. De czélját sem mindenütt, sem 
tartósan nem érte el a bécsi kabinet; sőt épen azon eszközök, 
melyek által kényuralmát szilárdítani, a korszellemet s alkot- 
mányos szabadságot elfojtani ügyekezett, mint rendesen tör- 
ténni szokott, nálunk is nemsokára egyenesen ellene fordul- 
tak. Az elfogultság ugyanis az alsóbb rendű nemességben 
nem tarthatott sokáig. Bár mennyire meggyöngült vala is az 
említett kormányeszközök alkalmazása alatt számra, hatásra 
nézve az ellenzék : ennek értelmesebb s bátrabb tagjai közől 
hol többen hol kevesebben ernyedetlenül helyt állának; s 
hazafias erőfeszitéseiknek mindinkább sikerült az alnemes- 
séget a kormány czélzatai iránt felvilágosítani s a magok párt- 
jára hajlítani. Az elébb megfélénkült, elkedvetlenedett közép 
nemességből is mind többen látogatni kezdék ismét a me- 
gyei gyüléseket. Az alkotmányos, szabadelvű szellem lassan- 
ként a közép és kis nemességben testesedett meg leginkább, 

s ez képezte aztán azon élénk, megtörhetlen phalanxot a 
kényuralom ellen épen akkor, midőn ez már diadalt készült 
vala ülni az alkotmányos szabadság és függetlenség romjai 
felett. A növekedő ellenzékből, fokonként a mint ereje izmo- 
sult, ama kegyeletes kiméllet és szerény engedékenység is 
mindinkább kiveszett, melylyel elébb a megyefőnökök , főis- 
pánok s helytartók iránt viseltetett; mind bátrabb s hevesebb 
lőn kikeléseiben az alkotmányellenes kormányszabályok ellen, 
zajosabb és kitartóbb a törvények megtartásának követelésé- 
ben. Sőt tagjai közől néhányan, a kormánypártiak különben 
erkölcstelen, a jó ügyhöz nem illő fegyverével, a névtelen 
vádaskodással, sem restelnek vala élni: kitől félniök lehetett, 
hogy titkosan vádaskodik, azt megelőzni s többször való, 
néha költött okokból is bevádolván, megrontani, ártalmat- 
lanná tenni ügyekeztek. E fegyver az önkénykedő megyefő- 
nökök s más előbbkelő kormánypártiak ellen is több izben 
használtatott. A kölcsönös névtelen vádaskodások számos 
megyében teljes virágzatra fejlének; a kormány maga is sza- 
porítá azokat, hiszékeny fület nyitván nekik. Ennek követ- 
keztében gyakran királyi biztosságok küldettek a megyékre, 
hogy a vádakat megvizsgálják, a viszályokat, zavarokat lecsi- 
lapitsák. Minthogy azonban a viszályok okai jobbára az alkot- 
mányos jogok sérelmeiből származtak, s a kir. biztosok 
ennél fogva a valóban vétkes megyefőnököt is többnyire párt- 
fogásuk alá vették, a megyei közönséggel pedig a kormány 
kényuralmát még súlyosabban éreztették : az ellenzék minden 
ilyféle összeütközésből erősebben kelt ki; ha elvesztette is 
ügyét a kir. biztos előtt, mind számára, mind erkölcsi sú- 
lyára nézve erőshödött a közvéleményben. l 
Az ellenzék kitartó bátorságát, melyet ezen, legalább er- 
kölcsi, diadalok menten szítogatnak vala, tetemesen növelé 
az is, hogy a szabadság szelleme mindenfelől hatalmasan nyi- 
latkozott Európa lenyűgzött népeiben; s azt elfojtani, elnémí- 
tani azután sem sikerült, miután a forradalom Nápolyban és 
Piemontban az osztrák hadak által legyőzetett. Spanyolország 

még folyton küzdött a forradalom leigázása végett beküldött 
franczia hadakkal; s a népek a rokonszeny élénk nyilatko- 
zataival üdvözöltek minden előnyt, melyet az alkotmányukat 
védő spanyolok a francziák felett nyertek. A kormányoknak 
reactionarius rendszere s eljárása mindenütt keserű elégü- 
letlenséget s egy daczos forradalmi szellemet ápol vala a né- 
pekben ; s e szellem, ha bár kisebb mértékben is, mint a 
nyugati népeknél, nálunk sem hiányzék. «Tudod minő el- 
lensége vagyok minden despotismusnak, — irá ez idő tájban, 
a bár szabadelvű, de igen mérsékelt, méltányos gondolkodásu 
gróf Dessewffy József barátjához, Kazinczy Ferenczhez, — 
gyaníthatod tehát, mit érzek, mit gondolok s mit kivánok 
Európának mostani körülményeiben. Nagy figyelemmel va- 
lék mindenkor a korbeli historiára. Ugy látom, hogy a for- 
dulópont elkövetkezett, és hogy szintugy meg fogja törni a 
spanyol oroszlán a sasok hatalmaskodását, valamint egyne- 
hány esztendő előtt az egyfejű sas hatalmaskodását-a kremmeli 
gyuladás megemésztette. Iszonyúk a czélok, irtóztatók az esz- 
közök, esztelenek a kinyilatkoztatások. Hallatlan dolgok fog- 
nak elébb utóbb következni mindenütt, ha a józan ész vala- 
miképen el nem fordítja a legbutább és legalábbvaló indula- 
tosságoknak kicsapongásait. Utóljára mi is részt fogunk venni. 
Adja az isten, hogy eszünk legyen akkor és hogy igazi nem- 
zeti függetlenséget szerezzünk magunknak. Ugy feláldozhat- 
nók a feudale systemát ; — de nagyon kételkedem akár okos- 
ságunkon, akár nemesszivűségünkben ; az egoismus rozsdája 
eszi sziveinket, nem vagyunk mi többé aristokraták, hanem 
kakokraták.... Nagy és közönséges lesz a pezsgés, a zavar, mert 
nem egy országi , hanem európai lesz a revolutio; azonban 
ki fog vitetődni, mert megtanulták az emberek a franczia re- 
volutio hibái által, mit kell eltávoztatni a revolutiók haladásá- 
ban. Ismétlem, nagy dolgokat fogunk érni, ha valami közbejövő 
fatum vagy az okosság és a józan ész szelleme nem fogja vég- 
képen eloszlatni a tornyosodó fellegeket. » ") 


5) Kazinczy Fer. és Dessewffy Józs. gr. levelezése III, 212. 

Hol még a mérsékelt elvüek is ekként gondolkodnak, ott a 
tömegekben kétségkivül nagy az elégületlenség a kormány el- 
járásával. És nem is hiányzának ennek nyilatkozatai az or- 
szágban. Itt ott még olyféle hírek is szárnyalának, hogy már 
az olasz carbonarismus is áthatott némely vidékekre.") Ebben 
nem sok volt ugyan a való; az mindazáltal épen nem volt ti- 
tok hogy, miként a szabadelvű korszellem mindenütt, még a 
szuronyok hatalmával szerzett csöndben és békében is, növe- 
kedőben vala nyugati és déli Európában : ugy nálunk is mind- 
inkább nő az elégületlenség, izmosodik az alkotmányos ellen- 
zék. Több megyében az, a megyefőnökök és más nagyravágyó 
kormánypártiak minden fondorlatai daczára is erős, határo- 
zott többséggé nőtte ki magát, mely felirataiban a trón előtt 
is mind sürűbben kezdé hallatni bátor szavát. Kérelmeik, 
sürgetéseik fő tárgyát minden alkalommal az országgyűlés 
egybehivása képezte; s bár felirataikra választ sem nyertek 
mindig: ernyedetlenül kitartók valának azok ismétlésében. 
Olyféle biztató nyilatkozatok, minőket Ferencz budai utazása 
alkalmával személyesen, s azóta leirataiban is tett vala az al- 
kotmány s törvények épségben tartása iránt, a növekedő el- 
lenzéket, mely a kényuralom nyomását oly súlyosan érzé, 
már nem elégítette ki. A puszta szó s igéret már elvesztette 
hitelét a közvéleményben ; az ellenzék annál több biztosítékot 
kivánt, s azt egyedül az országgyűlés egybehivásában, az al- 
kotmányos törvényhozásban kereste. 

A megyék ellenzéki rendeinek ezen kérelmeit még az udvar 
iránt különben minden alkalommal meleg ragaszkodást tanu- 
sitó néhány magyar urak s magasabb hivatalnokok is támo- 


') U. o. 260. c Guzmics Izidor — irja Kazinczy — azt kérdi tőlem, ha 
való lehet-e, hogy Zemplénhe is általhatott az olasz carbonarismus; mert 
az ő tájékokon, Győr körül, az a hír szárnyalgat. Megirtam, hogy az go- 
noszul terjesztett mese. Nincs nálunk senki, a ki egyebet akarjon , mint a 
törvény, noha nem tagadjuk, hogy szeretnénk, ha a dietai elaboratumok 
tanácskozás alá vétetnének, s király és haza azt szabná meg, a mit a 
közjó kiván. 

gaták jóakaratu előterjesztéseik által, melyekkel, tekintve a 
nemzetnek egyre növekedő elégületlenségét, a közbéke érde- 
kében buzgóan tanácslák az országgyűlés egybehivását. Egy 
ily emlékiratban a többi közt élénk szinekkel olvassuk ábrá- 
zolva egy részről a nemzet áldozatteljes hűségét, melyet a 
veszély lefolyt évei alatt annyiszor tanusított uralkodó háza 
iránt; más részről Ferencz királynak a nemzet ellen jelenleg 
minden alkalommal kitörő boszuságát ; melyet csak abból vél 
megfejthetni, hogy cnémelyek legközelebbi környezetéből, kik 
vagy nem ismerik eléggé a magyar alkotmányt, vagy annak 
irígyei, vagy végre annak némely védei ellen személyes gyű- 
lölettel viseltetnek, a császárnak természeténél fogva jó, de a 
kiállott viszontagságok következtében félénkké, bizalmatlanná 
s gyanakodóvá lett kedélyét felingerelni nem iszonyodtak.» — 
« Nem tagadhatni ugyan — folytatja az emlékirat, — hogy a 
rendek megyei gyüléseiből, a királyhoz intézett feliratok egy- 
némelyike a kérelem határait tullépte, a sérelmeket az illőnél 
talán élesebben is ábrázolta; hogy, továbbá, a szónokok egy- 
némelyike, fájdalmától elragadtatva, szavait nem fontolta 
meg mindig kellőképen. De ezek csak egyes, könnyen rendre 
igazítható megyék s férfiak hibái voltak, s nem a többségéi, 
annál kevesbbé az egész nemzetéi ; mely aztán mégis oly gyű- 
löletes színben állíttatott a király szemei elébe, hogy nemcsak 
mindenfelé titkos rendőri ügynökök küldettek a megyei gyü- 
lésekre, vagy épen királyi biztosságok a megróvottabb me- 
gyékbe; hanem a fő- és alispánoknak is egyenesen megha- 
gyatott, mindazon egyeseket névszerint bevádolni a király 
előtt, kik a legfelsőbb parancsok ellen felszólalni bátorkod- 
nának.... Ehhez járult, hogy a nemzet ama számtalan titkos 
feladásokon kivül, a Bécsben szerkesztett s kiadott, felette sértő 
röpiratok által jó hirében, becsületében s alkotmányában a 
legféktelenebb módon marczangoltatott, nevetségessé tétetett, 
a világ és saját parasztjai előtt merő zsarnokok gyanánt áb- 
rázoltatott; mi azonban a czélzott hatást legalább a magyar 
földnépnél egyátaljában nem eredményezte.... Mind ezeket s 

egyéb, ugy az alkotmányon mint az ország épségén elköve- 
tett sérelmeket megfontolva, bizonyára nem lehet csodálni, 
hogy a nemzetben mindenfelől elégületlenség, levertség s bi- 
zodalmatlanság mutatkozik.... De vajjon hová vezethet e köl- 
csönös bizalmatlanság a jelen időkben, midőn a nép egy de- 
mokratiai alkotmányról mind kevesebb tartózkodással beszél; 
midőn a tudós, a vallási s polgári egyenlőségről s szabadság- 
ról s egy korlátlan sajtóról értekezik; midőn az urak a három 
keresztény hitvallás egyenlőségének kivívására szövetkeznek ; 
s az ifjuság czélszerűleg szervezett nevelőházak hiányában 
idegen magán-nevelők által csak a gymnastikai gyakorlatok- 
ban, nem pedig az államra nézve szükséges és hasznos tár- 
gyakban képeztetik ?» 

cIgy áll Magyarország ügye. S itélje meg bárki, vajjon 
ezélszerűleg s az államra nézve hasznosan cselekszenek-e, s 
békét, nyugalmat czélzanak-e a magyar alkotmányban kevessé 
s csak felületesen járatos ama miniszterek s tanácsosok, .... 
kik a császárnak azt tanácsolják, hogy magát a magyarok 
előtt inkább keménység által rettegetté, mint a vele született 
kegyesség által szeretetté tegye; kik őt ösztönzik, hogy a ma- 
gyar kormányügyekben az ország törvényeit és szokásait nem 
ismerő német miniszterek tanácsait többre tartsa, mint azon 
magyar tanácsosokéit, kik iránta külön eskü által is kötelezve 
vannak. Itélje meg bárki, vajjon az állam javát becsületesen 
munkálják-e azon tanácsosok, kik egynémely, előléptetést haj- 
házó egyéneket feltüzelve, a nemzetet és alkotmányát gúnyoló 
rőpiratok kiadását szándékosan elősegítik ; kik a császár szi- 
vében a fentebb előadott okokból támadt bizalmatlanságot 
ápolják és szítogatják, s ekként benne ellenszenvet keltenek 
alattvalói ama tekintélyes része iránt, kik daczára ama tör- 
vénytelenségeknek , melyek irányokban József császár ideje 
óta elkövettettek, s daczára több más népek csábitó példáinak, 
békében s hűségben maradtak. — Én azt hiszem, hogy a 
jelen válságos körülmények közt csak azon miniszter szol- 
gálja urát jó szándokkal s becsületesen, ki nála oda működik, 

hogy magát népével oly gyorsan, mint szorosan egyesítse ; 
személyétől, udvarától, és szolgálatából mind azon vallás- és 
erkölcstelen viszályszítogató szószátyárokat azonnal elmoz- 
dítsa, kik a népek vagy egyesek jogai ellen kikelnek, pénzért, 
czímekért s a fejedelem kegyes pHlantásáért mindent felál- 
dozni készek ; s helyettők vallásos, igazságszerető, igazmondó, 
a néptől becsült egyének felé forduljon. Ez az osztrák biro- 
dalmi népek általános kivánsága. A magyarok e felett még 
azt is óhajtják, vajha támadna egy férfiu, ki jó királyok szi- 
véből a bizalmatlanságot s az irántok naponként hangosabban 
nyilatkozó ellenszenvet kiirtaná: hogy király és ország egy- 
másban kölcsönösen bízva, egymáshoz egy országgyűlés által 
(mit elébb vagy utóbb ugy is kellend tartani) közeledhesse- 
nek, s ott minden, köztök támadt félreértések, kölcsönös és 
tartós megnyugtatásukra, s az egész monarchia jólétének, 
erejének s dicsőségének gyarapodására, teljesen megszűntet- 
hessenek. » A nemzet bizodalmának megnyerése végett taná- 
csolja még egyébiránt, hogy addig is, mig az országgyűlés 
egybehivatnék, a közvélemény által kitűntetett egyének édes- 
gettessenek a kormányszékekhez , hogy hivatalt vállaljanak ; 
adassanak több uraknak díszjelek, — Mária Terézia magyar 
rendét a magyarok közől ugy is legkevesebben birják; a The- 
resianum, mely fonák rendszere miatt a közönség előtt oly 
rosz hírbenáll, és a magyar testőrsereg emeltessenek fel, hogy 
belőlök ügyes állam- és had-férfiak kerülhessenek ki; aján- 
dékozza meg a fejedelem magyar tanácsosait és kormány- 
székeit több bizodalommal mint eddigelé, midőn csaknem 
minden előterjesztéseik kedvetlenségi nyilvánítással vettettek 
vissza, $ vagy egészen mellőztettek, vagy németeknek adattak 
ki véleményezés végett; minek következtében minden ügy az 
osztrák bureaucratia alkotmányellenes szellemében döntetett 
el; végre Horvátországnak a franczia háborúk alatt elszakadt, 
1814 után Illyriához kapcsolt része kebleztessék vissza a ma- 
gyar szent korona birodalmába. » 

A bécsi kabinet azonban, mely a nápolyi és piemonti for- A reactio 1890 


radalmak felett nyert könnyű diadalait ugy tekinté, mint 
reactionarius kormányrendszere czélszerűségének csatányos 
bizonyitványaits fentarthatásának újabb biztosítékait, — nem- 
csak hogy semmi által nem érzé magát indíttatva, e rend- 
szerével felhagyni, s az országgyűlést a megyék sürgető 
kérelmei s egyesek jó akaratu tanácsai szerint egybehívni ; 
hanem most még inkább eltökélve látszék lenni mint valaha, 
tultenni magát a nemzet alkotmányos jogain, s a megállapított 
kényuralmi kormányrendszert folytatva, az alkotmányt hall- 
gatagon mellőzni, s Magyarországot, a többi örökös tarto- 
mányokkalegyütt, ugyanazon elvek s módok szerint igazgatni. 
Némely kegyvadászó megyefőnökök s királyi biztosok, kik a 
megyékben egy idő óta felmerült zavarok elintézése végett 
küldettek ki, az udvart még inkább megerősiték e szándoká- 
ban: ama hevesebb ellenzéki jeleneteket ugy ábrázolván elő- 
adásaikban, mint merő személyes viszályokat, melyeknek 
komolyabb következményeitől nincs mit tartania. Az udvar 
örömest elhitte, hogy szándokai végrehajtásában a megyék 
többségében nem találand hevesebb ellenzésre; a néhány 
megyében netalán kitörendő ellenzék pedig a kényuralom ér- 
dekében még inkább kivánatosnak, mint ártalmasnak látszék ; 
mert alkalmat vala nyujtandó erélyes rendszabályok és szigor 
kifejtésére s a közvélemény megfélénkitésére. Ferencz tehát, 
német miniszterei tanácsára, elhatározta magát, újonczszedést 
és adófelemelést önkényesen, egyedül udvari parancs által 
rendelni el az országban. 

Már 1820-ban, mindjárt a nápolyi forradalom kitörte kö- 
vetkeztében tartott troppaui congressus után, — mely a for- 
radalmi szellem erélyes elfojtását határozta, — mind a két 
tárgyban élénk jegyzékek váltattak a császári kabinet 8 a 
magyar udvari kanczellária között. Az udvar előleg csak az 
újonczszedést kivánta megrendelni, a nápolyi ügyekbe teendő 
beavatkozása miatt hadait szaporítani szándékozván. Hogy a 
magyar ezredeket hadi lábra lehessen állítani, az udvari hadi 

tanács harminczöt ezer újonczban mutatá ki a szükségletet: 
a király tehát ennyi újonczot kivánt a magyar kanczellária 
által kivettetni az országra. 

A fentebb idézett emlékiratból láttuk, hogy a kanczellária, 
tiszte szerint, több izben tett vala előterjesztéseket a német 
miniszterium tanácsára határozatba ment törvénytelen ren- 
deletek ellen, melyek azonban .mindamellett is foganatba 
vétettek. Előterjesztéseinek e sükeretlensége mindazáltal nem 
bátortalanítá el e kormányszéket, még utóbb is minden ha- 
sonló alkalommal hallatnia az alkotmány igényeit fejedelme 
előtt. Most e hazafiui kötelesség teljesítését annál mulaszthat- 
lanabbnak tekinté, minthogy sarkalatos nemzeti jog forgott 
szóban, s eleve is tudhatá, hogy az alkotmányt megsemmi- 
sitő rendelet hatalmas ellenzéssel találkozandik az országban. 
Mielőtt tehát a rendeletet a megyékhez szétküldené, a követ- 
kező észrevételeket terjeszté a király elébe, melyeket, ugymond, 
nem kevésbbé caz alkotmányra mondott esküjéből, mint az 
ő felsége iránti tiszteletből folyó kötelessége» igényel tőle : 

« Az újonczkivetés országgyűlésen kivül ellenkezik az alkot- 
mánynyal s a törvényekkel, melyek iránti tiszteletét Felséged 
a nemzet előtt több ízben bevallotta — igy szól az udv. kan- 
czellária előterjesztése; Ennek következtében kivántattak s 
adattak Felséged kormánya alatt is több országgyűlésen újon- 
czok. Az utósó években pedig e tárgy az ez iránt kelt kir. 
leiratokban ama biztosítás mellett, hogy ebből az alkotmány 
és törvények sérelmére semmi következmények nem vonatnak, 
azon mentséggel hozatott a nemzet elébe, hogy a veszély 
nagysága, s az időnek, melyben e segély szükséges, rövidsége 
az országgyűlést egybehívni nem engedi. Szintezen indokok- 
kal éltek a főispánok, midőn a megyéket újonczállitásra és 
subsidiumra szólították fel. Ennek megnyerése akkor sem 
ment nehézségek nélkül; több helyt csak a második sőt har- 
madik közgyülés teljesítette a kivánatot; és a rendek akkor 
is óvást tettek a jövőre, kijelentvén, hogy miután a legfelsőbb 
udvar, a nemzetet törvényes módon, országgyűlésen felhíva, 

minden hasonló veszélyben késznek találta a segélynyujtásra, 
e tárgyba máskor a megyei gyüléseken nem fog ereszkedni. 
A jelen körülmények közt, a trón méltóságának sérelme nél- 
kül, még ezen indokokkal sem lehet élni, hogy a nemzet a 
kir. kivánatok teljesítésére reábirassék. Ezen engedelmes 
kanczellária tehát kénytelen kételkedni, hogy csak egy megye 
is találkozzék, mely ez ellen Felségedhez fel ne irjon és az 
országgyűlés megtartását ne sürgesse ». 

c A megyék e felirataira új és szigorúbb leiratokkal lehetend 
ugyan válaszolni; sőt ha ezek sem sükeresek, kir. biztosságok 
is küldethetnek a megyékre; és ha a rendek ezekre sem ha- 
jólnak, rendkivüli eszközök is alkalmazhatók, bár aligha je- 
lentékenyebb zavarok nélkül. De, Felséges ur, valamint ezeket 
az alkotmánynyal s az ország törvényeivel megegyeztetni nem 
lehet: ugy bizonyosan mély fájdalmat és aggodalmat szülné- 
nek a hű országlakosok szivében, kik semmi szentebbet, semmi 
drágábbat nem ismernek sem nem újabb származásu, sem 
a mai idők institutioival nem azonos, hanem századok szokása 
által szentesített polgári létöknél, alkotmányuknál, törvé- 
nyeiknél. Ezek szilárdságát és biztosságát ők fejedelmeiknek, 
tehát Felségednek is, kit ők szeretnek és tisztelnek, kegyele- 
tében és igazságérzetében bizodalmasan keresik, s azokat, 
miként ők vették át eleiktől, sértetlenül bocsátani át utó- 
daikra, legfőbb kötelességöknek tartják. És ezen érzetben a 
nemességgel a többi nép is osztozik, mely előtt nincs gyűlöl- 
tebb dolog az újonczállitásnál, ha az nem a rendek megegyez- 
tével, vagy épen ellenzésők daczára, rendeltetik ». 

c Méltóztassék Felséged ezen alázatos, a leggyöngédebb ra- 
gaszkodásból és hűségből eredt észrevételeinket kegyelmesen 
fogadni, s legfelsőbb bölcseségével, előrelátásával s atyai szi- 
vének gyöngédségével megfontolni: vajjon nem hasznosabb-e 
a jelen körülmények közt az országgyűlést egybehívni, mit 
különben is a beligazgatás annyi s oly fontos ügyei igényel- 
nek. Ezen az újonczállitás és minden egyéb, mit a közjó 
kiván, egyszerre előadható Felséged nevében; és ezen enge- 

delmes kanczellária legkevesbbé sem kételkedik, hogy az ösz- 
szegyűlendett országrendek, kiknek ősi alkotmányával és tör- 
vényeivel az újabb idők féktelen találmányai homlokegyenest 
ellenkeznek, Felséged kivánatait készségesen s egész terjedel- 
mében teljesítendik. Vannak ugyan némely tárgyak, melyeket 
az országgyűlésen viszont a rendek is kivánni fognak; de 
Felséged kegyelmessége ezeket részint megelőzheti, részint 
magán az országgyűlésen legyőzheti. Mert a magyar nemzet, 
mely újitåsokra nem igen hajlandó, s nem tűri, hogy a hű- 
ségnek s alkotmánya és törvényei korlátai közt a szükséges 
segélynyujtás készségének dicsősége tőle elvétessék, a jelen 
alkalommal is bizonyítványait adandja rendületlen ragasz- 
kodásának ». 

€ ... A hű alattvalók legbensőbb meggyőződésével hiszi ezen 
engedelmes kanczellária, hogy a nyilt, törvényes ut, mely 
bizodalmat ébreszt s a kedélyeket kiengeszteli, mind a legfel- 
sőbb királyi méltósággal, mind a nemzet kivánataival, követ- 
kezőleg a haza javával, ugy ezen mint minden más esetben, 
legjobban megegyez ; és semmi kétség, hogy mennél továbbra 
halasztatik az országgyűlés, történjék az bármi tekintetből, 
a kölcsönös bizodalom és ragaszkodás annál inkább kihül. » 

« Azt hiszi tehát ezen engedelmes kanczellária, hogy sem 
az országgyűlési tárgyak, sem a jelen zajos idők tekintetéből 
nem tanácsos elhalasztani az országgyűlést. Hogy az, mi né- 
mely európai államokban jelenleg történik, hazánk alkotmá- 
nyával s törvényeivel egyenes ellentétben ` áll, kétségtelen : 
miért gondolni sem lehet, hogy az országgyűlés részéről va- 
lamely hasonló indítvány tétessék. Soha nem volt pedig al- 
kalmasabb idő, melyben a rendek, a tárgyalások méltósága 
és higgadtsága s a Felséged iránti hűség és tiszteletnyilvánitás 
által, a világ előtt meggyőzőbb bizonyítványát adhatnák annak, 
hogy csak a megtisztult s a legfelsőbb hatalom által mérsé- 
kelt, alkotmányos elvek tehetik szilárddá s állandóvá a polgári 
társaságot. Azt sem hiheti ezen engedelmes kanczellária, hogy 
a nemzet oly kevéssé ismerné a maga előnyét s oly gondatlan 

lehetne, hogy elmulaszsza felhasználni a kinálkozó alkalmat, 
melyben Felségednek, a jelen európai körülmények közt nem 
közönyös és nem czélszerűtlen megnyugtatást szerezzen ; vagy 
hogy épen más valamit kivánjon, mint a mit jogosan kivánhat 
s az igazságos fejedelem megadhat. » 

c Bizonyára, a hazai évkönyvek eléggé tanusítják, hogy 
mióta az országgyűlések mostani alakjokat nyerték, azoknak 
egybehivásából a legsúlyosabb időkben sem eredt semmi kár 
az államra; hogy alegüdvösebb rendeletek azokon alkottattak, 
s csaknem egyedül ezek örvendhettek tényleges eredménynek ; 
országgyűlésen kivül pedig egynémi történt, miről nem lehet 
hasonlót állítani. És ez nem is lehet máskép. Mert akár az 
országgyűlésen egybeülők állapotát s tulajdonságait, akár a 
törvényhozó test összeállításának alakját, akár a tárgyalás 
módját , akár végre az országgyűlés alkotmányos jogait s a 
törvények által korlátozott hatáskörét tekintjük , semmit sem 
találhatni, mi miatt az országgyűlést Európa jelen helyzeté- 
ben megtartani nem lenne tanácsos. » 

c Minden csak indítványokra, kérelmekre és a sérelmek 
megszüntetésének kivánatára szorítkozik ott; mik, ha a leg- 
felsőbb vélemény szerint meg nem adhatók, egypár kir. leirat- 
tal, mint történni szokott, bevégeztetnek. De még akkor is, 
ha feltenni lehetne, hogy az országgyűlés a maga törvényes 
korlátait túllépni akarná, ezen engedelmes kanczellária legszo- 
rosabb kötelességének tartaná, Felségednek tanácsolni, hogy 
azt királyi hatalmával vezesse vissza a törvényes utra. Szinte 
a legfelsőbb akarattól függ, azt bármikor is szétoszlatni. A mi 
időnkben is, 1796-ban és 1802-ben , talán nem elég fontos 
okokból, minden vígasztalás nélkül bocsáttattak haza az ország 
rendei: és ők mégis mind a következő országgyűlésen, mind 
országgyűlésen kivül, 1812-től 1815-ig, a hűséges magyarok- 
nak bizonyították be magokat Felséged előtt. » 

«€... Áz országgyűlési tárgyalások, miként a tapasztalás bi- 
zonyítja, az ünnepélyeken kivül, melyeket azonban egészen 
el is lehet hagyni, igen kevéssé zavarják az igazgatás minden- 

` napi folyamát. Felséged, ki magát egészen népei jólétének 
szentelte , a magyar nemzettel eddiglen éreztetett kegyelmes 
jótéteményeit ezen módon is szaporítaná. » 

A kormányszék e véleményében egyedül gróf Almásy Ignácz 
alkanczellár ") és báró Püchler udvari tanácsos nem osztozott. 
Bár az újonczkivetést a törvények értelmében ők is csak or- 
szággyülés által eszközölhetőnek álliták ; e zajos időkben mind- 
azáltal nem vélvén tanácsosnak az országgyűlés egybehivását, 
az újonczokat a megyék által határozott számban toborzás 
utján javaslák kiállttatni. A kormányszék e külön véleményt 
is felterjeszté ugyan a királynak; de egyszersmind azt meg is 
czáfolván, a toborzásnak a jelen körülmények közt czélszerűt- 
lenségét győző érvekkel bizonyította be. 

De a magyar kir. kanczelláriának ezen előterjesztése sü- 
keretlen maradt. Az udvar, mely ez időben az európai ügyek 
rendezése végett a külhatalmakkal egymásután több congres- 
sust tart vala, ezek közelében egyátaljában nem akarta elő- 
idézni egy alkotmányos nemzeti gyülekezet jelenetét. Hatal- 
mának tudatában büszkébb vala, mintsem hajlandó volt volna, 
ama külhatalmaknak a maga állami mindenhatósága mellett 
még valami egyebet is felmutatni birodalmában, mi avval ta- 
lán nem látszanék teljes összhangzásban lenni. A német mi- 
niszterek tanácsai által indított Ferencz tehát hallani sem akart 
az országgyűlésről; bár ekkoron a nápolyi forradalom már 
egészen elfojtva, a piemontinak gyors elnyomása pedig szinte 
bizonyos lévén, semmi sem gátolta őt annak egybehivásában. 
És, bár a dolgok ezen állásában az újonczok kiállitásának 
szüksége sem volt olyannyira égető, hogy azt halasztani nem 
lehetett volna: a király april 4-én (1821-ben) Laibachból, 
hol a hatalmak az olasz ügyek miatt congressust tartottak, 
kelt udvari parancsában valóban megrendelte az újonczsze- 
dést. Némi hatása azonban még is lett a kanczellária előter- 


2) Ezért mondá neki utóbb egy kanczelláriai tanácsos: «Ha Excellentiád 
hevessége az országot és a királyt e zavarba tudta hozni, tessék most böl- 
cseségével mind a kettőt kisegíteni. » 

jesztésének. Elébb az udvar 35 ezer újonczot szándékozik vala 
kivetni az országra; most azonban, mintha ezen első lépésé- 
nél a nemzet legsarkalatosabb jogai ellen, némileg még ki- 
mélni akarná annak alkotmányos érzelmeit, s elvenni élét a 
a kétségtelenül kitörendő ellenzésnek, némileg szelidíteni 
ügyekezett a parancs törvénytelenségét : csak azon hátralékok 
kiállítását követelvén, melyek az utólsó franczia háború korá- 
ból felmaradtak. c Atyai gondoskodásunknál fogva, — igy szól 
egyebek közt a királyi parancs, — melylyel az istentől kor- 
mánypálczánk alá vetett népektől az eszeveszett, gonosz láza- 
dás maszlagát elhárítani törekedünk, rendeljük: hogy a ma- 
gyar ezredek pótlására azon újonczok , kik az 1813-ban ki- 
vetett 60,000 főből hátralékban maradtak , valamint azok is, 
kik az 1815-ben kivánt 30,000 főből azonnal ki nem állíttat- 
tak, s kiknek kiállítása utóbb, a bekövetkezett békében , fel- 
függesztetett, a lehető legrövidebb idő alatt a kitűzött gyűl- 
helyekre küldessenek. » 

Az udvari parancsban említett két év folytában az országra 
rótt kilenczven ezer újoncz kiállítása szinte csak országgyű- 
lésen kivül, egyedül udvari rendelet által, önkényesen s épen 
oly törvénytelenül kivántatott vala a megyéktől, mint jelenleg 
az akkor fenmaradt hátralékok kiállítása. Szó nélkül akkor 
sem hagyták a megyei hatóságok az önkény által okozott tör- 
vénysértést; s a legtöbb megye ismételt királyi parancsok s 
fenyegetések daczára sem volt reábirható, hogy hatóságilag 
szedje be a reá rótt újonczokat. Tekintetbe vévén mindazáltal 
a rendkivül súlyos körülményeket s a veszélyt, melynek nagy- 
sága a katonaszedés halasztását nem engedte, nem ellenzék 
a megyei rendek, hogy a tiszti kar nagyobb mérvben intéz- 
zen hadtoborzást, s egyesek is szabad, önkéntes ajánlatok 
által járuljanak mennél több újoncz kiállításához; kötelezett- 
séget mindazáltal arra nézve nem vállaltak, hogy az újonczok 
a kormánytól kivánt számban állíttassanak a zászlók alá. A 
kormánytól követelt 90 ezer újoncz ily önkéntes ajánlatok 
által is nagy részben ki lőn állítva az említett két év folytában, 

ugy hogy csak 28,420, s ezek is jobbára 1815-ben, s csak azért 
maradtak hátralékban, mert a béke helyreállván, a katonasze- 
dést maga a kormány szüntette meg. 

Most azonban, miként előadásában az udvari kanczellária 
bőségesen bebizonyította, mi sem gátolta a királyt, megtar- 
tani a törvényes formát, s országgyűlésen tárgyaltatni a ma- 
gyar ezredek kiegészítését. A megyékben ennélfogva, hol, mint 
fentebb elbeszéltük , különben is élénk volt az elégületlenség 
a kormánynak mindenre kiterjedő kényuralma s reactiona- 
rius szelleme miatt, nagy zajt ütött az april 14-ki rendelet. 
A rendek minden megyében, — és mert e tárgyban a leg- 
udvariabb szellemű sem merte pártolni az udvart s legalább 
is elnémult, — majdnem egyhangulag kijelentették, hogy 
azon körülmény, miszerint a kormány most csak a mult évek 
hátralékait kivánja pótlólag kiállíttatni, miután a kivetés azon 
években sem volt törvényes, egyátaljában nem s annál ke- 
vesbbé ad neki jogot, ismét mellőzni a törvényeket, minthogy 
akkor a király maga ismételve biztosította a nemzetet, hogy 
a törvény akkori mellőztéből, mit végveszély menthetett, soha 
semmi következtetést nem vonand a jövőben az alkotmány 
gyöngitésére. Sőt most, midőn ő felségét semmi sem gátolja 
az országgyűlés egybehivásában, a nemzet annyival jogosab- 
ban követelheti a törvény megtartását, mivel a szükség ide- 
jén oly méltányosan, engedékenyen és készségesen hajólt az 
udvar kivánatára. Követelik ennél fogva: hirdessen a király 
ozszággyülést, melynek törvényes ideje különben is annyi 
évek előtt elmult, s melyet az országnak minden tekintetben 
pangó, sülyedt állapotában, a törvények oly súlyos sérelmei 
s a legszükségesebb javitásoknak oly régóta elhalasztása után 
még tovább mellőzni a közügyek pótolhatatlan kára nélkül 
már lehetetlen. 

A megyék feliratai azonban szintoly kevéssé vétettek az ud- 
varnál figyelembe , mint elébb a kir. kanczellária előterjesz- 
tései. Újabb udvari parancsok küldettek a megyékre, a ren- 
deket királyi kegyvesztéssel s annak súlyos következményeivel 

fenyegetők, ha engedelmeskedni tovább is vonakodnának. A 
húrok még nem feszültek egészen szakadásig. Számos me- 
gyék, melyekben a kormánynak, a mult évek alatt, a fentebb 
elbeszélt módon tetemesebben sikerült vala meggyöngíteni az 
alkotmányos ellenzéket, megfélemledve hajóltak meg a király 
haragja előtt. Voltak azonban megyék, melyek az oly kiáltó 
törvénysértéshez egyátaljában nem akartak segédkezet nyúj- 
tani. Ezekbe a kormány, miután a főispánok és főispáni hely- 
tartók által a rábeszélés, megvesztegetés és megfélénkités 
minden eszközeit kimerítette, királyi biztosokat küldött, kik 
azokat engedelmességre szorítsák. Az európai eseményekkel 
azonban az év folytában még inkább elfoglalva volt a bécsi 
kabinet, mintsem hogy reá ért volna, ez ügyre nagyobb gon- 
dot fordítani. De, mi leginkább indíthatá, tanácsosnak sem lát- 
szik vala erőszakolni a dolgot, midőn a forradalmi szellem még 
mindenfelé oly élénken tűnt elő Európában, s midőn, bár a 
nápolyi és piemonti mozgalmak teljesen elnyomattak, a béke 
biztosítása végett a hadsereg nagy részét hosszabb ideig ezen 
államokban s a szinte elégületlen s forrongó lombard-velen- 
czei királyságban kellett hagyni. A királyi biztosok ennél fogva 
nem vittek magokkal felette szigorú utasítást az illető me- 
gyékbe: inkább rábeszélés, vesztegetés, megfélénkités s más 
hasonló erkölcsi eszközök által kell vala hatniok, mint erőszak- 
kal. Hol a dolog igy nem ment, ott az, hallgatással mellőz- 
tetvén, elaludni hagyatott. Miután a megyék nagyobb része a 
kivánt újonczokat ily módon végre mégis csak kiállította, a 
kormány ezen engedetlen megyék iránt alkalmasabb időre 
halasztá erélyesebb rendszabályait, midőn egyszersmind az 
adóügyben is intézkedni szándékozék. 

A pyrenæi és appennini félszigeteken támadt forradalmak, 
bár az osztrák birodalmat közvetlen nem illették, sőt az egy 
szomszéd piemontit kivéve, arra nézve közelebbről veszélye- 
sek sem valának, tömérdek pénzöszvegbe kerültek a bécsi ud- 
varnak. Ez a legitimitási elv és reactio teljes diadalát mint- 
egy életkérdésnek tekinté magára nézve, s a Nápolyba és 

Piemontba rendelt beavatkozási hadak költségein felül egyé- 
bütt is nagy öszvegekkel segélyezte a reactio pártját. A még . 
különben is gyönge lábon álló birodalmi pénzügy ezt felette 
sajnosan érezé. Új államjövedelmi forrásokat nyitni nem volt 
volna ugyan lehetetlen a még sok tekintetben fejletlen állam- 
ban; de a reactionarius kabineti politika, mely a birodalom 
tartományait, a forradalmi és szabadelvű eszmék beszivárgá- 
sának meggátlása végett, a többi Európától lehetőleg elszi- 
getelni fő feladatának tekinti vala, olyasmit tenni nem enge- 
dett, mi az ipart, kereskedelmet tetemesen élénkíthette, s 
az államjövedelmeket e mellékes utakon szaporíthatta volna. 
Midőn a régi papirpénz beváltása, 1820-ki márczius elején, 
a bécsi bankra bízatott, e pénzjegyből még 450 millio rft. 
vala forgalomban; s hogy a bank e munkálatot végrehajt- 
hassa, az állam több izben új kölcsönökhöz lőn kénytelen 
folyamodni, melyek e bankba folytak, s az állam kamatter- 
heit évenként négy millio fttal szaporították. Az államadós- 
ságok öszvege, melynek törlesztésére és átváltoztatására 1818- 
ban (márcz. 24-kei pátens által) egy új financzmunkálat indít- 
tatott meg, a 488 millio ftról, mennyit az akkor tőn, ismét tete- 
mesen emelkedett; a hiány pedig az évi költségvetésben növe- 
kedett. A só ára, vámok, dohányegyedáruság s más indirect 
adózások tekintetében az egész monarchiában már rég oly ren- 
deletek léteztek, hogy mi 1816 előtt váltó czédulákban fizet- 
tetett, azontul ezüstben fizettessék ; mi által ezen adónemek a 
létező körülmények közt lehető legmagasabb fokra lőnnek 
felcsigázva. Nem maradt ennél fogva más mód, vagy helye- 
sebben szólva, a bécsi kabinet, elfogadott kormánypolitikája 
mellett, nem tudott más módot találni, az államjövedelmek 
szaporitására, mint a hadi adót Magyarországban is feljebb 
emelni. 

E tárgy iránt a kabinet és a magy. kir. kormányszékek 
közt már 1820-ban megkezdettek a jegyzékváltások. A ka- 
binet azt kivánta, hogy a magyar hadi adó, mely utóljára 
az 1812-ki országgyűlésen az egy évvel elébb forgalomba tett 

papirpénzben, az ugynevezett váltó jegyekben 5,200,000 fo- 
rintra határoztatott, 1821-ki november 1-től kezdve, ugyan- 
ezen számszerinti öszvegben ezüst pénzben fizettessék, s ezen 
adófelemelés, szintugy mint az újonczkivetés, „országgyülés 
közbejötte nélkül, egyedül udvari parancs által eszközöltessék. 
A kormányszékek, a kir. helytartótanács szintugy mint az 
udvari kanczellária, a királyhoz és a császári udvari kamará- 
hoz intézett több rendű előterjesztésekben czáfolhatatlanul 
kimutatták, hogy e rendeletet, elnézve annak törvénytelen- 
ségétől, egyedül az adózó nép szegénysége s fizetési képte- 
lensége miatt is, lehetetlen foganatosítani. Kimutatták e kor- 
mányszékek , hogy a nép a háborúk idején viselt rendkivüli 
terhek, s a papirpénznek kétszeres leszállítása következté- 
ben, — miáltal elébbi-száz forintja nyolcz forintra olvadt 
le, — továbbá az ipar és kereskedelem akadályai s pangása 
miatt oly szegénynyé lett, hogy adóját, — miként a tetemes, 
behajthatatlan hátralékok bizonyítják, még papirpénzben sem 
képes teljesen leróni. E pénzhiány nagyságát kétségtelenné 
teszi az, hogy a nép a legszükségesebb élelmi szerek egyi- 
két, a sót, sem képes magának megszerezni kellő mennyi- 
ségben : a sófogyasztás 1818-ki nov. kezdetétől a következő 
évi novemberig az elébbi év fogyasztásával összehasonlítva, 
tizenkét millio fonttal csökkent az országban; mi, tekintve 
ezen élelmi czikkely szükséges voltát, csak a nép kezén forgó 
pénzöszveg csökkentéből származhatik. A tények ilyetén állá- 


. sában az adónak ezüstre, tehát 5,200,000 vítról 13,000,000 
. vítra emelése szükségkép azon következményt vonná maga 


után, hogy vagy az adó maradna nagyobb részben behajt- 
hatlan, — mely esetben annak felemeléséből a kincstárra 
semmi haszon nem áradna; vagy, ha annak behajtása a 
legszigorúbb módok által eszközöltetnék, s különösen az 
adózó földnépnek tőkevagyona, barma, gazdászati eszközei 
stb. koboztatnának el, adózási képessége a jövőre egészen 
megrontatnék. Az adózók egy része ily módon végkép tönkre 
jutna; enás része ismét annyival kevesebb sót fogyasztana, 








1822. 


100 Első könyv. Bevezetés. 


mennyivel több adót kénytelen fizetni, — mely esetben, azon 
kivül, hogy az egészségi állapot, emberekre s barmokra nézve 
veszélyeztetnék, még a kincstárnak sem lenne reménylett 
jövedelemszaporodása. A kormányszékek ezeknél fogva ta- 
nácslák a királynak, halasztaná ez ügyet akkorra, midőn az 
adózó nép fizetési képessége nagyobb leend; idő közben pedig 
e képességet gyarapítsa a kereskedelem s evvel kapcsolatban 
álló ipar s termelés növelése által, miként azt az 1802-ki 
országgyűlés indítványozta volt. Javasolják továbbá a sóár 
leszállítását, hogy e szükséges élelmi czikk fogyasztása, mind 
a nép javának, mind a kincstár jövedelmeinek érdekében, 
szaporodjék. A fogyasztás e növekedése, mi az árleszállitás 
következtében épen a legszegényebb sorsu adózók osztályá- 
ban történnék legnagyobb mértékben, nem lehet közönyös 
dolog a kormányra nézve; a bányák kimeríthetlen gazdag- 
sága mellett pedig semmi sem gátolja az árleszállitást. Ja- 
vasolják végre, ügyekezzék ő felsége kormánya a pénzügyet 
valahára jobb karba állítani; különösen eszközleni: szűnjék 
meg az ezüstpénz folyton áru lenni, s az ipar és kereskede- 
lem nagy kárával, csak tőzsde-nyerészkedések tárgyául szol- 
gálni. Orvoslandó volna azon baj is, miszerint mig az igaz- 
ságszolgáltatásnál a magánosak ügyeiben a régi papirpénz 
ezüst gyanánt s avval egy értékűnek tekintetik, a kormány 
a közjövedelmeknél ugyanazt csak harmadfélszerte leszállí- 
tott értékben fogadja el, stb. 

Ezen s hasonló értelmű több rendű kormányszéki előter- 
jesztéseknek azonban nem lett egyéb sükere mint, hogy az 
adónak szandéklott fölemelése egy évvel későbbre halaszta- 
tott. De a következő évben, midőn Olaszországban az osztrák 
hadak könnyü diadalmai után a belföldi kormányok kimél- 
letlen szigora a szabadelvűségnek, carbonarismusnak s a 
nép alkotmánysóvárgásainak minden bármi mérsékelt nyilat- 
kozatát erőszakosan elfojtották, s a kivételes törvényszékek 
borzasztó működései a reactiot ott is teljes diadalra vezették : 
a bécsi kabinet Magyarországban sem talált többé oket alkot- 

mánysértő szabályainak elhalasztására. Bár azokból, miket 
a magyar kormányszékek a királynak, a nép adóképességének 
gyarapitása végett ajánlottak volt, foganatba semmi sem vé- 
tetett: az udvar auguszt. 13-kán mégis kibocsátotta rendele- 
tét, mely az eddig váltó pénzjegyekben fizetett adót a folyó 
évi november 1-jétől kezdve, ezüstben, vagy ama pénzjegyek 
harmadfélszer nagyobb mennyiségében parancsolá besze- 
detni. Egy másik, ugyanazon napon kelt rendelet, mintha a 
kormány maga is sokalni látszanék az ekként felemelt adót, 
annak öszvegét mintegy fél millióval leebb szállította. 

A rendelet nem lepte meg váratlanul az országot, mert 
annak híre a kormányszéki tárgyalások következtében már 
åtszivárgott vala a közönségbe. De azért a rendelet kihirde- 
tésekor nem kevesbbé jajdultak fel a nemzetnek szintugy 
nemadózó mint adófizető osztályai. Az újonczállitási rendelet 
után ezen újabb, súlyos alkotmánysértés annál nagyobb fáj- 
dalmat sőt levertséget okozott az ország rendeiben, mivel 
abban mindenki az udvar elhatározott szándokát látta, magát 
az alkotmányon végkép tultenni, s az országot a német örö- 
kös tartományokban divatozó kényuralom alá vetni. És más 
értelmet nem is lehetett adni e törvénytelen rendeletnek. 
Midőn a mult évben az újonczállitást megrendelő parancsolat 
kibocsáttatott, az annak végrehajtásában buzgólkodó főispá- 
nok s más kormányügynökök még azon mentséggel támo- 
gathatták az udvart, hogy az Olaszországban kiütött forra- 
dalmak s azoknak Lombardiára s más olasz tartományokra 
is átterjedhetése a magyar ezredek kiegészítését s harczlábra 
állítását oly hosszu időre, mint a mennyit az újonczkivetés 
országyülési tárgyalása igényelne, veszély nélkül halasztani 
nem engedi. Ezen érv nem csökkentheté ugyan a törvény- 
sértés súlyát; de némileg elnémíthatá az ellenzéket. Jelenleg 
azonban még ily gyönge érvvel sem lehetett fellépni az or- 
szággyűlés mellőzésének mentségéül; semmi égető szükség, 
semmi fenyegető veszély nem áll vala a kormány előtt, mely 
miatt az adófelemelést oly rögtön megrendelni s az alkot- 

mányos tárgyalástól elvonni kényszeríttetnék. Olaszországban 
a megtorló szabályok síri csöndet eszközöltek; a reactio Eu- 
rópa nagyobb részében diadalát ünnepelte; a magát Spanyol- 
országban még tartó forradalom, távolsága miatt, semmi je- 
lentékenyebb aggodalmat nem okozhatott a bécsi kabinetnek, 
kivált miután remélheté, hogy a nagy hatalmaknak e végett 
Veronában készülő congressusa a békét a pyrenæi félszigeten 
is helyreállítandja; a görögök mozgalmait az udvar magára 
nézve maga is oly csekély fontosságuaknak tekinti vala, hogy 
abba még diplomatikai uton sem avatkozék. A pénzügy álla- 
pota sem volt már annyira kétségbeejtő, hogy avval az alkot- 
mány ily súlyos sérelmét indokolni bármi gyöngén is lehetett 
volna. Az ügyek ezen állásában tehát a kormány e lépéséből 
mindenki kénytelen lőn azt következtetni, hogy általa a ka- 
binet magára az alkotmányra szándékozott mérni a halálos 
csapást. I 

A megyék ennél fogva zajos gyüléseikből mindnyájan a 
legmélyebb hazafias fájdalom hangján irtak fel a királyhoz, 
a rendelet visszavonását s az; országgyűlés mennél elébbi 
egybehivását kivánván. Csak az egy Békés megye, melynek 
nagyon csekély számu, vagyontalan rendeit s önző tiszti karát 
a Harucker-féle örökség által a megyében mindenhatóvá lett 
Wenkheim családnak már egészen sikerült vala az alkot- 
mányos érzelmekből kivetkeztetnie, — az egyetlen Békés 
megye fogadta megnyugvással az udvari rendeletet. Sőt, fáj- 
dalom, vastag önzésében annyira megfeledkezett hazafiui 
kötelmeiről, hogy hálafeliratot intézne a rendeletért, mely 
az ezüstben behajtandó adóból a hivatalnokok díját hasonló 
pénznemben, tehát harmadfélszerte nagyobb öszvegekben en- 
gedélyezé fizettetni. A többiek, hogy az alkotmánysértést a 
kormány még azon vonakodással se indokolhassa, melyet a 
nemzet részéről minden adófelemelési szándokainál tapasz- 
talni szokott, — midőn az országgyűlés egybehivását szorgal- 
mazák, egyszersmind eleve is kijelentették: hogy, miként a 
mult kor veszélyei közt nem késett, ugy most sem vonakodik 

a nemzet teljesíteni a király méltányos kivánatait, ha azokat 
törvényszabta módon adandja elő; a törvény a megyéknek 
még tárgyalni is tiltja az újonczállitási és adóügyi kérdéseket. 

De az udvar azt hitte, hogy kitartása őt most is czéljára 
vezeti, s a vármegyék némi zaj és háborgás után, mit lecsi- 
lapítani nem leend nehéz, az erély előtt végre csak meghajó- 
landnak. Az országgyűlés egybehivására vonatkozó kérelmeiket 
tehát hallgatással mellőzvén, a rendelet végrehajtását nekik 
újabban is nagyobb szigorral meghagyta. Sőt az újonczállitás 
ügyében engedetlen vármegyékhez intézett leirataiban, e tár- 
gyat is felmelegitvén, az újonczhátralékok kiállítását szigo- 
rúan sürgeté, kijelentvén, hogy mind a két kérdésre nézve 
ez változhatlan akarata ő felségének. 

A megyék egy része, melyekben a fentebb elbeszélt módo- 
kon a megyefőnököknek sikerült vala az alkotmányos ellen- 
zéket meggyöngíteni, vagy az elcsábított kisnemesség nyers 
tömegével az értelmiség s hazafiság fölött még folyton zsar- 
nokoskodni, ismét meghajólt a szigorú királyi parancs előtt, 
s annak foganatba vételét hatósági végzéssé emelte. A megyék 
nagyobb része azonban nem engedte magát ily könnyen meg- 
fosztatni leglényegesb alkotmányos jogaitól. Újabb feliratokat 
intéztek tehát a királyhoz, melyekben fészint az ország ha- 
tározott s világos törvényeire hivatkozva, kijelenték, hogy 
az alkotmányon oly mély sebet ejtő nyilt parancsot végrehaj- 
taniok tilos; részint az anyagi állapotok szomorú pangását 
élénk szinekkel ábrázolva, az adórendelet végrehajtásának lehe- 
tetlenségét bizonyítgaták; részint komolyan figyelmeztették a 
királyt, hogy trónjának csak a törvények képezhetik megin- 
gathatlan alapját s minden viszontagságok közt erős támaszát; 
részint ismét kérőleg folyamodnak vala a király atyai szivé- 
hez : ne ébreszszen bennök ilyféle súlyos harczot a fejedelem 
iránti engedelmesség s a törvények tisztelete között; s re- 
ményöket fejezék ki, hogy bizodalmokat, hitöket a királyi 
szó szentségében nem fogja megingatni ; hanem mielőtt, mint 
leiratában fenyegetődzik, más eszközökhöz nyúlna, megtar- 

tandja az országgyűlést, melyet az ország jólléte, a közügyek 
minden ágában teendő reformok elutasíthatlan szüksége kü- 
lönben is múlhatlanul igényel. 

A nemzet ezen alkotmányos küzdelmeiben, ha nem is épen 
vezér-, de legkitünőbb szerepet Bars megye rendei játszának ; 
ők fejtettek ki legszilárdabb állhatatosságot, legernyedetlenebb 
szivósságot, s oly megtörhetlen hazafias erélyt az alkotmány 
védelmében, hogy magoktartása a gyöngébbeknek is buzdító 
például szolgált. Méltó tehát, hogy e megye küzdelmeit leg- 
több figyelemmel kisérjük. Minthogy az utóbbi kir. leiratban 
kijelentetett, hogy a királynak ez megmásíthatlan akarata : 
a megye rendei, mielőtt egyenesen a kormányhoz válaszol- 
nának, tudván, hogy József főherczeg nádor, kinek törvényes 
közbenjárását egyébiránt ugyanekkor szinte kikérték, az ud- 
varral maga is feszült viszonyban lévén, a nemzet ügyét 
legjobb akarattal sem támogathatja sükeresen, 1823-ki feb- 
ruár 18-kán a koronaörökös Ferdinánd főherczeg közben- 
járásához is folyamodtak. ; 

c Mennél több oka támad, akár az idők viszontagsága, akár 
ellenséges törekvések miatt, panaszkodni a magyar nemzet- 
nek, — igy szól a felirat, — annál szorosabbra ügyekszik 
fűzni ama köteléket, mely által magát, az 1723-ki 2-dik t. 
cz. erejénél fogva is, cs. kir. fenséged legmagasabb nemzet- 
ségéhez csatolván, utódainak boldogságát, törvényes intéz- 
ményeinek állandóságát, s a drága haza biztosságát örök időkre 
megalapítani akarta.... Miként az országnak az 1790-ki or- 
szággyűlésre egybesereglett rendei királyi Fenséged felséges 
atyjánál kerestek, ugy mi, váratlan eseményektől kényszerítve 
ugyan, de a fejedelem iránti hűségben és szeretetben meg 
nem fogyatkozva, cs. kir. Fenségednél keresünk pártfogást. ... 
Hódoló tiszteletünk nem engedi, hogy a királyi akarat vál- 
tozhatlanságának okait vizsgáljuk; de súlyos összeütközésben 
kényteleníttetünk látni határtalan kegyeletünket ő cs. kir. 
Felsége legmagasabb személye iránt, nem kevesbbé szent 
kötelességeinkkel. ... . Az idézett törvényekből kegyesen meg- 

győződhetik Fenséged, hogy mi sem törvényes alkotmányunk- 
nál, sem letett hitünknél, sem becsületünknél fogva másként 
nem cselekedheténk, mint hogy a rendeletek végrehajtását 
felfüggesztvén, ismételve a trón elébe boruljunk, és ő Felsé- 
génél törvényes kérelmeink teljesítéseért esedezzünk. 

c De csüggedni nem tudó reményeink már lankadnak! Ő 
felségének legfelsőbb akarata már oly módon nyilatkozik, 
melyet valamint törvényes fenállásunkkal megegyeztetni nem 
tudunk : ugy méltó félelmünknek s fájdalmunknak sem va- 
gyunk képesek határt vetni. Az ügyek ezen állásában méltóz- 
tassék Fenséged kegyes figyelmét a felséges háza iránt hű 
magyar nemzetre fordítani; .... s mi felséges atyjának, mint 
még koronaherczegnek 1790-ben sikerült,... a magunk és 
adózó népünk megbecsůlhetetlen javára megkisérteni..... 
A jövendő koronázati eskü, s a Fenségedhez ragaszkodó nem- 
zet boldogsága javasolja, igényli, sőt követeli, hogy Fenséged 
is kövesse az ifjabb királyoknak és koronaherczegeknek tör- 
ténelmünkben azon nem ismeretlen példáját, miszerint a maga 
kegyelmes közbenjárását a mi hódoló kérelmeinkhez s ő fen- 
ségének az ország nádorának törvényes közbenjárásához kap- 
csolni, s az újonczállitás és adó kérdéseire nézve országgyü- 
lési tárgyalást kieszközölni méltóztassék ». 

De valamint a nádor, ugy a koronaörökös közbenjárása 
is sükeretlen maradt. A király, a hozzá intézett feliratokra, 
melyek a rendeletek visszavonását s az országgyűlés egybehi- 
vását sürgették, többé nem is válaszolt; hanem a megyefő- 
nököknek az udv. kanczellária által elnökileg meghagyta, 
hogy változhatlan akaratának végrehajtásához fogjanak. A 
kormány, e szigora által számos megyében czélját érte; 
melyek azonban, midőn meghajólásukat s e rendelet végre- 
hajtása iránti készségöket feljelentették, nem mulaszták el 
egyszersmind újabban is sürgetőleg követelni az oly rég mel- 
lőzött országgyűlés mennél elébbi kihirdetését. 

Más megyék azonban, számszerint mintegy tizenöten, 
melyek közt Barson kivül Nyitra, Nógrád, Borsod, Gömör, 

Zemplén, Soprony, Kormárom, Vas és Zala leginkább kitűn- 
tette magát hazafias erélye és szilárdsága által, — miután 
felirataikra választ sem nyertek, a megyefőnököknek a kir. 
rendelet foganatba vételére tett intézkedéseit megsemmisítet- 
ték; az adószedőket s más tisztviselőiket a hadi adónak ezüst- 
beni beszedésétől egyenesen letiltották ; s el lévén tökélve, a tör- 
vénytelen parancsoknak egészen az anyagi kényszerítésig ellent- 
állani, körleveleikben egymást szilárd kitartásra buzdították. 

De a bécsi kormány most, midőn Olaszországban a béke 
teljesen helyreállott, s példája és ösztönzései szerint a többi 
kormányok is mind az appennini félszigeten, mind Német- 
országban a reactiot teljes uralomra emelték, — erősebben el 
vala tökélve, mint valaha, a maga szándokait erőhatalommal 
is keresztülvinni, s az alkotmányos ellenzéket ama néhány 
megyében, mint nem tűrhető «vakmerőséget» egyszer min- 
denkorra megtörni. Az engedetlen vármegyékre tehát királyi 
biztosokat küldött, kik akaratának, ha jó szerével nem megy, 
szigor alkalmazásával is, foganatot szerezzenek. A kinevezett 
királyi biztosok, a kényuralom e bűnös eszközei, a követke- 
zők valának: Báró Eötvös Ignácz, koronaőr, gróf Cziráky 
Antal, gróf Amade Ferencz, báró Malonyay János, Lónyay 
Gábor és báró Wenkheim József. Ezek egynémelyike több 
megyében is megbízatott a kir. rendeletek végrehajtásával, 
miért gúnyosan «ambulansoknak » neveztettek. 

És nemsokára hasonló súlyos idők álltak vala be, hasonló 
erőszakos hatalmaskodások színhelyévé lőn az ország, mint 
II. József végső kormányévei alatt. De mindinkább a nemzet- 
ben is szintoly szilárdságot, oly bátor és szivós ellentállást 
fejtett ki a szabadságszeretet és alkotmányos érzelem, mint 
akkor, midőn József erélye végre megtört s magát kénytelen- 
nek látá, visszavonni törvénytelen rendeleteit. A passiv ellent- 
állás eredményei azonban jelenleg gyümölcsözőbbekké lőn- 
nek, mint József halála után: a különben is sokkal fejlettebb 
nemzet ezentul nem hagyta magát többé letereltetni a haladás 
ösvényéről. I 

A királyi biztosok, az illető megyékben megjelenvén, eleinte 
a szokott kormányfogások, igéretek, vesztegetések, majd fe- 
nyegetés, megfélemlítés által ügyekeztek az udvari rendele- 
teknek sükert szerezni. Azon körülmény, hogy a biztosok 
váratlanul s jobbára ugyanazon időben jelentek meg a me- 
gyékben s tartották meg elnökletük alatt az első közgyülése- 
ket, — minél fogva a megyei hatóságoknak az egyetértés 
eszközlésére idejök s alkalmok nem vala, néhol sükeressé 
tette felléptöket: megint egynémely megye meghajólt fenye- 
getéseik előtt. 

De a feladat végrehajtása nem volt mindenütt oly könnyü, 
mint azt Bécsben egyelőre hitték. Több megye a biztosok 
minden fondorlatainak és fenyegetéseinek daczára is hajtha- 
tatlan maradt. A biztosok és a rendek közt valóságos harcz 
fejlett ki, melyben, mig karhatalom, nyers erő nem használ- 
tatott, a diadal csaknem mindenütt a rendek részére hajólt. 
Egynémely biztos megszégyenítve érezheté magát a rendek 
élénk alkotmányos érzelme, hazafias erélye által. Mások még 
tényleges sérelmek ellen sem valának biztosítva a felingerűlt, 
elkeseredett rendek gyülekezetében. Igy jár vala, például, 
Zemplén megyében Lónyai Gábor, ki oda különösen azon 
okból küldetett ki, mivel reménylék, hogy terjedelmes rokon- 
ságánál s összeköttetéseinél fogva, jó szerével is keresztül- 
viendi a parancs elfogadását. De Lónyai épen azok részéről 
talált leghevesebb ellenzésre, kiktől támaszt, pártoltatást vára. 
Midőn a gyülésben megjelenvén , az elnöki széket elfoglalta, 
egy vérrokona, Lónyai László, a széket erőszakosan ragadta 
ki alóla. Még nagyobb személyes veszélyben forgott, mint 
mindjárt elmondók leszünk, Eötvös Nyitrában. 

A megyék e szilárdsága azonban a kormányt még kiméllet- 
lenebb önkényre s erőszakra ragadta.- A biztosok újabb uta- 
sitásokat vőnnek, melyek által felhatalmaztattak, mindenütt, 
hol ellentállásra találnak, minden tekintet nélkül katonai kar- 
hatalmat használniok. A posta-hivataloknak pedig meghagya- 
tott, hogy a megyék egymás közti levelezéseit figyelemmel 


A biztosok 
erőszakos fel- 
lépése. 


Komáromban. 


Nyitrában. 


Zemplénben. 

kisérjék s mind azon leveleket, melyek a kormány érdeke 
ellen irányozvák, lefoglalván, Bécsbe küldjék. 

A biztosok tehát katonai kisérettel tértek vissza a csökönös 
megyékbe. A gyülésteremeket fegyveres erővel vétették körül ; 
a tiszti kart és a szónokokat elfogatással fenyegették , ha az 
udvari parancsoknak tovább is ellenszegűlnének ; némelyeket 
közőlök házaikban őrizet alatt tartának ; irott igéreteket és 
esküt erőszakoltak ki tőlök, hogy a parancsoknak foganatot 
szereznek. A karhatalommal mind addig a megye nyakán 
ültek, mig a végrehajtás be nem következett. Megbizatásuk- 
ban ekként eljárván, nehogy távoztuk után az ellenzék feltá- 
madjon és mindent elrontson, a rendeket gyüléstartástól el- 
tiltották, s a megyei pecsétet lefoglalták. Az erőszak előtt 
meghajólni kénytelen megyék a magok védelmére nem tehet- 
tek egyebet, mint hogy jegyzőkönyveikben feljegyezték, mi- 
képen csak erőszaknak engedtek. De a hol az ilyféle tény a 
biztosnak tudomására jutott, nehogy annak emléke megörö- 
kittessék, a jegyzőkönyv megcsonkíttatott, a tényleirás kisza- 
kasztatott. . 

Azonban csak ennyi engedelmességre sem mindenütt talál- 
tak a kir. biztosok, s hogy a parancsokot végrehajthassák, 
tényleges, physikai kényszeritéshez kellett nyúlniok : a tiszt- 
viselőket elfogatták, vasra verették, börtönnel sanyargatták. 
Komárom megyében a biztos Kürthy alispánt két hétig tartá 
fogva saját házában s ostromlá a rendelet végrehajtására. 
Nyitrában Eötvös biztos Uzovics János alispánt és Ocskay 
Ignácz szolgabirót, mint az ellenzés főtényezőit, bilincsekkel 
terhelve, börtönbe vettette; mi azonban a gyülésre megjelent 
köznemességben oly ingerültséget támasztott, hogy midőn a 
terembe lépett, azok halált kiáltozának reá, s egy izmos su- 
hancz kezéből, ki őt mellen ragadta, csak a mellette őrködő 
kotonatisztek szabadíthatták ki őt. 

Zemplén megyében Matulay és báró Vécsey Pál voltak az 
alkotmány legszilárdabb védelmezői. Eleinte Szirmay Ádám 
főjegyző is velök tartott, s midőn a biztos a jegyzőkönyvből 

mind azt kitépetni rendelte, mi az elébbi gyülések végzéseiből 
az ellentállásra vonatkozott, azt nemcsak határozottan meg- 
tagadta; hanem a jegyzőkönyvet melléhez szorítván, meg- 
esküdött, hogy e szentségtörésre segédkezet nyujtani soha 
sem fog. Azonban e miatt őrizet alá tétetvén, fájdalom, meg- 
fogyatkozott állhatatosságában : még az napon feledve lőn az 
eskü, s végrehajtva az illető iratok megsemmisitése. Szirmay 
még azon évben a királyi tábla birói székében vette el jutal- 
mát engedelmessége s elpártolásának az alkotmányos ügytől. 

Nógrádban Wenkheim biztos még több erőszakot követett 
el. Felolvastatván az udvari rendeleteket, s ugy a tiszti kar, 
mint a rendek részéről ellentállást tapasztalván, a gyülést 


Nógrádban. 


feloszlatta, Gyürky és Gyurcsányi alispánokat és a szolgabi- 


rákat katonáktól környeztetve, szállásaikra kisértette. Több 
napi fogság után e tiszviselőket egyenként erőlteté a kor- 
mány parancsainak elfogadására. A rendek, ezen erőszak 
ellen óvást teendők, minden tilalom daczára összegyűlni 
szándékoztak a tanácsteremben; de mivel azt elzárva, az aj- 
tókat katonaságtól őriztetve találták, Pronay János aljegyző 
által vezetve a szabad ég alatt nyitották meg ülésőket. De a 
kir. biztos oda is utánok küldé poroszlóit; a gyülést szétü- 
zette, vezéreit elfogatta. Ekkor azonban már egyhangúlag 
kimondva s irásba foglalva is volt az ellenmondás és óvás- 
tétel a kir. biztos törvénytipró eljárása ellen. Ezen irat aztán 
a legközelebbi hiteles hely, a váczi káptalan levéltárában té- 
tetett le s iraték be a jegyzőkönyvbe. De alig értesült erről 
a kormány, haragjának egész súlyát érezteté a káptalannal. 
A rendek által letett irat elkoboztatott, a káptalan bejegyzése, 
a törvények különös ótalma alatt álló hiteleshely nagy sérel- 
mére, a jegyzőkönyvből kiszakasztatott; maga a káptalan ke- 
ményen megfeddetett. Annak egynémely tagja, különösen 
Balogh János kanonok annyira megróvatott, hogy, kitűnő 
egyénisége s érdemei daczára, azután még tiz év mulva is 
érezte az elómozditások alkalmával szenvedett mellőztetésében 
a királyi kegyvesztés következményeit. 

Zalában. Zalában a rendek a királyi biztos által kihirdetett gyülésen 
megjelenvén, midőn a kirendelt katonai erőt a megyeház kö- 
rül megpillanták, Deák Antal és Szegedy táblabirák szónok- 
lata után a gyüléstermet odahagyták. A tiszti kar azonban 
kénytelen lőn meghajólni az erőszak előtt. 

Bars megye Mindenek közt legügyesebb , legeszélyesebb volt Bars me- 
ciris gye rendeinek eljárása. Mihelyt a királyi biztos által Nyitra 
megyében elkövetett törvénytelenségekről értesültek, máj. 2-án 
és a következő napon Sz.-Benedek városában közgyűlést tart- 
ván, a következőket határozták: nehogy a karhatalommal 
felruházott kir. biztos, kinek megjelenését megyéjökben is 
várják vala, a törvénytelen parancsokat a megye törvényes 
organumai által erőszakosan végrehajtathassa, a tiszti kar 
azonnal oszoljék fel s minden további hivatalkodástól tartóz- 
kodjék; a hivatalos pecsét a gyülés végével a megye, — s 
ennek kulcsai a szent-benedeki convent s hiteles hely levél- 
tárába tétessenek le; s végül a táblabirák közől egy bizott- 
mány") neveztetett ki, mely, mint a jegyzőkönyv mondja, ca 
megyében a törvény értelme szerint előfordulandó politikai 
dolgokat s belső bátorság fentartását eszközölje, és a mennyire 
elkerülhetetlen szükségek pénzbeli költséget kivánnának, azt 
megtehesse, a megyébe szállított katonaság számára szüksé- 
ges termesztményeket a házi pénztárból megszerezze, a me- 
gyéhez érkezendő leveleket felnyissa; ezen tárgyakon - túl 
azonban hatalma ne terjedjen. » Meghagyatott különösen a 
bizottmánynak, hogy ha a megyébe királyi biztos jőne, 
avval semmiféle érintkezésbe ne bocsátkozzék, hanem a 
maga hatóságát azon naptól fogva teljesen megszűntnek te- 
kintse. Végzés alkottatott továbbá, hogy ha a kir. biztos a 
megye rendeit gyülésbe hivná , arra senki meg ne jelenjen ; 
s ha netalán e felhivásnak némelyek engedelmeskednének, e 


!) A bizottmány tagjaivá következő táblabirák neveztettek : Tajnay An- 
tal, Szathmáry János, Kvassay Mihály, Jeszenszky Elek, Majthényi Lajos, 
Gyurcsányi Imre, Majthényi Károly, Kosztolányi László, Zsembery József, 
Kiss József, Simonyi Lőrincz és Marsovszky István. 

törvénytelen gyülés végzéseit eleve is érvényteleneknek nyi- 
latkoztatták. A rendek e gyülésökből, annyi sükeretlen után, 
még egy erélyes feliratot is intéztek a királyhoz s a király- 
néhoz, mely május 3-kán utnak eresztetvén, Ambró Károly 
alispán egy nagy hatásu hazafias beszéddel zárta be a gyü- 
lést. c Harminczhét éve, mondá egyebek közt, mióta nemes 
Bars vármegyében folyton hivatalkodom ; de hogy a haza köz- 
ügyei ily állapotba jutottak volna, sem nem hallottam, s még 
kevesbbé tapasztaltam.... Ezen évek folytában a felséges ural- 
kodó ház iránti hűségemnek s ragaszkodásomnak számtalan 
bizonyitványait adtam, s adandom ezentúl is, mig tart életem. 
De ... megemlékezvén hitemről, melylyel magamat a nemes 
megye határozatainak végrehajtására lekötöttem, ... a magas 
királyi parancsokat nem teljesíthetem.... Ismerem a koronás 
fő iránti kötelességeimet ; de tudom azt is, mire kötelez hi- 
tem hazám jogai tekintetében: amazokat nem fogom meg- 
sérteni ; de hazám alkotmánya s ősi törvényei ellen sem cse- 
lekedhetem.... Leteszem tehát a nemes rendek kegyességéből 
s bizodalmából viselt tisztemet... És valamint e lépésem val- 
lásosságból, a király iránti őszinte ragaszkodásból s igaz 
hazaszeretetből származik: ugy életem hátralévő részében 
semmi alkalmat nem mulasztandok el, melyben magamat 
nem kevesbbé a király hűséges alattvalójának, mint a haza 
igaz polgárának tanusíthatom. ...» 

A felirat, mely a királyhoz intéztetett, Plathy Mihály jegyző 
tollából folyt, s erélyes, bátor hangját, a hazafiui s alkot- 
mányos érzelem áradozását, nem különben mint ékesszóló 
irályát tekintve, minden egyéb ezen kori feliratokat messze 
túlhalad, méltó, hogy főbb pontjai helyt foglaljanak e szo- 
morú idők történelmének lapjain. 

a Miután a magyar nemzet, daczára mind azon ellenséges 
törekvéseknek, melyeket a rosz akaratúaktól ezen ország iránt 
a felséges ház uralkodásának kezdete óta tapasztalt, a maga 
jelleméhez és -fejedelméhez máiglan hű maradt; miután a 
nemzet által önszántából megalapított mind a két nembeli 

örökösödést, és a királyi trónnak a nemzet vitézsége és ragaszko- 
dása által megszilárdítottállandóságát, számtalan másokmányo- 
kon kivül, az 1687-ki 2-ik és 3-ik, 1715-ki8-ik , az 1723-ki 2-ik és 
az 1741-ki 63-ik t.-czikkelyek, sezek mellett, egyedül a felséged 
kormánya alatt tett közös áldozatokat, az 1792-ki 9-ik , az 1796-ki 
1-ső, az 1802-ki 1-ső, az 1805-ki 1-ső és 2-ik, az 1807-ki 
2-ik és 6-ik, az 1808-ki 1-ső s az 1812-ki t.-czikkelyek és az 
1805-ki, 1809-ki és 1815-ki történelmi emlékek a késő utókornak 
bőségesen hirdetik ; és ekként a nemzetnek a többi népekével 
egyenlő vitézsége s közös erőfeszítése által megszerzett s fen- 
tartott béke már mindenkit azon édes reménynyel kecsegte- 
tett, hogy megszűnvén valahára a háborúk viharai, biztos 
révben maradhatnak, s az annyi áldozatokkal kivívott gyü- 
mölcsöket békében éldelhetik : e helyett azonban megújulnak 
nemzetünk régi sebei, a törvények tekintélye lerombolva , a 
nemesi udvarok s megyeházak fegyveresek által megsértve, 
a szó szabadsága elfojtva, a tisztviselők bebörtönözve, szóval, 
már maga alkotmányoslétünk is végveszélyre juttatva léteznek. 

c Szokatlan ámulat lepte meg a kedélyeket, midőn hallók, 
hogy egy magyar nemes nemzetségből származott férfiu, őre 
az ország szertt koronájának, a szomszéd Nyitra megyében 
nem rég biztosi minőségben lépett fel; s Felséged legmaga- 
sabb királyi nevében a megyeházat, hova még Felséged maga 
is katonai kiséret nélkül méltóztatik lépni, hadi néppel fogta 
körül; a karokat s rendeket a kegyelmes kir. leiratok felol- - 
vasása után, a gyülés rögtöni feloszlatása által, véleményeik 
nyilvánitásában, mi még is gyüléseink lényege, meggátolta ; 
a tisztviselőket, a sarkalatos nemesi jogok ellenere, idézet s 
elmarasztalás nélkül, katonai őrizet alá vetette; nemesi ud- 
varaikra, jogaik s birtokaik nagy sérelmével, reátöretett; az 
esküvel kötelezetteket eskütörésre kényszerítette; a gyülés 
jegyzőkönyvének s feliratának lefoglalása által a törvényes 
folyamodás .utját elzárta; szóval minden jogot s méltányos- 
ságot megvetni s ekként Felséged törvényes tekintélyét a ha- 
talommali visszaélés által mégsérteni nem iszonyodott; — 

és midőn hallók, hogy ő förgeteg gyanánt más megyéket 
is meg akar látogatni, s az ország szentséges institutioit 
mindenütt lábbal tapodni, a fejedelem iránti gyermeki sze- 
retet kötelékeit mindenütt megszakgatni szándékozik : ekkor 
azonnal az öt évtized előtt lefolyt siralmas események emlé- 
kezete ébredt fel bennünk; eszünkbe jutottak ama nagy, 
bölcs és igazságos fejedelem kisérletei, kit a közjó iránti ro- 
hanó buzgalma, s a törvényeinkkel ellenkező tanácsok a tör- 
vény által kitűzött korlátokon túlragadtak; ugy látszék, 
mintha az akkori időket látnók ismét megújulni. De, oh 
fájdalom! Azon fejedelem, a mi alkotmányunkat a maga 
szándokaival ellenkezni látván, inkább a törvényes koroná- 
zatot mellőzte, inkább a nyilvános eskütételt tagadta meg; s 
midőn a rendeleteinek foganatba vételére fegyveres erő al- 
kalmazását véli vala szükségesnek, azt inkább csak felmu- 
tatta, mint alkalmazta. És még is életének végperczeiben 
meggyőződvén, hogy a magyar nemzet boldogsága egyedül 
honi törvényeinek helyes alkalmazásában keresendő, mindent 
visszavont, ő, ki meg sem jelenik királyaink sorában. De hogy 
most, egy törvényesen megkoronázott, igazságos fejedelem 
kormánya alatt törvényeink megsemmittessenek ; hogy egy 
király, kit a világ legkegyelmesebbnek magasztal s mi ma- 
gunk is olyannak tapasztalánk , erőszakos eszközökhöz nyúl- 
jon; hogy ő, kit Európa hitetartónak s a legvallásosabbnak 
tisztel, esküvel pecsételt koronázati hitlevelét sértse meg, — 
látjuk ugyan, csodálkozunk felette, de még sem hihetjük. 

c Ha az évkönyvek helyesen beszélik el ama viszontagsá- 
gokat, melyeken alkotmányunk, a miniszterium rendszeres 
megtámadásai következtében, másfél század óta átesett; ha 
nem csal a közvélemény, mely ama számtalan, egymást egész 
sorozatban felváltó tényeket nem tekinti másnak, mint sza- 
badságaink s intézményeink végső kiirtási szándokának : ugy 
bizonyára szánakoznunk kell felséges fejedelmeink felett, 
kiktől, bár családjokban az igazság és kegyelmesség örökös, 
hű alattvalóik szíve mégis naponként mindinkább elidegene- 

dik. — Minden időnek s minden kormánynak voltak oly fér- 
fiai, kik fejedelmeik bizalmával s nyert hatalmokkal visszaélve, 
a korona fényét a népek könyeivel törekedtek tündöklőbbé 
tenni. Hazánk sem vala híjában, kivált az utólsó időkben, 
oly minisztereknek, kik miután a nemzet szavát elfojtották, 
az igazságtól eltérő előterjesztések s az alkotmányunkra köl- 
tött rágalmak által a legjobb fejedelmek szivét tőlünk elide- 
geníteni s a közjó színe alatt ezen ország municipalis tör- 
vényeit, jogait és szabadságait aláásni törekedtek. De ki 
hitte volna, hogy hazánk a jelenkorban is annyi megtáma- 
dásoknak szolgáljon tárgyául? Ki gyanította volna, hogy ta- 
lálkozzanak magyarok, szülőföldjökről, király és haza iránti 
kötelmeikről annyira megfeledkezők, miképen a helyett, hogy 
ama kitűnő bizodalom s méltóság szerint, melylyel megaján- 

dékoztattak, honfitársaik sérelmeit Felségednek őszintébb 
I egyenességel előadnák, inkább mellékczélokat hajházva, egy- 
általában törvényellenes, Felséged szivétől bizonyára idegen 
rendszer eszközeivé válnak, s az utókor elkerülhetlen gyűlö- 
letét s megvetését vonva magokra, saját kebelökben dúlnak? 
A mely sérelmeket más viszontagságos időkben, a Hármas- 
törvény 1-ső részének 9-dik fejezetében s az 1723-ki 5-dik 
törv. czikkben világosan értelmezett nemesi személyes kivált- 
ság szenvedett: ugyanazon sérelmeket szenvedi most, a nyil- 
ván jog ellenére, a személy és birtok biztossága, midőn a 
szólás és törvényes tanácskozás századok óta fenálló szabad- 
sága eltörűltetik, s mindenkit a ki a közhasznot czélzó véle- 
ményeit őszintén nyilvánítani akarja, súlyos veszély fenyeget. 
Ugyanazon alázatos kérelmek, melyeket eddigelő szabad volt 
a közös atya kebelébe korlátlan őszinteséggel kiöntenünk, 
most mint feleslegesek tiltatnak ; azok pedig, melyek felkül- 
dettek, minden figyelembevétel nélkül az acták közé dobatnak. 
A törvényekre való hivatkozást, mit király és ország eddi- 
gelé egyaránt szentnek tekintett s tiszteletben tartott, most 
bűnössé váltnak s a csökönösség és eszeveszett ellenzés gya- 
lázatbélyegével jelöltnek észleljük. 


Viszonyok az 1825-ki országgyűlés előtt. 115 


c Így ostromoltatván, tőlünk igy elidegenítve látván pedig 
a legjobb fejedelem szivét, tehetünk-e egyebet annál, mint 
hogy Felségednek világszerte ismert atyai jó szivéhez folya- 
inodva, minden tétova nélkül lépjünk legfelsőbb trónjához, 
s fiui nyiltsággal mondjuk el, mi aggaszt, mik sérveink, mik 
kivánataink. 

c Legkegyelmesebb ur, kétségtelen, hogy újitás veszélyei fe- 
nyegetnek ; vélemények terjedeznek a trónokra s dynastiákra 
vészthozók ; törekvések merülnek fel a közbátorság s a béke 
felforgatására czélzók; maga Felséged trónja aláásatik, s nem 
alaptalanok aggodalmaink felséges személye és nemzetsége 
biztosságáért. De az ellenségeket hasztalan keresnők távol 
országokban: azok belbajaikkal eléggé elfoglalva, idegen 
ügyekkel mit sem gondolnak; hasztalan saját honfitársaink 
közt : ezek békét óhajtanak, s nyilván előadott őszinte kivá- 
nataikkal csak a közjóért s nem romlásért sóvárognak. Az 
ellenségek közelebb vannak Felséged magas személyéhez s 
tán trónját is környezik. 

c Az újítók e gonosz pártja, melyet mi gyűlölünk, minden 
jogot s méltányt felforgatva, a fejedelem és alattvalók közti 
kölcsönös bizodalmat gyöngítve, s költött előadásokkol mind 
a két részt megcsalva, lassan törekszik czélja felé; és csak 
miután azt megközelítette, s a jogaiktól, vagyonaiktól s biz- 
tosságuktól megfosztott békés családokat véginségre juttatta, 
veti el álczáját, s magát a fejedelmet is vagy a belzavarok 
örvényébe sodorja, vagy miután az alattvalói szeretet köte- 
lékeit szétszakgatta, korlátlan kényuralomra ingerli. 

c A ki a magyar nemzet jellemét s ezen ország újabbkori 
viszontagságait figyelmesebben nyomozza, vajjon kételked- 
hetik-e az, hogy Felséged udvarában hasonló pártos törek- 
vések léteznek? Ha a vagyon egy részének elvesztét, ha a 
sónak és egyéb érczeknek felcsigázott árát, ellenben a nem- 
zeti ipar s gazdászat termékeivel való kereskedés pangását, 
ha továbbá a kibérlett egyedáruságokat, kamaránknak tör- 
vényellenes függését, az udvari kormányszékek beavatkozása 

által megzavart igazságkiszolgáltatást, az alkotmányos ügyek 
pátensek általi szokatlan tárgyalását, az országgyűlésnek any- 
nyi évek óta elmulasztott egybehivását, és más számtalan 
sérelmeinket áttekintjük; s e mellett figyelembe veszszük, 
hogy a magyar nemzet nemcsak az 1805-ki s 1809-ki ve- 
szélyes korszakban, hanem ezen sérelmeinek valamennyi 
szakaiban is rendíthetlen hűséget és tiszteletet tamusított a 
felséges uralkodó ház iránt; hogy semmi törvényes uton ki- 
vánt áldozatot meg nem tagadott; sőt még országgyűlésen 
kivül is bőséges bizonyitványait adta személyes ragaszko- 
dásának: ki nem látja ama békezavarók ellenséges törek- 
véseit abban, hogy a monarchia külbékéje idején, midőn 
következőleg az országgyűlés megtartását semmi sem gátolja, 
s midőn a szabadságos katonák annyi ezrei rontják otthon . 
az erkölcsöket, s a haza védeinek annyi más ezrei őrzenek 
idegen trónokat, épen ily, a törvénynyel ellenkező módon, 
s a királyi méltóság fentartásának ürügye alatt fegyveres 
kézzel követeltetnek újonczok? Ki nem látja, hogy ezen ellen- 
ségek fondorlata az is, hogy az adónak ezüst pénzben fize- 
tése, mire a szükséges ezüst pénz a forgalomban hiányzik 
s ennek minden csatornái bedugúlva léteznek, és a minek 
országgyűlési meghatározását semmi körülmény nem gátolja, 
a törvény pedig követeli, hasonló erőhatalommal parancsol- 
tatik? Jól tudják ők, hogy a felséges uralkodó ház legerősebb 
támasza a kormánya alatt létező népek példás ragaszkodásá- 
ban s áldozatkészségében vagyon; tudják, hogy a szabad- 
ságában és erejében fentartott magyar nemesség a királyi 
tróntól elválhatatlan : könnyü tehát átlátniok, hogy mig ezen 
alap megdöntve nincs, czéljokot el nem érhetik; s azért mi- 
dőn Felségednek e törvénytelen rendeleteket tanácslák, min- 
denekelőtt a kedélyek köz elkeseredését, utóbb, a mult idők 
példája szerint a megrővidített néposztály mozgalmait czé- 
lozták ; — mikből azonban, bár az elsőt ezen erőszakos esz- 
közök által már elérték, de hogy a másikat ne érjék el, azért 
őrködik a magyar becsület és erény. 

c Ha azok, kik Felséged jó akaratát tőlünk elfordítani tö- 
rekednek, tudták, hogy rendkivüli körülmények léteznek, 
melyek a királyi tekintély rövidsége nélkül nem engedik elál- 
lani a kivánt újonczállitástól s adófizetéstől: miért nem meri- 
tették tanácsaikat a törvényekből, melyek sokkal sükeresebb 
utakat mutatnak ki az orvoslatra? Miért akarják ők e megiz- 
mosult tekintélyt Európa szemei előtt oly erőszakos eszkö- 
zökkel tartani fenn, mig azt önmaguk nyilván válságnak 
teszik ki? Midőn ők Felségednek előterjesztik, hogy azon ható- 
ságok, melyek törvényeikhez állhatatosan ragaszkodnak, csö- 
könösek: miért nem adják azoknak kérelmeit s indokait is 
kellőleg Felséged elébe? Miért nem könnyítik meg a sze- 
mélyes bejuthatást Felségedhez? Miért véleményezik, hogy 
erőszakot kell használni, mi mindig joghiányt árul el? Ha 
végre a rendek, törvényes tanácskozásaikban, azon fondor- 
latok felett, melyekkel a király bizodalma tévutra vezettetik, 
véleményeiket nyilvánítják, s ezért ellenök szigorú vizsgálatok 
rendeltetnek: miért ügyekeznek a Felséged által legfelsőbb 
rendeleteinek végrehajtására kiküldött biztosok, különféle 
szokatlan eszközöket venni foganatba? Miért tétetnek jutal- 
mak, gyűlölségek, fenyegetések, kedvezmények s igéretek 
mozgásba? Miért fordítják még a vallási ügyeket is eszközül 
politikai czéljaikra? Miért gátolják meg a rendek tanácsko- 
zásait, s változtatják a hatóságok törvényes gyüléseit merő 
ellenséges küzdhelyekké ? 

« Felséges fejedelem! ha az emberek e faja, mely, ebben 
legalább, a trón és alkotmányunk vesztére törekedik, oly jelen- 
tékeny bizodalomra tehetett szert, hogy kétes terveik előtt 
nemzetünk fohászainak el kellett némulniok: legyen végre 
nekünk, egész hatóságoknak, melyeket mint erkölcsi testü- 
leteket sem méltóságok igénylete, sem haszonvágy vagy más 
emberi szenvedély el nem tántoríthat, szabad reménylenünk, 
hogy Felséged a mi alázatos előterjesztéseinket is kegyelme- 
sen meghallgatja, s mit mi, mint a közvélemény tolmácsai, fiui 
őszinteséggel előadunk, legfelsőbb figyelmére méltatandja. 


118 Első könyv. Bevezetés, 


« Engedje Felséged, hogy halhatatlan elődeire emlékeztes- 
sük, kiknek megegyeztével alkottattak törvényeink, melyekben 
védelmet keresünk, és a kik az ország legsúlyosabb ügyeit 
nem biztosok által, hanem a törvényesen kiszabott uton tud- 
ták elhárítani, vagy legalább szelidíteni. Engedje Felséged 
kegyelmesen, hogy ama boldog emlékezetű, feledhetetlen 
Mária Teréziára hivatkozzunk, ki ellenséges megtámadások- 
nak közepette sem kételkedett egybehívni az országgyűlést, 
s a ki mindig tisztelvén a törvényeket, nemcsak 1741-ben, 
hanem más időkben is soha nem találta kisebbnek a magyarok 
hűségét a maga fejedelmi erényeinél. Vagy Felséged halha- 
tatlan atyját említsük-e, kinek kormánybölcseségét máiglan 
áldja szülőföldje. Ő az igazgatás hiányait, melyeket a tudat- 
lanság az ország alkotmányának szokott tulajdonítani, nem 
biztosok segedelmével, hanem országgyűlési tárgyalásokkal 
orvosolta; és e tekintetben mily sokat mivelt, mennyi re- 
ményeket ébresztett, az 1791-ki országgyűlés irományai nyil- 
ván hirdetik s. 

Kérik ezután a királyt, távolítsa el magától a rosz tanácso- 
sokat, kik őt, koronázási esküje ellenére, az újonczállitás és 
adószedés ezen erőszakos eszközlésére reávették, s gyakorolja 
a nemzettől elődeire ruházott legfőbb hatalmat az 1791-ki 
10-dik és 12-dik törvényczikkelyek által kiszabott módon. 
És ekként végzik a fontos okmányt: 

c A mi... vármegyénket illeti, valamint Felségednek már 
több izben fölterjesztettük, hogy mi az ország törvényei elle- 
nére semmit sem határozhatunk; tisztikarunk pedig a tör- 
vények megtartására esküvel lévén kötelezve, ha esküszegővé 
válnék, megszűnnék képviselőnk lenni: szintugy kénytelenek 
vagyunk most is kijelenteni, hogy mi épen azért, mivel Fel- 
séged hű alattvalói vagyunk és alkotmányunk csorbíttatlan 
fentartásában a királyi trón biztosságát is szemünk előtt tart- 
juk, mi az elébbeni alázatos nyilatkozataink mellett állhatato- 
san megmaradunk s a jóságos istenben és Felséged kegyel- 
mében bízva, magunkat sem a biztosok jogtalan hatalmas- 

kodása, sem némely hatóságok törvénysértő példái által 
indíttatni nem engedjük, hogy az újonczállitás és adó tárgyait, 
melyek lényegesen országgyűlés elébe tartoznak, azon kivül 
foganatba vegyük». Kijelentik aztán, hogy a biztostól, bár 
ők a mondottak szerint honárulók, a király iránti tekintet- 
ből, a személyes tiszteletet nem tagadják meg; de az általa 
hirdetendő gyülésre nem fognak megjelenni. Végül tudtára 
adják ama végzésöket, melynél fogva a tisztviselők hivatalaik- 
ról lemondván, a hatóság működését felfüggesztették. — 
Ugyanazon napon a királynéhoz is hasonló erélyes feliratot 
intéztek, kérvén őt, lenne közbenjáró a rosz tanácsok által tév- 
utra vezetett fejedelem és a nemzet között. 

Miként előre is várható vala, a megye rendei e felirattal a 
királyi harag egész súlyát magokra vonták. Egy mennydörgő 
s a végső szigor alkalmazásával fenygető leirat azonnal meg- 
hagyta nekik, hogy a tiszti kart haladék nélkül állítsák helyre ; 
a főispáni helytartó pedig, utasítást vett, hogy a kir. biztost 
a rendeletek végrehajtásában lehetőleg gyámolítsa, a megyei 
határozatot pedig, hogy még emléke se maradjon fenn, a 
jegyzőkönyvből azonnal tépje ki; mi aztán meg is történt. 
A biztos is nem sokára megjelent a megye határain; de miu- 
tán még előfogatot sem kaphatott, nem lévén tisztviselő, ki 
azt megrendelje, minden eredmény nélkül kényteleníttetett 
visszafordulni. A rendek azonban eszélyesen párositák össze 
a hazafiui erélyt az alattvalói engedelmességgel; s augusztus 
11-kén kelt feliratukban tudósiták a királyt, «hogy a tiszti- 
kar, illető hivatalaiba a legközelebb tartandó tisztújító székig 
visszalépett ugyan, de csak azon esküvel is pecsételt feltétel 
alatt, hogy azt csak addig viselendi, mig valamely törvény- 
telen biztosság nem jön a megyébe». A biztos ezután valóban 
nem háborgatá többé a megyét; szerepét azonban némileg a 
főispáni helytartó vette át. November 1-je, a kir. rendelet 
foganatba vételére kitűzött határnap, közelgvén, az adminis- 
trator, vett utasitása szerint, intézkedéseket tett az adónak 
ezüstben szedése iránt. De alighogy arról a rendek értesültek, 

octob. 20-kán azonnal közgyűlést tartottak, melyen a megye- 
főnök minden e tárgyra vonatkozó intézkedéseit megsemmisí- 
tették s az adószedőket az adónak ezüstbeni behajtásától egyene- 
sen letiltották. A megyefőnök azonban nem késett az udvarhoz 
megküldeni e gyülés jegyzőkönyvét; minek következtében 
november 5-ről megint egy újabb udvari rendelet érkezett 
a megyéhez, melyben «a megyének e csökönös és felette 
bűnös végzése eltörültetik és megsemmisíttetik; s az neki 
szigorúan roszaltatván, kegyelmesen meghagyatik s parancsol- 
tatik: hogy, ha a királyi harag legsúlyosabb következményeit 
tapasztalni nem akarják, a főispáni helytartónak, midőn az 
adót illető kir. rendeletek végrehajtásában működendik, sem- 
miféle akadályokat ne merészeljenek tovább elejébe vetni». 

De e törvénysértő parancs ismét a törhetlen hazafias erély 
hangulatában találta a rendeket. «Szivūnk legnagyobb fáj- 
dalmával olvastuk, — igy szólt erre a rendeknek december 
1-jén tartott közgyülésökből kelt válasza, — Felségednek az 
adó ezüstben fizetése iránt nov. 5-ről szóló királyi válaszát. 
Szomorkodva értettük, hogy a kir. adórendelet országgyűlésen 
kivüli végrehajtása ellen felhozott érveink, bár a hazai tör- 
vényekre, az ügynek magának természetére és fiui tisztele- 
tünkre támaszkodtak, Felséged által kedvetlenül fogadtattak, 
sőt makacsságnak bélyegeztettek. Miután tagadhatatlan, hogy 
az adó ügye egyedül a törvényalkotó hatalom rendelkezése 
alá tartozik; hogy továbbá, sem Felséged atyai kedélye, sem 
a korviszonyok nem oly neműek, miszerint ezen ügynek 
országgyűlési tárgyalását mellőzni kellene; hogy végre mi 
szintugy kiváltságos rendi viszonyainknál, mint öröklött pol- 
gári kötelességünknél fogva gondoskodni tartozunk, hogy a 
törvények, melyeken nemcsak a magunk, hanem a legfelsőbb 
trón biztosságá is alapul, a legpontosabban teljesíttessenek : 
mily gyönge támaszai lennénk mi Felségednek, ha ily szilárd 
alapon is ingadoznánk, s kisebb-nagyobb haszon végett, 
saját meggyőződésünket feladva, önkényleg bánnánk alaptör- 
vényeinkkel. 

c Való, Felséges ur, hogy a mi tiszteletünk s hűségünk 
határtalan Felséged személye iránt; de épen azért érezzük a 
legsajgóbb fájdalmat, hogy mi Felséged ismételt sürgetéseire 
sem találunk, a törvény és lelkiösmeretünk által korlátolva 
lévén, más utat legfelsőbb kivánatainak teljesítésére. Ha sza- 
badságunkban állna a kegyelmes kivánatok elfogadása, Felsé- 
ged első felszólítására sem tétovázunk vala, azokat sükeríteni ; 
és ha ezt tenni vonakodtunk s annyi intésre vártunk volna 
kötelességünk teljesítésében: akkor bizonyára megérdemel- 
nénk, hogy makacsoknak bélyegeztessünk. De miután mi 
tetteink irányzójául egyedül a törvényt és benső meggyőző- 
désünket tekintjük; miután Felséged iránt fiui szeretettel és 
alattvalói tisztelettel viseltetünk, és gondolni sem birjuk, hogy 
Felségedet a fiui kérelmek megsérthetnék, — bár főispáni 
helytartónk állítja, hogy hozzá érkezett határozott felsőbb 
parancsok szerint, e tárgyban további felterjesztéseket tenni 
nem szabad: mi még is, az előadottakban bízva, ismét egy 
szívvel lélekkel borúlunk le Felséged trónja előtt, s egész 
alázatossággal ismételve kijelentjük: hogy mi soha, tehát a 
jelen esetben sem akartunk s nem is akarunk törvényesen 
megkoronázott királyunknak, ugy mint azt rólunk állíttatni 
látjuk, ellentállani; hanem egyedül a törvénynek, — a feje- 
delem és nép e legszilárdabb támaszának, — megtartását 
kivánván, valamint soha máskor, ugy a jelen esetben sem 
adhatjuk semmi módon megegyezésünket a törvények meg- 
szegésére ) . 

Hogy az alkotmányosság ezen harczában a kényuralom el- 
len minden megye oly szilárd kitartást nem tanusított, mint 
Bars megye; sőt hogy mióta a biztosok erőszakhoz nyúltak, 
1823 folytában még azon megyék közől is több meghajólt a 
kényszeritésre, melyek egy ideig ellentálltak vala : annak oka 
részint abban is keresendő, hogy a megyefőnökök újabb szigorú 
parancsok következtében, a megyék közt minden összekötte- 
tést meggátoltak ; azoknak egymáshoz irt, egyetértést czélzó 
s kitartásra buzdító leveleit lefoglalták, s ezeket kiadni még 

akkor is vonakodtak, midőn a hatóság a lefoglalásról magá- 
nak bizonyosságot szerzett vala. Ez történt egyebek közt Bars 
megyében is Nógrád megye levelével, melyet a főispáni hely- 
tartó, mint maga is megvallá, felsőbb rendelet következtében 
az udvari kanczelláriához küldött. A hatósági jogok ezen 
újabb sérelme Bars megyében nem kevesbbé bátor és lelkes 
védőre talált, mint az ország megsértett alkotmánya. Ugyan- 
azon napon, melyről a fentebb közlött felirat kelt, (1823-ki 
decz. 1.) a megye rendei e joguk mellett is egy külön erélyes 
feliratot intéztek a királyhoz. «...Ha léteztek is, ugymonda- 
nak egyebek közt, a közügyekben oly körülmények , melyek 
Felségedet törvényeinkkel ellenkező rendeletek kiadására bir- 
hatták; ....és ha mi ősi alkotmányunk fentartása végett.... 
kénytelenek voltunk is a legfelsőbb rendeletek végrehajtását, 
hódoló kegyeletünk daczára is mellőzni: azon meggyőződé- 
sünket mindazáltal soha sem vesztettük el, hogy Felséged a 
mi törvényes lételünket fentartani akarja, s kegyelmessége 
szerint sem magunkat, annál kevesbbé kérelmeinket nem 
zárta el felkent személyétől; királyi megerősítését pedig nem 
fogja kiadni oly rendeletekre, melyek által nemcsak valamely 
tényleges jog felforgattatik, hanem maga a polgári társaság 
is legkényesebb pontjában, a magán ügyek biztosságában 
megsértetik. E meggyőződésünkre támaszkodva ,.... ez ügy- 
ben is legmagasabb igazságáért és kegyelmességeért esede- 
zünk.» E tény, mondják tovább, melynél fogva ily, különben 
szabad és tisztességes tárgyakban irt levelek is elkoboztatnak, 
sértő magára a Felségre nézve, mert kormányának igazságát 
kérdésbe vonja; sértő a nemzetre nézve is, mert annak hitét s 
erkölcsiségét gyanusítja ; sértő a magánosak becsületére nézve, 
mert ha még magán ügyben is csak idézet s meghallgatás 
után lehet elmarasztalni : mennél inkább várhatják, hogy köz- 
ügyben ily előlegesen senkire se süttessék valamely gonosz 
tett bélyege. Sérti e tény magát a nyilván jogot is, melyet a 
mívelt nemzetek közösnek vallanak, mind azon dolgok biz- 
tosságát, melyekért az emberek társadalomba álltak , felfor- 

gatván. De sérti különösen az 1791-ki 14-dik törvényczikket 
is, mely a vármegyék törvényes hatóságát épségben tartatni 
rendeli. 

Bars megyének feliratai egyébiránt csak egyes példái an- 
nak, mi kisebb-nagyobb szilárdsággal s hátorsággal az ország 
számos más megyéiben is történt vala. A kormány nagyon 
csalatkozott számitásában, midőn azt hitte hogy, mivel a fő- 
ispánok és főispáni helytartók eleinte a megyék többségében 
meghajlást eszközöltek vala ki az adó és újonczszedés iránt 
kibocsátott rendeletek előtt, kérlelhetlen szigor és erőszak 
által a többiekben is sikerűlend megtörnie az alkotmányos 
ellenzéket. Sőt nem sokára nem minden aggodalom nélkül 
tapasztalá, hogy — miként már Bars megye két utólsó fel- 
iratának hangja is elárulja, — az ellenzék a maga ügye jo- 
gosságának és törvényszerűségének érzetéből, nem kevesbbé 
mint a kormány erőszakos eljárása s újabb jogsértései által 
magasra nevelt elkeseredésből naponként újabb erélyt merít, 
nagyobb kiterjedést nyer. Bars, Nógrád, Zemplén s néhány 
társaik megtörhetetlen kitartása mindenütt lelkesedést éb- 
resztett. Többen még azon hatóságok közől is, melyekben az 
udvari rendeleteket a megyefőnökök a megnyert s becsődített 
nyers tömegek támogatása vagy más fondorlataik által, utó- 
lagos országgyűlési tárgyalás reményében, már elfogadtatták, 
értesülvén ama néhány állhatatos megyének példás kitartá- 
sáról, megszégyenűlve tekintének a magok erélytelenségére s 
hanyagságára , melylyel a legfontosabb alkotmányos jogokat 
oly könnyen engedték megsértetni; s hibájokat azzal ügye- 
keztek jóvá tenni, hogy magok is a törvény és alkotmány el- 
szánt, bátor védeihez csatlakoztak. Néhányan az udvari ren- 
deleteknek már megkezdett végrehajtását magok is felfüggesz- 
ték, gújabb feliratokkal kezdék szorgalmazni a királyt: szűn- 
tetné meg a biztosok által gyakorolt törvénysértő hatalmas- 
kodást azon megyék ellen, melyeknek minden bűne csak ab- 
ban áll, hogy a törvényt, alkotmányt megsérteni nem akarják. 

« Bár mi a királyi kivánatok mind a két tárgyát foganatba 

venni ügyekeztünk, — igy ir fel, például, Pest megye ju- ` 
nius 10-kén (1823-ban) tartott közgyüléséből; — koránt sem 
ismertük el mindazáltal, hogy országgyűlésen kivül akár az 
egyiket akár a másikat (katonát és adót) jogszerűleg lehetett 
volna tőlünk kivánni; sőt ismételt feliratainkban kijelentettük, 
hogy mind a két rendelet sérti alkotmányos törvényeinket ; 
és ebbeli óvástételünk mellett, csak határtalan bizodalmunkat 
akartuk ezen áldozatteljes engedelmességünk által tanusítani 
Felséged iránt, jól tudván, hogy oly időket élünk, melyek- 
ben a királyoknak szükségök van, hogy népeik hűségének 
és szeretetének bőségesebb bizonyítványait tapasztalják. 

«E súlyos harczunkban a Felséged iránti engedelmesség 
. és a törvényhezi ragaszkodás között, bár mi meghajóltunk, 
lehetetlen volt még is el nem keserednünk, hallván, hogy né- 
mely hatóságoktól, melyek ezen áldozatot a törvények értel- 
mével lelkiösmeretökben megegyeztetni képesek nem voltak, 
a legerőszakosabb módok álltal csikartatik ki, mit szabad aka- 
ratra kellett volna hagyni. 

c Nem akarunk szólani az elkövetett erőszak egyes mód- 
jairól, melyek által a nemesek személyének és udvarának 
biztossága megsértetett ; .... azt mindazáltal nem mellőzhetjük 
hallgatással, mi az ország rendeinek jogaival ellenkezvén, a 
fejedelem és alattvalók közti kötelékeket meggyöngíti.... Mert 
ha bár e törvénytelen módok által sükeríttetnek is végre a leg- 
felsőbb parancsok;.... de az alattvalók szívei, mik a királyok 
fő kincsei, elidegenittetnek, s a polgári társaság leggyöngé- 
debb kötelékei megtágíttatnak.... Valóban, méltán félünk, 
hogy e viszonyokból még sokkal gyászosabb következmények 
fognak származni, ha azon eljárás, mely csak a magyar köz- 
ügy iránti ellenséges tanácsokból eredhetett, mennél elébb - 
meg nem szűntettetik, s a közelégületlenség és zavar €örvé- 
nyesen s gyorsan meg nem orvosoltatik.... Kérjük tehát 
Felségedet, méltóztassék ama, néhány megyébe küldött biz- 
tosokat visszahívni és mennél elébb országgyűlést hir- 
detni....» 

Pest megye rendei ugyan e napon (jun. 10.) József főher- 
czeg nádort is közbenjárásra kérték fel az udvarnál, kije- 
lentvén: hogy bár ők, leginkább ő fensége reábeszéléseinek 
engedve, végrehajtották is az udvar rendeleteit ; ama törvény- 
telen erőszakolást mindazáltal, mely e miatt némely megyé- 
ken elkövettetik, szó nélkül nem tűrhetik ; kivált miután min- 
den azt látszik mutatni, hogy az alkotmány a magyar ügyek 
iránt ellenséges indulatú tanácsosok törekvései miatt komo- 
lyan veszélyben forog. Hasonló kérelmet, közbenjárása végett, 
számos más megye is intézett a nádorhoz. A főherczeg, 
mióta e szomorú viszonyok kifejlődtek, bár egy részről a 
megyéknek engedelmességet javasolt ; más részről, a mennyire 
csak teheté, eddig is ügyekezett a bécsi kabinetet elfordítani 
e törvényellenes ösvényről. Ő azonban most nem dicsekedhe- 
tett hatékony befolyással az udvarnál ; mivel, a reactionak nem 
barátja, az udvar kormánypolitikáját nem javalta, az alkot- 
mánysértő , kényuralmi szabályok alkalmazásában meg nem 
egyezett: Ferencz már évek óta bizalmatlansággal viseltetett 
iránta. Ezen években nem egyszer lehetett az udvar bizodal- 
masb köreiben hallani, hogy a főherczeg gúnyosan cRákóczy- 
nak» neveztetett, midőn nádori tisztének épségben tartása s 
alkotmányos hatáskörének megőrzése végett a törvényekhez 
ragaszkodott. Közbenjárásától ennélfogva most nem is re- 
mélhetett sokat József nádor; nehogy azonban az udvari tit- 
kokba be nem avatott nemzet előtt, az udvarrali egyetértés 
gyanúját vonja magára: kénytelen lőn közbenjárói tisztének, 
a megyék annyi kérelmei után, megfelelni és személyesen 
Bécsbe utazni. A mit előre látott, az valóban s pedig a várt- 
nál is nagyobb mértékben teljesedett : nemcsak közbenjárása 
sikeretlen maradt; hanem Metternich s más német tanácso- 
sok , kiktől a reactio és kényuralom e táborozása eredt, ki- 
rályi bátyja kedélyét ellene még inkább felingerelték , arról 
gyanusítván őt, hogy a megyék nem is mernének a kormány- 
nak oly kitartólag ellenszegűlni, ha kéz alatt általa nem bá- 
toríttatnának. A nádor kegyelemvesztve utasíttatott vissza 

Budára, s egy ideig az udvar is elzáratott előtte. Ezen felül, 
hogy hatása Pest megyében is gyöngíttessék, a főispáni hiva- 
talban az inkább Bécs felé hajló Szögyény Zsigmond nevez- 
tetett ki melléje helytartóul. 

Bár azonban bécsi utjának s közbenjárásának czélját a fő- 
herczeg-nádor ekként nem érte is el: e fogadtatásának ered- 
ményei mindazáltal igen hasznosakká lőnnek a magyar nemzet 
ügyeire. A keserűség és boszuság , melyet ő az elbizakodott 
német miniszterek ellen szivében Bécsből hazahozott, hatal- 
mas szövetségesévé vált a nemzeti alkotmányos ügynek. Az 
alkotmánynak, mennyire helyzete kényes viszonyai neki, mint 
kir. herczegnek s az uralkodó fejedelem testvérének, engedik 
vala, ő eddig is annál hívebb védője volt; mivel az eldöntő 
befolyást, melylyel mint az ország első tisztviselőjének s ki- 
rályi helytartónak a törvények értelmében birnia kellett, csak 
ugy remélheté tényleg is gyakorolni a kabinet német minisz- 
terei ellenében: ha mind a nádori hatóságra vonatkozó, mind 
egyéb alkotmányos törvényeink épségben tartatnak fenn. E 
megaláztatása óta pedig, melyet a törvények buzgó védelme 
miatt szenvedett, kétszeres erélylyel ügyekezett gátokat vetni 
a miniszterek alkotmányellenes törekvéseinek : Bécsben mel- 
lékes utakon , testvérei s más kegyelt személyek által ellen- 
súlyozva azoknak hatását; az országban lehetőleg megnehe- 
zitve, mennyire alattomban teheté, kormányintézkedéseik, 
terveik sükerét. Más részről, a törvényesen közbenjáró nádor 
fogadtatásának híre a megyékbe eljutván , az erkölcsi erőt s 
kitartást az ellenzésben s passiv ellentállásban annál inkább 
szilárditá; mennél inkább meggyőződve lchetének a rendek, 
hogy a főherczeg ezentúl, hacsak Metternich s más német 
miniszterek merő végrehajtó eszközévé alacsonyodni nem akar, 
kénytelen vagy lemondani nádori méltóságáról, vagy szövet- 
séges társukká lenni az alkotmány védelmében, s velök vállat 
vetve vívni ki annak diadalát. 

Ez azonban egyelőre még nagyon kétesnek, s legfölebb 
csak hosszu küzdelem után látszék sükerülhetőnek: mert az 

udvar még koránt sem mutatkozék hajlandónak visszalépni 
a kényuralom ösvényéről, bár a nemzet menten ingerültebb, 
passiv ellentállásában mind erélyesebb lett. Sőt ugy látszék, 
még súlyosbítani akarja szigorát. Miután a kir. biztosok az 
udvari rendeleteket, hol kelle, katonai karhatalommal is 
végrehajtották ; nehogy az ellenzék az összejövetelekből s 
ezeken tartott eszmecseréből s eszközlött egyetértésből táp- 
lálatot merítsen: a megyei közgyűlések tartása, előleges en- 
gedelem nélkül, következőleg a megyék egymás közti levele- 
zése is, mely, a közvélemény szilárditásának tekintetében, 
némileg a censura által lenyűgzött sajtót pótlá, megtiltatott. 
Sőt különféle, kétes eredetű hírek szárnyalának, hogy az 
összes alkotmányos igazgatás alakjában is jelentékeny válto- 
zások fognának tétetni. 

Mennyi volt e hírekben a való, nem vagyunk képesek meg- 
mondani; abban mindazáltal kételkedni nem lehet, hogy a 
kormány el volt légyen tökélve, megtörni az ellenzéket s a 
jövőre elejét venni hasonló ellentállásnak, minővel jelenleg 
küzdenie kellett. E végett azoknak, kik az ellenzéket az egyes 
megyékben vezették vala, példás megbüntetése által, a nem- 
zetet megfélemlíteni, a közvéleményt elnémítani, s miként 
1795-ben a demokrata párt kiirtása által sikerült vala, csöndet 
és feltétlen engedelmességet kivánt eszközleni. Szerencsére 
sem az idők szelleme, sem a nemzet erkölcsi állapota, sem 
a személyek, kik által e tervét végrehajtani szándékozott, 
nem voltak hasonlók a mult koriakhoz ; — s a kényuralom 
végre is visszalépni kényteleníttetett a jog és törvény erkölcsi 
hatalma előtt. 

Mindenek felett boszantá a kormányt a barsi rendek nem 
kevésbbé eszélyes, mint erélyes eljárása. A tisztikar ott, mely, 
mint tudjuk, a május első napjaiban (1823) tartott közgyü- 
lésen tömegesen lemondott, utóbb, egy fenyegető leirat követ- 
keztében, hivatalába visszatért ugyan, de csak azon feltétel 
alatt, hogy mihelyt kir. biztos jön a megyébe, ismét lemon- 
dottnak tekintessék ; mert azon percztől fogva megszűnik mű- 

ködni. Törvényszékeket mindazáltal a tiszti kar még ezen fel- 
tétel alatt sem akart tartani; mivel tisztújitás már hét év 
óta nem tartatván, magát csak helyettesítettnek, s e szerint 
birói működésre többé nem jogosítottnak tekinté. E példa, 
ha a többi megyék által is követtetik, igen sok bajt okozhat 
vala a kormánynak: annak ismétlését tehát szigorú bünteté- 
sek által akarta meggátolni. E végett a királyi ügyigazgató 
Bécsbe idéztetvén, utasítást vett, hogy azok ellen, kik az ud- 
vari rendeletek s a biztosok eljárása ellen merészebben kel- 
tek ki, vagy azt engedetlenségök s passiv ellentállások által 
megnehezítették, hűtlenségi keresetet indítson. 

Az ügyigazgató, kit történetesen most is Némethnek nevez- 
tek, mint azon elődjét, ki 1795-ben, az ugynevezett cmagyar 
jakobinusok» bűnvádi perében magát oly gyalázatosan viselte, 
jellemére nézve ettől felette különbözött. Németh József, ki- 
tünő talentumokkal s a hazai törvényekben való nagy jártas- 
sággal magában élénk hazafias érzelmeket s megveszteget- 
hetlen és megtörhetlen becsületességet párosított. A kan- 
czellár, Koháry Ferencz herczeg, által felszólíttatván, hogy 
a kijelölt egyének ellen a törvényszéki idézetet s vádat készítse 
el: nyilt őszinteséggel kijelenté, hogy a hűtlenségi keresetet 
a jelen esetben törvényre alapítani nem lehet ; mert a Corpus 
Jurisban nem létezik törvény, melyet a törvényekbe ütköző 
királyi rendeletek el nem fogadói ellen lehetne fordítani ; 
miért ő a vádat fogalmazni nem képes. Ha a kereset. meg- 
indíttatnék is, a vádlottakat nem lehetne elmarasztalni; ha 
csak a birák hitszegést nem akarnának elkövetni. Miután az 
udvari rendeletek is, melyek az országot jelenleg tüzbelángba 
borították, törvényellenesek : ő felsége szintazonképen mint 
ezeket kibocsátotta, a királyi tábla közbiráira is ráparancsol- 
hat ugyan, hogy oly formán, mint 1795-ben történt, itéletet 
hozzanak. Ha a birák engedelmeskednek, ám ők lássák, ho- 
gyan számolnak lelkiösmeretőkkel ; ha nem engedelmeskednek, 
a királyi tekintély szenved csorbulást, hiróilag leendvén ki- 
mondva e rendeletek törvénytelensége. E véleményt ő aztán 

irásban is benyujtotta, hozzá függesztvén, hogy miután a ki- 
rály, a magyar törvények szellemében, népének atyja; az 
atyai hatalomról szóló törvény pedig az atyának jogot ad, 
gyermekét méltányosan büntetnie: e törvényt ő felsége is 
gyarkorlatba veheti; de ennek végrehajtásában nincs szükség 
a királyi ügyek igazgatójára. 

A kanczellár azonban, ismervén Ferencz király s Metter- 
nich herczeg elhatározott akaratát, a vádiratot egyátaljában 
feltétetni kivánta. Németh tehát engedelmeskedett; de oly 
módon, mely őt a további kényszeritéstől, a kijelölt haza- 
fiakat a veszélytől megmentette. A vádiratot ugyanis elké- 
szítvén, annak azon részében, melyben, a törvénykezési 
formaiság s a perrendtartás szabályai szerint, a vád alapjául 
szolgáló törvények idéztetni s az előadott tényre alkalmaz- 
tatni szoktak, az idézendő törvényczikkelyek helyét üresen 
hagyta. E fölött kérdőre vonatván, kijelenté: hogy törvényt, 
mely a fenforgó esetre alkalmazható volna, miként már elébb 
is nyilatkozott, nem ismer ; azt tehát nem idézhetett. A vád- 
iratot, parancsolat szerint, elkészítenie, tiszti kötelességé- 
ben állott: a hézagot töltenék be azok, kik a pert sürgetik ; 
s igy bizonyosan előtte ismeretlen törvényeket is képesek 
lesznek idézni, melyekre az állítólagos hűtlenségi vétség bün- 
tetését alapíthassák. Mondják, a haragra lobbant fejedelem, 
hivatalnoka e magatartását makacsságnak tulajdonítván, első 
hevében fenyegető szavakra fakadt volna ellene, kit talentumai, 
egyenessége s hasznos szolgálatai miatt különben maga is 
személyesen becsült; mire ő rendíthetlen szilárdsággal ily- 
képen válaszolt volna: « Tudom, hogy Felséged kezében van 
életem; de hazám joga s királyom becsülete drágább előttem 
az életnél.» De, bármiként folyt is le Németh szembenléte a 
fejedelemmel, annyi bizonyos: hogy ő további faggatásoktól 
ment maradt, s haza bocsáttatván, kevés idő mulva a hét- 
személyes főtörvényszék közbirájává mozdíttatott elő : azért-e, 
mivel a fényes polgári erény, a nyiltszivű egyenesség s re- 
megni és eltántorodni a hatalom előtt sem tudó rendíthetlen 

becsületesség magától a különben természeténél fogva ke- 
délyes és igazságra hajlandó királytól is becsülést vívott ki? 
— vagy azért, mivel a bécsi kormány készebb volt őt jutal- 
mazni, hogy elmozdíthassa, mintsem tovább is a királyi ügyi- 
gazgatóság fontos hivatalában hagyja, melyet vakon hódoló 
s feltétlen engedelmességű egyéniség kezében szeretett látni? 
— a fenforgó ügyre nézve egészen közönyös. 

A bűnyádi keresetet, Németh ügyigazgatónak e minden 
magasztalásra méltó magaviselete következtében, megindítani 
nem lehetvén, Ferencz valóban azon tanácsot követte, mely 
által Németh atyai fenyítést ajánla. A barsi ellenzék vezérei, 
Ambró, Plathy, az idősb és ifjabb Balogh János, Bencsik, 
Majthényi, s mások «ad audiendum verbum regium» Bécsbe 
idéztettek. A király őket egyenként bocsátván maga elejébe, 
valamennyiöket keményen megdorgálá. Plathyhoz egyebek 
közt ilyforma szavakat is intéze: c Olvastam észszel, de epébe 
mártott tollal készitett felirataidat ; ifju életed kezemben van, 
vigyázz magadra; — annak idején azonban meg fogok rólad 
emlékezni.» — A szép tollu Plathy a megváltozott körül- 
mények közt aztán a királyi tábla ülnökévé, — utóbb udvari 
tanácsossá lett a magyar kanczelláriánál. 

Az állhatatos hazafiak, a királyi szó meghallgatása után a 
kanczellárhoz rendeltettek, hogy véleményt adjanak az iránt : 
mikép lehetne az ügyet akként elintézni, hogy se a királyi 
tekintély csorbulást ne szenvedjen, se a megye ezen szabály- 
talan állapotban tovább ne maradjon? A válasz oly módon 
hangzék : hogy ha a kormány reájok kir. biztost többé nem 
küld, készek megyéjökben a hatósági működést egész terje- 
delmében helyreállítani; s feltéve, hogy ő felsége nem késik 
kihirdetni az országgyűlést, a királyi kivánatokat is lehetőleg 
sikeriteni: szabad toborzót fognak állítani, s hogy az újonczok 
kivánt száma e módon kikerüljön, minden ügyekezetöket reá- 
forditandják; a mennyire, tovabbá, a nép szegénysége engedi, 
az adót sem vonakodnak ezüstben behajtani. A kormány örö- 
mest elfogadta az előterjesztett módot, mely által menten nö- 

vekedő zavarából a rendeletek visszavonása, s tekintélyének 
csorbulása nélkül menekülhetett. Bars megye hazafias szel- 
lemű hatósága rövid idő múlva egészen helyre lőn állítva. 

A történtekből meggyőződék a bécsi kormány, hogy kisér- A kormány- 
lete az alkotmányt mellőzni s a törvényhozást udvari pa- polit ca módo- 
rancsok által pótolni, nem sikerülhet. Meggyőződék, hogy a 
megyékben, melyeket elébb oly szenvtelenségbe merúűlve, vagy 
megnyerve s megfélénkítve lenni vélt, még több alkotmányos 
érzet rejlik, mintsemhogy alkotmányuktól magokat nagyobb 
zavar, erélyesebb ellentállás nélkül megfosztatni engednék. 
Látá, hogy ellentállásuk s az erőszak, melyet annak meg- 
törésére fordítani kénytelen, még nagyobb zajt üt, még in- 
kább koczkáztatja a kormánypolitika végdiadalát, mint azt 
tán maga az országgyűlés is tehetné. Tanácsosabbnak látá 
tehát módosítani az ország irányában eddigelé követett kor- 
mányrendszert, mely szenvedőleges, néma engedelmesség he- 
lyett oly ingerültséget és zajt okoz, s meghajólás helyett 
tűzbe lángba boríthatja az országot. 

Már fentebb megjegyzők, hogy Ferenczben azon kemény- 
ség s az alkotmányosság és népszabadság gyűlölete mellett, 
mely benne kivált a franczia forradalom következtében reá 
nehezült viszontagságok hatása alatt fejlett vala ki, természe- 
ténél fogva erős igazságszeretet s egy kedélyes jószivűség is 
létezett; mely kielégítését abban keresi vala, hogy népei által 
a gondviseléstől föléjökbe rendelt atya gyanánt szerettessék ; 
kormánya egy jóakaró, igazságos, patriarchalis kormány 
szinében tűnjék elő. Az erőszakos eszközöket kormányában, 
ha néha megkisértette is, ama kedélytulajdonsága mellett 
nem volt képes következetesen keresztülvinni, huzamosabb 
időre foganatban tartani. Ha látá, hogy czélt azokkal rögtön 
nem ér, s a népben megfélénkülés helyett ingerültséget, 
ellentállást eredményeznek: ő határozta el magát engedé- 
kenységre, az elkövetett igazságtalanság helyrehozására. 

Igy történt az jelenleg is. Hogy azonban az országgyűlést, 
a nemzet egyértelmű kivánata szerint, mindjárt akkor midőn 

a rendszer módositását elhatározta volt, nem hívta egybe, 
oka leginkább abban rejlik: hogy a foganatba vett szabályok 
törvénytelenségét s a kormánypolitikának a megyék ellen- 
zésén szenvedett hajótörését, ama szabályok visszavonása ál- 
tal, egyelőre még vonakodott bevallani. Miként általában 
minden kényuralmi kormánynál, ugy a bécsi kabinetben is 
uralkodó volt azon előitélet: hogy a kormány gyöngeséget 
árul el s árnyat von magára, ha a néptől elitélt szabályokat 
visszavonja s a közvéleménynek, közkivánatnak enged. A fen- 
forgó viszonyok közt is ugy akarta tehát intézni lépteit a 
bécsi udvar, hogy a királyi tekintélytől ama képzelt mega- 
láztatás elháritassék. Az adó felemelését az udvar, minthogy 
avval szemlátomást csak kisérletet akart vala tenni: vajjon 
sikerülhet-e az alkotmányt teljesen mellőzni? — mindjárt 
eleinte csak két évre rendelte meg a kiadott nyílt paran- 
csokban. Ezeket tehát a kitűzött ideig, a rendszermódositást 
illető határzata után is, fenn akará tartani. A megyéknek 
mindazáltal a főispánok utján kéz alatt tudtokra adatott, 
hogy az országgyűlés egybehivása iránt nyilatkozott közkivá- 
nat nem fog tovább mellőztetni. A rendszer módosításának s 
az alkotmányos kormány helyreállitásának mintegy zálogául, a 
kormány Fiumét .s Horvátország ama részeit, melyek egykor 
franczia uralom alá jutottak volt, s melyeket visszaszerzésők 
után is elmulasztott visszakeblezni s alkotmányos igazgatás 
alá helyezni, még 1824 folytában visszakapcsolta s bennök 
a törvényes igazgatást is helyreállította. A megyék, a kormány 
szándokairól ekként meggvőződvén, szinte nem igen ellenzet- 
ték tovább, hogy a kormány az adót az országgyűlés megnyitá- 
sáig, az udvari rendeletek értelmében, ezüstben szedesse. 

A következő 1825-ki év első felében mind a rendszerváltoz- 
tatásnak, mind annak, hogy az országgyűlés a nemzet kivá- 
nata szerint valahára egybe fog hivatni, mind több bizonyit- 
ványait adta az udvar azon kinevezésekben, melyek által a fő- 
ispánságokat s a többi fő hivatalokat betöltötte. Országbiróvá 
az elaggott Ürményi József helyébe gr. Brunszvik József főtár- 

nokmester lőn kinevezve, kinek helyét viszont Cziráky Antal 
gróf foglalta el; viselt királyi biztosi hivatala miatt nem nép- 
szerű egyéniség ugyan, de kinek a magyar közjogban és ország- 
tani tudományokban nagy jártasságától az udvar hasznos szol- 
gálatokat várt. A kamaraelnökség, Majláth József grófnak a 
tavasz elején történt halála következtében, ifj. Zichy Károly 
grófra, a hason nevű államtanácsos s egykori országbiró fiára, 
ruháztatott. A királyi személynök tisztségét, melyet a rendek 
táblájánál viselt elnöklet oly nagy fontosságuvá tőn, az ékes szó- 
noklatú Szögyény Zsigmond viselte. Széchen Miklós, Pálffy Fidél 
grófok, Eötvös Ignácz báró s mások főispánokká neveztettek. 

A julius 3-kán, 1825-ben, Bergamoból kelt királyi levelek 
az országgyűlést végre kihirdették, annak helyéül Pozsonyt, 
megnyitására szeptember 11-két tűzvén ki. A veszélyben for- 
gott alkotmányt tehát eleve is megmentettnek lehete már te- 
kinteni; mert annak s vele együtt a nemzetiségnek biztosi- 
tása, kifejtése s megszilárdítása ezen országgyűlésnek lőn 
feladatává. Az országgyűléseknek eddigelé nem volt ugyan any- 
nyi hasznok, mennyit tőlök a nemzet jogosan várhatott volna. 
A rendek, a nemesség, papság s polgárság, kik azokban részt 
vettek, inkább csak szükségből, többnyire gondatlanul jelen- 
tek meg, tudván, hogy a törvényhozás még nem részesíti őket 
valóságosan a kormányban, mely nem felelős és az alkotott 
törvényeket gyakran megsérti, kijátsza, szellemöket elferdíti. 
De egy nagy, megbecsúlhetetlen erkölcsi hatást mégsem lehet 
megtagadni e gyülésektől, s azt a történelemnek is köteles- 
sége kellőleg méltánylani. E gyülések, mint alkotmányunk 
legfelsőbb hatványai, időről időre mind meg annyi élénk til- 
takozások valának a politikai szolgaság és kényuralom ellen : 
minél fogva a nemzeti függetlenség s önálló államélet elnyo- 
mása teljesen soha sem sükerülhetett az arra törekvő bécsi 
kormánynak ; időről időre mind meg annyi élénk kikiáltásai s 
megújításai valának némely nemzeti alkotmányos jogoknak, 
például: hogy az ország csak maga határozhatja meg az 
adót, rendelhet újonczszedést; csak maga intézkedhetik tör- 

vényesen maga felett. Hogy e maximák a lefolyt századok 
viharai közt is mindig épségben maradtak ; hogy a szabadság 
emlékezete s érzéke a nemzetben mindig fentartatott, s a 
nemzeti jogok, időről időre mintegy felmelegíttetvén, vissza- 
követeltettek ; kivált az országgyüléseknek köszönhetjük. Ezen 
gyülések léptek fel minduntalan az alkotmány sérelmeivel, s 
mutatták fel erőteljes felirataikban szintugy a tévutat, melyen 
az ország érdekeit vagy félreismerő vagy figyelembe nem 
vevő kormány haladt; mint ama pontot, melyen az ország- 
nak, alkotmánya szerint, állani kellene. És, habár ezen ország- 
gyülések rendesen nem birtak is egyebet kivívni, mint némi 
elégtelen pótszereket, palliativákat; ha bár legtöbb esetben 
kénytelenek voltak is megelégedni a kormány egynémely 
határozatlan igéretei s biztatásaival; ha bár sajátságos viszo- 
nyainkban, melyek köztünk s a monarchia másik felének kor- 
mánya közt kifejlődtek, még nem voltak is képesek magoknak 
oly hatást vívni ki, hogy a kormányhatalomban — mint a kép- 
viseleti alkotmányoknál történik, — ténylegesen részt vegye- 
nek, a kormányférfiakat feleletre vonják; sőt a nemesi ki- 
váltságok bálványozásától elfogúlva, még a néposztályokat is 
elmulasztották egységes nemzetté olvasztani: de mind ezek 
daczára is, az országgyűlés nem szűnt meg lenni rendszeres 
institutio és, ha csak elvben is, oly kormányszerv, mely a 
viszonyok változtával , miként 1848-ban valóban meg is tör- 
tént, tényleges részesévé válhatott a kormányhatalomnak. 
Országgyűlések nélkül, megyei szerkezetünk mellett, holt 
állam lett volna hazánk, melynek egyes részeiben létezett 
volna ugyan némi élet; mely azonban egyedül a helyi viszo- 
nyok szűk keretébe szorítva, semmi elhatározó befolyást nem 
gyakorolhatott volna az ország magasabb érdekeire; életet, 
elevenséget csak az országgyűlés, mely a széthuzó megyéket 
egyesíté, hozhatott az államba. 

De lássuk már mik voltak ezekre nézve az 1825-ki ország- 
gyülés vívmányai. 


MÁSODIK KÖNYV. 


Az alkotmány helyreállítása. A reformmozgalmak kezdete. 


138 Második könyv. Az alkotmány helyreállitása. 


1825. — tező különféleséget megszűntetni s egységes kormányzatba 
olvasztani törekvő absolutismus fölött. S ezért, mint 1790-ben, 
ugy most is élénk örömzaj töltötte be az országot ; s az öröm- 
zajba nem kevesbé élénk gáncsok és magasztalások hangjai 
vegyűltek: gáncsok a megtört kényuralom legtevékenyebb 
eszközei, a volt királyi biztosok ellen, kiket a hevesebb vé- 
rüek hazaárulóknak gyaláztak; magasztalások ellenben az 
alkotmány elszánt harczosaira nézve, kiknek neveit dicsőitve 
hordá száján a közvélemény. A kormány visszalépte még a 
félénkebb, óvatosabb jellemüeket is felbátorította; az ellen- 
zéki párt rögtön oly nagy számra s erőre növekedett hogy, 
mondhatni, az egész nemzetet magába foglalta. Minthogy a 
nemzeti alkotmányos jogok diadala ünnepeltetett; ezekhez 
pedig a nemesi kiváltságok tekintetéből, kisebb nagyobb mér- 
tékben az egész nemesség ragaszkodott: azon igen kevesek 
kivételével, kik elébb a kormány kényuralmának eszközei 
gyanánt szolgáltak, az egész fő-, közép- s al-nemesség be- 
léhangzott a közöröm zajába. Sőt még a nem-nemes osztá- 
lyok is, melyek csak az alkotmányos törvényhozás műkö- 
déséből remélhetnek vala természetszerű nemzeti kifejlést, 
az alkotmányosság diadalához kapcsolták a magok reményeit, 
szintugy a polgári jogosultság megnyerése, mint általában a 
jóllétbeni gyarapodás tekintetében. 

Azonban, ki a külszinnel meg nem elégedve, a dolgok lé- 
nyegébe tekintett, a körülményeket még koránt sem láthatá 
oly rózsás színben, hogy, a minden esetre jogosult öröm 
mellett, némi aggodalmakra is ne talált volna okot. A bécsi 
kormány felhagyott ugyan a magyar alkotmány erőszakos 
elnyomásának szándokával; de nem mondott le a kényura- 
lom elveiről s eszközeiről. Ama fentebb ábrázolt reactiona- 
rius államtan s önkényes igazgatási rendszer, melyet Met- 
ternich kitartó ügyekezetének, az egész európai száraz földön 
sikerült uralkodóvá tennie, épen ez időben ülte legteljesebb 
diadalát. S ezt fentartani, minden részleteiben kifejteni s 
megszilárdítani, soha sem volt erősebben eltökélve a bécsi 

udvar, mint jelenleg: midőn a spanyol forradalom is teljesen 4825. 


elnyomatott ; midőn Orosz- és Poroszország, szintugy mint a 
kisebb német államok, e kormánypolitikát szinte egész terje- 
delmében elfogadták s foganatba tették; midőn a déli német 
államok alkotmányos mozgalmait mindinkább sikerült hát- 
térbe szorítani s a német szövetségi okmányt, ha nem is 
betüjében, de alkalmazásában egészen a legitimitás és reactio . 
kormánypolitikája szerint átmódosítani. Többféle rendele- 
tek, melyek a lombard-velenczei királyságban s a német- 
szláv örökös tartományokban a külföldtőli szellemi elzárás, 
a censura kezelése, a rendőri s bureaukratiai igazgatás kö- 
rűl ép ez időtájban, ezen s a mult év folytában, bocsáttattak 
ki, e fölött legkisebb kétséget sem hagytak fenn. Igy, pél- 
dául, 1824-ben cseréltetett fel az 1805 óta gyakorlatban lévő 
tanulmányi rendszer egy újabbal, mely a réginél sokkal 
szükkeblűbb vala, a szabadságot a köznevelésben s oktatás- 
ban sokkal inkább összeszorítá. Ez időtájban fejté ki Tor- 
resani és Pachta a lombard-velenczei királyságban legmaga- 
sabb tökélyére a titkos rendőrséget ugy, hogy az mindent 
pótolna az államban, mit másutt a nyilvános közvélemény, a 
szabad szó és sajtó szokott eszközleni. Ekkor mondá Metter- 
nich ama nevezetes szavakat: hogy ca magas (értsd: titkos) 
rendőrség a politikával jelenleg oly szoros kapcsolatban áll, 
hogy eme fölött még uralkodik is némi tekintetben. s 

Mig pedig e rendszer a monarchia összes kormányában 
fentartatott, a magyar közügyekben történt fordulat sem je- 
lenthetett egyebet mint: hogy a kormány ezentul nem fog 
ugyan adót s újonczokat törvénytelen uton, puszta udvari 
parancsok által szedetni az országban ; hanem, midőn ezekre 
szüksége van, időnként országgyűlést hirdetend; hogy e 
gyüléseken nem fognak ugyan hiányzani az igéretek az al- 
kotmány fentartását, sérelmeinek orvoslatát bizonyítók; de 
az összes igazgatás szelleme, ezen középponti kormányrend- 
szer mellett aligha lehetend alkotmányosabb ; a nemzet szel- 

1825. lemi s anyagi érdekeinek kifejtésére aligha nyíland több és 
czélszerůűbb mód, mint eddigelé. 

És bár, a felsőbb államtani s nemzetgazdászati ismeretek 
nagy hiánya miatt, igen kevesen találtathattak is a nemzet 
kebelében, kikben az ilyféle aggodalmak teljes öntudatra ju- 
tottak ; kevesen, kik ama dermesztő rendszert, melyet a kor- 
mány az új eszméktől s forradalmaktóli félelmében uralomra 
emelt, mélyebben felfogták; s egyszersmind világosan felis- 
merték volna mind azt is, mire a nemzetnek , alkotmányos- 
sága megszilárditására, szellemi s anyagi kifejlésére szüksége 
van. De mind e mellett is, a százados tapasztalatok által meg- 
érlelt politikai tapintat fejlettebb s élesebb volt már a nem- 
zetben, mintsemhogy a közügyekben történt fordulat hirére 
könnyelmű gondatlansággal engedte volna át magát az öröm 
éldeletének, s már mindent megnyerve hitt volna avval, hogy 
az országgyűlés valahára kihirdettetett. Sőt, miként 1790- 
ben is történt, az ellenzék, a maga diadala által is bátorítva, 
még csak ezután fejlett ki, mind számára mind belső hatá- 
lyára nézve, azon fokig, melyen azt a kormány nem aggoda- 
lom nélkül látta az országgyűlésen. Ekkor fejlett ki s hajtott 
gyökereket ama sérelmi politika is, mely aztán nemcsak az 
országgyűlésnek, hanem több éveken át a nemzet összes ma- 
gatartásának s eljárásának is irányt adott. 

Követválasztó Ezen alkotmányos ellenzéki szellemet élénken tükrözik 
gyei gyűlések, VISSZA ama gyülések, melyek a megyékben az országgyűlésre 
küldendő követek utasítása s megválasztása végett tartattak. 
Követekké a megyék többségében a legszabadabb elvű ellen- 
zékiek, jobbára azok választattak meg, kik magokat a kényu- 
ralom lefolyt harczában leginkább kitüntették. Némely me- 
gyék, megemlékezvén, mennyi fondorlattal sőt erőszakolással 
ügyekeztek a főispánok 1812 előtt intézni a választásokat, hogy 
azok az udvar érdekei szerint sikerůljenek : a megyefőnökök 
minden megkisérthető mesterkedéseit megelőzve, kiáltották 
ki követeikké kedveltebb egyéneiket. Igy történt egyebek 
közt Nagy Pállal Soprony megyében. Mint tudjuk, 1811-ben, 

Eszterházy herczeg, a megye főispánja, egyenes utasitást 
vett vala a kormánytól, hogy Nagy Pál követté választatását 
minden áron akadályozza meg; minek következtében a láng- 
lelkű, nagy hatásu szónok akkoron nem is volt jelen az or- 
szággyűlésen. Most ilyféle utasítás nem érkezett ugyan a 
főispánhoz ; a megye rendei mindazáltal minden hasonló be- 
folyást eleve meghiusítandók , mihelyt az országgyűlést egy- 
behivó kir. rendelet kihirdetése végett tartott gyülés meg- 
nyittatott, mielőtt maga e rendelet felolvastatott volna, egy 
szívvel lélekkel követükké kiáltották ki kedvencz szónokukat. 
Feltünő vala, minek eddigelé kevés példája volt országgyű- 
léseinken, hogy több megyében főnemesek is megválasztatták 
magokat követekké; kiknek különben a felső táblánál is volt 
volna ülésök. Ilyenek valának gráf Dessewffy József, kit Sza- 
bolcs, b. Prényi Zsigmond kit Bereg, és Prényi Gábor kit Ugo- 
csa, gr. Károlyi György, kit Szatmár és gr. Andrássy György, 
kit Gömör választa meg követévé. Ebben nem jó jelt látott a 
kormány magára nézve: nem mintha "személyiségök adott 
volna aggodalomra okot, — mert, kivéve az irodalom mezején 
is már régebben működő Dessewfyt, a többiek, most lépvén fel 
először, még ismeretlenek voltak; hanem nevök s azon kö- 
rülmény birt jelentékeny súlylyal, hogy eleve is kétségtelen 
vala, hogy az ellenzék soraiban foglalandanak helyet. 

A követutasítások általában a sérelmi politika kifejezései 
lőnnek országszerte. «Orvosoltatni kell az elmult évek alatt 
szenvedett sérelmeket; körül kell bástyázni az alkotmányt a 
multakhoz hasonló minden kényuralmi megtámadások ellen. » 
Ez volt a nemzet közönséges kiáltása a Kárpátoktól az Ad- 
riáig, a Morva folyamtól az Aldunáig. Ennek változatai, részle- 
tezései voltak a megyegyüléseken tartott szónoklatok. E szerint 
készültek, főbb pontjaikban majdnem egyhangúlag, a megyék- 
től követeik elejébe szabott utasítások. Reformot, haladást 
még alig pendített meg egynémiben egykét megye. Legfölebb 
azon akadályok elmozditásának inditványozását és sürgetését 
kötötték a megyék követeik szivére, melyek által az osztrák 


1895. 


1835. 

érdekeket védő vámrendszer az ipart, kereskedelmet nálunk 
lenyűgözte, az országot a német-szláv örökös tartományokra 
nézve gyarmati viszonyokba sülyesztette. Ez azonban szinte a 
sérelmek lajstromába tartozott. A szellemi érdekek felszaba- 
ditása, egy czélszerűbb közoktatási redszer megalapitása, a 
bár törvénytelen könyvvizsgálat, censura megszüntetése, s a 
sajtó szabályozása tán egyetlen megye által sem említtetett 
a követi utasításban. A kormány gondoskodása következté- 
ben, értelmileg oly mélyen sülyedt már az ország, oly ke- 
véssé ismerte a tudományok és ismeretek Európaszerte mind 
fénylőbb világát, hogy nem is látszék érezni a maga hátra- 
maradását. A szellemi érdekek közől egyedül a nemzeti nyelv 
divatának terjesztése, a nemzetiség szilárditása volt azon tárgy, 
mit a legtöbb megye sürgettetni kivánt az országgyűlésen. 
Annál nagyobb gondot fordítottak a megyék rendei azon egyes 
eszközök kijelölésére, melyeknek törvénybe igtatása által az 
alkotmányt és nemzetiséget örökre megmenthessék s bizto- 
síthassák hasonló megtámadásoktól, minők azt II. József óta 
már másod izben súlyos veszélylyel fenyegették. ") 


') Ime, például, Nógrád megye utasitásának fő pontja: c A katonai ál- 
litásnak s a közadó fölemelésének egyedül az országgyűlésen való meg- 
történhetéséről szóló törvények világosak, és minden kétségen kivül valók 
lévén, követ uraknak szorosan meghagyatik: hogy valamint ezen tár- 
gyakról szóló, ugy semmi egyéb sarkalatos constitutionalis törvényeknek 
semminémű változtatásába, az 1741-dik esztendei 8-dik t. cz. világos ér- 
telme szerint, teljességgel ne ereszkedjenek, és ha bármely ilyes változ- 
tatás czélha vétetnék, arról a n. megye rendeit, veendő új utasitás végett, 
azonnal tudósitsák ; egyébiránt pedig a mostani felette nagy és ugyis be 
nem szedhető hátramaradásoknak és restantiáknak megsemmisitését, s 
ennek következtében a portáknak megigazitását kívánván, a n. megye 
rendei a megyében történt szomorú esetekből, — a midőn t. i. a katona- 
állítás s a közadónak conv. pénzben való megvétele az országgyűlésen ki- 
vůl kir. Comissariusok, és katonaság által erőszakkal eszközöltetett, a 
vármegye háza fegyveres kézzel elfoglaltatott, a tisztikar őrizet alá tétetett, 
és a gyűlések eltiltása mellett a protocollumok és jegyzőkönyvek megsem- 
misíttettek, a n. megyének hiteles pecsétje erőszakkal elfoglaltatott, 
egyes személyek a kir. Comissariusok által rendkivül meghiteltettek , és 

Az udvar eleve is tudhatá, hogy az országgyűlésen élénk, 
zajos ellenzékkel leend dolga; tudhatá, hogy egy hosszu, 
keserű panaszárt kellend hallania törvénysértései miatt ; mert 
hiszen a titkos rendőrségnek mindenfelé elhelyezett számos 
ügynökei által bőséges tudósításokat vett az országban ural- 
kodó hangulatról. De minthogy a felzajlott szenvedélyeket 
lecsilapítani, a nemzetet kiengesztelni, annak bizodalmát visz- 
szanyerni kivánja vala: bölcsen arra határozta magát, hogy 
akadálytalanul kizajlani hagyja az indulatokat, szabad folyást 
enged a panaszárnak, s engedékenység által fegyverzi le az 


igy a vérek és atyafiak is, egymás ellen való bizodalmatlanságba és gyű- 
lölségbe helyheztettek ; — mindezekből vett mély fájdalmokat el nem tit- 
kolhatván, azokat ő fölsége atyai szine előtt leborulva és a legmélyebb 
jobbágyi tisztelettel, oly alázatos kérelemmel kinyilatkoztatni bátorkodnak, 
hogy a midőn egy részről a törvények szentségének fentartását szivökön 
viselik; más részről meggyőződve lévén arról, hogy a királyi szék dísze és 
dicsősége a haza alkotmányával elválhatatlanul egybe legyen kötve: sem- 
mitől inkább nem irtózhatnak , mint hogy feddhetetlen hivségök , legmé- 
lyebb jobbágyi tiszteletök, és ő fölsége szentséges személye iránt viseltető 
határ nélkül való ragaszkodások valaha ismét , avagy csak távolról is két- 
ségbe vétethetnének. — Ugyanazért az országgyűlésnek, a melyen t. i. az 
ő fölsége előadásai s az ország kérelmei és kivánságai időről időre előter- 
jesztethessenek, minden harmadik esztendőben, vagy ha a szükség ugy 
kivánja, még előbb is leendő tartását ; — a Helytartótanácsnak törvényes 
tehetségébe való helyeztetését ; — a dicasteriumoknak , magános külö- 
nös votumok elmellőzésével, és az ország nagyjainak leendő kihallgattatá- 
sát ; — a titkos præsidialisoknak és patentálisoknak megszüntetését, — 
és ezeknek nemcsak az itélőszékek, hanem a jurisdictiok által is rendelendő 
el nem fogadhatását ; a feladók és vádlók ellen hozott 1805-ik évi V. t. cz. 
szoros megtartását, és azoknak a kik a törvényes uton kivül megbüntet- 
tettek, attól való fölmentésöket, s ezentul mindenkor csak a törvény utján 
való megbüntetéseket ; a megyék között való levelezésbeli szabad érteke- 
zésnek, melynek eltiltásából legközelebb is a megyék között való külön- 
böző értelmek következtek , — megengedtetését ; — és szóval mind azon 
közfalnak, a mely eddig a nemzet szavának a kir. székhez és a legkegyel- 
mesebb fejedelemnek atyai szinéhez való juthatását gátolhatá, megszünte- 
tését, jobbágyi alázatossággal kérik, és követ urak az ország rendei előtt 
sürgetni fogják. » 


1825. 


Az udvar 


magatartása. 

1825. _ ellenzéket. Ugyanezen czélból lehetőleg ünnepélyessé is akarta 
tenni az országgyűlést. Régibb s újabb példák tanusá- 
gaiból jól tudta az udvar, hogy a koronázatoknak mindig 
nagy hatása van a nemzet jó kedvének megnyerésére. Ez ál- 
tal már nem egy izben sikerűlt mellőzni az indulatok kitö- 
rését, lecsilapítani a felingerůlt kedélyeket: nemcsak mivel 
a fényüzésben gyönyörködő magyar jellem ilyféle ünnepélyek- 
nél bőséges kielégítést találhat; hanem, s talán még inkább 
azért, mivel az ősi alkotmányához, törvényeihez, institutioi- 
hoz oly hévvel ragaszkodó, természeténél fogva mélyen mo- 
narchikus érzelmű, s ép ezért koronája iránt is a kegyelet 
gyöngéd érzelmeivel viseltető magyar ember minden koroná- 
zatban hódolatot lát a fejedelem részéről ezen ősi institutiók 
iránt s ugy tekinti azt, mint elismerését s biztositását a maga 
nemzeti jogainak. Ferencz tehát e kedvnyerő eszközt is meg- 
ragadta, s a maga negyedik hitvesének, Karolina Auguszta 
császárnénak, magyar királynévá koronáztatását is az ország- 
gyülés tárgyává tűzte ki. 

A királyi eő- Ugyanezen engesztelő szellemben készültek a királyi elő- 

A E a. adások is, melyek a rendek tanácskozásainak tárgyaiul szol- 
gálnának. Megemlékezvén ugyanis Ferencz, mennyiszer s mily 
hévvel sürgette a nemzet, a század első tizedében lefolyt ország- 
gyülésein, az 1791-ki országgyűlésből kiküldött bizottmányok 
rendszeres reformmunkálatainak fölvételét: a nemzeti kivá- 
natnak vélt eleget tenni, midőn, a királyné megkoronáztatása 
mellett, e reformmunkálatok átnézetét s meghányását tűzte 
ki a gyülés teendőiül. Ezen kivül még csak egy tárgy, a ma- 
gánosak pénzviszonyainak a papirpénz kétszeres értékleszál- 
litása után oly szükségessé vált s már az 1812-ki országgyű- 
lésen is oly heves vitákát szült, de törvénynyé akkor nem 
válhatott szabályozása, vétetett fel a királyi előadásokba. 

De egyébiránt sem mulasztott el az udvar semmit, mi ál- 
tal a kiengesztelődést siettetni, az országgyűlés egyes, befolyá- 
sosabb tagjait megnyerni remélheté. És mig ebben ügynökei 
kéz alatt buzgóan munkálkodának, maga Ferencz is mind 

az üdvezlő fogadtatás, mind az országgyűlés ünnepélyes meg- 
nyitásakor szívetnyerő atyai nyájasságot s jóakaratot tanusí- 
tott a rendek iránt. A gyülés megnyitása a királyi előadások 
átnyujtásával septemb. 15-kén ment végbe, mely alkalommal 
Ferencz trónbeszédében egyebek közt ekként szólott: 

c Semmi egyebet nem kivánunk tőletek az önboldogságtok 
gyarapitását czélzó buzgalomnál. Tőletek, honatyák, várjuk 
tehát azt is, hogy bölcseségtek annak elérésére a legalkal- 
masb eszközöket fogja előadni; melyektől aztán nem is ma- 
radand el a süker és a mi legbensőbb királyi megelégedésünk, 
ha ti, egyedül a közjó iránti buzgalomtól lelkesedve, a haza 
állandó boldogságának előmozdítására, s az utódok hálás em- 
lékezetének kiérdemlésére, tennen törekvéseiteket a mieinkhez 
kapcsoljátok. 

c Ezen üdves törekvéseknek most különösen kedvez a tartós 
béke biztos reménye; s e felett azok buzgó folytatását még 
egy más indok is javasolja: halad korunk s a halandók évei 
isten kezében vannak; bensőleg kivánjuk pedig megérhetni 
s éldelhetni azon lelki örömet; hogy mind a ti boldogságtok- 
nak a gondos intézkedésekből származandó gyarapodását, s 
mind azí is elégűlten szemlélhessük, hogy az ország alkot- 
mánya a törvények bölcsesége által mindinkább és inkább 
körülbástyázva s megszilárdulva szálland át felséges utóda- 
inkra s a magyarokra, kiket mi szeretett fiaink gyanánt te- 
kintünk 5 . 

A trónbeszéd, melyben ekként a király maga is az alkot- 
mány védőinek sorába lép, s óhajtását fejezi ki, hogy azt 
megerősödve láthassa hátralévő életében, igen kedvező hatást 
gyakorolt az ország összes rendeire. Félig nyert csata volt 
ez a kormányra nézve; kivált miután József főherczeg nádor, 
kinek népszerűségét a mult években a nemzet sérelmeinek 
teljes méltánylása s fájlalása, most pedig az országgyűlésnek 
részben neki, az ő sükeres működéseinek tulajdonított ki- 
hirdetése folyton nevelt vala, — a királyi előadások felol- 
vasása után elmondott beszédében nyomatékosan buzditá a 

rendeket, hogy megkezdendő tanácskozásaikban egyedül a 
trón erejének s a közjónak, miket egymástól elválasztani nem 
lehet, gyarapitását tartsák szemeik előtt; viseltessenek bizo- 
dalommal a király iránt, ki őket a bizalom nyilvánitásában 
megelőzte: a kölcsönös bizodalom egyességet szűlend a trón 
és nemzet közt, melynek nyomában a haza boldogsága fog 
felvirúlni. 

Pár nap múlva hálafelirat küldetett a királyhoz, mely a 
nyájas trónbeszédre udvarias választ foglalt magában. Kijelen- 
ték a rendek: hogy fájdalom fogta el keblöket, midőn ő fel- 
sége hanyatló koráról tőn emlitést; hogy pedig ő felsége még 
a maga életében megszilárdítva óhajtja látni az alkotmányt, 
s e végett azokat, mik az ország javát s gyarapodását illetik, 
még ezen országgyűlés folytában elvégeztetni s törvénynyé 
szentesíttetni kivánja, buzgó hálával fogadják. Magok sem 
óhajtanak semmit forróbban, mint hogy ő felségének e kivá- 
nata teljes sükert nyerjen. E végett nem mulasztandják el 
annak idején szorgalmasan tárgyalni a kir. előadásokat; min- 
denek előtt azonban az alkotmányt szükség helyreállítani : 
miért is előlegesen") a sérelmeket határozták tanácskozásuk 
tárgyaivá tenni, bizton remélve, hogy ő felsége azokat, a trón- 
beszédben kifejezett atyai indulata szerint, orvosolni fogja. 

A királyné koronázási ünnepélye, mely sept. 25-kén nagy 
fénynyel ment végbe, miként arra az udvar eleve is számított, 
igen alkalmas eszközül szolgála a kölcsönös bizodalom meg- 
szilárditására. Miután az ország rendei hódolatukat az új 
királynénak a szokásos ajándokkal, mely ezen alkalommal 
huszonöt ezer darab körmöczi aranyra határoztatott, bemu- 
tatták: Ferencz pár nap múlva (sept. 28-kán) a hálafeliratra 
válaszolva, egy igen kegyelmes leiratot küldött le az ország ren- 
deihez. Intvén őket, kezdjék meg mennél elébb a kir. előadá- 
sok tárgyalását, egyszersmind felszólítást intéze hozzájok, 

') Innen származott e szó: praeferentialis, előleges sérelem, 


mely aztán annyiszor hangzik vala mind ezen mind még néhány következő 
országgyűlésen, a törvényhozás teremeiben. 

hogy miután őket atyai indulatáról a trónbeszédben már 
biztosította s újonnan is biztosítja: őszinte s határtalan fiui 
bizodalommal öntsék ki atyai kebelébe mind azt, mi szívökön 
fekszik, s mi az ország javának s boldogságának előmozditá- 
sára szolgálhat. 

E kegyelmes kir. nyilatkozatnak az volt ugyan fő czélja, 
hogy a rendek, általa megnyeretve reábirassanak, miszerint 
minden más előtt a kir. előadásokon kezdjék meg munkájo- 
kat; a rendek mindazáltal, bár kedvesen fogadták is a trón 


bizodalmának e nyilatkozatát, ugy valának meggyőződve, s. 


ugy kivánta utasítások is, hogy mielőtt egyéb tárgyalásokba 
ereszkednének, az alkotmánynak a multévek törvénytelenségei 
által ejtett sérveit szorgalmazzák orvosoltatni; csak az alkot- 
mány helyreállítása által nyerhetvén vissza azon lelki nyugal- 
mat, mely üdves törvények alkotására szükséges. Elébbi ha- 
tározatuk szerint tehát, octob. első napjaiban, azonnal meg is 
kezdték a sérelmek tárgyalását. 

E tárgyalások képezték aztán a próbakövet, mely a pártok 
állását s tömbezését s a vélemények árnyalatát, szintugy mint 
a törvényhozó kar tagjainak egyéni minőségét kimutatta. 


1825. 


Midőn ezen országgyűlés megnyittatott, s annak folyama ^A Pártok 


alatt még sokáig nem létezett nálunk a kétnagy történelmi, 
conservativ és ellenzéki párt, melyek a XIX-dik században 
valamennyi alkotmányos ország történelmében előfordúlnak ; 
azoknak alapjai mindazáltal ezen országgyűlésen vettettek 
meg; eredetök első szálai ezen országgyülés vitatkozásaiból 
s fejleményeiből fonódtak. 

Az ország rendeit, miként elébb a megyék, ugy most az 
ország gyülésén is sokáig oly annyira elfoglalták az absolut 
és német Ausztriától fenyegetett alkotmányosság s nemzetiség 
megszilárditásának kérdései, hogy tulajdonképeni európai 
politikáról még sem a felső sem az alsó táblánál nem vala 
szó. Itt is amott is merő sérelmi, s ha ugy nevezni lehet, 
házi politika foglata el a zöld asztalt. A nemzetnek legfőbb, 
majdnemegyedüli törekvése s czélja volt: a megsértett, meggyön- 


irányai. 

18935. _ gített alkotmányt helyreállítani, s mint az akkoron divatos 
kifejezés hangzék, hasonló sérelmek ellen «körülsánczolni». 
E sérelmi politikánál fogva visszaszerezni kivántak a rendek 
minden jogot, az alkotmányosságnak minden ősi institutioját. 
Miként II. József halála után, ugy most is, nem elégedett meg 
a nemzet avval, hogy csak az újabb törvénysértések szűntet- 
tessenek meg; sem nem volt hajlandó engedékenyen tűrni, 
bár talán czélszerűek s hasznosak voltak is, a törvényhozáson 
kivül, kényuralmilag kibocsátott szabályokat: eltörültetni, a 
régi állapotba visszahelyeztetni követelt mindent, mi törvény- 
telen, ha jobb is a réginél, hogy azt törvényesen szabályozza. 
Felkutatták a legrégiebb sérelmeket, hevesen megvítatták s 
orvoslat végett fölterjeszteni kivánták az absolut szellemű bécsi 
kormánynak az ország jogai, függetlensége rovására bármi 
régen tett foglalásait: az alkotmányos jogokat elidősülhetle- 
neknek kiáltotta ki a nemzet. 

E sérelmi politika oly annyira elfoglalta a kedélyeket, oly 
uralkodóvá lett az országgyűlés majdnem egész folytában, 
hogy a haladási kérdéseknek alig engedett tért. A rendek 
nagy többségének még csak vágya, hajlama sem volt a re- 
formokra, bár mily elutasíthatlanul látszának is követelni 
azokat az elavult állapotok s az előhaladott kor igényei; mi 
nagy részben a harmincz év óta oly következetesen folytatott 
ellenforradalmi kormánypolitikának vala sajnálatos gyümölcse. 
Ezen, a külföldtől elszigetelő, benn minden szellemi moz- 
galmat s gondolatsurlódást gátoló rendszer hatása alatt föl- 
nevekedett nemzedék a reformokat, melyekre szüksége vala, 
hogy minden oldalu pangásából kiemelkedhessék, hiányait 
pótolhassa, az országot a miveltebb európai államok sorába 
emelhesse, jóformán nem is ösmerte. A kiváltságokon felüle- 
melkedett valódi szabadság és alkotmányos kormányzat esz- 
méinek világtörténelmi fejleményei, melyek, például Német- 
országban, a wartburgi ünnepen, a porosz alkotmányharczban 
s még inkább az irodalomban, — a francziáknál a democrat 
irányu baloldal parlamenti harczaiban, a titkos társulatokban 

s a minduntalan megújuló fölkelési kisérletekben, — az an- 
goloknál az emancipatiobill iránt folytatott heves izgatásokban, 
a reform türelmetlen sürgetéseiben stb. oly hangosan nyi- 
latkoznak vala, nálunk még alig, vagy csak oly igen kevesek- 
től ismertettek, hogy az okszerű alkotmányos reformokról 
tiszta fogalmakat hiába kerestél volna a törvényhozó kar több- 
ségében. 

Ezen erkölcsi viszonyok közt európai értelmű szabadelvű, 
vagy épen radical párt nálunk még nem létezhetett; de nem 
létezett a tulajdonképeni conservativ párt sem. 5 ezen elne- 
vezések a jelen országgyűlés folyamában csakugyan még nem 
is divatoztak. Választóvonalt a -pártok közt nem a haladási 
vagy helyben maradási elv, hanem a rendi alkotmány, ne- 
mesi kiváltság s nemzeti függetlenség iránt tanusított kisebb- 
nagyobb ragaszkodás, lelkesedés képezett. Ezért csak az 
« ellenzéki? és «udvari» pártelnevezések valának divatban. 
Az ellenzéki név nem ritkán fölcseréltetett a «szabadelvú, li- 
beralis; nevezettel, de csak sajátlan s nem európai értelem- 
ben: az ellenzéki párt védte ugyan az alkotmányos jogokat 
a kormány ellenében ; de e mellett, a többi néposztályokkal 
szemben, a nemesi kiváltságokhoz is makacson ragaszkodott ; 
s ugy ezek mint az ősi alkotmány tekintetében még conser- 
vativebb volt mint az udvari párt; mely épen azért nevezte- 
tett igy el, mivel az udvar kényuralmi czélzatai iránt enge- 
dékenyebb volt. Fejlesztésrőř, reformokról, haladásról az 
ellenzéki párt most annyira sem gondolkodott, mint az 1790- 
ben ugynevezett « patrioták. » 

Mi a két táblát külön illeti: a felső tábla, melyet a püs- 
pökök, zászlos urak, főispánok és a született főrendűek ké- 
peztek, kevesek kivételével, égeszen az udvari párthoz tarto- 
zott. E kevesek közt a vezéri szerepet, miként a század első 
tizedében lefolyt országgyülések alatt, ugy most is gróf Illés- 
házy, Trencsén és Lipló megyék örökös főispánja, nagy neyů 
nemzetségének utólsó ferfi ivadéka, játszá; a kir. fő étekfogó 
zászlósi méltósága, melyre az országgyűlés első napjaiban 

emeltetett, nem volt képes megingatni alkotmányos érzelmeit 
s elvonni őt a nemzeti jogok védelmétől, melyre, bár mindig 
a mérséklet korlátai közt, de komoly méltósággal emelte fel 
tekintélyes szavát. A többi, jobbára az ifjabb nemzedékhez 
tartozó főrendű ellenzékiek közt leginkább kitűnt a tudomá- 
nyos míveltségű báró Mednyánszky Alajos, gr. Zichy Károly, 
a cziferi stb. E tábla tánácskozási nyelve kivétel nélkül a latin 
volt; mert, fájdalom, elnémetesedett főnemeseink közt a nem- 
zeti nyelvet kevesen birták eléggé. 

Az alsó táblánál az udvari pártot, az elnök s királyi sze- 
mélynök vezérlete alatt, a királyi tábla tagjai, a káptalanok 
s kir. városok követei képviselték, kikhez a megyék követei 
közől igen kevesen csatlakoztak. A nagy többség s ennek va- 
lamennyi kitünőbb tagjai, az országgyűlés első felében, — 
mert utóbb elpártolások is történtek, — itt az ellenzéki pártot 
alkotta. A követek mintegy harmad része oly egyénekből álla, 
kik a mult országgyűléseken is szerepeltek; de ezeknek egy- 
kori tekintélyes vezére, Vay József, már nem volt életben. 
Helyét a vezéri szerepben tulajdonkép senki sem töltötte be; 
nem mintha köztök oly kiváló tekintélylyel s tulajdonokkal, 
minők egy vezérben megkivántatnak, felruházott egyéniség 
nem találtatott volna ; hanem inkább azért, mivel az ellenzék 
tulajdonképeni, fegyelmezett pártot, mint a későbbi ország- 
gyüléseken, még nem képezett. A szőnyegre hozott kérdések 
különfélesége szerint tehát majd egyik majd másik kitünőbb 
egyéniség lőn vezérszónokká. E jelesebbek közé soroztattak 
Nagy Pál, id. Balogh János, gr. Dessewffy József, Deák An- 
tal, b. Prényi Zsiga, Szerencsy, Borsiczky, Bernáth Zsiga, 
Ragályi Tamás, Pázmándy Dénes, Somsich, Takács, Niczky, 
Vay Ábrahám. Barthal György a legkitünőbb jogtudós hiré- 
ben álla; a jegyzők közt Plathy, barsi követ, volt a legszebb 
tollu. A városi követek közől a sopronyi Wagner, ki nevét 
utóbb Vághyra változtatta, tűnt ki leginkább széles ismeretei 
és szónoki tehetsége által. 

Egyébiránt ezen országgyűlésen még nem is igen mutat- 


Első fejezet. Az 1825-ki országgyűlés. 151 


kozott annak szüksége, hogy az ellenzék forma szerint, ha- 
tározott programmal alakuljon meg s egy vezér által fegyel- 
meztessék. A nagy többséget még különben is eléggé össze- 
tartá az alkotmány és nemzetiség kiállott veszedelmének 
emlékezete s a szenvedett sérelmeknek folyton sajgó érzete. 
Programmra sem volt másra szükség, mint a mit a nemzet 
köz kivánat gyanánt hangoztatott s minden megyei követ 
utasításában hozott magával, a szónokok pedig e szavakkal 
szoktak volt kifejezni: mindenekelőtt a sérelmeket kell meg- 
szűntetni, az alkotmányt helyreállítani s erősebben körül- 
sánczolni. E követelés oly erős, oly átalános vala, hogy az 
összes törvényhozó karban nem találtatott, ki annak ellent- 
mondani merészelt volna; s még a legbuzgóbb udvari pártu 
tag is legfölebb a tárgyalási sorozatra nézve nyilvánította a 
többségétől különböző véleményét, a kir. előadások tárgya- 
lásával kivánván megkezdeni a munkálatot. Ily egyező lévén 
a rendi tábla tagjainak értelme: nem csoda, ha az egész or- 
szággyülési tanácskozásokon e sérelmi politika huzódott ke- 
resztül; s a rendi alkotmány tatarozásán és szilárditásán 
kivül legfölebb még a nemzetiség s ennek leglényegesb hor- 
dozója, a nemzeti nyelv kifejtése, erősbitése volt a törek- 
vések fő, mondhatni, egyetlen czélja. 

Csak egy férfiut találunk annyi közt ez országgyülésen, ki 
keble rejtekében már most is valami szebb és jobb után só- 
várog vala a nagy részben csak egy osztály kiváltságait biz- 
tosító, a nemzet nagy tömegére ki nem terjedő, s azért fe- 
lette hiányos, elavult rendi alkotmány megszilárditásánál ; 
ki egy kifejlett nemzetiség, széles alapokra fektetett s nem 
. egyedül a: törvény betűi, hanem szabadelvű új institutiók 
által biztosított, kifejtett s életvalóságra emelt igazi alkot- 
mányos szabadság, egy egészen újjá alakult, az ipar, keres- 
kedelem, tudomány és míveltség minden ágaiban előrehaladott, 
az európai civilisatio minden élveivel kinálkozó, de minde- 
mellett is sajátképen magyar nemzeti és társadalmi élet tün- 
dérképei közt merészelt csapongani vágyaival; egy férfiu, 

ki hatalmas szelleme, átható értelme, éles itélete, saját 
nemzetét minden áldozatra kész szeretettel átfogó kedélye 
által, nem sokára vezércsillagává lőn a nemzetnek az átala- 
kulás nehéz ösvényén ; ki, a nemzet összes történetét tekintve 


“is, oly óriási alakként emelkedik ki újjászületési küzdelmeink 


közt, hogy őt még későbbi szenvedélyes vetélytársa sem ké- 
telkedék ca legnagyobb magyarnak» nevezni. Kell-e monda- 
nom, hogy gróf Széchenyi Istvánt értem, ki még mint huszár 
kapitány jelent meg ez országgyűlésen a felső táblánál. 

De legyen elég e nagy embernek itt csak nevét említeni ; 
jellemzését alább kisérlendjük meg ábrázolni; törekvéseinek, 
nagyszerű nyilvános pályájának elbeszélése pedig különben 
is nagyobb részét foglalja el a következő évtizedek történel- 
mének. Ő, nagyszerű czéljai tekintetében, még egészen egye- 
dül, párt nélkül állott az országgyülés kezdetén. A hazában 
is csak kevesen, talán egyedül báró Wesselényi Miklós volt 
az, kivel ő terveit, czéljait némi részben közölte, ki nemes 
buzgalmában osztozott. Wesselényi, ki nem sokára szinte 
csatányos szerepet vala játszandó történelmünkben, még 1823- 
ban ismerkedett meg az ezredével Debreczenben fekvő, gaz- 
dag, fényes tulajdonai által kitűnő kapitánynyal; kivel csak- 
hamar szoros barátságot, a hazafiui szent czélra szövetséget 
kötvén, egy ideig együtt s komolyabban űzte tanulmányait s 
utazta be bővebb tapasztalatok s ismeretek gyűjtése végett a 
mívelt Európát. Wesselényi azonban, még csak Erdélyben 
lévén birtokos, nem volt tagja ezen országgyűlésen a tör- 
vényhozó testületnek. Széchenyi, ki lépteit eleitől fogva szá- 
raz számitás, mélyen átgondolt terv szerint szokta volt in- 
tézni, mihelyt magát a törvényalkotó kar tagjai közt egy 
kissé tájékozta, azonnal meggyőződhetett, hogy reá nézve még 
nem jött el az alkalmas idő: a sérelmi politika által sokkal 
inkább elfoglalva láthatá a kedélyeket, az ősi alkotmány fen- 
tartásának s «körülsánczolásának» munkája által sokkal in- 
kább háttérbe szorítva tapasztalhatott minden más irányt, 
mintsem hogy új eszméinek bármily csekély sükert is remél- 

hetett volna, a még teljesen készületlen téren. Inkább csak a 
régi alkotmányosságot megóni s biztosítani törekvő ellenzéki 
párthoz csatlakozott tehát maga is, mintsem hogy saját irányát 
s eszméit, elhamarkodott nyilvánitás által a bizonyos hajótörés 
veszélyének tegye ki. Egyébiránt még az ellenzéki párt élénk, 
nem ritkán keserű vitáiban sem vőn részt nyilvánosan; s 
mint alább említendjük, csak egy izben, akkor is nem a felső, 
hanem az alsó ház kerületi ülésében, mondott néhány szót, 
mely egy nagyszerű hazafiui tetté vált. Az országgyűlés tere- 
mein kivül azonban már ekkor megkezdé reformatori műkö- 
dését, vagy inkább előkészité annak terét s eszközeit. Mind- 
járt az országgyülés kezdetén egy klubbot alkotott, melynek 
czélja volt gondolatcserét, eszmesurlódást idézni elő, tért 
nyitni, hol a haza állapota, közdolgai, a társadalmi uton te- 
endő reformok, javitások a magán társalgás igénytelen mo- 
dorában megvítattassanak, s mi ez uton eszközölhető, alko- 
tandó egyesületek által életbe is léptettessék. A gondolat- 
csere, vitatkozás, eszmesurlódás ilyféle terére annál nagyobb 


41825. 


vala szüksége az országgyűlési közönségnek; s mint alább _ 


elbeszélők leszünk, annal üdvösebb is lőn annak hatása jö- 
vendő átalakulásunkra: mivel a kormány még mindig oly szi- 
gorúan s aggodalmasan kezeltette a censurát, hogy a sajtóban 
nemcsak közállapotaink, vagy bármi egyes javitási s haladási 
kérdés megvítatása tilos volt, hanem még az országgyűlési 
tanácskozások közlése sem engedtetett meg; s e miatt még 
hírlap sem létezett Pozsonyban, mely közlönye lenne a tár- 
gyalásoknak s közvéleménynek. A kormánynyal ebben maga 
a rendek többsége is egy értelemben volt, szükségtelennek 
tartván s nem is óhajtván, hogy vitatkozásaik a hazában köz 
tudomásra jussanak, s elégelvén azt, hogy küldőiket, az illető 
nyegre került kérdések mibenlétéről. 

E kérdések elsejét, mint már fentebb is említők, az alkot- 
mány s nemzeti jogok sérelmei képezték. A franczia háború 
idejében tartott országgyűléseken, melyeket az udvar egyedül 


A sérelmek 
tárgyalása. 


1835. 


154 Második könyv. Az alkotmány helyreállítása. 


hadi segély megszavaztatása végett hivott egybe, felette nagy 
gondja volt a kormánynak arra, hogy a rendek mindenek 
előtt a kir. előadásokat vegyék tárgyalás alá; minek követ- 
keztében aztán nem egyszer történt, hogy ezek elvégeztetvén, 
az országgyűlés, a nemzet kivánatainak teljesítése előtt bezá- 
ratott. Most ilyesmitől alig lehetett ugyan tartani, miután a 
kir. előadások nem voltak ellentétben a nemzeti kivánatokkal. 
De a rendek, mindamellett is előlegesen akarták most tár- 
gyalni a nemzeti kivánatokat; mert a sérelmek orvoslása még 
a koronától inditványozott reformoknál is inkább szívökön 
feküdt. A király, engesztelni ügyekezvén, ezt most nemcsak 
nem ellenzé, sőt némileg maga idézte volt elő sept. 28-kai 
leirata által, melyben, mint említők, a rendeket felhivja: 
egész nyiltsággal öntenék ki mind azt atyai kebelébe, mit a 
fiui bizodalom és őszinteség javasol. 

A királyné koronázata után ennél fogva haladék nélkül az 
ország sérelmei vétettek tárgyalásba, s fölöttök aztán majd- 
nem egy egész hónapig folytak a mindig heves, nem ritkán 
a szenvedély kitöréseiben csaknem fenyegető viták, mielőtt 
a sérelmek tárgyában az első felirat felküldetett. A német 
tanácsosok ellen, kik az ország ügyeibe jogtalanul avatkozva, 
a fejedelmet az adó s újonczok tárgyában ama kényuralmi 
rendeletek kibocsátására ösztönözték, keserű kikelések hallat- 
tak. Még haragosabban s kiméletlenebbül gáncsoltatának azon 
magyar tisztviselők, kik ama törvénysértések végrehajtására 
segédkezet nyújtottak. Zala követei, Deák Antal és Szegedy 
Ferencz, megneveztetni s vád alá fogatni inditványozák mind 
azon «hazaárulókat», kik a fejedelmet tévutra vezették. Még 
keményebben sujtotta őket lángszónoklatával Nagy Pál, ki, 
midőn a nemzet s közvélemény birószéke elébe idézte a tör- 
vénysértőket, nem annyira vádolta, mint elitélte azokat. Nagy 
nyiltsággal s bátorsággal megvítattaték s gancsoltaték az egész 
kormánypolitika, mely által a kabinet örökké ellenséges in- 
dulatot árul el az annyi királyi esküvel pecsételt alkotmányos 
törvények ellen. Megróvatott a hálátlanság, rnelylyel a nem- 

. zetnek a háború idejében tett annyi súlyos áldozatai a béke 
helyreállta után a legdrágább nemzeti kincsek megtámadásával 
viszonoztattak. A követek legtöbbjei az által véltek legjobban 
megfelelni honfitársaik bizodalmának, melynél fogva képvi- 
selőkké választattak, ha mennél keserűbb igazságokat, men- 
nél nagyobb nyiltsággal s bátorsággal mondanak a kormány 
embereinek. Nem elégedtek meg avval, hogy egyszer mon- 
dassék ki a gáncs a középponti kormány s az elkárhoztatás 
afinak eszközei, a volt kir. biztosok ellen; hazafiui buzgalmá- 
ban mindenki panaszt emelt, mindenki szavakba akarta ön- 
teni a nemzeti fájdalom s aggodalom érzelmeit. A szó tettnek 
tartatott; s mindenki tényleg bozzájárulni kivánt a megsér- 
tett nemzeti jogok megboszulásához s jövendő biztosításához. 

Az előleges sérelmek, kivált Nagy Pál vezérlete alatt, összeál- 
líttatván, az első sérelmi felirat, a főrendekkel a szerkezet 
iránt váltott több rendű üzenet után, octob. 22-én végre fel- 
küldetett a királyhoz. Tartalma a nagy fontosságu, terjedelmes 
feliratnak következő. Az ország rendei, a király sept. 28-kai 
leirata által is felhivatva, mindenek előtt azokat terjesztik fel, 
mik az alkotmány megszilárdítását tárgyazzák. Kijelentik en- 
nél fogva, hogy mély fájdalom verte le a nemzetet, midőn 
daczára annak, hogy a háborúk idejében hűségét nagy áldo- 
zatokkal tanusította , a felavatási hitlevél s az 1791-ki törvé- 
nyek ellenére, az alkotmányon és sarkalatos nemzeti jogokon 
oly sebek ejtettek, hogy általok a törvények támaszától meg- 
fosztatván, már nemzeti lételének veszedelmétől kellett ret- 
tegnie. S nevezetesen : 

Az 1791-ki 10-ik törvény ellenére, az ország sok ügyekre 
nézve a német-szláv örökös tartományok módja szerint pátensek 
által kezdett kormányoztatni. 

Az 1791-ki 12-dik törvény sérelmével, több ízben udvari 
nyíltlevelek küldettek az országra. Számos ügyben, melyekre 
nézve az intézkedés joga egyedül a törvényhozást illeti, or- 
szággyűlésen kivül, önkényes rendeletek bocsáttattak ki s ka- 
tonai karhatalommal hajtattak végre. Subsidiumok, segélye- 

zések, mik a nemzet szabad akaratától függnek, országgyű- 
lésen kivül parancsolólag vettettek ki a megyékre. A kény- 
szerített újonczszedés és a felemelt adó behajtása végett, a 
feliratok ellenére, kir. biztosok küldettek a megyékre; kik 
fegyveres erővel jelenvén meg, a megyeházakat ostromálla- 
potba helyezték, a tisztviselőket elzárták, tőlök törvénytelen 
esküt, sérelmes reversalisokat erőszakoltak ki; a tanácskozás 
szabadságát elfojtották, a levéltárakat megsértették, a jegy- 
zőkönyveket, melyekben a szenvedett törvénytelenségek s a 
megyéknek azok elleni határzatai s tiltakozásai irattak le, meg- 
csonkították, a tisztviselők előtt, katonai erő közbejöttével, 
elszakgatták vagy elvitték, a pecséteket lefoglalták ; a megyei 
gyülések, elnöki rendeletek által, tizenöt hónapig felfüggesz- 
tettek; a megyék feliratai s egymás közti levelezései elsik- 
kasztattak, vagy hűtlenségi megróvatás fenyegetése által el- 
nyomattak. Sőt fenyegetések hallattak, hogy az alkotmány 
egészen eltőrültetik. A végrehajtó hatalom a maga törvényes 
korlátait mind ezekben áthágta, az alkotmány sarkelveit meg- 
rendítette. 

Az 1791-ki 43-dik törvény ellenére, az országgyülés kihir- 
detése tizenhárom évig elmulasztatott; s a 14-dik törvény 
sérelmére, a kir. helytartótanács teljes mellőztével az or- 
szágra erőszakolt igazgatási rendszer a bizodalmat a trón és 
nemzet közt megrendítette. 

A kiküldött kir. biztosságok az 1791-ki 48-dik törvény 
ellenére, névtelen vádak után 15 indulván, a személy és be- 
csület biztosságát veszélyeztették, hivatalától számos jó hazafit 
megfosztottak, jogaik gyakorlatában megakadályoztak. 

Nagy sérelmére vált végre az alkotmánynak az, hogy a 
kormány több ízben oly módon nyilatkozott: hogy az 
országgyűlés megtartásának idejét nem a törvény, hanem a 
körülmények határozzák meg; hogy a rendek feliratai, me- 
lyek által a törvény megtartását sürgették, figyelembe nem 
vehetők ; hogy az egyszer kibocsátott, bár törvénytelen paran- 

csokat visszavonni nem lehet. Mind ez, ha nem orvosoltatik, 
az alkotmányt tényleg megsemmisíti. 

Meg vannak győződve, hogy ezek nem a királytól, hanem 
a századok óta folytatott kényuralmi rendszerből eredtek; s 
reménylik, hogy ő felsége nemcsak teljesen meg fogja szűn- 
tetni e sérelmeket, hanem azoknak ismétlése ellen is biztosi- 
tandja az országot. Kivánják tehát, hogy a megsértett tör- 
vények újra sanctionáltassanak. Az adónak ezüst pénzben 
behajtása, az újonczok kényszerített szedése, a megyékre 
küldött biztosságok, addig is, mig ezeket tüzetesen tárgya- 
landják, haladék nélkül megszůntettessenek. A megkárosítot- 
tak kártalaníttassanak, az alaptalan vádak következtében kegy- 
vesztettek a királyi kegyelembe visszafogadtassanak. 

Különösen és mindenek előtt biztosíttatni kivánják mago- 
kat a következők iránt : 

Az országgyülés ezentul minden három évben múlhatat- 
lanul hirdettessék ki; kezdetének idejét a király a megelőző 
országgyűlésen eleve határozza meg. 

A végrehajtó hatalom a maga törvényes korlátai közt ma- 
radjon; minden tisztviselő, a király iránti hűségre mondatni 
szokott eskü mellett, a törvények s alkotmány megtartására 
is tegye le a hitet. 

A helytartótanács, törvényes hatóságát visszanyervén, min- 
den törvénysértő rendelet ellen, e hit kötelezése alatt, tegyen 
felterjesztést, a rendelet végrehajtását felfüggesztvén. Ha akár 
e helytartótanács, akár más egyes hivatalnok törvénytelen 
parancsokat javasolna kibocsátani, vagy azokat végrehajtaná : 
az ország rendei által meghatározandó bűnvádi kereset sze- 
rint, a hétszemélyes főtörvényszék elébe idéztessék s itéltessék 
meg. 

A megyék egymás közti levelezései semmi módón és semmi 
ürügy alatt ne gátoltassanak. 

Kivánják végül, hogy mig a kir. előadások értelmében az 
országos bizottmányok rendszeres reformmunkálatai felett 

tanácskozandanak, az előadottakra ő felsége kegyes választ 


A király 
válasza. 


adjon. 

Oly vérmes reményeket nem ápolának ugyan az ország ren- 
dei, hogy a király e feliratra, mely tiszteletteljes hangja mel- 
lett is a fölség személye iránt, oly leplezetlenül elejébe ter- 
jesztette a múlt évek alatt elkövetett törvénytelenségeket, 
egyenes bűnvallást tegyen; miután azonban az udvar en- 
gesztelő törekvése iránt senki sem kételkedett: mindenki azt 
várta, hogy a király némi mentségek mellett az idézett tör- 
vények érvényét elismerve, elégtételt adand a nemzetnek. E 
köz várakozásnak azonban nem felelt meg egészen a király 
válasza. A november 9-én kelt leiratban kedvetlenségét fejezi 
ki ő felsége a felett, hogy a rendek a kir. előadások tárgya- 
lását mindeddig elhalasztották. E szemrehányások után, a 
történtek mentegetése mellett, tesz ugyan némi töredelmes 
vallomásokat is a nemzetnek ; de egyszersmind olyakat is ál- 
lit, miket az alkotmányos elvekkel nem lehet megegyeztetni. 
Az előleges sérelmeket illetőleg, «fájdalommal látja ugyan, 
miképen sok felmelegíttetik, miket inkább feledni illett volna »; 
megragadja azonban az alkalmat elmondani, mi adott azokra 
okot. c Tudja ő felsége, mivel tartozik az általa önként s es- 
küvel is megerősített alkotmánynak ; de ismeri kötelességét 
is, mely szerint a közjót fentartania s minden körülmények 
közt eszközlenie kell. E szerint midőn egy részről az újítani 
vágyók, vakmerő szándékkal, eleink minden institutioit felfor- 
gatni törekedtek, rendkivüli eszközökhöz kellett vala nyúlnia ; 
kivált miután országgyűlés egybehivására sem idő nem volt, 
sem a körülmények nem kedveztek. Csak ő felsége, a kor- 
mány élén állva, láthatá a veszélyeket egész rettentő nagy- 
ságukban; csak ő választhatta meg ennél fogva az alkalmas 
eszközöket, melyek által Magyarországot is megmentse: mi 
végre sikerült is neki. Megismeri ő felsége népeinek e ve- 
szedelmes időkben bebizonyított szeretetét: fájt tehát neki, 
hogy némely megyék azt, mit a király iránti bizodalom s a 
hon iránti hűség javasolt, megtenni s megadni nem akarták ; 

felirataik s jegyzőkönyveikben pedig olyanokra vetemedtek, __18%. 
mik a királyi méltóságot sértik, és zavar, rendetlenség el- 
áradása nélkül nem tűrhetők. E miatt kellemetlen eszközök- 
höz is kénytelen volt nyúlni. Ő felsége egyébiránt, ki meg- 
hallgatja ugyan a maga tanácsosait, de csak azt határozza, 
mit lelkiösmerete sugall; s ki olyasmit soba nem enged meg, 
mi az ország jogait sérti, azokat, kik parancsait teljesítették, 
mindig védelmezendi. A karok és rendek kérelmére mind- 
azáltal azokat, kik hevöktől elragadtatva, a korlátokat áthág- 
ták, királyi kegyelmébe készségesen visszafogadja. Jelenti 
továbbá, hogy a külügyek jelen békés viszonyaiban az újon- 
czok további szedetését felfüggesztette; az adót azonban, mint 
már több év óta tette, ezután is változhatlanul ezüstben kény- 
telen behajtatni; sőt az 1802-ki adópótlék iránt is, — mit 
harmadéve elengedett volt, még e gyülésen elvárja a rendek 
felterjesztését. » 

Egyébiránt, — ily értelemben folytatja tovább a leirat, — 
megismeri ő felsége, hogy a törvény szerint országgyűlést 
minden harmadik évben köteles kihirdetni. Ebben eddig csak 
a rendkivüli körülmények akadályozták ; igéri azonban, hogy 
ezentúl annál pontosabb leend az ország rendeinek egybe- 
hivásában, mivel a közügyek számos hiányainak pótlását az 
ország java igen sürgetőleg követeli. Szavát adja ennél fogva 
hogy, ha e gyülés folytában mind azt elvégezni nem lehetne, 
mi a kir. előadások szerint tárgyalandó: a jövő három év 
eltelte előtt is hirdetend újabb országgyűlést. — A királyi 
helytartótanács hatáskörét az 1791-ki 14-ik t. cz. eléggé meg- 
határozta : erre tehát, valamint a hivatalnokok esküjéről szóló 
ugyanazon évi 18-dik t. cz. tágitására sem lát szükséget. — 
A megyék levelezéseit illetőleg, ahhoz tartja magát, mit 1792- 
ben és 1812-ben kijelentett. A feliratokra pedig méltányos 
figyelemmel leend, meg lévén győződve, hogy a trón és az 
ország boldogsága a törvényeken alapszik; s ha vagy a ki- 
rály vagy az ország jogai megsértetnek, a századok folytában 
kifejlett s megerősödött nemzeti alkotmány veszélyeztetik. — 

Ezeket azon hozzáadással tudatja a karok és rendekkel, hogy 
a jelen országgyűlés a maga czélját, az alkotmánynak újabb 
törvények általi megszilárdítását, csak ugy fogja elérhetni ; 
s ő felségének a nemzet javára czélzó szándékai is csak ugy 
nyerhetnek valósulást: ha a tárgyalásban minden viszály mel- 
lőztetvén, a végzendők egyességben s mennél elébb elvégez- 
tetnek. » 

E királyi leirat azonban, nemcsak hogy ki nem elégítette 
a rendeket; hanem nagy aggodalmat s ennek következtében 
nem csekélyebb ingerültséget is támasztott bennök : több elvet 
láttak abban, melyek a királyi hatalmat, a nemzeti jogok rö- 
vidségére, a törvények szellemének sérelmére, a kiszabott 
korlátokon túlterjesztik. A kerületi ülésekben e miatt oly 
heves viták keletkeztek, hogy a nádor már attól kezdett tar- 
tani, nehogy a nemzetnek a trón iránt visszatérni kezdő bi- 
zodalma ismét megingattassék. Ezt tehát még idején meg- 
gátlandó, a rendeket egy magán tanácskozmányra hívta meg 
magához. És midőn itt mindnyájan s egy értelemmel azon 
óhajtásukat fejezték ki, hogy az ő közbenjárása által egy új 
királyi leirat volna kieszközlendő , melyben az elébbinek az 
ország jogaira nézve sérelmes elvei és kifejezései módosíttas- 
sanak, a közbenjárást örömmel elvállalta. 

És nem is maradt ez uttal sükeretlen a nádori közbenjárás. 
Az új leirat, mely nov. 28-kán érkezett le Pozsonyba, egyike 
újabbkori történelmünk legfontosabb okmányainak, fényes 
diadala a veszélyben forgott alkotmányosságnak. Kijelenti eb- 
ben a király, hogy fájdalmasan esett ugyan neki, hogy elébbi 
leiratának némely kifejezéseit a rendek balra magyarázták ; 
de kész most azokat felvilágosítani, mert el vagstökélve, or- 
vosolni minden kisebb s nagyobb sérelmeket. Hogy tanusá- 
gát adja, mily nagyra becsüli a rendek bizodalmát a nádor- 
ban s ennek törvényes közbenjárását: annál kevesbbé vona- 
kodik megnyugtatni a rendeket, mennél távolabb volt tőle a 
szándok, elébbi leiratában azon elmúlt eseményeket, melyek 
a karok és rendek octob. 22-ki feliratára okot szolgáltattak, 

s melyek «atyai szivének szintugy kellemetlenek », a jöven- 
dőre például felhozni; vagy a mult körülmények egyedül tőr- 
ténelmi elbeszélése által magának új jogot szerezni; vagy 
végre a rendkivüli események ürügye alatt a pénz s termény- 
beli subsidiumok és az újonczszedés tárgyait az országgyűlés 
egyedül törvényes köréből elvonni; hova azokat az 1791-ki 
19-dik törvény szerint tartozóknak önként elismerni. — Ez- 
után egyenként felvévén az elébbi leirat némely pontjait, 
melyek aggodalmat ébresztettek volt, megnyugtatja a rende- 
ket, hogy a királyi helytartótanácsot törvényes hatóságában 
fentartani, annak feliratait méltóképen figyelembe venni, el- 
határozott akarata; eleve is megegyezését adja% hogy a me- 
gyék egymásközti levelezésének szabadsága új törvénynyel 
biztosíttassék ; az országgyülésekre vonatkozólag pedig meg- 
engedi, hogy a jövő gyülés egybehivásának idejét illető kivá- 
nataikat a folyamatban lévőnek végén felterjeszthessék. 


1825. 


E királyi leirat valahára minden aggodalmat megszűnte- A két tábla 


tett s teljesen megnyugtatta a rendeket az alkotmány épsége, 
az igazgatás törvényszerűsége iránt a jövőben. A köz öröm 
zajosan tört ki a rendek kebeléből, s lelkesedésök hálakife- 
jezésekben nyilatkozott a király iránt. Néhányak indítványára 
azonnal végzéssé is lőn, hogy ő felségéhez hálafelirat kül- 
dessék , melyhez mindjárt a királyi resolutioban foglalt tár- 
gyakról alkotandó törvényjavaslatok is hozzákapcsoltassanak. 
E felirat s törvényjavaslatok iránt majdnem egyértelmű volt 
a rendek véleménye, s táblájoknál csak a királyi curia s a 
papság részéről tétettek némely ellenvetések ; a két tábla közt 
azonban miattok felette heves viták támadtak, melyeken, mi- 
vel a két tábla egymás közti viszonyára nézve nagy fontos- 
ságot nyertek, hiba volna átsiklanunk. 

Már a felirat szerkezete miatt is több rendű üzenetet váltott 
egymással a két tábla; mire kivált az szolgált okul, hogy a 
főrendek nagyon is csatányosan ki akarták emelni a királyi 
« kegyelmet s, melyből ama leirat folyt; mig a rendek nagy 

többsége ugy vélekedett, hogy itt nem annyira kegyelemről, 
mint c igazságszolgáltatásról s elégtételről» lehet szó. 

Még inkább ellenkezett pedig egymással a két tábla véle- 
ménye a felküldendő törvényjavaslatok körül. A nehézség kü- 
lönösen két tárgyra vonatkozott: az adó és az országgyűlés 
kihirdetését illető kérdésekre. Az adó tekintetében a rendek 
már eleve is meg akarták említeni, hogy azon adórész , me- 
lyet a kormány a mult években az országgyülésileg megha- 
tározott adón felül szedett, s mely mintegy hat millio váltó 
forintot tőn, a következő három évi adóba beszámítandó lé- 
szen. Az országgyűlést illetőleg pedig, oly törvényt kivántak 
alkotni a rendek, mely szerint a király köteles legyen, a kö- 
vetkező országgyűlés határnapját mindig a folyó országgyűlé- 
sen kitűzni. A főrendek mind a két törvényjavaslatot ellenz- 
vén, hosszu, heves viták fejlettek ki a két tábla között. Az 
egyiktől, mely az országgyűlésekre vonatkozott, számos üze- 
netek váltása után végre elálltak ugyan a rendek; de a tör- 
vénytelenül szedett adók beszámitásáról, utasitásaik is igy ki- 
vánván, egyátaljában meg akarták alkotni a törvényt, s már 
ez uttal felküldeni annak javaslatát; miért a főrendek azon 
módositását is visszavetették, hogy e tárgy most csak a fel- 
iratban említtessék meg oly módon, hogy az ország rendei 
fentartják magoknak a jogot ez iránt törvényt alkotni, midőn 
az adó tűzetes tárgyalása kerülend a szőnyegre. A főrendek 
ezután azon elvet állították fel: hogy törvényjavaslatok általá- 
ban csak oly tárgyakban küldessenek fel a trón elébe, me- 
lyekre nézve mind a két tábla megegyezett; kijelentvén egy- 
szersmind, hogy ők az adóbeszámitás törvényjavaslatához nem 
járulhatnak. A főrendek ezen eljárása azonban heves inge- 
rültséget támasztott a rendek között. Számosan ezek közől 
akként nyilatkoztak, hogy miután ők az összes nemességnek, 
sőt, a megyei hatóságot tekintve, az egész népnek képviselői : 
a törvényalkotásban több súlylyal birnak, mint a csak a ma- 
gok nevében jelenlevő s egyedül a nagy birtokot képviselő 
főrendek. Mivé törpülne a nemzet kezdeményezési joga, ha a 

rendek csak azt juttathatnák a trón elébe, mit a főrendeknek 
átbocsátani tetszik! A főrendek veto-jogát tehát, mit magok- 
nak igényelnek, de mi csak a királyt illeti meg , elismerni 
nem fogják soha és semmiben, annál kevesbbé pedig az adó 
tárgyában. A hosszu viták után oly végzést alkotott a rendek 
háza, hogy a hálafelirat csak magában, minden törvényjavas- 
lat hozzákapcsolása nélkül, küldessék fel a királyhoz ; de egy- 
szersmind kéressék meg ő felsége, hogy az adóbeszámitás 
előleges elfogadása iránt resolutiot adjon. Ha a főrendek eb- 
ben is ellenkeznek, az alsó ház, az 1542-ki 36-dik és 1550-ki 
64-dik törvény értelmében, a főrendek házának mellőztével 
terjeszsze fel e fontos ügyet a királyhoz. A törvényhozó kar 
ilyetén meghasonlását azonban a rendek közől többen igen ve- 
szélyesnek láták a jelen körülmények között a nemzet ügyeire ; 
s minthogy diadalt a rendek még a vitatárgyban sem remél- 
hetének, mely a kormány részéről, mint eleve is láthaták, ha- 
tározott ellenzésre találand: a fenyegető záradékot tehát ki- 
hagyatni kivánták az üzenetből. A többség aztán, kivált az 
elhalt Szögyény Zsigmond helyébe az év végén királyi sze- 
mélynökké kinevezett Majláth György buzgó működései követ- 
keztében, nem is vonakodott elfogadni az indítványt, nem 
alap nélkül remélvén, hogy a főrendek, ezen viták után, ma- 
gok is óvakodni fognak a két tábla közti viszonyt elmérge- 
síteni. A szakadásnak ekként csakugyan eleje vétetett: azon- 
túl a főrendek sem ellenzették, hogy a felirat 1826-ki január 
20-kán végre a rendek nagy többségének akarata szerint kül- 
dessék fel a királyhoz. 

Az ország rendei ebben a kir. leiratnak ama szavait emelik 
ki különösen s hálálják meg a királynak, melyekben ő felsége 
kijelentette, hogy a mult események az Ő atyai szivének is kel- 
lemetlenek voltak, s az alkotmányt ezentúl sértetlenül fen- 
tartandja. Kérik őt, hogy e biztosítások törvénybe is igtat- 
tassanak. Fájdalommal emlitik azonban, hogy az adó kérdé- 
sében kérelmők még nem teljesíttetett; újra szorgalmazzák 
tehát a király megegyeztét, hogy a törvényhozás meghatáro- 

zásán felül szedett adók a jövőben beszámíttassanak. A jövő 
országgyűlés egybehivásának idejét szinte törvénybe kivánják 
igtattatni. S végre, igérvén, hogy miután az akadályok el 
vannak hárítva, az országos reformmunkálatokat, a kir. elő- 
adások értelmében, haladék nélkül tárgyalásba veszik: kérik 
egyszersmind a király megegyeztét, hogy az alkotandó tör- 
vények ne csak latin, hanem magyar nyelven is szerkesztes- 
senek, s a hasáblag megirandó mindkét szövegre adassék ki a 
szentesítés. — Rövidség s nagyobb összefüggés végett, je- 
gyezzük meg mindjárt itt, hogy a királynak e feliratra april 
9-kén (1826.) kelt válasza, ha mindenben nem is, a főbb 
pontokra nézve kielégítette az ország rendeit. Megegyezését 
adja a király, hogy a kormány alkotmányosságára vonatkozó 
1791-ki 10-dik, 12-dik és 19-dik t.-czikkek fölött új törvény 
alkottassék. Megismeri, hogy az adó meghatározására csak 
az országgyűlésnek van joga. De a mult években szedett adó 
többletének beszámitását a jövő három év adójába, bár meny- 
nyire óhajtaná is azt az alattvalók terheit lehetőleg könnyíteni 
kivánó atyai indulata, a kincstár körülményei nem engedik. 
Az országgyűlésnek minden három évben egybehivásáról szóló 
törvényt nem ellenzi megalkottatni ; de hogy a következő dié- 
tának határnapja is mindenkor a megelőző gyülésen tüzessék 
ki, sem szükségesnek, sem hasznosnak nem látja. Megegye- 
zik végre abban is, hogy a megyék egymás közti levelezésé- 
nek joga törvény által biztosíttassék. 

Olynemú volt még akkoron országgyüléseink tárgyalásainak 
modora, hogy az olvasó aligha találna benne elegendő érde- 
ket, ha őt idő- és tárgyalási rendben akarnók keresztülvezetni 
e hosszu, egészen az 1827-ki auguszt. 18-káig kinyujtott or- 
szággyűlés folyamán. A tanácskozások folyamát igen lassuvá 
s nehézkessé tette azon alkudozási modor, mely, a szőnyegre 
hozott tárgyakat illetőleg, egy részről a két tábla, más rész- 
ről a törvényhozó kar s a kormány összehangzásának s meg- 
egyezésének kieszközlésére nézve szokásban volt. A királyhoz 
csak akkor lehetvén valamely tárgyat felterjeszteni, midőn 

abban mind a két tábla megegyezett: midőn ezek véleménye 
egymástól különbözött, a két tábla határozatlan ideig mind 
addig váltotta egymással üzeneteit a tárgy fölött, mig végre 
egyik a másik véleményét elfogadva, összhangzás eszközölte- 
tett. Fontosabb tárgyakban nem ritkán történt, hogy a két tábla 
140—1415 üzenetet is váltott egymással, mig az egyesség köztök 
valahára létrejött. Ha pedig azután a felterjesztett tárgyra 
nézve, — mint majdnem minden fontosabb kérdésnél történt, 
— a kormánynak más volt a nézete vagy akarata: a tárgy a 
kormány ellenvetéseivel s érveivel ismét visszakerúlt a rendek 
táblájára. És minthogy a főrendek a kormány véleményét 
jobbára elfogadták, a két tábla közt megint hiányzott a nézet- 
egység; melyet ismét csak a fentebb leirt alkudozás s annyi- 
szor mennyiszer megújított üzenetváltás által lehetett kiesz- 
közleni. És ez mindannyiszor szintazonképen megújult, vala- 
hányszor a kormány ellenvetést tett az egymással valahára 
megegyezett két tábla közös felirata ellen. Csak ezután készült 
el s küldetett fel még a törvényjavaslat, melynek szerkezetét 
nem ritkán szinte csak több üzenet s fel- és leiratváltások 
után sikerült megállapítam. A kormány kényuralmi hajla- 
mainál fogva mindig arra törekedett, hogy a törvény szerke- 
zete homályos legyen, melynek kétes értelmű kifejezéseit a 
maga érdekében magyarázhassa. Ez volt oka, hogy a rendek 
gyakran kicsinységekkel bíbelődni, egyes kifejezések, sőt sza- 
vak beigtatása, kihagyása vagy módositása felett néha heteken 
s hónapokon keresztül küzdeni kényteleníttettek ; mert a tör- 
vénynek szigorú megfontolás nélkül leirt szava jogfoglalást 
vonhatott maga után a kormány részéről. 

De különben is ezen országgyűlés fő érdeme nem abban 
fekszik, hogy sok jó törvényt eredményezett, — mert ezek 
száma igen csekély ; hanem abban, hogy a nemzeti jogokat 
s az alkotmányosság fő elveit bőségesen megvitatta; s azokat 
ugy a vitatkozások alatt, mint a király eleibe terjesztett fel- 
iratokban hatalmasan nyilvánuló alkotmányos érzelem által 
tán még inkább, mint az e jogokra vonatkozó néhány új 

törvény által megszilárdította; ezen érzület erélyes, nem ritkán 
viharos nyilatkozataival a kormányt kényuralmi szándokai- 
ban megingatván s meggyőzvén, hogy a nemzet alkotmányos 
jogainak megcsonkitására hasztalan törekszik. De nem kisebb 
e gyülés érdeme abban is, hogy mi alatt a régi alkotmányos 
jogokat biztosította: a különféle kérdések hosszu, heves meg- 
vitatása által az eszméket földerítvén, az ismereteket gyara- 
pítván , a közértelmiséget szélesbítvén , egyszersmind a hiá- 
nyok érzetét is élénkítette, s utat tört a jövendő reformokra. 

Mellőzve tehát a lassu folyamu tárgyalások időrendi soro- 
zatát, csak azon főbb kérdések megvitatását fogjuk. elbeszélni, 
melyek körül leginkább nyilatkozik e gyülés szelleme, s me- 
lyek a nyert eredményeket is legjobban kitűntetik. E főbb 
tárgyak a következők : az előleges sérelmek és kivánatok ; a 
nemzetiség s nemzeti nyelv ügye; az adóügy s a magánosak 
pénzviszonyainak szabályozása; és a rendszeres reformmun- 
kálatok. Ezek majdnem mindegyike keresztülvonult az egész, 
két évig tartott országgyűlésen, a fel- és leiratok szerint hol 
az egyik hol a másik vétetvén, elébb a választmányi, majd a 
kerületi s végre az országos ülésekben tárgyalás alá. 

Az előleges sérelmek és kivánatok rovatába soroztattak a 
nemzetnek mind azon alkotmányos sérelmei és kivánatai, me- 
lyek az ország épségét, függetlenségét, védelmét, nemzeti mí- 
velődését, az állam gazdászatát, iparát, kereskedelmét és pénz- 
ügyét érdekelték s az octob. 22-kén felterjesztett feliratban 
foglalva nem voltak. Ide tartoztak egyebek közt: Erdély egye- 
sitése az országgal, addig is pedig, mig ez megtörténhetnék, 
Zaránd, Kraszna, Kővár és Közép-Szolnok megyéknek, melyek 
az országgyűlés nyelvén röviden «részeknek» neveztettek, 
haladéktalán visszakapcsoltatása; a magyar kir. kamarának 
tényleges függetlensége a közönséges udvari kamarától; a 
bánya- és sóügy ; a sóár meghatározásának joga ; a papirpénz ; 
a kormánytól a magánosak pénzügyi viszonyainak szabályo- 
zására 1812-ben kibocsátott ideiglen (provisorium); az ipar 
és kereskedelem akadályai, a vámügy stb. 

E tárgyak felett hár januárban (1826) megkezdettek a ta- 


nácskozások ; s a két tábla, mivel nézeteik egymástól sokban 
különböztek , mindenik tárgy fölött számos üzenetet váltott 
egymással. Az alsó házi tagok, e vitatkozások folytában, újra 
meg újra szemlét tartottak a kormány elkövetett törvénysér- 
tésein, elpanaszlák a kényuralom hatalmaskodásait; és a fő 
alkotmányos elveket és törvényeket nemcsak világosan helyre- 
állíttatni, hanem újabb biztosítékokkal is körülsánczolni ki- 
vánták. Mindenki c az alkotmány körülbástyázásának » szük- 
ségét forgatja vala nyelvén. A főrendek ellenben a nádor fő- 
herczeg vezetése alatt, — ki e viták közt széles ügyismeretének, 
az ellenkező vélemények iránti türelmének, sőt, kényes állása 
daczára , nem ritkán szilárd alkotmányos érzelmeinek is fé- 
nyes bizonyitványait adta, ") megelégedni akartak azzal, hogy 
a kormány a törvénytelen térről tényleg lelépett, s veszélyes- 
nek tarták, annak jelenleg mutatkozó jó akaratát heves kike- 
lések, túlbuzgó ellenzés által koczkáztatni. 

April közepén az egyesség a két tábla közt valahára létre 
jővén, a felirat utnak eresztetett. Mondják ebben egyebek 
közt az ország rendei, hogy a bajok főforrását azon kormány- 
rendszer képezi, mely az ország alkotmányának s törvényei- 
nek szellemével egyenes ellentétben áll. E rendszert kivártják 
tehát megváltoztatni azon módok s elvek szerint, melyeket 
az octob. 22-kei, fentebb idézett, feliratban előadtak; kije- 
lentvén, hogy mig azok ő felsége által őszintén el nem fogad- 
tatnak s nem valósíttatnak: a törvényhozásnak rendelkezése 


') Nem is tagadták meg tőle elismerésöket az ország rendei. Marcz. 18-án, 
a főherczeg nevenapján őt a főrendek nevében felköszöntvén, gr. Brunszvik 
József országbíró, egyebek közt igy szóla hozzá: c Valóban, a legnehezebb 
és szövevényesebb tárgyakban, midőn magunkat mármár fenakadni látók, 
cs. kir. főherczegséged, a maga sajátságos elmeélével, az ügyek alapos isme- 
retével, s kellemes és világos előadásával , minden csomót akként szokott 
megoldani, hogy mi azonnal szinte ragadtatunk véleményéhez ; s csodál- 
kozás és örömélvezet közt hallgatjuk édes szónoklatát, melylyel bármi bo- 
nyodalmat oly könnyűséggal fejt meg. > 


1826. 


1826. 

azokban sem nyerhet kellő sükert, miket most a nemzeti sé- 
relmek s kivánatok tárgyában felterjesztenek. — Az eredmény 
a rendek e nézetének helyességét teljesen igazolta. Bár azon- 
ban nem értek is czélt e fölterjesztéssel, egészen meddő még 
sem maradt e tárgyak megvitatása. Ama bátor hangu, heves 
vitákban, melyek e tárgyakban utóbb, a kormány tagadó vá- 
lasza következtében, ismét számos ülést foglaltak el, az igaz- 
ságot leplezetlenül hallatták a kormánynyal; s a kényuralmi 
kormányrendszert, ha még most nem döntötték is meg, leg- 
alább annyira megingatták, hogy a kormány azontúl. kény- 
telen lőn óvakodóbbá lenni s több tiszteletet tanusítani az 
alkotmány s törvények iránt. Más részről e szenvedélyes szó- 
váltások alatt mind világosabban át kezdék látni, hogy az 
alkotmányosság szilárditására nem elegendő az ősi épület fa- 
lainak tatarozása, mi a gyülés elején egyedüli törekvésök vala; 
hanem a kor szellemében új, tágasabb alapokat kell annak 
vetni, hogy bizton megállhasson és a kor igényeinek meg- 
felelhessen. 

E sérelmi kérdések, sőt általában az országgyűlésen sző- 
nyegre került tárgyak közt egy sem okozott oly élénk s heves 
vitákat, mint az adó ügye, melylyel a nem-nemes osztályok 
társadalmi állapotának kérdése is kapcsolatba hozatott. 

Miként már fentebb érintők, a követek táblája, a sérelmi 
politika elvei szerint, ugy vélekedék, hogy a kormánynak az 
adóügyben elkövetett alkotmánysértése teljesen csak ugy lesz 
megorvosolva; ha azon néhány millió forint, mely a mult 
években a törvényes adón felül hajtatott be, a jövő évek adó- 
jába beszámíttatik s ez törvényben is kifejeztetik. A főrendek 
közt is többen voltak, kik a rendekkel ebben egyetértettek ; 
s gr. Zichy Károlynak egy beszéde, melyben, XIV. Benedek 
pápa irataiból idézve, mondá, hogy ca bün addig meg nem 
bocsáttatik, mig az orzott vagyon vissza nem adatik (non 
dimittitur peccatum, nisi restituatur ablatum)», magára az 
udvarra is nagy hatást tett. A főrendi többség mindazáltal e 
kérdést nem akarván élére állítani, sokáig ellenzé a rendek 

véleményét. De végre még is csak győzött ezek értelme, s a 
felirat e szerint küldetett fel Bécsbe. A rendek számitása 
szerint a kormány mintegy két millió négyszázezer p. fttal") 
szedett többet az utósó évek alatt az 1812-ben megállapított 
hadi adónal; ezt tehát három részre felosztva, a jövendő 
három év adójából kivánták levonatni; mi ezen évek mindeni- 
kében négy millió p.-ítban lőn megállapítva. Egyébiránt a 
feliratban azt is hosszan fejtegetik az ország rendei, hogy 
az ország anyagi állapotának pangása múlhatatlanul igényli 
az ipar s kereskedelem élénkítését. Kérik ennél fogva a 
királyt, nevezzen ki néhány alkalmas egyént, hogy a rendek, 
ezekkel értekezvén, a vámügyet még ezen országgyűlésen 
szabályozhassák. 

De e feliratban csak azon elvek iránt egyeztek meg az or- 
szág rendei, melyek az adóviszonyokat a kormányra nézve 
szabályoznák : az adóra vonatkozó némi egyéb kérdések iránt 
azonban még hosszan s hevesen folytak a viták. Az adóösszeg 
meghatározásánál a jobbágyok fizetési képessége, anyagi ál- 
lapota is szőnyegre kerűlt; az adózók összeirásának kérdése 
pedig alkalmat nyújtott megpendíteni ama kérdést: vajjon 
adózzanak-e azon okleveles nemesek, kik urbéri telkeket mi- 
velnek ? 

Az önzetlenség, fevilágosodás s a köz érdekeknek előitéle- 
tektől ment felfogása e gyülésen még koránt sem tett a rendek 
közt oly nagy haladást, hogy már a nem-nemes osztályok 
társadalmi állapotának javitására is hajlandók voltak volna 


') E számvetés a következő: az ország a lefolyt három év alatt köteles 
volt volna fizetni összesen 16,010,560 ftot váltó czédulában ; a kormány 
azonban beszedett 10,171,181 ftot pengő pénzben, azaz: 25,236,818 ftot 
váltó czédulában. Az ország tehát a törvényes adónál többet fizetett 
9,226,257 fttal v. cz. De mivel a kincstár a termesztményeket a várme- 
gyéknek pengő pénzben számította 2,178,610 ftra, mit egyébiránt csak 
váltó czédulában kellett volna számítania: a kilencz milliónyi fizetési több- 
letből levonandó 3,267,916 ft. v. cz. E szerint tehát a törvénytelenül sze- 
dett adórészlet teszen 5,958,340 ftot v. cz. vagy is 2,383,336 ftot p. pénz- 
ben, mi aztán a jövő három év adójába kivántatott beszámíttatni. 


1896. 


. Jun. 40. 


1836. 


170 Második könyv. Az alkotmány helyreállítása. 


kiterjeszteni gondoskodásukat. Nagy Pál, ki már az 1807-ki 
országgyűlésen is lelkesen szólott az adózó nép érdekében, 
most újra megragadta az alkalmat, s hatalmas szónoklattal 
sürgeté a rendeket az adózó nép állapotának javitására. Indít- 
ványa felette mérsékelt, inkább csak emberies, mint szabad- 
elvű vala. A többi rendekkel együtt még maga is azon véle- 
ménynek lévén ápolója, hogy a nemesi kiváltságok az alkot- 
mány lényegéhez tartoznak: indítványa csak addig terjedt, 
hogy, maga az ösi alkotmány fentartása érdekében, szůntessék 
meg a rendek mind azon visszaéléseket, melyek az urbéri 
viszonyokban a jobbágyokat oly súlyosan terhelik; s adják 
meg a népnek mind azt, mit az alkotmány korlátai közt 
megadni lehet. De még sem az osztó igazság sem a valóban 
szabad alkotmányosság elveinek nem nyílt meg a rendek 
kebele. Még azt sem látták át, hogy magát e kiváltságos ősi 
alkotmányt is csak ugy tarthatják fenn épségben, ha a visz- 
szaéléseket megszűntetik. Azon szép, a maga nemében egyet- 
len jelenetnek, miszerint a nemesség maga küzdött a jobbá- 
gyok mellett a kormány ellenében, s pedig nemcsak egyedül 
a visszaélések megszűntetése s az urbéri terhek könnyitéseért, 
hanem általában is a nép teljes felszabadítása s a közös te- 
herviselés elveiért, — e szép jelenetnek csak néhány évvel 
később, az 1832-ki éven túli időkben leendünk tanúi. Most 
a nemesség, mely épen az ősi kiváltságos alkotmány sérel- 
meinek orvoslatáért küzdött annyi hévvel, még hallani sem 
akart a társadalmi állapotok hibás, hiányos voltáról, s azon 
sérelmekről, melyek az alkotmány sánczain kivül álló nép 
millióit terhelik. A nemes lelkű szónoknak, bár csak a kiál- 
tóbb visszaéléseket óhajtá megszűntetve látni, epés kikelése- 
ket, méltatlan gyanusitásokat kellett maga ellen hallania. 
Sokan a kiváltságok e vakbuzgó védői közől, nemes tüzű 
beszédét végre félbenszakasztván, s őt az alkotmány felforga- 
tójának gáncsolván, csoportosan hagyták el a teremet. De épen 
e fellobbanó harag, mely a különben legkedveltebb, legnép- 
szerűbb szónok ellen kitört, kétségtelen bizonyitványa annak, 


Első fejezet. Az 1825-ki országgyűlés. 171 


hogy leggyöngébb s betegebb oldalukon érzék magokat ta- 
lálva e túlbuzgó kiváltságosak ; s bizonyítványa annak is, hogy 
azon idő óta, midőn Nagy Pál először lépett fel ezen tárgy- 
ban, bár csekély, de némi haladást még is tett a rendek 
igazságérzete s felvilágosodása. 1807-ben hasonló inditványát 
még nagy közönynyel, szánakodó gúnymosolylyal, «non stul- 
tiset — ne eszelősködjék » felkiáltással mellőzték a kiváltságok 
bálványozói; most azonban a szónok szavai már nem hang- 
zottak el nyomtalanul. A diadalnak, melyet a szabad nép és 
szabad föld elve 1848-ban végre teljesen kivívott, ez volt 
első stadiuma. 

Szerencsésebb lőn Nagy Pál az adóügy körül tett másik 
indítványával, melyben hatalmas szelleme különben szinte 
arisztokratikus rendszerének korlátain őt magát is túl, oly 
czél felé ragadta, melyet még önmaga sem sejtett. Az adó 
alá vetett urbéri telkek összeirásának rendezéséről lévén"szó, 
kérdés támadt: kötelesek-e adót fizetni azon nemesek, kik 
ilyféle urbéri telkek haszonvételét éldelik? Az ily elszegénye- 
dett, s nagyobb uradalmak jobbágytelkeire telepedett neme- 
sek száma jelentékeny volt némely vármegyében; s azoknak 
adómentessége, mi, az egész nemességre egyaránt kiterjedő 
kiváltság elvénél fogva, eddigelé szokásban vala, tetemesen 
csorbítá az adó alapját, az urbéri telkeket, s terhelé az adozó 
jobbágyokat. Nagy Pál ezen urbéri földeken lakó nemesek 
adómentességét is azon visszaélések közé sorozta tehát, me- 
lyektől meg kell tisztítani az ősi alkotmányt, hogy fenmara- 
dása biztosíttassék; és szónoklatának egész hatalmát reáfor- 
dítá, hogy a kérdés akként döntessék el, miszerint a neme- 
sektől használt urbéri telkek is az adózók közé rovassanak. 
A vitatkozás rendkivül hevessé lett; a túlbuzgó kiváltságosak 
ismét az alkotmány felforgatását emlegették s mérges kifa- 
kadásokban gáncsolták a szónokot. A többség mindazáltal 
most, a főrendek által is sürgetve, végre Nagy Pál vélemé- 
nyére hajlott, s az urbéri telken lakó nemesek adózását 


határozattá emelte; de még is oly záradékot adván hozzá, — 

hogy az eddig nem adózott ilyféle nemeseknek csak utódai 
kezdjék meg az adófizetést. Nógrád megye utóbb még e 
végzés ellen is óvást tétetett követei által az országgyűlésen ; 
de egy királyi leirat által rendre utasíttatott. Ezen, látszó- 
lag csekély fontosságu végzésnek, néhány év mulva, miként 
alább látandjuk, nagy lett eredménye: a nagyszámu urbéri 
nemesség e kiváltságától megfosztva lévén, az adóügyre nézve 
azontúl a többi adózókkal egyesült, s kivívni segíté a közös 
teherviselés elvének diadalát. . 

Épen az napon, midőn e nevezetes végzés, feliratba foglalva, 
a királyhoz küldeték, érkezett le ennek válasza, az adó tárgyá- 
ban jun. 10-kén kelt feliratra. E válasz nagy elégületlenséget 
ébresztett az ország rendei közt; mert az udvar sem a meg- 
ajánlott négy millió ftnyi adóval nem elégedett meg, sem a 
mult évek alatt törvénytelenül szedett adóöszvegek beszámi- 
tását nem akarta megengedni; ama bizottmányról pedig, 
melyet a rendek a vámügy szabályozása végett kiküldetni 
kértek, említést sem tett. A viták tehát e kérdések felett pár 
nap múlva hasonló hévvel s érvekkel folytak a rendek táblá- 
ján, mint az első tárgyaláskor. De nem maradhatott észrevétel 
nélkül, hogy az ellenzék némely kitünő szónokai most vagy 
nem vettek részt a vitatásban, vagy épen abban kezdének 
működni, hogy a rendek s a kormány egyesítésére hidat ké- 
szítsenek. A többség azonban még állhatatosan megmaradt 
elébbi értelménél, s egy újabb feliratban is sürgeté annak 
elfogadását a királynál. Az udvar ekkoron már meg volt győ- 
ződve, miképen csak kitartásra van szüksége, hogy a rendek 
engedékenyekké váljanak; mert egyenesen az ő titkos müűkö- 
déseinek eredménye volt ama véleménymódositás, melyet az 
említett szónokok az utósó tárgyalás alatt nyilvánítottak. 
Újabb válasza is megegyezett tehát az elébbivel: szorgalmazá 
az adóösszeg felemelését; lehetetlennek állitá a mult években 
szedett adók többletének beszámitását. Hogy az udvar, leg- 
alább egy részben, helyesen számított, azonnal kitűnt, mihelyt 
e leirat tanácskozásba vétetett. A rendek, látván, hogy a kor- 

mányt nem fogják a magok értelmére hajlíthatni, ezentúl 1826. 


csak oda törekedtek, hogy az elvet mentsék meg. E végett 
azt határozták, hogy kéressék fel ez ügyben a nádor, ki 
egyébiránt is huzamosabb idő óta Bécsben vala: járna sze- 
mélyesen közben a királynál; s ha neki ezt arra bírnia sike- 
rülend , hogy a beszámitás igazságát egy alkotandó törvény- 
ben elismerje, s ennek következtében a még fenlévő adó- 
hátralékokat eltörülje: ők is elállanak a tényleges beszámitás 
követelésétől; a jövő évek adóöszvegét mindazáltal most sem 
akarák felebb emelni, nagy lévén az adózó nép pénztelensége. 

A nádor, ki maga is e közvetitésen dolgozott, örömmel 
teljesíté a közbenjárói tisztet, s már december 5-kén meg- 
hozá a király válaszát, mely szerint ő felsége nem ellenzé, 
hogy a beszámítás egy törvényczikkben illő módon megem- 
líttessék, s az adóhátralékok is elengedtessenek; az állam 
szükségeitől indíttatva mindazáltal tovább is kénytelen szor- 
galmazni az adóösszeg felemelését. Előadása folytában re- 
ményét fejezé ki a nádor főherczeg, hogy, ha a király e ki- 
vánata teljesíttetik, az ország is fog tőle várhatni némi ked- 
vezéseket a már felterjesztett sérelmek s kivánatok tárgyaiban. 
Kéri tehát a rendeket, ajánlanák meg legalább az 1790-ki 
adómennyiséget. «Nem csak azon szoros kötelességnél fogva, 
— mondá egyebek közt — melylyel, mint az ország első 
tisztviselője, tartozom, s nem is csak a király s nemzet közti 
közbenjárói tisztemnél fogva ; hanem még inkább azon őszinte 
szeretetből, melyet a kedves haza iránt jó és bal szerencsében 
egyaránt tanusítottam, s a jövendő feletti aggodalomból, ja- 
vaslom az ország rendeinek: hogy az adómegajánlás e fontos 
ügyében, mely már oly hosszan tárgyaltatik, annál inkább 
ügyekezzenek megfelelni ő felsége kivánatának; minthogy az 
adózó nép iránti hajlama s atyai gondoskodása szerint el van 
határozva, hogy megragadjon minden alkalmat, mely a nem- 
zeti ipar emelésére, a nép teherviselési képességének gyara- 
pitására módot nyujthat.» A nádor, miként a trón, ugy az 
ország rendei előtt is czélt ért közbenjárásával: a rendek, az 

urak által is szorgalmaztatva lévén, az 1790-ki adóösszeget 


(4,395,000 ft.) végre megajánlották, reményöket fejezvén ki, 


hogy az előleges sérelmek tárgyában ő felsége is kegyelmes 
választ adand az országnak; s különösen az anyagi érdekek 
gyarapitása végett, a vámügyet, az ország rendeinek felter- 
jesztése szerint, méltányosabban fogja rendeztetni. A király 
megelégedéssel fogadta az ajánlatot, s újabban is igéretet tőn, 
hogy gondja lesz a nemzeti ipar gyarapitására. 

Valamint az alkotmányos jogok tekintetében legfontosab- 
bak voltak azon tárgyalások, melyek következtében az adó és 
újonczszedés körül a mult években szenvedett törvénysérel- 
mek orvosoltattak ; s a nemzet joga, mely szerint adót s újon- 
czot csak az alkotmányos törvényhozás vethet ki az országra, 
teljesen helyreállíttatott: ugy a nemzetiségre s nemzeti mi- 
veltségre nézve a hazai nyelv kérdése foglalja el az első helyet.. 

Az oly nagy hévvel és szenvedélylyel folyt nyelvújítási 
harcz, s az új iskola által oly hatalmas lökést nyert fiatal 
nemzeti irodalom, a mult évek politikai forrongása mellett is, 
szakadatlanul ébren tartja vala a nemzet figyelmét, érdekelt- 
ségét a nemzeti nyelv iránt. Nem csoda tehát, hogy a megyék 
nagy része e tekintetben oly utasítással látta el követeit, hogy 
a nemzeti nyelvet a latin helyébe az igazgatásban hivatalossá 
ügyekezzenek emelni. A nemzeti nyelv ügye ennek követ- 
keztében a sérelmek és kivánatok pontjai közt előkelő helyet 
foglalt el. Nem volt senki — a horvát- és tótországi követeket 
sem véve ki, az országgyűlésen, ki azt nem pártolta volna; 
a legértelmesebbek s élükön Nagy Pál, ennek még az 1807-ki 
országgyűlésen mondott nevezetes beszéde szerint, a nemze- 
tiség ügyét még a szabadságénak is méltán elejébe helyezték; 
minden alkalmat megragadtak, melyben a nemzetiség ér- 
zelmének szilárditására hathatának, s az elődök által oly bú- 
nösen elhanyagolt nemzeti nyelv ügyét az országnak szivére 
kötheték. A sérelmek és kivánatok iránt intézett feliratnak e 
szerint egyik fő tárgyát tette a nemzeti nyelv országos divata. 
Megegyezése kéretett a királynak, hogy a nemzeti nyelv már 

ezen országgyűlés törvényczikkei által helyeztessék be a maga 1826—1827. 
jogaiba, s e törvények a latin mellett magyar szövegben is 
adassanak ki; a közigazgatásban s a közoktatásban pedig, 
első kezdeményül, azoknak legalább némely ágaira nézve le- 
gyen kötelező a magyar nyelv. E kivánatok egészen meg- 
egyeztek azokkal, melyek már az 1811-diki országgyűlésből 
terjesztettek vala fel. De az oly igen jogos kivánat, hogy meg- 
tagadása alig látszhatnék lehetségesnek, mint akkor, ugy 
most sem teljesíttetett. A nemzet képviselői ezt annál roszabb 
néven vehették, minthogy a kormány, mely a franczia hábo- 
rúk alatt, a nemzetet bővebb segélyezésre buzdítandó, né- 
mely felszólitásait önként magyarul adta ki, a kérelem meg- 
tagadását semmi alapos érvvel nem indokolhatá. Fájdalmasan 
látá ebből a nemzet, hogy az udvar még nem hagyott fel 
egészen harczával a nemzetiség ellen; meggyőződhetett egy- 
szersmind arról is, hogy csak kitartó hazafiui buzgalom s 
törekvés képes valamint kifejteni, ugy természeti jogaiba is 
visszahelyezni a nemzeti nyelvet. 

A tanácskozásokban, melyek e nemzeti kincs felett folynak 
vala, felmerült ismét egy magyar tudós társaság eszméje, 
melyet Révay Miklós, nemzeti nyelvünk tudományos rend- 
szerének e halhatatlan megalapítója az 1790-ki országgyűlés 
rendeinél oly hazafias hévvel, de süker nélkül szorgalmazott. 
A fő akadály akkoron a költséghiányban détezett; mert az 
ország rendei, sem a kormány által az utólsó fillérig igénybe 
vett közjövedelmekből nem voltak képesek, e czélra a szük- 
séges pénzforrást kimutatni ; sem annyira nem valának még 
áthatva egy ilyféle intézet égető szükségéről, hogy annak 
alapjait saját erszényeikből, magán áldozatok utján, kiállítani 
hajlandókká lettek volna. Az üdves eszme több ízben meg- 
pendíttetett ugyan a század első tizedében lefolyt országgyű- 
léseken is; minthogy azonban annak valósitásáról tervet már 
azon országos bizottmány is készített, melyet az 1790-diki 
országgyűlés a tudományi tárgyak kidolgozására rendelt vala ; 
e bizottmányi munkálat tárgyalását pedig a kormány a többi 


1826—1827. 

reformokkal együtt mind későbbre halogatta: a magyar aka- 
démia mind eddig nem léphetett életbe. Pedig már nem 
hiányzának egyes buzgó hazafiak, kik annak megalapitására 
áldozni nem kevesbbé voltak volna hajlandók, mint a tervben 
lévő hadi akadémiára. Egyebek közt Marczibányi István, hír 
szerint, ötven ezer forinttal volt járulandó a pénzalap kiálli- 
tásához. 1810-ben e jeles hazafi is elhunyt; s mivel az aka- 
démia felállásához már nem volt reménye, végrendeletében 
egy jutalmazó intézetet alapított, mely, mint fentebb emli- 
tettük, a nyelv mívelésére évenként pályakérdéseket túzne ki, 
s azonkivül az év folytában megjelent legjobb magyar elme- 
műveknek osztana díjakat. 

Ezen intézet, az ösztön, melyet az nyelvünk, irodalmunk 
mivelőiben ébresztett, s általában ifju irodalmunknak re- 
ményteljes haladása még inkább hatványozák a köz kivánatot 
egy oly nemzeti intézet felállítása iránt, mely elégséges pénz- 
alappal ellátva, s a kitünőbb irodalmi erőket keblébe fo- 
gadva, testületileg mivelése alá vegye a nemzeti nyelvet s 
irodalmat. Ily viszonyok közt az országgyűlésnek is lehetet- 
len volt mellőzni a közkivánat e tárgyát, midőn a nemzeti 
nyelv országos divatának kérdése került a szőnyegre. No- 
vember 3-kán tűzetesen e tárgy körül forgott a kerületi ülés- 
ben együtt lévő rendek tanácskozása. A tudós társaság felál- 
litásának módjairól folyt a vitatkozás. Némelyek csak a Marczi- 
bányi-féle intézet módjára, de nagyobb mérvben teendő ju- 
talmazások, a jelesebb munkák kiadásának könnyítése s a 
könyvkereskedés emelése által vélék elősegítendőnek az iro- 
dalmat. A nagy többség mindazáltal csakegy akademia-szerű tes- 
tület felállítása által hitte elérhetni a kivánt czélt. És hang- 
zának szépnél szebb beszédek: okoskodásban, óhajtásokban 
nem volt hiány; de a kérdés csomója, a szükséges pénztőke 
kiállításának módja megoldatlan maradt. A tanácskozás fo- 
nala a következő napon megint felvétetett, s folyt a vita, egy 
ideig ismét hasonló eredménytelenséggel. Feláll végre Nagy 
Pál, kinek lángszavai már több ízben máskor is lelkesedést 

szültek a nemzeti nyelv s nemzetiség ügyében. Szónoklatában 1836—1897. 


élénk szinekkel ábrázolá nemzetiségünk ügyét, s megraga- 
dólag mondá el, miképen a honi nyelvet s vele együtt a nem- 
zetiséget eddigelé leginkább a, pislogó mécseik mellett job- 
bára éhezve, sanyarogva munkálkodó, reményt, szerencsét s 
egész életőket feláldozó, szegény hazafiak szívvérökkel men- 
tették meg az enyészettől: ám, ugymond, fejtse, képezze ki 
azt ezután az ország dúsgazdag nagyjainak hazafias áldozata; 
mert ide is, mint az egykori hadvezér szava szerint a hábo- 
rúhoz, három fődolog kell: pénz, pénz és ismét csak pénz! 

A csendben, mely a szónok e szavait követé, egy férfiu 
álla fel, ki eddig Nagy Pál háta mögött ülve, a tanácskozá- 
sokat, melyekben mint a háznak nem tagja, s csak puszta 
hallgató, ténylegesen nem vett részt, feszült figyelemmel és 
egyre növekedő érdekkel kiséri vala. Szomszédai, Nagy Pál 
beszéde alatt, a lelkesedés tüzét láthaták lobogni szemeiben. 
E férfiu Széchenyi István gróf, felső házi tag volt, ki bár a 
törvényhozó karnak sérelmi vitatkozásaiba eddigelé még nem 
ártotta magát, s a divatos politikával általában nem sokat 
törődött, a köz figyelmet még is már több tekintetben magára 
vonta. «Egy katonatiszt, — irja jól talált jellemrajzában b. 
Kemény Zsigmond, — egy katonatiszt, ki egyenruháját meg- 
tartva, akar a közdolgokba vegyűlni ; egy, a magyar nyelvet 
még hibásan beszélő férfiu, ki életének nevezetes részét kül- 


földön tölté; egy gazdag és fényes család sarjadéka, ki a la- 


tinul szónokló és németül társalgó fő rendek tanácskozmányá- 
ban az anyai nyelv édes hangjait szándékozik, több barátjaival 
egyesűlten meghonosítani; Széchenyi Ferencznek, a hazáért 
annyit áldozott országnagynak, európai magasabb körökben 
élő fia, ki különösen azért siet a honatyák közé, hogy a 
magyar palotákban alig ismert, hidegen fogadott, vagy leg- 
fölebb szánalomból eltűrt nemzetiség bajnokává avassa magát 
fel; — mind ezen tekintetek bizonyos fénykörbe emelték 
Széchenyit; érdekességet ruháztak reá, mielőtt érdemei va- 
lának; a köz figyelmet személye iránt felköltötték, mielőtt 

4836—1827. szólott volna, és népszerűségére a kedvező légkört korán el- 


készítették.» A köz figyelem e perczben, midőn a honi nyelv- 
ről s nemzetiségről folyt a vitatkozás, és őt annak közepette 
felállani láták, annál inkább reáfordult, mert már némileg 
megszokta a közönség tőle e tekintetben jót, szépet, kitünöőt 
várni. Mindjárt az országgyűlés elején híre kereng vala, mi- 
képen leginkább azért jött a gyülésre, hogy hazájának a 
nemzetiség ügyében valamely hasznos szolgálatot tegyen; és 
valóban is, mióta a társalgási klubbot megalkotta, leginkább 
a nemzetiség biztosítása s kifejtése képezé beszélgetései tár- 
gyát; ez volt mindig az alapeszme, melyből kiindulni s melyre 
visszatérni szokott barátságos discussioiban. 

A köz csendben, mely Nagy Pál végszavait a különben 
lármás, zsibongó teremben felváltotta, a törvényhozó kar 
. hallgatása azon óhajtást látszék kifejezni: vajha elég lelkesek 

volnának hazánknak a nemzetiséget eddig végkép elhanyagolt 
nagyjai, áldozni kincseikből e szent ügyért! És minden szem 
a felállott Széchenyire fordula, minden fül feszült figyelem- 
mel lesé a szólni kezdő szavait: a Nekem, mondá ő, itt sza- 
vam nincs. Nem vagyok tagja a követek házának. De birtokos 
vagyok; és ha feláll oly intézet, mely a magyar nyelvet ki- 
fejtse, mely avval segítse elő honosainknak magyar nevelte- 
tését, jószágomnak egy évi jövedelmét feláldozom reá.» Csak 
ennyiből állott Széchenyi szűzszónoklata; de egyszerű rövid 
beszéde villanyerővel hatotta meg a közönséget s határtalan 
 lelkesedésre, szűnni nem akaró taps- és éljen viharra ragadta 
a gyülekezet tagjait. 

És midőn a csend némileg helyreállott, csak azért látszék 
szünetelni a közönség, hogy a lelkesedés újabb kitöréseire 
nyerjen tárgyat; mert a szép példa nyomban nemes köve- 
tőkre talált. Gróf Andrássy György, gömöri követ tiz, gr. 
Károlyi György, Szatmár képviselője negyven, Vay Ábrahám, 
Zemplén követe nyolcz ezer forintot még azon gyülésben 
ajánlottak fel e czélra a hazának. Hozzájárultak utóbb mások 


— aihe 

is, minek következtében még ezen országgyűlés folytában 1826—1821. 
250 ezer ezüst forint gyűlt össze az intézet alapjául.") Párt- 

fogását a nádor, József főherczeg vállalta magára. Az ország 

rendei pedig törvényt alkottak, miszerint az alapítók által 
felállítandó akadémia terve és szabályai megerősitésül a ki- 

rálynak s a jövő országgyűlésnek is elejébe terjesztesscnek. 

— A magyar nyelv országos divatára nézve egyébiránt e 
gyülésen semmi engedményt nem lehetett kinyerni a kor- 
mánytól. — 

A királyi előadások, miként fentebb elbeszéltük, a királyné 
koronáztatásán kivül, a magánosak régiebb pénzviszonyaiban 
a papirpénz kétszeri leszállítása folytában támadt zavarok 
elintézését, s az 1790-ki országos bizottmányok rendszeres 
reformmunkálatainak tárgyalását foglalták magokban. Tény- 
leges eredményt e gyülés sem az egyik sem a másik feladat- 
ban nem mutathatott elő. 

Mi az elsőt illeti: bár mennyire éreztetett is a magánosak vénzviszonyal, 
régiebb pénzviszonyaiban szüksége olyatén szabályoknak, me- g 
lyekre az ilyféle ügyeket ellátó törvényszékek itéleteiket ala- 
píthassák ; mindazáltal a kormánynyal most sem tudott meg- 
egvezni a törvényhozás. A kormány most is, miként már 
1811-ben, a mult évek finánczmunkálatainak alapján kivánta 
intéztetni a szabályozást; mire a rendek, nehogy ezen, ön- 
kényes rendeleteken alapúló finánczmunkálatokat helyeselni, 

s bár közvetve, törvénynyel is támogatni látszassanak, ha- 
jólni egyátaljában nem akartak. A kormány több fel- és lei- 


!) Az első alapítók nevei s adományai ím a következők: József főherczeg 
nádor tiz, gr. Széchenyi István hatvan, Vay Ábrahám nyolcz, gr. Károlyi 
György negyven, Andrássy György , Batthyányi János, Eszterházy Mihály, 
ifj. Eszterházy Károly, Széchenyi Pál és Festetics László grófok külön tiz- 
tiz, Justh Gábor és Inkey Ímre egy-egy , Batthyányi Fülep herczeg ötven, 
Cziráky Antal gr. három , Keglevich János gr. hat, Kopácsy József vesz- 
prémi püspök, Zay Károly b. külön két, Mandell Károly b. és Pápay Sámuel 
egy-egy ezer forintot, a Teleki testvér grófok őt ezer forintot s egy 30,000 
kötetnyi könyvtárt, végre Sándor István tiz ezer forintot, egy könyvtárt, 
érem- s más gyűjteményeket ajándékozott az intézetnek. 

1826—1827. ratok után végre meggyőződvén, hogy egyességig nem fog 
fejlődni a dolog, azon kijelentéssel vetett véget a tárgyalás- 
nak: hogy a következő országgyülésig ügyekezni fog a régi 
papirpénzt egészen kivenni a forgalomból, minek következ- 
tében e tárgy felett aztán könnyebb leend határozni. " 

A rendszeres Az 1790-ki országos bizottmányok rendszeres reformmun- 

reformmonkt- kálatai, miként azt más helytt") elbeszéltük , a közigazgatás 
összes , elavult rendszere kijavításának vagy újjáalakitásá- 
nak terveit foglalták magokban. De ezen országgyűlés, mint 
már az eddig elmondottakból is elégségesen kitűnik, a re- 
formoknak egyátaljában nem vala kedvező. A kiváltságokhoz 
még túlbuzgóan ragaszkodó rendek lelkét a sérelmi politika 
tartá egészen elfoglalva. E tekintetben még a legmérsékel- 
tebbek s elfogulatlanabbak sem birtak oly képzettséggel, hogy 
az államtudományok európai szinvonalára felemelkedni tud- 
tak volna. S mily reformokat lehetett volna várni azon ren- 
dektől, kik egyedül a törvény holt betűiben, nem pedig életre 
való institutiókban, korszerű javitásokban keresték az alkot- 
mány biztosítékait; kiknek többsége zugó haraggal hagyá el 
a tanácskozási teremet, midőn Nagy Pál inditványozá, hogy 
az urbéri visszaélések, a nemesi kiváltságok épségben tartása 
mellett, orvosoltassanak? E szellemre vonatkozik a követek 
egyik legjelesbike, a tudományosan mívelt Dessewffy József 
gróf, szabolcsi követ, midőn (1826-ki sept. 30-kán) barát- 
jának, Kazinczy Ferencznek írja: «A mostani országgyűlés a 
környülállások összefüzésénél fogva, legkisebb jót sem hozhat, 
de hozhat sok roszat; vagy azt kell kivánni, hogy tartson 
még egy ideig minden resultatum nélkül, vagy hogy resul- 
tatum nélkül oszlassa el ő felsége.... Legjobb volna, mond 
tovább, a mostani időben aludni egy pár esztendeig, és azu- 
tán felébredni.» A tanács azonban helyesebb leend vala, ha 
ugy hangzik, hogy legjobb volna egy pár esztendeig tanulni 
s készülni, és azután látni a reformokhoz. Ennek szükségét 


1) Lásd: « Magyaroszág Történelme » czimű munkámat VI, 84, kövv. 

azonban érzé maga a rendek többsége is. Minek tárgyalását 1826—1827. 
a nemzet a század első tizedében oly hévvel, de hasztalan 
szorgalmazá a kormánynál: e reformmunkálatokat most csak 
a kormány ismételt sürgetése után tűzték ki napi rendre. 
És alighogy azokat tárgyalni kezdték, átlátták magok is, hogy 
a képviselő testület nagy többségénél az államtudományok- 
ban több készültség, nagyobb szakavatottság szükséges ahhoz, 
hogy ily terjedelmes reformmunkálatokat, melyek a közigaz- 
gatás minden ágait átfogják, helyesen megitélni s azokat a 
mindenek fölött féltett ősi alkotmány veszélye nélkül életbe 
léptetni képesek volnának. De észrevették azt is, hogy 1792 
óta, mikoron e munkálatok készülének, a világ mindenben 
nagy fordulaton esett keresztül ; sok körülmény egészen meg- 
változott, új hiányok s új szükségek merültek fel a nemzeti 
élet szinvonalára, melyekről e, korukat tekintve, különben 
elég helyes munkálatokban nincsen gondoskodva. Nem te- 
hettek volna ezeknél fogva most helyesebbet, mint a mit 
tettek, a következő törvényczikket alkotván : «Miután a rend- 
szeres munkálatok tárgyalása, legfőbb fontosságánál s nagy 
horderejénél fogva , hosszabb tanácskozást igényel: a karok 
és rendek ő felsége megegyeztével, számosabb tagokból álló 
bizottmányt határoztak kiküldeni, mely albizottmányokra 
oszolva, az említett munkálatokat megvizsgálja, tárgyalja, s 
véleményét mind magok e munkálatok, mind az alkotandó 
törvény - czikkelyek iránt okokkal támogatva nyujtsa be a 
következő országgyűlésnek. A nádor fő vezetése mellett 
munkálandó bizottmányba huszonöt egyházi s világi főrendű, 
a rendek táblájától nyolcz főtörvényszéki, két horvátországi, 
öt káptalani, huszonnyolcz vármegyei s kilencz városi követ 
választatott meg a nagy fontosságu munkára, kikhez aztán 
még három helytartósági tanácsos és a tanulmányi bizott- 
mány is hozzáadatott. Mind ezek a nádor által kilencz albi- 
zottmányba osztattak be, melyek mindegyikének egyegy külön 
munkálat jutott feladatul. 

És ezek valának a főbb tárgyak, melyekkel az ország rendei 

tizenkilencz hó folytában foglalkodának, midőn egy, 1827-ki 
marcz. 19-kén kelt leirat az országgyűlés bevégzését május 
19-kére kitűzte. E határnapig azonban sem a kormány sem 
az ország rendei nem értek czélt mindenben, mit jó végre 
vezetni óhajtanak vala. Amaz különösen a magánosak régiebb 
pénzviszonyainak szabályozására nézve kivánta még, a maga 
finánczczéljai érdekében, megalkottatni a törvényt; emezek 
az előleges sérelmek és kivánatok tárgyaiban akartak még 


. némi engedményeket kieszközleni a kormánytól; mert az 


AZ országgyű- 
lés eredmé- 
nyei. 


april 11-kén ezek iránt kelt kir. leirat egyátaljában nem elé- 
gítette ki a rendeket, sem az erdélyi részek visszakapcsolása, 
sem a nemzeti nyelv országos divata s a nemzeti mívelődés, 
sem a sóügy, papirpénz s más kamaralis ügyek teljes függet- 
lensége tárgyaiban nem adván oly kedvező választ, minőt a 
rendek az alkotandó törvények anyagául igénylének. Az or- 
szággyűlés bevégzése ezeknél fogva aug. 18-káig halaszta- 
tott. De az említett tárgyakban a messzebbre kitolt határ- 
napig sem jöhetett létre az egyesség a kormány és nemzet 
között, s annak kieszközlése a jövendő országgyűlések felada- 
tául maradt örökséghen. 

De mind a mellett is az eredmény, melyet az ország rendei 
e két évig tartott, gyakran heves szenvedélyességgel folytatott 
gyülésen kivívtak , felette nagy fontosságu volt államéletünk- 
ben. Az alkotmány s önálló nemzetiség, melyet a kormány 
kényuralmi rendszere a mult másfél évtized alatt felolvasz- 
tással, elnyeléssel fenyegetett, új, világos, határozott tör- 
vények által biztosíttatott. E törvényekből csak hármat idé- 
zünk, hogy ezen országgyűlés horderejét teljes világba he- 
lyezzük. 

Ezek egyikének (sor szerint a 3-diknak) következő a szö- 
vege: «A karok és rendeknek, az alaptörvények érvényben 
fentartása iránt, a mult eseményekből származott aggodalmuk 
megszűntetésére, — melyeknek eredményei egyébiránt immár 
eltörültettek, ő Felsége, teljesen meggyőződve a felől, hogy 
a király és ország boldogsága a törvények pontos meglartásán 

s épségén alapszik, s ha vagy a király vagy az országrendek 1828—1827. 
jogaiból valami elvonatik, a törvények s az ország törvényes 
rendszerének százados gyakorlat által erősített épitménye 
aláásatik, — kegyesen kinyilatkoztatni méltóztatott: hogy 
legfőbb gondjai közé sorozza, az országnak koronázási eskü- 
jével megerősített alkotmányát minden időben oltalmazni és 
megtartani; és azért az 179"/,-ki 10., 12. és 19-dik czik- 
kelyeket mind maga állandóan megtartandja, mind mások 
által is megtartatandja. » — Az 179"/,-ki törvénykönyv 
idézett czikkei, mint tudjuk arról szólanak: hogy c Magyar- 
ország , kapcsolt részeivel szabad ország, s kormányzatának 
alakzatára nézve (oda értve minden kormányszékeit) függet- 
len, azaz, semmi más országtól avagy néptől nem függő, 
hanem tulajdon megállással és alkotmánynyal biró, s annál 
fogva törvényesen megkoronázott királya által saját törvényei 
és szokásai szerint, nem pedig más tartományok módjára kor- 
mányzandó» ; hogy a törvényhozás hatalma Magyarország- 
ban csak törvényes országgyűlésen, de azon kivül egyataljában 
nem gyakorolható, minél fogva az országot pátensek, udvari 
rendeletek által tilos kormányozni. 

A másik nagy fontosságu törvény (4-dik t. cz.) rendeli: 
hogy az adózás, újonczozás és bármi nemű más subsidiumok 
felett az 1715-ki 8-dik és az 179"/,-ki 19-dik törvényczikke- 
lyek értelmében csak az országgyűlés határozhat; s ezen 
határozatot a kormány diétán kivül az adónak sem nemére 
sem összegére nézve nem változtathatja meg. 

A harmadik törvényben (5-dik t. cz.) a király biztosítja a 
rendeket, hogy azon régiebb törvényeket, melyek az ország- 
gyülésnek minden három évben egybehivása és miként tar- 
tása felől intézkednek, különösen az 179"/,-ki 43-dik törv.- 
czikkelyt, múlhatatlanul foganatba veendi. 

Azonban, bármily fontos magában e három törvény, ezen 
országgyűlés eredményét nem láthatnók arányban a reáfor- 
dított két egész hosszu évvel, ha az eredményt egyedül a 
megalkotott és szentesített törvényekben keresnők. Az idé- 

4826—1837. zett három törvény sem tartalmaz semmi új vívmányt, hanem 
csak a régiebb alkotmányos törvényeket frissíti fel, erősíti 
meg ; a többiek (tán az egy Száván-túli s magyar tengerparti 
vidék visszakapcsolásának beczikkelyezését kivéve,) épen cse- 
kélyebb fontosságu tárgyakat illetnek; reformot, haladást 
pedig tényleg semmiben sem eszközölnek, s legfölebb a régi 
jogok megóvására vonatkoznak. E gyülés eredményeit tehát 
tulajdonkép nem is a megalkotott törvényekben, hanem egyé- 
bütt kell keresnünk. 

Keresnünk kell mindenek előtt abban: hogy mialatt az al- 
kotmányos nemzeti jogok, állami függetlenség s kormányzati 
önállóság helyreállíttattak; ama nagy nyiltsággal s erélylyel, 
sőt nem ritkán szenvedélyességgel folyt vitatkozások által, 
melyek, kivált a sérelmek és kivánatok tárgyalásakor, a köz- 
ügyek minden ágaira kiterjedtek, a bécsi kormány által el- 
fogadott s foganatba vett állampolitika, legalább Magyaror- 
szágra nézve alapjaiban megingattatott. Az alkotmányos jogait 
egész terjedelmökben visszakövetelő nemzet, képviselőinek 
lángszavai által erélyesen tiltakozott azon, habár atyailag 
szelíd jellemű, kényuralom ellen, melyet, mint a monarchia 
többi részeiben uralkodót, Magyarországra is kiterjeszteni 
ügyekeztek. Erélyesen tiltakozott azon törekvések ellen, me- 
lyeknek czélja volt Magyarország állami függetlenségét, tör- 
vényes önkormányzatát, nemzetiségét lassanként meggyön- 
gíteni s a monarchia egységében elmeríteni. Tiltakozott a 
kényuralom azon kormányeszközei ellen, melyek által az or- 
szágot, a külföldi szellem érintkezéseitől elzárva, benn a 
szabadabb szellemi mozgalmat, a gondolat, szó és egyesülés 
szabadságát censurai s titkos rendőri intézkedésekkel elfojtva, 
korlátolva, lenyűgözve, természetszerű kifejlésében, korszerű 
haladásában meggátolni törekedtek. Szóval, erélyesen tilta- 
kozott a kényuralom minden czéljai és eszközei, összes szel- 
leme ellen; s mindenre nézve a törvények szelleméből folyó 
alkotmányos igazgatást követelt. E tiltakozásai által pedig 
oda vitte ügyét, hogy a méltányos, alattvalóitól szerettetni 

vágyó fejedelem nem csak elismerte s bevallotta az elkövetett 1928—1827. 


törvénysértéseket ; hanem a nemzetnek élénk s elfojthatatlan 
alkotmányos érzelmeiről újabban is meggyőződvén, azontúl 
alkotmányszerűleg intézte az ország kormányát; s ha az új- 
jászületés ösvényén nem engedte is oly gyorsan haladni a 
nemzetet, mint ez azt nem sokára kivánó lett; s e végett 
egész terjedelmében gyakorolta nagy szélességű királyi ha- 
talmát: de német tanácsosai kényuralmi törekvéseinek is ha- 
tárt vetett, hajlandóbb azontúl meghallgatni magyar taná- 
csosait. 

Világos bizonyságot nyújtottak erről már az országgyülés 
folytában azon leiratok, melyek által az udvar a nemzet ki- 
vánatának megfelelt; tán még inkább az, hogy az udvari 
kanczellária élére Reviczky Ádámban oly férfiut választa, ki 
teljes mértékben birja vala a nemzet bizodalmát. Nagy elő- 
nyére vált Reviczkynek már az is, hogy származásánál fogva 
nem a főnemességhez, — mely akkoron, kevés kivétellel, haza- 
fias, nemzeties érzelmeiből kivetkezettnek vádoltaték; hanem 
a közép nemességhez , tehát azon osztályhoz tartozott, mely 
a legalis nemzet magkövét, az alkotmány hűséges őrét, s 
jelenleg is az alkotmányos ellenzék s az ébredő nemzeti köz- 
vélemény alkotóját képezé. Atyja elébb a pesti egyetemnél a 
politikai tudományok tanára, utóbb a királyi tábla közbirája 
volt. Tanulmányait a bécsi Theresianumban végezvén, pol- 
gári hivatalba, majd, midőn a háború 1809-ben kitört, ka- 
tonai pályára lépett, s mint hadnagy a Sztáray-féle gyalog 
ezrednél a regensburgi, asperni és wagrami csatákban is 
részt vett. A háború végével a polgári pályára visszatérvén, 
gyorsan magas hivatalokba emelkedett; 1811-ben a királyi 
táblához közbiróul neveztetett; midőn Napoleon buktával a 
lombard-velenczei királyság visszaszereztetett, a velenczei 
kormányszéknél tanácsossá, majd Rajner főherczeg s lom- 
bardiai alkirály mellett kamarai előadó tanácsossá, 1822-ben 
a galicziai kormányszék —, két évvel később a bécsi közön- 
séges udvari kamara alelnökévé lett, hol aztán grófi czímmel 


Reviczky 
Ádám. 

1826—1827. is felruháztatott. E minőségében a fejedelemmel, ki az igaz- 
gatás részleteibe is szeret vala avatkozni, gyakrabban szemé- 
lyes érintkezésbe jövén, ennek bizodalmát nagy mértékben 
megnyerte; és midőn a mult években kibocsátott kormány- 
rendeletek miatt végkép népszerűtlenné lett Almásy Ignácz 
gróf nyugalomba helyeztetett: az alkanczellárságot Ferencz 
Reviczkyre ruházta, s Koháry Ferencz herczeg s főkanczel- 
lárnak 1827-ben történt halála után, a magyar ügyek veze- 
tését egészen reábizta, majd főkanczellárrá is nevezte. Tiszti 
buzgalmával, sükeres tevékenvségével kitünő tehetségeket s 
igazgatási ügyességet, ragaszkodásával az uralkodóhoz élénk 
hazafiui érzelmeket egyesített magában ; miknél fogva ő nem- 
csak jó hírben. álla honfitársai közt, hanem lehetőleg hasz- 
nossá is ügyekezett válni hazájának, nemzetének. Mondják, 
hogy neki sikerült volna leginkább meggyőzni a fejedelmet, 
miképen kormánya mind addig szükségkép gyönge marad az 
országban, mig annak alkotmányát törvénytelen módon akarja 
módosítani ; mert az ellenzék akkor törvényes téren álland, 
s azt erőszakos eszközökkel elnémítani soha sem sikerülhet ; 
miképen, továbbá, az alkotmányon érvényesen változtatni 
.csak akkor lehet, ha az, pontos megtartása mellett is elégte- 
lennek, a korszellemmel s körülményekkel megférhetlennek 
bizonyodik, s ily esetben a nemzet sem fogja ellenzeni a szük- 
séges módositásokat; hogy végre, a magyar királynak, a nem- 
zeti fogalmak szerint, az első magyar embernek kell lennie, 
s akkor a nemzet határtalan ragaszkodása és áldozatkészsége 
által látandja magát támogatva. Annyi bizonyos, hogy Fe- 
rencz ezentúl leginkább az ő tanácsaira hallgatott a magyar 
ügyekben ; őt bízta meg egészen ezek intézésével. 

De nemcsak a kormány s nemzet közti viszonyokban , ha- 
nem magában ennek kebelében is jelentékenyek s üdvösek 
voltak ezen országgyűlés eredményei; bár azok jobbára csak 
később és lassanként kezdtek feltűnedezni. A közügyeknek 
legtöbb ágaira kiterjedt, hosszu, heves vitatkozások tájéko- 
zásul szolgálnak vala azon irányra nézve, melyben a nemzet- 

nek ezentúl haladnia kellend, és több tekintetben alapjai lőn- 1826—1827. 


nek ama reformtörekvéseknek , melyek összes államéletünk 
legdicsőbb korszakának, a jövő évtizedeknek történelmét ké- 
pezik. E korszak alatt, melyet bizvást az eszmeharcz s újjászü- 
letésünk korszakának nevezhetünk , aligha merúlt fel egyegy 
termékenyebb eszme s reform, melynek első gyökérszálait 
nem találnók fel ezen országgyűlés irományai s jegyzőköny- 
veiben, vagy az ekkor elmondott beszédekben s lefolyt tár- 
gyalásokban. A két évig tartott élénk eszmecsere s gondolat- 
surlódás, melyet a nemzet, a tanácskozások bővebb közzé- 
tételének, egy országgyűlési közlönynek hiánya mellett is, 
mennyire a követek hivatalos tudósításai s magán levelezései- 
ből lehetett, figyelemmel kisér vala, a haladásra nézve nem 
maradhatott üdves eredmények nélkül. Az eszmekör a köz- 
ügyekkel foglalkodó osztályokban szélesedett, az alkotmányos 
fogalmak tisztúltak, a szůk politikai világnézet, mely köz- 
életünket jellemzi vala, tágulni kezdett; az értelmiség gyara- 
podott, s a szellemi mozgalom, mely elébb majdnem egyedül 
a nyelvre terjedt s csak az éledő irodalomban nyilvánult, az 
országgyűlés folyama alatt mindinkább a politika s államtani 
eszmék felé vette irányát. Eleinte e tekintetben majdnem ki- 
zárólag az ősi alkotmány megóvásának, sérelmei orvoslatának 
gondjai foglalták el ugyan a kedélyeket; a gyülés második 
felében mindazáltal, midőn a legégetőbb sérelmek megszűn- 
tetése iránt a rendek már megnyugtatva létezének, kivált mi- 
dőn Nagy Pál a visszaélések táborát ostromlá: az elmék, ha 
kedvetlenül is, ha még nyilván be nem vallva is, mind vilá- 
gosabban kezdék látni a magán- és közjogi reformok eluta- 
síthatlan szükségét; mi már magában véve is nagy nyere- 
ménynek tekinthető a hosszu, gondatlan tespedés után. A 
szükség belátásától a tettig csak egy a lépcső: a létrehozás 
módjának megismerése; s az elmékben mindinkább nyilat- 
kozék a vágy az okulásra. 

És ezen iránynak maga a kormány rendszerváltoztatása 
is ápolására szolgála. Hogy a nemzet kiengesztelődjék , s 

1838—1827. fejedelme iránt, mint ez igénylé, bizodalommal , szeretettel 


viseltessék: meggyőződést kellett benne ébreszteni, hogy kény- 
uralmi rendszerével teljesen felhagyott. E tekintetben pedig 
már nem volt elég, megismerni s bevallani az elkövetett tör- 
vénysértést; szentesíteni az alkotmány biztosítására czélzó 
törvényeket: szükségkép szabadabb elvűnek kelle magát mu- 
tatnia azon eszközökre nézve is, melyekkel elébb a kényural- 
mat terjesztette. Tágítania kellett a belföldi sajtó bilincsein, 
szelidítenie a külföldtőli elzárást; meg kellett engednie, hogy 
a külföldi sajtónak legalább egynémely termékei bejuthassa- 
nak ; kivált miután a tapasztalás bebizonyította, hogy a kül- 
föld szellemi mozgalmát egészen elzárni ugy is lehetetlen, s 
a tiltott gyümölcs a csempészet utján még mohóbban keres- 
tetik s minden csínai fal daczára is behozatik. E két, ámbár 
még szűken folyó forrás, kapcsolatban a gyülési tanácskozá- 
sok által eszközlött gondolatcserével, ha nem juttatta is még 
hazánkfiait teljes ismeretére azon világtörténelmi fejlemények- 
nek, melyeket a szabadság és a társadalom a nyugoti Euró- 
pában nyert vala: a korlátolt világnézetet mindazáltal, nem 
kevesbbé a társadalmi mint a politikai téren, tetemesen tági- 
totta, s egyik leggyümölcsözőbb tényezőjévé lett a bekövet- 
kezett korszaknak, melyet az eszmék harcza s a kivívott refor- 
mok oly érdekessé, oly dicsővé tettek állami s népi életünkben. 


MÁSODIK FEJEZET. 


A reformmozgalmak kezdete. 


Az 1825/.-ki országgyűlés, bár nem elégített is ki minden 
kivánatot; de megszűntetvén a főbb sérelmeket, alkotmánya 
s nemzetisége tekintetében teljesen megnyugtatta a nemzetet. 
A megyék gyülésteremei, melyeket az országgyűlési követek 
által a tanácskozások folyamáról időnként leküldött tudósitá- 
sok, s a követeknek némely felmerült kérdésekben adott pótló 
utasítások nem régiben még élénk viták színhelyeivé tettek 
vala, az új törvények kihirdetése után elcsöndesedtek. A köz- 
és magánjogi kérdések feletti vitatkozásokat ismét a közigaz- 
gatás mindennapi tárgyai válták fel; s az érdektelenekké lett 
gyűlésekre legfölebb a husár szabályozása vont be számosabb 
közönséget. A nemzet, alkotmányos csatái után pihenni s a 
kényuralmon nyert diadalát ünnepelni látszék közéletében. 

De a nyert diadal nem szenderíté álomba a nemzetet. A 
szellemi mozgalom, a közügyek iránti érdekeltség, melyet a 
lefolyt évek ébresztettek vala, bár kevesebb zajjal, mint elébb, 
állandóan fenmaradt mind a nyelv s irodalom, mind a poli- 
tika tekintetében. 

A nemzeti nyelv és irodalom ügye a magyar akadémia meg- 
alkotása által nagy lendületet nyert, mondhatni új korszakába 
lépett. Az intézet, melynek tervét, szabályait csak az ország- 
gyülés bevégezte után dolgozta ki egy bizottmány, mely az 
alapítók egy részéből s néhány e végre meghivott nevesebb 
iróinkból volt szerkesztve, működéseit még nem kezdte ugyan 
meg; de már megalkotása által is diadalát ülte az új iskola. 


A közszellem 
az 1825-ki or- 
szággyülés 
után. 

1828. — Kik iróink közől az intézet alakitására befolytak, s kik annak 


első tagjaivá neveztettek, mindnyájan ezen iskola hívei valá- 
nak. És ha nem hajóltak is meg előttök az ó népies iskola 
elfogult, makacs védelmezői; mindinkább elhallgatni kényte- 
leníttettek győzedelmes érveik s a közönségnek hozzájok hajló 
közvéleménye előtt. Régibb s újabb folyóirataink, az «Aurora», 
c Hébe » és « Aspasia» zsebkönyvek, — mik egyedül a szép- 
literatura körében mozogtak, s a folyton gonddal szerkesztett 
` « Tudományos Gyűjtemény» és «Felső Magyarországi Mi- 
nerva» mellett 1826 ban Kölcsey Ferencz és Szemere Pál 
által megindított a Élet és Literatura», mely a következő év- 
ben «Muzarion» főczímmel jelent meg, — valamennyien az 
új iskola nyelvezetében szóltak ; s kivált ezen utólsó, lénye- 
gileg széptani s kritikai folyóirat, nagy sükerrel működék 
nyelvünk s irodalmunk fejlesztésében, a philosophiai s szép- 
tani gondolkodás fölkeltésében. Iróink buzgó munkássága s 
ernyedetlen kitartása nem csak irodalmunkat újította meg, 
hanem lassanként olvasó közönséget is teremtett. A nyelv s 
irodalom fejlése ezentúl szakadatlanul s mind nagyobb mérv- 
ben haladt; az irók s az olvasó közönség száma menten sza- 
porodott ; az irodalom bel- s külterjében egyaránt növekedett. 
Az élénkség, mely az irodalom körében ekként folyton nö- 
vekedésben vala, a politikai közéletre sem maradhatott hatás- 
talan, mely egyébiránt némi más körülményekben is mind 
bővebb táplálatot nyert vala. Bár a sajtónak még szét nem 
tört bilincsei miatt az irodalom politikai ága, — egy mind- 
járt bővebben tárgyalandó munka megjelenéseig, egészen 
parlagon hevert; különösen a napi sajtót, melynek terén még 
mindig egyedül áll vala Kulcsár lapja, a megelőző censura a 
régi szigorú szabályok szerint tartá lenyűgözve: az összes 
irodalom iránya, szelleme mindazáltal, mely változatlanul 
most is közéletünk egyik legfőbb eleme, a nemzetiség felé ne- 
hezedett, már mind észlelhetőbb módon hirdeté az új kort, 
melynek küszöbén álla nemzetünk. Erre mutatott az is, hogy 
a külföld jelesebb elmeművei nálunk is mind több olvasókra 

találtak; mert ha fenállott is még ezek behozatalára a tilalom: 
a csempészet talált módokat azoknak bejuttatására. 

Azonban, az ekként terjedező világ még szűkebb körre ha- 
tott, mintsem hogy az akkori közvéleményben már is nyo- 
mára akadhatnánk egy új irányu, szabadelvű, magyar politi- 
kának. Tulajdonképeni magyar politika, — e szót azon érte- 
lemben véve, melyben az később használtatott, s a reformi 
kérdések pártolására vagy ellenzésére, s azok irányára vonat- 
kozott, ekkoron még nem létezett a magyar közönségben ; 
ha csak a sérelmek orvoslatára, az alkotmány és nemzetiség 
biztosítására irányzott törekvéseket, mint azokat a lefolyt 
országgyűlés történelme elénkbe tűnteti, annak nevezni nem 
akarjuk. Egy ideig még az országgyűlés után is ugyanazon 
sérelmi politika körében mozgott a közönség. A szellemi 
mozgalom, mely a haladás, a reformok felé kezd vala hajólni, 
még nem talált határozott formákra, nem birt kijelölt irány- 
nyal. A kor igényei inkább sejtelem, mint megtisztult eszmék 
gyanánt tünedeztek fel a kedélyekben; a fogalmak, még za- 
vartak, homályosak, idomtalanok, inkább a vágyak, mint az 
akarat regioiban csapongának. A közvélemény határozottságra 
másban még alig vergődött, mint abban, hogy az ellenzéknek, 
az alkotmány és nemzetiség fentartása végett, szakadatlanul 
őrködnie s ügyelnie kell mindenre, mi felülről jő. Alig volt 
ugyan már, ki, ha tán még be nem vallá is nyiltan, ne érezte 
volna szükségét a javitásoknak közéletünkben; az anyagi ér- 
dekek kifejtése pedig már mind égetőbb szükség gyanánt to. 
lakodék az előtérbe: de a reformok módjai, utai, eszközei 
iránt még nem tudta magát tájékozni a közvélemény. 

Az eligazodásra e tekintetben felette kevés volt a képesség 
a nemzetben; mert hihetetlen, mi nagy tudatlanság boron- 
gott még azok nagy részében is, kik nem rég mint törvény- 
hozók működének az országgyűlésen. Az elfogultságot, elő- 
itéleteket, szellemi korlátoltságot oly gondosan ápoló rend- 
szernek szomorú következményei. minden lépten, minden 
tárgyban megdöbbentő valóságban mutatkozának. A nemzet 

egyáltalában készületlen volt arra, hogy az előhaladt kor 
igényeinek saját kezdeményezéséből kellőleg megfelelhessen. 
Törvényhozóink s a megyei gyülések szóvivői államtudomá- 
nyának összege alig ment túl a régi törvények s Verbőczy 
negyed százados Hármaskönyvének ismereténél. Az állami s 
társadalmi viszonyoknak a miíveltebb Európában divatos fel- 
fogásával, az újabb hasonlító törvénytan, a jogbölcselet, az 
államgazdászat stb. kellő ismeretével vajmi kevesen dicseked- 
hetének a tekintetes rendek s a méltóságos főrendek soraiban, 
kik hivatva valának a nemzet jövendő sorsának alapjait meg- 
vetni, s kimutatni a követendő irányt, hogy dísztelen tespe- 
déséből szebb kifejlésre juthasson. E tekintetben minden 
tétova nélkül mondhatni, hogy a nemzet, kormánya gondos- 
kodásából és saját apathiájából, a mult országgyűlés idejében 
alantabb áll vala, mint 1790-ben; mi annál szomorítóbb 
volt, mennél nagyobb haladást tettek azóta Európa polgáro- 
sodott nemzetei. 

E kép tán nagyon is sötétnek látszhatnék, ha annak élet- 
hűségét azon országos választmány munkálatai nem bizonyí- 
tanák, mely az 1792-ki rendszeres reformmunkálatok meg- 
vizsgálása s a megváltozott kor kivánalmaihoz idomitása végett 
küldetett ki a lefolyt országgyűlésből. E választmány, több 
albizottmányokra osztva, 1828 és a következő év folytában 
működék Pesten, a főherczeg nádor közvetlen vezérlete alatt; 
ki e végett, minthogy a zajló Duna az álló hiddal még el nem 
látott ikervárosok közt a közlekedést gyakran meggátolá, két 
télen át lakik vala Pesten, a Károlyi grófok palotájában. E 
bizottmányok együttléte Pesten olyforma hatást gyakorolt az 
országra, mint maga az országgyűlés. Eszmesurlódásra, gon- 
dolatcserére tágas tér nyilt, miután a bizottmányok tagjain 
kivül az ország minden részeiből sokan fordultak meg a fő- 
városban. 

Azon szellemi viszonyoknál fogva, hogy a korigényektől 
parancsolt reformok a közönségnek inkább vágyai s érzel- 
meiben mint értelmében létezének, mindenki e bizottmányok 

munkálataitól várá a nemzet életkérdéseinek megfejtését. Az 
eredmény azonban nem felelt meg a közvárakozásnak. E bi- 
zottmányokban nem hiányzék ugyan néhány szép tehetségű, 
képzett férfiu, kiktől nem alap nélkül lehetett várni, hogy a 
szükséggé vált általakulás irányát helyesen tűzendik ki. De 
a testületi munkálkodás béklyói ezeket is meggátolták szaba- 
dabb röptükben. Már a bizottmánynak a különböző tárgyak 
szerinti felosztása sem volt helyes. Egynémelyik bizottmányi 
tag, más tárgyhoz kimevezve, mint a mely feladatává lőn, 
nagy hasznára válhatott volna a reformügynek; mig attól, ki 
helyét elfoglalta, jelesebb munkát, mely az európai állam- 
tudomány, jogbölcselet vagy államgazdaság színvonaláig emel- 
kednék, várni nem igen lehetett. Igy, például, a genialis 
Nagy Pál, miután neve, a rendszeres reformmunkálatokkal 
foglalkodók sorából, nem tudom miért, kitörűltetett, a ná- 
dori kapuk összeirására pazarolta idejét; mig több más, ki- 
nek tehetségét s készültségét az övéhez hasonlítani sem lehe- 
tett, a reformkérdésekben kontárkodék. Igy lőn, hogy ezen 
újabb munkálatok egynémelyike a jelességnek még azon pont- 
jáig sem emelkedett, melyen a hasonló tárgyu 1792-ki mun- 
kálat áll. Általában véve, ha a választmány némely egyes 
tágjainak külön készült jelesebb munkáját, mely azonban, 
többséget nem nyervén, csak mint külön vélemény (separatum 
votum) áll a munkálatok közt, kiveszszük, e munkákról nem 
lehet sok magasztalót mondanunk. Mindenütt meglátszik raj- 
tok, hogy nem szakemberek, nem eléggé készült egyének 
művei. Európai fogalmat igen keveset találunk bennök. A 
néző pont, melyről viszonyaink s azok átalakitásai tekintetnek, 
jobbára igen alacsony; a látkört leginkább a sérelmi politi- 
kára emlékeztető sajátságos magyar eszmék foglalják el. A 
tervek többnyire csak szegényes foltozások, csak a legégetőbb 
szükségek némi hiányos pótlásáig terjednek; átalános fő el- 
vekkel, melyek aztán viszonyainkra alkalmaztatnának, sem 
politikai sem alkotmányos tekintetben nem találkozunk; ra- 

dikal reformokról pedig szó sincs bennök. E munkálatok 

legnagyobb érdeme abban fekszik, hogy a létező állapotok 
tarthatatlanságát, a reformok elutasíthatlan szükségét kézzel 
foghatólag bizonyitják; s legüdvesb eredményök abból áll, 
hogy utóbb, midőn a megyéktől tárgyalás alá vétettek, nagy 
lendületet adtak a reformügynek, ha nem is annyira oktatva, 
felvilágosítva a nemzetet, mint inkább alkalmat nyujtva, hogy 
a köz állapotok teljesen, kimerítőleg elemeztessenek, az átala- 
kulás kérdései minden oldalról meghányassanak. 

Ezen állapotok, ily viszonyok közt kezdte meg nagyszerű 
reformátori pályáját gróf Széchenyi István, ki azontúl szá- 
mos éveken keresztül vezér gyanánt áll vala elül átalakulá- 
sunk történelmében; és miként azt kivált ő tölti be ernyedetlen 
munkásságával: ugy a dicsőség s egyszersmind a felelőség 
is az övé azon irányért, melyen a nemzetet újjászületésében 
megindította. Ő nem csak formát, kifejezést adott a kedélyek- - 
ben rejlő sejtelmeknek; nemcsak nyelvévé lett a közérzület- 
nek s véleménynek; hanem ő azt maga alá is hajtotta, s 
uralkodva a homályos eszmék tömkelegében magától eliga- 
zodni nem tudó szellemi mozgalom felett, annak ő szabta meg 
az új irányt mély felfogásu, hatalmas szellemével. 

Nem könnyű feladat, híven, tévedés nélkül méltányolni 
azon szerepet, melyet e nagy férfiu husz éven át játszék vala 
történelmünkben’). A rendszertelenség, szakadozottság, mely 
munkásságát első tekintetre jellemzeni látszik, s mely mégis 
nem onnan származik, hogy messze ágazó terveiben az egység, 
összefüggés hiányzott; hanem onnan, hogy a kinálkozó alka- 
lomnak megragadása végett a logikai rendet a létesitésben 
gyakran feláldozta; — e külszines rendszertelenség nem ke- 
vesbbé nehezíti szereplése helyes megitélését, mint azon 
pártvélemények, melyek róla a közönségben pályája külön- 
böző szakaiban forogtak. Nehezíti az eligazodást maga e 


') Nekem azonban ezt már nagyon megkönnyítette b. Kemény Zsigmond, 
Széchenyinek a Csengery Antal által kiadott « Magyar Szónokok és Státus- 
férfiak; czimű munkában közzé tett, általában helyes, találó jellem- 
rajza által. 

rendkivüli férfiu kedély- és szellemvilágának rejtélyessége, 
mi őt nem ritkán önmagával ellentétben tűnteté fel az ő 
észjárását, cselekvényei indokait nem mindig ismerő, vagy 
kellőleg nem méltányló közönség szemében. Pedig Széchenyi 
István reformátori pályájának hibátlan felfogásától függ nagy 
részben e korszak történelmének húsége; mert azt jobbára 
ő töltötte be munkásságával, az általa kijelölt irányban haladt 
a nemzet átalakulásában. l 
Széchenyi István, legifjabb fia azon nagy érdemű gróf 
Széchenyi Ferencznek, ki a század első tizedében a nemzeti 
muzeumot alapította, s kiről fia a fentebb idézett bizonyságot 
irá, hogy, mint magyar, a nemzeti sülyedést már gyógyít- 
hatlannak tartva, reménytelenül szállott sírjába, — csaknem 
vakbuzgó nevelést nyert a különben jeles, de a vallás dolgá- 
ban rajongó atya házában De korán a zajos élet közepébe 
vettetett a tehetséges, minden benyomásra fogékony ifju. 
Ő már 18 éves korában az 1809-ki insurrectio soraiban álla; 
onnan pedig a rendes hadseregbe lépvén, a Napoleon buktáig 
vivott világharczokban nem csak részt vett, hanem azok egyi- 
kében, a lipcsei ütközetben, ki is tüntette magát; s midőn a 
béke helyreállott, több hadi érdemjel diszíté mellét az ifju 
kapitánynak. A katonai pálya, a mívelt világban tett számos 
utazásai, a nagy-világi élvek, s a franczia irodalom művei, 
melyeket a béke helyreállta után munkátlanná lett katonás- 
kodása alatt szorgalommal olvasgatott, egészen ellenkező irá- 
nyu iskola volt ugyan avval, melyet neki első neveltetése s 
az apai ház példái adtak vala: ezen első fogalmak nyomai 
mindazáltal még akkor is fenmaradtak a nevezetes férfiuban, 
midőn hazánk első államférfiává emelkedett; sőt, mint beszé- 
lik, életének végső, szerencsétlen szakában is azok képezték 
rögeszméi egyikét. A testgyakorlatok legtöbb nemeiben majd- 
nem felülmúlhatatlan tökélyü férfiu, 1819-től kezdve, vas szor- 
galommal s ernyedetlen kitartással vetette magát a komolyabb 
tanulmányokra. Életirányának e változásáról következőleg tu- 
dósit bennünket b. Kemény Zsigmond: «A szövetséges hatal- 

maknak kétszeri Párisba vonulása és a bécsi congressus 
valának a legragyogóbb időszakok Széchenyi ifjukori excen- 
tricus életében. A jelenetek nagyszerűsége, a katonai hír 
mámora, a világ legmagasabb köreiben töltött órái, az irígy- 
lett bonne fortune-k, mint szinte gyorsan szaporodó adossá- 
gai folytonos izgalomban tarták őt, és kimeríthetetlen cselek- 
vényességének s változatosság és hatás után sóvárgó lelkének 
a szerelem, hír, fény és kaland tündérországaiban szereztek 
elfoglaltatást, adtak kielégítést. De mind ezen örömeknek a 
világbéke helyreálltával többnyire végök szakadt.... Széchenyi 
magába kezdett szállani. Üresnek találá szivét és agyát. 
Untatónak hitte egy falura kitett kapitány köznapi szerepét, 
komornak a jelent, s a multat minden fénypontjaival sem 
eléggé nemesnek, sem hozzá eléggé méltónak. Ezen érzés, 
ezen öntudat.... lassanként egy erős, de jótékony crisist idé- 
zett nála elős. Életének nagyobb részét azután utazásokban 
tölté, melyeken eleinte élvet és szórakozást, utóbb inkább 
okulást és ismereteket keresett; kivált Angliában, az ipar és 
kereskedelem, a szabadság és gyakorlati ész e klassikus föl- 
dén, hol legalább tizenötször fordult meg, s néha huzamo- 
sabban is időzék. Készületeit a reformátori pályára önmaga 
a következő rajzban adja elő, mely, minthogy nemcsak saját 
jellemét, hanem a kor állapotait, hangulatát is híven festi, 
kétszeresen méltó figyelemre. 

«Mióta annyi polgári erényekkel fénylő atyám, mint « ma- 
gyar», reménytelen szállott sírjába, azóta meg nem szü- 
nőleg hasonlítgatám más nemzetek életjeleit a magyarnak 
életfonalával össze; mikép kiismerném: van-e még feltáma- 
dása körül remény, vagy nincs többé. Életem legmélyebb 
feladása ez vala. S mindenben tapasztalám, hogy e keleti 
rajnak, de épen virága — mert salakja e nemzetnek, mint 
a legjelesbnek is van, — mármár kétségbeesik s búban és 
mély melancholiában eped mindig valami után, mi előtte 
ismeretlen. Mig más nemzetek a jelenben látszanak élni, 
s jellemzetök a megelégedés és jó kedv, mintha már elérték 

volna a nagy természetbeni állásukat, osztályrészöknek már 
birtokában volnának: a magyar, kinek egész létét oly sötét 
titok fedi, vagy nem remél többé semmit s a multban hiszi 
örökre eltemetve hír-nevét; vagy a nagy idők folyamától vár 
lelki sebeire írt, s néha, de csak átfutó csillámként, a mesz- 
sze jövendőben sejti nemzeti fényét s látja megnyílni egét. — 
Figyelmezz a németnek társasági szellemére, figyelmezz ze- 
néjének jellemére, a zenének, melyből oly valódilag tükrözik 
ki a külön nemzetek legbelsőbb érzelme: s fogod-e tagad- 
hatni, hogy a német a jelenben él, a jelennek szedi virágait, 
soha sem epedvén a jövendőnek koczkajátéka körül. Halljad 
zenéjét, s akaratod ellen vigalomra gerjedsz; az utósó húr 
elhangzása után azonban vége a varázsnak, lelkedben nem 
marad semmi nyom. Laktam sokat németek közt, természe- 
tüket magamra alkalmazni iparkodván, s köztök a napnak, 
az egyébként kellemesen töltött napnak bezártával elvágva 
érzém a jövendőt, mig a jövő 24 óra végével minden jöven- 
dőbeli vágy nélkül szinte megint ott állék, hol tegnap. — 
Mit érzek viszont magyarok közt, magyarok közt kiknek lel- 
két nem bélyegzé még meg az elkorcsulás szégyene, mit 
érzek messze a világ zajától magamba vonulva? Bánatot és 
reményt! Zendítsd meg a nemzeti dal gyász húrjait s a mult- 
kor mélyeibe sülyedve, édes kínok közt Berzsenyivel elsírom 
bús elegiámat, s ki nem vesz semmi azon hiedelemből, hogy 
a magyar nemzet «volt». Felhasad ismét előttem az ég, és 
édeni kéjjel reppen lelkemen keresztül ily szózat: epedéseid 
nem holtakat illetnek, bús hangjaid nem halotti zene; a jö- 
vendő lehet korod. Oh menynyei öröm! s 

Másutt, szándékaira, czéljairas a haza jövőjére nézve még 
világosabban ekként nyilatkozik: «Mióta élek, kimondhatat- 
lan vágy létezik lelkemben Magyarország kifejtésére. Azon 
remény, mikép nemcsak költői képzelgés, de száraz felfogás 
szerint lehetőségét sőt hihetőségét is látám nemzeti újjászüle- 
tésünknek, hosszu évek előtt derült fel bennem.... Minden 
jelenetek jövendő fényt mutatnak nemzetünknek, minek jöven- 

dölésére semmivel több jóslói tulajdon nem kell, mint előre 
megmondani, hogy a kisded makkból, ha nem romlott, idővel 
termő tölgyfa lesz, csak senki el ne gázolja..... S igy lőn, hogy 
1825-ben kimondhatatlan s több napi belső küzdések után, és 
csak akkor, mikor látám, hogy senki azon, tán egy kissé ma- 
gosb, nézőpontról nem fogja fel nemzetünk állását, mint én ; 
vagy haigen, nem mer, s újra-öntés helyett mindig csak nyomo- 
rult foltozás van napi renden: — bizonyos órában megesküd- 
tem magamnak, hogy miután világosan mutatkozának lelkem 
előtt nemcsak a fellámadásnak, de nemzetünk egykori nagy 
kifejthetőségének is legbiztosb jelei, mindent el fogok követni, 

ha bár magam maradok is, ha bár vesznem kell is, mit e 
kettős czélnak elérésére cselekedni lelkem sugall. És akkor 
léptem... a nyilvános élet tövises mezejére, azon komoly el- 
határozottsággal, hogy én fognám, ha senki más, nemzetünk 
egykori fényének megvetni alapját, vagy legalább ezen czél- 
nak szentelni véglehelésemig földi pályámat. A nemzeti test- 
ben egy parányi, alacsony helyen álló kapitány, nem cseké- 
lyebbet tűztem ki magamnak; — jóllehet senki sem tekinte 
mélyebben a szándéklott kivitelnek lehetetlenséggel határos 
tömkelegébe, mint én». 

Elméjében ily nagy czélt forgatva, ily hazafias elhatározott- 
sággal jelent meg az egyszerű kapitány az 1825-ki ország- 
gyülésre. Majd azonban megférhetlennek látván katonai állá- 
sát a politikai pályával, melyet magának kitűzött: a hadi 
rendből tizenhét évi szolgálata után kilépett, s azontúl ama 
nagy eszmének létesítésére szentelte életét. A czélt, a felada- 
tot, melyet átalakulásában a nemzet által megfejtendőnek 
vélt, e szavakkal adja elő: «A magyar népnek nincs cseké- 
lyebb hivatása, mint képviselni Európában, egyedüli heterogen 
sarjadék, ázsiai bölcsőjében rejtező, eddigelő sehol ki nem fej- 
lett, sehol érettségre nem virult sajátságait; sajátságait egy tör- 
zsökfajnak, mely jóllehet mindent maga előtt ledöntő dagály- 
ként már több ízben gyászba borítá földgolyónk legkiképzet- 
tebb részeit, s fel-felbőszüléseiben, mint isten ostora, mindenütt 

vérrel járt, — bizonyosan annyi különöst, s erejénél fogva 
bizonyosan annyi jót és nemest rejt magában, mint az emberi 
nemnek akármely lelkes és erős családja. Az emberiségnek 
egy nemzetet megtartani, sajátságait, mint ereklyét megő- 
rizni és szeplőtelen minőségében kifejteni, nemesíteni erőit, 
erényeit, s igy egészen új, eddig nem ismert alakokban ki- 
képezve végczéljához, az emberiség feldicsőitéséhez vezetni : 
— ez a feladat». 

De bár e szerint a fajbiztositás és kifejtés lebegett fő czél 
gyanánt Széchenyi szemei előtt, — melynek, ha különben 
nem lehetne, tétova nélkül kész vala feláldozni a szabadság 
s alkotmány érdekeit: ő mindazáltal a szabadságnak s alkot- 
mányosságnak is buzgó előharczosává ügyekezett lenni. És 
ezt múlhatatlanná is tette a szerep, melyet magának, s a 
czél, melyet a nemzetnek kitűzött. A mult idők történetéből 
világosan láthatá, hogy a magyar nemzet, a maga természe- 
ténél, szellemi irányánál fogva sokkal bensőbben ragaszkodik 
az alkotmányos szabadsághoz, mintsem hogy arról valaha le- 
mondani hajlandó s a nélkül is képes volna nemesebb kifej- 
lésre. Az európai viszonyok s különösen a nemzetet közelebb- 
ről illető körülmények vizsgálatából pedig lehetetlen volt 
azon eredményre nem jutnia: hogy, ha anyagi és szellemi 
tekintetben egyaránt gyorsan előre nem halad, és szomszédai 
által mindenben túlszárnyaltatik, rövid idő alatt megsemmi- 
gülés leend a sorsa. Ennél fogva tehát a faj biztosítása és ki- 
fejtése mellett, az alkotmányos szabadság is, mint a békés 
kifejlődés szükséges feltétele, szintugy mint a szellemi s anyagi 
gyors haladás, s az erre vezető gyökeres javitások, reformok 
lebegnek vala fő czélul szemei előtt. 

Dee magas, e nagyszerű czél tekintetében ő még párt nélkül, 
sőt egészen egyedül álla az országgyűlésen, melynek tagjai csu- 
pán a sérelmek orvoslatában, az ősi alkotmány helyreállitásában 
és biztosításában keresték a nemzet üdvét. Reformokról, áta- 
lakulásról, sokáig egy szót sem halla hangzani maga körül. 
Mihelyt tehát a törvényhozó kar eszméi, törekvései, lélekirá- 

1828. — nya tekintetében magát egy kissé tájekozta vala: azonnal 
elhatározta magát, hogy a maga eszméinek, terveinek nyil- 
vánitását alkalmasb időkre halaszsza; s addig csak a társa- 
dalmi téren, barátságos eszmecsere utján terjeszsze nézeteit, 
szerezzen azoknak pártolókat. S e végre alkotá ama klubbot, 
a kaszinót, melynek példájára aztán több hasonló társalgási 
kör alapíttatot az országban. És kivéve azon egy alkalmat, 
melyben, mint fentebb elbeszéltük, tervével egyezőleg, a ma- 
gyar faj biztosítására és kifejtésére, a magyar akadémia meg- 
alapítását nagyszerű, hazafias áldozata által lehetővé tette, nem 
is lépett fel többé az országgyűlésen. 

A törvényhozás tagjai, mint említők, teljes megelégedéssel 
oszlottak szét Pozsonyból; az alkotmány és nemzetiség, ugy 
hivék, meg van mentve. Ugyanezen megnyugtató érzelmek 
közt ültek össze Pesten 1828-ban a bizottmányok is, melyek- 
nek feladatául tétetett, a következő országgyűlés tanácsko- 
zásai tárgyául szolgálandó reformmunkálatokat elkészíteni. 
Széchenyi azonban, ki, mint teljesen felkészült státusférfiu, 
az európai külviszonyokat és reformkérdéseket, nem külön- 
ben mint a polgárosodás problemáit minden vonatkozásaik- 
ban az államra és társadalomra, egyaránt jól ismeré, sem 
oly rózsaszínben nem látá a magyar állapotokat, mint a le- 
folyt országgyűlés hazatért tagjai; sem oly hiányos s csak a 
legégetőbb szükségek pótlásául szolgáló, foltozó javításokkal 
nem elégedett meg, milyenekről a Pesten ülő bizottmányok 
tanácskozának. «Álomkórságban dermedez nemzetünk, — 
igy vélekedék ő; de még van idő a felébredésre, sok azonban 
többé nincs». « Hajótörésnek induló szerencsétlen családhoz » 
c roskadozó házhoz » hasonlítá az országot, melynek megmen- 
tésére nem lehetne eléggé sietni; «lassu nyavalyában sínylő- 
dőnekv ábrázolá a nemzetet, mely csak most kezd e vissza- 
térni a sír széléről»; de menthetetlenül elvesz, ha gyorsan 
kellő ápolás alá nem vétetik. Megjöttnek látta tehát az időt 
nyilván fellépni a nemzet teljes átalakulását czélzó eszméivel, 
s közzé tette első, « Hitel» czimű röpiratát, melyben a láng- 

ész szikrázó tüzével s a haza és nemzet iránti szeretet lelke- 
sedésével, mint higgadt tervű izgató s merész kezdeményező 
szól nemzetéhez ; bonczolja annak közállapotait, s az európai 
legkifejlettebb államok és társadalmak gyakori szemléletében 
s tanulmányozásában érlelt, átható értelemmel, kiképzett ál- 
lamférfiui mély felfogással elemezi viszonyait, állami s társa- 
. dalmi hiányait és hibáit; kimutatja a czélt, melyre törekedni 
s a módokat és eszközöket, melyek által azt megközelíteni 
kellend, hogy jobblétre vergődhessék. 

A nagyobb tömegeket tekintve, a nemzeti állapotok felől 
külön három vélemény volt kiváltképen uralkodó ezen korban. 

Egy tömbet képezének azon hű, de gyönge, erélytelen ke- 
délyek s kislelkű ábrándozók, kik a jelen nemzeti sülyedés 
miatt búsongva, a nemzet dicsőbb multjának történelmében 
kerestek vigasztalást; a nemzetet elaggottnak tartva, annak 
újjászületését a mostoha körülmények közt, melyek által le- 
nyűgözve tesped, többé nem remélve, lassu sínylődésben 
vélék elveszendőnek. - 

Egy másik tömbhez sorozhatók azon, jobbára fiatalabb 
nemzedék egyénei, kik az újjászületett irodalomból, a megif- 
jult s folyton tökélyesbülő nemzeti nyelvből meritve reményt 
a nemzet egyetemes újjászületésére ; s meghatva és lelkesítve 
az európai polgárosodás nagyszerű, gyors fejleményeitől, 
hazájok szebb jövendőjében is hittek, és a felé sóvárogva, 
hévvel sürgették a korszerű reformot s haladást; de annak 
iránya, módjai s eszközei iránt eligazodni még nem tudván, 
türelmetlenül várják vala az országos bizottmányok rendsze- 
res munkálatait s az azokban javaslott újitási tervek életbe 
léptetését. 

A harmadik, számra nézve legnagyobb csoportban találjuk 
azokat, kik az állapotokkal, miután a lefolyt országgyűlés a 
nemzeti s alkotmányos jogokat nagyjából helyreállította s új 
törvényekkel biztosította, tűrhetőleg megelégedve, még csak 
azt óhajtá, hogy a fenmaradt sérelmek is orvosoltassanak. 
Ha az ország anyagi állapotának pangásáról szóltak, egyedül 

a kormányt okozták, hogy papirpénzével, ellenséges vám- 
rendszerével a közvagyonosság kifejlését gátolja, az ország 
anyagi érdekeit a kényuralommal igazgatható s ezért kegyel- 
tebb német-szláv örökös tartományok anyagi jobbléte végett 
feláldozza. Az ipart, kereskedelmet magától is felvirágzandó- 
nak hitték, mihelyt a kormány annak kivált a vámrendszer- 
ben létező akadályait elmozdítja ; erre vonatkozék tehát min- 
den javitási vágyuk : s e nélkül hasztalannak, meddőnek mon- 
dának minden ügyekezetet a nemzet részéről; bukást jóslának 
minden vállalatnak, minőt eddigelé minden kisérlet szenve - 
dett, mig a kormány ezen igazságtalan vámrendszert nem 
módosítja, s a nemzeti fejlődésnek abból származott akadá- 
lyait el nem mozdítja. 

Széchenyi a maga Hitelében mind a három vélemény 
képviselőihez intézé hatékony szózatát. Az elsőknek, kik a 
költővel «nemzeti nagy létünk nagy temetője, Mohács,» felett 
búsongának, s abból feltámadást többé nem remélve, a mult- 
kor romjai közt merengének s annak dicsőségéből meritének 
vigaszt a jelenkor dísztelen pangásának elviselhetésére, — 
eleven színekkel ábrázolá, hogy az egész multban nem talál 
valódi nemzeti nagyságot s dicsőséget, s azt csak a jövőben 
lehet és kell is előteremteni. A nemzet, ugymond, bár csü- 
lyedése nagy, bár álomkórságban dermedez, » de még fiatal. 
Miként az 1790-ki és a legújabb események is bizonyítják, e 
keleti faj nagy ruganyosságot rejt magában, minél fogva még 
messze van tőle a halál és koporsó. Életre üdítve, reményre 
ébresztve, erőfeszítésre ösztönözve harsogtatá tehát füleikbe : 
«Nincs igazuk, kik azt mondják: a magyar volt; én azt 
hiszem, a magyar lesz!» 

Azoknak, kik egy szebb jövőt remélve s óhajtva, a győ- 
keres reformok szükségéről meggyőződve voltak, de nem 
tudták, mely irányban kell indúlni, mely eszközökhöz nyúlni, 
hogy a haza sorvadozó állapotából felüdülhessen, s fejlődésé- 
nek akadályait legyőzhesse, — felmutatta a czélt, melyre töre- 
kedni kell: egy kiművelt, átnemesült s ép ez által biztosított 

nemzetiséget, anyagi virágzatot, jólétet s gazdagságot, alkot- 
mányos kifejlettséget lebegtetvén szemeik előtt. Kimutatta a 
kiindulási pontot s az ösvényt, melyen haladni kell, hogy 
ama czélra juthassunk ; kifejté a «logikai egymásutánt», — mi- 
ként ő a reformok összefüggő sorozatát nevezni szereté, e 
tételt állitván fel: «Szabad, biztos birtok; ezt megelőző jó 
törvény; ezt megelőző elmesurlódás; ezt megelőző egybe- 
pontosítás; ezt megelőző kedvessé tetéle a hazának s a haza 
középpontjának, Budapestnek.» 


Azoknak végre, kik a kiváltságos ősi alkotmányon kivül l 


nem láttak üdvet a nemzet számára, s a haladás egyedüli 
módját a sérelmi politikában vélik vala rejleni, határozottan 
kimondá: hogy csak «hazánknak minden ingadozás nélküli 
átvarázslata egy elkopott, féligmeddig feudalis, féligmeddig 
alkotmányos szövevényből emberhez illő, minden álfénytől 
kitisztult képviseleti rendszeres emelheti jóllétre, virágzatra 
a nemzetet. Csipős gúnynyal, éles dialektikával ostorozza s 
teszi nevetségessé balvéleményeiket, a megszokott régihez 
való kényelmes ragaszkodásukat, elfogultságukat s előitéletei- 
ket a nemzeti jólét gyarapodásának eszközei, forrásai tekin- 
tetében. Ezek ellenében vezérelvekül, harczjelszavakul ilyféle 
tételeket hirdet: «ne keressük hátramaradásunk minden okát 
egyedül a kormányban; ne maradjunk mozdulatlanul régi 
tespedésünkben, mivel a kormány a jóllét minden akadályait 
el nem háritotta; hanem örökös panasz, meddő recrimina- 
tio, henye postulatumok helyett lássunk magunk is a dolog- 
hoz, s ha mindenben nem áll is nyitva előttünk a tér, ügye- 
kezzünk magunkat legalább értelmileg s erkölcsileg fejteni, 
anyagi jóllétünket emelni ott és ugy, hol és miként lehet. Ha 
azon magánjogi viszonyokat, melyeket megváltoztatni ma- 
gunktól függ, s a kormánynak ellenzeni nincs érdekében, 
gyökeresen megjavítjuk: a haza és nemzet ama kül akadá- 
lyok daczára is rövid időn virágzatnak induland.» És e te- 
kintetben kimélet nélkül megtámadta az «ősi magyar szabad- 
ságnak ə e párttól lényegeseknek hirdetett, szenvedélylyel 

bálványozott némely elveit s institutioit. Megtámadta külö- 
nösen a magyar hűbéries birtokrendszert, melynél fogva a 
földbirtokot az ősiségi törvények miatt eladni, kellő beru- 
házmánynyal értékesebbé, jövedelmezőbbé tenni nem lehet. 
Innen származtatá leginkább a szegénységet és tehetetlen- 
séget, melyben birtokosaink nagyobb része teng, s bár föld- 
jök elég van : hitelök, melylyel javaikat beruházva gyümöl- 
csözőbbekké emelhetnék, még sincsen. Az ősiséget, mely a 
birtokos kezét kötve tartja, a tulajdon fogalmával homloke- 
gyenest ellenkezőnek s a legnagyobb szolgaságnak éles, találó 
dialektikával, humoros példázatokkal bizonyítja be. Megtá- 
madja a nemesi kiváltságok alapjait képező törvények több- 
féle korcs kinövéseit s kizárólagosságát; különösen az adós- 
sági törvényeket, a perrendszert, rnely csak a rosz fizetőknek 
vagy csalóknak kedvez. Megmutatja, hogy ezen törvények 
mellett akár vagyoni, akár személyi hitelről álmodni sem 
lehet; a kinek pedig hitele nincs, bár mennyi fekvő birtokot 
örökölt is őseitől,. bár mennyire pengetheti is nemesi sza- 
badságát, az szabad és tehetős nem lehet. Megtámadja az 
urbéri rendszert, a robotot, mely a nemzeti kiállító erőnek 
nagy részét haszon nélkül fecsérli el. Megtámadja a közleke- 
dési eszközök rendszerét, miszerint az országos utak is a 
külön megyék kezelése alatt állnak s ingyen jobbágymunkával 
készittetnek. Megmutatja, hogy e miatt nincsenek s nem le- 
hetnek jó utaink; s ezek hiánya miatt nem lehet forgalmunk, 
s igy szükségkép pangani kell a kiállító erőnek, stb. 
Különösnek látszhatnék, hogy akkor, midőn mindenki a 
nemzet és kormánya közt létező viszonyokat, a közjogot ki- 
vánja vala oly módon elintéztetni, hogy az alkotmányos sza- 
badság örökre biztosíttassék: ő e könyvében alig említi a 
közjogot; s a hol nem kerülheti ef a nemzet s kormány közti 
viszonyok emlitését, erről mindig felette óvatosan, nagy ki- 
mélettel szól. Nagy tévedés volna azonban ebből azt követ- 
keztetni, hogy ő közjogunkkal teljesen megelégedett. E kimé- 
letes eljárás nem az ő értelmében, hanem a körülmények 

kimondja, hogy őt csak ca minden álfénytől megtisztúlt kép- 
viseleti rendszer» elégítheti ki. Nehogy azonban reformátori 
pályáján a kormány részéről mindjárt kezdetben akadályokra, 
tilalmakra találjon, melyek őt hallgatásra s tétlenségre kár- 
hoztathatnák : az őt mindenben jellemző eszélyessége vissza- 
tartóztatá őt a kényes térre lépéstől, melyen csak a törvény- 
hozás mozoghatott némi szabadsággal. Sőt mielőtt könyvével 
a politikai s társadalmi izgatás terére lépett, egy emlékiratot 
nyújta be Metternich herczegnek, melyben a kormányt eleve 
is megnyugtatni törekedett a maga szándokairól, kezdendő 
izgatásainak irányáról. ") Egyébiránt is mélyen meg vala győ- 
ződve, hogy a nemzet újjászületési processusában elébbvaló 
és múlhatatlanabb a közjogi módosításoknál a nemzet olyatén 
magánjogi és társadalmi átalakulása, minőt ő indítványozott ; 
mert ez, ha szerencsésen sikerűl, elébb utóbb okvetlen maga 
után vonandó lészen a közjogi reformokat. Minden erejét oda 
fordítá tehát, hogy ama sérelmi politikát, mely mindig csak 
a kormánytól követel vala engedményeket ; azokban pedig, 
mikben teljes szabadsággal intézkedheték, mozdulni mindig 
vonakodik, — valahára lerontsa, s a nemzetet a magánjogi vi- 
szonyok átalakításának szükségéről teljesen meggyőzvén, amaz 
áldástalan sérelmi politikát egy józan reformi politikával 
cseréltesse fel. 

És ezen fellépése mellett a politikai irodalomban, a cse- 
lekvényes élet mezején sem maradt munkátlan Széchenyi. 
Említők, hogy Pozsonyban, mindjárt az országgyűlés kez- 
detén, egy klubbot alakíta, hol társalgás közben alkalma lenne 
eszméit közleni, gondolatcserét indítani. Vezérelvei szerint 
azt tűzvén ki egyik legközelebbi czélul, hogy Budapest ked- 
ves, kivánatos lakhelylyé varázsoltassék : miszerint eddig job- 


!) « Széchenyi — mondá Wesselényi — már midőn a Hitelt irta, haj- 
landó vala a kormánynak , ha csak szép szavakat is adni.» Kölcsey Fer. 
az 1832-ki országgyűlési naplójában. Összes munkái (2-ik kiadás) VII, 150. 

1828—1830. bára Bécsben lakó főnemeseink is ott székeljenek; a szellemi 
s anyagi erők mennél inkább ott összpontosúljanak s az igy 
támadandó élénkebb társalgás, gondolatcsere s elmesurlódás 
egyesülési szellemet ébreszszen, vállalatokat keletkeztessen : 
e klubbot az országgyűlés végével c nemzeti kaszinóvá» ala- 
kítván, Pestre tétette át. Hasonlókép a cPályafutási Társaság» 
is, melyet 1826-ban az országgyűlés alatt Pozsonyban rög- 
tönzött lóverseny sikerülte után, a következő évben, Wesse- 
lényi Miklós, Károlyi György, Eszterházy Mihály s több má- 
sok hozzájárultával Pesten állandóan megalkotott, e czélt tűzte 
ki alapszabályaiban. És ezen első sükeres kezdemények után 
az egyesülés terén, mind több hasonló eredményeket terem- 
tett elő Széchenyi fáradhatlan munkássága. E két első egye- 
sület, melyeket eleinte sokan csak nagyuri kedvtöltés végett 
hittek általa alkotottnak, az egyesülési szellem-ébredése, a 
közlekedés és gondolatcsere élénkülése következtében mint- 
egy bölcsőjévé lőn többféle egyesületek és vállalatoknak. A 
nemzeti kaszinó mellett, mely a vidéki városokban is gyors 
utánzásra talált, csakhamar egy más egyesület is keletkezett, 
mely boraink ismertetését s az azokkali kereskedés gyarapi- 
tását tűzte ki czéljává. A Pályafutási Társaság már 1828-ban 
eLótenyésztő Társasággá» szélesedett; s miután a következő 
évben az «Állatkiállitó Egyesületet» is kebelébe fogadta, 1830- 
ban már «Állattenyésztő Társasággás tágult; mely aztán az 
ő eszközlésére akként alkotá alapszabályai egyikét, hogy az 
egyesület c Pesten, az ország középpontjában, lovak, juhok, 
szarvas marha s egyéb házi állatok tenyésztéséről s annak 
elősegítő eszközeiről tanácskozzék ;... honnan, mintegy sziv- 
ből szivárogjon a haza minden ereibe e tárgyat érintő jobb 
ismeret, nagyobb szorgalom, bizonyosabb haszon.» E tár- 
sulat utóbb, természetes fejlődésében, a mezei gazdaság egyéb 
ágaira is kiterjeszté munkásságát s egy országos cGazdasági 
Egyesülettés nőtte ki magát. Ezen egyesületi szellem terjesz- 
tése, közhasznu vállalatoknak társadalmi uton s erők általi 
keletkeztetése, mindenha egyike volt Széchenyi legbuzgóbb 

törekvéseinek. Ezért karolta fel ő oly melegen, pártolta s 1828—1830. 
fejtette ki oly ernyedetlen tevékenységgel az 1830-ban nem 
ugyan általa keletkezett, de oly nagyságra s terjedelemre, 
minővel nem sokára dicsekedheték, leginkább általa emel- 
kedett eDuna-gőzhajózási Társaságot. » És hogy egyéb általa 
inditványozott, létrehozott vagy gyarapított egyleteket s vál- 
lalatokat mellőzzünk : ez volt czélja a budapesti nagyszerű 
lánczhidban is, melynek eszméje már ekkor foganzott meg 
termékeny agyában; melynek létesítéséhez azonban, mint 
alább látandjuk, még egy nagyfontosságu elvkérdést is kap- 
csolt vala. 

A «Hitel» röpirat ezen egyesületek s vállalatok közben rend- A setel » 
kivüli hatást tett a nemzetre. Oly szellemi mozgalmat, oly l 
élénk eszmeharczot, mint ez, soha könyv még nem támasz- 
tott a magyar világban. Hatását alig lehet jobban máshoz 
hasonlítani, mint Junius leveleihez az angol forradalom ide- 
jében. E hatás azonban nagyon különböző volt a nemzet 
külön osztályaiban s politikai csoportjaiban. A sérelmi poli- 
tika, az «ősi magyar szabadság» hívei, kik minden vélemény- 
szinezetek közt a legalis nemzetben s a vármegyék közönsé- 
gében legszámosabbak voltak, alig birtak felocsúdni első meg- 
döbbenésök s ámulásukból, s hangosan anathemát kiáltozának 
a könyvre, mely az ó fogalmak, a hagyományos statusböl- 
cseség összegének oly hallatlan merészséggel üzent háborút; 
mely a százados szokásokat s törvényeken alapúló ősi insti- 
tutiokat nem kevesbbé kiméletlenül támadta meg, mint az 
előítéleteket és visszaéléseket, az eljárásbani hanyagságot és 
ügyetlenséget, az egyedáruságot és kizárólagosságot. A tábla- 
birák nagy része parasztlázitásról, birtokrablásról vádolta 
őt, s meg nem foghatá, miként lehet képes egy magyar főur 
annyira megtagadni s megbélyegezni a maga nemzetét: hogy 
annak minden hibáit s hiányait, minden gyöngéit s bűneit 
oly puszta meztelenségben, oly gúnyos nyelven tárja fel a 
világ előtt. Szégyenpir boritá el a táblabíró arczát, midőn 
arra gondolt, hogy e könyv idegen nyelvekre lefordítva, majd 

4828—1830. a külföld előtt is pellengérre állítja a nemzetet. Ez okokból, 
bár egyébiránt gáncsainak igaz voltát nem tagadhatták, s 
legfelebb azt vethették ellene, hogy a valónál itt ott kiáltóbb 
színekben ábrázol; bár, más részről szándokainak tisztaságát, 
hazája jóllétét előmozdítani törekvő ind ulatát sem vonhatták 
kétségbe : bosszuságokban mégis nemcsak gyalázták, hanem 
néhányan meg is égették a könyvet, mely , véleményök sze- 
rint, a nemzet becsületét, jó hírnevét megrontja. A megyei 
gyüléseken pedig egy alkalmat sem mulasztának el, melyben 
a c Hitelt  leránthatták, s irója ellen kikelhettek vala. Ilyféle 
megtámadásokat Széchenyi nemcsak a régi állapotokat fen- 
tartani minden áron törekvő ósdiaktól, hanem sok oly tábla- 
birától is tapasztalt, kik, egyébiránt a sérelmi politika hívei, 
az oppositio soraiban álltak, s mint ilyenek a szabadelvűek 
nevét is bitorlák. 

Nem kisebb és egyszersmind sokkal hasznosabb volt Szé- 
chenyi «Hitelének » hatása a két más véleményfelekezetre. 
E látszólag keveset jelentő szavak: «nincs igazuk, kik azt 
mondják, a magyar volt; én azt hiszem: a magyar lesz», 
villanyerővel hatottak e csoportokra ; mintegy új életre s tett- 
vágyra ébreszték azon ábrándozókat , kik a mult kor mohai 
közt keresik vala a véleményök szerint már elaggott nemzet 
ifjukori nagyságát, dicsőségét. Azok pedig, kik meghatva az 
európai polgárosodás nagyszerű fejleményeitől, egy szebb jövő 
felé sóvárgának s oda nemzetöket is eljutni reménylék, mint- 
egy jóslatnak vették ezen, saját keblökben is visszhangra talált 
szavakat, melyek valósága felől kételkedni bűn volna a haza 
iránt. Mig az ősi kiváltságok önző s vakbuzgó bálványozói 
megégetésre méltónak kiáltozák a nemzeti gyöngeségeket oly 
kimélletlenül felleplező könyvet: a fiatalabb nemzedék az új 
kor evangeliumának hirdette azt, mely a nemzeti élet felvirág- 
zásának termékeny magvait hintette el; és Széchenyi nevét a 
legnagyobb lelkesedéssel magasztalva, feltétlenül zászlaja alá 
esküdött. 

Széchenyi reformeszméinek elébb terjesztésében, utóbb 

diadalra juttatásában nem csekély tényezők valának egy rész- 1838—1830. 
ről azon kaszinók, melyek a pesti példájára és Széchenyi 
ösztönzéseire az országban mind nagyobb számmal keletke- 
zének, s a gondolatcserének, elmesurlódásnak a vidéken kö- 
zéppontjaivá, s minthogy a sajtó szabadabban még nem mo- 
zoghatott, fő eszközeivé lettek ; más részről pedig azon nagy 
süker, mely, épen az egyesülési szellem felébredtének követ- 
keztében, Széchenyi minden vállalatait követé. Neve kevés 
idő alatt a süker kezességévé, biztosításává lett az anyagi ja- 
vitások körül. A bizodalom iránta oly rendíthetlenné lőn a 
közönség nagy részében, hogy többé kétsége sem támadt an- 
nak sikerültében s valósultában, mit ő kezdeményezett vagy 
pártolt. Látván pedig, mi szép eredmény követi mindenben 
anyagi vállalatait, hogyan lehetett volna kételkedni azon ma- 
gánjogi reformok czélszerűségéről, melyeket ő a teendők sorá- 
ban a nemzeti emelkedésre első lépcsőzetül indítványozott? 
És e mellett ezen indítványai szükségét, azoknak mind köz- 
vetlen hasznait, mind befolyásukat a nemzeti újjászületés 
egyéb részleteire, oly világos, oly gyakorlatias modorban bi- 
zonyítá be könyvében, hogy még az érett, mély gondolkodásu 
fők is kénytelenek voltak elismerni indokolásainak helyessé- 
gét; a remélni oly örömest hajló ifjabb nemzedék pedig lel- 
kesedve üdvezlé, magasztalá benne egy szebb újkor apostolát. 
Azonban, mennél inkább nőtt Széchenyi népszerűsége, men- Ellenzék 
nél nagyobb terjedelmet nyernek vala reformeszméi s tanai: [dé 
annál mélyebb aggodalom szállá meg a sérelmi politika s az 
ősi, kiváltságos alkotmány ama híveit, kiket az újabb kor 
c táblabiráknak » nevezett el. Ezen ósdiak, kik egyébiránt a 
nemzeti s alkotmányos kérdéseknél a kormány ellen mindig 
a leghevesebb ellenzéket képezték, szinte megijedve tapaszta- 
lák, mily gyorsan foglalja el a tért reformeszméivel Széche- 
nyi. Mikép hajdan a zsidó nép conservativjeinek, a phari- 
zæusoknak felekezete Jézus tanai terjedésének szemléleténél : 
aggodalmokban ugy kiáltának fel most nálunk is az ó kor 
emberei: «Mit miveljünk e férfiuval, az egész nép utána ered !» 


14 





1828—1830. 


Dessewffy 
«Taglalatas. 

E párt, melynek érdeme kétségen kivül nagy volt eddigelé az 
alkotmány megőrzésében, a magyar magánjogot , különösen 
a nemesi kiváltságokat az alkotmány oly szükséges, oly lé- 
nyeges létrészének tekinti vala, hogy azokhoz nyúlni, azokon 
valamit változtatni lehetetlennek tekinté emennek veszedelme, 
végromlása nélkül. A nemesség nagyobb része eszmezavará- 
ban a rendi kiváltságokat s előjogokat oly szorosan összeforrva 
hivé magával az alkotmánynyal, hogy ezt amazok nélkül kép- 
zelni sem volt képes. És ennél fogva, miként több ízben más- 
kor, midőn orsztrák iróktól látá megtámadtatni a nemesi rend 
sarkalatos előjogait: ugy most is, nem kevesbbé hazafiságból 
s alkotmányos érzetből, mint elfogultság s önzésből jajdult 
fel a «Hitel» olvastában; s most annál keserűbb érzelemmel, 
minthogy magyar , sőt a haza oltárára már nagyszerű áldo- 
zatokat hozott magyar főnemes volt az, kitől a magánjogokat 
s nemesi kiváltságokat tapasztalá ostromoltatni. Ha az ember 
azon korban akár a főaristokratia palotáiban, akár a falusi 
nemesség társalgási köreiben megjelent, alig hallhatott egye- 
bet, mint a «Hitel» s annak reformeszméi felett folyt vitatá- 
sokat. A vitatkozásnak rendesen hamar felgyúladt hevében az 
öregebb urak , a hatalom emberei, a megyei tekintélyek, és 
kik eddigelé közügyeinket vezették, majdnem kivétel nélkül a 
legszenvedélyesebb módon keltek ki e «veszedelmes könyv» 
ellen; mig az ifjabb nemzedék, a mennyire, a különben már 
igen csökkenő, kegyeleta kor iránt engedé, amazok ellenében 
hasonló hévvel pártolá a reformátort és eszméit. 

A vitatkozás nem sokára a nyilvánosság terére is kilépett 
a magán körökből. Ha a napi sajtó annyira, mint volt, nincsen 
korlátolva a censura által, kétségkívül e tárgy töltötte volna 
be a c Hazai Tudósitások» hasábjait. Ez nem történhetvén, 
önálló könyvek s röpiratokba ment át a vitatkozás. Gróf 
Dessewffy József, a hazai tudományosság legkitünőbb férfiai- 
nak s a lefolyt országgyűlésen a nemzeti alkotmányos ellen- 
zék vezéreinek egyike, «Taglalat» czím alatt itészetet irt 
a «Hitel» felett, s annak alaptanait s irányát magyar alkot- 

mányos szempontból, az ellenzéki párt érveivel s okoskodá- 1828—1830. 
saival ostromlá. Ezen nagyobb munka nyomán nem sokára 
egy egész kis röpirati irodalom támadt a «Hitel» ellen az ó 
rendszer hívei részéről. 

Az új eszmék barátai még bátortalanabbak, s részben még Ae Világa. 
ingadozóbbak voltak a reform ügyében, mintsem hogy a 
majdnem közvéleménynek látszó pártnézetek ellen azonnal ki 
mertek volna lépni elismert vezérök védelmére. De szükség 
erre nem is volt ez uttal. A síkra állott maga Széchenyi 
c Világ » czímű terjedelmes könyvével, mely a c Hitelnél » nem- 
csak irályára nézve sokkal szebb és szabatosb; hanem indoko- 
lásaiban is kimerítőbb, meggyőzőbb, a lángész elmeszikráival 
csillogóbb ; szóval, még hatályosabb s kétségkivül valamennyi 
közt legjobb műve a nagy hirű reformátornak. A hatásról, a 
lelkesedésről, melyet e könyv a reformpártiak sorában éb- 
resztett, némi fogalmat adhatnak egy akkori birálójának eme 
szavai: «A Világ, ugymond, előhirnöke a tüzoszlopnak, 
mely minket magyarokat egykor e terméketlen és sötét pusz- 
tából az igéret földére vezetend; a Világ első derengése a ra- 
gyogó keleti csillagnak, mely a hatalom embereinek és a nép- 
nek utat mutat a megváltó felé; a Világ egy fénytorony, 
mely vigasztaló sugárait messze kiküldi és irányt jelöl, mi- 
dőn a viharos éjben megtörhetlen talaját a hullámok süker 
nélkül ostromolják ». 

Tartalmára nézve a Világ, bár a kérdések tárgyalásában 
nem rendszeres, két fő részre oszlik: az egyikben a Hitel 
eszméit új érvekkel, diadalmasan fejtegeti; a másikban új 
térre lép át, új eszmék körében kezd izgatni, melyek reform- 
terveinek további alapjait képezik. Az első részben modora 
általában szenvedélyes. Nem -elégszik meg avval, hogy elle- 
neit megczáfolja, s a maga eszméinek diadalát kivívja; sem 
avval, hogy a mozdúlni nem akaró, megcsontosodott stabilis- 
mus elveit s tanait halomra döntse, s az önalkotta új rendszer 
még ingadozó barátaiban erős meggyőződést támaszszon: ő 
egyszersmind leverni, egyszer mindenkorra megsemmisíteni 

1828—1830. akarja elleneit; fölkeresi gyöngéiket, s miután őket okosko- 
dásaikból kiforgatta, érveiket szétporlasztotta, kiméletlenül 
nevetség és gyűlölet tárgyaivá teszi, éles gúnyjának epés nyi- 
laival meg is öli azokat. 

És mig ekként a régi fogalmak s intézmények ellen a 
Hitelben megindított élénk, de békés forradalmat a Világ 


első részében diadalmasan kivívja: ennek második részében — 


a lerontott épület helyén rakni kezdi az újnak alapjait. Híven 
az alapeszméhez, melyre a nemzeti újjászületés egész tervét 
fektetendőnek hirdeté, a nemzetiség főtényezőjének, a magyar 
nyelvnek diplomatikai jogkörét kivánja mindenekelőtt széles- 
bíttetni a nyilvános élet minden ágaiban. Innen tovább ha- 
ladva, azon örökös meddő panaszok és sükeretlen vágyak 
ellenében, melyeknél fogva a magyar eddigelé minden hala- ` 
dást lehetetlennek állita, mig annak akadályai a kormány 
által el nem háríttatnak; minden mozdulást a létező állapotok 
mocsáraiból akormány engedélyezéseitől függeszte fel, —Szé- 
chenyi az egyesületi szellem terjesztése s érvényesítése mel- 
lett izgat. Már azon vállalatokat is, melyeket oly szép sükerrel 
indított meg a gyakorlati életben, főleg az erők egyesülésére 
alapította; és semmi kétség, hogy leginkább ez kölcsönzé 
azoknak ama varázserőt, melynél fogva szemlátomást gyara- 
podának: most tehát elméletileg is elemzi Világában a 
csodaszerű erőt, melynek eredményei már is oly meglepőleg 
mutatkoznak. Példázatokkal átszőtt okoskodásaiban oly emel- 
tyűnek ábrázolja ezt, mely bennünket, daczára az cAusztriával 
létező vegyes házasságunknak », daczára a kormányrendszer- 
ből eredő akadályoknak is, képes pangásunkból kisegíteni. 
Kapcsolatban ezen egyesületi szellemmel, s annak bővebb ki- 
fejthetése végett, a központosítási eszme apostolául lép fel: 
nem azon központositást értve, mely a municipális helyható- 
ságot elnyelje, önkormányzatunkat megsemmisítse; hanem a 
szellemi mozgalmak s anyagi vállalatok központositását. Kéz- 
zel foghatólag bebizonyítja, miképen haladásunk egyik fő aka- 
dálya eddigelé azon eldaraboltság s decentralisatióban feküdt, 

mely, még a középponti kormánynyal is igen laza kapcsolat- 1928—1839. 
ban létező megyei igazgatásunknál fogva, minden társadalmi, 
anyagi s erkölcsi érdekekre egyaránt kiterjedt. A minden te- 
kintetben szétdarabolt, szétágazó erők, semmi egyesítő kö- 
zépponttal nem birván, egyenként fecséreltettek el, képtelenek 
valamely szebb, jelentékenyebb eredményt előhozni. A me- 
gyék egymással még társadalmi tekintetben is oly kevés, 
gyönge kötelékek által függtek össze, hogy egyiknek lakosa 
magát a másikban szinte idegennek érzi vala. Ha aztán fel- 
merült is néha egyik s másik megyében valamely közhasznú 
eszme, melynek valósitása a megyéénél több erőt igényelt: 
az vagy ismét feledésbe sülyedt, vagy csak eltörpűülve létesült 
a közérdekeltség hiánya miatt. E baj orvoslatául tehát közpon- 
tositást sürgetett Budapesten, hol, mint a vérforgás a szív- 
ben, egyesůljön minden értelmi mozgalom, az anyagi érde- 
kek minden fonalszála; honnan terjedjen ki viszont minden 
haladás eszköze az ország valamennyi részeibe. 

Hatása e könyvnek is nagy, roppant lőn a közönségre. 
Nem kápráztatá el ugyan a szemeket annyira az eszmék új- 
ságával, mint a Hitel; de mélyebben hatott, erősebb meg- 
győződést eszközlött a kedélyekben. Ki a Hitel olvasása 
után még kétkedék s tétováza: a Világ által teljesen meg- 
hódítva érezé magát a reform ügyének. Az ó rendszer embe- 
rei, ha nem vallák is nyiltan be, hogy érveinek, indokolá- 
sainak ereje által legyőzettek; miután oly fényes sükerű anyagi 
vállalataitól a helybenhagyást józanul meg nem tagadhatták: 
terveire, tanaira a gyakorlatiatlanság bélyegét nem süthetvén, 
jobbára elnémultak. Ha talán nem szűntek is meg őt magán- 
jogi reformtervei miatt suttonban parasztlázitónak nevezni; 
de óvakodtak nyiltan megtámadni őt, ki elleneita Világban 
oly nagy szellemi felsőséggel győzte le, szikrázó élczeivel, éles 
gúnyjával pedig nevetség tárgyaivá tette. 

E modor kétségkivül számos ellenséget szerez vala Széche- A pártok éle- 
nyindk, mi azonban sem népszerűségének növekedését, sem D aa n- 
vállalatainak gyarapodását, sem reformeszméinek terjedését 

1828—1830. meg nem gátolhatta; s csak azt eredményezé, hogy a pártok 
egymástól élesebben elkülönződjenek. A conservativ elne- 
vezés nálunk eddigelé nem igen divatozott; nem is volt volna 
helyes értelme, minőben az másutt vétetik. Az udvar, a kor- 
mány eddigelé tulajdonképen nem conservativ, hanem, bár 
reactionarius, de egyszersmind forradalmi elveket képviselt, 
örökös czélja lévén megcsorbítani, lerontani a történelmi jo- 
got s azon alapuló alkotmányos elveket s intézményeket; 
kényuralmat, absolutismust állítani az alkotmányosság he- 
lyébe. Viszont az ellenzéki elnevezés valamint igen széles, 
határozatlan értelmű volt: ugy többféle véleményszínezetnek 
szolgált zászlajául; a szabadelvűség dicsfényét pedig számos 
esetben helytelenül bitorlá. Minden, ki a kormánynak kény- 
uralmi irányát, hatalomterjeszkedési kisérleteit gáncsolá, 
azoknak ellentálla, s az ország alkotmányát, s evvel együtt 
a nemesi rend előjogait védé, — ellenzékinek, szabadelvűnek 
nevezte magát; akár kivánt egyébiránt korszerüűleg előreha- 
ladni, reformokat életbe léptetni, akár megcsontosodva tespe- 
dett az «ősi alkotmány? ó rendszerében. 

Széchenyi reformizgatásai ez iránt is megtisztíták a fogal- 
makat. A pártelnevezésekben mindazáltal csak utóbb, az 
1832-ki országgyűlésen állapodék meg határozottan a közvé- 
lemény. A kormány elébbi kényuralmi törekvése a lefolyt 
1825-ki országgyűlés óta jobbára csak a neki szabadabb kezet 
engedő régi rendszer fentartására kezdvén szorítkozni: a con- 
servativ párt körülötte csoportozék, számára nézve azok közől 
is sokakkal szaporodva, kik elébb az oppositio soraiban vé- 
delmezték az alkotmányt; ezentúl azonban a magánjogok meg- 
támadói, a reformok sürgetői ellen, az ősi alkotmány sánczai 
mögött foglaltak állomást. A szabadelvű ellenzék nevezetét 
pedig csak azon felekezet kezdé viselni, mely, az alkotmány 
lényeges alapelveinek fentartásával, a korszerű reformokat is 
összekapcsolta, s ugy a magánjogok s régi institutiokban, 
mint a kormány s nemzet közti viszonyokban mindent áta- 
lakítani ügyekezett, mi a nemzet jóllétbeni haladását, újjászü- 

letését gátolja ; s e tekintetben az szabatosabban reformpárt- 1828—1830. 
nak neveztetett. Mi e pártviszonyokra nézve különösen Szé- 
chenyi személyét illeti : őt — miként az alább elbeszélendőkből 
eléggé látandjuk, sajátlag nem is lehet ellenzékinek nevezni ; 
mert ő, nehogy reformterveiben a kormány részéről akadá- 
lyokra bukkanjon, gondosan került minden ujjhuzást a hata- 
lom embereivel; sőt, tervei kedvéért, azoknak néha bizonyos 
mértékig még hízelegni sem restellett; és mint a reformok 
vezére, csak annyiban csatlakozott az ellenzéki párthoz, a 
mennyiben e, mind szabadelvűbbé fejlődött párt segedelmével 
valósíthatá eszméit. 

Azon számos fiatal erők közt, melyek e reformeszmék Wonsa enyi 
keresztül vitelére Széchenyihez csatlakozának, minden tekin- l 
tetben legkitünőbb volt báró Wesselényi Miklós, ki több éven 
át Széchenyi barátja s elvrokona, majd, külön irányban in- 
dulva, vetélytársa lőn. E férfiu is sokkal jelentékenyebb ténye- 
zője lett újjászületési küzdelmeinknek, s mélyebb nyomokat 
hagyott maga után ezen kori történelmünkben, mintsem elmu- 
laszthatnók, mindjárt itt, reformmozgalmaink kezdetében, 
kissé bővebben megismerkedni nagyszerű egyéniségével. 

Wesselényi Miklós, fia a hasonnevű atyának, ki a mult 
század utólsó tizedeiben különczségei, iszonyú vakmerősége, 
óriási szenvedélyei által nem kevesbbé vonta magára a figyel- 
met Erdély köz- és társadalmi életében, mint ragyogó tulaj- 
donai, rendkívüli testi s lelki ereje, azon korban ott még 
ritka szabadelvűsége, áldozatra kész honszeretete s fényes 
szónoki tehetsége által.") Fia, az ifjabb Miklós, testi s lelki 
tekintetben atyjának hű képmása, ennek házában s gondjai 
alatt spártai nevelést nyert; melynek szigora közé azonban 
sokféle kényeztetés s elnézés is vegyűlt. «A komoly, a gon- 
dolkodó , oly rendkivül erős alkatu gyermek , még nem vala 


') Lásd e nevezetes két férfiu, apa és fiu, regényszerűen érdekes, remek 
jellem- s életrajzát b. Kemény Zsigmondtól, a Csengery Antal által kiadott 
a Magyar Szónokok és Státusférfiak » nagybecsű könyvében, mely annyi 
adalékot nyújt ezen kori történelmünkhöz. 

1838—1830. hat éves, midőn atyjával az udvaron sétált, — igy irjale neve- 


lésének egy jelenetét b. Kemény Zsigmond. Épen egy szilaj 
mént ( miknek idomításában az atyának nagy kedve telt, ) hoz- 
tak ki a lovászok és a házi ur felér vezették. A horkoló és 
hánykodó mént, a mint közelíte, a gyermek növekedő gyö- 
nyörrel nézte. Ezt az apa észrevevén, mosolygva mondá: nem 
ülnél-e föl rája? Miklós hallgatott. Az öreg feléje forditá éles 
szemeit és ismét kérdé: nos nem ülsz föl? Nem, válaszolt a 
gyermek. — Miért? — Mert félek. — A Wesselényieknek 
nem szabad félni, menydörgé az apa s feldobta gyermekét a 
szilaj ménre, megcsapván ezt ostorával. A zaklatott állat el- 
rohant. Az anya, (Cserey Heléna, «a szeretet, türelem és 
szenvedés neje») ki történetesen a tornáczon volt, sikoltva 
szaladt szobájába s a kerevet vánkosai közé mélyeszté fejét, 
hogy zokogását elfojthassa s lélekerőt gyűjthessen a halálhir 
meghallására; mert egyetlen élő gyermekének vesztét bizo- 
nyosnak hitte. Telt az idő, mindig egyenlő kínok közt. Az 
anya helyzetéből mozdulni sem mert, szivét a félelem ugy 
összeszorította. Egyszerre pajzán szava hangzik a gyermeknek, 
ki a szobába berobogva, nevetés közt beszéli el az új életet 
nyert anyának, hogy a mén igen roszul viselte magát ; de ő 
mégis a hátán maradt, és addig lovagolt, mig csak az ki- 
fáradt.» 

Ily apa s ily nevelés korán kifejtette a gyermek testi ügyes- 
ségét s edzetté tette azt. A testtel párhuzamosan fejlett a lé- 
lek is. Ennek egy ízben, már tiz éves korában, meglepő ta- 
nuságát adta. Közép-Szolnok megye egy közgyűlésén, melyen 
szokás szerint a fiu is jelen volt atyja kiséretében, az öreg 
Wesselényi oly indulatos kitörésekre fakadt az általa gyűlölt 
főispán, gr. Teleki Zsigmond s az annak oltalmára kelt ren- 
dek ellen, hogy többen széksértési perbe fogatni, mások a 
gyülésből eltávolíttatni kivánták őt, s némelyek azonnal e ki- 
vánat tényleges végrehajtásához készülének. Az atyja miatt 
aggodó fiu elébb kéréssel akará lecsilapítani annak elleneit,-s 
midőn látá, hogy a szó mit sem használ, kardot ránta, s ki- 

jelenté, hogy keresztül döfi azt, ki atyjához közeledni me- 1828—1830. 
részkedik. És a fiu ezen elszánt bátorsága nem téveszté ha- 
tását: mindenki bámulattal tekinte a csodagyermekre ; a ke- 
délyek vihara pedig lecsöndesedett. Az 1809-ki insurrectio 
alkalmával Miklós még csak 12 éves, már egy felkelő csapat 
élén álla, s mint annak századosa tarta felette szemlét Nagy- 
Károlyban , Miksa főherczeg jelenlétében. Kilencz évvel ké- 
sőbb leginkább az ő izgatása hiusította meg a kormány azon 
összeirási s urbéri rendeleteinek sükerét, melyeket ország- 
gyülés mellőztével, törvénytelen uton szándékozott életbe lép- 
tetni. A bekövetkezett korban, midőn, mint Kemény Zsigmond 
irja, az erdélyi mívelt és vagyonos osztály átallá a megtörpült 
közélet csekélységeivel foglalkodni, s a fényes estélyeken , a 
vidám társas körökben s a nők toilette-asztalai mellett feledé 
dicsőségvágyát, kinevette a pedantokat, kik kötelességről — , 
az ábrándozókat, kik hazáról —, és a májkórosokat, kik köz- 
erkölcsről és polgári erényről beszéltek, Wesselényi is érezte 
a kor mákonyszerű hatását, s leginkább testgyakorlatokban, 
nagy vadászatokban s a nővilág kedélyében okozott forradal- 
makban keresett magának kárpótló időtöltést. 

Ily előzmények után, épen midőn az 1823-diki magyaror- 
szági események őt is komolyabb irányba terelték, találkozék 
Wesselényi egy gazdag, főrangu katonatiszttel, ki nagyobb 
szerencsével vadászott, mint ő, hasonló szép paripákon lo- 
vagolt, és a testgyakorlat sok nemeiben versenyzék vele , 
vagy megközelítve , vagy felülhaladva őt. E katonatiszt Szé- 
chenyi István volt, kivel azonnal szoros barátságba lépett. A 
számitó Széchenyi, kinek agyában, ha még határozatlanul is, 
már forrni kezdének a haza újjászületését czélzó tervek, s ki 
barátjának már ekkor pártvezéri szerepet tűzött ki, látván, 
hogy ő ragyogó tehetségei mellett is kevés világismerettel 
bir, reávette őt, hogy együtt utazzák be Franczia- és Angol- 
országot. Utazásuk közben versenyzének egymással, nem ke- 
vesbbé a fárasztó vagy öntagadást igénylő gyakorlatokban, 
mint az ismeretek szerzésében; mert mind a ketten elhatá- 

1828—1830. rozták volt magokat, hogy hazájokba visszatérvén , életöket, 
" erejőket a haza fölébresztésére s kifejtésére fordítandják. 

Midőn Széchenyi az 1825-ki országgyűlésen a magyar aka- 
démia megalapításával, s utóbb a társadalmi téren többféle 
egyesületek alkotásával, s végre a sajtóban izgató reform- 
eszméivel fellépett: Wesselényi, ki akkor még csak erdélyi 
birtokos létére az országgyűlésre nem volt hivatalos, egyedül 
a magán körökben ismertetett; de buzgó hazafiságának, sza- 
badelvűségének és fényes tehetségeinek híre hamar bejárta 
a hazát. A nemzet újjászületését czélzó reformtervekben ekkor 
még teljesen egyértelmű levén Széchenyivel, hű s tevékeny társa 
lőn ennek mind azon szellemi izgatásokban, s egyesületek al- 
kotásában, melyekkel ez reformjainak alapjait a társadalmi 
téren megvetette. A Hitels még inkább a Világ megjele- 
nése óta azonban némi hidegség, majd meghasonlás álla be 
a különben egy czélra törekvő , de a reform keresztülvitelé- 
nek módjaiban egymástól mindinkább eltérő barátok közt. 
Széchenyi minden reformtõrekvései daczára, sőt épen ezek 
könnyebb s biztosabb sikerúlte végett, tulajdonképen nem 
volt s nem is akart lenni szorosan ugynevezett pártember. 
Hogy befolyását a külön színezetű felekezetekre, sőt magára 
a kormányra is fentartsa, s reformterveinek elfogadására ezt 
18, amazokat is hajlandókká tegye: annál inkább óvakodék 
szorosabban csatlakozni az ellenzékhez, minthogy ez reform- 
irányát egészen elsajátitván, őt különben is pártolandó vala. 
Ö a pártok felett akart némileg állást foglalni, hogy a czél- 
jainak létesítése végett alkotott egyesületekbe minden színe- 
zetűt begyűjthessen, s a kormánytól is inkább pártolást mint 
ellenzést tapasztaljon. Ez volt oka, miérthogy Széchenyi ez 
időben nem igen vett részt azon ellenzéki vitatkozásokban, 
melyek néha Pest megye gyülésein oly élénken folynak vala. 
Ebből fejthető meg az is, hogy könyveiben az ellenzék diva- 
tos nézeteit s gáncsait a kormány ellen gondosan kikerülte. 
Sőt, miként Wesselényi maga tanúskodik, «már midőn a 
Hitelt irta, hajlandó vala a kormánynak, ha csak szép sza- 

vakat is, adni; a Világban pedig már nyilván mondá, mi- 1828—1830. 
képen az udvartól jót kell várni; 1830-ban épen azt kezdé 
beszélni , hogy az oppositiot elhagyván , a nemzetnek magát 
az udvar karjai közé vetni legtanácsosabb. » ") De ezen fel- 
fogásban már egyátaljában nem osztozott vele a kevesbbé 
hajlékony Wesselényi, ki hévvel pártolta ugyan a Széchenyi 
által indítványozott társadalmi s magánjogi reformokat ; de az 
ország alkotmányos jogai iránt is féltékeny, azokat nemcsak 
megőrzeni , de lehetőleg szélesbíteni is vágyott a kormány 
ellenében; mely hagyományos kényrendszerének politikáját 
követve, az alkotmányosság elveit még koránt sem volt haj- 
landó az igazgatás minden ágaiban őszintén foganatba venni. 
Wesselényi ennél fogva erős, határozott ellenzéket sürgetett 
a közjog terén a kormány ellen. A két barát közt «levelezés 
is folyt e felett s adolog annyira jött, hogy az a szoros egye- 
sület, mely őket egybeköté, megtágult;» s midőn Széchenyi 
c 1830-ban Pesten vele összejöveteleket tartani s vele egyet- 
ér tve, a sokaságra munkálni akart», Wesselényi határozottan 
megtagadta közremunkálását. ") A két nagy férfiu utjai ezen- 
túl egymástól mindinkább szétágazának. Bár ezentúl is mind 
a ketten ugyanazon czélra, egy minden oldalúlag kifejtett, 
kiművelt, jóllétben egy virágzó ipar s kereskedelem által gaz- 
dag, politikailag egy kiképzett alkotmányosság s önkormány- 
zat által biztosított nemzetiségre törekednek vala; de annak 
elérésére nézve a módokban s eszközökben mindinkább eltér- 
tek egymástól. 


') Kölcsey Fer. az 1832-ki országgyűlési naplójában. Minden munkái 
VII, 150. i 
3) U. o. 


1830. 


Az országyűlés 
tárgyai. 


HARMADIK FEJEZET. 


Az 1830-ki országgyűlés. 


Mig Magyarországban, a korszellemnek mind növekedő be- 
folyása alatt, egy lelkes, buzgó hazafi kezdeményezése, czél- 
szerű izgatása következtében ily békés erkölcsi forradalom 
kezdődék, mely aztán folyton terjedve s haladva, a nemzetet 
s országot husz év alatt egészen átalakította: Európa politikai 
egén mind fenyegetőbbekké lőnnek egy erőszakos forradalom 
előjelei. X. Károly esztelen s ügyetlen reactioja a charta ellen 
mind élénkebb forrongásba hajtá a francziákat, mignem ál- 
talok csakugyan elűzetett. "A bécsi kabinet az 1830-ki nyár 
elején már alig kételkedheték a forradalom közel kitörése 
felett s erélyes készületeket tőn, hogy magát a jövendő ese- 
ményekre erős állásba helyezze. Hazánkban az országgyűlés 
egybehivásának törvényes ideje különben is elérkezvén, azt 
néhány nappal a juliusi forradalom tényleges kitörése előtt 
september 8-kára Pozsonyba hirdette ki. 

Ezen országgyűlés tárgyát már az 1827-ki 8-dik t. czikkely 
kitűzte volt, midőn rendelé, hogy a reformmunkálatok ki- 
dolgozása végett kiküldött országos bizottmányok a magok 
munkálatait a jövő gyülésnek bemutassák. Az udvar azonban 
Európa jelen lázas állapotában ezen, előreláthatólag huzamos 
tanácskozásokat igénylő tárgyat felvétetni most nem akarván, 
mindjárt a meghívó levelekben kijelenté: hogy, miután e 
munkálatok a követeknek adandó utasítások végett különben 
is előleg a megyék által tárgyalandók s még kinyomtatásra 

várnak: azokat a jövő országgyűlésre halasztja, melyet egye- 
dül e végett a következő 1831-ki october 2-ra hirdetend ki. 

Jelenleg két más czélja volt az udvarnak ezen országgyű- 
lésen. a Harmincznyolcz éve mult, — ugymond ezek egyi- 
kére nézve meghivó leveleiben Ferencz király, — mióta az 
istentől gondjainkra bízott népeinket kormányozzuk.... Éle- 
tünk napjai meg vannak számlálva,.... s atyai szivünk azon 
vigasztalásért sóvárog, hogy kedves elsőszülött fiunkat, fen- 
séges Ferdinánd koronaherczeget utódunkul megkoronázva 
láthassuk...» Ferdinánd főherczeg megkoronáztatásának kér- 
dése felett már több ízben élénk tanácskozások folytak az 
udvarnál, melyekről azonban hiteles tudósítások még nem 
jöttek napvilágra. Annyit tudunk, hogy az udvarnál e kér- 
désben különböztek a vélemények. Némelyek őt, beteges ál- 
lapota miatt, a trónöröködésben mellőzni, s helyette öcscsét, 
Ferencz Károly főherczeget akarták a trónra emelni. «Gon- 
dolnád-e — irá még 1820-ki aug. 25-kén gróf Dessewffy 
József Kazinczy Ferenczhez, — hogy a legitimitás kitrombi- 
tálása mellett az ausztriai miniszterium a nápolyi királynak 
másod szülötte fiát, a ki császárunk veje, akarta emelni a 
nápolyi trónusra, az elsőszülöttnek pedig Siciliát szánta? 
Mind ezt pedig miért? — hihetőképen azért, hogy nálunk is 
példa mellett Ferdinándot elsőszülöttségétől megfoszthassa. 
Ennek azután Luccát adták volna, mivel a luccai herczegnek 
buenos-ayresi királylyá kellett volna válni. 5 ") a Tudod-e, irja 
ugyanaz barátjához a következő évben, hogy ámbár azt kelle 
egynehány esztendők előtt vitatni Gustermannak, hogy Ma- 
gyarországban az elsőszülöttség jussa után megyen a korona, 
most még is legközelebbé arról gondolkoztak Bécsben, hogy 
a koronaörökös öcscse kövesse fejedelmünket a trónon?*) A 
főherczeg e mellőztetése utóbb annál valószinűbbnek látszék, 
minthogy az 1825-ki országgyűlést megelőző kabineti tanács- 


1) Kazinczy Fer. és gr. Dessewffy Józs. levelezései. III, 67. 
3) U. o. 87. 

kozásokban is ellene nyilatkozott az illetők többsége; sőt ez 
időben császári atyjával is meghasonlásban volt, s más nagy 
befolyásu egyéniségek ellenszenvvel viseltetének iránta.» Ki- 
mondhatatlanul üldözik a mostani miniszterek a koronaörö- 
köst, — mond ugyanazon gróf Dessewffy 1826-ki april 3-kán 
kelt levelében —; az ország rendei pedig elég gyávák ezt 
szenvedni. Láthatod ezt az utólsó örömfelirásból is ő felsége 
fellábolása után. De ez a fellábolás nem lehet tartós, és igy 
minden esetre készen kell lenni. Én gróf Illésházyval tartok, 
a ki még jobban tudja mint én, hogy a koronaörökös ener- 
gicus ember lesz, és hogy több esze van, mint hírlelik és 
amint akarja magáról véleltetni. Kényes az ő helyzete és 
mindent megmagyaráz. Apjával már most jobban van, miolta 
emelni kezdtük némelyek a diétán, bár ellenünk lett légyen, 
de csak színesen, a gyáva, a nem merő és azért magát hely- 
telenül okosabbnak tartó többség; de még nincs oly jól ap- 
jával, mint kellene. Azonban szepeg a mostani miniszterium, 
nem tudván, mit tevő legyen ezekben a környülállásokban, 
kivált mivel a koronaörökös energiája és a sanctio pragma- 
tica nem igen engedik az orosz példa!) utánzását.... Hihető 
sok datumokból, hogy a mi miniszteriumunk mive volt az 
egész orosz birodalmi abdicatio.9") De mellőzve itt azon kü- 
lönféle beszédeket, melyek a koronaörökös egyéniségéről s 
viszonyairól folynak vala a közönségben : elég azt megjegyez- 
nünk, miképen általában azt hitték, hogy leginkább b. Stifft- 
nek, Ferencz császár udvari orvosának műve volt légyen, 
hogy Ferencz végre lemondott a trónöröködési rend megvál- 
toztatásának szándokáról; azt pedig, hogy a koronázat Fer- 
dinándon ezen országgyűlés alkalmával hajtassék végre, leg- 
inkább gróf Reviczky Ádám magyar udv. főkanczellárnak 
tulajdonították, ki folyton nagy mértékben birá Ferencz 
bizodalmát. 


') Miklós czár példáját érti, ki I. Sándor halála után, Constantin bátyjá- 
nak mellőztével foglalta el az orosz trónt. 
") Kazinczy Fer. és gr. Dessewffy levelez. III, 345. 

A koronázaton kivül még újonczokat kivánt az udvar meg- 
szavaztatni a magyar ezredek hézagainak pótlására, mit Eu- 
rópa háborgós körülményei sürgetőleg látszának igényelni. 
E felett a királyi előadásokban még csak az tűzetett ki a mos- 
tani tanácskozások tárgyául, hogy mivel a jövő országgyű- 
lésen a reformmunkálatok megvitatása előreláthatólag sok 
időt veend igénybe; nehogy az igazságszolgáltatás, mint 
különben országgyűlések idején történni szokott, oly hosszan 


szüneteljen: gondoskodnának eleve az ország rendei, hogy a - 


törvényszékek mind a megyéknél, mind a kerületi tábláknál 
folyamatban maradjanak. A maga részéről viszont igéri a 
király, hogy a mult országgyűlésről felterjesztett, de el nem 
intézett sérelmek s kivánatokra nem késendik leküldeni ke- 
gyelmes válaszát; s kivánja, hogy ezen gyülés a törvényes 
három hónap alatt befejeztessék. 

Az országgyűlés kitünőbb egyéniségei körülbelől ugyanazok 


1830. 


Az Országos 


rendek jele- 


valának, kik már az 1825-ki országgyűlésen is vitték vala a sebb egyénisé- 
szót. A főrendek házában a főherczeg nádor elnöklete alatt £“ P pango- 


az orszågbiró, gróf Cziráky Antal, által vezetett kormánypárti 
többség mellett, a szabadelvű ellenzék némi gyarapodásban 
tűnt fel: Batthyáni Fülep herczegen és gróf Illésházy Istvánon 
kivül tagjai közé számitá mind azon ifjabb főrendűeket, kik 
Széchenyi István zászlója alatt a reformok eszközlését óhaj- 
ták. E felekezet vezérszónoka mindazáltal nem Széchenyi, ki, 
mint mondók, tervezett reformjainak könnyebb sükeríthetése 
végett, óvakodék a kormány s annak pártja ellen élesebb 
ellenzéket kifejteni, hanem báró Wesselényi Miklós lőn; ki, 
hogy magának az országgyűlésre meghívó levelet eszközöl- 
hessen, erdélyi jószágai mellé, Szatmár vármegyében, gróf 
Károlyi Györgytől szerzett meg egy részbirtokot. Széchenyi 
a vezéri szerepet, bár az különben, szellemi s államférfiui 
felsőbbségénél fogva, őt illeti vala, a mondott okból örömest 
átengedte Wesselényinek; kit egyébiránt arra más kitünő 
tulajdonai mellett tündöklő s nagy hatásu szónoklata külö- 
nösen képesített. Tulajdonképeni pártvezérnek azonban Wes- 

selényit sem lehet még neveznünk ez időről, miután saját- 
képeni ellenzéki párt ezen országgyűlésen még nem létezett 
a főrendeknél, és Wesselényi maga is rendesen az alsó házi 
tagokkal tartá magán tanácskozmányait. Az ő igazat leplezet- 
lenül kimondó, nyilt s bátor előadása s fényes magyar ékes- 
szólása eddigelé példátlan jelenet volt az udvar iránt hizelgő 
vagy legalább igen is kiméletes, deákul beszélő főrendek há- 
zában. Mellette felekezete még az élczes, szeszélyes beszédű 
gróf Andrássy Károlyt, Eszterházy Józsefet és Mihályt, Prényi 
Zsigmondot és Nádasdy Leopoldot számlálá kitünőbb tagjai 
közé. 

Az alsó táblánál, hol most is Majláth György, királyi sze- 
mélynök tartá az elnökletet, a multhoz képest egynémi vál- 
tozás vala szemlélhető. Az 1825-ki gyülés jelesebb tagjai közől 
néhányan jelenleg már kormányhivatalokat foglaltak el. Ilyen 
volt Bartal György, Somsich Pongrácz, Plathy Mihály, Sze- 
rencsy István; kik közől mindazáltal a három utólsó, mint 
a királyi tábla tagjai, jelenleg is részt vettek az országos ülé- 
sek tanácskozásaiban; mig az első az udvari kanczelláriánál 
viselvén tanácsosi hivatalt, rendes szerkesztője lőn a kor- 
mánytól az országgyűléshez leküldött iratoknak. A mult or- 
szággyülés többi vezérszónokai, mindannyian az ellenzékhez 
tartozók, név szerint: Nagy Pál, Ragályi Tamás, Pázmándy 
Dénes, Deák Antal, Balogh János, Bernáth Zsigmond, Bor- 
siczky István stb. most is jelen voltak megyéik részéről, 
valamint a főrendűek közől is Károlyi és Andrássy György 
grófok s báró Prényi Gábor. Ezeken kivül néhány új ifjabb 
követ is magára vonta a közfigyelmet, kik közől báró Vay 
Miklóst, Bezerédy Istvánt, Somsich Miklóst jelentékeny szerep 
várta a későbbi országgyűléseken. Nagy Pállal a szónoklat 
erejében leginkább vetélkedék Ragályi Tamás, ki ekkor fénye 
s népszerűsége tetőpontján, az idők szelleme miatt most óva- 
tosabb Nagy Pálra is árnyat vetve, az ellenzék legerélyesebb 
s legfényesebb szónoka gyanánt ünnepeltetett. Ó Nagy Pálnál 
kevesbbé mérsékelt, vele több ízben ellenkező véleményben 

volt; sőt, mi tán nem mindig tiszta forrásból eredt, őt a 
közönség előtt népszerűségétől megfosztani észrevehetőleg 
ügyekezett. 

Azonban hevesebb ellenzést a kormány ellen nem fejtettek 
ki ezen országgyűlésen az alsó ház rendei, mi nem annyira 
a kormánynak 1825 óta alkotmányosabb eljárásában, mint 
inkább némi körülményekben találja megfejtését. Ezen or- 
szággyűlés nagyszerű eseményeknek volt tanúja. Megnyitását 
a párisi, befejeztét a lengyel forradalom előzte meg. Emen- 
nek az idő rövidsége miatt kevés vagy semmi befolyása sem 
volt ugyan a rendekre. De annál nagyobb lőn hatása gyülé- 
sünk szellemére s lefolyására a párisinak, mely a Bourbonok 
idősb ágát megbuktatván és száműzvén, Lajos Fülep orleansi 
herczegben azok ifjabb ágát ültette a trónra, s a dynastiával 
együtt az alkotmány s kormány elveit is megváltoztatta. A de- 
mokratia diadala Párisban mély aggodalommal tölté el nálunk 
is mind azokat, kik, bár magokat szabadelvůeknek tarták, s 
tán egynémi reformokra is hajlandók valának; de e mellett 
ősi aristokratikus alkotmányunkat is, a nemesség minden 
kiváltságaival, előjogaival együtt épségben óhajták fentartani. 
Nem fog-e a demokratiai szellem, mely, mindenfelé oly se- 
besen terjed, hozzánk is elhatni? És ha csakugyan befész- 
kelné magát, mi lesz a nemességgel? Meg fog-e állhatni a 
kiváltságos ősi alkotmány? Oly kérdések, melyek önként tá- 
madtak a párisi hírek hallattára, s el nem fojtható aggodal- 
makat ébresztének nemességünkben, mely a demokratiatól, 
bár most kevesbbé iszonyú alakban ütötte fel fejét, mint a 
mult század végén, még mindig remegett. A szabadelvűség 
bizonyos nemét nem lehet ugyan eltagadni nemességünktől ; 
mert az mindig karöltve jár a szabadságszeretettel, mi nagy 
mértékben meg volt benne. De a szabadság fogalma nálunk 
még felette kevesekben tisztult meg annyira, hogy abban va- 
lami egyebet is lássanak, mint a végrehajtó hatalom mennél 
nagyobb megkorlátozását. És ez alig is lehetett másként oly 
államban, hol az alkotmányos szabadság eddigelé csak a vég- 

rehajtó hatalomban tapasztalt ellenséget, melynek foglalá- 
saitól alig képes magát megőrizni. Ezen alkotmányos szabad- 
ságot eddig csak a nemesség élvezte, s csak ő maga védte is 
a kormány ellen. Ezért volt oly féltékeny a maga kiváltsá- 
gaira: e kiváltságok szerint mérlegelé a maga erejét a kény- 
uralomra törekvő kormány elleni harczában. Csoda-e, ha 
aztán fogalomzavarában e kiváltságokat magával az alkotmá- 
nyos szabadsággal azonosította? Csoda-e, ha azt hitte, hogy 
minden engedmény, melyet e kiváltságok rovására tenne, 
magát az alkotmányt gyöngítené? Most azonban egy új ellen- 
séget látott maga ellen felmerűlni a demokratiában, mely 
negyven év alatt már kétszer diadalmaskodott Francziaország- 
ban, kétszer forgatta fel a létező alkotmányt. Lehetetlen volt 
ugyan nem látnia, hogy a demokratia szinte és még széle- 
sebb alapu szabadságra törekszik. De részint mivel a minden 
aristokratiának sajátos szűkkeblűségből nem akart lemondani 
kiváltságos jogairól; részint mivel, még nem látván példát 
maga előtt, hogy a demokratiai elem valamely monarchiában 
állandólag fentartotta volna a szabadságot, magát az alkot- 
mány szilárdabb védőjének hivé, mint az értelmi korlátozott- 
sága miatt könnyebben kijátszható népet: már féltékenység- 
ből is ezen, a bécsi kormány által annyiszor ostromlott 
alkotmány iránt egyátaljában nem óhajtá hazánkra is kiter- 
jedve látni a demokratiát. «Alkotmányunkat — igy szóla 
egy alkalommal, e gyülés folytában, egyebek közt Nagy Pál, 
— alkotmányunkat nyolcz száz év óta nem fenyegette akkora 
veszély, mint jelenleg. A tatárok és törökök elpusztították az 
országot; de abból önként vagy kényszerítve kitakarodtak 
pusztitásaik után. Jelenleg azonban erkölcsi hatalom fenyeget 
bennünket, melynek iránya egyenes ellentétben van avval, 
mit nekünk a legszentebb gyanánt kell megőriznünk. Minden 
el van telve a demokratiai elvekkel; napról napra tovább 
terjednek azok, mint a tüzár, s aristokratiai rendszerünket 
is végromlással fenyegetik.» És ezt Nagy Pál mondá most, 
ki már 1807-ben oly nemes buzgalommal szólalt fel a nép 

állapotának javitása mellett; ki, bár akkor a «non stultiset » 
féle gúnyszavakkal kényszerittetett elhallgatásra, az önző 
aristokraták nagy boszuságára, 1825-ben ismét szónoklatának 
egész hatalmával támogatá a nem-nemes osztályok ügyét. Igaz 
ugyan, hogy voltak már e gyülés rendei közt is néhányan, 
kik annyi veszedelmet koránt sem láttak a demokratiában, s 
kik azon aristokratiai aggodalmakra Ragályi Tamással és 
Borsiczkyval azt válaszolták: hogy, ha a népek iránya, köz- 
véleménye ellentétben van alkotmányunkkal, hasztalan törek- 
szünk azt fentartani; s mi más nemzetek előtt oly kecsegtető 
színben tűnik fel, hogy arra minden erejökből törekednek, 
az nekünk sem lehet oly igen ártalmas. Igaz, hogy találtattak 
már többen nálunk is, kik Széchenyivel ugy vélekedének, hogy 
épen azért volt alkotmányunk annyiszor oly nagy veszedelem- 
ben, mivel sánczain belől kevesen, csak egy néposztály tagjai, 
védik azt; és csak akkor lesz minden megtámadással daczol- 
ható erejű szabadságunk, midőn abban a nép minden osztá- 
lyai részesűlvén, mindnyájunknak érdekében lesz azt védel- 
mezni: a rendek nagy többsége mindazáltal ezen egész or- 
szággyűlés alatt nem tudott menekülni a demokratia félel- 
métől. Mi volt tehát természetesb, mint hogy ellene , mint 
közös ellenség ellen, szorosabban szövetkezzék a kormány- 
hoz, melylyel 1825-ben már különben is kibékült, s mely 
azóta, többféle jelenség szerint ugy látszék, mindigre le- 
mondott az alkotmányosság ellen’ folytatott harczáról?. És ez 
volt egyik oka, miérthogy a rendek, bár egyébiránt e rövid 
országgyűlés alatt is elég alkalmuk volt volna kikötni a kor- 
mánynyal, szokásuknál sokkal engedékenyebbek voltak kivá- 
natai iránt. 

Volt azonban még más oka is ezen engedékenységnek. 
Közönségesen tudatott, hogy Ferencz király nagy bizoda- 
lommal viseltetik Reviczky főkanczellár iránt; s hogy ennél 
fogva mellőzvén az alkotmányellenes német tanácsosok su- 
gallatait, egyedül az ő tanácsával él a magyar ügyekben. Tu- 
datott, hogy mióta ő áll a kanczellária élén, még az osztrák 

titkos rendőrség befolyása is megszűnt az országra; s ha mi 
titkosabb tudósítások kivántatnak, például az előmozdítandó, 
vagy más egyéniségek iránt, azokat most a kanczellár szerzi 
meg a magosabb hivatalokban: lévő tisztviselők közbejöttével. 
E tudósítások most rendesen kedvezőbbek voltak az illetőkre 
nézve, mint az előtt, mi a kanczeltárnak tudatott be érdemül. 
De különben is számos bizonyitványait adá Reviczky a maga 
hazafias érzelmeinek az igazgatás ügyeiben; sőt az, hogy az 
1825-ki országgyűlés után egy Bartal, Somsich, Plathy, Sze- 
rencsy s mások az ellenzék legkitünőbb egyéniségei közől 
magas kormányhivatalokra neveztettek ki, nem hagyott ké- 
telkedni, hogy a kanczellár egészen alkotmányos és a meny- 
nyire lehet, szabadelvű szellemben akarja intézni az igazga- 
tást. Erre mutatott az is, mi a protestánsok megelégedését 
eredményezé s jóakaratát vívta ki számára, hogy a protestáns 
ifjuságnak ismét engedelem adatott a külföldi egyetemeket 
meglátogatnia. A rendek tehát ezek s hasonlók által bizoda- 
lomra ébresztetvén a kanczellár hazafias és szabadelvű érzel- 
mei s nézetei iránt, szinte nem akarák vala neki megnehe- 
zíteni a kormányzatot; hanem őt inkább lehetőleg pártolva, 
a királylyal is éreztetni akarták, hogy midőn alkotmányosan 
kormányoztatnak, ők is hajlandók teljesíteni az udvar óhaj- 
tásait. Mások még ennél is jóval.tovább mentek. c A magyar- 
közdolgok némely vezetői s ezek közt Nagy Pál is, — mondja 
ennek jellemrajzolója, — az uralkodó hangulatában s kör- 
nyezete egyéniségeiben kedvező alkalmat véltek találni, hogy 
a kanczellár által a magyar érdekeknek az összes monarchia 
tanácsában és politikájában addig nem birt befolyást és nyo- 
matékot szerezhessenek. E tekintetben azonban szükségesnek 
látták, hogy a kanczellár, gróf Reviczky, a nemzet és külö- 
nösen az országgyűlés által felkarolva, segítve s hatásában 
erősítve érezze magát; s egyszersmind "az uralkodó is azon- 
nal láthassa jó következéseit a magyar párt iránt tanusított 
hajlamának. Innen van sok részben az európai események 

által meghatott országgyűlés rendkivül óvatos magatar- 1830. 
tása.» ") 

A rendek ezen óvatos magatartása mindjárt az országgyűlés Országgyűlési 
elején észrevehető volt azon tanácskozásokban, melyek a koro- pilap: 
názat előtt az országgyülési hirlap s utóbb a kir. hitlevél 
fölött folytak. A nyilvánosság szükségének érzete már oly 
élénken felébredt, hogy szinte lehetetlen volt mellőzni egy 
országgyülési közlöny kiadásának szóba hozatalát. Igen ter- 
mészetes volt azonban, hogy e hirlapot senki sem akarta a 
censura bilincsei által megszorítva látni, melynek törvényte- 
lenségéről egyező volt a rendek véleménye. De bár ennek 
következtében a sajtószabadságról érdekes vitatkozás fejlett 
ki; bár mindenki azon értelemben volt, hogy miután ez iránt 
semmiféle tiltó törvény nem létezik, a nemzet jogát kétségbe 
sem lehet hózni; s ennél fogva az országgyűlés ilyféle censu- 
rálatlan hirlap kiadását minden előleges bejelentés és enge- 
dély nélkül megrendelheti: a kormány iránti tekintetből 
mégis azt végezték, hogy a kiadásra vállalkozó a szokott mó- 
don szerezzen magának szahadalmat a kormánytól ; s a rendek 
csak azon esetben fognak közbelépni s támogatandják a kia- 
dót, ha a kormány az engedélyt megtagadná. Ezen eljárás 
kétségkivül igen fonák és hibás volt a rendek részéről. A 
felett, hogy következetlenségbe estek, s a különben törvény- 
telennek vallott censurát közvetve elismerték, még czélt sem 
érhetének. Hasztalan volt minden szép beszéd a nyilvánosság 
és gondolatszabadság elvének fentartása mellett: a kormány, 
az e feletti kellemetlen viták újonnan szőnyegre kerültét meg- 
gátolandó, válaszát a hirlap kiadására vállalkozott nyomdász 
folyamodására az országgyűlés végeig halasztá; mikor aztán 
hirlapra szükség nem lévén többé, a tárgyat a rendek sem 
kivánták ismét elővenni. 

Nem kevesebb óvatosságot és engedékenységet tanúsitának ae 
a rendek azon, hosszabban folyt vitatkozások alatt, melyekre l 

a királyi hitlevél nyujtott anyagot. Ez lévén az 1823-ki tör- 
vénysértő kormányeljárás után az első királyi koronázás, a 
rendek egy része hasonló események ismétlésének meggát- 
lása végett a következő pontokat kivánta betétetni a hitlevélbe : 
1. Hogy a miniszterek felelősek legyenek; mi iránt, a régiebb. 
törvények szerint, különben is kétségtelen a nemzet joga. 
2. Hogy valamint az egyenes, ugy a közvetett adót is, külö- 
nösen a sóárt, a törvények értelmében, csak országgyűlésen 
lehet meghatározni. 3. Hogy a papirpénz mennél elébb a 
törvényszabta jó vegyitékü honi érczpénzzel pótoltassék. 4. 
Galiczia, mint mely a magyar korona jogczimén vétetett bir- 
toklásba, az országba bekebleztessék. Végre 5. hogy az új 
király az országban lakjék; de atyjának életében, a kormány 
ügyeibe, a rendek megegyezte nélkül, ne avatkozzék. — A 
többség azonban nem sokára elállott mind attól, hogy e pon- 
tok a hitlevélbe felvétessenek; mind attól, mit némelyek ki- 
vántak, hogy azokból koronázás előtti törvényczikkelyek al- 
kottassanak ; és csak a főrendekkel, kik egy izenetökben a 
nemzet jogát, mely szerint a koronázási hitlevelet a körül- 


mények igényei szerint megváltoztathatja, tagadni látszának, 


folytatott még egy ideig heves vitát, melyben a főrendek végre 
is engedni kényteleníttettek. A kormány iránt e kérdésre nézve 
is oly kiméletesek voltak a rendek, hogy ama feliratban, 
melyben kijelentették, hogy az 1792-ki hitlevelet változatlanul 
elfogadják, csak ezen egyetlen szóval: még ez esetben, 
adták értésére, hogy a hitlevél megváltoztathatásának jogát a 
jövőre épségben kivánják fentartani. Ferencz ez iránt most 
nem akarván vitatkozásba ereszkedni, válaszában e pontot 
egyszerűen mellőzte; egyébiránt pedig megegyeztét jelenté 
ki, hogy törvény alkottassék, mely szerint az ifju király, bár 
koronázottan lépend a trón birtokába, köteles legyen ország- 
lása első hat hónapja alatt országgyűlést hirdetni; addig is, 
mig országlatra jutand, huzamosabban az országban fog lakni ; 
de a kormányban atyja éltében részt nem veend. 

A koronázás ezután sept. 28-kán, a szokott módon, fényes 

ünnepélyek közt hajtatott végre. Az ifju király a rendeknek 
ötven ezer aranyból álló koronázati ajándokát részben a rosz 
termés következtében inséget szenvedő felvidéki megyék la- 
kosságának segélyezésére, részben a magyar akadémia pénz- 
alapjának növelésére adományozva, akará emelni becsét ko- 
ronázata emlékezetének. 

Galiczia bekeblezésének kérdése, — melyet a kormány 
aképen tétetett le, hogy a rendeknek a nádor által tudtára 
adatá, miképen ő felsége, az ország ebbeli jogainak megvizs- 
gálása végett már kinevezett egy, magyarokból s a galicziai 
kormány néhány tagjából álló vegyes bizottmányt, — a ma- 
gyar nyelv hivatalos használatának kérdését hozta szőnyegre. 
A rendek ugyanis a bekeblezés iránti kivánatukat egy magyar 
szerkezetű üzenetben tudatván a főrendekkel, ezek a nemzeti 
nyelv használatát illető intézkedéseket a jövő országgyűlésre 
akarták halasztatni. Csak két szó emelkedett fő uraink gyü- 
lésében a nemzeti nyelv pártolására, Eszterházy Mihályé és 
Wesselényi Miklósé; de kivált ez utóbbik beszéde, mely szűz 
szónoklata volt az országgyűlésen, rendkivüli hatást okozott 
a hallgató közönségben, s egyszerre oly népszerűségre emelte 
a szónok nevét, minővel eddig csak Széchenyi dicsekedhetett. 
«Az anyai nyelv használata, mondá egyebek közt Wesselényi, 
kétségbe vonhatatlan joga minden nemzetnek. Ha a nemzet 
e természeti jogának gyakorlatában korlátoltatik, panaszokra 
fakad ; ha fentartatik a korlátozás, keserű érzelmeket ébreszt 
a nemzet kebelében; ha a korlátozás elnyomássá fajul, el- 
lenhatást támaszt, szintugy veszélyest a kormányra nézve, 
mint ártalmast következményeiben.... 5 várhatnánk-e egy 
atyai indulatu fejedelemtől, kit a patriarchalis erények pél- 
dánya gyanánt ismerünk; a mi mélyen tisztelt nádorunktól, 
ki már egy egész emberkort fordít hazánk jóllétére; várhat- 
nánk-e e tiszteletre méltó felső táblától egyebet, mint az ily 
hasznos előrelépésben való megegyezést ?...: De e tábla tagjai 
kik, — mondani is szégyen, — a hazai nyelvet jobbára vagy 

épen nem, vagy csak törve beszélék, nem indulának meg a 
nemes tüzű beszédre. 

A főrendek e bűnös szenvtelensége erős kikeléseket vont 
maga után a rendek részéről. «Mindig a kormányt hibáztat- 
juk, mond egyebek közt Nagy Pál; a hiba pedig magunkban 
fekszik. Nézzük a királyi családot: öt hat tagja beszéli a 
magyar nyelvet, mig annyi a főuri család, melynek egy tagja 
sem érti azt. Uradalmaikat is németül kezeltetik, s az által 
számos ezer ifjut kényszerítenek a német nyelv tanulására, 
hogy magoknak hazájokban kenyeret szerezhessenek. Min- 
denek előtt szükség, hogy a közvélemény gyalázattal bélye- 
gezze az anyai nyelv nem tudását. Emlékezzem-e a magyar 
színházra: miképen ügyekeztünk néhányan a nyelv e közlö- 
nyét felsegíteni.... Elmenénk a nádorhoz is kikérni pártfo- 
gását. — «Én minden lehetőt megteszek, válaszolá ő ; tegnap is 
jelen valék az előadáson ; de önök közől, uraim, senkit sem 
láttam ott.» S mennyi a panasz iróink részéről! A legjobb 
magyar mű sem számíthat kétszáznál több vevőre. Senki 
sem olvas magyarul; a magyar könyveket por fedi a nyil- 
vános könyvtárakban....» A rendek tehát ily beszédek által 
a nemzeti nyelv melegebb pártolására ösztönöztetvén, újab- 
ban is sürgették a főrendeket, hogy az üzenetek ezentúl ma- 
gyarul folyjanak; minek következtében ezek azt tovább nem 
ellenzék ugyan; kivánták mindazáltal, hogy az üzenet mellett 
a felirat javaslata ezentúl is deákul küldessék át hozzájok. 

Az eddigi tapasztalatok meggyőzték a rendeket, hogy a 
főrendek hazafiatlanságától csak folytonos hajtással s némi 
erőszakolással lehet valamelyes engedményeket kisajtolni a 
honi nyelv számára. Mihelyt tehát a kölcsönös üzenetek ma- 
gyar szerkezetére nézve czélt értek, sürgetni kezdék: hogy 
a királyhoz intézendő feliratok s a törvények is nemzeti 
nyelven készíttessenek ; s miután a nemzet a maga nyelvének 
hivatalos használatát már negyven év óta követeli, az igaz- 
gatás minden ágai e nyelven intéztessenek ; továbbá, hogy a 
készülőben lévő Ludoviceum hadi akadémiában tannyelvül a 

magyar vétessék be; a magyar ezredeknél a vezénylet nyelve 
magyar legyen; miután különben is bizonyítja a tapasztalás, 
hogy leginkább a német nyelv divata s a német tisztek al- 
kalmazása szegi kedvét ifjuságunknak a hadi pályától. De e 
kivánatokat még most nem sikerült keresztül vinni; s mind- 
össze is csak a következő pontokat lehetett beiktatni a gyülés 
végén megalkotott új törvénybe: 1. Hogy a kir. helytartóta- 
nács azon hatóságokkal, melyek hozzá magyarul irnak, szinte 
ezen nyelven levelezzen. 2. A főtörvényszékek a- hozzájok 
magyarul fölebbezett pörökben ugyanezen nyelven tanács- 
kozzanak és szerkeszszék döntvényeiket. A kerületi tábláknál, 
a vármegyei, városi és egyházi törvényszékeknél, hol a ma- 
gyar nyelv eddigelé nem volt divatban, ezen országgyűlés 
végétől kezdve, minden pereket lehessen nemzeti nyelven 
intézni; azon törvényszékek, melyeknél e nyelv szokásba még 
nem jött, tetszésők szerint vagy ezen vagy deákul folytathat- 
ván tanácskozásaikat. 3. A magyar nyelv tudása nélkül köz 
hivatalba ezentúl senki sem alkalmazható. 4. Ügyvédi okle- 
velet 1834-ki jan. 1-től kezdve csak magyarul tudó egyének 
nyerhetnek. 5. A magyar és határszéli ezredek s az ország- 
ban létező hadi kormányszékek a hatóságoktól hozzájok inté- 
zett magyar okiratokat elfogadni kötelesek. 

A fő érdek, melyet a kormány ezen országgyűlésen sze- 
rencsésen keresztül vinni óhajtott, a királyi előadások 3-dik 
pontjában foglaltaték, melyben előadván, miképen a magyar 
ezredek oly annyira meggyérültek, hogy kiegészíttetésőket 
maga a nemzet hadi dicsőségének fentartása múlhatatlanul 
igényli, újonczokat kér a nemzettől. A rendek a fentebb el- 
mondott hangulatnál fogva hajlandók voltak ugyan e tekin- 
tetben teljesíteni a kormány minden méltányos kivánatát; e 
jó alkalmat mindazáltal nem akarták elmulasztani, hogy ez 
uttal a nemzet régi kivánataiból is eszközöljenek ki egynémit 
az engedményeiben mindig oly szűk kezű kormánytól. A mult 
országgyűlés végén felterjesztett nemzeti sérelmek s kivána- 
tok még mindig elintézetlenül léteztek: a rendek tehát kije- 

1830. — lenték, hogy miután ezekre már negyven-év óta hasztalan 
várják a kormány válaszát: most mindenek előtt ezeket ki- 
vánják felterjeszteni ő felségéhez. Sikeretlen maradt a nádor- 
nak a király nevében adott azon igérete is, hogy ő felsége a 
sérelmek mindnyájára kiadandja válaszát: ha a rendek a sé- 
relmek előtt, vagy azokkal egyszerre tárgyalják az újonczokra 
vonatkozó királyi előadást s terjesztik fel végzésőket. A kor- 
mány ily nagy fontosságot helyezvén abban, hogy az újonczok 
kérdése elébb vétessék fel, nagyon is vilásogan elárulta, hogy 
annak megszavazása után könnyen túlteendi magát a nemzet 
kivánatain. A rendek tehát szilárdan tarták magokat; sőt 
többen most még azon erős hangu sérelmi feliratot is fel 
akarták terjeszteni, mely 1827-ben, a főrendi tábla ellenzése 
miatt nem juthatott a király elejébe; mit azonban, mivel 
utóbb a főrendek a sérelmek előleges tárgyalását tovább el- 
lenzeni megszűntek, a rendek többsége sem pártolt. A sérel- 
mek s kivánatok főbb pontjai, mik ennek következtében föl- 
terjesztettek, im a következők: Dalmatia némely részei és 
szigetei, ugy szinte Erdély némely részei, különösen Kraszna, 
Közép-Szolnok, Zaránd és Kővár megyék és végre Galiczia 
és Lodomeria kapcsoltassanak vissza az országhoz; Erdély 
szorosabban egyesitessék az anyaországgal; a só ára, mint 
közvetett adó, a rendek megegyeztével még e gyülésen szabas- 
sék meg; szűntettessék meg ama visszaélés, mely szerint a 
törvényszékek a magánosak régi pénzviszonyaiban a papir- 
pénzek érték-leszállitása óta még mindig a törvénytelen ud- 
vari parancsok nyomán kényszeríttetnek itéletet mondani ; 
a magyar kir. kamara ténylegesen függetleníttessék a császári 
kamarától; a pénzügyek az országban a magyar kamara ke- 
zelése alá rendeltessenek stb. stb. 

Azon kényszerűségbe inindazáltal most nem akarák a ren- 
dek: helyezni a kormányt, hogy a sérelmekre adandó vála- 
szától függeszszék fel az újonczok megszavazását; s mihelyt 
azok felterjesztettek, azonnal fölvették az újonczok kérdését. 
Azon óvatos magatartást s engedékenységet a kormány iránt, 

melyet fentebb a diéta fő jelleme gyanánt emelénk ki, ezen 
legfontosabb tárgyban tanúsiták a rendek legvilágosabban. 
Nem hiányoztak ugyan a rendek tábláján néhány ellenző 
nyilatkozatok; elmondatott egyebek közt, hogy rendes had- 
pótlásra a nemzet, törvényeinek értelmében nem köteles, s 
az ezredekben támadt hiány a szokott toborzás által pótlandó ; 
hogy a kormány maga az oka, ha toborzás utján nem kap 
elég újonczot; mert ez csak onnan ered, hogy a magyar ez- 
redekben is német vezénylet divatozik; a tisztek, ellenére a 
törvénynek, nagy részben németek, kik a németül nem tudó 
legénységgel méltatlanul bánnak; hogy a német nyelv nem 
tudása miatt honosaink tizedességre sem igen emelkedhetnek ; 
példa is hozatott fel, miszerint nem rég egy huszár ezredben 
több magyar megfosztatott tisztségétől, egyedül mivel újon- 
nan kinevezett német ezredesők ellen panaszkodtak stb. De 
a rendek többsége mind ezek mellett is készségét nyilvánitá, 
teljesíteni az udvar kivánatát, mihelyt a szükség a kormány 
által indokolva kimutattatik. A szükség ezen indokolt felfede- 
zését mindazáltal múlbatatlannak nyilvániták, szoros kapcso- 
latban lévén az a nemzet ama sarkalatos jogával, mely sze- 
rint a béke és háború kérdésének meghatározásában befo- 
lyással bir. 

A főrendek azonban még ezen loyalis nyilatkozattal sém 
valának megelégedve, és Cziráky országbíró inditványa szerint, 
minden előleges tudakolást és szükségkimutatást fölöslegesnek 
állítva, subsidium gyanánt egyszerűen megszavazandónak vé- 
lék az újonczokat, kiknek számát a kormány egy kir. leiratban 
ötven ezerben szabta meg. Csak egy szó emelkedett a rendek 
üzenetének pártolására, Wesselényi Miklós ékesen hangzó 
szava. cA rendek által felhozott indokok, ugymond, felette 
fontosak. 1741 óta a hadpótlás rendes módja a toborzásból 
állott, mert a nemzet e terhet eleitől fogva elháritá magától. 
A rendek ugy hiszik, hogy a hiány mindig eléggé fedezhető 
az e végre rendelt jelentékeny öszveg segélyével; s a tapasz- 
talás bizonyítja, hogy a toborzás, czélszerűleg intézve, a 

czélnak teljesen megfelel. De ezen utósó időkben, fájdalom, 
annyi hiány csúszott be annak kezelésébe, hogy sükere, ki- 
vált a gyalogságnál, nagyon kétes. Nem tartják meg a beál- 
lottaknak tett igéretet,és sokan, kik a lovasságba szegődtek, 
gyalogokká tétetnek. — De hiszen tulajdonkép nem is had- 
pótlásról, hanem inkább rendkivüli subsidiumról van itt szó; 
és e tekintetben nyiltan meg kell vallanom, hogy midőn a 
rendek ily fontos, a nép előtt pedig gyűlöletes ajánlatnál, 
hol nem gabonáról vagy pénzről, sem a követek saját életéről, 


" hanem az adózók szabadságáról s véréről, mi itt puszta áru 


gyanánt tekintetik, van szó, — ha, mondom, a képviselők e kér- 
désnél teljesen okulni kivánnak a szükségről, mielőtt magokat 
nagylelküeknek mutassák : csekély véleményem szerint, csak 
kötelességöket teljesítik, törvényeink szellemét, lelkiösmeretök 
szavát követik. Midőn csak a mi javainkat, a mi életünket 
veszi igénybe a haza, ám akkor alku nélkül mondhatjuk, fel, 
lóra, fegyverre! az alkotmány s a király védelmében. — A 
népek mozgalmai nem kifelé irányulvák, nem támadók; tőlök 
tehát nincs mit tartanunk. Ha létezik valamely veszély, az 
bizonyára saját keblünkben, a közvéleményben, a nép elégü- 
letlenségében volna keresendő. De nekünk, egy jámbor s bé- 
keszerető fejedelem s bölcs törvények uralma alatt, ily moz- 
galmaktól sincs okunk tartani». 

A hallgató közönség megtapsolta a bátor szónokot; de a 
nádor, ki Wesselényi iránt ellenszenvvel viselteték, több csi- 
pős észrevételt tőn beszédére. Mondá egyebek közt, hogy ce 
beszéd, mely inkább tévutra vezetni, mint meggyőződést 
eszközleni képes, csak azt bizonyítja, hogy a jövevények, mi- 
vel közügyeinkről csak felületes ismeretekkel birnak, téves 
elfogultságban élnek». A hazafias érzelmű, bátor gróf An- 
drássy Károly, e megróvást nem vélé észrevétel nélkül hagy- 
hatni, s akként nyilatkozék: hogy nem lehet azt jövevénynek 
nevezni, ha nem vett is eddig részt a magyar országgyűlésen, 
kinek elei már régóta szolgálták volt a hazát, midőn a feje- 
delmi ház a magyar trónra jutott. — A főrendek azonban 

nemcsak minden további feltétel nélkül megszavaztatni kiván- 
ták az újonczokat; hanem még kétségbe is látszának vonni a 
rendek jogát, mely szerint ezek a kormánytól hasonló esetekben 
a szükség indokolását követelhetik. 

A főrendek e nyilatkozata nem csekély ingerültséget éb- 
resztett a rendek házában. Megmutattaték, hogy a rendek e 
jogukat nemcsak 1741-ben, midőn Mária Terézia személye- 
sen —, s 1790-ban, midőn a kormány Spielman államtaná- 
csos által fejté meg a nemzet előtt a körülményeket, melyek 
által hadi segély kérésére indíttatott, hanem számtalan más 
esetekben is gyakorolták. E jogot tehát kétségbe vonni nem 
lehet, bár hozhatni is fel példákat, névszerint 1807 és 08-ból, 
melyek szerint a nemzet önként lemondott e jog gyakorlatá- 
ról. De most annál inkább kel! követelniök e jog fentartását, 
mivel, mint tapasztalják, a néhány esetben önként tanusított 
engedékenységből veszélyes következtetések vonatnak le a 
nemzeti jog csorbulására. Alig történt ugyanis egy párszor, 
hogy a rendek, magoktól is meggyőződve lévén a segélyt 
igénylő körülmények súlyos voltáról, a szükség kimutatását 
nem igényelték: az udvar érdekeinek védelmében túlbuzgó 
főrendi tábla máris magát a nemzeti jogot vonja kétségbe. 

A főrendek ezen, túlzóan udvari szellemének az lőn követ- 
kezménye, hogy mig elébb csak 27 szavazat 25 ellenében 
kivánta kimutattatni az újonczállitás szükségét: a többség 
most 33 szóra emelkedett 19 ellen; s végzéssé lőn, hogy e 
tárgyban a nemzeti jog védelmére egy erőteljes üzenet kül- 
dessék át a főrendekhez. Ezt azonban a kormány, mely ez 
esetben több alkotmányosságot tanusíta, mint a főrendek, 
maga tette fölöslegessé. Ferencz király, a nádor önkéntes 
közbenjárására, megértvén a rendek kivánatát, gróf Gyulay 
Ignácz horvát bánt, ki egyszersmind a főhadi tanács elnöke 
is volt, azonnal kiküldé, hogy az újonczállitás szükségét a ren- 
dek egy bizottmánya előtt részletesen indokolja. 

Gyulay a felvilágosító adatokat a király nevében előadván, 
ötven ezer újonczot kivánt az országtól oly módon, hogy a 

magyar ezredek pótlására 30 ezer azonnal, a többi pedig azon 
esetben állíttassék ki, ha az állam védelme ezt a jövő ország- 
gyűlés megnyiltáig szükségessé tenné. 

A rendek többsége ennek következtében minden további 
ellenvetés nélkül hajlandó volt megszavazni nem ugyan a 30, 
hanem, a nemzeti jog kitűntetése végett, 28 ezer újonczot. 
A későbbre feltételesen kivánt 20 ezer megajánlására azonban 
. mindjárt nem alakulhatott meg a többség; sokan veszélyes- 
nek tarták, hogy a kormánynak, mely eddig mindig csak a 
maga érdekei tekintetéből hirdetett országgyűlést, ily előle- 
gezés által alkalom nyujtassék hoszabb időre mellőzni az or- 
szággyülést. A megyék fele ennél fogva szükség esetére ne- 
mesi felkelést akart ajánlani a 20 ezer újoncz helyett. Sőt 
Ragályival, Borsiczkyval és Baloggal némelyek már ezen gyü- 
lésből megrendeltetni kivánták volna a nemesség felkelését, 
hogy az fegyverben kellőleg gyakoroltatván, a szabadság s 
alkotmány védelmére mintegy hasonmásává fejlődjék a fran- 
czia nemzetőrségnek. Hogy ezen, a nemességre nézve külön- 
ben oly költséges fölkelés eszméje a legkitünőbb szónokoknál 
is kivált a demokratia félelme miatt talált annyi rokonszenvre, 
nyilván kitűnt Nagy Pál beszédéből, melyet a novemb. 6-kán 
tartott országos ülésben mondott. c Megengedem, ugymond 
egyebek közt, hogy a királyt trónjának fentartása teszi eleve 
gondossá: de vajjon nekünk nincs-e még több okunk gondos- 
kodásra, nekünk, mondom, elszigetelt alkotmányunkkal, mely- 
. nek a mai Európában sem társa, sem védője nincs többé? 
Ismétlem, mit minap a nádor jelenlétében tartott tanácskoz- 
mányban mondék: ha az aristokratia a szükséges segélyt a 
kormánytól megtagadja, kényszeríti azt, hogy nyakára hágjon 
s a demokratiához forduljon. Ezt bizonyítja minden újabb 
forradalom : a trón fenmarad, de a kiváltságos rendek elme- 
rűlnek.... Én annyira meg vagyok győződve arról, hogy a 
kormánynak mind az 50 ezer újonczra leend szüksége, mi- 
képen ma is az egész szám megajánlására szavaznék, ha a 
későbbre kivánt 20 ezernél sokkal czélszerűbbnek és neme- 

sebbnek nem látnám a nemesi fölkelésts. Utóbb mindazáltal, 
a főrendi tábla sürgetése következtében, a szükség esetére 
követelt 20 ezer újoncz kiállítását is elfogadták ugyan a ren- 
dek, de a következő feltételek mellett: 1. Hogy a király azo- 


kat ne a népszabadság ellen, külföldi forradalmakba való 


avatkozásra, hanem egyedül azon esetben szedethesse, ha a 
birodalom 1831-ki octoberig — a jövő országgyűlés határ- 
napjáig, megtámadtatnék. 2. Hogy e 20 ezer újoncz a háború 
vége után azonnal haza bocsáttassék ; a többiek szolgálatideje 
tiz évre szabatván meg. 3. Hogy, az 1791-ki 9-dik t. cz. értel- 
mében, a magyar ezredeknek csak magyar születésű tisztek 
adassanak, kiknek fokozatos előléptetése a többi császári sereg 
tiszteiétől külön történjék. 

Az újoncz-ajánlatot nagy megelégedéssel ugyan, de az em- 
litett feltételek nélkül fogadta el az udvar; minek következ- 
tében ezek felett még hosszan folytak a vitatkozások. Külö- 
nösen nagy hévvel szorgalmazák a rendek azt, hogy a magyar 
ezredekbe csak magyarországiak neveztessenek ki tisztekké ; 
miben czéljok nemcsak az volt, hogy a magyar katonaság a 
német, cseh s más külföldi tisztek gyakran méltatlan bánás- 
módjától, mi fiatalságunkat a hadi pályától mindinkább elide- 
geníti, megmentessék ; hanem s leginkább az, hogy az alkot- 
mányos ország hadserege a kényuralom alatt lévő többi örökös 
tartományok ezredeitől elkülöníttessék s nemzeti szellemben 
szerveztessék. 

A cs. kir. hadsereg szervezete, kivált azon czélra lévén 
irányozva, hogy benne az absolut fejedelmi hatalom semmi 
nemzeties érzelmek s tekintetek által nem gyöngített támaszát 
lelhesse, nem tagadhatni, felette sérelmes volt hazánkra nézve. 
Hogy a nemzetiség és alkotmányosság tekintetében ebből ön- 
ként következő egyéb szempontokat mellőzzünk, — e sérel- 
mes szervezetnek csak egy oldalát emeljük ki, mely a vitat- 
kozásokban is mind a két táblánál talált szószólókra. Nem 
ritka volt az eset, hogy egyegy magyar ezredben tiz-tizenőt 
külföldiek is foglaltak el magas tiszti rangokat, kik magok 

is elég őszinték voltak bevallani, hogy helyöket mások sérel- 
mével foglalják el, s kik közől néhányan épen ez időben még 
a napi lapok által kiadott költeményeikben is avval dicsek- 
vének, «hogy az ő hazájok serege minden idegen előtt el van 
zárva.» A sérelem honosainkra nézve annál fájdalmasabb volt, 
hogy ugyanazon ezredekben számos jól nevelt, feddhetetlen 
magaviseletú, s a hadi dolgokban is kellőleg felkészült ifju, 
nyolcz-tiz évig is, mint hádfi (cadet), altiszti rangban tespe- 
dett, nem ritkán kitéve oly jövevények méltatlankodásainak, 
kik érdemökre, képzettségökre nézve velök a hasonlítást sem 
állhatták ki. Mert, ha találtattak is ezen idegenek közt jeles 
egyéniségek ; nem tagadhatni mindazáltal, hogy az ezredek- 
nek jobbára idegen tulajdonosai sok oly külföldit is emeltek 
ezredeinkben tiszti rangra, kik e pályára csak kenyérkereset 
vagy kiképeztetés végett léptek, s például, mint huszár tisz- 
tek, még csak lovagolni is az ezredben tanultak. Ily jelenetek, 
minthogy gyakoriak valának, számtalan panaszra fakaszták 
honi ifjuságunkat, s csökkenték benne a kedvet hadi pályára 
lépnie. Hasonló volt hatása ama tapasztalásnak is, melyet 
Széchenyi István egy épen e tárgy felett mondott beszédében, 
önmagára vonatkozva, kiemelt, midőn előadá, hogy a magyar, 
bár mennyire tűnjék is ki hadi tulajdonai, készültsége s ma- 
gaviselete által a hadseregben, magosabb tiszti rangra csak 
igen ritkán s nagy nehezen emelkedhetik. 

Ilyenek lévén ezredeinkben a viszonyok, nem ok nélkül 
szorgalmazták a rendek, hogy a magyar ezredekben csak 
magyarok neveztessenek tisztekké. De süker nem jutalmazá 
törekvésöket. Hasztalan mondák el kivánatuk támogatására, 
hogy valamint honosaink nem óhajtanak a magyar ezredeken 
kivül másokban szolgálni: ugy méltán követelhetik, hogy a 
mi ezredeinkben se foglalják el a magyarok helyét idegenek; 
kik közől számosan még nem is született császári alattvalók, 
hanem oly hazának fiai, melynek seregébe semmiféle idegen 
nem fogadtatik be. Hasztalan adták elő, hogy a kivánatuk 
szerint egyneművé válandó magyar hadseregben a nemzeti 

hősszellem még inkább ki fogna fejleni, s igy az erösebb tå- 1830. 
maszává lenne a trónnak és hazának mint most, idegenekkel 
kevert állapotában, jobbára idegenektől vezényelve s e miatt 
elkedvetlenítve. Mind ezen s más hasonló, bizonyára fontos 
okok sükeretlenül hangzának el szemközt a kormánynyal, 
mely a hadseregben öntudatosan alapítá meg e szervezetet, 
s a főrendek házával, mely kivált most, a demokratia ré- 
meitôl féltében, vakon pártolá a kormány szándokait. 
Mennél hajlandóbbak voltak a rendek teljesíteni az újoncz- A sérelmek és 
állítás tárgyában az udvar kivánatait, annál kellemetlenebb piei 
érzelmeket ébreszte bennök az, hogy a kormány, miután az 
újonczok megszavazva voltak, a nemzeti sérelmek és kivá- 
natok ügyében intézett feliratra nagyobb részben kitérőleg vá- 
laszolván, az országgyűlés befejezésére már is határnapot 
tűzött ki. «Az 1791-ki 13-dik törvény szerint, — mond erre 
vonatkozólag, a nov. 27-kei ülésben, Nagy Pál — minden 
országgyűlésen, valamint a kir. előadásokat, ugy a nemzet 
sérelmeit is be kell végezni. És midőn mi az elsőnek meg- 
felelünk, teljes jogunk van a másodikra is hasonlót követelni a 
kormánytól. Ime, előttünk vannak a sérelmek, melyeket már 
a mult országgyűlésen kellett volna orvosolni, és jelenleg is- 
mét a jövő gyűlésre halasztatnak. Ezek egynémelyikének már 
századok óta ez a sorsa. Elegendőnek tartja a kormány, né- 
hány jelentéktelenebb pontra valamelyes választ adni, s a 
többieket mellőzve, mihelyt az előadások tárgyalása befejez- 
tetett, az országgyűlést azonnal feloszlatja. Mi történnék, ha 
a kormány ezen eljárását mi is követve, az előadásokból csak 
egypár jelentéktelenebb pontot végeznénk el, a többire nézve 
pedig azon választ adnók, hogy felettök küldőinkkel majd 
tanácskozunk s a közelebbi, vagy épen egy harmadik ország- 
gyülésen adandunk rájok választ? Megelégednék-e evvel a 
végrehajtó hatalom? A kötelezettség pedig teljesen viszony- 
lagos. És azért én magát e kir. resolutiot tartom a legna- 
gyobb sérelemnek. Ha valamelyik kormányszék ellen emelünk 
panaszt, alig várhatunk egyéb választ mint, chogy az illető 

1830. — kormányszék meg fog elébb hallgattatni, s a tárgy maga a 
jövő országgyűlésre halasztatik.? Ez, uraim, törvénytelen el- 
járás. Nem a hatóságot, mely a maga törvénysértésének vagy 
önkényének mentségére könnyen találhat szép szavakat, kell 
meghallgatni; hanem az országgyűlésen szükség megvizsgálni 
s megitélni afféle panaszokat. És ha még oly dolgokra kerül 
a sor, melyek a kormány előtt nem kedvesek, akkor ren- 
desen e választ kell hallanunk: «Ő felsége remélte volna» — 
vagy «kivánná» — s aztán egy kikerülő válaszszal elégítte- 
tünk ki. Általában feledni látszik a kormány, hogy az ország 
rendei nem kegyelemért esedeznek, hanem azt követelik, 
mihez joguk van.» 

e ra De bár ezek iránt a rendek minden további vitatkozásai s 
' feliratai sükcretlenek maradtak ; s bár a kormány, azon elv- 
ből indulva ki, hogy megfelel a törvény rendeletének, ha akár 
milyen resolutiot ad is a sérelmek s kivánatokra, csakhogy 
azokat válasz nélkül ne hagyja, — csodalkozását. jelenté 
ki egy leiratában, hogy noha már nyertek választ, mégis 
újonnan irnak fel; — mire aztán a rendek azt felelték, hogy 
e csodálkozás bennök levertséget (consternatiót) szült. 
Mindazáltal némi becses vívmányt mégis eredményezett ezen 
országgyűlés. Nagy fontosságot helyeztek akkor az ország 
rendei különösen abban, hogy a koronázási hitlevél megvál- 
toztathatásának elvét a kormánynyal elfogadtatták; mert ez 
által magát az alkotmányosságot láták megszilárdítva, miután 
a kormányzati elvek tekintetében a nemzet s uralkodó háza 
közti viszony minden koronázatkor megújítható s módosít- 
ható szerződés tárgyává tétetett. Továbbá nem csekély köz- 
jogi nyereménynek tartaték, hogy a kormány elismerte, mi- 
képen a hadpótlásnál a fenforgó szükséget kimutatni s in- 
dokolni köteles, s ez törvénybe is igtattatván, a nemzet be- 
folyási joga a béke s háború kérdésének eldöntésére tényleg 
elismertetett; hogy a nemzeti nyelv a maga természetes jo- 
gának visszanyerésében egy lépéssel ismét előbbre haladt; 
hogy végre, midőn a két tábla közti üzenetek magyar nyelve 

megállapíttatott, a törvényjavaslatok, miket eddig a kormány — 1839. 
organumai készitettek, a rendi tábla szerkesztésétől tétettek 
függőkké; mi nemcsak nagyobb terjedelmet s nyomatékot 
adott a rendek kezdeményezési jogának, hanem a törvények 
világos, szabatos, határozott értelmére nézve is nagy hasz- 
núvá lett. 

Megemlítendő még, hogy ez uttal merült fel határozottab- 
ban ama szükség érzete, s tétetett is az iránt inditvány, hogy 
az országgyűlések székhelye állandóan a nemzeti életnek s 
értelmiségnek mindinkább középpontjává váló fővárosba, Bu- 
dapestre tétessék át; valamint az is, hogy Somsich Miklós, 
somogyi követ, a decemb. 46-kai ülésben első tette az indit- 
ványt, miszerint az országgyűlési , költségeket, melyek eddig, 
a megyei pénztárból folyván, a tulajdonképen nem is kép- 
viselt jobbágyosztály által viseltettek, ezentúl kizárólag a ne- 
messég hordozza. Ezen inditvány mely, egyébiránt most idő- 
hiány miatt bővebben nem tárgyaltathatván, csak a következő 
országgyűlésen nyert eredményt, alkalmat szolgáltatott Nagy 
Pálnak szigorúan megróni három dolgot, mi valóban jellem- 
zőleg bizonyítá, mennyire ügyekezett hajdan a nemesség 
minden adózási teher alól kivonni szűz vállait, s még annak 
költségeit is — miként a törvények nyelve az adózó népet 
nevezte, — a «misera contribuens plebsre» hárítani, mi köz- 
vetlen neki, a nemességnek, vált előnyére, adott fényt vagy 
hasznot. E három dolog, miket Nagy Pál caljas piszkosság- 
nak » nevezni nem kételkedett, a következő: hogy a királyi 
testőrséget, melybe egyedül nemes ifjak vétettek fel —, az 
országgyűlési követeket, kik egyedül a nemesség által kül- 
dettek s kiváltképen annak érdekeit képviselték, s végre a ` 
megyei törvényszékek közbiráinak napdijait, akkor is, midőn 
a nemesek pörei tárgyaltattak, a paraszt, a nem-nemes osz- 
tály fizette. Ezen indítványból s a felette több követ által 
Nagy Pállal egybehangzólag tett nyilatkozatból világosan ki- 
tűnt, mennyire megváltozott már a nemesség jobb részének 
nézete ilyféle tárgyakban, s mily közönségessé vált a meggyő- 

1830. _ ződés, hogy a nemességnek, ha élni akar, le kell mondania 
ama kiváltságokról, melyek a jelenkor jog- és igazságfogal- 
maival többé meg nem férhetnek. Nagy Pál beszéde alatt 
szégyenpir boritá el számos követ arczait; s hogy legalább 
az országgyűlési költségek ki általi viseléséről új törvény az 
inditvány értelmében mindjárt nem alkottatott, oka csak ab- 
ban keresendő, hogy négy nap mulva már vége szakadt az 
országgyűlésnek ; a követek pedig utasítással ez iránt ellátva 
nem lévén, önmagoktól nem merték adóval terhelni küldőiket. 

. Azt mindazáltal végzésül mondták ki, hogy a következő or- 
szággyűlésre oly utasítással jelenjenek meg a követek, mely 
szerint a kérdést mindjárt a gyülés elején meg lehessen ol- 
dani. 

érdés Csonka maradna vázolatunk ezen országgyülésről, ha el- 
. mulasztanánk még egy tárgyat megemlíteni, mely egy részé- 
ben utóbb annyira foglalkodtatá az európai politikai világot, 
s nálunk is oly heves és hosszu vitáknak szolgált anyagául. 
A vallás kérdését értem, mely e gyülés végső napjaiban pen- 
díttetett meg először e század folytában törvényhozásunkon. 
Az irlandi katholikusok emancipatioja Nagybritanniában 
pár év előtt nálunk is élénk örömmel üdvözöltetett minden 
felvilágosodottaktól, s alkalmat szolgáltatott több megyének, 
hogy utasitásul adja követeinek az országgyűlésre: szorgal- 
maznák egy oly törvény megalkotását, melynél fogva a pro- 
testánsoknak Horvát és Tótországban birtoklási jog adatnék ; 
továbbá törültetnének el a vegyes házasságoknál szokásban 
lévő kötelezvények a gyermekek katholikus vallásbani nevel- 
tetése iránt, mely kötelezvényeket, az 1791-ki vallási tör- 
vények szellemének ellenére, a helytartóságnak egy 1792-ben 
kelt rendelete hozott divatba, megengedvén a katholikus pap- 
ságnak, hogy olyféle reversalist vegyenek a vegyes házasságot 
kötő felektől; s végre módosíttatnék az 1791-ki törvény ama 
rendelete, mely szerint a kath. vallásból más vallásra térni 
akarók eleve hat héti oktatás alá vettettek, mi idő folytával 
többféle visszaélésekre szolgáltatott alkalmat. 

Az inditvány Nógrád megye követei által ily értelemben 1530 


megtétetvén, a rendek nagy többségétől helyesléssel fogad- 
tatott, s a törvény sürgetése a nemzeti sérelmek s kivánatok 
közé vétetett fel. 

A kathol. papság, miként előre látható vala, ilyféle törvény 
alkotását hevesen ellenzé. Meglepőbb volt Horvátország ren- 
deinek azon szűkkeblűsége, miszerint, sejtvén a kérdés elő- 
fordulását, utasitásul adták volt követeiknek : hogy a tarto- 
mány municipális jogaira támaszkodva, minden olyféle törvény 
megalkotásának ellentmondjanak, mely keblökben a protes- 
tánsoknak birtokjogot biztosítana. A főrendek háza ennél 
fogva, bár ott is többen találtattak, kik a törvényt a rendek 
értelmében megalkotni óhajtották , s kik közt Wesselényi, a 
főpapság reactioját ostorozó, nagy hatásu, fényes beszédeiben 
a lelkiösmeret szabadságának első bajnokává avatta fel ma- 
gát, — a következő országgyűlésre kivánta halasztatni a tár- 
gyat; oly reményt fejezvén ki, hogy Horvátország rendei, a 
törvényhozáson nyilatkozó közvéleményről követeik által ér- 
tesülvén, a jövőre kedvező utasítással látandják el képvise- 
lőiket. A nagy érdekkel felfogott kérdés ennek következtében, 
bár az alsó tábla többsége a főrendi tábla ezen válaszával 
különben nem volt megelégedve, mégis kivált azon okból, 
mivel az országgyűlés befejezése már a küszöbön létezvén, 
ez iránt egyességet eszközleni nem volt többé idő, a jövő or- 
. szággyűlésré halasztatott. És ez volt első phasisa azon tárgy- 
nak, mely aztán több országgyűlés alatt oly szenvedélyes 
vitatkozásoknak szolgált anyagául. 

Ez volt utólsó, tulajdonképeni tárgya az országgyűlési ta- 
nácskozásoknak; mert a mi a rendeket még ezentúl foglal- 
kodtatá, az csak a törvények szövegének megállapitására vo- 
natkozott. E, nem ritkán nehéz munkát, mely országgyűlési 
nyelven concertationak nevezteték, az országgyűlésnek 
egy bizottmánya a kanczellária egy kiküldöttségével összeülve 
szokta volt végezni. Most a concertatioban a koronázati hit- 
levelet s az újonczokat illető törvényczikkelyek szövege iránt 

nagy nehézségek fejlettek ki; s a vitatkozások, melyek ezek 
következtében támadtak, a kormány szellemét még ezen, 
némileg megváltozott körülmények közt is, sokkal inkább 
jellemzik, mintsem hogy azokat némi részletességgel nem 
köllene előadni. A kanczellária, kabineti utasítással lévén 
ellátva, mind a két czikkelyre nézve vonakodott elfogadni 
azon kifejezéseket, melyekben épen a dolog lényege, a nemzet 
joga, az említett fontos közjogi elvek foglaltattak. Az elsőt 
illetőleg: miután a kormány a gyülés folytában elismerte, 
hogy a koronázási hitlevelet, ha a szükség ugy kivánja, mó- 
dosítani lehet, a rendek ezt a következő szavakkal akarták 
kifejezni a törvényben: ca kegyelmes hitlevél azon alakban 
adatván ki, melyben ez uttal a karok és rendek magok is 
megegyeztek.» Az újonczokról szóló törvényben a rendek, 
hasonlókép biztosítani akarván a nemzeti jogot, mely szerint 
annak meghatárózása, vajjon szükséges-e vagy nem az újoncz- 
szedés, — más szóval : kell-e vagy nem háborút viselni? a tör- 
vényhozást illeti: világosan ki akarták fejezni a törvényben , 
hogy a király, midőn a hadpótlás szükségét kimutattatá, ezt 
a rendek törvényes és jogos kivánata szerint csele- 
kedte. A kanczellária mindazáltal, négy napi vita után egye- 
nesen kijelenté, hogy a rendek szerkezetének elfogadására 
nincs feljogosítva. Minthogy a rendek szerkezete a királyi 
resolutiók értelmével egyezőleg készült, oly színben tűnt fel 
a dolog, hogy a kormány most visszavonni szándékozik, mi- 
ben elébb megegyezett; s nagy ingerültség támadt a rendek 
között. Az összes törvényhozás vegyes gyüléseibe vitetvén át 
a vita, a rendek, Széchenyi, Wesselényi, Andrássy Károly s 
néhány más szabadelvű főrendűek által is támogattatva, oly 
hévvel küzdének a nemzeti jogok mellett hogy, bár a főrendek 
többsége most is a kormány részére hajlott, ez végre mégis 
kénytelen lőn elfogadni a nemzeti jogoknak kedvező kifejezé- 
seket. S igy aztán az új törvények decemb. 20-kán szente- 
síttetvén s kihirdettetvén, az országgyűlés bevégeztetett. 

A. követek küldőikhez hazaérkezvén, a megyei hatóságok 

eddig szokatlanul élénk figyelmet fordítanak vala a követ- 
jelentési közgyűlésekre. Bár a követek, minden fontosabb 
tárgyra nézve, határozott utasítással szoktak volt felküldetni az 
országgyűlésre; mégis soha egy hatóságnak sem jutott vala 
eszébe, számot kérni a visszatért képviselőktől: vajjon utasi- 
tásuk szellemében járultak-e a törvények megalkotásához? 
A követek tettek ugyan némi rövid, száraz jelentést az or- 
szággyűlés eredményeiről; de az jobbára csekély érdekű 
volt és semmi vitatkozást nem vont maga után. A benyujtott 
irományok , részint mivel a bennök foglalt tárgyak már kü- 
lönben is változhatlanul be voltak fejezve; részint mivel a 
közönség általában kevés érdekeltséget tanusított az ügyek 
menetele iránt, — egyszerűen tudomásul vétettek. Most azonban 
a legtöbb megyében más színt öltének magokra e követjelen- 
tések. A megyék meggyőződvén, hogy a követek utasításának 
csak ugy van jelentése, ha az valóban irányul vétetik a diétán : 
valamint nagyobb figyelemmel kisérik vala a pozsonyi tanács- 
kozások folyamát, ugy most részletesebben számot kértek kép- 
viselőik sáfárkodásáról. És voltak megyék, melyek követeiket 
szigorúan megrótták ama lágymelegségök miatt, melylyel a 
nemzeti nyelv használatáról alkotott törvény körül jártak el; 
ha bár ez azért történt is, mivel ez ügyet a rendszeres mun- 
kálatok tárgyalása idejére vélték halasztandónak. Még szigo- 
rúbban róvattak meg némely megyében a volt követek azért, 
hogy a mindjárt: kiállítandó 28 ezer újonczon kivül, még a 
bekövetkezhető szükség esetére is megajánlották a másik 20 
ezeret. Miként az országgyűlésen több követ, ugy most a me- 
gyék is veszélyesnek láták az ilyféle előlegezéseket oly kor- 
mány irányában, mely, önérdekét inkább szivén hordván, mint 
az ország haladását, könnyen kisértetbe jöhete, az országgyű- 
lés egybehivását a törvényes időn túl is elhalasztani. Különö- 
sen méltó a megemlítésre , mi e tárgyra nézve Zemplén me- 
gyében történt, melynek egyik követe, Vay Miklós báró , a 
20 ezer újoncz előlegezését a kormány kivánata szerint azon- 
nal megszavazta, mig követtársa, Szirmay Antal, ezen aján- 

latnak ellentmondott. A megye rendei Vay eljárását határo- 
zottan rosszalák s e gáncsot jegyzőkönyvbe is igtatván, kije- 
lentették , hogy főrendűt nem választanak többé követökül. Nem 
lesz érdektelen Zemplén e közgyüléséről megemlíteni azt is, 
hogy ezen alkalommal lépett fel ott először a tiz évvel utóbb 
mozgalmaink vezérévé lett Kossuth Lajos, azt fejtegetvén köz- 
figyelmet ébresztett ragyogó szónoklatában: mily káros követ- 
kezményeket szülhet közjogi szempontból ilyféle újoncz-elő- 
legezés. 

Egyébiránt a megajánlott újonczokat számos megye, a régi, 
embertelen s káros fogdosás helyett, a törvénybe ugyan még 
nem igtatott, de országgyűlési végzés által ajánlott, sorshuzás 
utján kezdé kiállítani. ") 


1) Ld. erről Kölcsey Ferencz jeles beszédét Szatmár megyében. Összes 
munkái VI, 55. 

Az első reformi lépések. 


ELSŐ FEJEZET. 


A reformok előzményei. 


Nagyon tévedne, ki a közszellemet s az erkölcsi mozgalom  Téjékozás. 
irányát, mely ez időben hazánkban uralkodó vala, vagy leg- 
alább azzá válni kezdett, egyedül az 1830-ki országgyűlés 
tárgyalásaiból akarná mérlegelni s megitélni. Azon jelenté- 
keny változást, mely a honpolgárok miveltebb, értelmesebb 
osztálya nagy részének szellemében pár év óta végbement, 
ha tán sejteti is velünk egynémiben, de híven nem tükrözheti 
vissza ezen országgyűlés történelme. Egészen más téren moz- 
gott ez, mintsem hogy a lefolyt tárgyalásokból teljesen fel- 
tűnhetnék a szellemi mozgalom, a közvélemény új iránya. E 
gyülésnek sajátos, specialis tárgyai voltak, melyeken túl menni 
senki sem akart, mivel a reformok eszközlésére szánt ország- 
gyűlés az 1831-ki octob. 2-kára már eleve ki volt tűzve. Ez 
volt oka, miérthogy a lefolyt országgyűlésen csak némely 
közjogi kérdések, s ezek is még mindig a régi, sérelmi poli- 
tika szellemében, vétettek tanácskozásba. Most szintugy mint 
az 182"/,-ki országgyűlésen, csak az alkotmány s nemzetiség 
biztositása, némely kétségbe vont vagy meggyöngített közjogi 
elvek tisztába hozatala és szilárditása, egynémely nemzeti jo- 
gok sérelmeinek orvoslata hozatott szőnyegre ; mire nézve e 
gyülést inkább ez elébbi folytatásának, mint a következő elő- 
készítésének lehet tekinteni. E közjogi és sérelmi vitatások-. 
kal mintegy befejeztetett az ó rendszer politikája, hogy a jövő 

1831. — országgyűlésen egy újnak adjon helyet. A nemzet még nem 
hagyta el ugyan egészen a sérelmi politika terét; de már 
csak ritkábban s mintegy mellékesen lépett arra vissza, inkább 
csak azért, hogy emennek utjait egyengesse. 

Ezen átalakulási csendes forrongásnak indult kor szellemét 
s irányát a lefolyt országgyűlésnél szabatosabban s hívebben 
tükrözék vissza egy részről a megyei közgyűlések, melyek 
ezen egész év alatt a legfontosabb reformi kérdések tárgya- 
lásával élénken foglalkodnak vala; más részről a gyorsan sza- 
porodó egyletek s azokban tartott vitatkozások, melyekben a 
közélet minden ágazatai szemlére vétetének ; továbbá, a köz- 
ügy iránt mindenfelé növekedő érdekeltség; a gyarapodó iro- 
dalom, mely a tényleg működni kezdett akadémiában hű 
ápolásra talált, s a sajtó bilincseinek némi tágulása követ- 
keztében kissé szabadabban mozoghatván, néhány jelentéke- 
nyebb művet hozott napvilágra; s végre a lengyel felkelés 
ügyében a nemzet részéről történt egynémely fellépések. Kö- 
rülbelől ezekben észlelhetők e kor fő mozzanatai az 1832-ki 
epochalis országgyűlés megnyiltáig. 
kenzvel felkec A juliusi franczia forradalom, mely a Bourbon dynastia 
lés iránt. Idősb ágát elűzvén , annak ifjabb ágát, az Orleans családot 
ültette Francziaország trónjára, két más országban ösztönözte 
a népeket fegyveres felkelésre: Belgiumban és Lengyelország- 
ban. Belgium, mely a bécsi congressus által Hollandiához 
kapcsoltatott, kormányának szűkkeblűsége miatt feltámadván, 
Angol- és Francziaországtól, a be-nem-avatkozás elvének fel- 
állítása által, pártoltatva, rövid harcz után szerencsésen ki- 
vívta a maga függetlenségét. Lengyelországban, mely az 
I. Sándor czár által megalapított alkotmánynak többféle meg- 
csorbitása miatt 1830 vége felé emelt fegyvert I. Miklós czár 
ellen, a következő év nagyobb részében nagy elkeseredéssel 
folyt a függetlenségi harcz. Azon barátságos viszonyok emléke, 
melyek a magyar nemzetet a lengyellel hajdan mind nemzet- 
közi, mind szomszédi, kereskedelmi s más társadalmi tekin- 
tetekben szorosabban összefűzték; nem különben mint az 

orosz kényuralmi hatalom közös gyűlölete, a két nemzet tör- (831. 


ténelmének, törekvéseinek hasonsága , — a lengyel felkelés iránt 
eleitől fogva élénk rokonszenvet ébresztének az országban. 
Az első ütközetekben a lengyelek által tanusított hősiesség a 
Kárpátokon innen is lelkesedéssel üdvözöltetett. A grohovi 
és osztrolenkai ütközetek, melyekben az orosz hadak, daczára 
nagy számbeli felsőségüknek, sem birnak vala teljesen diadal- 
maskodni a hősiesség csodáit mívelő lengyeleken; a Dembe- 
Wielki és Íganie mellett vívott harczok, melyekben a megvert 
orosz seregek csak a lengyel vezérek által elkövetett hibák 
következtében menekülhettek meg a megsemmisüléstől, — a 
legőszintébb óhajtásokat kelték fel a magyarokban a szomszéd 
nemzet szabadságügyének végdiadala iránt. A vérmes remé- 
nyűek nálunk is végvonaglásban láták már az idegen kény- 
uralom hatalmát, s a közel jövőben biztosítva hivék a derék 
nemzet szabadságát az északi zsarnokóriás ellen ; de az előre- 
látóbbak, a higgadtabbak nem fojthaták el magokban az ag- 
godalmat a lengyelek jövője iránt, ha a túlnyomó erő ellené- 
ben külsegélylyel nem gyámolíttatnak. 

A magyar nemesség, ha érzelmeit követheti, minden áldo- 
zatra kész volt volna szomszédai segélyezésében; és titkon 
tett is e végett sokat, tett mindent, mit a körülmények közt 
tenni lehetett. Számos egyesek lopództak át a határszéleken, 
azzal, mi legdrágább kincsök, életőkkel, vérökkel áldozandók 
a szabadság szent ügyének, segélyezendők annak hősies baj- 
nokait. A magyar ezredek tisztei közől sokan kiléptek a szol- 
gálatból, hogy karjaikat a derék szomszédoknak ajánlják fel ; 
többen , kik a szolgálatot engedelemmel nem hagyhatták el, 
megszöktek zászlóik alól, a lengyelekhez csatlakozandók. 
Ezeknek példáját néhányan még a bécsi teréziai s hadi aka- 
démiákban nevelt ifjak közől is követték. Mások pénzzel, 
fegyverrel, termesztményekkel járulának a felkelők segélye- 
zéséhez. Társulatok alakúltak, a háború folytatására szüksé- 
ges vagy hasznos szerek gyüjtésével s elszállításával foglalko- 
dók. És ez nem vala könnyü feladat. A bécsi kabinet, az 

európailag fenálló be-nem-avatkozás elve szerint, mindjárt a 
felkelés kezdetén közönyösnek nyilvánitá magát a hadakozó 
felek között; s hogy határai meg ne sértessenek, a mozgalom 
pedig Galicziába is át ne terjedjen: a határszélek hosszában 
őrsereget állított fel; melynek figyelmét csak nagy bajjal s 
ügyességgel lehetett elkerülni, hogy a szállítmányok rendel- 
tetésök helyére juthassanak. Azok közől, kik az efféle segély 
gyüjtésével s átszállításával foglalkodának, legtöbb buzgalmat 
fejtett ki gróf Haller Ferencz, s minden szépet s jót hőn pár- 
toló lelkes neje. 

Azonban érzé mindenki, hogy az ily magán forrásokból 
eredő segély csak a jó akaratot, rokonszenvet tanusíthatja ; 
de jelentékenyebb lökést nem adhat az oly óriási hatalom ellen 
küzdő lengyelek szabadságügyének; s hogy az diadalt nyer- 
hessen, országosan kellene segélyeztetnie. Számos megyéink 
tehát nagy buzgalommal tárgyalák ez ügyet közgyüléseiken. 
Megvetve a szűkkeblűek aggodalmas ellenzését, egyedül a sza- 
badság s nemzeti lét, az emberiség s nemzetek közti solida- 
ritas érzelmeitől áthatott lelkeik sugallatát hallgatva, számos 
megye rendei nyiltszivů, szabadelvű feliratokkal járultak a 
trónhoz, segélynyujtásért könyörögve az iszonyú nyomás alatt 
szenvedő szomszéd nép számára, mely annyi részvétre méltó 
elszántsággal védi magát idegen zsarnoka ellen. E feliratok 
a szabadságért epedő, humanus irányu újabb kori Európa 
legszebb, legérdekesebb aktái közt méltán foglalhatnak helyet. 
A nemes Bars, mely ez ügynek is élén álla, a többi várme- 
gyéket a lengyelek pártolására felszólítván, a királyhoz követ- 
kező feliratot intézett: 

c Császári királyi Felség! Mig ezen, váratlan eseményekben 
dús korszak , szokatlan gyorsasággal egy rövid év keretébe 
szorítja, mit hajdan századok alig tartalmazának; és mi a 
minden valószinűtlenség daczára csodásan eredményezett sü- 
kert megindulva szemléljük: egy részről legbensőbb meg- 
nyugtatásunkra szolgál ugyan, a szeretett hazát a fenséges 
uralkodó ház szerencsés csillagzata alatt, és a mi boldogsá- 

gunkat nem kevesbbé mint Felséged trónját biztosító alkot- 
mányos függetlenségünk paizsa alatt, mély békében látnunk ; 
de lehetetlen mégis más részről, a hazánk határainál felriadt 
fegyverzajt s véres harczokat észlelve, nem szánakoznunk egy 
nemzeten, mely a szomszédság kötelékei, az általunk tőle vett 
s neki kölcsönösen adott királyok emléke, s maga ügyök 
igazsága által, — melynek érzetét nem fojthatjuk el sziveink- 
ben, — részvétünket oly nagyon igénybe veszi ; egy nemzeten, 
mely hajdan.... diadalmas fegyvereit a halhatatlan Lothrin- 
geni Károly herczeg, Felséged őse, fegyvereivel egyesítve, a 
Felséged remegő fővárosára kevélyen lenéző félholdat szét- 
zúzta, s a kelet zsarnokát megalázva a Habsburgház fejedel- 
meinek a trónt, a népnek a szabadságot, hazánknak egy bé- 
késebb, boldogabb jövendő reményeit visszaadta. 


c Midőn mi e nagy jótéteményekről hálásan emlékezünk, . 


s a népek változó viszontagságait, nem különben mint az 
események lánczolatát szemeink előtt lebegtetjük: a dol- 
goknak azon csodálatos változékonysága tűnik fel előttünk, 
mely, a népek viszonyait idő folytával átalakítva, helyzetöket 
gyakran ellentétekre vezeti, s majd a kért segedelmet meg- 
adni, majd az ajánlottat elfogadni, most a szomszédokat: vé- 
delmezni, máskor a szomszédoktól védelmeztetni tanácsolja; 
és ugy találjuk, hogy a politika nehéz ösvényén a mult idők 
történelme a legjobb tanító, mely nemcsak a, bár különböző 
név alatt, szünetlen visszaforduló hasonló eseményeket, hanem 
egyszersmind az elődök balfogásait is előnkbe állítja. És va- 
lóban, ha mi az ozmán kapunak hajdani, oly nagy erőre nö- 
vekedett hatalmát és a byzanczi császársággal folytatott har- 
czait emlékezetünkbe visszaidézzük , lehetetlen nem látnunk 
azon hibát, hogy e birodalom, önmagára hagyatott; minek 
következtében a török fegyvere által megtöretve, a maga sor- 
sát reánk örökítette. — A hazának számtalan viszontagságai 
s az események hasonlatossága intenek bennünket, hogy ama, 
nem örökösödés, sem a népek szabad választása, hanem fegy- 
verhatalom által a végtelenig növekedő, hozzánk oly közel 


1834. 


1831. 


Pozsony me- 
gye felirata. 

létező északi colossusnak valahára korlátokat vetni —, s mig 
a mi függetlenségünkért s fenmaradásunkért egykor rettent- 


hetlenül harczoló Lengyelországnak hálánk köteles adóját le- 


fizetjük, az által egyszersmind magunkat is védeni ügyekez- 
zünk; nehogy ha most a még ugyan le nem győzött, de a 
túlnyomó ellenséges hatalom által elborított lengyeleket ma- 
gokra hagyjuk, unokáink egykor könnyen előfordulható ha- 
sonló veszélyben, ugyanazon ellenségeknek megfelelni képte- 
lenek , keserűen megsirassák , hogy nem létezik többé Szo- 
bieszky. Ear 

c Mennél mélyebben át vagyunk hatva ezen érzelemtől, annál 
inkább kötelességünknek tartók, .... megkérnünk Felségedet, 
hogy tekintetbe vévén a veszedelmet, mely a legmagosabb 
háza iránt annyi érdemet szerzett, nagylelkű lengyel nemze- 
tet, bár páratlan hősiességgel, de egyenlőtlen erővel küzd s 
csak vég erőködéssel tartja még fenn magát, a változékony 
hadi szerencse fordultával kétségtelenül elérendi; tekintetbe 
vévén az észak felől minden szomszéd népet fenyegető vesze- 
delmet: az országgyűlést azonnal kihirdetni, s mig ideje, a 
maga hű népével a lengyel nemzet sorsa felett tanácskozni —, 
s addig is ama, legújabban kibocsátott rendeleteket, melyek 
ama csekély közlekedést is végkép megszakasztották, melyet 
a vámrendszer még fenhagyott, kegyelmesen megváltoztatni 
méltóztassék. Kelt Aranyos-Maróthon, Szent-Benedek várában, 
1831-ki máj. 3-kán és következő napjaiban tartott közgyülé- 
sünkből. » 

Barsénál még érdekesebb Pozsony megye felirata, melyben 
körülbelől ekként nyilatkozik : a Felbátorítva egy részről Fel- 
ségednek az irántunk utósó országgyűlésünkön is tanusított 
s hálásan fogadott atyai szeretete által; más részről támasz- 
kodva törvényes alkotmányunkra, melynek újabban is bizto- 
sított palladiuma alatt bátorságban élünk, — ugy hiszszük, 
csak határtalan bizodalmunknak fogja tulajdonítani Felséged 
őszinte vallomásunkat: hogy ama véres harcz, mely legköze- 
lebbi szomszédságunkban , Lengyel- és Oroszország közt oly 

rendkivüli erőfeszítéssel vívatik, aggodalmunkat nagy mérték- 1831. 


. ben felköltötte.... Akár északi környezetünknek gyors menet- 
tel megváltozott helyzetét tekintjük; akár a görögöknek nem 
rég, kivált orosz befolyás következtében visszanyert nemzeti 
lételét észleljük; akár végre országunk kebelében az északi 
kultus iránt mutatkozó ragaszkodást szemléljük: kénytelenek 
vagyunk.... meggyőződni, hogy, ha valaha, bizonyára most, 
midőn a lengyel nemzet vég erőködéssel küzd a maga sza- 
badságáért, de az illető hatalmak közbelépte nélkül az egyen- 
lőtlen harczot sokáig nem folytathatja, — elérkezett az időpont, 
melyben a jövő biztossága Felséged és e nemzet figyelmét 
teljes mértékben igényli. 

c Nem akarjuk az indokokkal untatni Felségedet, jól tud- 
ván, hogy kiváltképen Felséged műve volt, hogy a bécsi con- 
gressus a lengyelek nemzeti lételét némileg helyreállította s 
biztosította. Ha -ezt akkor az egyensúly fentartása kivánta : 
ugy e szükség még inkább létezik a jövőre, mióta az északi 
institutiokhoz s valláshoz oly igen ragaszkodó görögök ön- 
állásukat visszanyerték, s Oroszország egészen Erdélyig előre- 
tolta a maga határait. Múlhatatlanul szükségesnek tartjuk 
ennél fogva, erélyes közbelépéssel védeni a lengyelek nemzeti 
lételét, mely egészen önmagára hagyatva, a bukástól magát 
meg nem óvhatja. De már maga az emberiség is, melyet — 
mint a harczaiban kifáradt Németország s legközelebb Belg:um 
és Görögország példái tanusítják, a nagyhatalmak napjaink- 
ban különösen szívökön hordanak, méltán igényli, hogy a 
Lengyelországban rémitően növekedő barbár pusztitásnak és 
vérontásnak valahára vége szakasztassék. Mennél nagyobb 
örömmel látjuk pedig, hogy Felséged erényei közt az embe- 
riségre s igazságra törekvés a legkitünőbb :... annál inkább 
óhajtjuk, hogy Felséged annak, a lengyel nemzet pártolása 
által, a drága hazát s az egész monarchiát közelről érdeklő 
okokból, újabb dicső emlékét állítsa fel határainkon. 

« Midőn ezen indokokhoz még ama súlyos aggodalom is 
csatlakozik, hogy a keleti cholera mely, miután egész orszá- 

1831. gokat megjárt, az orosz hadak által Lengyelországba, onnan 


pedig Galicziába már egészen a magyar határszélekig terjesz- 
tetvén, egész Európát pusztitással fenyegeti s csak a közönsé- 
gesen óhajtott béke helyreálltával leend elfojtható: nem ké- 
telkedünk , hogy Felséged e tárgyat, a kormánya alatt lévő 
népek boldogságát óhajtó szivének sugallata szerint, oly fon- 
tosnak találandja, hogy arról e hű nemzettel tanácskozván, 
gyors és erélyes elhatározást lásson szükségesnek; addig is 
pedig , nehogy az alkalom a kellő intézkedésekre elosonjon, 
a lengyel nemzetnek, mely iránti kötelezettségünket hálásan 
elismerjük, szabad és biztos lételét hatalmas közbenjárása 
által, a maga bölcsesége szerint fentartandja. Midőn ezért 
Felséged előtt alázatosan könyörgünk, kérjük egyszersmind, 
hogy termesztményeink s gyártmányaink kivitelét, mire most 
jó alkalom kinálkozik, felszabadítani méltóztassék. Kelt Po- 
zsonyban, 1831-ki jul. 4-kén tartott közgyülésünkből. » 

A bécsi kabinet politikája ez alkalommal teljes egybehang- 
zásban létezett amagyar nemzet rokonszenvével s óhajtásaival 
a lengyelek irányában. Bár az illető okmányok közzé még nem 
tétettek, ugy tudjuk mégis: hogy a bécsi udvar, daczára a 
még fenálló szent szövetségnek, — vagy mivel egy osztrák fő- 
herczeget óhajt vala ültetni az új lengyel trónba, vagy csak 
mivel aggodalommal szemlélé az orosz hatalom és befolyás- 
nak magára nézve is több tekintetben veszélyessé válható nö- 
vekedését, — nagy rokonszenvet tanusított a függetlenségeért 
harczoló Lengyelország iránt. Metternich Kelemen herczeg, 
nemcsak szemet hunyva tűré, hogy a lengyelek, mennyire az 
európailag felállított be-nem-avatkozási elv engedi vala, Ausz- 
triából fegyverrel s egyéb szükségletekkel titkon elláttassanak ; 
hanem nyilatkozatokat is tett a franczia és angol kormányok- 
nál Lengyelország javára. Inditványa nem kevesebbet czélo- 
zott, mint Szobieszky hajdani független Lengyelországának 
helyreállítását; mit, ha diplomatikai uton nem sikerülne , a 
szoros szövetségbe lépendő Ausztriának, Franczia- és Angol- 
országnak fegyverhatalommal kellene eszközleni. Lajos-Fülep, 

bár gondjait még új országának megnyugtatása s rendezése 
vette igénybe, hajólni látszék az inditványra , s bővebb érte- 
kezletbe ereszkedék a bécsi és londoni kabinettel; de lord 
Palmerston, ki Angolországban a külügyek élén álla, határo- 
zottan ellenzé a beavatkozást; mi ennél fogva nem is valósul- 
hatott. 

A dolgok ilyetén helyzetében a bécsi kabinet is kénytelen 
lévén kerülni az orosz kormánynyal minden összeütközést : 
nekünk sem maradt más módunk segélyezni a lengyel ügyet, 
mely egyébiránt Diebics tábornagy halála s Paskevicsnak az 
orosz hadak élére állta után mindinkább sietett veszedelme 
felé, — mint magán uton gyűjteni s nagy ügygyel bajjal csem- 
pészni át pénzt s olyféle szereket, mik a lengyeleknek hasz- 
nosak lehettek. De ezen, különben is nem annyira mennyisé- 
gök, mint a barátságos indulatnak s rokonszenvnek, melyből 
eredtek, őszintesége által becses gyűjtelékeknek is meg kellett 
szűnniök a nyár vége felé, midőn a cholera-járvány terjedése 
nálunk is rémülést s aggasztó mozgalmakat idézett elő az 
egész országban. Midőn pedig népünk, e rettentő csapástól 
megszabadulván , némileg megnyugodott, a csaták zaja már 
rég elnémult a jobb sorsra méltó Lengyelországban; s a sza- 
badságért emelt fegyverek villogását a győzedelmes zsarnok 
boszúostorának suhogása váltotta fel. A szabadság s nemzeti 
függetlenség szerencsétlen bajnokai, kik az orosz fogságtól 
menekülhetének , hazájok veszedelme ufán, jobbára ugyan 
Francziaországban, de némi részben nálunk is, keresének 
menhelyet. Kik a magyar földre léptek, a legszívesb, mond- 
hatni, lelkesédessel határos vendégszeretetre találtak. Minden 
család szerencsésnek tartá magát, mely egyegy ily menekülőt 
keblébe fogadhatott. Vidéki nemességünk szinte verseng vala 
azoknak ellátásában. És bár a kormány, az orosz udvar elő- 
terjesztései következtében, nem örömest látá a vendégeket, 
mégis többen közőlök állandó, új hazát nyertek a vendégsze- 
rető országban , testvérek gyanánt védetve, ha felülről netalán 
háborgattattak, a megyei hatóságok által, 

1831. A nyár vége felé, épen midőn a lengyelek hadi szerencsé- 
A cholera- jének hanyatlása foglalkodtatá a közfigyelmet, mint emlitők, 
érin egy eddigelé ismeretlen, iszonyú nyavalya, mely néhány óra 

alatt a legerősebb alkatu embereknek is kínos halált okozott, 
az ugynevezett ázsiai cholera, kezdé pusztítani hazánkat. Köz 
hiedelem szerint ragályosnak tartatván, senki sem kételkedék, 
hogy az orosz kormány által Lengyelország ellen küldött ta- 
tárcsordák által vitetett be e szerencsétlen országba, s onnan 
Galiczián keresztül terjedt át hazánkba. És valóban az e tar- 
tománynyal határos Zemplén, Sáros és Szepes megyékben 
mutatkoztak annak első jelei. Pár hónap mulva alig volt az 
országnak vidéke, mely egészen ment maradt volna e pusztító 
csapástól, mely aztán majdnem fél milliónyi népet vitt el ál- 
dozatul. 

Midőn e nyavalya a következő évben Európa egyéb orszá- 
gait is meglátogatta, a nálunk szerzett tapasztalatok után, né- 
mileg már ismertetett annak természete, ismertettek óv- és 
gyógyszerei: és mégis, mily rémülést okozott az mindenütt, 
hol megjelent! Hazánk lévén első áldozata, nem csoda, hogy 
az ismeretlen kórság, mely a felett még rendkivüli dühösség- 
gel is pusztít vala, mindenfelé remegést, iszonyatot , zavart, 
sőt helyenként népzendülést okozott az országban. Magok a 
policialis és orvosi rendszabályok is, melyeket a helytartóság 
egészségügyi osztálya, a nyavalya ragályosságának elvéből in- 
dulva, kibocsátott, nevelték a köz rettegést, a zavart, a nép 
nyugtalankodását. E rendszabályok szerint a községet, mely- 
ben a kórság kiütött, őrvonallal kcl vala elzárni s annak köz- 
lekedését a szomszéd vidékkel teljesen meggátolni. De mivel 
az ilyféle őrvonalak hetekig tartattak fenn, az élelemszállitás 
múlhatatlansága miatt, kivált népesebb városoknál, az elzá- 
rást teljes szigorral nem lehetett végrehajtani. Nehogy tehát 
a ragály átterjedjen, korlátokkal ellátott helyek tűzettek ki, 
hol aztán a személyek s áruknak a kiszabott szerekkel gon- 
dos megfüstölése után, ment végbe a közlekedés. A postákon 
a levelek átlyukgatva és hasonlókép gondosan megfüstölve 

küldettek tova, rendeltetésők helyére. Még a papságnak is — 4831. 
oly utasítás adatott, hogy végükön meghasított pálczák se- 
gélyével szolgáltassák ki az ur vacsoráját a haldoklóknak. És 
miután a kórságot az ország egészségügyi kormánya s vele 
együtt az e körül még tapasztalatlan orvosok serege is ragá- 
lyosnak hirdette: ki kételkedett volna még annak valóságáról, 
kivált miután nem egy eset fordult vala elő, hogy némely 
családnak, melybe az magát befészkelte, valamennyi tagja ál- 
dozatul esett? És, miként a mirígyhalál idején történni szo- 
kott, barát barátot, rokon rokont kezd vala kerülni: nehogy 
kézszoritása, érintkezése által a borzasztó, szintoly kínos mint 
gyors halál fulánkját közölje a szeretett egyénnel, vagy vegye 
át tőle. Minden ház, s a mennyire lehetett, annak minden tagja 
elzárá, elkülönzé magát egyebektől, halálos félelmében. És 
csak a harangok folytonos kongása s a néptelen utczákon 
koporsókkal, vagy ezek híjában, zsákokba rejtett holt tete- 
mekkel elrobogó szekerek zaja hirdette az elzárkózottaknak, 
hogy nem egyedül vannak még életben. 

ily lelki állapotban könnyen foganzik a képzelemben gyanú, Zavargások az 
és a gyanú szintoly könnyen válik hiedelemmé az elfogult Tybalt 
kedélvekben. A helytartótanács a középponti orvosok tanácsa 
szerint némi gyógyszert is (Bismuthot) javaslott a hatóságok- 
nak a nyavalya ellen. Több megye hatósága ennél fogva e 
szert, használata leirásával szét is osztatá a községekben. Tör- 
tént azonban, hogy azok közől, kik avval éltek, többen elhal- 
tak; mások ellenben, kik azt be nem vették, a nyavalyából 
felépültek. E jelenet elég volt arra, hogy némely vidék, kü- 
lönösen Zemplén és Sáros megyék, értelmileg különben is 
elhanyagolt, tót ajku népében oly gyanú s hiedelem terjedjen 
el, hogy az urak méreggel akarják kipusztítani a parasztokat. 
A hiszékeny nép e gyanúnak szivében helyt adván, midőn 
látá, hogy a nyavalya egynémely községben, kivált oly bete- 
gek közt, kik égető szomjukat viz itallal akarták enyhíteni, 
még dühösebben pusztít, majd azt is rebesgetni kezdé: hogy 
az urak, gyorsabban czélt óhajtván érni, a kutakat is meg- 

mérgezték. Ilyféle hírek" leginkább azon helységekben kaptak 
szárnyra s találtak hitelre, melyeknek lakosai földesuraikkal 
viszályban léteztek, tőlök méltatlanabb bánásmódot tapasztal- 
tak. És történetesen épen azon megyékben pusztított legelőbb- 
s tán legnagyobb mértékben is a cholera, melyekben régóla 
legtöbb s legalaposabb volt a jobbágyok panasza földesuraik 
ellen. Most tehát, a mérgezési hírek hallattára, a régóta táplált 
gyűlölet a nép felzajlott kedélyében kétszeres dühösséggel tört 
ki: az elcsábult, a dühétől elvakult nép e földesurakra és a 
mérgezést intézni hilt orvosokra s kiküldött megyei tisztvise- 
lőkre rohant; többeket közőlök iszonyú kegyetlenséggel s 
keresett kinzásokkal végezett ki; eztlassu tűzön sütvén, amazt 


. félig földbe ásva s megcsonkítva az éh- és szomj-halál kínjaira 


A nádor és a 
kanczellár 
közti megha- 
sonlás. 


kárhoztatván, egy harmadikat tagonként, izenként vagdalván. 
össze. Báró Eötvös Ignácz, Abauj főispánja, kit a helytartó- 
tanács, e lázadások hírére, azonnal fegyveres erő által is tá- 
mogatott kormánybiztosul külde ki e megyékbe, kérlelhetet- 
len szigor s több bűnös kivégeztetése által hamar elfojtá ugyan 
a zendülést; de a gyanút s gyűlöletet uraik ellen nem volt 
képes kiirtani a jobbágyok szíveiből. Ez utóbb a törvényho- 
zásnak lőn feladatává; melyet aztán csak az urbéri viszonyok 
igazságosabb, korszerűbb rendezése által lehetett megoldani. 

Egyelőre, még ezen félelmes járvány-okozta zavargások 
alatt, egy sajnálatos viszály foglalkodtatá a kedélyeket, mely 
az ország két főhivatalnoka, a nádor és a kanczellár közt fej- 
lődött ki. József főherczeg nádor s Reviczky kanczellár közt, 
mióta csak ez magas hivatalát elfoglalta, némi feszültség lé- 
tezett. Ugy látszik, a nádor mást óhajt vala látni a kanczel- 
lária élén, mi nem maradhatott titok Reviczky előtt; s a fe- 
jedelem kegyét nagy mértékben biró férfiu nem hódolt min- 
dig eléggé azon tekinteteknek, melyekkel a nádor, nemcsak 
mint főherczeg, hanem mint az ország legfőbb, magas helyét 
harmincz év óta érdemdúsan tartó alkotmányos hivatalnoka 
iránt tartozott; minek következtében a nádornak, kit Ferencz. 
császár különben sem kedvel vala, befolyása még inkább csök- 

kent a kabinetben. A nádorban e miatt természetesen mind 
nagyobb neheztelés támadt a kanczellárra ; a feszültség pedig 
a két főhivatalnokról a két kormányszékre is átszármazott, 
melyeknek ők állnak vala élén. 

E feszültséget 1830 óta nem kevéssé öregbíté azon körül- 
mény, hogy a nádor az országos bizottmányi munkálatoknak, 
kétségkivül csak azért, hogy azok a megyei hatóságok által 
minden tekintetben megvitattassanak, a lehető legnagyobb 
nyilvánosságot akarta megadni. E végett azokat kinyomtattat- 
ván, a megyéknek s városoknak feles számban küldötte meg, 
s a magánosoknak is könnyen megszerezhetővé tette. A nyil- 


vánosság e pártolása csak dicséretére válhaték a nádornak ; " 


kivált ha meggondoljuk, hogy az 1792-ki reformmunkálatok 
több országgyűlés sürgetései után sem nyomtattattak ki s 
közöltettek a nemzettel. De másként vélekedtek arról a kan- 
czellár és hívei, oda magyarázván a nádor ezen eljárását, 
mintha általa az ő megbuktatásukat czélozná. Azt hitték ugyan- 
is, hogy a nádor e nagy nyilvánosság által csak azért akarja 
hatványozni a politikai közszellemet, hogy a kanczellárt a 
jövő, eleve is alkotónak hirdetett országgyűlésen megbuktassa 
a kabinetben; mely kényuralmi szelleméből még egyátaljában 
nem vetkőzött ki, a juliusi forradalom óta pedig, mely a de- 
mokratiát a franczia kormányra ültette, ettőli félelmében még 
idegenebbnek látszék az újitásoktól, mint az előtt. 

Ápolt-e a nádor magában ilyféle gondolatokat, az ügyre 
nézve egészen közönyös. Annyi bizonyos, hogy a meghason- 
lás a két államférfiu közt az év folytában valóságos viszályko- 
dássá mérgesűlt el az általok vezérlett két fő kormányszék 
közt, a cholera tárgyában kibocsátott intézkedések alkalmá- 
val. Mi azonban e kormányszékek egymás közti viszonyaiban 
oly sok kellemetlenséget szült, a közügynek egyátaljában nem 
vált kárára; sőt mivel a viszály még azután is több évig fen- 
maradt, a szabadelvű haladási párt azt a maga, különben 
alig remélhető, megerősítésére zsákmányolta ki. Ügyesen fel- 
használván a két kormányszék több ízben ellenkező rendele- 

1831. _ teit, majd az egyik majd a másik segedelmével itt is amott ` 
is sükert szerze a maga törekvéseinek ; s mig ez által önma- 
gában mind nagyobb bizodalmat —, működéseiben szilárdabb 
alapot, tekintélyt s mind számosabb követőket, menten növe- 
kedő kül s belterjert nyert vala. 

A rendszeres A törvényhatóságok, hozzájutván valahára a negyven év 
reformmun- , t o r w . 
kák megvita- Óta szorgalmazott reformtervekhez, a magok részéről semmit 
tsa. sem mulasztának el, hogy azok kellő megvitatása által a ja- 
vaslott átalakúlás nagy munkáját szintugy a kor igényei, 
mint a haza szükségei s az Ausztriávali összeköttetésből eredő 
kivételes helyzet kivánalmai szerint készítsék elő. Mindjárt az 
év elején bizottmányok neveztettek ki, melyek e munkálato- 
kat megvizsgálják s azokról a hatóságoknak véleményt nyújtsa- 
nak be. E bizottmányok nyilt ajtóknál tartották gyüléseiket, 
hogy mindenki necsak megismerhesse e reformterveket, ha- 
nem, ha magában arra képességet érez, véleményét is szaba- 
don nyilvánithassa a reformok módjairól. A bizottmányok, 
az eképen nyilvánult vélemények többsége szerint, minden 
tárgyra nézve kimerítő utasításokat készítettek a választandó 
követek számára; mik aztán a megyék közgyűlésein újabb 
megvitatás után állapittattak meg határozólag s több helyt ki 
is nyomattattak. A nyilvánosság e nagy mérléke által lehetett 
. csak némileg pótolni a sajtószabadság hiányát, miszerint e 
reformtervek, mind a mellelt is, hogy a censura a vitatkozást 
azok felett napi lapjaink s folyóiratainkban meg nem engedte, 
a közvéleménynek hű kifejezései legyenek. E mellett ugyan- 
ezen okból elfogadni s kellő figyelembe venni határozták a 
megyék mind azon iratokat is, melyek a kérdésben forgó 
reformtervek felett hozzájok benyújtatnának. Az ország poli- 
tikai s egyéb köz viszonyainak ily nagy nyilvánosságu tárgya- 
lása nem is mulasztá el megteremni ajó gyümölcsöt, melyet 
másutt, a szabad sajtó mellelt, a hirlapok szoktak érlelgetni : 
mindinkább ébredezett a közszellem ; terjedt, erősbödött a 
javitások, az újjáalakulás vágya; gyarapodott a haladás ösz- 
töne. Mindenki mintegy felhivatva lévén közügyeink felett 

itéletet mondani, javaslatot készíteni, sokan találtattak, kik 1831. 
az alkalmat felhasználták; s ez hazafiságból, a közjóllét iránti 
érdekeltségből, amaz hiuságból arra, törekedék, hogy a bizott- 

mányi vagy megyei közgyűléseken saját véleményét emelje 
utasító végzéssé a törvényhozásra. 

Valamint az országos bizottmány reformmunkálatait külön- 
böző érzelemmel fogadták a külön megyék; — itt a többség 
azokat felette szabadelvűeknek, amott kevéssé radikálisoknak, 
a kor követelményeinek mértékét meg nem ütőknek tartván : 
ugy e megyei vélemények s utasítások is igen különböző 
szellemben készülének. A szabadelvű, sőt egyben-másban ra- 
dikál irányu utasítás számra nézve jóval meghaladta ugyan 
az ó-rendszer szellemében készülteket; mivel azonban kétel- 
kedni sem lehetett, hogy a főrendek többsége is emezekhez 
csatlakozandik : a parlamenti harcz kimenetele egyelőre oly 
kétesnek látszék, hogy még azon kérdésre sem lehetett biz- 
tosan válaszolni: vajjon az országos munkálatoknak a két 
szélső vélemény közt körülbelől középen álló elvei szerint 
fog-e megindulni a reform, vagy a Széchenyi által kitűzött 
radikál irányban? Csak arról nem kételkedett senki, hogy a 
közelgő országgyűlésnek szervezőnek kell lenni, s hogy az, 
a feladat nagysága s a vélemények szétágazása miatt, igen hosz- 
szu leend. 

A megyék követutasitásai, daczára azon általános izgatott- 
ságnak, melyet a lengyel felkelés iránti részvét —, s ama rémü- 
letnek és zavaroknak, melyeket a cholera okozott, a nyár 
végeig jobbára elkészültek; mert az országgyűlés határnap- 
ját a törvény octob. 2-ra tűzte ki. A kormány mindazáltal e 
körülmények közt, kivált mivel a járvány még nem szűnt 
meg mindenütt az országban, egy, sept. 16-kán kelt kir. lei- 
ratban tanácsosnak tartá a törvényhozás egybehivását a követ- 
kező évre halasztani. 

E halasztás által azonban csak nyert a reform ügye; nem- $ karn 
csak mivel a haladás kérdései azontúl is, hol egy hol más adásra. 
részletre nézve, még bővebb vitatás alá kerültek a megyei 

gyüléseken ; hanem még inkább, mivel mennél huzamosabban 
foglalkodott a nemzet, ugy köz- mind társadalmi életében, a 
haladás kérdéseivel: annál inkább terjedt a szellemi mozgalom, 
öregbedett az újjáalakulás mellőzhetlen szükségének érzete, 
érlelődött a reformeszme, s növekedett mind számára, mind 
erkölcsi erejére, tekintélyére nézve a szabadelvű párt. Meg- 
becsülhetetlen eszközzé váltak e tekintetben a társalgási egy- 
letek, kaszinók, melyek a Széchenyi által Pesten alapított nem- 
zeti kaszinó példájára, s az ő folytonos ösztönzései következ- 
tében, már számtalan kisebb városokban is alakúltak. A tár- 
salgás ezekben jobbára politikai kérdések körül forgott; 
melyek nem ritkán oly élénken vítattattak, hogy méltán két- 
ség támadhat: nem adtak-e ezen társalgási körök, a bennök 
uralkodó fesztelenségnél fogva, mely a megye teremében szó- 
lani átalló, gyakorlatlanabb szónokot is felbátorította s mint- 
egy elragadta, a reformeszmék terjedésének még jelentéke- 
nyebb lökést, mint a megyék gyülésein folyt tárgyalások? A 
kaszinók azzá lettek a gondolatcserére, eszmesurlódásra nézve, 
mi a vasut a közlekedés tekintetében. A szabad szó s vitat- 
kozás már nem szorítkozott egyedül az évnegyedi gyülésekre ; 
folyt az minden nap, minden órában arna társalgási körökben. 
Ha e vitatkozások, mivel minden fesz s előkészület nélkül 


. folyhatának, nem viselték is mindig magukon az értelem 


bélyegét; de annál könnyebben vezethettek kölcsönös felvilágo- 
sitásokra. Ehhez járult, hogy e kaszinók mindegyike, alap- 
szabályai szerint, több bel s külföldi hirlapot járatott s a je- 
lesebb munkákból egyegy kis kézi könyvtárt gyűjtött. A nem 
régen még majdnem közönséges idegenség a nyomtatott szó- 
tól elenyészett; az olvasási, önművelési vágy terjedt; az eu- 
rópai eszmék s míveltsėg ismerete lassanként e körökbe is 
elhatott s foglalásokat tett. E külföldi lapok s könyvekből 
látni kezdé vidéki nemességünk, mely kiváltságaiban s a phi- 
sikai szükségletek pótszereinek bőségében elfogúlva, annyira 
szerette volt emlegetni, hogy extra Hungariam non est 
vita, — a nyugoti nemzetek mily roppant haladást tettek a köz 

és társadalmi élet minden ágazataiban; mily nagy mindenütt 
a szellemi s anyagi mozgalom ; miként rontatnak le minden- 
felé a hűbéri rendszer mohos maradványai, hogy helyökbe 
észszerű, eleven, a kor szellemének megfelelő intézmények 
emeltessenek ; mily óriási haladást tett a tudomány, müvészet, 
ipar és kereskedelem mindenütt! Érezni kezdék, hogy csak 
Magyarország maradt hátra; csak itt csillámlik még keresz- 
tül a köz és társas élet ágazatain a középkori ódonszerűség 
szürke fénye; itt pang, tesped minden, egyaránt a szellemi 
s anyagi élet nyilatkozataiban stb. 5 mind ezt látva, érezve, 
lehetetlen volt meg nem győződniök: hogy lényegesen hibás- 
nak kell lenni azon iránynak, mely szerint eddigelé csak a 
nemesi kiváltságokat védték , s csak ezek épségben maradja- 
nak, mitsem gondoltak az állam s polgárisodás haladásával ; 
a nemesi árnyékszabadság s kiváltságok birtokában, a közélet 
terén még a valóságos intézkedési hatalmat is kivétetni en- 
gedték kezeikből; és daczára alkotmányosságuknak , semmi 
nyomosabb befolyást nem birtak azon hatalomnak ellene vetni, 
mely az ország jóllétét, szabadságát s függetlenségét illetőleg, 
önkénye szerint intézkedék ; s ennek következtében, mind a 
mellett is, hogy anyagi létök tagadhatatlanul erőteljes alapo- 
kon nyugszik, oly szegények mindenben, mi az országra s 
annak polgáraira áldást áraszthat, tetterőt, jóllétet, míveltsé- 
get fejthet! Ezeknek megismerése pedig már magában hordá 
a haladás csiráit. 

Ezen, naponként növekedő önismeretnek s érdekeltségnek, 
e menten élénkülő szellemi mozgalomnak közepette pedig 
azon egyéniség, kinek ezen üdves változás nagy részben kō- 
szönhető vala, gróf Széchenyi István, sem maradt munkátlan. 
Őt, szintugy politikai iratai, mint dús sikerrel dicsekedhető 
vállalatai s kezdeményei következtében, már átalánosan a maga 
fejének ismerte el, vezére gyanánt követte a haladási párt. 
Ő ugyan nem vett részt a megyék termeiben folyt tárgyalások 
s vitatkozásokban. Megyerendszerünk , mióta, 1823-tól kezdve, 
oly nagy erélyt fejtett ki a passiv ellentállásban, a kormány 

elleni kikelések és ellenzés állandó táborhelyévé lett, hol job- 
bára az ellenzék részére dőlt el a diadal. Széchenyi tehát, 
kinek lépteit, első fellépése óta, gyanus szemmel kiséré a 
kormány, nehogy ennek részéről egyéb törekvéseiben aka- 
dályokra találjon, nem akart szerepelni a megye teremeiben ; 
s legfölebb akkor szólalt fel Pest megye közgyűlésein, midőn 
az ott fenforgó tárgy vállalataihoz tartozott, vagy terveit 
közelebbről illette. De mennél inkább visszavonult a megyei 
élettől, melyet terveinek sükerülte miatt nem vehetett igénybe : 
annál nagyobb tevékenységet fejtett ki egy részről az egye- 
sületi s vállalkozási téren, más részről az irodalomban. 

Amarra nézve, a mellett hogy a már életbe lépett s egypár 
hajóval működni is kezdett duna-gőzhajózási társulat ügvei- 
nek virágzatra fejlesztését sajátos, ernyedetlen buzgalmával 
elősegíti vala, a mezei gazdászat emelését is folyton szeme 
előtt tartá. Mindenek felett neki köszönhető, hogy a már 
1827-ben biztosított lóverseny-társulat a következő évben 
Pesten nemzeti lóiskolát épített, állatmutatást intézett, az 
állatorvosok képzését, a lótenyésztést és idomitást elősegí- 
tette; 1830-ban c Állattenyésztő társaság» czímét vévén fel, 
munkálati körét az egész országra kiterjesztette, s két évvel 
később Pesten, egy c Köztelek » megszerzése által, az oly ŭd- 
vösen működő «Gazdasági egyesületnek» vetette meg alapjait. 
Mind ezen vállalatok s egyesületeknek Széchenyi volt a lelke, 
miként a kezdeményezés is mindenben tőle származott. Hiven 
azon elvéhez, hogy Budapestnek kell lenni minden szellemi 
s anyagi mozgalom középpontjának, 1832 elején egy új egy- 
letet alkotott, mely czéljául tűzte, az ikcr fővárosokat, nem 
kevesbbé azok disze s kényelme, mint a közlekedés, keres- 
kedelem élénkítése végett, egy állandó hiddal kapcsolni össze. 
E tervhez azonban ő, miként alább jobb alkalmunk lesz 
elbeszélni, még egy nagy horderejü politikai elvet, a nemes- 
ség hidvám-nemfizetési kiváltságának eltörlését, s a közjóérti 
adózásra való szoktatását is hozzákapcsolta. 

De bár Széchenyi az ilyféle, saját terveire vonatkozó kér- 


Első fejezet. A reformok előzményei. 269 


déseken kivül nem is vett nagyobb részt a megyék reform- 
vitatkozásaiban, szelleme nem hiányzott azokból. A radika- 
lismus; mely a haladási párt zászlóján kitűzve lobogott, 
egyenesen tőle, az ő irataiból vette irányát. A szabadelvű 
haladók az ő nézeteivel s indokaival küzdöttek a kiváltságo- 
sak, az ó-rendszer hívei ellen. A Hitel és a Világ ered- 
ményezte leginkább azt, hogy a haladási párt, az országos 
munkálatokban tervezett reformokat kielégitőknek már nem 
találván, azokon túlmenni kivánt. E munkálatokkal természe- 
tesen Széchenyi sem lehetett megelégedve. Az ő reformesz- 
méihez képest azok csak foltozások, s nem egy részökben 
fonák foltozások voltak; holott a viszonyok gyökeres változ- 
tatást követeltek. Ez birta őt arra, hogy az országgyűlés re- 
formirányának előkészítésére egy újabb munkával lépjen fel. 
A Hitelben s Világban csak állapotaink fentarthatlanságát, 
csak a reform elutasíthatlan szükségét, s a főczélokat, me- 
lyekre újjászületésünkben eljutnunk kell, akarta kimutatni ; 
s ha kijelölte is a reformok logikai sorozatát, azokat sem 
egész terjedelemben, sem rendszeresen nem fejtette ki; mert 
fő czélja egyelőre az volt, hogy vágyakat, hajlamot ébreszszen 
a relormra. Most tehát, midőn a reform létesítését a tör- 
vényhozás megkisértendő lészen, szükségesnek látá, a rend- 
szeres munkálatok ellenében szinte rendszeres munkával 
lépni fel, melyben a kiindulási pontot s «a logikai egymás- 
utánt,» átalakulásunk menetében szabatosan kitűzze a nélkül 
mindazáltal, hogy az országos reformtervek ellen polemiába 
ereszkednék. E munka, melynek épen e tekintetből Stadium 


czímet adott, már 1831-ben elkészült. A censura előleg nem 


vetett akadályt kinyomtatásának; de a kormány, mely a már 
különben is oly élénkségre jutott reformtörekvéseket s azok- 
nak radikál, demokrat irányát el nem fojtható aggodalommal 
kiséré, a munkát a nyomtatás alatt betiltotla. E rendsza- 
bályban hihetőleg Reviczkynek volt fő része, ki attól tarta, 
hogy, ha a radikál irány az országgyűlésen diadalra vergődik: 
vagy honfitársainál veszti el a bizodalmat, azon iránynak 

3831—1832. ellene szegůlni kényteleníttetvén; vagy a kabinetben kocz- 


káztatja befolyását s magas helyzetét, a rendek iránya felé 
hajólván. De bár kitől származott is a tilalom, a Stadium, 
néhány ív kinyomtatása után a sajtótól elmozdíttatott, és csak 
1833-ban, ekkor is külföldön, jelent meg. 

Azonban, bár kellő időben nem nyerhetett is a könyv nyil- 
vánosságot, még sem maradt az egészen ismeretlen az or- 
szággyülés megnyitása előtt. A kinyomott néhány:ivből, ha 
csak kéz alatt is, több példány forog vala a közönségben ; s 
a munka tartalmának ismerete némileg a társalgási körök 
közege által is szétszivárgott. S ezért, bár e könyv csak az 
országgyűlés későbbi folyamának időszakában gyakorolhatta 
is közönségünkre a maga rendkivüli hatását, már itt meg 
kell avval némileg ismerkednünk. 

A Stadium czélja : kimutatni az első lépéseket, melyeket 
a nemzetnek újjászületése ösvényén mindenek előtt tennie 
kell; s e reformok halaszthatlan szükségéről s ugy az államra 
mint egyesekre áradandó hasznairól erős meggyőződést 
eszközleni a közönségben. Iránya, általában radikál ugyany- 
nyira, hogy azt a magyar radikalismus kézi könyvének ne- 
vezhetni. Alapja, mint már a Hitelnek és Világnak, a 
hasznossági elv. Erős dialektikával bizonyítja be, hogy a re- 
formok által anyagilag épen azon kiváltságos osztály nyer 
legtöbbet, melynek előjogairól kell lemondania. Modora, 
általában izgató; röviden kimondván az elvtörvényt, annak 
halaszthatlan szükségességét az értelem és képzelem minden 
indokaival, csalhatatlan számok után az érzelmet megragadó 
virágos képekkel, diadalmasan bizonyítja be. És e modornak 
annál nagyobb lett hatása, mivel a kérdés megoldásának 
részleteibe nem ereszkedvén, a foganatositás nehézségein köny- 
nyen átsiklik. Meg kell azonban említenünk, hogy e modor, 
mely a tárgynak csak fényoldalát adta elő, az újjáalakulási 
vágyat sokakban nagyon is felhatványozván, utóbb zavarólag 
hatott átalakulásunk csöndes, okszerű menetére; a nagy tö- 

meget igen is sebes rohanásra ragadta s végetlen tervková- 1831—1832. 
csolásra csábitotta. 

A munka tulajdonképen befejezetlen ; csak tizenkét pontot 
tűz ki első teendőkül, s ezek közől is csak a következőket 
fejtegeti bővebben: hozassék be a hitel emelése végett a vál- 
tótörvény; törűltessék el az ősiség és fiskalitás ; mondassék 
ki törvényül a nem-nemesek szabad birtokszerezhetési joga, 
s a haza minden polgárainak törvény előtti egyenlősége; a 
nem-nemesek választhassanak magoknak megyei pártvédet, 
ki a tagositási és arányositási pörökben érdekeiket a földesur 
ellen képviselje; a házi pénztár s az országgyűlési költségek 
terhének hordásához mindenki birtokaránylag járuljon ; a fő 
közlekedési vonalak az országgyűlés által jelöltessenek ki, s 
létesitésökre és fentartásukra szinte mindenki egyenlőleg 
adózzék; a monopoliumok, más szavakkal a regálék (hus- 
vágási, bormérési stb. jog), a ezéhek és árszabályozások 
törültessenek el. 

Miként e reformpontokból láthatjuk, Széchenyi gondosan 
óvakodék oly közjogi vagy igazgatási újításokat javaslani, 
melyek a kormánynyal összeütközésekre vezethetnének, s a 
reformot mindjárt eleinte megakaszthatnák. Ő mindenek előtt 
az anyagi jóllétet, a kiállítási erőt óhajtá emelni, s e végre 
is csak azon javitásokat inditványozá, melyeket ellenzeni a 
kormánynak nem állhatott érdekében. Erre czéloz minden 
inditványa. Valamennyi közt, ugy látszik, maga is az ősi- 
séget, a birtoklási jogot, a törvény előtti egyenlőséget, és a 
nemesség adózását illető javaslatai ellen sejté felmerülni a leg- 
súlyosabb nehézségeket; ezeknek kivívására forditá tehát 
fényes dialektikájának legnagyobb erejét. Csábitó indokolás- 
sal mutogatja a kiváltságosaknak, hogy minden egyes előjog 
feláldozása egyegy anyagi előnyt ad neki; minél fogva e re- 
formokból sokkal nagyobb haszon áradand a kiváltságok bir- 
tokosaira, mint azokra, kiknek eddig semmi joguk, s kik 
csak az ó-rendszer buktával nyernek azt. 

A közös adózás elfogadásának elvére nézve azonban, egye- 

1834—1832. dülilyféle izgatástól önmaga sem várt és — meggondolván, mily 
túlságos becsben tartja az adózási mentesség kiváltságát a 
nemesség hasonlíthatlanul nagy többsége, — nem is várhatott 
sikert; és minthogy ez még is múlhatatlan feltétele volt az 
ország anyagi felvirulásának: más eszközöket is szükséges- 
nek látott tehát mozgásba tenni, hogy e czél elérethessék. A 
nemesség értelmesebb részében nagy véleményváltozás tör- 
tént ugyan ez iránt pár év óta; s mondhatni, hogy mind 
azok kik a radikál reformeszméket elfogadták, a közczélokra 
való adózás múlhatatlan szükségéről is meggyőződtek s attól 
nem is vonakodtak, mihelyt a közpénztár kezelése s mirefor- 
ditása a nemzet kezében annyira biztosíttatik, hogy arról az 
országgyűlésen számot kérhessen. De mivel az alsó nemes- 
ségtől ennyi belátást s önzetlenséget remélni egvelőre nem 
lehetett; s az adózás kérdésének eldöntése még is nagy rész- 
ben ennek szavazatától függött: más módot kelle találni az 
e körüli előitélet legyőzésére, melynél fogva az adózás elve 
más, közönségesen pártolt érdekhez köttessék, s egyszer el- 
határoztatván, a nemesség változható akaratától függetlenít- 
tessék; s a nemesség ekként fokonként szoktattassék az adó- 
záshoz. 

Egy ily mód fölfedezése s életbe léptetése foglalkodtatá 
leginkább ezen év folytában a fáradhatatlan Széchenyit. E 
módot ő mindenesetre olyképen kivánta előállítani, hogy az 
anyagi érdekeknek az ő tervei s kiindulási pontjai szerint 
váljék emeltyűjévé. Említők már, hogy az ő eszméi ezen 
érdekek körül oda irányoztak, hogy a főváros a kifejlés le- 
hető legmagasabb fokára emeltessék ; ott pontosíttassanak össze 
a közlekedés minden főbb eszközei, az ipar s kereskedelem 
haladásának minden feltételei; egyesületek utján tétessék 
minden mozgásba, hogy Budapest gazdagsága, csínja, kelle- 
mei mennél elébb annyira növekedjenek, miszerint az min- 
den tekintetben kényelmes, bájos lakhelylyé változzék, s ama 
számos gazdag családok, melyek eddig Bécsben vagy külföl- 
dön lakván, évenként milliókat vontak el az ország forgal- 

mából, ottlakásra édesgettessenek : szóval ő Budapestet vala- 1831—1839. 
mint az értelmiség ugy az anyagi érdekek központjává óhajtá 
átvarázsolni, honnan felvilágosodás, vállalkozó szellem, s 

ezek nyomán gyarapodás, jóllét terjedjen szét az ország min- 

den vidékeire. 

Ezen tervvel akarta ő szoros kapcsolatba hozni a módokat A budapesti 
is, melyek által a nemesség adózás-elleni idegensége s elfo- hidrársaság. 
gultsága lassanként legyőzessék. E végre alig foganhatott 
volna szerencsésebb eszme termékeny agyában, mint egy 
állóhidnak részvényes társaság általi építtetése Buda és Pest 
között. Ez mind a két czélnak teljesen megfelelt, Egy ily 
állóhid a Duna hatalmas folyamán, mely eddig a jégtelen hó- 
napokban csak hajóhid által volt megigázva, s melyen a jég- 
zajlás a közlekedést a két város, sőt a két országrész közt 
hetekig, néha hónapokig megnehezíté s nem ritkán teljesen 
félbeszakasztá, — mind dísz, mind kényelem s kereskedelmi 
érdekek tekintetében nagy előnyöket igért; és mig a fővá- 
rosnak, hogy az ország anyagi középpontjává emelkedhessék, 
első szükségei közé tartozott, egyszersmind alkalmas eszközül 
is szolgálhatott a nemesség nem-adózásának elvét lerontani, 
őt magát a hidon, kényelmes átszállásakor, fizetésre kénysze- 
riteni s általában az adózás elvének elfogadására hajlandóvá 
tenni. 

Az egyesület e hidterv létesítésére megalkotva, s annak 
pártolására az iker fővárosok emelkedését különben is min- 
den módon elősegítő nádor is megnyerve lévén, Széchenyi 
azonnal megkezdeté az előmunkálatokat, melyeknek egyelőre 
csak az volt czélja, hogy a mű technikai kivihetősége kimu- 
tattassék ; mi felett, tekintve a széles, erős folyamnak némely 
évben rendkivüli zajlását és jégtorlaszait, sokan kételkedének. 
Ez iránt Széchenyi maga sem eléglé ilyféle nagyszerű művet 
még nem készített honi mérnökeink s épitészeink tekintélyét, 
s az év folytában gr. Andrássy Györgygyel Angolországba 
utazott, annak első rangu vizmérnökeivel értekezendő. Uta- 
zását sükerrel végezvén, a tervvel kapcsolatba hozott politikai 


18 

elv keresztülvitele végett Pest megye közgyűlésein is meg- 
kezdé az izgatást, s reábirta a rendeket, hogy azt ne csak 
magok szorgalmaztassák követeik által az országgyűlésen, 
hanem annak pártoltatását a többi megyéknél is eszközöljék 
ki. Egyszersmind pedig az ügy kellő megismertetése s érle- 
lése végett, a tervről egy röpiratot bocsátott közre, nem mu- 
lasztván el abban figyelmeztetni a közönséget, hogy a költsé- 
ges, több millióba kerülendő mű , csak részvényes társaság 
által nyerhetvén létesítést, közönséges vámfizetési vonand 
maga után. 

Széchenyi ezen eszméjét is, mint általában minden reform- 
terveit, vonatkoztak légyen azok egyedül anyagi javitásokra, 
vagy, ezeknek valósíthatása végett, egyszersmind magánjogi 
reformokra, tetszéssel fogadta ugyan a szabadelvű reformpárt; 
de mind e mellett is teljes egység már ekkor sem létezett 
minden tekintetben e párt és Széchenyi között. Ő, mint a 
nemzetnek felébresztője s a meddő sérelmi politika teréről a 
haladás, újjászületés ösvényére vezérlője, mint a radikál refor- 
mok inditványozója, közhasznu egyesületek alkotója és, a haza 
felvirágzását czélzó vállalataiban, a süker embere, oly nép- 
szerűségnek s köztiszteletnek örvendhetett ugyan, minővel az 
újabb korban még soha egy fiát sem tisztelte meg a haza; 
de ő mind e mellett sem volt tiszta kifejezése a nemzeti szellem 
minden törekvéseinek. A biztosított nemzeti függetlenséget, 
a teljes valósággá vált alkotmányos kormányzatot ő is vágyai- 
nak s czéljainak legfőbbjei közé számitotta ugyan; de mivel 
oly vérmes reményeket ő, a gyakorlatiasság és kivihetőség 
embere , nem ápolt magában, hogy azokat a közel jövőben 
valósítani lehessen: egyelőre csak a minden valószínűség sze- 
rint sükeríthető javitásokat tűzte ki törekvései tárgyaiul. Ebben 
találjuk kulcsát, hogy Széchenyi a jelen körülmények közt 
semmi, vagy legalább a haladást egyebekben meggátolható, s 
csak súlyos küzdelmek által létesíthető közjogi reformokat nem 
inditványozott; ez oka annak is, hogy ő a megyei élettől visz- 
szavonult, s nemcsak az ellenzék vezéri szerepét nem igénylé 

kezébe venni; hanem, hogy legalább az általa megpendített 
reformok létesülhessenek, még a kormányhoz is hajlandó volt 
simúlni, feltéve, hogy ez maga álljon a reformok élére. Ez 
időben nem egyszer hallák ajkairól barátai, hogy a nemzet 
jelenleg nem tehetne jobbat, mint ha egészen felhagyna az 
ellenzékkel s a kormány karjai közé vetné magát, hogy átala- 
kulásának keresztülvitelére annak készséges közremunkálását 
is megnyerje. 

Az ellenzék azonban, melyet az 1823-ki fájdalmas esemé- 
nyek s az 1825-ki szenvedélyes viták növesztének nagygyá, 
koránt sem volt hajlandó ilyféle engedékenységre. Volt ugyan 
ennek egy töredéke, mely részint a demokratia haladásban 
lévő elveitől féltében, részint azon körülménynél fogva, hogy 
még mindig bizodalommal viseltetett Reviczky kanczellár 
iránt, kimélni akarta a kormányt; de a többség, mely a kor- 
mánypártban még mindig az osztrák politikát látá képvisel- 
tetve, egyátaljában nem volt ily engedékeny; s ugy vala meg- 
győződve, hogy mind addig folytatnia kell ellenzékét a kormány 
ellen, mig az absolutismus a német örökös tartományokban 
is meg nem szűnik s a kabinet az egész monarchiában nem 
változtatja alkotmányossá a maga politikáját. És ezen irány- 
nak, az 1830-ki országgyűlésen fellépése óta, több éveken ke- 
resztül Wesselényi volt tulajdonképeni vezére; kinek pályája 
ennél fogva mindinkább is eltért a Széchenyiétől. Politikája 
elveiről Wesselényi is irt ez időben egy könyvet, mely, bár a 
könyvvizsgálat részéről előleg akadályra nem talált is, szintugy 
mint Széchenyi Stadiuma, nyomtatás közben sujtatván tilalom 
által, csak 1833-ban, cBalitéletekrőls czím alatt, jelent meg 
külföldön. Ebben ő a Széchenyi által kezdeményezett magán- 
jogi reformokat kivétel nélkül pártolja ugyan; de kiindulási 
pontjai nem oly tiszták s radikálisok. A nemesi kiváltságokat, 
— bár keletkezésők iránt számos téveszmét hirdet, ") ő is 


') Lehetetlen, például, nem mosolyogni, midőn olvassuk: «A bányákat, 


1831 — 1832. 


sót, korona jószágait... a nemesség határozta , e végre önnönéből adta ; - 


azért ugy lehet venni, mintha annak jövedelmét esztendőnként adná... Iga- 


1831—1838. 

ostromolja ugyan, mint minden haladás akadályait; de e mel- 
lett a közjogok tárgyalásába is be-bemélyed; s nem csak fen- 
tartatni, hanem lehetőleg szélesbíttetni is kivánja a korona 
ellenében az alkotmányos jogokat, s mind az ellen, miben a 
kormány ezen alkotmány szellemétől eltér, erélyes ellenzéket, 
s hol máskép nem lehet, a vis inertiæ-t, a passiv ellentál- 
lást köti honfitársai szivére. 

Mivel a közel jövőben semmi kilátás sem volt arra, hogy a 
kabinet a monarchia kormányának politikáját alkotmányossá 
változtassa: az ellenzéki párt itthon, a nemzet kebelében akart 
mennél erősebb védbástyákat emelni azon kényuralmi poli- 
tika befolyása ellen, mely szerint a többi örökös tartományok 
kormányoztatnak; s melynek behatását hazánk, minden alkot- 
mányossága mellett is, sajnosan érzé a pénz-, had-, kereske- 
delem-, közoktatás- és sajtó-ügyek igazgatásában. Ily véd- 
bástyát a megyei hatóságokban vélt birni s törekedett mennél 
inkább kifejteni az ellenzék. Ama körülmény, hogy az alkot- 
mányt fenyegetett vihar hullámai 1823-ban megyerendszerünk 
ős szikláin törtek meg, ezen institutiót a közvéleményben 
nemzeti létünk s alkotmányosságunk legerősebb védsánczává, 
biztositékává avatta fel. És ezt, azon institutiók híjában, me- 
lyek a nyugot-európai államokban az újabbszerű alkotmá- 
nyosság alapjai, minők a parlamentáris kormány, miniszteri 
felelőség, esküdtszékek , nemzetőrség stb. alig is lehet kétségbe 
hozni. Azon vis inertiæ, azon passiv ellentállás, melynek 
működtetésére semmiféle más intézet nem képesebb, mint 
a mi municipális önkormányzattal biró megyei hatóságaink, 
az 1823-ki tapasztalások szerint, teljesen megakaszthatta a 
a törvényes térről lelépett középponti kormányt. Az, ettől 
csak a törvény határai közt függő, a megyei közönségtől vá- 
lasztott hivatalnokok, csak physikai erőszak által kényszerítve, 


zán felvéve, az adót is a nemesség fizeti, habár más keze közől foly is a 
kincstárba ; mert az adó a parasztság által azon földek esztendei hasznából 
adatik, melyeket ő a nemességtől bir; már ha ebből adót nem fizetne, 
annyival többet adhatna s adna földesurának ». 

teljesítették a törvénytelen parancsot. Sőt, ha a fegyveres erő 1831—1832. 
közeledtére a tiszti kar hivataláról lemondott, miként Bars 
megye példája tanusítá, még azerőszak sem vezethetett czélra ; 
s a kormánynak nem maradt egyéb választása, mint vagy 
visszatérni a törvényes utra, vagy az alkotmány ellen nyílt 
harczra kelni, melynek kimenetele mindig kétes. 

Mi azonban csak más alkotmányos institutiók híjában vált, 
sajátságos körülményeink közt, független nemzetiségünk s al- 
kotmányunk mentő deszkájává, a megyerendszer, azóta ked- 
venez institutiójává lett a nemzetnek; min egyébiránt nem 
lehet csodálkoznunk. A parlamentáris kormány, a felelős 
miniszterium, minővel Angol- és Francziaország, Holland, 
Svéczia, Norvégia stb. birt, miként az 1830-ki koronázási 
hitlevél felett folyt élénk vitatkozások tanusítják, ekkoron 
már nálunk is hőn óhajtott intézmények voltak ugyan; de 
azoknak életbe léptetése, ha mégis: valaha lehetségesnek 
látszott, csak oly igen messze jövőben borongott, oly valószi- 
nűtlennek tünt fel: hogy az arra törekvést jelenleg még a 
` legvérmesebb reményűek is időelőttinek, hasztalan erőpa- 
zarlásnak tekintették. Egész hévvel ragaszkodott tehát a sza- 
badelvű ellenzék a megyerendszerhez, mely passiv ellentállása 
által oly alkalmas gátat vetni a kormány törvénytelen szán- 
dokainak. Nem volt csoda e körülmények közt, ha a nemzet 
közjogi tekintetben is csakhamar túlbecsúlni kezdte ezen 
institutiót; kivált miután néhány kitünő férfiu, kik közéle- 
tünkben vezérszerepet játszának, s kik közt Wesselényit ") és 
Ragályi Tamást kell főleg kiemelnünk, a megyei rendszerben 
rejlő vis inertiæ-re egy egész tant építettek; mely szerint 
azt egy különös országlati bölcseség gyanánt hirdették, me- 
lyet a külföld nekünk méltán irígyelhet, s csak azért nem 
léptetett még magánál életbe, mivel nem ismerte. E nézet 
az ellenzék több tekintélyeitől pártoltatván, oly divatossá 


1) Ld. például egyebek közt ennek ec Balitéletekről s czimű munkájának 
159 s köv. I. 

4831—1232. lett, hogy a megye már nem csak az alkotmányos ellenzék 
főtáborhelyéül szolgált; hanem mindinkább összes átalakulá- 
sunk kiindulási pontjául is kezdett tekintetni. A megyerend- 
szer erősítése, a helyhatósági jogok tágitása lőn az ellenzék 
egyik legfőbb törekvése; pártolásra ellenben semmi, külön- 
ben bár mily szükséges, reform sem tarthatott számot, mely, 
a körülmények szerint, a megye hatósági jogait megszorít- 
hatá. 

E tant, a megyei rendszer fontosságáról, nem ugyan el- 
méletben, de tényleg, azon gyakori élénk tanácskozások is 
segítettek kifejteni, melyek 1831 s a következő évben, a rend- 
szeres reformmunkálatok átvizsgálása alkalmával, a követek 
utasításainak elkészitése végett, a legfőbb nemzeti s alkotmá- 
nyos kérdések felett folytak a megyéknél. Ezóta az ország- 
gyülés sem volt egyéb, mint összpontosító visszhangja a me- 
gyéknek, melyek minden kérdésben csaknem a legapróbb 
részletekig határozott utasításban szabták képviselőik elébe a 
követendő ösvényt; az attól eltérő követet pedig visszahívták. 
Az irány e szerint minden, csak valamennyire is fontos kér- 
désben, a megyétől ment át az országgyűlésre, s nem ettől 
amarra: ugyhogy; ha az országgyűlést a nemzeti élet közép- 
pontjául tekintjük is, annak súlypontját mindinkább a me- 
gyékben találjuk. Ezek pedig nem elégelték a Széchenyi által 
inditványozott magánjogi reformokat, s a rendszeres munká- 
latokban foglalt javitásokat; hanem ezeken túl a sérelmek 
orvoslatát, az ország kormányzati teljes függetlenségének s 
más közjogi reformoknak valósitását is kivánták; s e tekin- 
tetben a rendszeres munkálatok közől is legelőbb a kereske- 
delmi munkálatot kivánták tárgyaltatni az országgyűlésen, 
hogy mindenek előtt az anyagi érdekeket elfojtó, sérelmes 
vámrendszer reformáltassék. Nem csekély lökést adott a me- 
gye e fontosságának azon hosszas viszály is, mely a két fő 
kormányszék, a helytartótanács és a kanczellária között, el- 
nökeik, a nádor és kanczellár, meghasonlása következtében 
kifejlett: mig e kormányszékek nem ritkán ellenkező rende- 

leteikkel egymás tekintélyét aláásták: a megyék, majd az 
egyikre majd a másikra támaszkodva, mindinkább emanci- 
pálni törekedtek magokat a középponti kormánytól. Mindez 
kétségkivül csak később, s különösen az országgyűlésnek 
1836-ban berekesztése után, nyilvánult ugyan szembetünőbb 
módon közéletünkben ; de az irány már ezen, a gyülést meg- 
előző , években fejlett ki, s az utóbb feltűnt jelenetek indo- 
kait csak ezekből lehet megfejteni; sőt maga az 183"/.-ki 
országgyűlés történelme is csak ezekből nyerheti teljes meg- 
világitását. 

Mi előtt ennek elbeszélésébe fognánk, három eseményt kell 
megemlítenünk, melyek az 1832-dik év történelmének kie- 
gészitéséül szolgálnak. Ezen évi márcz 1-jén telt be Ferencz 
császár s király súlyos viszontagságokkal teljes uralkodásának 
negyvenedik éve; mi most, midőn a nem rég megszűnt cho- 
lera járvány annyi ezreket ragadott ki az életből, annál szi- 
vélyesebb érzelmeket ébresztett alattvalóiban az agg fejedelem 
iránt, mivel a pusztító járvány idején is állandólag székváro- 
sában maradt. Pest megye a nádor elnöklete alatt tartott 
egyik közgyűlésében elhatározá, hogy e tekintetből üdvezlő 
küldöttséggel tisztelegjen a királynál; mi a többi megyékben 
is visszhangra találván, — bár a távolabb megyék ettől fel- 
mentettek , mégis 34 megye küldöttségeinek, maga a nádor 
által vezetett, mintegy 300 tagja jelent meg, márcz. 5-kén, a 
trón előtt. A családias ünnepély némileg politikai színt nyert 
a király beszéde által, melylyel Pyrker László egri patriarcha- 
érsek üdvezlő szónoklatára válaszolt. c Vígasztalásunkra s 
örömünkre szolgál, — mondá egyebek közt, hogy... magyar- 
jainkat is a bizalom, szeretet és hála érzelmei lelkesítik ; mi 
nekünk annyival örvendetesb , minthogy ezen érzelmek egy- 
szersmind legbiztosabb jelei, hogy ti... e nyugtalan időkben 
is, sikeresen fogtok a jövő szervező országgyűlésen mind azok 
elintézésében munkálkodni, mi titeket és hazátokat a csalé- 
kony elméletek káros befolyása s a belőlök származó ziva- 
tarok ellen megóvhat, nemzeti jellemeteket sértetlenül, tör- 


1832. 





wra hadi 


1832. 


280 Harmadik könyv. Az első reformi lépések. 


vényes jogaitokat és szabadságtokat épségben fentarthatja, 
vagy a mik a még létező hibák megjavitására, a hiányok pót- 
lására s a nagyobb tökély megalapítására szolgálhatnak. AÁ 
magyarnak vele született tekintete s tisztelete régi alkot- 
mánya iránt óvjon meg titeket azon veszélyektől, melyekkel 
az újítás kórsága s a külföld utánzása, — mi által magatokhoz 
s dicséretes elődeitekhez lennétek hasontalanokká, mindenkor 
össze van kapcsolva. Nagyon tanulságos az reátok nézve, mi 
közel és távol, mellettetek és közöttetek történik. Arra int 
az titeket, hogy szorosan simúljatok a trónhoz s honatyai 
czélzatainkat, királyi gondjainkat s fáradozásainkat, miket 
javatok végett örömest vállalunk el, bizodalmatokkal támo- 
gassátok....» Hogy ezen intés által különösen a demokratiai 
tanoktól s elméletektől, melyeknek a rendszeres munkálatok 
megvitatása alatt a megvei gyüléseken mind több szószólói 
merültek fel, s melyek miatt tiltatott be Széchenyi és Wes- 
selényi röpiratainak nyomtatása is, — akarta Ferencz óvni az 
ország rendeit: az országgyűlés folyama utóbb minden két- 
ségen kivül helyezte. 

A másik esemény abból állott, hogy a magyar akadémia, 
miután alapszabályai még 1830-ban megerősíttettek, de ter- 
vezett első nagygyülését a pusztító járvány miatt elhalasztani 
kénytelenittetett, azt végre ezen évi márcziusban tartotta meg. 
A zsenge intézet, melyben a nemzet oly régi óhajának való- 
sulását üdvözölte, mindenekelőtt a nemzeti nyelv kifejtésére 
s mívelésére fordítá gondjait; s e végett, a már Kazinczy 
Ferencz által oly szép sükerrel kezdett gyakorlati ösvényen 
haladva, mind a régi, görög s latin, mind az újabb európai 
irodalom honi nyelvünkön még hiányzó klasszikus műveiből 
tűzött ki számos jelesebhet fordításra; s egyszersmind az 
eredetileg kinevezett tagjainak számát is választás utján újabb 
erőkkel szaporítá. Az akadémia még ez évi septemberben meg- 
tartá második nagygyülését is, melynek ünnepélyes közülését a 
főherczeg nádor is megtisztelte jelenlétével. Valóságos nem- 
zeti ünnepély volt ez, melyben az intézet, a nagy számu 

hallgatóság gyülekezetében, először osztá ki jutalmait; Köl- 
csey Ferencz pedig az elhunyt halhatatlan érdemű Kazinczy 
Ferencz felett nagy lelkesedéssel fogadott jeles emlékbeszédet 
tartott. A közönség által a honi tudomány és nyelvmivelés 
ezen ünnepélye iránt tanusított érdekeltség biztos kezességet 
nyújtott az intézet által buzgó ápolás alá vett hazai tudo- 
mányosság s irodalom haladására. 

A harmadik esemény egy köz felindulást okozott merény- 
let vala V. Ferdinánd ifjabb király élete ellen, melyet egy 
Reindl nevű nyugalmazott kapitány, Badenben, aug. 9-kén, 
séta közben, magán boszúból követett el, melynek azonban, 
szerencsére, semmi komolyabb következménye nem lett. 


Követválasz- 
tások, 


MÁSODIK FEJEZET. 


Az 183?/,-ki országgyűlés I. Ferencz haláláig. 





Az országgyűlés Pozsonyba, december 10-kára hirdettetett 
ki; s mihelyt a meghívó levelek a megyékhez érkeztek, azon- 
nal élénk követválasztó gyülések foglalkodtaták azok rendeit. 
A követválasztásban most már nem az volt az elhatározó indok, 
mi hajdan: hogy az szemeltessék ki a tekintélyesebb rendek 
közől, ki, talán mivel már máskor is járt el ily megbízatás- 
ban, a szokásokat Pozsonyban legjobban ismerte, az ország- 
gyülési közönségben legterjedtebb ismerettséggel dicsekedhe- 
tett; arra ennél fogva legtöbb kedvet s vágyat nyilvánított ; 


"még kevesbbé az, hogy valamely gazdagabb egyéniség válasz- 


tassék meg, ki külsőleg legdíszesebben képviselhesse a megye 
rendeit. Az országgyüléshez, mely egyelőre alkotónak, szer- 
vezőnek tartaték, mindenik párt a maga legképesebb egyénét 
ügyekezett megválasztatni képviselőül: a reformpárt, hogy 
az ország középkori, elhanyagolt viszonyai valahára a kor- 


. igények szerint átalakíttassanak ; az ősi alkotmány kiváltságai- 


hoz konokul ragaszkodó, sajátlagos nemesi párt embere, hogy 
amazok törekvései meghiusíttassanak, az ősi alkotmány pedig, 
a sérelmek orvoslata által, a kormánynyal szemközt, újabb 
biztosítékokkal szilárdíttassék. A kormány sem mulasztá el 
a megyei főnökök s egyéb ügynökei által befolyást gyakorolni 
a választásokra, hogy a maga embereinek szerezzen többséget, 
vagy legalább azon egyéniségek megválasztatását akadályozza 

meg, kik hevesebb ellenzésök által tűntették ki magokat. 
Azon csábitások, vesztegetések és szavazatvásárlásoknak, me- 
lyek utóbb oly botrányos jeleneteket idéztek elő, ezen időben 
s pedig a kormánypártiak részéről, merültek fel első nyil- 
vánosabb példái. Gróf Keglevich János, barsi főispán, köz- 
tudomás szerint, pénzen vásárlá a köznemesek szavazatait, 
hogy Balogh János megválasztatását meggátolja. Néhány ha- 
zafinak, kik e vesztegetésekről idején értesültek, sikerűlt 
ugyan a köznemességet felvilágosítani s kijátszani a főispán 
fondorlatait; de ezen, ugynevezett ckorteskedéss példája ezóta 
egyik s másik pártnál is mind több követőkre talált, mig végre 
valóságos mételylyé s veszélylyé vált közéletünkben. 

Számos megye új esküformát is szabott megválasztott kö- 
vetei elébe, mely szerint azok magokat utasitásaik pontos 
megtartására köteleznék. Ez által e megyék azon csábitások- 
nak akarták elejét venni, melyeket a kormány az 1825-ki 
országgyűlés óta rendszeresen kezdett űzni, a kitünőbb ellen- 
zéki követeket czímekkel, hivatalokkal ügyekezvén, s nem sü- 
ker nélkül, a maga pártjára téríteni. 

A december 16-kára Pozsonyba gyűlt követek közt több, 
már az elébbi országgyülésekről ismeretes hazafiak neveivel 
találkozunk. Befolyásuknál fogva, melyet a tanácskozások s 
határozatok irányára gyakorolnak vala, a legkitünőbbek ezek 
közől: a veterán Nagy Pál, Deák Antal, Pázmándy Dénes, 
Ragályi Tamás, báró Prényi Zsigmond, Bezerédy István, 
Borsiczky István, Balogh János, Bernáth Zsigmond, Somsich 
Miklós, Prónay János, Dubraviczky Simon, Niczky József, 
kik jeles szónoki tehetségeik, közügyekbeni jártasságuk, s 
egypárt kivéve, egyszersmind szabadelvű, ellenzéki szellemök 

A kitünőbb 
egyéniségek. 


s jellemszilárdságuk által, részben már az 1825-ki, részben 


a rövid 1830-ki országgyűlésen különböztették meg magokat. 
Azon követek közől, kik most jelentek meg először a törvény- 


hozók soraiban, leginkább Kölcsey Ferencz szatmári, Beőthy ` 


Ödön bihari és Klauzál Gábor csongrádi követek vonták ma- 
gokra a közfigyelmet. 

A reformpárt, mely a megyei követek számában többséget 
alkotott, nem szűkölködék tehát jeles egyéniségekben ; s mind 
a régibb, mind az új tagok közt többen találtattak, kik ér- 
telmi felsőségök, szónoki tehetségök s képzettségök tekin- 
tetében bármely európai parlamentnek diszére váltak volna: 
mindazáltal egy sem birt közőlök mind azon tulajdonokkal, 
hogy pártja által ellentmondás nélkül vezérnek ismertetett 
volna el. 

Nagy Pál, ki az elébbi gyülések folytában ily szerepet 
viselt, régi befolyását ezen országgyűlés alsó házi tagjai közt 
nem tarthatta fenn többé. Ő ugyan még nem hanyatlott, még 
semmit sem vesztett lángszelleme hajdani erejéből: most is 
elragadá még hallgatóit, midőn akár a nemzetiségről, akár 
az alsóbb néposztály állapotáról s ennek javitása szükségéről 
szólott; de hatalma mind e mellett sem volt már a régi, kö- 
vettársai között. Ő ezen utólsó évek alatt nem haladt párhu- 
zamban a radikalismus felé hajló reformmozgalmakkal; minek 
következtében a szabadelvűség fénykörét s avval együtt a több- 
ség bizodalmát is mindinkább elvesztette. Ő, a javitások leg- 
többjeit nemcsak nem ellenzé ugyan; sőt egyike volt azok 
legbuzgóbb pártolóinak, egyike a nemesi kiváltságokból szár- 
mazott visszaélések legszigorúbb ostorozóinak: de az ő esz- 
ménye csak az ősi, aristokratiai, bár fattyukinövéseitől meg- 
tisztított, alkotmány maradt; ennek határain túl ő egy lépést 
sem volt hajlandó tenni, s a divatosakká válni kezdett demo- 
kratikus irányu, radikál reformeszmék benne határozott el- 
lenzőre találtak. E miatt epolitikai színváltozást vetettek sze- 
mére — ugymond jellemrajzának irója") —; holott csak körüle 
változott a világítás, melyben feltűnt. A szemüveg lett más, 
melyen keresztül birálták ; ő ugyanaz maradt, ki azelőtt volt. 
Alkalmas anyagot nyújtott a rövidlátóknak gyanúra azon kö- 
rülmény, hogy csak kevéssel azelőtt neveztetett ki gróf Pálffy 
Ferencz zárgondnokának. E kinevezésben az apostasia jutal- 


') Csengery Ant. Magy. Szónokok és Státusférfiak. 

mát tekintették. ") Nem jutott eszökbe, hogy ha politikai mú- 
ködését Nagy Pál áruba akarta volna bocsátani, nem egy zár- 
gondnoksággal kezdette s végezte volna hivatali pályáját. » 
De bár ezek következtében nem birt is többé vezéri tekin - 
télylyel, szava nem szűnt meg nagy nyomatéku lenni a ta- 
nácskozások többnemű tárgyaiban. 

Valamennyiök közt tán Ragályi Tamás, a lefolyt két 
országgyűlésen Borsodnak hírneves követe, egyesített magá- 
ban legtöbb oly tulajdonságokat, melyek egy pártvezérben 
megkivántatnak. De őt egy ideig kellemetlen körülmények 
tarták vissza székének elfoglalásától. Borsodban a kormány- 
párt a maga erejét annyira megfeszíté ellene, hogy a válasz- 
tásnál megbukott. Elmaradása országszerte sajnálkozást kel- 
tett az ellenzéki pártban; s e párt neki elégtételt s benne 
magának támaszt szerzendő, őt több más megyében beigtatá 
a követjelöltek közé. Szabolcsban, melynek első követe le- 
mondott, nagy volt a remény megválasztatására: a megyei 
ellenzék egy értelemmel tűzte ki őt a szép pályára; és mivel 
kétség támadt, fog-e Ragályi meghivásuknak engedni, magok 
az országgyűlési rendek ellenzéki tagjai is felszóliták őt: ne 
utasítsa el magától Szabolcs bizodalmát. Még Borsiczky is, 
ki vele a mult országgyűlésen párviadalra akart kelni, aláirta 
a Kölcseytől szerkesztett szép levelet. Ragályi azonban, re- 
ménye ellenére, Szabolcsban is megbukott. A kettős kudarczért 
két megye, Heves és Torna, egyszerre kivánt elégtételt adni 
az üldözött jelesnek, s mind a két megye követévé küldé őt. 
Azonban e kettős választás érvénye a kormánypárt által az or- 
szåggyülésen kétségbe vonatott. A Torna megyei választás ellen 
semmi kifogásnak nem lévén helye, a pártviszályoktól külön- 
ben is megszakgatott Heves megyei választás törvényessége 
felett támasztottak kérdést. Az országos rendek többsége azt 
végezte, hogy ebben csak Heves megye maga lehet a biró, 


!) E balvéleményt ápolta felőle még a különben oly tisztán látó Kölcsey 
is. Ld. országgy. naplóját. Össz. Munk. 2-dik kiad. VII, 242. 

s ha annak egy újabb közgyülése a választást törvényesnek 
nyilatkoztatja, Ragályi követsége elismerendő; két megyének 
mindazáltal követe egyszerre nem lehetvén, ez esetben Heves 
vagy Torna közt választania kellend. Baj volt azonban, hogy 
a megyei viszályok miatt a kormány Hevesben, mig ügyeit 
egy kir. biztosság tisztába nem hozza, gyülést tartatni nem 
engedett. Igy aztán Ragályi csak Torna követéül lőn elismerve. 
Ő azonban annyira szivére vette ezen eseményeket, hogy aztán 
merő daczból a kormánypárthoz szegődött, s mint ilyen ha- 
tását egészen elvesztette. 

Ha egyedül tudomány s ékesszólás, hazafiság és jellemtisz- 
taság tehetnének ellenzéki pártvezért, ugy kétségkívül Köl- 
csey Ferenczben, kellett volna egyesülni a párt bizodal- 
mának. Egyike volt ő azon szent buzgalomtól lelkesített, 
hazafiságtól s honszeretettől lángoló férfiaknak, kik a köz- 
életből kizárt, a nemzet elsőszülötteitől bűnösen megvetett, 
elhanyagolt nemzeti nyelvet, a század második tizedében, hű 
ápolásuk alá fogadták s éveken át elismerés nélkül, de min- 
dig ernyedetlenül küzdve, szintugy a közönyösség s részvét- 
lenség, mint a pedans ó-ivadék epéskedései s üldözései ellen, 
azt megújították s reformálták; e mellett egy új irodalmat s 
olvasó közönséget teremtve, a lesülyedt, álomba merült, ve- 
szedelemnek indult nemzetiséget élénk , vidor életre ébresz- 
tették. Első rangu lyrai költő, legkitünőbb müphilosoph, mély 
értelmű, széles ismeretű tudós, mig lantjával bájolt s elraga- 
dott, műkritikáival, melyeket mélység s magas eszmejárat 
jellemzett, az irodalomban magát tekintélylyé emelte. De bár 
a művészetnek felkentje volt, azt ő még sem tekinté végczél- 
nak, hanem politikai, társadalmi, nemzeti kifejlődésünk emel- 
tyűjének. Szónoknak és státusférfiunak született egyénisége, 
a mostoha korszak alatt, mely 1825-öt megelőzte, hazafias 
jellemének megfelelő tért a közéletben nem látván nyílni maga 
előtt, lánglelke a nyelvet, irodalmat ragadta meg, s az által 
ügyekezětt ébreszteni az elsatnyult, tespedő nemzetiséget, 
mint egy szebb, dicsőbb nemzeti lét szükséges feltételét. Az 

irói pályán is mindig az állam s annak felüdítendő élete le- 
begett végczél gyanánt lelke előtt, mindenha azon függött 
tekintete. c Gazdaság és státustudomány, philosophia és köl- 
tészet, szónokság és csillagászat, chemia és minden más egyéb 
— ugymond — csak ugy bir belső becset, ha a való, meleg 
élettel viszonyba tétetik; ha sem egyes emberi elme játékos 
foglalatossága gyanánt nem űzetik, sem pusztán emlékező te- 
hetséget ragyogtató butornak nem tekintetik; hanem a tár- 
saság kifejlési s haladási nagy körében él, mozog, s vagy 
egyenes tetté változik , vagy jövendő tettek kifejtésére s elő- 
hozására számoltatik ki. » Ezen értelmi iránynyal, mely által 
ő maga is nagy hatást gyakorolt az életre, nemzetének újjá- 
születésére s nemesitésére, egy ritka gazdagságu lélek, a tu- 
domány legtöbb ágaiban művelt elme és magas röptű szellem, 
mind evvel pedig egy, magános és nyilvános, emberi és pol- 
gári erényekben dús jellem párosult Kölcseyben. Nem ismerve 
önzést, csak a jóért, szépért, közhasznuért buzgott a tiszta 
lelkű férfiu. Szilárdságát, melylyel meggyőződéseihez ragasz- 
kodott, a haza és nemzet, szabadság és emberiség szent ér- 
dekeiért küzdött, sem a hatalom csábitásai megrendíteni, sem 
a népszerűség tömjénye megtántorítani nem voltak képesek; 
ellenben a haza java s felvirágzása, a szabadság érdeke őt 
mindenha bármily fáradságos munkára s áldozatra készen 
találták. Jellemének egyaránt szeretetre s tiszteletre ragadó, 
ritka sajátságai közt azonban legkitünőbb ama szűzies sze- 
lidségů s gyöngédségű, ártatlan, gyermekded kedély; és épen 
ez, az élet küzdelmeinek tapasztalatlanságával párosúlva, volt 
az, mi őt egy fegyelmezetlen s féket nem türő párt vezérévé, 
alkalmatlanná tette. 

Midőn e szerény, magas, gyönge testalkatu, tiszta alak, 
melynek fejét a munka már negyven éves korában letarolta, 
szelíd arczát pedig a himlő félszemétől megfosztotta, szólni 
kezdett: mindannyiszor ünnepies csend, feszült figyelem álla 
be a különben gyakran zajgó teremben; mindenki egyelőre 
tudta, hogy a szónoklat egy remekét fogja hallani, melyben 

1832. _ müvészi szépség és tisztaság, erő és melegség, a gondolatok 
magasztossága és az érzelem bensősége versenyeznek egy- 
mással. De szükségtelen egyelőre jellemzeni szónoklatát, tör- 
ténelmünk folyamában különben is kellend idéznünk egyné- 
mely beszédéből némi töredékeket. 

A magános, elvonult, csak irodalmi munkásságnak szentelt 
életből 1829-ben őt is a cselekvényes élet zajába csalta ki azon 
eszmemozgalom, melyet Széchenyi a maga Hitelével előidé- 
zett. Szatmár megyében ekkor hivatalt vállalván, azontúl lelke 
lőn e megye köztanácskozásainak. Wesselényivel, ki e me- 
gyének tekintélye volt, szorosabb barátságot kötött, s vele, 
és a jogtörténetben nagy jártasságu , jeles politikai képzett- 
ségű Nagy Károly főügyészszel együtt, főfő részt vett a rend- 
szeres munkálatok átvizsgálásában. Azon dolgozat, mely abból 
a követek utasitásaul készült, s mely, az egész országban 
nagy hírre kapván, több megyének a teendő reformok iránti 
megállapodásában utmutatóul szolgált vala, az ő müvészi tol- 
lából eredt. — Mily kedélyhangulattal jelent ő meg az ország- 
gyülésen, élénken ábrázolja önmaga országgyűlési naplójában. 
E sorokban egész jelleme visszatükrözik a szép lelkű, gyer- 
mek kedélyű, szent akaratu, de tapasztalás nélküli férfiunak. 
«Ime, ugymond, ez a Haza, mely gyermekségem álmaiba, 
mely ifju és férfikorom érzelmeibe lángvonásokkal szövé szent 
képét; ez a Haza, melynek dicsőségeért meghalni oly régi s 
szép gondolata vala lelkemnek, s melynek háromszáz évi se- 
beit szívem alatt ezerszer érzém megújulni.... S te mit fogsz 
érette tenni, mit fogsz tenni most, midőn álmok helyett való 
pálya nyílik előtted? Lesz-e erőd létrehozni az ideákat, mik 
husz év óta borongnak kebledben? Lesz-e bátorságod szembe- 
szállni minden akadálylyal? Fogsz-e tűrni rettentést, jéghi- 
degséget, hálátlanságot és félreértést?... De fogsz-e ostromot 

` is állani a kisértetek között?.... Fogsz-e szél és hab ellen 
küzdeni, ha minden elhagy, ha bűnnek mondatik, a mit an- 
gyalod kebled mélyén sugall, ha minden való és jó, minden 
szép és nagy legyőzetve sülyedez? Oh, jól érzem én, mit és 


e. 

mennyit kellene tennem. Te pedig ott fenn, vagy itt benn, — 1833. 
ki mind eddig tisztán megőrzéd e kebelt, adj segédet mind 
végiglen!» És e segély nem hiányzott, e kebel tiszta maradt, 
megpróbáltatásaiban is, mind végiglen. — Országgyűlési 
jegyzővé választatván , a legszebb s legerélyesebb üzenetek s 
feliratok az ő tollából folytak. 

Miután a kormánypárt, oly nagy erőködéssel, de mégis si- 
keretlenül törekedék meggátolni Balogh János követté vá- Balogh János. 
lasztatását, azt lehetne gondolni, hogy pártja benne a maga 
vezérét tisztelte. Az igénylet, a vágy erre talán nem is 
hiányzott Baloghban; de hiányzott az értelmi felsőség, a ma- 
gasabb státusférfiui képzettség. Öt különösen az 1823-diki 
események, melyekben híres atyja mellett némi részt már ő is 
vett, s legújabban főispánjának a követi választáskor ellene 
irányzott törekvése juttatták népszerűségre. De egyéniségében 
is több volt a felötlő, mintsem hogy a közfigyelem őt ki ne 
emelte volna a nagy tömeg közől. Külsejére nézve legszebb 
férfia volt az országgyűlési közönségnek; mi őt a nők előtt, 
kik közől már többen nagy buzgalommal kisérték a közügye- 
ket s jártak el a gyülésekre, nem hagyhatá észrevétlenül. De 
a hallgatóság nagyobb részének is, melyet különösen az or- 
szággyűlési ifjuság alkotott, kedvencze volt ő, nem kevesbbé 
heves, korlátokat nem ismerő, szabad szónoklatai, mint álta- 
lában gondolkodásmódja s a gyüléseken kivüli magaviselete 
miatt. A nagy urak iránt ő mindig nagy büszkeséget tanusí- 
tott; mig a hasonlók iránt nyájasság , az ifjuság iránt kedv- 
kereső leereszkedés jellemzék magaviseletét. Társaságban 
nagy urnál soha, még a személynöknél sem jelent meg. A de-. 
mokratia s a republikanismus iránti hajlama, miben a vég- 
letekig ment, nem kevés negélylyel volt keverve. Fiának már 
hét éves korában a következő katechismust tanítá be: «Ki 
volt az első ember? — Washington. Melyik a legjobb kor- 
mányrendszer? — A köztársaság. Mi vagy te? — Demokrata.» 
Épen e negélyezett szabadelvűség, mely beszédeit is jellemzé, 
kapcsolatban virágos, folyékony előadásával, férfias szép hang- 

jával, tette őt a karzatok kedvenczévé. Jellemében mindazál- 
tal hiányzott a valóság és szilárdság. A későbbi években el- 
árult színváltoztatása s a keresett kormányhivatalok, mire 
őt az erőn túl feszített fényüzés okozta eladósodás indította, 
megfoszták őt minden népszerűségtől, melylyel még ezen or- 
szággyűlésen dicsekedhetett. 

Egy későbbi országgyűlésen annak egy tagjáról ezt irta 
egy német költő : 

« Láttalak, lelkes oroszlán, s az isteni 

Szikrát látám, szemedből fényt lövellve , 

Dörgő szavad hallám, s látám emelve 

A szíveket körüled átmelengeni. » 
És az alacsony, de izmos termetű, rövid nyaku, kerek, piros 
arczu, apró, de szikrázó szemü Beőthyre — mert róla irat- 
tak e versek, illett is az oroszlánfő elnevezés, kivált midőn a 
kormány ellen, vagy a vallás tárgyában, a kath. főpapság 
ellen intézi vala éles, gúnynyal és keserű humorral teljes 
megtámadásait. Egyike a kor legnagyobb rögtönző népszó- 
nokainak, mindig készen álla, megragadni a szőnyegen forgó 
kérdést, annak bármely phasisában. Előadásának rendkivüli 
tüze, beszédének gördülékenysége s rögtönző ereje, szónoki 
képeinek, melyeket nagyszerű körrajzokba szokott foglalni, 
meglepő változatossága; a megragadó, lélekemelő gondolatok 
mellett humorának csipőssége, gúnyjainak s élczeinek az el- 
lent megsemmisítő élessége által, ezen országgyűlésen kétség- 
kivül valamennyi társai közt legtöbb tapsot aratott, valamint 
legtöbbször terjesztett rettegést is a kormány- és papi párt 
táborában, melynek ő, bár maga is katholikus , legélesebb 
ostorozója volt. 

E szónoki hatalom mellett, jelleme tiszta, szilárd, meg- 
vesztegethetlen. De bár a komoly helyzetekben sem mérsék- 
let, sem engedékenység nem hiányzott benne, a társalgásban 
is örökké csipkedő, kihívó, gúnyos kedvesapongásai, causti- 
cus modora, ingerlékeny, zsémbes természete oly sajátságok 
valának, melyek pártvezérben ritkán vagy soha sem tűretnek. 

Mi azonban leginkább gátolá őt a vezéri szerep elfoglalásában, 
abban rejlett, hogy kora ifjuságát katonai pályán töltvén, a 
köztanulmányi rendszerünk fonákságából származott képzett- 
séghiányt ideje nem volt kipótolni; az ifjuság mulasztásait 
pedig ritkán lehet eléggé jóvátenni. A tanulmány s képzettség 
hiánya okozta, hogy a nagy népszónok nem volt egyszersmind 
államférfiu. A mily erős volt az ellenzésben, a visszaélések 
megtámadásában , sőt még a reformkérdések átalános meg- 
vítatásában is: oly gyöngének láttuk őt, nem a felfogás, ha- 
nem az ismeret, tanulmány hiánya miatt, az alakitásban ; 
miért a reformkérdéseknél szerepe az átalános vitákkal vég- 
ződött. Politikai neveltetését ő, miután a hadi életről lemon- 
dott, a megyei pályán nyerte; nem csoda, hogy a státusférfiu 
benne a szónokot meg nem közelítette. cA kiváltságos nép 
tartományi ősgyülései, — mond szintoly szépen, mint helye- 
sen, Beőthy politikai jellemrajzában Csengery Antal, — aligha 
képeztek valaha státusférfiakat. S ily gyülések visszhangja volt 
a magyar parlament. Emelkedettebb hely nyit a szemnek szé- 
lesebb látkört. S a magyar státusférfiak országos álláspontra 
is csak azért léptek, hogy ismételjék a megyei szószékek házi 
bölcseségét. » j 

A törvényhozó kar fiatalabb tagjai közől, kik a többieknél 
erősebben magokra vonták a közfigyelmet, még csak Beze- 
rédy Istvánt említjük, ki, mint ember, szónok és törvény- 
hozó, egyike újabbkori történelmünk legkitünőbb alakjainak. 
Az éles metszetű, de szelíd vonásai által vonzó arcz, a magas, 
széles homlokkal, korán kopasz fejjel, az ó-világi philosophok 
mellszobraira emlékeztet. Midőn tárgyától elragadtatva, szóla, 
— s ő a csekélyebb fontosságuakról is jobbára igy szokott 
volt beszélni, mi egyik jellemző hibája szónoklatának, — ar- 
czát a belső túz pirja boritá, szemeiben a meggyőződés lángja 
égett, s lelkének hevét minden vonásainak feszültsége hir- 
deté. 

A kedély szelídségére, tisztaságára, gyermekdedségére nézve 
nagyon hasonlított Kölcseyhez; de szellemiránya lényegesen 

különbözött emezétől. Kölcseyben a haza és nemzetiség, Be- 
zerédyben az emberiség, a philantrop humanismus eszméje 
kölcsönze színt s alakot a polgár és státusférfiu jellemének, 
de a nélkül, hogy a hon és nemzetiség bajnoka is lenni meg- 
szűnt volna. A lelkesedés egész buzgalmával küzdött ő mindig 
a nemzetiség mellett is; épen e tárgyban tűnt fel az 1830-ki 
országgyűlésen kifogyhatatlanul áradozó szónoklatával. A ked- 
vencz tért mindazáltal, melyen szelid lelke legörömestebb 
mozgott, lelkesedése kiapadhatlan lángforrássá , szónoklata 
rohanó árrá lett, az alsóbb néposztályok socialis és politikai 
állapotának javitása, a népnevelés, a halálos büntetés eltör- 
lése, a kor szellemével, az emberiség eszméjével egyező bün- 
tető eljárás megalapítása, s hasonló humanus kérdések nyi- 
tották meg neki. Társai őt, az örök igazság rettenthetetlen 
s azért a sikra szállni mindig kész bajnokát, tréfásan, de jel- 
lemzőleg, «örök igazságnak» nevezték el. Ezen országgyűlés 
alatt, mely a jobbágyok állapotával oly hosszan és sokat fog- 
lalkodék, ő különösen elemében érzé magát, ki még az 1849-ki 
katasztrofa után is abban kereste s találta búsult lelkének vi- 
gasztalását, hogy a hajótörésben, mely nemzeti függetlensé- 
get, szabadságot, alkotmányt s minden ősi institutiót elnyelt 
vala, legalább egy mentetett meg: a jobbágyosztálynak biz- 
tosított örökbirtok, polgári jog és szabadság. Ő volt első, ki 
jobbágyaival örökváltsági szerződést kötött; sőt még pusztai 
birtokának egy részét is megnépesítette ; gyarmatában selyem- 
tenyésztést alapított s más keresetforrásokat is tetemes áldo- 
zatokkal ügyekezett nyitni a megtelepített lakóknak. Községé- 
ben a népnevelés emelése végett sem költséget, sem személyes 
fáradságot nem kimélt; ő volt egyike az elsőknek, kik kisded- 
óvó intézetet állitottak birtokukban. És a hazában sem volt 
jótékony, közhasznu egylet, mely őt legbuzgóbb tagjai közé 
nem számitotta volna; és ő ezekben nem csak pénzzel áldo- 
zott, de hol kell vala, cselekedett is. 

Azonban, jobbára épen e nemes jellemsajátságokból ered- 
tek benne ama gyöngeségek s árnyoldalak, melyek őt kép- 

zettségének sokoldalusága, olvasottságának terjedelme, isme- 
retekbeni gazdagsága daczára is, teljesen alkalmatlanná tették 
a vezéri szerepre. Philantropismusa nem engedé őt eléggé 
határozottnak, higgadtnak, körültekintőnek lennie. Huma- 
nismusi hevében nemcsak azon hibába esett, hogy gyakran 
a kevesbbé fontos tárgyat is szintoly feszített buzgalommal 
pártolta, mintha azon függne a haza üdve, boldogsága; mi- 
nek következtében a mindig tüzes rohamu szónoklatának 
sokkal kisebb lett hatása, mint ha azt csak a lelkesedésre va- 
lóban méltó tárgyaknál használta volna; e felett enthusias- 
musa a kivihetőség határain is nem ritkán túl csapongott. 
Az elvet jobbára élére állitá, mit sem gondolva avval, ha csak 
egymaga áll e szélsőségen. Olvadozó, nemes elragadtatásaiban 
a létesítés módjaira, eszközeire nézve elég figyelmet s gya- 
korlati tapintatot ritkán tudott kifejteni. Az őszinte, tiszta 
lelkű, szent törekvésű philantrop megrontá benne a higgadt, 
körültekintő államférfiut. l 

Mind ezen jelesek közt, — nem annyira csillámló elmete- 
hetségeiért, vagy elragadó ékesszólásáért, mikkel nem birt, 
mint inkább jellemének hosszu politikai pályáján, nehéz 
körülmények közt is megőrzött szeplőtlenségeért, bő tapasz- 
taltságáért, ezen országgyűlés első felében kétségkivül Páz- 
mándy Dénes komáromi követnek volt társai közt legna- 
gyobb tekintélye. Ép itélő tehetsége, a közügyekben jártas- 
sága, és higgadtsága az előkészítő értekezletekben neki sze- 
reztek legnagyobb befolyást. Szónoklatát, bár nem tartozott 
azok közé, melyek a hallgatókat az eszmék magasztossága 
és csillogó fénye, vagy az érzelem mélysége és tüze által 
szokták elragadni, tömöttség, simaság, meggyőző erő, kü- 
lönösen pedig azon higgadt nyugalom jellemzé, melybe soha 
sem vegyűlt szenvedély, mely még a csipős igazságokat is 
csak a meggyőződés szilárditására látszék vele elmondatni. 
Egyébiránt, másod rendű capacitás, ha némely kérdésben 
ő adta is az irányt, elismert s állandó vezéri tekintélyre 
nem birt emelkedni. 

A többi másodrendű tehetségek közöl, kik magokat egy 
vagy más kérdésben tűntették ki, s kikről alkalmilag helye- 
sebben fogunk megemlékezhetni, itt még csak egypárt emlí- 
tünk. cEgyike a leglelkesebbeknek s legegyenesebbeknek — 
mond naplójában Kölcsey, — minden bizonvnyal a baranyai 
követ, Siskovics. Józan fej és bátor szív, nemcsak szép, de 
váratlan tünemény a megyéből, mely máskor a... Kajdácsyt 
küldé képviselőðül.» «Egyike — mond másutt, a legnyilváno- 
sabb liberalisoknak ; s e miatt őt Wesselényi és Kölcsey meg- 
különböztetve szerették ; Széchenyi is figyelmet fordíta reája. 
Öt a barsi Balogh egyiknek vallá azon három közől, kiket 
az aristokratia előitéleteitől legtisztábbnak hitt: s hogy em- 
lék okáért azt is említsem, őt az abauji Komáromy, Balogh- 
gal és Kölcseyvel, mint a szent aristokratismus dühös ellenét, 
egybekapcsolá. » ‘) De később, midőn sógora, Somsich, sze- 
mélynökségre emelkedett, Siskovicsban is nagy változást 
vettek észre társai. — «A pesti Dubraviczky — mond ugyan- 
azon naplóvivő — értelmes, jó kedvű és ritka egyenességű 
férfiu; ki a maga nehéz állásában, mint a nádor megyéjének 
alispánja és követe, s mint az oppositio egyik nevezetes tagja, 
már két országgyűlésen köz bizodalomra érdemesúlt. » ") — 
cA zalai Deák Antal csendes komolyságu, próbát állott 
charakterű férfiu; épen az, ki a mult országgyűlésen az 
udvartól önként ajánlott tanácsosi czímet el nem fogadá. Ez 
különben a Verbőczy által kijegyzett natio embere (specificus 
magyar nemes) s a nagy néptömegre kedvező pillantatot nem 
vetett... Arczában van valami Himfyhez hasonló, van valami 


. a mi költőt sejdíttet. » ") 


Egy közönségesen elismert értelmi felsőbbségnek s bevallott 
vezérnek hiánya az alsó tábla szabadelvű, ellenzéki pártjában 
azon különös jelenetnek lőn okává, hogy Wesselényi Miklós, 
egyébiránt a főrendi ház tagja, s az ottani, még csak keve- 

') Kölcsey összes munkái, 2-dik kiad. VII, 111, 247. 

sekből álló, ellenzék vezére, lőn az országgyűlés első szaká- 
ban az alsó házi ellenzéknek is tulajdonképeni zászlótartó- 
jává. A barátságos értekezésekből, melyekben a követi kar 
tekintélyesebb egyénei vettek részt, ő vezette e párt politikáját 
mind addig, mig a következő évben Deák Ferencz, a lemon- 
dott Antal bátyjának helyébe, követül választatván, meg nem 
jelent az országgyűlésen, s maga Wesselényi Erdélybe nem 
távozott. A nyilvános ülésekben addig nem is létezett szoro- 
sabb egység az ellenzék soraiban ; s a tárgyak különfélesége 
szerint az említett jelesbeknek hol egyike hol másika viselé 
a vezéri szerepet. 

A kormánypártnak, mely azonban kevesebbségben maradt, 
eleitől fogva nagyobb egységet adott a felülről működő ha- 
talom akarata, melynek a királyi személynök s egyszersmind 
alsó táblai elnök volt fő organuma. E nagy fontosságu tiszt- 
séget jelenleg Mérey Sándor foglalta el. A kormányhiva- 
talban is mindig szilárd, hazafias érzelmeket ápoló, az alkot- 
mánynak történelmi alapokon eszközlendő kifejlését őszintén 
óhajtó, s a kormányzat erélyét csak az alkotmány korlátai 
közt alkalmazni kivánó, magas miveltségű Majláth György, 
ki nemcsak az 1830-ki, hanem a sokszor viharos, a vádak 
és panaszokban szintoly heves, mint követelésekben bátor 
182"/.-ki országgyülés nagyobb részének folyamában is ve- 
zérli vala, mint kir. személynök, a tanácskozásokat, a ka- 
binet némely tagjai által mérsékeltebbnek tartaték, mintsem 
a kormány igényei szerint hitték volna őt eljárandónak ezen 
szervező országgyűlésen. Sedlnitzky, a nagy befolyásu rend- 
őri miniszter, olyképen nyilatkozék egy ízben egy társalgási 
körben, hogy Majláth a maga szerény, mérsékelt modora által 
elrontá a Karokat és Rendeket.") Ő tehát 1831-ben nov. 7-én 
államtanácsossá mozdíttatván elő, a személynöki tisztség 
decemb. 16-kán Mérey Sándorra ruháztatott. A választás, 
mint az eredmény bizonyítá, nem vala szerencsés. Mérey a 

4832. — követi kar által a titkos rendőrség magyarországi fejének 
tartatván , értelmi felsőbbség híjában sem bizodalmat, sem 
tekintélyt nem tudott magának kivívni, s hamar czélpontjául 
szolgált az ellenzék megtámadásainak. 

Egyébiránt a kormánypárt, melynek jobbára a tolnai Csapó, 
a nógrádi Gyürky, az esztergami Andrássy, s a világos fejű, 
de, mint őt Kölcsey jellemzi, czápor beszédűs Császár, temesi 
követ, voltak fő szónokai, — bár számra nézve huzamos ideig 
gyöngébb, de a felülről kitűzött irányban egységesebb, s a 
főrendek által is támogatva, a szertevonó, s az ambitiók so- 
kaságában fegyelmet még nem türő ellenzéki többség felett 
egynémely kérdésben diadalt aratott. Az országgyűlés foly- 
tában e párton egy később megjelent, megnyerő külsejű 
fiatal követ vonta magára a köz figyelmet. Bár a kormány- 
párti szónokok különben ritkán dicsekedhettek az ellenzéki 
többség, s a hallgató közönség nagy részét alkotó országgyű- 
lési ifjuság figyelmével s jóakaratával, Zsedényi Eduárd azon- 
ban, — mert ő volt e fiatal követ, küldetve Szepes részéről, 
nagy ügyességű szónoklata által, mindjárt fellépte óta kivívta 
magának ugy társai, mint a közönség becsülését. Beszédei, 
melyek nem mellékes érdekből, hanem meggyőződésből 
látszának eredni, gazdag, mély elmét, a felfogásban szintugy 
mint a helyes, találó válasz meglelésében nagy sebességet, 
genialis szellemet, a közügyekben, fiatalsága daczára is, meg- 
lepő jártasságot és szép államférfiui képzettséget tüntettek 
elő; mikhez még művelt modort s lovagias jellemet kap- 
csolván, nem sokára oly tekintélyt vívott ki magának a tör- 
vényhozó karban, minővel még aligha dicsekedhetett kor- 
mánypárti követ. E kitünő tulajdonságok őt már ezen or- 
szággyülésen az alsó tábla conservativ töredékének vezérévé 
emelték. 

Pa a- A rendek táblájának fő elemeiről szólván, — melyekhez 
. még, mint tudjuk, a káptalanok képviselői, s a városoknak, 

alább alkalmasabban kifejtendő okokból, egészen hatástala- 

nokká lett követei tartoztak, — nem mellőzhetjük itt, mielőtt 

a tárgyalások elbeszélésébe fognánk , megemlíteni az annak 
mintegy kiegészitő részévé lett országgyűlési ifjuságot, mely, 
bár különben csak hallgatói szerep volt kitűzve számára, e 
gyülés óta folytonosan, s helytelenül ugyan, de tagadhatlanul 
jelentékeny befolyást gyakorlott a tanácskozások menetére. 
A követek s kir. táblai birák mindenike, sőt a püspökök és 
főnemesek közől is számosan, régi szokás szerint, több vagy 
kevesebb ifjat vittek fel Pozsonyba a magok kiséretében. A je- 
len országgyűlésen ezeknek száma rendkivül megszaporodva, 
mintegy ezer ötszázra ment. Ezen, jobbára törvénytani folya- 
mot végzett, s részben a királyi táblánál felesküdött (ugyne- 
vezett juratus) ifjak rendeltetése eredetileg abból állott, hogy 
a diétális tárgyalásokra vonatkozó irományokat főnökük szá- 
mára lemásolják; — mert bár ezen iratok ekként hivatalosan 
lemásolva, ezrek kezén forogtak, s mind a kerületi, mind az 
országos ülésekben teljes nyilvánossággal tárgyaltattak, a sajtó 
felett túlságos féltékenységgel őrködő kormány azokat kinyo- 
matni még sem engedte. Régiebb időkben e munkát a követ 
mellé megyeileg rendelt egy, legfölebb két irnok végezte ; 
most azonban az igen megszaporodott irományok több kezet 
igényeltek. De ezen kivül még más ok is indítá a megyé- 
ket, hogy ily, rendes napdijjal ellátott ifjakat oly nagy szám- 
mal küldjenek fel az országgyűlésre. A kormány, miként az 
1830-ki országgyűlés vázlatában említők, arendek minden sür- 
getései daczára sem akarván a tárgyalásoknak országos nyil- 
vánosságot engedni, egy országgyűlési hirlap kiadását, vagy a 
tárgyalások kivonatának a már létező hirlapokba igtatását 
folyton ellenzé. A nyilvánosságnak ez annál tetemesb korlá- 
tozottságát vonta maga után, minthogy az elnémetesedett, 
már Mária Terézia alatt mintegy Bécs külvárosává lett Pozsony 
polgárai közől kevesen értvén a magyar nyelvet, országgyűlési 
hallgató közönséget nem alkothattak; s valóban nem is léte- 
zett az ezen ifjak nélkül, ha csak kiváncsiságból vagy a köz- 
dolgok iránti érdekeltségből, időről időre számosabb haza- 
fiak nem vetődtek fel az ország belsejéből e határszéli városba. 

Egy részben tehát egy állandó hallgató közönség alkotásának 
a nyilvánosság tekintetéből elismert szüksége miatt; más rész- 
ben pedig, hogy egy országgyűlési hirlap hiányában az ország 
ügyeiről magának különben kellő ismeretet nem szerezhető 
ifju nemzedék a közügyekben okulhasson , s a jövőben reá- 
váró törvényhozó pályára eleve s folytonosan készülhessen : 
egy-egy megye 15—20 ifjat küldött fel követei kiséretében. 
Az ifjak eddig szokatlan nagy számban felküldésére ezek fö- 
lött még az is indított egynémely szabadelvű megyét, hogy 
általok, kik a nemzeti újjászületés vágyát kebleikben kivétel 
nélkül koruk hevével ápolták, a közvéleménynek, a reform- 
mozgalmak irányában némi lenditést adjon. 

És e szerepet valóban jól fogta fel s nagy buzgalommal 
játszá ezen országgyűlésen a fiatalság. A gyülésekre pontosan 
eljárván, a kérdéseket minden phasisaikban figyelemmel ki- 
sérő állandó hallgatóságot alkota; mely kevés idő mulva nem 
csekély befolyást gyakorlott a törvényhozó testületre, s annak 
mintegy kiegészítő részévé avatta magát, majd taps- és éljen- 
viharral, majd lezugással nyilvánitván véleményét a követek 
különféle szellemű beszédeire. A kerületi ülések tanácskoz- 
mányszerű fesztelensége, hol a hetenként változó elnökök a 
fegyelemmel nem sokat gondoltak, s azt fentartani tekintélyök 
is hiányzott, e hallgató ifjuságot lassanként egész hatalommá 
nevelte az országgyűlési teremben; kivált miután magok a 
szabadelvű követek is nemcsak elnézték, sőt többen közőlök 
szemlátomást pártolák e biráló közönséget, mely az ő irányu- 
kat oly erélyesen támogatja, tetszést nyilvánit az ellenzéki, 
gáncsot a conservativ párti beszédekre. E visszaélés, mely 
szerint az ifjuság néma, hallgató szerepe tényleges befolyásu 
biráskodássá változott, a kerületi ülésekből átment az orszá- 
gosakba is, hol a személynök elnökölt. És hiába ügyekvék ez 
annak, némely kormánypárti tagokkal elejét venni: maga 
gyűlölt egyéniség lévén, támaszra nem talált az ellenzéki több- 
ségben, melynek egy része a tapsvihar által hiuságát kielé- 
gítve, hazafiui fáradozásaiért magát jutalmazva érezvén, a 

zajos hallgatóság megrovását nem pártolla; más része, mely 1832. 
a követi kar legjelesb, legérdemesb tagjait foglalá magában, 
kisebb bajnak tekinté e visszaélést, mint a nyilvánosság teljes 
hiányát, s tűrni akará azt mind addig, mig a kormány az 
országgyűlést, köz kivánat szerint, a fővárosba, Budapestre, 

nem teszi át, s egy, a censurától ment országgyűlési hirlap 
kiadását meg nem engedi. 

A nyilvánosság e hiányát ügyekezett is mindjárt az első Országgyűlési 
ülésekben megszűntetni a rendek táblája, mind az országgyű- "let napló. 
lésnek Budapestre áttételét, mind a hirlap kiadhatását sür- 
getni .határozván a kormánynál. Mi a hirlapot illeti: annak 
eszközlése a követek nagy részének utasitásul lévén adva, hogy 
a kormány részéről képezhető minden ürügynek eleje vétes- 
sék, kijelenté a ház: hogy e lapokban az országgyűlésről 
semmi egyéb ne közöltessék, mint a követi karból választandó 
censorok által átvizsgált napló, a kiadó tetszése szerint, egész 
terjedelemben, vagy kivonatban, de minden commentár nél- 
kül. De mivel még e mérséklet mellett is tartani lehetett, 
nehogy a kormány, mint 1831)-ban, válaszának elhalasztásá- 
val játsza ki a rendek oly méltányos kivánatát : végzéssé lőn, 
hogy addig is, mig egy nyomtatott hirlap akadályai elhárít- 
tathatnak, gondoskodni kell a nyilvánosság igényeinek kielé- 
gitéséről. Azonban a tárgy feletti vitatkozásban a hány fej, 
annyi volt a vélemény. c Charakteri vonásnak látszik e mos- 
tani országgyűlés emberein, — mond naplójában Kölcsey, 
hogy senki után nem hallgatnak, és semmit, a rni más által 
javasoltatik, nem pártfogolnak ». Némelyek, azt akarták, hogy 
Bertha Sándor — ki a mult országgyülés történetét kivonat- 
ban elkészité, de munkáját a helytartótanács letartóztatá, 
folyamodást nyujtson a rendekhez, s kérése elfogadtatván, 
kezdjen a dologhoz, s vigye kéziratát nyomtatás alá; mi ha 
meg nem engedtetik, a rendek vegyék az ügyet pártfogásuk 
alá. Mások, eleve is látván, hogy ily módon nem lesz újsága 
az országgyűlésnek, Wesselényi indítványa szerint, egy kő- 
irási intézet megvételét s a nyomtatás azonnali megkezdését 

javaslák. Ha a kormánynak ez sem tetszenék, ám adjon ki 
ellene parancsot. A tårgy ekként országgyülés elébe fog ke- 
rűlni; s ez tusázzon felette a kormánynyal, de a nyomtatást 
időközben is folytattassa. A többségnek azonban, mely összeüt- 
közéstől félt, ez sem tetszék, s abban állapodott meg, hogy 
a kerületi ülések naplója kézirati másolatokban küldessék a 
megyékbe, s e naplót Kölcsey szerkeszsze. Majd, midőn ez 
azt el nem vállalta, egy tanácskozmány az ajánlkozó Kossuth 
Lajos ügyvédre, valamely távollevő főrendű követére s Orosz 
József iróra bizta a két gyors iró segélyével végzendő szerkesz- 
tést, melyért aláirás utján gyűjtendő díjat huznának. De most 
meg a költség kérdése vált akadálylyá, melyet végre Kossuth 
avval háritott el, hogy a rendek engedelméből addig is, mig 
egy nyomtatott hirlap létre jöhet, előfizetés utján irott « Or- 
szággyűlési tudósításokat; indított meg. 

Ez volt első országos fellépte ezen, szegény nemes család- 
ból származott, s pályát magának ön szellemereje által nyitott 
férfiunak, ki utóbb átalakulásunk történelmében mind több és 
több tért fogalalván el, anemzeti mozgalomélére emelte magát. 
A rendkivüli férfiu egyéniségét, ki nemzetünk sorsára oly vég- 
zetteljes befolyást gyakorolt, szellemi serkölcsi tulajdonságait, 
elveit s jellemét, történelmünk azon szakában, melyben az 
leginkább tőle vette irányát, jobb alkalmunk lesz ábrázolni. 
Most csak azt jegyezzük meg, hogy az cOrszággyűlési tudó- 
sitások », melyeket egy sereg ifju tollába mondolva szerkesz- 
tett, ügyesebb kezekbe nem kerülhettek volna. A nálunk ed- 
digelé még szokatlan élénkségü irályban, szikrázó szellemmel 
s elragadó ékesszólással kiállított lap, a radikál reformirány- 
nak, azt terjesztve, szilárdítva, nagy lendületet adott. A lap, 
melyből hetenként két szám jelent meg, egyedül a törvény- 
hozás előtt fenforgott tárgyakra terjedt ki ugyan; de a szer- 
kesztő genialis szelleme a legszárazabb tárgy iránt is tudott 
érdekeltséget ébreszteni. Ő, bár a jegyekkel kezelt gyorsirást 
nem értette, futólag tett jegyzetei segélyével még is minden 
szónok beszédének tartalmát bámulatos hűséggel, később 

még az egyes szónokok sajátságos formáit is megtartva, csak- 
hogy többnyire jobb összefüggésben, csillogóbb irályban adta 
vissza; s oly erős és kedvező világításban fejtegeté a szabad- 
elvű szónokok érveit, okoskodásait, hogy tömött, hangzatos, 
numerosus nyelvezete alatt minden beszédkivonatnak sokkal 
nagyobb hatása lett, mint a tényleg elmondott beszédnek. 
Előfizetőinek száma, mivel a költséges kiállitásu lapnak nagy 
volt az ára, alig ment ugyan száznál többre ; de ezen előfizetők 
sorában állott minden megye, a legtöbb királyi város és kaszi- 
nói egylet; minél fogva a kevés példány ezrek kezén forgott. 

És a tapasztalás bizonyítá, hogy e gondoskodás a nyilvános- 
ság szokott eszközének, a szabad sajtónak, pótlásában nem 
volt fölösleges: a nélkül még most sem jutott volna az ország 
a törvényhozási tárgyalások bővebb tudomására. Egy részről 
a főrendek háza, melynek nagy többsége majdnem minden 
kérdésben a kormánytól vette irányát, számos üzenetváltások 
után sem egyezett meg egy censurától ment hirlap nyomta- 
tásában, s a tárgyat az illető rendszeres munkálatra kivánta 
halasztani. Más részről még magok a rendek sem voltak eléggé 
megérve arra, hogy a sajtó szabadságát eltűrni képesek 
lettek volna. Nagy Pál már a decemb. 26-kán e tárgy felett 
folyt vitatkozásokban kimondá véleményét, hogy oly szabad 
újság, minőt némely rendek kivánnak, egészen szabad s nem 
arisztokratiai országba való; s hozzá tehette volna, hogy 
nem oly országba való, hol a törvényhozók magok sem tud- 
ják tűrni a nyilvánosságot. Történt, hogy a két magyar pesti 
hirlap, Helrneczy ez évben megindult Jelenkora és Kulcsár 
Hazai tudósításai, a mult napi tárgyalásokról a hirlap és 
napló felett, bővebb kivonatot hoztak ; és mindamellett, hogy 
ezt a sajtószabadság vitatását sejtő kormány, hihetőleg csak 
taktikából engedte meg; mindamellett, hogy január 10-kén 
a sajtó szabadságáról szépnél szebb beszédek hangzottak volt; 
mindamellett, hogy midőn Mérey személynök, ki azokra. vá- 
laszolva, egyebek közt azt találá mondani, hogy a könyvvizs- 
gálat, censura, a fejedelem jogai közé tartozik, egyik követ 

a másik után felugrálva, tagadta e jogot, bitorlásnak nevezte 
a gyakorlatot; s oly kimélletlenül megrángatták az elnököt, 
hogy a követek e napot a kormány ellenében nyert csatának 
nézték: még is a legérzékenyebb kifogások és gáncsok té- 
tettek a pesti lapok ellen. A beregi követek pedig épen a 
nádorhoz mentek panaszt tenni az újságok ellen, melyek, 
mint álliták, hibás kivonatot közlének beszédeikből. A nádor 
kapott az alkalmon, s azonnal meghagyatá a pesti lapoknak, 
hogy ezentúl egvebet ne közölhessenek az országgyülésről, 
mint a mi a pozsonyi latin és német lapokban s a bécsi új- 
ságokban lesz közölve. c Esküszöm nektek — mond naplójá- 
ban, erre vonatkozva, Kölcsey, — nem mindig van annak 
igaza, ki elnyomatásról panaszkodik. Temérdek esetben maga 
a panaszló okozza a bajt; s jól esik neki, ha mást vádolhat... 
Mondogatjuk a sajtószabadságot; de hogy sem nem értjük, 
sem nem érezzük, bizonyság a felhevülés, melylyel a pesti 
újságokat vevők... Nem uraim, még mi a sajtószabadságra 
meg nem értünk». 

Miután az országgyűlés a szokott ünnepélyességgel Ferencz 
király által december 20-kán személyesen megnyittatott, s a 
királyi előadások átnyujtattak : az első nevezetes tanácskozá- 
sokat a már emlitett szabad hirlap és napló kiadására vonat- 
kozó vitákon kivül, a kir. előadásokra intéztetni szokott válasz- 
felirat idézte elő. Erre nézve két körülmény forgott fenn, 
melyekből oly nagy nehézségek fejlődtek ki, hogy csaknem vi- 
harossá vált a gyülés kezdete, s csak hetekig tartott heves 
viták után tudott a két tábla megegyezni a felirat elkül- 
désében. 

A kormány s vele együtt a főrendek már több országgyű- 
léseken ügyekeztek azon elvet keresztülvinni, hogy a törvénv- 
hozó test első tanácskozási tárgyakul a királyi előadásokat 
köteles fölvenni, s igy a tronbeszédre adandó válaszfeliratnak 
is csak azokra kell szorítkoznia. A rendek ellenben, nehogy 
ezen elv megalapitása által kezdeményezési jogukon csorba 
ejtessék, egyéb tárgyakat is, — jobbára a fontosabb, ugyne- 

vezett előleges, sérelmeket, — ügyekeztek felterjeszteni első 
feliratukban. Tették ezt kivált azért, nehogy a kir. előadások 
tárgyalása után, az országgyűlés, mint több ízben történt, 
gyorsan bevégeztetvén, a sérelmek orvosolatlanul maradjanak. 
Most is ugy akarák tehát a rendek, hogy a válaszfeliratban 
oly tárgyak is terjesztessenek a király elébe, melyek az ő 
kezdeményezésökből eredtek. E tárgyak jelenleg a következők 
voltak: az 1825-ki országgyűlésen megállapított s még nem 
orvosolt előleges sérelmek, melyeknek összeszedésére azonnal 
bizottmány is neveztetett; és a magyar nyelvnek a főrendek 
táblájánál s az udvari kanczellárián is divatba hozatala ; — s 
végzéssé lőn, hogy ezek az előadásokkal egyszerre yétessenek 
tárgyalás alá. Ezeken kivül némelyek még a magyar katona- 
ságnak az osztráktól elválasztatását, az országgyűlésnek a 
törvényesen meghatározott időn túl történt elhalasztását, s az 
adónak 1831-ki octob. 2-ka óta törvénytelen beszedését; a 
lengyel nemzet felsegéllését; s a jelen országgyűlésnek Pestre 
áttételét is beigtatni kivánták volna e feliratba. A többség mind- 
azáltal e tárgyakat külön határozta felterjesztetni. 

A második körülmény a kir. előadásokban kitúzött mun- 
kálati sorozatra vonatkozott. A kormány azt kivánta, hogy a 
törvényhozó kar a rendszeres munkálatok közől az urbért 
fogja minden egyebek előtt tárgyalásba. Ezt ugyan a cholera 
alkalmával történt népzavargás eléggé indokoļá; a rendek 
mindazáltal, küldőiktől is ugy lévén utasítva, a kereskedelmi 
munkálatot határozták legelőbb felvenni. Az ipar és kereske- 
delem természetszerű kifejlését, — kapcsolatban némely más 
hiányokkal és mostoha körülményekkel, annyira megakasz- 
totta a még Mária Terézia s II. József korából származó s az- 
óta lényegileg változatlanul fenálló gyarmati vámrendszer, 
hogy, miként történni szokott mindenütt, hol az előrehaladó 
szomszédok mellett az ipar s forgalom stationarius állapotban 
teng: ugy nálunk is mind több jelek oda mutattak, hogy az 
ország a közelszegényedés örvénye felé sodortatik. E pangás 
megszüntetését kétségkívül csak többféle javitások eszközöl- 

hették, melyek csak egy részben vágtak a kereskedelmi po- 
litikába; más részben a polgári törvénykezés, a nevelési rend- 
szer, a közmunkák s egyéb társadalmi viszonyok körébe tar- 
tozván. De minthogy ezen anyagi érdekek lendületére min- 
denki a vámrendszer javitásától várt legtöbbet, mit egyedül 
a kormány jóakarata eszközölhetett; az pedig már többszöri 
tapasztalásból tudatott, hogy engedményeket e hagyományos 
rendszerben vajmi nehéz leend tőle nyerni: nem lehet cso- 
dálni, hogy az ország oly fontosságot látott a kereskedelmi 
munkálat elsőbbségében. 

De ehhez még némi más indokok is járulának, részint a 
kiváltságosak önzéséből, reszint a haladni vágyók párttaktiká- 
jából szarmazók. 

Bár a reformeszmék már szép terjedést nyertek vala: talál- 
tattak még is a nemességben sokan, kik azoktól, mivel vagy 
kiváltságaikat fenyegették, vagy tőlök áldozatokat látszának 
igényelni, egyátaljában idegenkedének. Közönséges lévén pe- 
dig a meggyőződés, hogy az urbéri szabályzatot ilyféle, ha- 
bár talán csak pillanatnyi s inkább színes mint valóságos, 
áldozatok nélkül életbe léptetni nem lehet: a nemesség egy 
nagy osztálya, mielőtt ezen áldozatokra magát elszánná, ne- 
hogy utóbb kárpótlás nélkül maradjon, a kormánytól várt 
engedményeket, általa kivánta elmozdíttatni a közvagyono- 
sodás akadályait. 

De még a reform szabadelvű pártolói közől is többen, kik 
egyébiránt más körülmények közt magok is az urbérnek 
óhajtottak volna adni elsőséget, taktikából most mégis a 
kereskedelmi tárgyat kivánták mindenek előtt felvétetni. Ismer- 
vén ugyanis a nemesség nagy részének kiváltságaihoz még 
konokul ragaszkodó önzését: nehogy a reformokra való haj- 
lam terjedése megakadjon, nem örömest kezdték volna az úji- 
tásokat oly tárgygyal, melyről a nemesség, ha hibásan is, 
azt hivé, hogy áldozatába kerűlend. E fogást pedig annál 
szükségesebbnek láták, minthogy akként valának meggyőződ- 
ve, hogy a kormány is, részben legalább, hasonló taktikából, 

épen a reformvágy megtompitása végett sürgeti az urbér 1833. 


elsőségét. Eleve is fel lehetett tenni, hogy a rendek többsége 
a reformot demokratiai irányban kivánja megindítani; mi- 
től a kormány, mint a tapasztalás bizonyítá, felette óvakodék. 
Ugy hitték tehát e szabadelvű reformbarátok, hogy a kor- 
mány az urbér előretolása által nem mást czéloz, mint hogy 
a főrendeket, kikről bizonyos vala, hogy a tervezett urbéri 
javitásokat nagy részben ellenzeni fogják, általában az egész 
radikál reformterv meggátlására szorosabban magához kösse. 
Azt hitték, összeütközést akar előidézni a radikál reformpárt 
és a kiváltságait feláldozni nem akaró aristokratia közt, hogy - 
ez a reformpárttal vivandó küzdelmeiben benne, a kormány- 
ban, keresse támaszát s érdekénél fogva szövetségesévé sze- 
gődjék. A tárgyalási sor kérdése e szerint nagyobb horderejű 
vala, mint tán első tekintetre látszik: a radikál reform sü- 
kerültét vagy megbuktát foglalá magában. És ezen indokok 
birták azon végzésre a rendeket, hogy a kereskedelmi tárgy 
minden más előtt vétessék tanácskozásba, s egyszersmind a 
kormány megkéressék, küldene ki az osztrák tartományok 
részéről egy bizottmányt, melylyel a vámkérdés felett érte- 
kezhessenek. 

Azonban, mig e szerint a többség részint önzésből, részint 
taktikából a kereskedelemnek adott elsőséget: mások az urbér 
elsősége mellett harczoló okokat láták fontosabbaknak. A cho- 


-Jera idejében fellázadt nép dühe senkit sem hagyott kétségben 


hogy, bár eddigelé leginkább a kormány halasztá mind ké- 
sőbbre az 1791-ki urbéri munkálat felvételét: a nép mégis 
közvetlen urai, a nemesek ellen viseltetik, legalább némely 
vidéken, gyűlölettel; a kormányt ellenben pártíogójának te- 
kinti. Mondák ugyan némelyek, hogy az 1831-ki népzendülést 
csak az orosz kormány titkos izgatásai idézték elő, mely a 
Lengyelország iránt rokonszenvet tanusító bécsi kormányt 
itthon ügyekezett elfoglalni. De bár ezt igazolni látszott az, 
hogy a zavargás egyedül szláv népiségü községekben s a len- 
gyel határok szomszédságában tört ki: nem lehetett mégis 

tagadni, hogy a zendülés magva azon elfojtott gyűlöletben 
rejlett, melylyel a parasztok uraik iránt viseltettek, kik kö- 
zől e vidéken többen zsarnokiabb módon is bántak jobbágya- 
ikkal. Tény lévén pedig a jobbágyosztály idegensége az urak 
iránt, mellőzhetlennek látszék, amazt mennél elébb kiengesz- 
telni s kiábrándítani azon veszélyessé válható tévhitből, hogy 
az urak iránta ellenséges indulattal viseltetnek. E fölött, majd- 
nem bizonyosnak látszék, hogy a kormány, mely az urbéri 
tárgynak, különben bármily indokoknál fogva, elsőséget ad- 
ván, színleg szabadelvűbb téren áll vala, mint a vámrendszer 
reformját sürgetők, ép ezen okból nem fog engedni. Már is 
emelkedtek olyféle gáncsok ama határozat alkotói ellen, mintha 
azt igyekeznének kivinni, hogy minden zavarba hozatván, az 
országgyűlés végzet nélkül oszoljék el. Január 15-kén maga 
a nádor is figyelmezteté erre Prónayt. c Az urak közől, mond, 
egy nagy rész minden dolgot akadályoztatni akar. Olvassa 
ön az 1764-diki országgyűlés irományait: nem azt cselek- 
szik-e most is, a mit akkor tettenek (az urbér tárgyában)? 
Vigyázzatok uraim! Minthogy a 64-ki diéta tenni nem akart, 
a kormány tett önkényesen. Most sem akartok? Nem fog-e a 
kormány egész Európa színe előtt megigazulni, ha ismét ön- 
kényre hajlik?» — irja naplójában Kölcsey. 

Ez végre döntött mind az önző kiváltságosak, mind a tak- 
tikából cselekvő szabadelvűek részén; Wesselényi, Pázmándy 
s más pártvezérek erðőfeszitése következtében, az elébbi ha- 
tározat, egy országos ülésben, pár szótöbbséggel, oly módo- 
sitást nyert: hogy a kir. előadás szerint az urbéri munkálat 
vétessék legelőbb tanácskozásba; ugy mindazáltal, hogy azt 
mindjárt a kereskedelmi s biztossági tárgy kövesse, s mind 
a három munkálatból készülendő törvényjavaslatok egybe- 
kapcsolva (junctim), egyszerre terjesztessenek'a király elejébe. 
A főrendek mindazáltal egyátaljában nem akartak mege- 
gyezni, hogy a válaszfelirat ily értelemben küldessék ő felségé- 
hez, s egyszerűen elfogadtatni kivánták valamennyi munká- 
latokra nézve a kir. előadásban kitűzött sorozatot. Széchenyi 

István, ki felette károsnak látá azt a reformügy tekintetében, 
ha a kormány ily mellékes kérdésben kifejtett heves ellenzés 
által elkedvetleníttetik: a kir. előadásokra nézve maga is az 
udvar pártjához állott, és a független regalisták nagyobb ré- 
szét is magához csatlá. A tanácskozmányon szinte jelen volt 
Wesselényi azonban felette zokon vette az eseményt, s keserű 
szemrehányásokat tőn társainak, « hogy a karokat elhagyják, 
hogy keskeny kört vonnak magok körül, hogy oligarchiai 
elveket követnek. S ti, szóla, viadalra szálltok a karokkal? 
Levetettétek a keztyűt; jó! én veszem fel. De oligarchák, 
emlékben tartsátok e délutani órát, s emlékben tartsatok 
engemet, ha majd kényszerítve lépéseitektől, a számosabb 
nemesség az adózó népet kapcsolja magához, s javaitok nagy 
kiterjedésén avval együtt osztozik!» E szónoki merény ko- 
moly eszméletet szült, mint Kölcsey tudósít, a főrendekben. 
Több üzenetváltások után végre csakugyan elfogadták a ren- 
dek véleményét, hogy az urbér után a kereskedelmi és biz- 
tossági tárgyak vétessenek fel; ezek viszont felhagytak annak 
sürgetésével, hogy a három tárgy egybekötve terjesztessék a 
trón elébe. Igy aztán valahára a válaszfeliratot is utnak lehe- 
tett Bécs felé ereszteni. 

E közben azon végzésőket is átküldték volt a rendek a 
felső táblához, mely szerint kivánták, hogy üzeneteiket hoz- 
zájok a főrendek is magyarul intézzék ; a trónhoz pedig felirat 
küldessék, annak megegyezését szorgalmazó, hogy ezentúl a 
feliratok és törvények is magyarul szerkesztessenek. Az első 
pont ellen semmi kifogást nem tettek a főrendek; a máso- 

A magyar 
nyelv ügye. 


dikat azonban, — bár Wesselényi «erős hanggal, erős szava- - 


kat dörgött ki», elszámlálván a bűnlajstromot, mely a nyelv- 
ügyre nézve a mágnások lelkét terheli; bár Széchenyi is egy 
egész óráig küzde ellenők, csipős élezeinek egész záporát 
öntvén ki reájok; bár szólottak többen is erélyesen a nemzet 
elidegeníthetlen joga mellett; mind hasztalan —: a másodikat 
a főrendek többsége visszavetette, avval indokolván nemzet- 
ellenes végzését, hogy e tárgy az országgyűlés szervezetét 

illető rendszeres munkálathoz tartozik. Mondják, e napokban, 
a határozat kelte előtt, gróf Cziráky országbíró, sírva panasz- 
kodott volna a maga asztalához hivott vendégeinek, hogy a 
magyar nyelv visszaállitásával a maga természetes jogaiba, vége 
a magyar alkotmánynak. «Ég és csillagok! — kiált fel erre 
Kölcsey, — attól félsz-e jámbor gróf, hogy a szent nyelv el- 
veszvén, a Zendavesztát más is megértheti, s oda lesz a ti 
bramin-bölcseségtek ! 

A főrendek üzenete keserűséggel tölté az alsó ház tagjainak 
kebleit, mely heves beszédekben tört ki. Az üzenet gyönge, 
mondhatni, álérvei a legdiadalmasabb okok súlyával zúzattak 
össze; magok a főrendek többektől kimélletlenül róvattak meg 
a legszentebb nemzeti jog érvényének gátolása miatt. c Ha a 
római tanács és nép a maga hatalmának főpontján még most 
is állana ; — mondá szép beszédében egyebek közt Kölcsey, — 
ha mi ezen római népnek egy meghódított tartományocskája 
volnánk ; s ugy mint alattvalók folyamodnánk hozzájok, hogy 
szabadulhassunk meg nyelvöktől, és ők adták volna nekünk 
ezen választ: azt t. RR. meg tudnám fogni; de mikor magyar 
nemzetnek kivánságára, magyar főrendek adnak ilyen választ, 
azt megfogni nem tudom. Miért nem akarnak a mi kérésünkre 
hajólni? Azt mondják, nyolcz század óta van összekötve a 
nemzettel a római nyelv.... Rendes dolog! Én ezen oldalról 
más érdeket nem ismerek, mint azt, mely abból foly, hogy 
mi magyarok és független, önállásu nemzet vagyunk, legalább 
akarunk lenni. Ezen érdekből természetesen következik, hogy 
mi a magunk tulajdon nyelvével élni kivánjunk... Azt mond- 


. ják a főrendek , lassan kell haladni; erőszakolni nem kell 


ezen lépést. De hát nem elég lassuság-e 43 év óta küzdenünk 
a nyelvért, és még most sem lennünk ott, hol lennünk kel- 
lene s hol lenni akarnánk?.... A főrendek a lassuság ideáját 
talán századokhoz kötik?.... A főrendek azt mondják: annyi 
sok száz évek óta lévén a latin nyelv virágzásban, anyai nyel- 
vünknek elsőbbségét és hathatóságát nem veszedelmeztette. 
Ugyan t. RR. mit véljek egy ilyen, a nyilvános tapasztalással, 

az egész nemzet köz tudományával ellenkező állításról? Ne- 
vezhetjük-e nyelvünket diplomatikai nyelvnek?.... S minden 
egyéb tekintetben nem vesztett-e nyelvünk? Mert ime, bár 
belső tulajdonainál fogva Európa leghíresebb nyelvei mellett 
sem vonulna szégyennel vissza, mégis hátra kellett maradnia. 
S e miatt bol áll a mi egész tudományi tehetségünk, a mi 


egész literaturánk? Nem hozom fel a németet, francziát vagy — 


angolt; de maga a dán és svéd parányi literatura is nem sok- 
kal elébb van-e a mienknél? És miért? Azért, mert járomba 
vetették nyelvünket; mert eltapodták, mert csúfot csináltak 
azon szerencsétlenekből, kik hazafiságtól vezéreltetvén, ezen 
nyelv kimívelésére adták magokat: Én tudom, én igen is jól 
tudom t. RR; husz év óta futom az irói pályát, és szenved- 
tem nem csak megvettetést, hátratételt, szegénységet, sőt ül- 
döztetést is, mivel a nyelvet becsúlni, mivel néhány társaim- 
mal annak kiművelését czélba venni bátor valék. És még 


sincsen itt az idő, hogy nyelvünket felszabadítsuk? Mégis a 


c De kivánják a főrendek , hogy a fejedelem s a társorszá- 
gok jogait tekintetbe vegyük. A fejedelmet illetőleg: mikor 
vétettünk a nyelvügyre nézve a fejedelmi jogok ellen? Nem 
mindig felirás utján járultunk-e a trónhoz?.... Íme most is 
készek vagyunk alkudni a jogért, mit különben a természet 
ad, miben minket hátráltatni annyi, mint természeti jogain- 
kon gázolni.... Soha senki el nem fogja velem hitetni, hogy 
azon okok, melyeket a főrendek előhoznak, meggyőződésből, 
szívből származtak volna. Nem kivánnak egyebet, mint a latin 
. nyelvből oly szent nyelvet csinálni, mely őket a sokaságtól 
elkülönözze. Vagy talán a demokratiától félnek, ha az anyai 
nyelv felemeltetik? Török és orosz szomszédainknál soha sem 
divatozott a latin nyelv: hol van ezért nagyobb despotismus- 
nak ostora, mint őnálok? 

«Nem csodálnám t. RR., ha nemesség és adózó nép közt 
forogna a kérdés; ha a főtáblánál az egész nemesség ülne, 
itt pedig az adózó nép képviselői fognának helyet.... Most 

nemesség és nemesség közt, még pedig egy részről 500, más 
részről 700,000 nemesség közt van kérdés.... E két felé ülő 
nemesség egyetlenegy országgyűlési test. Egyetlenegy testnél 
csak egy többség gondolható: a 700,000 kétszer jelentette ki 
magát; s kérdem: mi joga van az 500-nak oly kemény, ellen- 
mondást csinálni? Én polgári alkotmányunkban csak egy vetót 
ismerek, s ez a koronához van kötve. 

«S kik ezek a főrendek? Nem azok-e, kik az országnak 
legtöbb javaival élnek? Nem azok-é, kik a helyeken ülnek, 
hol Zrínyi, a bajnok és koszorús iró, hol Pázmány Péter és 
Liszti ragyogtanak? Kik a sorokon gyülekeznek, miket egy- 
kor Koháry és Amade, Orczy és Ráday, s nem régen Széche- 
nyi és Festetics György ékesítettek? Nem méltán kivánhat- 
nók-e, hogy ne szegezzék magokat az ellen, a miért az őket 
megelőzött nagyok élni és halni dicsőségnek tartották? S mit 
tegyünk? Újra irjunk? - Okokat okokra halmozzunk? De mit 
használnak minden mi okaink azoknak , kik füleiket és szí- 
veiket előttünk már kétszer bezárták? Kik a természet és ha- 
zafiság szózatát már kétszer visszavetették. Ha a szent korona 
iránti tisztelet nem tartóztatna, azt javaslanám, hagyjunk fel 
a küzdéssel, és terjeszszük egyenesen a felség elébe folyamo- 
dásunkat. Mert rendes dolog az, ha valaki elválasztó fallá 
teszi magát trónus és nemzet közt, hogy ez a maga fejedel- 
méhez, szíve kivánsága szerint, ne járulhasson. Ha pedig még 
egyszer csakugyan irunk, jelentsük ki azon tántoríthatatlan 
elhatározásunkat, hogy előbbi üzenetünktől semmi esetre el 
nem állunk; hogy, ha helybenhagyást ez uttal nem találunk, 
mi a fejedelemhez vivő utat magunk is meg fogjuk keresni. 
Az elkeserített hazafiság érzelmei nagy jogokat adnak, csak 
erős kebelben lángoljanak..... Én, ki egyike vagyok a leg- 
gyengébbeknek , nyilván s egyenesen kimondom: előbb fog 
e kebel: megrepedni , mintsem a nemzeti nyelvre nézve tett 
kivánságtól egy pillantásig is elálljak.» 

A rendek táblája tehát még egy üzenetet irt át a főrendek- 
hez. A jegyző, ki azt szerkeszté, szinte Kölcsey volt. «Lelkem 

fájdalmában írtam meg azt, — mondja önmaga, keményen — 1833. 
és keserün. A sötétség és rettegés fiainak szemei kápráztak ; 
szíveik dobogásba jöttek, s igyekeztek az irományt minden ere- 
jéből kivetkeztetni.» Az üzenet azonban, némi kevés kihagyás- 
sal magmaradt. Mind a beszéd mind az üzenet rendkivüli hatást 
tett a főrendeknél. sAmabban az 500 és 700,000 nemesről mon- 
dott szavak szemet szúrtak. Cziráky az országos ülésben, ugy 
Eötvös alkanczellár Bécsben, fájdalommal hozta fel. Az üze- 
net ama kifejezése: «gátot emelni király és nemzet közt», 
szinte nem esett jól a főtáblának; a nádor maga nyilván ki- 
mondá, hogy az nekik fáj, s hogy ők gát lenni nem akartak. 
c Akarom, hogy fáj nekik! jegyzé meg erre Kölcsey. Miért 
szegezték magokat a legszentebb ellén, a mit a haza birhat?» 
A fájdalomnak azonban üdyes hatása lett: a főrendek nem 
ellenzék tovább, hogy a király, a feliratok s törvények magyar 
szerkesztésének belybenhagyása végett megkéressék. 

Mialatt a tárgyalások sorozata felett az említett módon foly- 
nak vala a viták; majd, azok végeztével, az 1827-ki országos 
bizottmány urbéri munkálata ténylegesen vizsgálat alá véte- 
tett: a hosszan tartó munka folyama alatt, a nemzeti nyelv 
kérdésén kivül, időnként s mintegy mellékesen, még más fon- 
. tos kérdések is forogtak a törvényhozás zöld asztalán s kül- 
dettek fel helybenhagyás végett a királyhoz. E tárgyak közől 
három , a vallást, a lengyeleket s az erdélyi részeket illető, 
különösebben igényl: figyelmünket. 

A külön vallások egymás iránti viszonyainak kérdése, mely vatási tárgy. 
néhány év óta más európai államok törvényhozásait is élén- 
ken foglalkodtatá, már a mult országgyűlésen megpendíttetett ; 
de mivel akkor az országgyűlés vége már küszöbön álla, an- 
nak bővebb tárgyalása ezen gyülésre halasztatott; miért is 
arra nézve több követ hozott magával utasítást. A helvét és 
ágostai hitvallások hívei régóta panaszkodának, hogy a bécsi 
és linczi békekötések s az 1791-ki 26-dik törv. czikkely által 
biztosított szabad vallásgyakorlati jogaik a kath. papság által 
többfélekép sértetnek s csorbíttatnak. Az említett törvény 

egyebek közt rendeli, hogy a vegyes házasságoknál, ha a férj 
róm.-kath. vallásu, minden gyermekei azon felekezet tanai- 


'ban neveltessenek; ha pedig az apa protestáns, leánygyer- 


mekei anyjok vallását kövessék; továbbá, hogy a róm.-kath. 
vallásból másba térni szándékozók , nehogy az áttérés tudat- 
lanságból eredjen, elébb hat héti oktatás alá vettessenek, de 
annak letelte után az áttérésben semmi módon ne gátoltassa- 
nak. A panasz az első pontra nézve abból álla, hogy a kath. 
papság, támaszkodva a helytartótanácsnak egy, még 1792-ben 
kelt, törvénytelen rendeletére, a vegyes házasságok kötése al- 
kalmával , a protestáns vallásu férjtől kötelezvényt, — ugy- 
nevezett reversalist — követel, hogy figyermekeit is a kath. 
vallásban fogja neveltetni. A panasz másik pontja szerint, az 
áttérni kivánók, hat héti oktatás helyett, különféle fogásokkal 
évekig is gátoltattak szándékuk végrehajtásában. Ha ugyanis 
a magát e végett jelentő egyén szándékától a negyedik vagy 
ötödik hétben el nem állott, a kath. pap őt magától elűzé , s 
mivel e szerint a hat héti oktatás be nem fejeztetett, azt, mi- 
előtt áttérhetne, más papnál újra kezdeni kötelezteték ; s ezen 
eljárás mind addig ismételtetett, mig az illető egyén, az évekig 
tartó huzavonát megunván, szándékával fel nem hagyott. 

A protestánsok, e sérelmek orvoslata végett, már több ízben 
tettek vala lépéseket. Mindjárt az említett helytartósági ren- 
delet kibocsátása után a két evangeliumi felekezet mind a 
nyolcz egyházkerületből küldöttséget eresztett a királyhoz, 
ki akkoron, császári koronáztatása végett Frankfurtban idő- 
zik vala. S utóbb is mind a királynál, mind a nádornál s fő- 
kormányszékeknél több ízben szorgalmazták sérelmeik meg- 
szüntetését; de mind hasztalan. A nádor némely egyes ese- 
tekben megszűntette ugyan a panaszt; mely azonban, mivel 
az ok változatlanul fenmaradt, minduntalan ismét megújult. 

Országgyűlés elébe e sérelmeik panaszával eddigelé nem 
léptek a protestánsok. Emlékezvén, mily roppant nehézsé- 
gekre találtak 1791-ben a papság részéről; s miképen akkor 
az alkotott törvényczikket, a papság ellenmondása daczára, 

egyedül II. Leopold vallásbeli szabadelvűségének köszönhet- 1833. 
ték: mivel az udvarnál azóta ellenkező szellem vált divatossá, 

attól tartának hogy, ha a tárgyat törvényhozás elébe viszik, 

a papság befolyása által még az 1791-ki törvény is oly mó- 
dositást nyerhet, mely a sérelmet őrökítendi, vagy legalább 
hosszu időre elzárja őket az orvoslat utjától. 

Most egy katholikus követ, Beőthy Ődön, avatta fel magát 
a lelkiösmeret szabadságának bajnokává. A protestánsok most 
is oly nagyon féltek ugyan a balkövetkezményektől , melyek 
a sérelmek tárgyalásából felekezetőket érhetik , hogy eleinte 
komoly előterjesztésekkel ostromlák Beőthyt: hagyna fel in- 
ditványával mindaddig, mig a korszellemben erősebb szövet- 
ségest nem nyernek. Beőthy azonban már eléggé előhaladt- 
nak itélé a korszellemet, hogy annak segélyével diadalt re- 
mélhessen. Ily véleményben volt maga a főpapság is, és 
aggodalmában fényes ajánlatokat tőn Beőthynek, hogy őt 
szándokától visszatartsa. De ő mind ezek ellenére, csak meg- 
győződését s megyéje utasítását követve, január 9-kén meg- 
tette az inditványt. Beszéde, mond Kölcsey, férfiasan szép 
vala, azaz: Szép, erős és merész. Emlité a bécsi és linczi 
szerződéseket; rövid pillantást vetett Mária Terézia korára; 
a II. József által kihirdetett türelmet (mivel az a tartozott 
teljes szabadság csekély pótléka vala) sértésnek vevé; majd 
átment a kérdéses törvényczikkelyre s annak sok rendbeli 
megrontásáról panaszkodott. S végül kérte a kerületi rende- 
ket, küldenének ki egy bizottmányt e sérelmek vizsgálatára 
és szerkesztésére. Harsogó éljen követé a beszédet: két kö- 
vetet kivéve, a rendek egyhangu helyesléssel üdvezlék a szó- 
nokot s rendelték ki a bizottmányt, mely a lelkiösmeret sza- 
badságát minden felekezeti szűkkeblűség ellen teljesen bizto- 
sító törvényjavaslatokat készítsen. 

E törvényjavaslat tizenkét pontba foglalta a lelkiösmeret asis we 
szabadságát , melyeknek fontosabbjai következők: minden vényjavaslat. 
törvényesen bevett vallás gyakorlata teljesen szabad ; az átté- 
rést egy vallásról másra, bármiként akadályozni tilos; a hat 

héti oktatás, s a vegyes házasságoknál divatozó, a gyermekek 
kath. vallásbani neveltetését illető, kötelezvény a multra nézve 
is érvénytelen s eltörültetik; az 1791-ki 2-dik törvény azon 
pontja, mely a protestánsoktól a lakás és birtoklás jogát Horvát- 
országban megtagadja, érvényteleníttetik ; a protestáns ifjuság 
a külföld bármely egyetemét minden megszoritás nélkül láto- 
gathatja; kath. szülék gyermekeiket protestáns iskolákba já- 
rathatják, protestáns nevelők által taníttathatják; minden 
magyar sorezredhez protestáns tábori pap is alkalmaztassék ; 
a protestáns czéhbeliek a katholikusok ünnepeinek megtar- 
tására nem kötelesek stb. 

A kerületi ülés, febr. 4-kén, majdnem egyhangu jóváha- 
gyással fogadta a javaslatot; csak a káptalani követek szóltak 
ellene; « miből vivás lőn, — ugymond Kölcsey, — s nem 
vívás a római katholikusok és protestánsok közt, hanem 
vívás a kath. papság s a római egyházhoz tartozó világiak 
közt. Mily változás! Mikor a linczi békét s a bécsi szerződést 
még vérrel kellett kikúzdeni, ki merte volna jövendölni, hogy 
1833-ban a magyarországi gyülésen a Luther és Calvin fiai 
hallgatva nézik, mig a Pázmán hitének sorsosi érettek egy- 
mással vetekedve szólanak?» Ugyanez történt febr. 20-kán 
az országos ülésben. Mert bár a törvényjavaslat mellett ha- 
sonlíthatlan nagy volt a többség, s evvel csak az elnök kir. 
személynök, s Horvátország, Szepes, Esztergam és Pozsega 
vármegyék, a káptalanok s néhány kir. városok követei álltak 
szemben : mégis a legjelesebb szónokok közől többen vettek 
részt a vitatkozásban ; részint hogy a káptalani követek elő- 
adásai czáfolatlanul ne maradjanak ; részint hogy a ház falain 
kivül is visszhangozzanak a lelkiösmeret szabadságának szük- 
ségét indokoló érvek, s mindenki meggyőződhessék, hogy a 
törvény czélja: nem a kathol. egyház jogainak korlátolása ; 
hanem csak a visszaélések megszűntetése, s ennek következ- 
tében, lerontása azon falnak, mely a hazafiak közt három 
század óta fenáll; végleges megszüntetése azon viszályoknak, 
melyeket az egy hazának fiai közt időről időre annyiszor 

megújított a különböző vallások egymás iránti viszonyainak 
részrehajló, igazságtalan szabályozása. «Mint a kerületben, 
ugy itt is minden protestáns hallgatva ült; az egyháziak 
saját sorsosaikkal vívának. És mondhatni, szép nyilatkozások 
történtek, mik Európa legvirágzóbb népének is díszül fogtak 
volna szolgálni. Vetekedve keltek fel a követek egymás után; 
vetekedve mondák el a legtisztább, legjózanabb, a felekezetek 
közeledését leginkább segítő gondolatokat. » 

A vitatások , a vallásváltoztatást illető pontra nézve, a kö- 
vetkező napra (febr. 21.) is áthuzódának. a Mind addig; mig 
az egri kanonok, Lonovics, vagy a fehérvári, Májer, 
szólottak, nem volt semmi baj — mond naplójában Kölcsey. 
Amaz rhetori simasággal és fordulatokkal tudá észrevételeit 
közleni ; emez pedig mindig valami liberalismushoz hasonlót 
éreztetett. De midőn Beőthy, ulasitása szerint, az oktatással 
visszaélés példáit emlité; midőn elmondá, miképen bizonyos, 
hetven évet élt férfiu ifjuságától kezdve haláláig leczkézés 
alatt tartatott, holt teste, mint meg nem tért emberé, temet- 
séget nem találhatott: akkor a váradi nagy-prépost Tágen 
felkele s az előadott történet igaz voltát «kereken tagadá. » 
A sértő szavak a követi kart, mely egy ünnepelt társuk meg- 
gyaláztatását túrni nem akará, nagy ingerültségbe hajtották. 
Szólni akart mindenek előtt maga Beőthy is; vévén utasitá- 
sát, mely a meghazudtolt esetet magában foglalá, felálla, elég- 
tételt kérni szándékozván. De Mérey kir. személynök látván, 
hogy a goromba mondás lángot gerjesztett, megijedt s ijed- 
tében a királyi táblától jött szavakat: bontson ülést, meg- 
hallá, s minden további gondolkodás nélkül széket bonta s 
ment. De Beőthyt mindnyájan akarák hallani; százanként 
emelkedett a kiáltás: Bihar! Bihar! Mérey megfordul; s 
Beőthy szólani kezd ; de csendre intetik s más napra utasít- 
tatik. 

A gyülés után azonban nagy forrásban, futkosásban volt a 
követi kar. A váradi prépost és Beőthy közt történt dolog — 
mint Kölcsey tudósit, már csak ritkasága miatt is figyelmet 

Febr. 24. 


A Tágen-eset. 

...4833. — gerjeszte; s még inkább annak előrelátása miatt, hogy a 


prépost ellen legelső alkalommal az 1727-ki 7-dik t. cz. ér- 
telmében elégtétel fog kéretni. Pör tehát! De az ember em- 
lékezete óta nem történt; mert mind az 1808-ban a nógrádi 
követen Aczél, akkori personalis, által elkövetett sérelem, 
mind az 1764-ben az akkori nádor és Baranyay Gábor közt 
esett baj, engesztelés utján orvosoltatott meg. A főherczeg 
nádor most is igy óhajtotta volna a riadásnak végett tenni ; 
s hivatá Beőthyt s hivatá Péchyt is, és igérvén, hogy Tágent 
megkövetésre fogja utasítani, minden más következéseket el 
akart mellőztetni. . 

De a követi kar már nemcsak Tágen szavait tartá sérel- 
meseknek ; sérelmet látott a kir. személynök magaviseletében 
is, hogy az ülést felbontván, a tüsténti elégtételt elhalasztotta. 
Felkészülének tehát, két oldalról kérni elégtételt s kérni erős 
szavakkal, s ha lehet, az eseményt kizsákmányolniok Mérey 
személynök megbuktatására. A követek nagyobb része ugy 
vélekedék, hogy bár a főherczeg nádor, állásánál fogva, mel- 
lőztetni akar is minden zavart, titkon nem fogja rosszalni 
tettöket; mert tudatott, hogy Mérey iránt ő sem viseltetik 
szíves haammal, kit más részről önmagok, mint az ország- 
ban működő titkos rendőrség fejét, gyűlölének. Különösen 
ellenséges indulattal viseltetett Mérey iránt a nádor pártja. 
A személynöki hivatal eddigelé nem szokott volt betöltetni a 
nélkül, hogy az iránt a nádor is meg nem kérdeztetett volna ; 
sőt ez lévén vele, mint a királyi tábla, s országgyűlésen, az 
alsóház elnökével, legsürűbb érintkezésben, jobbára az ő 
jelöltje nyerte el a nagy fontosságu főtisztséget. Mérey kine- 
veztetésénél azonban a nádor befolyása teljesen mellőztetett. 
Reviczky kanczellár , mióta Ferencz királynál keresztülvitte, 
hogy a bécsi rendőri miniszter az ország ügyeibe ne avat- 
kozzék, s az igazgatásnak ezen, a fejedelem által oly fontos- 
nak tekintett ága is az ő kezeiben pontosúljon össze, a sze- 
mélynöki hivatalra oly egyéniséget szemelt ki, kit az országban 
lévő titkos ügynökeinek élére helyezhessen. Midőn tehát az 

országgyűlés közeledtével a feljebb léptetett Majláth György 1833. 


helye megürült, Reviczky arra Méreyt, a nádor megkérdezése 
nélkül neveztette ki Ferencz által. E körülmény mind azoknál, 


kik a főherczeg iránt kegyelettel viseltetének, annál gyűlöl- 


tebbé tette Méreyt, minthogy őt említett összeköttetésén kivül 
a titkos rendőrséggel, még a megvesztegethetésnek, főbirói 
állásában kétszeresen súlyos, gyanújával is terhelte a közvé- 
lemény. Most tehát a követeknek e titkokba avatott része 
nemcsak az országra nézve hasznos dolgot vélt tenni, ha 
Méreyt megbuktatnia sikerülne; hanem ez által a nádornak 
is elégtételt remél vala szerezni Reviczky kanczellár elle- 
nében. 

Mert tudni való még az is, hogy Reviczky kanczellár sem 
birt már azon népszerűséggel, melyet még az 1830-ki or- 
. Szággyülésen is tanusított iránta az alsó tábla. Azon remé- 
nyek, melyeket a magyar országos férfiak még akkor ápolá- 
nak , hogy ezen, a király kegyeit oly nagy mértékben biró 
főhivatalnok által a magyar érdekek a bécsi kabinetben, ha 
nem is fognak épen túlsúlyra emeltetni, de legalább igaz- 
ságos elégtételt nyerendenek, már egészen meghiusultak. 
Reviczky, a helyett hogy ezen érdekek tekintetében kedvező 
irányt alapított volna meg a kabinetben, maga ragadtatott 
el a hagyományos kabineti politika árjától; maga szívta be 
magába az osztrák bureaukratia szellemét, azonosította azé- 
val a maga eljárását. És bár a főbb alkotmányos jogok meg- 
támadását s.gyöngitését nem róhatni is fel bűnül neki; azon 
kormányzási modor következtében mindazáltal, mely szerint 
præsidialis leveleivel az alkotmányos megyei önkormányzatba 
avatkozott, s azt nem egyszer erőszakolni ügyekezett, a tit- 
kos rendőrséget, épen mivel azt maga vette kezeibe, a" me- 
gyékben még inkább kifejtette, a kényuralomnak vált eszkő- 
zévé. És minthogy e mellett a gyökeres reformok iránt is 
kevés hajlamot tanusíta, népszerűségét épen azon osztályban, 
hol az legerősebb volt, a közép nemességnél csaknem egészen 
elvesztette; az országgyűlésen legalább, hol eljárásának árny- 

oldalai élesebben tüntek fel, igen kevesen akadtak még 
pártolói a rendek között. Annál többen ragaszkodának viszont 
a nádorhoz, ki, miként ezen országgyűlés történelme is eléggé 
tanusítja, mind határozottabb hajlamot árult el, ha nem is 
épen a radikál, de bizonyosan a mérsékelt reformi párt törek- 
vései iránt. 

És ezen körülmények közt folyt le a Tágenféle esemény, 
mely az ügybe vegyült személyes érdekek és szenvedélyek 
hatása alatt oly nagy zajt okozott. Az említett viharos ese- 
ményt követő ülés kezdetén Beőthy, utasítását tartván kezé- 
ben, melyet azonban a követi kar azon okból, hogy magát 
csak küldői előtt köteles igazolni, felolvastatni nem engedett, 
elébbi állítását s annak a váradi prépost általi meghazudtol- 
tatását röviden említvén, magának igazságot, megsértett kö- 
veti méltóságának elégtételt kivánt szolgáltatni. ; A beszédet 
egy átalános felkiáltás követé, mely Tágen ellen actiot, 
törvényes bepereltetést követelt. Alighogy aztán e felett egy 
pár követ szólott, Mérey személynök, hihetőleg, hogy a maga 
ellen felingerûlt rendeket megengesztelje, be sem várván a 
többiek nyilatkozatait, kik magokat szólásra beiratták volt, 
az actiot végzésként kimondá, s a kir. ügyigazgatót a vádnak 
azonnali feltételére szólitá fel. Tágen ekkor szót kére; de 
ahhoz az ingerültség-okozta zajban nem juthatott; s a vád- 
irat ellene nyomban felolvastatván, a bünfenyités elrendel- 
tetett. Mivel az ügy megitélése a királyi tábla körébe tarto- 
zott, azt lehetett volna várni, hogy az ügy az országgyűlés 
előtt egészen be van fejezve, s ez a napi rendre térend vissza ; 
de másként történt. Majthényi László, barsi követ, azon ha- 
sonlatból, hogy a táblabíró, a megyei közgyűléseken, ha 
ellene kereset indíttatik, ülnöki jogának gyakorlatát a per 
lefolytáig azonnal elveszti, azt követelte, hogy a személynök 
Tágent rögtön utasítsa ki a gyülésből. A személynök egy ideig 
vonakodik ; mire Majthényi felkiált: «Vagy ő, vagy mi!» s 
a követi kar. nagy zajnak közepette a teremet odahagyni ké- 

szül. A gyönge elnök zavarba jő, s ijedtében a kivánatnak 
engedve, a káptalan követét kiutasította. 

A tény nem csak botrányos, a törvényhozó kar méltósá- 
gával meg nem férhető; de egyszersmind törvénytelen is 
volt, hasonló ahhoz, melyet a franczia parlament követett el 
Manuelen. Midőn egy követ a sérelmes szó miatt a törvény 
paizsa alatt keresett védelmet, annak kedvéért, mivel épen 
népszerű volt, egy másik, népszerűtlen követ nemcsak önvé- 
delmi jogától, hanem salvus conductus-a ellenére, még 
követi állásától is megfosztatott, melytől őt elmozdítani csak 
küldőinek állhatott jogában. A példa, hogy egyebet mellőz- 
zünk, veszélyessé válhatott volna az alkotmányra, újjmutatást 
adván a kormánynak: mit kelljen cselekednie az előtte kelle- 
metlen ellenzéki követek irányában. Nem is hiányzának, mi- 
helyt az indulat lángja lelohadt, ilyféle észrevételek. Császár 
Sándor, temesi követ, hatályos beszédben fejtegeté a tényből 
eredhető káros következményeket; s kivánta, hogy a kiuta- 
sított káptalani követ hivassék vissza széke elfoglalására. Hi- 
báját ily világosan szégyenlé ugyan bevallani a követi kar ; 
hosszu vita után mindazáltal végzéssé lőn, hogy a káptalani 
követ, jogának érzetében, székét tetszése szerint visszafog- 
lalhatja. O azonban, mint elgondolható, haza ment, s mivel 
a kérdés utóbb a király elébe terjesztetett, itélet nélkül ma- 
radt. 

A jogsértés ekként nem nyert ugyan teljes elégtételt; de 
a nádori párt czéljához jutott. Mérey személynök, azonnal 
Bécsbe rendeltetvén, nem sokáig tarthatá meg ezután elnöki 
székét, melyben magát oly gyöngén s ügyetlenül viselte, s 
még azután is «naponként bizonyos állatokat lőtt, a miket 
baknak neveznek,» mondja Kölcsey. Néhány nap mulva az 
ifjuság szigorú korlátozása által akará takargatni elnöki gyön- 
geségét. Nem lehet tagadni, a hallgató ifjuság a mult napok- 
ban zajosan viselte magát, s nem kevéssé nevelte a követek 
által kezdett zajgást. De a többség ezen elégtételt sem akará 
megadni Méreynek, s a nyilvánosság fentartásának szükségét 

adván okul, nem pártolta őt a megszorító szabályokban, mi- 
nek következtében mind maga Mérey, mind hívei, mielőtt az 


. ellenzék hevesebb szónokaira került a sor, nagy sebesen 


A vallásügy 
a főrendeknél. 


összevonák a vitorlát, s a dolog maradt mint volt. Mérey 
ezután még csak néhány ülésben foglalá el az elnöki széket. 
Márcziusban megmenekúlt az erejét felülmúló hivataltól, s a 
nyugdíjazott Végh helyébe tartományi főbiztosságra emelte- 
tett. A rendeknél azontúl Somsich Pongrácz, alnádor, egy 
ideig helyettesként viselé az elnökséget. 

A. vallásügyi törvényjavaslatra nézve, még csak azon pont os- 
tromoltatott febr. 27-kén a horvátországi s káptalani követek 
által, mely a protestánsoknak Horvátországban lakást és bir- 
toklást engedett. A személynők, hogy a melegedni készülő 
vitát ketté vágja, az üzenetnek a főrendekhez átküldését ja- 
vaslá; de miután a pécsi káptalan követe az egyházi rend 
nevében annak egész tartalma ellen óvást tett, újra neki he- 
vülének a szónokok: mig végre az újabb fellobbanástól félő 
elnök ismételt erőködései után, a törvényjavaslat elfogadása 
végzéssé lett s az üzenet a főrendekhez átküldetett. 

Ha a közönség feszült figyelemmel kiséré a lelkiösmeret 
szabadsága felett folyt vitákat a rendeknél: nyugtalansággal s 
aggodalommal tekintett azoknak elébe a felső háznál, mely- 
nek hozzájárulását az oly szabadelvű törvényjavaslathoz re- 
mélni is. alig lehetett. A főrendeknél eddigelé mindig a 
püspökök, zászlós urak és a főispánok véleménye szokta volt 
eldönteni a tárgyakat. Részt vehettek s vettek is ugyan a ta- 
nácskozásban a többi független főrendek is ; de a felett, hogy 
ezek többséget amazok ellen még nem igen alkottak, véle- 
ményök, midőn amazokétól eltért, ha néha talán többségben 
voltak volna is, nem igen vétetett tekintetbe. A végzés e táb- 
lánál eddigelé nem a szavazatok száma, hanem súlya szerint 
alakult; s nagy idő óta nem volt arra példa, hogy a szava- 
zatok valamely kérdésben megszámláltattak volna. Szólt egy 
pár püspök, zászlós ur és főispán, s az általok kifejezett, 
jobbára egyező véleményt a nádor, vagy elfogadva, vagy néha 

némileg módosítva, határozatképen mondotta ki. Attól lehe- 
tett tehát tartani, hogy ha most is e modor követtetik, ugy 
a törvényjavaslat, rövid megvítatás után, egyszerűen vissza 
fog utasíttatni. 

A nádor azonban most maga is hajlandó lévén a törvény- 
javaslat elfogadására, eleve magán tanácskozmányokban 
ügyekezett elkészíteni annak utját s reábirni a főrendeket, 
hogy annak legalább néhány pontját fogadják el; s e végett 
a nyilvános ülésben is nem általában, hanem mindjárt pon- 
tonként kivánta tárgyaltatni az üzenetet. A püspökök, számos 
világi uraktól támogatva, ezt ugyan hévvel ellenzék ; de mivel 
az inditványt több főhivatalnok s még számosabb független 
főrendű pártolá: a nádor, a közönség nagy örömére, most 
ezek szavait is számba vette, s a többség kivánata szerint a 
tárgyalást mondá ki végzésül. 

A nádor ezen jóakarata felszámlálhatatlan nyeremény volt 
az összes reformügyre nézve. Mit használt volna a legszaba- 
dabb elvű alsóház is, ha a felső házban néhány püspök s 
főhivatalnok vetót gyakorolhat s minden reformot mind- 
járt első stadiumában megakaszt ? Mit használt volna magában 
a főrendek házában is egy szabadelvű ellenzék, birt légyen 
bármily nagy többséggel, ha annak szavazatai nem számít- 
tatnak, s a határozat mindig csak a kormánytól függő egyházi 
s világi főhivatalnokok véleményének visszhangja? Ezen első 
példa után azonban biztos kilátás volt arra, hogy a reformot 
óhajtó, hazát s nemzetet hévvel szerető, érette áldozatra is 
kész független főrendűek, kiknek száma nőttön növekedék, 
szinte nagy befolyást gyakorolhatnak a ház határzataira. 

Nagy csodálkozást ébresztett az országgyűlési közönségben 
s jó jelnek vétetett, hogy Wirkner, a kanczelláriának állan- 
dóan Pozsonyban lévő s tulajdonkép titkos rendőrséget gya- 
korló titoknoka, ki a kanczellár megbizásai s hozzá küldött 
tudósításai által nem csekély befolyással volt a törvényhozó 
kar egy osztályára, s magára az ügyek menetére is, — hogy, 
mondám , e titkár, maga is a karok és rendek törvényjavas- 

lata mellett izgat, az egyház fejedelmeit házról házra láto- 
gatja, s az üzenet áteresztésére készteti. Ezt ő csak a kan- 
czellár megbiztából tehetvén, bizonyosnak látszék, hogy Bécs- 
ben óhajtják a tárgy felküldését, s annak legalább némely 
pontjaira kedvezőleg hajlandók válaszolni. 

A független, szabadelvű főrendúek magok is erősen moz- 
gatták a kérdést; magán tanácskozmányuknak mindazáltal 
csak az lett eredménye, hogy közőlök tizennyolczan csatla. 
koztak a rendek üzenetéhez. A már eleve is kétes diadalra 
ennél fogva alig lehetett kilátás, midőn a tárgy márcz. 9-kén 
a főrendi táblánál szőnyegre került. Wesselényi, Széchenyi, 
Eszterházy Mihály, az ifju Waldstein, többektől gyámolítva, 
lelkesen küzdének ugyan a korszellemtől igényelt lelkiösme- 
reti szabadságért. De a főrendek többsége az üzenetet felol- 
vastatni sem engedvén, az egész vallási tárgyat a sérelmekkel 
foglalkodandó bizottmányhoz kivánta utasíttatni. 

E végzés azonban a kérdést még koránt sem buktatta meg 
egészen. A rendek, kezdeményezési jogukra támaszkodva, az 
üzenetet pár nap múlva egyszerűen visszaküldék, s tárgya- 
lását kivánták. A független főrendűek most mindenfelől visz- 
szahivák harátaikat, kik Pozsonyból szétoszlottak, hogy szám- 
beli többséggel győzzenek. «És ezek nemcsak nagy számban 
jelentek meg; de, mi ezelőtt szokatlan vala, sürüen kezdének 
beszélni is, s magyarul beszélni még azok is, kik (mint Pálffy 
herczeg s Batthyáni Ímre gróf) a nyelvet még nem birták 
eléggé.» Most azonban más fogáshoz nyúltak a táblának úji- 
tást ellenző tagjai: bizottmányt javaslának kiküldeni, mely 
az üzenet pontjai felett indokolt véleményt terjesztene a tábla 
elébe. És bár a Vayak, az ifju, lelkes Dessewffy Aurel, Bat- 
thyáni és Eszterházy Mihály a halogatásra számított küldött- 
ség ellen szóltak, az mégis kirendeltetett. A munkálat azon- 
ban, melyet ez márcz. 27-kén benyujtott egyik félnek sem 
igen tetszék: az ellenzék szűkkeblünek, a főpapság nagyon 
engedékenynek találta, s igy egyszerre mind a két felekezet 
ostromolta azt. Mind e mellet is az történt meg, a mi hasonló 

körülmények közt jobbára történni szokott: a két fél közt a 
harmadik, azaz, a küldöttség nyert; munkálata válasz gya- 
nánt küldetett át a rendekhez. 

Egészen augusztus közepéig váltotta aztán e vallásügyi 
munkálat felett üzeneteit egymással a két tábla, a nélkül 
hogy a fő pontokban , különösen abban, mely a szabad val- 
lásváltoztatásra vonatkozott, megegyezni tudtak volna. A 
tárgy minden üzenetváltáskor mind a két táblánál újabb heves 
vitákat idézett fel; melyeket azonban nyomról nyomra kisérni , 
nem a mi feladatunk. A főrendek táblájánál jobbára a püs- 
pökök, s ezek közt kivált báró Szepessy Ignácz pécsi püs- 
pök, — különben szent életű, jótékony, tudományokat pár- 
toló, ki egyebek közt Pécsett saját költségén akadémiát ala- 
pitott, de elfogult, vakbuzgó, korlátolt világnézetű férfiu, és 
Jordánszky Elek, czímzetes püspök, voltak a szóvivők, kik 
ferde felfogással ott, hol a vallások politikai viszonyai forogtak 
fenn, többnyire a theologiából, zsinatok decretumaiból me- 
ríték indokaikat. Több élvezetet nyujtottak azon ellenzéki fő- 
rendűek szónoklatai, kik a lelkiösmeret szabadságának kér- 
dését Politikai és polgári jogok szempontjából fejtegetve, a 
rendek üzenetei s a törvényjavaslat mellett szólának. Min- 
denek közt pedig Wesselényi tünt ki, a maga, mindig nagy 
hatásu, társait nem kevesbbé, mint a hallgató közönséget 
gyakran a tetszés zajos kitörésére ragadó szónoklatával. 

De ezen kevés kitünő szónoklatokat kivéve, sokkal nagyobb, 
élénkebb érdeket ébresztenek vala mind végiglen az alsó 
tábla tanácskozásai, melyek a kérdést jobbára magosabb 
szempontokból fejtegették; s melyek annyira különbözének 
a főrendi házéitól, hogy Kölcsey nem kételkedék e szavakra 
fakadni egy beszédében. cValóban, ha a főrendek egyezésőket 
továbbra is megtagadják, nem fogja hinni a maradék, hogy 
e két tábla tagjai ugyanazon idő, ugyanazon világosságter- 
jesztő század emberei valának.» Beőthyn kivül, ki e kérdésben 
végiglen a szabadelvű párt vezéri szerepét viselte, a katholi- 
kus követek közől még a Bars megyei két követ, Balogh 

János és Majthényi László, Bezerédy István, Borsiczky István, 
Niczky, Siskovics és Császár Sándor tűntek ki leginkább, mint 


. a lelkiösmeret szabadságának lelkesedett pártolói. E kérdés- 


ben vonta magára először a figyelmet egy új követ is, Deák 
Ferencz, kiről mindjárt bővebben szólandunk. Midőn a fő- 
rendeknek vetó alakját öltő makacs ellenzése oly erősen 
nyilatkozott, s a felekezeti ügy némileg az egész követi kar 
ügyévé vált: a protestáns tagok is mind sürúbben belé ve- 
gyűltek a vitatkozásokba, s Kölcsey, Pázmándy, Prónay s 
többen mások hallatták nyomatékos szavukat. De mind ezeken 
kivül még két férfiut kell említenünk az egymással szemben 
álló két táborból, kik, bár egymástól igen különböző, de mind 
a ketten kitünő egyéniségek, még utóbb is jelentékeny sze- 
repeket játszának közéletünkben. Ezek egyike a protestáns 
Palóczy László, Borsod megye —, másika Lonovics József ka- 
nonok, az egri káptalan követe. 

Az elsőnek alig lehetne találóbb képét adni, mint miképen 
őt Csengery Antal ábrázolja a magyar szónokok és státus- 
férfiak jellemrajzaiban, megjegyezve, hogy e rajz tiz évvel 
később, az 1843-ki országgyűlésen tűnteti őt előnkbe. «Egy 
vastag, kövér alak következik, ugymond. Haja és nyírott 
bajusza már megőszült; öltözete messze elmaradt a divattól. 
Széles mellén egy gombra akasztva függ sétabotja. Egész 
külsején, mint szinte előadási modorán bizonyos cynismus 
ömlik el. A tisztes ódon külsővel némi ellentétben látszanak 
lenni a szabadelvűség legújabb tanai. S e tanok a vallási fe- 
lekezetesség, a calvinismus szögletességeivel vegyúlnek nála. 
Különösen felőtlő vonás e közönyös korban. Cromwell kerek- 
fejű puritánjai jutnak eszünkbe. Valóban puritán név alatt 
ismeri az országgyűlési közönség Palóczyt. Az öreg ur beszéd- 
módja különös vegyülete az iskolamesteri pedanteriának ke- 
délyes elmésséggel. Szavalása felekezete némely papjainak 
előadásához hasonlít, kikről mondani szokták, hogy hasból 
beszélnek. Neme a rögtönző egyházi szónoklatnak, melyet 
hosszas gyakorlat után szereznek meg a vallás elaggott szolgái. 

Palóczynak hosszas országgyűlési gyakorlat tevé azt sajátjává; 1833. 


s nagy emlékező tehetsége segíti. Eleven adattár ő. Minden 
kérdésnek tudja országgyűlési előzményeit. S történeti idé- 
zései, az események mélyebb bölcselete nélkül, sokszor igen 
talpraesettek, találok s többnyire elmések, olykor nagyszerű 
visszaemlékezéseket is költenek fől. Majd minden napra van 
egy főbb adata Magyarország eseményeiből, vagy a világtör- 
ténetből. Elmondja, mi történt e, vagy ama napon, mikor e 
vagy ama nevezetes tárgy felett tanácskoznak. E tulajdonok, 
a természetes könnyüség s a népies költészet némi zama- 
tával, különösen alkalmassá teszi őt alkalmi s lakomai beszé- 
dekre. Az volt ő az ellenzék lakomáin, a mi a költő már 
Attila udvarában, s mi most egy jóravaló iskolamester a fa- 
lusi torban, vagy egy beszédes vőfél nászünnepen... Mindaz- 
által senki sem fogja tagadhatni, hogy az öreg ur sajátságos 
modora különös kellemmel bírt a változatosság érdekénél 
fogva.» 

Egy lakomabeszéde, nem ugyan ezen évben, de ezen or- 
szággyülésen, minthogy egy kis eseménynek lőn oka, mely 
az udvart jellemzi, különösen megérdemli az említést. A ki- 
rály születése napja közeledett. Az udvar, tán még mindig 
azon hitben, hogy ünnepélyek által most is, mint hajdan, 
képes a nemzet képviselőinek jóakaratát megnyerni, őket lel- 
kesedésre ébreszteni, ragaszkodásukat hatványozni, tudatá a 
személynökkel, hogy ő felsége a nemzet üdvezletét, nem, 
mint történni szokott, felirat, hanem nagyobb küldöttség 
által óhajtja kifejeztetni. Hatvan s néhány tagból álló kül- 
döttség ment fel tehát Bécsbe, mely az üdvözlet után a csá- 
szári lakban fényes lakomával fogadtatott. A lakoma vége 
felé az egri érsek, Pyrker László, a királyra poharat köszönte, 
melyet a gazda szerepét viselő gróf Fürstenberg ura nevében 
a magyar nemzetre viszonzott. A felmelegúlt társaság azon- 
ban, e diplomatiai köszöntésekkel nem elégedvén meg, részint 
kedvcsapongásból, részint nemzetiségi érzelmeinek ösztöné- 
ből, honi szokás szerint, honi nyelven kivánt a császári lak- 

ban hallani pohárköszöntést, s «halljuk Palóczyt!» kiáltások 
hangzának a teremben. Palóczy engedett a közkivánatnak, és 
szokott elmés, kellemes modorában végzé köszöntését; melyet 
szűnni nem akaró éljen-ek váltottak fel. Az udvari etiquette 
ezen megsértése szörnyű botránynak tekintetett. Fürstenberg 
nem győzött eléggé sietni, hogy azt bejelentse. S mintha a 
köszöntésben valamely veszedelmes irány volt volna, Palóczy 
a lakoma után Reviczky kanczellárhoz rendeltetett s beszédét 
azonnal németre fordítani kényszeríttetett. «Hisz ebben semmi 
rosz sincs,» — mondá aztán a király, a beszédet átolvas- 
ván, — «köszönje meg nevemben jó kivánatait. » 

Azon kellemetlen jelenetek után, melyek Tágen széksértő 
szavai által előidéztettek, a főherczeg nádornak sikerült kiesz- 
közleni, hogy a káptalani követek fejenként ne vegyenek azon- 
túl részt a vallási kérdés vitatásaiban ; hanem bizzák meg az 
egri káptalan követét a vezérszónoklattal, ki már eddig is 
nagyon kitúnt többi társai közől. A választás jobbra nem es- 
hetett volna: az egész magyar clerusnak kétségbevonhatlanul 
ő volt legjelesebb egyénisége. Lonovics a lángésznek minden 
sajátságaival gazdagon fel volt ruházva : sebes, mély felfogás, 
érett, helyes itélet, játszi elmésség, nagy emlékező tehetség 
ékesítették szellemét. Ehhez járult széles olvasottsága, ott- 
honossága az egyházi s világi tudományok legtöbb ágaiban, 
európai míiveltsége, publicistai készüllsége, mivel ő társai 
közt egyedül dicsekedhetett. És mind ezek mellett a fényes 
szónoki tehetség, hatalmas rögtönző erő, mely mindig kész 
volt a beszédre és soha zavarba nem esett, öt egy ragyogó 
parlamenti szónokká avatták. Szónoklata bő s áradozó, a 
tárgyat mindig kimerítő. A logikai rend rögtönzéseiben is 
oly erős, mintha mindig készített beszédeket mondott volna. 
Eszméi tiszták, világosak, kifejezései szabatosak ; az irályban 
annyi az erő és szépség, hangzatosság és választékosság, hogy 
e tekintetben vele csak az egy Kölcsey vetélkedhetett. Ő több- 
nyire az értelemhez szólott, ritkábban a kedélyhez; fényes, 
hatásra számitott nagy szavak, nem igen fordultak elő be- 

szédeiben; annál többször képek, hasonlatok, analogiák a 


pedantság és szinészi árnyéklat nélkül, nyugalmas minden 
affectatio és szenvedély nélkül. 

De alig tudnánk teljesen megérteni a szerepet, melyet e 
komoly, mély értelmű, szellemdús egyéniség a vallás kérdésé- 
ben játszott, ha egyszersmind jelleme némely sajátságait nem 
vennénk tekintetbe. Szónoklataiban ő annyi tapintatot, oly 
éles itéletet s mély értelmet, oly helyes világnézetet, az áta- 
lános haladás iránt annyi rokonszenvet s általában annyi 
szabadelvűséget és loyalitást árult el: hogy alig lenne külön- 
ben felfogható, miként történhetett, hogy ily felvilágosodott 
egyéniség a lelkiösmereti szabadság természeti jogainak meg- 
szoritása mellett, felekezeti türelmetlenség érdekében annyi 
erővel s kitartással lépett fel. Ő benne mind ama fényes szel- 
lemi tulajdonok mellett hiányzott az, mi őt valóban nagy em- 
berré is tehette volna: az erkölcsi bátorság, a kedély hatalma, 
mi főleg képezi a való nagyság alapját. Félénksége jellemét 
oly gyöngévé, ingadozóvá tette, mintha felével sem birt volna 
éles itéletének, mély és loyalis felfogásának. Ügyes környe- 
zete őt mindenre hajthatta, mi a megszokott, tört ösvényről 
le nem vezetett. Ambitio nélkül ily szellemi tulajdonokkal 
felruházottegyéniséget képzelni is alig lehet. És volt ambitiója 
Lonovicsnak is, mely abban találá kielégítését, hogy kitůn- 
tetéssel, dicsőséggel álljon helyt ott egy maga, hol társai lezú- 
gattak; hogy országos hír s névre jusson ott, hol társainak 
népszerűsége minden felléptökkel alább sülyedt; hogy tol- 
imácsa, vezére legyen egy nagy és hatalmas felekezet hagyo- 
mányos véleményeinek s érdekeinek. De ambitiója e mellett 
még reál czélokra is volt irányozva. Egybázi férfiunak, ki 
szellemi felsőségét annyira érezi, mint neki már e vezéri sze- 
repnél fogva is lehetetlen vala nem éreznie, ki veheti rosz 
néven, ki fogja hibául felróni, hogy egyházi kormányra, fe- 
jedelemségre vágyodott? De ezen ambitio, körülményeink közt, 
hol a kinevezés egy, a vallás dolgában a régi hagyományok- 

hoz ragaszkodó udvartól függött, nem lehetett olynemű, mi- 
nőről az irás mondja, hogy a ki «püspökséget kiván, jo dol- 
got kiván.» Ezen ambitio bizonyos elvekhez való ragaszkodást, 
teljes önazonitást igényelt bizonyos szellemiránynyal, melyet 
a felekezetesség szabott elő, s mely kizárt minden önálló meg- 
győződést. Ezen ambitio némi árnyat vetett az őt, tündöklő 
tehetségeiért, nagy tiszteletben tartó szabadelvű párt előtt, 
Lonovicsnak különben szeretetre méltó, feddhetetlen jelle- 
mére is. Kétségtelennek látszék, hogy az ő meggyőződései a 
szabadság földjében gyökereznek; de mivel jelleme félénk 
volt, s vágyai egybázi fejedelemségen függtek: olyanná lett, 
minőnek a püspököt az udvar és a hierarchia kivánta. Lelke 
mélyébe rejté el különben szabad röptű szellemét, s azono- 
sította magát az udvar és hierarchia irányával Ezen irány- 
ban mindazáltal, mi szabadabb meggyőződéseinek kétségtelen 
jele, ő soha sem ment szélsőségig. Ultramontán elvek s tanok 
soha sem bangzának ékes beszédü ajkairól. A vakbuzgalom 
s elfogult felekezetiség határain mindig innen maradva, ment 
addig, meddig mennie kellett, hogy tekintélyét s befolyását 
az udvarnál s hierarchiánál megtarthassa; s a meddig mennie 
lehetett, hogy hírnevét a közönség előtt se koczkáztassa. 

E nevezetes férfiu hónapokig csaknem egymaga állott ellen 
annyi kitünő szónokoknak a rendek tábláján. És ha az ügy, 
melyért vívott, az irány, melyet követett, nem engedhetett is 
diadalt aratnia parlamenti harczaiban: lehetetlen volt mégis 
őt nem csodálni, midőn több előtte szólóknak egyszerre vá- 
laszolva, valamennyinek indokait egymásután szemlére véve 
feszegette. Bonczoló éles logikájának erejében, vagy elmés- 
ségének kifogyhatatlan tárházában mindig talált valamely új, 
tetszetes érveket, melyek válaszát talpraesetté tevék. Ha fegy- 
verei, melyekkel vivott, nem vezették is ügyét diadalra, nem 
döntötték is meg az ellent: az ügyesség, melylyel azokat ke- 
zelé, őt magát mindig eléggé fedte. Diadalt az ügynek, annak 
természete miatt nem nyerhetett; de magának tetszést, dicső- 
séget szerzett. A megtámadás, volt légyen bármily szenvedé- 

lyes, őt soha sem zavarta meg, nyugalmából soha sem ra- 
gadta hasonló szenvedélyre; ilyenkor legfölebb finom, de 
éles elmésség volt válaszában. Más ügyben, más körülmények 
közt, ha tán nem is leghatásosabb s legnépszerűbb , de két- 
ségkivül legmíveltebb s tudományosabb , Deák Ferenczczel, 
kihez, szónoklatának jellemét tekintve, sokat hasonlított, egy- 
aránt ünnepelt szónoka leendett a magyar parlamentnek. Az 
udvari pártnak s a hierarchiának tett szolgálatai, még az or- 
szággyűlés folytában, a csanádi püspökséggel jutalmaztattak. 


A vallási törvényjavaslatnak volt egy pontja, mely miatt A vallási kér- 
aal, m ap e dés Horvátor- 
Magyarország ez alkalommal először jött összeütközésbe Hor- szg tekinteté- 


vátországgal. Ez azon pont vala, mely eltörli az 1791-ki 26-ik 
törvény ama czikkelyét, mely szerint a protestánsok ama tar- 
tományból kizárattak. E czikkelyt, mely ama törvénynek kü- 
lönben szabad szellemével is oly kiáltó ellentétet képez, annál 
inkább eltörleni kivánták most a rendek, mivel Horvátország- 
ban a katholikusok mellett számos ó-hitű is minden polgári 
joggal fel volt ruházva, és zsidók is sokan laktak. A horvát 
követek azonban tartományuk municipális jogaira támasz- 
kodva, nagy hévvel ellenzék a szabadelvű törvényt, kivánván, 
bizná a törvényhozás ama tilalom megszűntetését magokra a 
horvátokra s az idő szellemére. De a rendek többsége annál 
kevésbbé akart bajólni a horvát követek e kivánatára , mivel 
nem volt titok, hogy az ellenzés oka főleg a horvát papságtól 
ered, mely a magára nézve veszélyesnek hitt protestáns fele - 
kezettől ment kiván vala maradni. A papság befolyása e tar- 
tományban nem csak azért erős, mivel a földesurak és más 
értelmesbek osztálya mind a kath. vallás híve; hanem még 
tán inkább azért, mivel a valamennyi magyarországi püspök- 
nél gazdagabb zágrábi püspök és káptalanja anyagi tekintet- 
ben is függésben tartja magától a nagy részben szegény, 
eladósodott nemességet. A papság s annak zsoldjában izgatók, 
a közvéleményt e vallási kérdésben a magok részére nyerni 
törekedve, a vallásiba a nemzetiség kérdését is azonnal belé- 
keverték, azt akarván elhitetni, mintha a vallási kérdésben 

csak azt czélozná a törvényhozás, hogy az ott megtelepülendő 
magyar protestánsok által a horvát nyelvre s nemzetiségre 
nyomás gyakoroltassék. Részben e forrásból származott aztán 
azon élénk nemzetiségi harcz, melyről alább bővebben szó- 
landunk, s melynek gyümölcsei 1848-ban mind a két félre 
oly keserűekké váltanak. 

A főrendi tábla a törvényjavaslat e pontját is makacsul el- 
lenzé. És a mit tőle hat hónapi élénk viták s üzenetváltások 
által a vallási törvényre nézve általában kinyerni lehetett, ösz- 
szesen a következőkből áll vala: a vegyes házasságokban a 
fiugyermekek kath. vallásbani neveltetése iránt eddig diva- 
tozott kötelezvények a jövőre megszünnek, a már kiadottak 
ezentúl is megtartván érvényöket; a temetőket, hol elkülö- 
nitve nincsenek, mind a két felekezet közösen használhatja ; 
az ezredekben protestáns tábori papok is alkalmazhatók. — 
A szabad vallásváltoztatás kérdésében, mi a lelkiösmereti sza- 
badság leglényegesb részét teszi, hat hónapi keserű viták 
után sem tudott megegyezni a két tábla. És hasztalan kiálta 
fel egyszer egyebek közt, lelkesedésében Kölcsey; «Oly ügy 
forog vitatás alatt, mely, bár most elnyomatik, elébb utóbb 
maga magát fogja kivívni. Igy leszen t. RR.! mert ha elébb 
nem, a mi sírjainkon s az előttünk elhunyt küzdők sírjaikon 
támad fel a kérlelhetetlen Nemezis! és kimélletlen igazsággal 
fogja számon kérni három száz esztendők könyeit ; fogja szá- 
mon kérni milliomok feldúlt nyugalmát, a sírig üldözött ősz- 
nek véghörgését, s a gyermekeitől megfosztott anyának jajait ; 
és számon fog kérni minden csepp vért, mely a bécsi és 
linczi békességekért magyar keblekből kiömlött. Mert negyed- 
fél millió lélek kérelme nem puszta kérelem.... Azonban az 
óra még nem folyt le: még nyugalomban fekszik előttünk a 
jelen és jövendő; a választás még szabad! » 

Mennél tovább huzódott ki a kérdés, a főrendeknél annál 
gyöngébb lett a javaslat pártja; mert a független urak közől, 
kik azt pártolák, mind többen szétoszlának. És, mi a szabad- 
ság barátit leginkább keserítheté: a rendek házában is na- 

ponként fogyott a többség, s nőtt az ellentábor; meghiusúltak 
a remények, melyek szerint a vallásügyet sokan ugy tekinték, 
mint az országgyűlés elején elszakadozott értelmek és érde- 
kek egyesitőjét. Az ország egyházi s világi nagyjai mind több 
követet, sőt megyei hatóságot is hódítottak a magok részére, 
melyek aztán követeiknek az elébbitől eltérő utasítást kül- 
döttek. Junius elején már tizenegy szavazat nyilatkozott az 
eredeti Üzenet ellen, melyet kezdetben csak három, később 
kilencz szavazat ellenzett. Junius közepe óta a nádor több 
ízben magához rendelé Niczkyt s néhány másokat a kath. 
követek közől, s általok tudtára adá a többieknek is, miképen 
a vallásügyi javaslatból, ugy a mint van, soha törvény nem 
lehet; azért, ha nyerni akarnak, szükség engedniök. Különö- 
sen az egy vallásról másra menetel pontját illetőleg, mely 
az egész törvénynek sarkpontja, avval biztatá őket: hogy 
a hat héti oktatás eltörlésében nem fogna ellenkezni az ud- 
var; attól mindazáltal Bécsben sem fognak elállani, hogy 
minden vallásváltoztatás esete a felségnek feljelentessék, s az 
átmenetelt azután Ő engedje meg. De a rendek nem voltak 
hajlandók, eképen az uralkodó önkényétől függeszteni fel a 
szabad vallásváltoztatást. Azonban a két tábla elnökei sem 
restellék fáradságukat, izgatni a tárgy mellett; mi végre nem 
szüntek a követeket egymás után magokhoz rendelgetni. S 
junius 30-kán nagy aggodalommal értesülének egy tanács- 
kozmányuk alkalmával a szabadelvűek, hogy már huszonhá- 
rom megye tett fogadást a personálisnak, miszerint pártolni 
fogják, hogy minden vallásváltoztatás , engedelem megnyerése 
végett, a királyhoz terjesztessék fel. «Kinos érzemény! ki- 
álta fel erre naplójában Kölcsey, mert fél évig vívni valamiért, 
s oly reménynyel és czéllal vívni, mint itt; bírni a nemzet 
többségét, bizni korban s az igazság erejében, s utóljára is 
vesztést látni maga előtt! s 

Ennyire jutván a dolog, a szabadelvűek elhatározák, a val- 
lási kérdést, ugy mint az eredeti törvényjavaslatban áll, 
egészen letenni, s kedvezőbb időre halasztani. De a nádor és 

a kir. szemelynök, e szándokról értesülvén, azt minden mó- 
don törekvének megakadályozni; mert az udvar törvényt 
akart, félvén: ha az országgyűlés vallási czikkely nélkül oszlik 
el, a népbolygatók azt a megyékben lázitási érvül fogják ki- 
zsákmányolni. A personális tehát julius 4-kén egyenesen in- 
ditványba is tette, hogy a vallásról vallásra átmenetelnél a 
hat héti oktatás ugyan törúltessék el; de annak pótlékául, a 
felségnek minden eset engedelem kérés végett jelentéssék fel. 
És az országgyűlési napló mindén hibás szerkezete mellett 
is bizonyságot teszen, hogy a nádor és personális izgatása 
nem maradt eredménytelen. A kormánynak e kérdés mellett, 
már ezen első harczban is huszonegy szavazata volt; s aggo- 
dalommal kérdezék magokat az ellenzékiek : mi fog egy má- 
sodikban vagy harmadikban történhetni ? Eljöttnek láták tehát 
az ügy letételének idejét, s csak annak módja felett külön- 
böztek még a vélemények. Julius 10-kén végre ebben is meg- 
egyeztek, egy magán tanácskozásban következő végzést hoz- 
ván: «nincs más mód, mint a vallásügyet a maga sértetlen 
állapotában nem letenni , hanem szerencsésb körülményekig 
felfüggeszteni; s ezt a főrendeknek rövid, de erős üzenetben 
tudtokra adván, egyszermind kijelenteni: hogy a békekötések 
s a 26-dik czikkely ellenére kelt minden kormányi rendele- 
teket, az 1790-ki 12-dik t.-cz. értelme szerint, törvénytele- 
neknek s foganatlanoknak tartanak.» Bár mennyire erőködött 
is aztán az új királyi személynök, e végzés, pár nap múlva, 
harmincznyolcz megye szavazatával országossá emeltetett. A 
letételt maga a tárgy inditványozója, Beőthy Ödön, hajtá 
végre, az irás következő szavaival végezvén beszédét: c nem 
halt meg a leányzó, csak alszik.» A főrendek e felfüggesztés- 
sel nem voltak ugyan megelégedve, de az ügy folytatását még 
sem kivánták, s egyedül azt üzenték át a rendeknek , hogy 
ama pontok, melyekre nézve a két tábla egymással megegye- 
zett, a király elébe minden esetre fölterjesztessenek. A ren- 
dek azonban, bár most a personálist a vallási vitákban elébb 
részt nem vett Nagy Pál is segíté a felfüggesztés elleni küzdés- 


Második fejezet. Az 183?/,-ki országgyűlés I. Ferencz haláláig. 333 


ben, — a nyolczadik s utólsó üzenetben kijelentvén, hogy a 
pontok, melyekre nézve egyesség alakúlt, felterjesztésre nem 
méltók, a főrendeknek újabban is határozottan tudtokra adák, 
hogy elébbi üzenetök tartalmához szorosan ragaszkodva , a 
vallási kérdést ez idő szerint letették. 

És ez volt jelenleg az utólsó lépés ezen, annyi szenvedély- 
lyel vitatott kérdésben. A kormány a kevesbbé lényeges pon- 
tokra nézve örömest hozzájárult volna a rendek véleményé- 
hez, hogy oly törvényt láthasson megalkotva, mely az áttérést 
egy vallásról más vallásra, — mi mégis a lelkiösmereti sza- 
badság sarkpontját képezé, a maga kényétől tehesse függővé. 
De a rendek óvakodának, ilyféle önkényt törvény által is szen- 
tesíteni; s inkább akarták tűrni még egy ideig a kath. papság 
eljárását, hogy utóbb teljes szabadságot vívhassanak ki a 
lelkiösmeretnek. S nem is lett az új personális erőködéseinek 
az udvar szándoka mellett más eredménye, mint hogy nagy 
részét elvesztette elébbi népszerűségének. Somsich Pongrácz 
alnádort, tulajdonkép az ellenzék emelte volt a kir. személy- 
nök méltóságára; most tehát többen szinte bánni kezdék a 
neki tett szolgálatot. Egyébiránt, hogy miért s mi módon 
tette ezt az ellenzék, érdekesen tudósít bennünket a maga 
naplójában Kölcsey. « Néhány országgyűlés folytában, ugy- 
mond, fenállott már a névtelen árulkodók elleni sérelem. 
Ezek a névtelen árulkodók nem egyéb az ausztriai szent nyel- 
ven, ugynevezett «geheime Polizei»-nál, mit az országgyűlési 
irományok már 1825-ben igen szerencsésen választott szóval 
«hydrának» neveznek vala. Ezen oly sokszor elátkozott hydrá- 
nak fejei évenként gyarapodának ; s Isten megengedte érnünk, 
hogy minden főhivatalaink, s a nem főknek is nem megve- 
tendő része ily dicséretes gyarapodványokból állanak, s a hi- 
vatalokon kivül is úton útfélen a kenyérevő nép sokasága 
hasonlóktól hemzseg. Ne véljétek pedig; mintha e sokaság- 
ban rend és lélek nem volna. Mert e számtalanul elágazó 
hydra, amint látatlanul terjed, épen ugy látatlanul bizonyos 
középpontra törekedik vissza, honnan minden mozgásai igaz- 

1833. — gattatnak. Nem szükség e középpontról bővebben szólanom ; 
de annyit mégis elmondok, hogy ez egyetemi középponton 
kivül volt még egy más alárendelt is; s ez nem más vala, a 
personálissá kinevezett Méreynél, 

« Nem rosz választás! Mert az emberek házi és polgári tit- 
kaikat tudni, vagy azokboz kulcscsal birni, altáblái előülő- 
nek hasznos tudomány; oly hasznos tudomány, melynek gya- 
korlatba vétele sok más fontosabb és ritkább tulajdonságokat 
elmellőzhetőkké tehetne. Már most voltak az országgyűlés 
tagjai közől, kik ugy gondolkoztak: ha ezen hydraszellemben 
való igazgatás szerencsével járja utját, igen természetes , ha 
a kormány a talentumokat nem, s csak fekete lelküeket ki- 
vánó, és igy könnyű választással járó módba beleszeret, s mi 
attól menekedhetni nem fogunk. Semmi sem szükségesebb 
hát, mint a kezdetet megbuktatni, azaz Méreynek az előlülést 
a lehetőségig nehézzé tenni.... Mérey a világ minden előlülői- 
nek leggyávábbjai közé tartozott;... s mindjárt eleinte három 
különböző érdekű férfiak egyesúlének a gyávát megbuktatni. 
Elsők valának, kik Méreyben a hydrauralkodást gyűlölték, s 
Majláthra visszaemlékezvén, az altáblának hazafilelkű előlülőt 
óhajtottak. Következtek, kik Mérey elmozdításával Somsichnak 
akartak helyet csinálni; és azok kik Somsich felemelésével az 
alnádori hivatalt Somboryra szerették volna ruházni. Somsich 
hazafiságáról s világos és mély hatásu értelméről 1825-ben, 
mint Somogy akkori követe dicsérteték. Igy ismerte őt Wes- 
selényi, s ennek ajánlásai után Kölcsey: ezek tehát, midőn 
Mérey ellen harczot forralának , örömest csatlakoztak Siskovics- 
csal, Dubraviczkyval és Somsich más barátaival, ugy szinte 
Beőthyvel, Péchyvel és Baloghgal, kik meg Somboryt pár - 
tolták.» 

Elbeszéltük már, e különböző három érdekű férfiak miként 
buktatták meg barátaik segedelmével Méreyt január 10-kén 
a szabad sajtó —, február 25-én a Tágen, s pár nappal ké- 
sőbb az ifjuság, azaz sajátképen az országgyülési nyilvános- 
ság ügyében. Mérey e vereségek után Bécsbe ment, s elnöki 

székét azontúl Somsich alnádor foglalta el. Itt vala tehát az 
alkalom érette működni. De a dolog nem tartozott a könnyük 
közé. Somsich a nádor embere volt; általa lett alnádorrá s 
Pest megyei főispáni helytartóvá: a nádorral meghasonlásban 
álló Reviczky kanczellár kegyére tehát számot nem tartha- 
tott. Reviczky, ugy látszék, Bartal Györgyöt, az ügyes tollu, 
a közügyekben nagy jártasságu, s alapos tudományu udvari 
tanácsost, kivánta volna a díszes polczra emelni; de ez a sok 
nyugtalansággal járó hivatalt elfogadni nem akará. Mig aztán 
a kormány más egyéniség után néze körül, az ellenzék em- 
litett férfiai Somsich iránt többféle kedvezéseket tanusitának, 
őt az idő közben szőnyegre került kérdések felett folyt vi- 
tákban ugy tüntették fel az udvar .előtt, mint a karok szere- 
tetét biró s igy sok mindent keresztülvinni képes férfiut, ki- 
nek elnöklete ennél fogva nem csekély fontossággal bir. A 
fogás sikerült: Somsich királyi személynökké neveztetett és 
mint ilyen junius 15-kén ünnepélyesen köszöntött be az alsó 
táblánál. Benne az alsó ház nem nyert ugyan fényes szónok- 


1833. 


latu elnököt; sőt ott népszerűsége is hamar elveszett: de, mi 


az országra nézve sokkal fontosabb volt, a kir. tábla, hol az 
ősiség miatt majdnem minden család pörlekedék más csalá- 
dokkal vagy a kincslettel, nyert benne értelmes , becsületes 
jellemű birót s részrehajlatlan elnököt. 

A vallásügy feletti viták azonban csak megingatták Somsich 
personális népszerűségét ; azt ő tulajdonképen az urbéri mun- 
kálatról folyt tanácskozásokban vesztette el, melyek idő köz- 
ben már jóformán előrehaladtak , s a vallási kérdés letétele 
után nem sokára be is végeztettek a rendek tábláján. De mie- 
lőtt e fő fontosságu tárgy miként alakulásának elbeszélésébe 
fognánk, néhány más kérdést kell megemlítenünk, melyek 
ugyan ezen idő alatt kerültek szőnyegre s részben végképen 
be is fejeztettek. 

Említők, hogy a magyar vármegyék 1831-ben nagy ro- 


A lengyel űgy 


konszenvvel viseltettek a lengyel felkelés iránt, s többen kö- - 


zőlök feliratokat is intéztek a kormányhoz, ezt szorgalmazván, 

lenne segedelmére a függetlenségétől oly igazságtalanul meg- 
fosztott nemzetnek. Mi volt légyen oka, hogy a lengyelek 
iránt különben kétségtelen jóakaratot tanusító bécsi kabinet 
a megyék ösztönzéseit figyelembe nem vehette, szinte érintők. 
A megyék közől egy sem bizonyíta a szabadságáért hősiesen 
küzdő szerencsétlen nemzet iránt nagyobb lelkesedést a szom- 
széd Trencsén megyénél. S igy történt, hogy a felkelés elnyo- 
mása után Párisba menekúlt lengyelek, midőn a magyar or- 
szággyűlés egybehivásáról értesültek, két levelet küldének 
Borsiczky István Trencsén megyei alispánhoz, melyek egvike 
ő hozzá magához, másika, két példányban, magyar és latin 


" nyelven szerkesztve, a magyar nemzethez szólott. Emezt a tū- 


zes és merész lelkű Borsiczky mindjárt az országgyülés elején 
tárgyalás alá kiváná bocsáttatni; de barátai féltek, hogy ez 
által a közfigyelem a már folyamatba indult tárgyaktól elvo- 
natik, s kérék őt: várna addig, mig a lengyel ügy, megyei 
utasításoknál fogva nem hozatik szóba. Ő engedett, ajánlván 
barátainak, hogy. addig a két levél létezését titokban tartsák. 
Mit azonban mások által titkoltatni kivánt, ő maga hozott nyil- 
vánosságra , úton útfélen hirdetvén a levelek vételét, mig az 
végre a nádor füléhez is eljutott. A nádor, ki második neje, 
a már elhunyt Alexandra Pawlovna nagyherczegné. miatt 
még most is viszonyban áll vala a szent-pétervári udvarral, 
s attól még folyton huzá a két száz ezernyi évdíjat, természe- 
tesen nem örömest vette volna, hogy a lengyelek végett, kiken 
segíteni már ugy sem lehete, az ő elnöklete alatt lefolyó or- 
szággyűlésből eredjen az orosz udvar előtt kedvetlen felirat. 
Január 20-kán tehát Borsiczkyt magához hivatván, a leveleket 
tőle elkéré, kijelentvén, hogy azok tárgyalását, mi az orosz 
udvar neheztelését vonná maga után, mindenkép kerülni 
kell. Borsiczky átadá a két levelet; de figyelmezteté a fő- 
herczeget, hogy a tárgy iránt sok megye adott követeinek 
utasítást, s igy a felirást kikerülni nem lehet; kijelenté 
egyszersmind, hogy akkor kénytelen lesz a levelet viszakérni 
s a rendeknek bemutatni. A nádor ezt megigérte ugyan, de 

utóbb, midőn Borsiczky értők jött, csak a hozzá szólót adta — 4833. 
neki vissza ; az országgyűléshez intézettet a maga, mint elnök, 
kezei közt marasztván. 

De bár e levelet ily módon elrejthette is, nem lehetett 
biztos a nádor, vajjon nem hozza-e más valaki szőnyegre 
a nyugtalanító ügyet, kivált miután hírleni kezdett, hogy 
nem rég Balogh is vett némely lengyelektől hasonló levelet, 
s inditványt készül tenni. Voltak ugyan az ellenzék tüzesebb 
tagjai közt is, miként Kölcsey tudósit, kik saját sok bajaink 
tekintetéből ez idegen bajjal küzdést későbbre halasztani 
javaslák; de az ügy felvétele, elébb vagy utóbb, minden 
esetre mellőzhetlen volt. A nádor és párthívei arról gondos- 
kodának tehát, hogy a tárgyat mennél kisebb zajjal csusztas- 
sák át; mi végett azt a sérelmek és kivánatok összeszedésére 
kiküldött bizottmány jegyzője által e munkálatba igtattatták. 
A küldöttség alsó házi tagjai azonban ennek ellentmondának, 
s a tárgyat hozzá illő szerkezetben külön kivánták felterjesz- 
tetni. 

És Balogh az év vége felé meg is tette az inditványt, fel- 
iratot kérvén intéztetni a királyhoz: ügyekeznék a szeren- 
csétlen nemzetnek diplomatikai úton igazságot szolgáltatni, 
s a bécsi congressus zárokmányában számára biztosított al- 
kotmányt helyreállíttatni. Az inditvány a többségtől nagy 
rokonszenvvel fogadtatott. Többen lelkesedve emeltek szót, 
ha bár csak azért is, hogy a magyar nemzet rokonszenvét 
tolmácsolják a szerencsétlen «testvér nemzet» iránt. «Ha a 
királyok halála miatt a fejedelmek gyászt öltenek, — mondá 
egyebek közt Palóczy László, miután azon kapcsolatokat, 
melyek országunkat egykor a lengyelekkel összekötötték, egy 
rövid történelmi vázolatban fölemlítette, — nem illik-e a 
nemzeteknek is gyászolniok egy egész szabad nemzet erkölcsi 
halálát? Viseljük tehát a gyászt, nem fővegeinken, hanem 
szíveinkben. És hogy a kormány tudja, miképen az itt mon- 
dottak nem hiú szavak: ünnepélyesen kijelentem, hogy egye- 
dül Borsodban harmincz ezer ember kész mindent áldozni a 

1833. — lengyelekért.» Szólott Kölcsey is két ízben, szokása szerint 


azon művészi szabatossággal s költői fellengző szellemben, 
mely beszédeit jellemzi. «ľme, ugymond, magunkra vonók 
Európa pillanatait; ugy tününk fel, mint a veszélyben forgott 
ország rokon részvevői ; s tettünk mit megyei helyzetünkben 
s körülményeinkbez képest tennünk lehetett. Hazánk határain 


kivül ugyan nem meheténk; nem sietheténk, mint egy más 


szerencsésb ügyben más hazák gyermekei, kik fegyverben 
menének el, a régi Hellás omladékai közt s Missolungi sán- 
czai alatt idegen nép szabadságáért meghalni. Nekünk nem 
vala egyebünk parányi adományoknál, miket készen gyűjténk 
együvé, s könyörgő szavainknál, mikkel királyunk székéhez 
felsikoltottunk. Hasztalan! a mi sikoltásunk siker nélkül hang- 
zott el; s hatalmas kezek verék le, s egész világ láttára verék 
le a nemzetet, mely velünk együtt a kereszténység védfalának 
századokig méltán nevezteték; mely nélkül Bécsnek tornyai 
most romban feküdnének s palotáit épen ugy hijában keresné 
a vándor, mint Buda várában Mátyás teremeit.... Itt, hatá- 
rainkon, s ily közel hatalom által követteték el az iszonyító 
tett, mely bennünket, mint embereket, mint nemzetet, mint 
alkotmányos szabadság birtokosait akaratunk ellen riadásba 
hoz. Ember ember mellett és után szokott meghalni; de a 
nemzetnek ezredekig tartó életet óhajtunk és remélünk- is: s 
ez óhajtás és remény szívünk mélyében rázatik fel, ha látjuk : 
miképen e szomszéd nemzetnek lehetett, nem meghalni, de 
meggyilkoltatni, de vad erőszak által összezúzatni.... Illő 
azért — mondá második beszédében, — a királyi felség előtt 
kijelenteni óhajtásunkat, hogy a részvétünket oly mértékben 
biró lengyelekért magas tekintélyét vesse közbe. Tartozunk 
ezzel a szerencsétlen nemzetnek.... De tartozunk saját ma- 
gunknak is. Mert lehetetlen eltitkolnunk a veszélyt, mely 
bennünket fenyeget, midőn határainkon polgári szabad alkot- 
mány önkényesen tapostatott el, s midőn az északi hatalom 
körülöttünk mindinkább terjedez... Európa hatalmasb népei 
hallgattak, szóljunk mi! Talán ha látni fogják, miképen egy 

erőtlen s nem legkedvezőbb állásu nép tette azt, a mit nékiek 
illett volna, oly szikra pattan kebleikbe, mely jóltevő lángra 
gerjed fel... A kétségbeesésig kínzott emberiség, a meggyil- 
kolt alkotmányos szabadság, az eltaposott emberi jogok ne- 
vében szólítom fel a t. Rendeket: nyissák fel kebleiket a 
szánakozásnak , s a szerencsétlenekért e kicsiny, e fáradság- 
talan lépést megtenni ne késsenek.» Tisza, bihari követ, a 
lengyelek mellett szólván, egyszersmind keményen megrová 
az osztrák kormányt is, mely szinte a népek elnyomására 
törekszik, s egyebek közt a szabad Magyarország hadseregét 
is használja, az olasz nemzet lenyűgözésére. 

Mind a nádori, mind a tulajdonkép kormányi párt emberei 
nagy nehezteléssel hallák az efféle beszédeket; s többen szi- 
gorúan gáncsolák szabadelvű társaikat, hogy ily czéltalanul 
tárnadják meg a kormányt s egy, nemcsak idegen, de egy- 
szersmind létesíthetlen ügyben heveskednek. Egyebek közt 


Andrássy József, Esztergam megyei követ, a kormánypártiak — 


egyik vezérszónoka, az inditvány ellen szólván, természetesnek 
találá, hogy nemzetek elvesznek. E keserű gúny fájdalmasan 
illeté meg a rendek nagy többségének kebelét; s egy fiatal 
szónok válla fel, ki, mást felváltva, csak az országgyűlés foly- 
tában érkezett meg, s nem régóta hallatá a tanácskozásokban 
nyomatékos szavát. Á rögtönzött remek beszéd hatalmasan 
torlá vissza a méltatlan gúnyt, s boszulá meg a keblek gyöngéd 
érzelmeinek sérelmét. «Nemzetek vesznek, nemzetek lesznek, 
e szavakat mondá Esztergam követe, — igy szól a beszéd; 
ugy hiszem azonban, nem különös újság gyanánt hozta fel e 
szavakat; mert a világtörténeti évkönyvek bőven megtanítottak 
bennünket, hogy mig egyik nemzet emelkedett, a másik 
elenyészett. De a világtörténet nem tanít, hogy a végveszély 
örvényében elmerüléssel küzdő nemzetet, némán és hidegen 
nézve, lehetőségig ne segítsük. Mert hiszen egyes emberek 
is lesznek és vesznek: kötelesség mégis veszélyben forgó, 
vagy inségre jutott embertársainkat tehetségünk szerint a 
veszélyből kimenteni. Nem fejtegetem én Lengyelország mult 

századi történeteit: sok szomorú csapást kellene felhordanom, 
melyek e nemzetet érték. Nem feszegetem feldarabolásának 
nyilvános és titkos okait, s nem számlálgatom az ebből ered- 
hető következményeket : megtanítandja majd Európát az idő, 
hasznos és tanácsos volt-e, annak megtörténnie. De fájda- 
lommal es aggódással keserű érzet foghatja el keblünket, mi- 
dőn látjuk, hogy a lengyel nemzet, mely a XVI-dik században 
észak leghatalmasabb státusának tartalott, erőszakkal vég- 
képen ki van már törülve a nemzetek sorából. Iszonyú valóság 
lett abból, mit Kázmér-János királyuk 1616-ki jul. 6-kán 
tartott beszédében könyek közt jövendölt ; mert le van tiporva 
e nemzet egykori nagysága, összezúzva hevernek a hajdani 
szabadság feldult emlékei, s a Visztulának lengyel vérrel áz- 
tatott partjain nem szabad lengyelek tűzhelye füstölög többé ! 
S neveli fájdalmunkat annak érzése, hogy szánakozásnál s 
kérelemnél nincs hatalmunkban egyéb, mit az elnyomottakért 
tehetnénk; mert századokig sujtott bennünket is a kérlelhe- 
tetlen balsors vaskeze, ugy hogy most már nem tehetjük azt 
szerencsétlen szomszédainkért, mit 1278-ban a hatalmas Otto- 
kár ellen Habsburgi Rudolfért véghez vitt a magyar. 

« De hiszen a szolgaságig elgázolt nyomorúltnak édes eny- 
hülést nyujt keserve özönében az is, midőn részvevő szána- 
kozás forró könyeit látja hullani; midőn hallja érette kérő 
szavát annak, ki többet érte nem lehet; habár a kérő szó az 
elnyomásnak jégkebléről sikeretlenül perdülne is le. Nyujtsuk 
tehát nekik e csekély enyhülést is, ha már több nem áll ha- 
talmunkban; de nyujtsuk azt tüstént s halasztás nélkül. Vagy 
talán részvétünk könycseppjeit s a kérelem elkészítésére szük- 
séges pár órai munkát sem kivánnánk áldozni azokért, kik- 
nek ősei vért s életet áldoztak érettünk? Macedonia hatalmas 
fejedelme, Nagy Sándor, Európát s Ázsiát megrázkódtatá 
győzedelmeivel, betöltötte a félvilágot dicsőségével, s magát 
Jupiter Ammon fiának nevezteté ; de csak bámulást nyerhetett 
a maradéktól, nem köztiszteletet, mert Görögország szabad- 
ságát, . melyet már atyja megrongált, végkép meggyilkolá. 

J-  Octavián Rómának szerencsés császárjá, bölcsen kormányozta . 183. 
a birodalmat, pártfogója volt a tudományoknak, népe Au- 
gustusnak nevezé; de háladás nem kisérheté emlékezetét, 
mert ő fojtotta el a római szabadság végső lángra lobbanó 
szikráját. Sándor, az oroszok czárja, fényes diadalai után 
polgári alkotmányt adott a lengyeleknek; s ez neki szebb 
dicsőséget, több forró köszönetet szerzett, mint véres győze- 
delmei. Dicső munkáját azonban önmaga kezdé rongálni, s 
az annyi jót igérő fényes adomány most már végkép feldúla- 
tott. A szövetséges fejedelmek, midőn Napoleon óriási hatal- 
mával végső diadalra szállottak, azt nyilatkoztatták ki, hogy 
ők Európa szabadságáért küzdenek, s midőn az ellenség rop- 
pant ereje kedvező szerencsével meg volt törve, magokat 
Európa szabaditóinak nevezték. Minden ausztriai katona, ki 
a lipcsei véres ütközeten jelen volt, mellén viseli a szövetsége- 
sek dicső igéretének hitlevelét, ama kis érczkeresztet, mely- 
nek felirása: Europa libertati asserta. Szép reményeket 
szűlt e három szó a népek keblében, s e kis emlékjelek ércz- 
betűi némán, de hathatósan emlékeztettek a fejedelmi szó 
szentségére. Midőn tehát a néma jelek is ily nyilván szólanak, 
nekünk, kik szabad alkotmányunk édes gyümölcseit nyugot- 
tan használjuk, szabad lesz talán a dicső igéret valósulását 
sürgető kérésünk, hogy letiport szomszédunk elnyomott pol- 
gári szabadsága visszaállíttassék, s ez által ő is boldog le- 
hessen; mert szabadság nélkül tiszta és allandó boldogság 
nem létezhetik s . 

E fiatal szónok Deák Ferencz vala, testvér öcscse Antalnak, Deák Ferencz. 
ki Zala megyei követségéről az év tavaszán mondott le. Midőn 
elvtársai a hazafias lelkű követnek távozta miatt, ki néhány 
évvel elébb magától a kir. tanácsosi czímet is elutasította, 
sajnálkozásukat nyilvániták, azt válaszolá: c Küldök én nektek 
egy fiatal embert, kinek kis újjában több ész s tudomány 
van, mint egész bennem, öregebb bátyjában». A fiatal ember 
megjelent, s a nélkül, hogy szerénységében e kitűntetésre 
vágyott volna, a képviselő kar hallgatag megegyeztével nem 

sokára vezére lett az alsó házi szabadelvű reformpártnak. 
«Mint a nap — mondja róla Tóth Lőrincz — senkivel sem 
kaczérkodik, hanem föllép egyszerre egész fénytengerével, 
teljes méltóságában az égre, s a kisebb csillagok elhalaványul- 
nak, a földön jótékony sugár s meleg terjeng». E szerepet 
ő azontúl 1848-ig még akkor is viselte, midőn személyesen 
nem volt jelen az országgyűlésen. Ott jelen vagy távol, Ő volt 
az ország bölcse, kihez a szabadelvű párt minden bajosabb 
ügyeiben tanácsért folyamodott; a közvélemény szerint ő az 
ország első, legmélyebb elméjű államférfia, kinek szava min- 
dig döntött. Nem azon élénk, nyugtalan, szünet nélkül újat 
és újat teremteni törekvő lángész ő, mely Széchenyit tervről 
tervre hajtá: Deákban mind a szellemi mind az erkölcsi tu- 
lajdonok fő jellegét a higgadt nyugalom, mérséklet képezi ; 
s ha volt benne hiány, az nem a szellem tüzes, ábrándos túl- 
csapongásából, nem szenvedélyből, nem túlhajtott, sokat 
kezdő tevékenységből, hanem inkább mind ezek ellentételé- 
ből, a kifelé törekvés, a külzés ösztönének majdnem teljes 
hiányából eredt. E hatalmas szellemben, mely az értelem 
mélységére, az itélet élességére s alaposságára, a tudomány 
bőségére nézve, még politikai ellenfeleinek köz elismerése 
szerint is páratlan a hazában, nincs semmi hiuság, semmi 
nagyravágyás, semmi ambitio; s ezért a tettvágy s tevékeny- 
ség is sokkal kevesebb benne, mint ily gazdag s erős szel- 
lemnek legtöbb esetben sajátja. A kifelé törekvés, alkotás ösz- 
tönének hiánya néha csaknem a lomhasággal és bátortalan- 
sággal látszik benne határosnak. Ha ő egy alkotmánytalan, 
kényuralmi kormányu államnak született volna polgárává, 
hol őt a polgártársainak bizalmából eredő kötelességérzet 
nyilvános pályára nem kényszerítheti, s magányából válasz- 
tása által ki nem ragadhatja: ő kevesektől ismerve, csak leg- 
közelebbi környezetétől csodáltatva, minden kitünés, minden 
hirnév nélkül szálland vala sírjába. 

De ezen kitörekvő, teremteni vágyó tevékenység hiánya 
csak is egyetlen árnyoldala e különben annyi tündöklő tehet- 


Második fejezet. Az 183"/,-ki országgyűlés I. Ferencz haláláig. 343 


ségekkel, annyi tiszteletre ragadó tulajdonságokkal felruhá- 
zott, felséges egyéniségnek. Az ambitio s tettvágy hiánya, 
ama nyugalom s mérséklet koránt sem tette őt elvonult, ma- 
gába zárkózott, hideg, önző, s éldelhetetlen egyénné. Sőt, 
valamint magas értelmi tehetsége, dús ismeretkincse, ből- 
csesége által valóságos tekintélylyé lett a hazában: ugy arany- 
tiszta becsületessége, önzetlen honszerelme, szerénysége és 
szeretetre méltó kedélyessége minden pártnak tiszteletét ki- 
vívta neki. Maga a kormány is nagyrabecsülte őt, bár ernye- 
detlen, lényeges dolgokban soha nem tágító ellenzése miatt 
sokszor nem kevéssé gyűlt meg vele baja. Ő nem kevésbbé 
csodált vala a magán társalgásban, mint a törvényhozás vagy 
a megyei közgyűlések teremeiben. Elmés, kedélyes társalgása 
nem kevesbbé keresett volt a finom nevelésű hölgyektől, mint 
a férfiak körétől, hol mulatságos tréfái, találó hasonlatai, 
talpraesett anecdotái, igazi magyar szellemben, ízletesen foly- 
tak ajkairól. Magán jelleme oly szeplőtelen, szeretetreméltó, 
mint ragyogó, példányos nyilván charactere: kik őt közelebb- 
ről ismerék, vagy épen barátságával dicsekedhetének, nem 
egy könnyen tudták meghatározni, mi benne nagyobb, az 
ember-e, vagy a honpolgár. 

Ha őt, mint soha ketségbe nem vont, számtalanszor beval- 
lott pártvezért akarjuk ismerni, nem a nyilvános ülésben, 
hanem az ellenzéki, előkészítő tanácskozmányokban kell őt 
felkeresnünk. «Holnap fontos ülés lesz, — igy ábrázolja őt, 
szintoly szépen, mint találóan a conferenczián Tóth Lőrincz; 
leirat érkezett Bécsből, melynek fogalmazása Pythia két- 
értelműségeire emlékeztet. Nagy a zaj, a rendetlenség, tō- 
mérdek a beszéd a tanácskozmányi teremben. Ki nem ismeri 
a magyar s minden ellenzék fegyelmetlenségét? Azt mondja, 
hogy független akar lenni, csak lelkiösmeretére hallgatni, 
akkor midőn nem egyéb, mint kevély, hiú, dicsvágyó; a hány 
fej, annyi vélemény, a hány katona, annyi vezérség-igénylő. 
Egy férfiu lép be a szobába; megjelenése neptuni hatással 
van a hullámokra. Kényelmesen ül a pamlagra, — mert a 

kényelmet szereti, szájában szivar, a mi kedves szokásának 
látszik lenni; s midőn már sokan, igen sokan kibeszélték 
magokat, és elmondák ki mit tanult Kelemenből, Kövyből, 
Rotteckbőlés Benthamból, szólani kezd egyszerűen, világosan, 
olykor tréfásan; kezei alatt gyönyörű rendben pereg le a bonyo- 
lult gombolyag ; világos szavaira oszlik a kétértelműség köde, 
a sophismák csalárd szürkülete: feltűnnek a biztos, határo- 
zott álláspontok, a jól meggondolt csatarend; megmondja, 
mi téren kell kezdeni a támadást s folytatni a vitatkozást, 
minő pontokat kell tartani s feladni, mi rendben kell állítani 
a csapatokat s ütegeket. És a zaj elnémul, a rendetlen tömeg 
csöndesen hallgat, s nyugodtan széled vacsorához, miután 
« mindent legjobban eligazítottunk s. 

Ez Deák képe a conferencziákon. Dicsvágytól, hiuságtól 
ment, ő csaknem mindig másnak, nem ritkán gyöngébb, gya- 
korlatlanabb követeknek is átengedte az első szót, az indit- 
ványt, melyet az ő mély értelme látott el érvekkel, okosko- 
dásokkal. Előtte csak az ügy állott; a maga személyét ő 
mindig feledte. Mindenható befolyását ő soha pártja egy tag- 
jával sem érezteté; csupa kimélet volt még a gyöngék iránt 
is. Ha szükség nem volt reá, nem is szólott nyilvános ülésben; 
s ha szólott, azt csak azért tette, mivel vagy az ügy fontos- 
sága igényelte szavának nyomatékát, vagy a tanácskozás folya- 
mában támadt bonyodalom szükséglé logikája bonczoló élét 
s értelme világát, vagy az eléggé megvítatott kérdést kelle 
szabatos, határozott szavakba s formákba foglalni. És ő ekkor 
mindig eldöntőleg szólott. Szónoklata nem olynemű volt, 
mely átvillanyozza, elragadja, szenvedélyre gyujtja a hallga- 
tókat, az inkább meggyőzőleg, melegítőleg hatott a kedé- 
lyekre; ment minden dagálytól s üres nagy szavaktól; egy- 
szerü, szabatos nyelvű, derült, velős; kimerítő áradozás és 
unalomgerjesztés nélkül, felmelegítő elragadás nélkül, érvei- 
nek okoskodásainak súlyával meggyőződést szűlő. Senki vi- 
lágosabban gondolkodni, gondolatait senki világosabban ki- 
fejezni nem képes, mint ő. Eszméinek lánczolata soha meg 

nem zavarodik, soha el nem akad. Beszédeit nem kevesbbé . 4853. 


fogod tartalmasoknak, erővel és szépséggel teljeseknek találni, 
ha bonczolva olvasod, mint midőn tiszta, folyékony, nyugodt 
s méltóságos előadásában hallottad azokat. Mit Guizot Was- 
hingtonról mond, ennek életében, szórol szóra oly tökéletesen 
reáillik Deák Ferenczre, mintha őt akarta volna ábrázolni a 
híres franczia iró: «Nem volt benne, ugymond, semmi ön- 
zés, semmi értelmi vetélkedés. Midőn ő diadalt aratott, elle- 
neire nézve az sem vesztett fogadás, sem átalános kárhoztatás 
nem volt. Ő nem szelleme felsőbbségének, hanem magoknak 
a dolgoknak s azok szükségességének nevében győzedelmes- 
kedett.... Ő soha nem cselekedett egyedül érdekből, sem dia- 
dala tekintetéből. Nem tett semmit, miben nem hitte, hogy 
igaza s joga van, ugyannyira hogy tetteiben semmi megalázó 
nem volt elleneire nézve; de volt azoknak mindig oly erkölcsi 
jelleme, mely tiszteletet parancsolt. Egyébiránt önzéstelensé- 
géről mindenki legbensőbben meg volt győződve: nagy világ 
volt ő, melyben az emberek önként s egészen megnyugszanak ; 
hatalmas erő volt ő, mely a lelket magához vonja s egyszers- 
mind az érdekeket is biztosítja, hogy sem feláldoztatni, sem 
eszközül kizsákmányoltatni nem fognak személyes és nagy- 
ravágyó czélokra». Ilyen volt Deák Ferencz. Azonban, ő lévén 
a sarkpont, mely körül forgott ezóta nagy részben országgyű- 
léseink, kivált a későbbiek, történelme, még számos alkal- 
munk lesz találkozni e nagy férfiuval, s részletesebben is 
megismerkedni egyénisége szép tulajdonságaival. Most tér- 
jünk vissza az országgyűlési tárgyalásokra. 

A lengyel ügyről még csak kevés a mondani való. Említők, 
mily érdekek forogtak fenn a nádor előtt, hogy e kérdést 
mellőztesse. Miután tehát Baloghnál hasztalan merítette ki 
minden rábeszélő tehetségét, hogy őt az inditványtevéstől 
elmozdítsa: minden befolyását ráforditá a rendek közt, hogy 
annak keresztülvitelét meggátolja. Ügyekezete nem is maradt 
sükeretlen. Találtattak még a szabadelvűek közt is számosan, 
kik ezen idegen, s mi több, a magyar országgyűlés felirata 

által kedvezőbb kifejlésre ugy sem vezethető ügy miatt nem 
akarták elkedvetleníteni az érdemteljes nádort, ki majdnem 
negyven éves nyilvános pályáján már annyit tett, s kitől ezen 
átalakulási korszakban még annyi váraték a haza javára. Az 
inditvány ennél fogva az országos ülésben kevesebbségben 
maradt. 


Erdély wnioja Nagyobb süker követte a szabadelvű ellenzék törekvését 


8 a Részek 


kérdése. 


egy más nagy fontosságu tárgyban, mely hasonlókép, mint 
a vallási sérelem, mindjárt az országgyűlés elején hozatott 
szőnyegre, s elébb be is fejeztetett, mintsem az országgyű- 
lési tanácskozások tulájdonképen kitűzött első tárgya, az ur- 
béri munkálat, elkészült. E tárgy némely, jelenleg Erdély 


: határaiba foglalt, de jogilag Magyarországhoz tartozó, részek- 


nek, név szerint Zaránd, Kraszna, s Közép-Szolnok megyék- 
nek és Kővár vidékének, az anyaországhoz visszakapcsolta- 
tása vala. 

E részek visszacsatolását hajdan az ország határai épsé- 
gének tekintetéből sürgették a rendek; s miként az 1791-ki 
8-dik t. czikkely tanusítja, a kormány nem is hozta kétségbe 
az ország ez iránti jogait; a tényleges visszakapcsolást mind- 
azáltal az erdélyiek kihallgatásától függesztette fel. És bár 
e tárgy bevégzését későbbi törvények sem mulaszták el szor- 
galmazni: annak végrehajtása, a kormány végetlen haloga- 
tása következtében mind eddig sem vált ténynyé. 

Különösnek látszhatnék, hogy most, midőn oly nagy fon- 
tosságu reformok, az ország rendszeres újjáalakitásának kér- 
dései voltak ezen országgyűlésnek czéljául kitűzve, a rendek 
mégis e százados sérelmet oly súlyosnak tekintették, hogy 
azt, a többi előleges sérelmek tömegéből kiszakasztva, külön 
s mindjárt a gyülés elején, határozták tárgyalni ; holott talán 
csekély érdekůnek látszik a különbség, akár közvetlen Ma- 
gyarország, akár a magyar korona birodalmához tartozó. 
Erdély közigazgatása alatt álljon a kérdéses négy vármegye. 

s nem is nyert volna e kérdés most nagyobb fontosságot, 
ha azt Wesselényi, ki e korban népszerűsége s mint az ellen- 

zéki párt tulajdonképeni vezére, a rendeknél befolyása tető- 
pontján áll vala, egy más, magában is nagy nyomatéku kėr- 
dés alapjává nem teszi s Erdélyre vonatkozó egész politikája 
rendszerét arra nem építi. 

Wesselényinek Erdély volt tulajdonképeni hazája ; s e hazát 
ő emelni, általa pedig a magyar nemzetet erősbíteni töreke- 
dett. De Erdélynek még sokkal szomorúbb volt mind politikai, 
mind anyagi állapota, a haladás feltételei ott még sokkal in- 
kább hiányoztak, a reformok létesítése sokkal több s nagyobb 
akadályokba ütközött, mint Magyarországban. Erdély alkot- 


mánya, mely jobbára az I. Leopolddal 1694-ben kötött szer- 


ződésen alapúlt, sokban különbözött Magyarországétól. Lé- 
nyege ezen alkotmánynak a következő pontokból állott: a 


három nemzet, t. i. a magyar, a székely és a szász — ; továbbá ` 


a négy vallás, ugymint a róm. katholika, a két protestáns és az 
unitária , jogegyenlőséggel birnak; a hivatalokban az említetthét 
felekezetbeliek osztoznak ; országgyűlés, mely a törvényhozás 
jogát kizárólag gyakorolja, évenként tartatik. A kormányszék 
tagjai, kiket az országgyűlés választ s a fejedelem erősít meg, 
elvileg felelősek ; kormányzót ezeknek élére a fejedelem nevez ; 
az udv. kanczellárt viszont az országgyűlés választja; a me- 
gyei hivatalokra a megye részéről csak kijelölés történik, a 
kinevezés a kormányt illeti. A középponti bécsi kormány 
azonban Erdélyben sokkal több hatalomfoglalást tett, mint 
Magyarország közigazgatásában; minek következtében az al- 
kotmányos jogok többé kevesbbé csak árnyakká silányultak. 
A szabadabb institutiokat, egyiket a másik után lassanként 
mind megfosztá eredeti érvényöktől, vagy legalább megkor- 
látolá, megcsorbítá hatáskörükben : a kormányszék felelősége 
végkép eltűnt; a megyei tisztújitások divatból kivétettek, s 
a kormány által a megye megkérdezése s kijelölése nélkül kine- 
vezett, a középponttól bureaukratiai függésbe jutott tisztviselők 
kezelték az igazgatást. Az előkelőbb, függetlenebb családok 
tagjai a hivatalokból kiszoríttatván, a közügyekre alig gya- 
korolhattak többé valamely csekély befolyást. Az országgyű- 

lés maga is, mely nagy részben ily, kormányilag kinevezett 
hivatalnokokból állott, elveszté minden alkotmányos erejét; 
s valahányszor 1794 óta összehívatott, a bécsi kormány nyo- 
masztó hatása alatt alkotott minden új törvény csak az ősi 
jog- és szabadságalapot fogyasztotta; és szorította szűkebb 
korlátok közé. 1811-től fogva pedig épen nem hirdettetett 
többé országgyűlés; minek az lett következménye, hogy a 
kormányszékben évről évre kevesbedett a rendek által válasz- 
tott tisztviselők száma, mig az végre egyetlen egyre olvadt. 
És ekként az egész igazgatás a Bécsből kinevezett hivatal- 
nokok kezére jutott, kik azt a szinte onnan vett rendeletek 
és szabályok szerint folytatták, mit sem gondolva a törvény 
intézkedéseivel. A bureaukratia lett egyetlen államhatalommá. 

A magyarországi ébredés Erdély rendeiben is fölkelté ugyan 
az ellenzéket; minek következtében ott is mind élénkebb moz- 
galom támadt az alkotmányos jogok helyreállitására: de a 
bécsi kormány is résen álla, s még rendkivüli eszközök al- 
kalmazását is megkisérlé a mozgalmak elfojtására. Wlasics 
horvátországi bán teljes katonai s polgári hatalommal külde- 
tett királyi biztosul Kolosvárra; az alkotmány pedig felfüg- 
gesztetett. A rendek az alkotmányos élet folyamának megin- 
ditása végett nagy erélylyel szorgalmazák az országgyűlés 
kihirdetését, mely, miután azt a bán szinte javaslá, végre 
meg is igértetett. 

De Wesselényi, ki az ellenzék minden törekvéseiben nagy 
buzgalommal s jobbára vezetőleg, vőn részt, gyökeres javi- 
tást, minőt ő óhajt vala, már nem remélett az országgyű- 
léstől; és pedig nemcsak azért, mivel annak többségét mindig 
királyi hivatalosak alkották; sem csak azért, mivel az al- 
kotandó törvények szellemére a bécsi kormány befolyása már 
irányadóvá lett. Ő magában az alkotmány alapjaiban, melyek 
három nemzet és négy vallás jogegyenlőségén s három néposz- 
tály jogos igényein nyugodtak, annyi szétágazó , egymást kölcső- 
nösen gyöngítő érdeket látott működésben, hogy azokat egyá- 
taljában lehetetlennek tartá egymással olyképen kiegyenlíteni, 

miszerint ezen alkotmánynyal még reformálni, kifejleszteni 
is lehessen az oly nagy sülyedésben lévő, minden tekintetben 
hátramaradt közállapotokat. Oly rosznak, s képtelennek látá 
a közjogot, hogy a mellett kilátása sem volt másféle törvénye- 
ket alkothatni, mint melyek a kényuralom malmára hajtják 
a vizet. És oly rosznak látá a közigazgatás egész gépezetét, 
hogy a mellett bizonyosnak hitte, miszerint magok a hivatal- 
nokok rombolják össze elébb utóbb azt is, mi a szabadságból 
még létezik. 

Ő tehát a megigért országgyűlésben sem bízott többé; mert 
nem tehetett föl benne annyi életerőt s alkotó tehetséget, hogy 
sülyedt állapotából kisegíthesse, díszesebb létre emelhesse, 
politikai s anyagi tekintetben újjá alakítsa kis hazáját. E 
reménytelen helyzetben egyetlen utat látott, melyen az a bu- 
reaukratiai kényuralom hinárából kivergődhetnék : az egye- 
sülést Magyarországgal. 

«Unio Magyarországgal!» Ez lőn tehát Wesselényi jelszava 
Erdélyre nézve. És e jelszavához annál hívebb és következe- 
tesebb lett egész politikai eljárásában, mivel az egyesülés által 
nem csak Erdélyt megmenthetni, hanem a birodalmi politiká- 
ban Magyarország súlvát is tetemesen nevelhetni, s ekként a 
reformügyet is könnyebben diadalra vezethetni hitte. Miként 
működött e czél valósitására Erdélyben, vállat vetve Kemény 
Dénessel és Szász Károlylyal, kikkel az ellenzék vezérletében 
osztozott, kissé alantabb leszünk elmondandók ; itt egyedül 
arra szorítkozván, mit e czél végett a magyar országgyűlé- 
sen tett. 

E politikában Erdélyre nézve teljesen egyetértett Wesse- 
lényivel barátja, Kölcsey Ferencz, ki, Erdélyben erdélyi anyá- 
tól születvén, nem kevesbbé kegyeletből szülőfölde iránt, s ama 
kivánatból, hogy az szomorú sülyedt állapotából kiragadtas- 
sék, mint Magyarország súly- s erőszaporodásának vágyából, 
lelkesedéssel ragadta meg a nemzeti egyességnek ezen, a két 
testvér haza egyesülése által valósítandó eszméjét. «Szerel- 
mem, — ugymond egy helyt naplójában, — szerelmem Erdély 

s a nemzeti nyelv iránt, egyike legerősebb , legrégibb szen- 
vedelmeimnek : mindegyik ugyanazon egy ideában, ugyanazon 
egy érzelemben ered: a haza iránti szeretetben. » A két barát, 
ezen eszme felett az országgyűlés előtt gyakran tanakodva, 
azt tovább fűzve, reá egész politikai rendszert alapított. Lehe- 
tetlen volt azonban mindjárt első tekintetre nem látniok a 
roppant nehézségeket, melyek az eszme létesítését akadályoz- 
zák. Nemcsak a bécsi kormány részéről bizonyosnak vala te- 
kinthető annak erős, elhatározott ellenzése; benn Erdélyben 
is számos volt az akadály. Kétségtelennek lehetett tartani, 
hogy a szász nemzet, melynek mégis, mint a magyarral és 
székelylyel alkotmányosan egyenjogúnak , megegyezése is 
szükséges vala, mindent el fog követni az umo ellen , mely 
őt az eddiginél hasonlíthatlanul hatalmasabb magyárországi 
alkotmányos elembe volna olvasztandó. De még a magyarok és 
székelyek részéről is számos apró tartományi érdek, számos 
ambitio harczától lehetett félni. A barátok mind ezen nehéz- 
ségeket átgondolván, könnyen meggyőződhetének hogy, ha 
általában valósítható eszmejök a két ország egyesítése iránt, 
azért mind a két ország gyülésem hosszu, heves harczot kel- 
lend küzdeniök. Meggyőzhette őket erről maga a Részek kér- 
désének sorsa is, mely kérdés, bár egy század óta több ízben 
tárgyaltatott s törvény által is elhatároztatott: akormány aka- 
rathiánya miatt mégis megoldást mindeddig nem nyerhetett. 
Ugyanis, midőn Erdély I. Leopold alatt a magyar királyok 
közvetlen kormánya alá vissza került, a Részeknek , melyek 
Szapolyai János és I. Ferdinánd királyok óta minden, Erdélyt 
illető szerződésekben magyarországi földbirtoknak ismertet- 
tek, s a fejedelmeknek egészen más hatósággal adattak át, mint 
a milyennel Erdélyt magát birták, — e részeknek, mondom, e 
szerződések értelmében, akkor egyszerűen vissza kellett volna 
kapcsoltatniok az anyaországhoz. E helyett azonban III. Ká- 
roly király 1732-ben azokat, az ők és a magyarországi rendek 
kihallgatása nélkül, önkényleg s törvénytelenül Erdélyhez csa- 
tolta. De ennek már az 1741-ki országgyűlés rendei ellent- 

mondottak, s a megalkotott t.-czikkben Mária Terézia világo- 
san elismeri, hogy valamint Erdélyt magyar királyi jogczímen 
birja: ugy a Részek közvetlen is Magyarországhoz tartoznak, 
s azokat ehhez legközelebb vissza is fogja kapcsoltatni. E tör- 
vénybe mindazáltal a magyar rendek méltányossága egy zá- 
radékot engedett betétetni, messziről sem sejtvén, hogy az egy 
századig ürügyül fog szolgálni a törvény végrehajtásának el- 
mulasztására. E záradék ama szavakban foglaltatik, hogy a 
visszakeblezés az erdélyiek meghallgatása után fog végrehaj- 
tatni. Erdély rendei 1751-ben megkérdeztetvén, a nélkül 
hogy bebizonyítani tudták volna, egyedül Károly király ren- 
deletére támaszkodva, a Részeket Erdélyhez tartozóknak álli- 
ták; s ebben maradt az ügy 1790-ig, mert a magyarországi 
rendeknėk az 1764-diki országgyűlésen ismételt felszólalása 
eredmény nélkül maradt. A II. József halála után megnyílt 
magyar országgyűlés rendeihez magok a Részek intéztek fo- 
lyamodást visszakebleztetésőkért, kijelentvén: hogy valamint 
1732-ben, a Károly rendelete keltekor, ki nem hallgattattak : 
ugy 1752-ben az erdélyi rendektől, jogaikkal ellenkezőleg adott 
felelet nem az ő befolyásukkal készüle; s képviselőik által az 
ugyanakkor lefolyt kolosvári gyülésen is kinyilatkoztatták, 
hogy visszakapcsoltatásukat Magyarországhoz tovább is akar- 
ják sürgetni. Magyarország rendei ennél fogvá az 1791-diki 
11-ik t.-czikkben ismét megrendelték tehát a visszakeblezést; 
az erdélyi rendek mindazáltal, a Részek s az anyaország jo- 
gaival ellenkezőleg, most is azt határozták, hogy Károly 
1732-ki rendeletének fenn kell állani. Igy vette át a kérdést 
az 1825-ki országgyűlés, mely azt az előleges sérelmek közt 
szorgalmazá valahára bevégeztetni. De valamint ekkor, ugy a 
következő 1830-ki országgyűlésen is eredménytelen maradt 
az erre vonatkozó felterjesztés; és a kérdés, mint mondók, 
a jelen 1832-ki országgyűlésre maradt örökségül. 

Ezen előzmények után, melyek arra mutattak, hogy a kor- 
mány, mely Erdélyben inkább igazgathat önkénye szerint, 
mint Magyarországban, kétségtelen jog s világos törvények 

ellenére halogatja a Részek visszakeblezését, egyátaljában nem 
kecsegtetheté avval magát Wesselényi és Kölcsey, hogy esz- 
méjöket az unio tárgyában könnyű szerrel megvalósithassák. 
Ha már a Részek visszacsatlása körül is annyi nehézség me- 
rúl pedig fel a kormány részéről, — mert kétségtelen volt már, 
hogy csak ennek akarathiányán mult eddig az ügy, s az er- 
délyiek ellenzése a mult században csak ürügyül használtatott 
fel a kormány által a maga akarathiányának palástolására : 
mennyivel nagyobb ellenzést, több akadályt várhatának egész 
Erdély uniojára nézve Magyarországgal mind a kormány, 
mind magok az erdélyiek részéről! De épen a Részek kér- 
désében láttak az említett barátok oly erőt rejleni, mely je- 
lentékeny lökést adhat az unio eszméjének; azt tehát most 
egész hévvel ragadták meg. Működésök következtében a ren- 
dek többsége megegyezett, hogy az unio és a Részek kérdése, 
az előleges sérelmek sorából kiszakasztva, külön terjesztessék 
fel a kormányhoz. Kölcsey remekül irt feliratjavaslata, me- 
lyet a Wesselényi által nagy gonddal összegyűjtött diplomati- 
kai adatokból készített s már január 8-kán-olvasott fel a ke- 
rületi ülésben, a rendekre nagy hatást csinált; a gyülés nem 
csak elfogadta azt, hanem érte köszönetet is szavazott a szer- 
zőnek. Diadalmasan megmutatta ebben Kölcsey, hogy a Részek 
visszakeblezését Erdély kihallgatásától felfüggeszteni nem le- 
het, hanem a már alkotott törvények szerint haladék nélkül 
végre kell hajtani ; Magyarország és Erdély hajdani egységének 
helyreállítása végett pedig a két haza közt kölcsönös alkudo- 
zást kivánt nyittatni, mi végett Erdélyben is azonnal össze- 
hivandó volna az országgyűlés. 

Az ügy ekként folyamatba tétetvén, Wesselényi felszólító 
leveleket irt az erdélyiekhez, hogy a felett megyénként tanács- 
koznának s a magyar országgyűlést sürgető levelekkel keres- 
nék meg. E levelek nagy mozgásba hozták Erdélyt, kivált 
miután a Részek megyei gyüléseiben a Magyarországhoz visz- 
szamenetelről kezdettek beszélni. Az erdélyiek magok is jól 
láták, hogy jobb egészen csatlakozni az anyaországgal, mint 


Második fejezet. Az 183?/,-ki országgyűlés I. Ferencz haláláig. 353 


egy jelentékeny részt elvesztve, tovább is külön maradni; lá- 
ták azt is, mennyire nincs az Erdélyt tapodó önkény ellen az 
union kivűl más oltalom; s hogy ezen uniot eddig is csak 
azok ellenzék, kik hivatalaiknál fogva a különvált állapotban 
sokkal jobban érzik magokat, mintsem kis hazájok sebei ne- 
kik fájdalmat okozhattak volna. És valóban, gróf Teleki Do- 
mokos már a tavasz kezdetén megjelent Pozsonyban, mint a 
négy Részmegyének küldötte, leveleket hozván ezektől a ma- 
gyar országgyűléshez. Wesselényi erre, barátaival azt hatá- 
rozá, hogy a levelek a nádornak, mint az országgyűlés tör- 
vényes elnökének nyujtassanak át; mi végett nála Telekivel 
együtt magán kihallgatást eszközle ki. A nádornak azonban 
nem tetszék a dolog, s kijelenté, hogy az erdélyi leveleket 
országgyűlési tanácskozás alá ereszteni nem fogja; miután 
azonban az erdélyi megyék követétől azon választ vette, hogy 
ő e szerint kénytelen lesz leveleit a kerületi rendek elnökének 
adni által: véleményét megváltoztatva, javaslá, adatnának 
neki a levelek, $ ő azokat királyi testvérével láttatni fogja, s 
reményt nyujta, hogy az ügy ily módon inkább elő fog moz- 
díttatni. És miután még szavát adta, hogy a leveleket nem 
mint a király testvére, hanem mint országgyűlési elnök veszi 
át, azok neki át is adattak. 

A főrendek e közben megkisérlék ugyan a hozzájok átkül- 
dött tárgyat elejteni; de Wesselényi szónoklata, s a Kölcsey 
tollából eredt üzenet ellentállhatatlan hatást gyakorolt. És a 
felirat azon reménynyel eresztetett fel Bécsbe, hogy Reviczky 
kanczellár, csökkenő népszerűségét némileg felfrissitendő, ki 
fogja eszközleni, hogy legalább a Részek visszakeblezését meg- 
rendelő törvény ne csak újabb sanctiot nyerjen, hanem vala- 
hára végre is hajtassék. És e remény most nem is hiúsult 
meg: a királyi sanctio utóbb valóban megérkezett, a végre- 
hajtás, miként látni fogjuk, megrendeltetett. 

De ideje, hogy valahára reátérjünk az országgyűlésnek tu- 
lajdonképeni első tárgyára, az urbéri munkálatra , melyen a 
rendek az említett kérdések megvítatása közben az év elejétől 

kezdve nagy szorgalommal dolgozának. Midőn az országgyü- 
lés elején, a kormány inditványa, a királyi előadások szerint, 
határozattá lett, hogy a rendszeres munkálatok közől az ur- 
béri vétessék mindenek előtt tanácskozásba, ezt azon eltöké- 
léssel tette a szabadelvű többség, hogy a fenálló hűbéri vi- 
szonyok romjain jogos polgári lételt adjon a jobbágyosztálynak. 
«Nagyon örvendek, — mondá Kölcsey — hogy a kezdemény 
a kormányé; mert versenyezhetünk a végzeményben. Hadd 
ismerje meg egyszer a nép valóban barátait, elleneit. A kor- 
mány urbarium által urbariumot akar ; nekünk urbarium által 
nemzetet kell akarnunk; azaz: feladatunk, ugy intézni az ur- 
barium tárgyait, hogy a nép egyszer tulajdoni és polgári jo- 
gokat nyerjen, s ez által a polgári alkotmány hétszázezer 
puhaság és szegénység által elaljasodott lélek helyett tiz mil- 
liom felemelkedhetőt nyerjen. » 

A jobbágynép sorsa mind ez ideig azon állapotban létezett, 
melybe azt Mária Terézia, 1768-ban életbe léptetett, magában 
véve is igen hiányos, s e felett még az uri osztály által is 
többféleképen kijátszott, megcsorbított urbéri szabályzata 
helyezte. A jobbágytelek, melynek terjedelme az ország külön 
vidékei szerint 16—40 (1200 négyszögöles) hold szántóföld 
és 6—22 hold rét közt változott, nem volt tulajdona a pa- 
rasztnak; annak ő csak haszonvételét élvezte; s még a köz- 
adót is, földeinek nagysága szerint ugyan , de nem azokért, 
hanem személyeért fizette: a föld a nemes uré volt, s mint 
ilyen nem feküdt adóteher alatt. E földet a jobbágy szorgal- 
masan köteleztetett művelni , különben a földesur, az illető 
megyei hivatalnok közbejöttével, azt tőle elvehette s másnak 
adhatta. Midőn a jobbágy földéről elköltözni szándékozék, en- 
gedelmet arra csak minden tartozásainak lerovása után nyer- 
hetett; ingó vagyonát magával vihette; házát s egyéb ingat- 
lanait becsáron eladhatta; a föld azonban az urra szállott 
vissza, de oly kötelezettséggel, hogy azt ingyen más jobbágy- 
nak adja át haszonvételre. E föld haszonvételén kivül még a 
következő javadalmai voltak a jobbágynak: a legelő közös 

használata a földesurral; hol a határban erdő létezett, a szük- 
séges tüzi és épületfa ingyen megszerzése; a jobbágy-község 
ezeken kivül, ha voltak határában szőlőkertek vagy -hegyek, 
hat hónapi bormérés jogával bírt. Terhei ellenben ezekből 
állának: pénzül, ugynevezett füst-pénz fejében fizetett urának 
24 krajczárt; terményekben egy egész jobbágy: évenként két 
tyukot, két kappanyt, 12 tojást, egy itcze vajat, harminczan 
együtt egy borjut; szántóföldei termésének kilenczed —, és 
mivel a papi tizedet is jobbára az urak tarták haszonbérben 
vagy örökösen, — ötöd részét; szőlejétől, többnyire külön 
szerződés szerint, különböző adót; minden kilenczedik bárá- 
nyát, méhkasát, vagy váltságul minden bárányért négy — 

mébkasért hat krajczárt. Személyes munkatétel fejében, egy 
egész telkes jobbágy szolgált évenként szekérrel 52, a nélkül 
104 napot. Egy telketlen. házas zsellér 18 robot nappal tar- 
tozott. E robot egy negyedének a téli hónapokra kellett esni. 
Ezeken kivül négy egész telkes együtt egy hosszu fuvarra 
köteleztetett, mely két napi utból állott; végre a kártevő ál- 
latok kiirtása végett minden jobbágy három napi vadászati 
szolgálatot köteleztetett tenni ura vadászatain. 

Birája a jobbágynak saját földesura volt, ki az ugynevezett 
uri székeken nemcsak a jobbágyok közti polgári pörökben, 
hanem az urbéri vétségekben is itélt, s engedetlenség és más 
kihágások miatt testi büntetést is szabhatott jobbágyaira. Az 
uri szék elnöke maga az ur volt, vagy helyettese, ki mellé 
két törvénytudó ülnök hivatott meg; jelen kellett azonban 
lenni a járásbeli szolgabirónak is esküttjével, s csak ezek alá- 
irása által nyert az itélet érvényességet. Fölebbviteli biró- 
ságát a megyei törvényszék , s azontúl a helytartótanács ké- 
pezte. Patrimonialis hatóságánál fogva nagy befolyása volt a 
földesurnak a község ügyeinek igazgatására is: megegyeztével 
választatott a biró és jegyző; benézett a község számadásaiba, 
az árvák pénzének kezelésébe stb. Az elhaló jobbágy vagyona 
s földeinek haszonvétele gyermekeire szállott; azok híjában 
az ur volt az örökös; lehetett azonban vagyona két harma- 

dáról rendełkeznie. Polgári s politikai jogokat nem birt a 
jobbágy. 

Ez volt főbb vonásaiban a köznép törvényes jogállapota az 
országban. Bár a magyart általában kegyetlen és zsarnok ur- 
nak nem mondhatni; tagadhatatlan mégis, hogy itt magok a 
földesurak, amott gazdatiszteik nem ritkán éltek vissza ha- 
talmokkal, s törvénytelenül súlyosbíták a jobbágyok sorsát; kik 
aztán a szinte földesurakból álló megyei törvényszéknél sem 
nyertek mindig pártolást, elégtételt. És épen azért volt oly 
közönséges a parasztokban ama hiedelem is, hogy az ur el- 
lensége, a király pedig pártfogója: mivel a helytartótanács a 
fölebbvitt urbéri perben gyakran pártját fogta az igazságta- 
lanul elnyomott parasztnak. A földnép ezen idegenségét és 
magába fojtott gyűlöletét az urak iránt, sorsának minden te- 
kintetbeni javitása által megszűntetni , volt tehát fő feladata 
az új urbéri codexnek. 

A rendi tábla szabadelvű többsége által elfogadott urbér- 
szabályzati törvényjavaslat bár nem helyezé is a köznépet 
azon állapotba, melyet egy újabb szabásu alkotmánytól akár 
a demokratia akár a nemzetgazdaság tanai méltán megkiván- 
nak: első reformlépésül mégis, tagadhatatlan, dicsőségére 
válik az aristokratiánknak. A munka, mely az országos bi- 
zottmány rendszeres munkálatának nyomán készült, nem vala 
könnyű, kivált a mi országgyűléseink szerkezete 3 tárgyalási 
módja mellett. «A mi bajunk sok, — ugymond naplójában 
Kölcsey. Az ország részei oly temérdek tekintetben külön- 
böznek egymástól! Más helyzet, más természetű föld, más 
kiterjedésbeli viszony, más népesség, más életmód s több 
effélék; s mind ezekből következő más tekintetek, más gon- 
dolkozás, más értelem, más követutasitás. S mind ezekből, 
képzelitek-e, hogy egy értelmi egész, egy törvényhozási tűz- 
pont formáltassék? Ugyanazért beszélünk sokat, vívunk sokat, 
találgatunk sokat, mig utóljára is vagy történetesen fejlik ki, 
azaz, inkább bukkan ki valami; vagy az országos küldöttség 
szerkezete áll meg.» De az még a kedvező esetekhez tartozótt, 


Második fejezet. Az 183"/,-ki országgyűlés I. Ferencz haláláig. 357 


ha az egyszer létrejött megállapodás állandólag fenn is tarta- 
tott; mert, miként naplósunk más helyt panaszkodik: cke- 
rületi üléseinkben az urbéri kérdések nagy s többnyire hosszu 
viadalmakra szoktak alkalmat adni. Napok telnek, sokszor 
épen hetek, mig az ellenkező vélemények közől valamelyik, 
szavazati többség erejével, győzedelmeskedik. Ilyenkor azt 
hinné az ember, már rendben vagyunk; de a jegyző otthon 
a meleg napok eredményét megirja, és sor kerülvén , felol- 
vassa s a kerület urai hallgatják; s egyik sem emlékezvén 
arra vissza a mi végeztetett, mindenik pedig arra, a mit maga 
kivánt és vítatott: ismét fenékkel fordul fel minden. Egy rész 
összezavarodik , más a zavarban halászni akar; s alig lehet 
azt, a mi már egyszer nagy bajjal előállíttatott, újolag meg- 
találni. » 

Nagy bajt okozott a tanácskozások sikerére nézve az is, 
hogy az országos bizottmány munkálata nem volt helyes rend- 
szerbe öntve; egyebek közt hiányoztak a munkálat elején az 
alapelvek, melyek szerint a jobbágynép személy- és vagyon- 
beli szabadsága s jogai meghatároztattak volna. Némelyek e 
hiányt mindjárt a tárgyalás kezdetén észrevevén, pótoltatni ki- 
vánták, s mindenek előtt ezen alapelvek meghatározását sür- 
gették. Inditványuk azonban, a munkálat folyamának nagy 
hátrányára, megbukott: az elvek felállításával a munkálat vé- 
gére utasíttattak. Ez volt kiváltképen oka annak, miről Köl- 
csey már junius -kán panaszkodik, mondván: c Az urbéri 
rendbeszedés egyike azon tárgyaknak, melyekben annyit be- 
széltünk , annyit akartunk, annyit vitattunk és alkudoztunk, 
hogy végezetre lábolhatatlan zavarok közé jutottunk.» Azon- 
ban junius közepén valahára mégis bevégeztetett az országos 
bizottmány munkálatának megrostálása, s készen állott az új 
urbéri szabályzat, a mint azt a rendek házának többsége első 
ízben megállapítá, mint mondók , nem dicstelenül nemessé- 
günkre nézve. Engedmények tétetnek abban a népnek mind 
politikai, mind anyagi tekintetben. És ezen engedmények 
annál méltányosb elismerést igényelnek nemességünk szabad- 

elvű pártjának részére a történelemtől, minthogy azokat teljes 
béke ölében, senkitől nem kényszerítve, a nép nyomása nélkül, 
egyedül az igazság érzetétől s a haza felvirágzásának vágyától 
ösztönöztetve, épen azon időben tette, midőn a függetlensé- 
geért harczoló lengyel nemesség, a forradalom lelkesedésében 
és szorúltságában sem lendített semmit a köznépért, mely pedig 
még elnyomottabb állapotban teng vala, mint a magyar. Mi- 
dőn a lengyel országgyűlésen pár évvel elébb, néhányan, át- 


. hatva annak érzetétől, hogy csak demokratiai alapra fektetve 


győzhet a forradalom, a parasztok sorsának javitását inditvá- — 
nyozák: az önző többség azzal mellőzte az emberiséges és 
eszélyes inditványt, hogy miután a parasztok a haza és föl- 
desuraik iránt ugy is meleg ragaszkodással viseltetnek, poli- 
tikailag szükségtelen a reform a jobbágynép állapotában. 

A magyar nemesség jobban megérté a kor követelő igényeit 
s elég önzetlen volt azoknak engedni. A törvényjavaslat azon- 
ban, bár koránt sem elégítette ki a demokrat elvűeket, már 
a rendek táblájánál is csak hosszu s heves küzdelmek után 
ment. keresztül; mert még mindig elég nagy volt azon ki- 
váltság-bálványozók száma, kiknek csak azért kedves a nemesi 
szabadság, mert privilegium; következőleg őket a sokaság fe- 
lett megkülönbözteti. ') Ezeknek ellenzése legmakacsabb volt 
azon czikkelyek körül, melyek a jobbágynak jogot adnak köl- 
tözése esetében házával együtt a földek haszonvételét is elad- 
hatni, a robotot s kilenczedet pénzül megválthatni; továbbá 
a legelő elkülönzésre s a jobbágyok személyes szabadságára 
vonatkozó pontok. Ezek közől a kilenczed-váltság , mit már 
Széchenyi is ajánlott Hitelében, bár mennyire harczoltak 
is mellette a szabadelvűek, néhány szavazattal mégis meg- 
bukott. A vesztő fél ennek következtében oly eszközről gon- 
dolkodék, mely a kilenczed természetben vételét annyira meg- 
nehezítené, hogy az azt ellenzők utóbb magok is hajlandókká 
tétessenek a váltság megengedésére. E végett történt, hogy a 


') Ld. Kölcsey naplóját, összes munkái, VII, 189. 

kilenczedszedésnek nagyon szűk határidő tűzetett ki. Szeren- 
csésebbek voltak a radikál reformok barátai a robotváltság 
tekintetében. Eleve is sejtvén, hogy e pont szinte számos 
ellenzőre találand, a kérdést mindjárt a kezdetben nagyon 
széles térre állították, azt inditványozván: hogy a jobbágy 
a földein fekvő urbéri terheket örökösen megválthassa és 
szabad birtokká tehesse; továbbá, hogy pénzén nemesi 
javakat is vehessen teljes sajátsági joggal. Attól tartának 
ugyan, hogy az elfogulatlanság s a helyes nemzetgazdaság 
tanai még nem tettek a nemesség körében annyi foglalásokat, 
hogy ezen inditványukkal már is keresztül hatoljanak; de 
helyesen vélekedének, hogy az eszmét már most szükség meg- 
pendíteni, ha annak diadalát a közel jövőben látni óhajtják, 
s hogy, ha az most megbuknék is, legalább a robotváltságot 
sikerűlend kieszközölniök. A taktika eredménydúsabb lett, 
mintsem remélik vala: a nemesi birtokszerezhetés ugyan meg- 
bukott; de végzéssé lett, hogy a jobbágy földesura megegyez- 
tével, minden terheit örökösen megválthassa. 

Hasonló taktikával járának el a radikál reformok barátai a 
jobbágyok személyes szabadságát illető czikkely tekintetében is. 
Kedvök volt volna ugyan eleinte a Hármaskönyv I. részének 9-ik 
czimét, mely a nemesek személyes sérthetetlenségét bizto- 
sítja, a parasztokra is egyszerűen kiterjeszteni; mert azon 
eszme, hogy az alkotmány határaiba az adózó milliomokat is 
be kellene vonni, már nagy terjedést nyert a törvényhozó 
karban; de ezt magok is többnek látván, mint a mennyit a 
többség felvilágosultsága és szabadelvűsége már is megbir- 
hatna: nehogy felette sokat akarva, mindentől elessenek, meg- 
elégedtek avval, hogy két czikkely alkottassék, melyek egyi- 
kében kimondva legyen, hogy a jobbágyot ezután birói itélet 
nélkül sem személyében sem vagyonában nem lehet büntetni ; 
másikában pedig kijelentessék, hogy a parasztok ezentúl saját 
nevökben is folytathatnak pört nemes személyek ellen. De 
junius közepén még ezen pontokért is erejök minden megfeszí- 
tésével kell vala küzdeniök. «Iszonyú tusa keletkezék, mond 

naplójában Kölcsey, ha a kérdéses tárgy elfogadható-e? Ba- 
logh, Bezerédy, Somsich Miklós, gr. Andrássy György, Deák, 
Asztalos és Dokus pártolák az inditványt; Aczél, Rohonczy, 
Hertelendy, Busán és a hevesi követ sötét szavakat emélének 
ellene. Azonban az idő haladt; minden körülmény azt mu- 
tatá: e tárgy napokat fog magának kivánni.» És a következő 
napokon még hevesebben folyt a tusa. eVerbőczy nemzetsé- 
gének férfiai azon záradékra, hogy a parasztot kihallgatás és 
megitélés nélkül elfogni nem szabad, elszörnyűködének ; s az 
elfogatást kihagyatni kivánák.»ə Szerencsére, Kölcsey ült az 
elnöki széken, s bár a kiváltságok apostolai több ízben fel- 
sikoltának, hogy nekik az egész javaslat nem kell: ő nem tá- 
gita, s elvbarátai által támogattatván, szavazatra bocsátá a 
kérdést. Marczibányi, La Motte, Vitéz és társaik, az alkotmány 
veszedelmét emlegetve, s olyféléket vitatva, hogy ha ez tör- 
vénynyé lesz, a földesur jobbágyainak hasznát többé nem 
veheti, — még ezt is meg akarák akadályozni. De a szavazás 
minden akadékoskodásaik mellett is végbement , s az indit- 
vány győzedelmeskedett: a parasztok személyét és vagyonát 
az önkényű hatalmasok megtámadásától megvédő törvényjavas- 
lat határozattá lett. 

Az urbéri munkálat a kerületi ülésekben ekként bevégez- 


az urbért ine- tetvén, a radikál reform barátjai egy ideig avval kecsegtették 


tőleg. 


magokat, hogy az országos ülésekben az urbéren még egy- 
némi javítást fognak kivivhatni; legrosszabb esetben pedig 
legalább semmit sem fognak elveszteni a kiküzdött kevés jó- 
ból. S e remény nem is volt egészen alaptalan. Az urbéri 
munkálat folytában a szabadelvűség szembetünőleg neveke- 
dett a kerületi ülésekben. Többen, kik nem legkedvezőbb 
utasításokkal jöttek vala az országgyűlésre, mégis igen mér- 
sékelten , enyhitőleg kezdének szólani. Nótt a remény 
mióta Somsich Pongrácz neveztetett ki személynökké s a 
tábla elnökévé. Neki, mint a kit világos fejnek s hazafiui 
keblűnek hitt, miként említők, kivált a szabadelvű párt vívta 

ki e méltóságot: várhatá tehát, hogy általa támogattatni is 
fog a reformok keresztülvitelében. 

De, hiú képzelet! kiált fel naplója végén Kölcsey. «Somsich 
vagy megtagadta magát, vagy soha sem volt az, a minek lenni 
hitték; az ő ajkai közől — mióta personálissá lett — liberali- 
tást éreztető vagy éreztetni akaró hangok jőni nem szoktak. 
Ez jel vala; s azok is, kik a kormány szelecskéi után vitor- 
lácskáikat örömest eresztik, teljes erővel elkezdének harczolni 
minden ellen, a mi az urbérben az adózóra nézve engedmény 
lehetne.» 

Ehhez járult, hogy a személynökváltozás az országgyülés 
elején egymással szemben álló pártokat megzavarta: többen, 
kik kevesbbé meggyőződésből, mint gyűlöletből Mérey —, 
vagy barátságból Somsich személye iránt csatlakoztak a sza- 
badelvű párthoz, most hűtlenek lettek annak zászlaihoz; sőt 
néhányan még azok közól is, kik elvből tartozának a radikál 
párthoz, — mint például Siskovics, az új személynök sógora, 
egyike azoknak, kik legtisztábbaknak tekintettek az aristo- 
krátia előitéleteitől ; mint az ungi Bernát s több mások az új sze- 
mélynök kedvéért megernyedtek az ellenzésben, a radikál 
javitások vítatásában. c Vagynak, mond Kölcsey, kik minden 
inditvány kezdetekor az oppositióhoz csatolják magokat; s 
csak azt lesik: mint fog a kormány dolgozni? hogy annak 
czéljaihoz képest az oppositiót épen a legjobb órában s a 
legjobb árért hagyhassák el.» Ezeknek az új personális vé- 
leményszinezetének valtozása elégséges indokul szolgált a 
magok irányát is megváltoztatniok. Nagy veszteség volt a 
szabadelvű pártra nézve az is, hogy Wesselényit, ki összefűző 
lelke volt az ellenzéknek, kinek tekintélye abban némi fegyel- 


met tudott tartani, Erdély zavarodó ügyei már május havában — 


e tartományba hivták. A még fiatal s nem rég érkezett Deák 
Ferencz sokkal szerényebb volt, mintsem hogy idősb társai 
közt már is oly tekintélyre emelhette volna magát, hogy szava 
a fegyelmet különben sem tűrő, sokféle apró ambitiótól ve- 
zérlett ellenzéki testületben mindjárt irányadóvá válhatott 

volna. Nagy baj volt végre, hogy Wesselényi távozta óta a vezére 
vesztett felekezet magán tanácskozmányokat sem tartott. «Ma- 
gános összejövetelről szó sincs, mond Kölcsey; semmi egyet- 
értés, semmi pontravonulás, semmi hasonlitása s egyeztetése 
a különbözőségeknek.... A mi kinézéseink el vagynak ho- 
mályosítva, a mi reményeink feldúlva, s keblünkben minden 
gond, minden aggodalom az ország jövendője miatt fel- 
riasztva ! » 

A kétségbeesés e kifakadására épen az urbéri törvényja- 
vaslat ügye indítá Szatmár demokrat lelkű követét, ki, ha 
lehetett volna, már most önömmel megad a parasztnak min- 
den politikai jogot, hogy a 700 ezernyi legalis nemzetet tiz 
millióra emelje. Mert a kerületekben megállapitott törvény- 
javaslat az országos ülésekben többféle megszoritást szenve- 
dett. A kormány a parasztosztály anyagi s polgári emelésében 
a demokratia gyarapodásának fenyegető jelenségét vélte látni, 
s organumai által a javaslatnak ellene működött a rendek 
táblájánál. Ez volt oka, hogy Somsich is oly nagy vélemény 
változtatást tűntetett fel magában, mióta személynökké lévén, 
a kormány czélzatait kell vala előmozdítania. A kormánypárt, 
s kik az ellenzékből ahhoz csatlakoztak, Siskovics, Bernát s 
mások azon elvet álliták fel, hogy a tulajdoni jogokat szen- 
teknek kell tartani; s azért ha erkölcsi engedmények adatnak 
is a köznépnek, óvakodni kell oly anyagi engedményektől, 
melyek a földesuri birtokot csonkítanák. Ebből folyának ki 
aztán mind azon módosítások, melyek a törvényjavaslat ere- 
deti szerkezetében a jobbágyság hátrányára tétettek; s melyek 
szerint egynémi olyas is elvétetett tőle (például a pálinkafőzés 
joga), mit a teréziai urbér adott vala. És e törekvésben a 
személynök aljárása néha még a meltányosságot is megsér- 
tette. aKüzdünk, mond Kölcsey, okainkat vesztegetve szórjuk 
azalatt, mig az általunk megkoronázott előlülő a maga fensé- 
géhől gúnyolva néz reánk ; s ha bennünket s félreértett mon- 
dásainkat megvetőleg ostromolta, akkor a maga vitorlásaihoz 
győzelemmel fordul, az országos szerkezetet ajkaikról híven 

ellesi s gyakran önkényesen többségnek mondja azt, mit a 1833. 
mi jegyzeteink annak lenni nem mutatnak. » 

És az ekként módosított törvényjavaslatnak , mielőtt a ki- 
rály elejébe terjesztethetett, még a főrendeknél is több ízben 
súlyos ostromot kell vala kiállnia. Mig a kormánypárt elébb, 
a rendek házában, az urak birtokjogát csorbítható anyagi 
engedmény ellen harczolt; a főrendek most viszont a job- 
bágyságnak némi polgári, személyes jogokat biztosító erkölcsi 
engedmények ellen fordíták megtámadásaikat. Azonban a sza- 
badelvű reformpárt sem maradt tétlen. Azon független fő- 
rendűek, kik Pozsonyt elébb odahagyták volt, jobbára vissza- 
tértek a nevezetes tusára s lelkesen vívtak a rendi javaslat 
mellett. Ezek egyike egyebek közt a Sybillinus könyvekhez 
hasonlítá az uri jogokat, melyekből menthetetlenül annál több 
fog elveszni, mennél tovább vonakodnak az urak teljesíteni 
a nép igazságos igényeit. 

A conservativ párti főrendek magok is érzék, miképen oly Az úrbéri tör- 
téren állnak, melyen a reformpárttól nem lehet kierőszakol- venyjavasiat. 
niok a győzedelmet a nélkül, hogy az ország közvéleményét 
magok ellen ne zuditsák. A reformpárt s vele az igazság tehát 
végre mégis győzött: az urbéri törvényjavaslat több üzenet- 
váltás után az alsó házzal, királyi megerősítés végett Bécsbe 
küldetett. A törvényjavaslat, bár e végtárgyalások alatt egyné- 
miben megnyirbáltatott, még mindig jelentékeny engedménye- 
ket foglalt magában mind anyagi mind erkölcsi tekintetben. 
Amazokat illetőleg, hogy néhányat közőlök névszerint megem- 
lítsünk: az ugynevezett kis tized, mely szerint a jobbágy 
évenként borjut, bárányt, baromfit stb. köteles volt adni 
urának, egészen s minden kárpótlás nélkül eltőrűltetett; a 
robotmunka részben megkevesbíttetett, részben akként sza- 
bályoztatott, hogy azt a jobbágy könnyebben, saját dolgainak 
hátramaradása nélkül végezhesse stb. Még fontosabbak voltak 
ezeknél az erkölcsi engedmények, a jobbágy személyét s va- 
gyonát biztosító polgári jogok, melyek közől, mint legfőbbek, 
a következők különösen méltók a kiemelésre : 

1. Az örökváltság, mely szerint a jobbágyok a földesurral 
megtörtént kölcsönös egyezés következtében meghatározott 
összegen magokat egyenként vagy együttvéve minden uri 
adózások és szolgálatok alól örökre megválthatják, telkeiket 
azontúl szabad tulajdon gyanánt birandók. 

2. Az uriszékek megszoritása, miszerint azok ezentúl csak 
a jobbágyok egymás közti polgári pöreiben itélhessenek; az 
urbéri perek ellenben, melyekben a földesur, mint pörös fél 
áll szemközt a jobbágygyal, már első folyamodásban is, a 
törvény által különösen meghatározott szabályok szerint, a 
megyei törvenyszékekre utaltattak. 

3. A jobbágy személyének s tulajdonának biztosítása, mi 
a következő szöveggel igtattatott a javaslatba: « Miután a 
jobbágyok urbéri viszonyai a fentebbiek által meghatároztat- 
tak; hogy sorsuk egyéb polgári viszonyaikban is biztositas- 
sék, rendeltetik : 1) hogy ajobbágyokat csak miután törvényes 
biráik által megvizsgáltattak és a törvények értelmében eli- 
téltettek, szabad személyökben vagy birtokukban megtámadni ; 
annál kevesbbé szabad őket előleges vizsgálat és itélet nélkül 
elfogatni vagy testi büntetéssel terhelni; 2) a személyes pör- 
lekedési jog a jobbágyok minden ügyeire kiterjesztetik, s 
megengedtetik követeléseiket s panaszaikat bárki ellen saját 
nevökben bíró elejébe vinniök.? 

A harmadik czikkely első pontjának czélja: felmenteni a 
népet az önkényes testi büntetés, kivált a rövid úton elrendelt 
botoztatás alól, melyet számos megyei s gazdasági tisztviselő, 
vagy maga a földesur is oly hősiesen, hajdúja pedig betanult 
műtételként gyakorlott; s a parasztot is ugyanazon törvény 
ótalma alá helyezni, mely a nemes személyét védte. A má- 
sodik pontot illetőleg megjegyzendő, hogy azon eddigelé di- 
vatozott szokás, mely szerint a paraszt, nemes ellen, igazsá- 
got nem a maga, hanem csak földesura nevében kereshetett, 
egyedül formaiság volt ugyan, miután a földesur a maga nevét 
átengedni törvény által köteleztetett: a hűbéri rendszer e 
maradványát azonban, mely a felett hogy a természet-joggal 

ellenkezik, többször visszaélésekre is kaput nyithatott, szá- 
zadunknak az emberi jogegyenlőségről elterjedt fogalmai egyá- 
taljában tarthatatlanná tették. 

Hogy a kormány a törvényjavaslat azon részeit, melyekben 
az anyagi engedmények foglaltattak, minden nehézség nélkül 
elfogadja, semmi kétsége sem lehetett a reformpártnak ; bár 
elébb annak némely pontjait ostromolták is a conservativ 
pártiak. A kormány, mint minden aristokratikus szerkezetű 
államban az újabb időkben, ugy nálunk is régtől fogva sze- 
reté játszani az alsó néposztályok pártfogójának szerepét a 
nemesség ellen. Ezen engedmények továbbá a nép vagyonos- 
ságát s evvel együtt adózási képességét is gyarapították, az 
adóalapot pedig biztosították. Egészen másként állott a dolog 
az erkölcsi, polgári engedmények tekintetében. A kormány 
azokban a demokratia fenyegető rémalakját vélé feltűnni az 
országban, melytől kényuralmi hajlamainál fogva oly annyira 
iszonyodott. Már a felső tábla tárgyalásai alatt nem alaptalan 
aggodalom szállá meg a szabadelvű reformpártiakat, midőn 
tapasztalák, hogy a kormány egyenes organumai, miként 
elébb a rendeknél a kir. személynök, a kir. tábla s a kor- 
mánypárti követek, ugy most a felső házban a főispánok, a 
zászlós urak, maga a főherczeg nádor is határozottan ellenzik 
a polgári engedmények idézett pontjait. Növekedék aggodal- 
mok, midőn e tárgyról a többi, még ezen országgyűlés foly- 
tában létesíteni szándéklott köz- és magánjogi reformok ter- 
veire tekintének. Mi jót lehete várniok ezekben, ha már azon 
javitások ellen is ellenzéket látának emelkedni, melyek sem 
az aristokratiai sem a monarchiai elvekbe nem ütköztek, sem 
egyik sem másik jogát nem csorbiták; a méltányosság, az 
örök igazság, az égető szükség által pedig egyaránt mellőz- 
hetlenül követeltetnek; s melyeket igényelt néppártolói sze- 
repénél fogva elébb utóbb kénytelen is elfogadni a kormány, 
ha a nép bizodalmát, s a maga atyai jóakaratának fénykörét 
koczkáztatni, sőt elveszteni nem akarja? 

Rosz jóslatu jel vala a kormány válaszára nézve, hogy azt 

a követi utasitások czélba vett változtatásának reményében 
mind későbbre halasztá. Az urbéri törvényjavaslat az 1833-ki 
nov. 19-kén tartott vegyes ülésből terjesztetett fel a király 
elébe, s a válasz arra csak kilencz hónap mulva érkezett le 
az ország rendeihez. 

És az aggodalom sejtelmei, fájdalom, megvalósultak! A 
kormány a törvényjavaslatnak polgári engedményeket tartal- 
mazó, fentebb idézett pontjait visszavetette, azon érvvel in- 
dokolván eljárását, hogy e reformok nem tartoznak az urbéri 
szabályzatba; s mivel sokféle jogviszonyokba vágnak, máskor, 
más rendszeres munkálatban tárgyalandók. 

E királyi válasz s abban kivált a javitás elhalasztására fel- 
hozott indok olynemű volt, hogy abból mindenki világosan 
láthatá, miképen a kormány semmiféle igazán szabadelvű, 
vagy épen radikál reform megerősítésére nem leszen hajlandó. 
Annál szilárdabb eltökélés támadt tehát az ellenzék tagjaiban, 
minden erejöket megfeszíteniök ezen első reform keresztül- 
vitelére: mennél kevesbbé remélhetének egyebekben sükert, 
ha már ebben is erélytelenséget, ingadozást árulnának el. 
Kitartásukat edzé az, hogy ennél nemesebb téren nem küzd- 
hetének a kormánynyal. Itt nem előjog s kiváltság, nem 
osztályuk haszna, s nem is a kormányhatalom gyöngitése, 
hanem a nép millióinak emberi s polgári jogai, szóval, oly 
tárgy forog vala szőnyegen, melynek pártolásából reájok csak 
dicsőség, s melynek gátolásából a kormányra csak árny há- 
romolhat: bátran lehettek tehát követelők s kitartók; sőt ma- 
kacsok követelésökben. 

A vitatkozások tehát mind a két részről ismét nagy hévvel 
kezdettek meg. És Deáknak, Kölcseynek, Bezerédynek, Beőthy- 
nek, Baloghnak és több másoknak kivánt alkalom nyujtatott, 
ékesszólásuk diadalmas erejével kellő világba állítani a nép 
milliói polgári jogositásának szent ügyét, s meggyőzni min- 
denkit annak múlhatatlan szükségéről az ország átalános jól- 
létének emelésére. És azon, a világtörténelemben páratlan 
jelenetnek lőn az ország tanúja, hogy egy részről a kivált- 

ságos magyar nemesség többsége (mert a követek csak utasi- . 1834. 

tásaik értelmében szólhatván, szavuk az egész megyei ne- 

messég többségének volt visszhangja), hogy, mondám, a ki- 

váltságos magyar nemesség többsége a kiváltságok és saját 

osztályérdekök ellen, az elnyomott alsó néposztály érdekeiért 

s jogosításáért —; más részről az atyáskodó szerepéből kie- 

sett kormány a kiváltság mellett, a nép felszabadítása, sze- 

mély- és tulajdonjogának biztositása ellen kelt ki a harcz- 

térre. A nemesség lett, részben legalább, a maga érdeke 

ellen, a jobbágynép bajnokává, szószólójává ; akormány pedig 

a maga ellenségének tekintette a parasztok pártolóját. Ennél 

dicsőbb jelenetet a maga egész történelmében nem képes fel- 

mutatni az aristokratia. Szebb diadalt ennél soha nem ült az 

igazság s méltányosság érzelme. És hasztalan tette mozgásba 

a kormány hatalmának minden eszközeit; hasztalan kisérlé 

meg a vesztegetésnek is többféle nemeit: a szabadelvű ellen- 

zéki többség annál rendíthetlenebb maradt, mivel nem ön- 

érdekéért küzdött, hanem a saját ősei által elnyomott, el- 

hanyagolt, az állam minden terheit egyedül viselő népnek 

kivánt, a maga, igaz, csak látszatos, érdeke ellen is, igazsá- 

got szolgáltatni. E tekintetben, az aristokratiáknak különben 

nem barátai is kénytelenek tisztelettel szólani a magyar ne- 

mességről; s igazságtalanok lennénk iránta, ha ezen, már 

magában is nagy kérdés tárgyalásából néhány beszédet, az 

ellenzék szabadelvű s emberiséges szellemirányának mind 

meg annyi fényes emlékeit, nem közölnénk. Hosszuságukért 

elég kárpótlást találand az olvasó mind e beszédek szépsé- 

gében, — minél fogva azok a magyar ékesszólás ez időbeli 

remekjeiként tekinthetők ; mind azon ismeretekben, melyeket 

azokból hazánk állapotának számos részleteire és sajátságaira 

nézve meríthet. I 
November 10-ke volt, midőn a királyi válasz s$ különösen por Sne 

annak a jobbágyok örökváltságát meg nem engedő pontja na. 

szőnyegre került. Kölcsey, Deák, Beőthy, Klauzál, Bezerédy, 

Balogh, Palóczy, s az ellenzék más tagjai egymással nemesen 

vetélkedve, küzdének a jobbágyok felszabaditásának első szük- 
séges feltételéért, az örökváltságért. A sok szép beszéd közől 
ime a legtanulságosabbak. 

c Valahányszor az örökös megváltásra nézve tagadólag fe- 
lelő királyi válaszról gondolkozom, — mond Kölcsey — 
mindannyiszor kénytelennek érzem magamat emlékezetem- 
mel a közelebb lefolyt három század történetén végig futni; 
s azok folytában a pályát, melyet a magyarországi kormány 
az adózó nép tekintetében állandóan követett, vagy követni 
látszott, vizsgálatba venni. 

« Senki sincs, t. RR. ki nem tudná, miképen II. Wladislaw 
(kit isten haragjában adott a nemzetnek) uralkodván, a job- 
bágyság közönségesen felzendült s iszonyú dúlongásokat kö- 
vetett el. Elnyomattak ugyan, elvették büntetésöket, s a csend 
helyreállott; de nehéz meghatározni, mi vala nagyóbb bűn: 
az-e, mit a jobbágyság undok tettei által elkövetett; vagy az-e, 
mit a nemesség az ezen tettekre szabott büntetéssel véghez 
vitt? Nem értem itt az embertelen kinzásokat, miket Zápolyá- 
nak találékony esze kigondolt; hanem értem azon ország- 
gyülési határozást, mely nem csak az akkor élt jobbágyokat, 
de azoknak még meg sem született s következőleg a bűnben 
még részt nem vehetett maradékait is örökös szolgaságra 
kárhoztatás. Előadván ezután, mit tett háromszázadon át a 
kormány a nép ügyében; miként nyerte meg a néppártfogás 
szinét, a népoltalmazó czimét; miként párosult a népnek a 
kormánybani bizodalma a nemesség iránti idegenséggel; mi 
lassanként annyira növekedett, hogy, bár a kormány e század 
harmadik tizedében az adót és újonczszedést illetőleg, egye- 
nesen a népet terhelte törvénytelen rendeleteivel; a nemes- 
ség pedig annak védelmében bátor elszántsággal lépett fel: 
a jobbágysággal még sem lehetett elhitetni, hogy őt a kor- 
mány nyomja, a nemesség pedig oltalmazza ; — beszédét to- 
vább ekként folytatja : 

«Köz vala a remény, mely az örökváltságnak a kormány 
által elfogadását bizonyosnak hivé. Mert kit illet, inkább, 

mint a nép pártolóját, azon módot, mi által annak tulajdon- 
szerzésre alkalom nyujtatik, két kézzel fogadni. És mi tör- 
tént! Ime felterjesztők az urbéri törvényeket, s az örök- 
váltságról szóló szakaszra tagadó választ nyertünk. S mi 
okból? Mert, ugymond a válasz, e tárgy nem az urbérre 
tartozik. 

« Járatlan volna dolgainkban, ki nem tudná, hogy 1790 óta, 
mióta t. i. a rendszeres munkálatok megrendeltettek s el- 
készültek, valahányszor a kormány előtt nem tetsző tárgy 
hozatott fel, a legmindennapibb mód annak félrevetésére a 
rendszeres munkálatokra igazítás vala. Itt van végre az or- 
szággyülés, melyen e munkák vizsgálatba vétetni elkezdettek ; 
s most a félrevetési mód ugy változott meg, hogy a kedvetlen 
tárgy a már kéz alatti munkálatból a még kéz alá nem jöttre 
igazíttatik. Az ily eligazítás kétségkivül nem egyéb szavakba 
burkolt, de okokkal nem támogatott megtagadásnál, s már 
annyira el van használva, hogy általa elámíttatni együgyűség 
lenne. S én valóban neheztelésem kijelentését el nem fojtha- 
tom, hogy miután e jelen tárgy a képviselői tábla részéről a 
főrendek ellen oly hévvel s oly sok fontos okokkal készítte- 
tett ki: a kormány emberei csak annyira sem tartottak ben- 
nünket méltóknak, hogy fejöket valami más ok kitalálásán 
törték volna. Én tehát ezen okot oknak lenni el nem ismervén, 
reá felelni sem tartom szükségesnek. Mi azonban az elnök 
által a monarchia és aristokratia tekintetéből vett ellenveté- 
seket illeti, ...... általában akarom megvizsgálni: az örökös 
megválthatási jog a monarchia s aristokratia és a népboldog- 
ság elveivel minő viszonyokban áll? Mikor aztán magában ki 
fog világosodni: mi az igazság? Az-e a mit a királyi válasz 
magában foglal; vagy az-e a mi a kerületi szerkezetben áll? 

c Nézzük e választ egész. kiterjedésében; s ha látjuk, mi- 
képen az materialis engedményeket elég bőven ád, moráli- 
sokat pedig általán fogva megtagad: tisztán ki fog tűnni 
egész szelleme. S e szellem csak ez: az adófundust lehetségig 
tisztába tenni s egyszersmind nevelni. E szellem ellen ma- 

gában gondolva, nem mondok semmit; de miután a kir. vá- 
lasz csak ezt és csak ennyit akar, szeretném kérdeni: mit 
tett ez által tisztán az adózó népért? Én ugy hiszem: tisz- 
tán az adózóért semmit, hanem mindent a kincstárért, azaz 
önmagáért. 

c Túl azon tehát, miket Mária Terézia s József császár tette- 
nek, semmi sem vala-e többé, a mit a kormánynak az adózó 
népért tenni kellett volna? Fájdalom, még igen sok van! 
Érzé ezt a képviselő test; s ezért igyekezett a népnek a tár- 
saságban meghatározott állást adni; s előtte a tulajdonszer- 
zést lehetségessé tévén, egyszersmind a szolgaság alóli fel- 
szabadulás utját megnyitni. A kormány ezt nem akarja; s 
igy a három század óta követni látszott haladási pályát egy- 
szerre bezárván, a nemességnek, ki ellen a népet eddig védni 
látszott, tiz év lefolyta alatt másodszor készit alkalmat, azt 
elébbi pártfogója ellen oltalomba venni. 

c Szabad költözést nyert a jobbágy, való; de azért már le- 
het-e őtet szabadnak mondani? Ne engedjük magunkat e szó 
által: szabad, megcsalatni. Ezen epitheton itt a költözést, 
nem pedig a jobbágyot illeti. Szabadon költözhet; de költö- 
zése által szabad nem leszen. Bátran állítom, a királyi válasz 
tartalma szerint, a jobbágy épen azon állapotban marad, mi- 
ben József császár előtt kínlódott. Eltörültetett az örökös 
jobbágyság? Miként? Az adózó elhagyhatja urát. Való; de 
hová mehet? Más urhoz! És mi feltétel alatt? A különbség 
csak ez: eddig szolgált folyvást egy urat; most már szolgál- 
hat egymásután többeket. De szolgálnia folyvást kell, azaz 
örökösen kell. Ő tehát, a királyi válasz állván, örökös jobbágy 
lenni mind eddig meg nem szűnt; s bizonyosan nem is szűn 
meg, csak akkor, midőn a tulajdonszerezhetés örökös meg- 
váltásnál fogva neki megadatván, szolgaságból szabadságba 
saját erejével felemelkedhetik. l 

«À szabadulásnak ez ideig három nyitva álló utai valának : 
ugynevezett manumissiok, polgári birtokszerzés, és nemesi 
jószágra juthatás. 

«À manumissiokat a mi illeti: azok hazánkban elejétől 
fogva szokásban valának, s általok nemcsak egyesek, de egész 
községek szabadúltak fel. Elmondanám, hogy a szabad váro- 
sok ez úton állottak elő; de remélem, lesznek követek, kik 
a tárgy ezen oldalát bővebben fogják felvilágosítani. Czélomra 
csak azt jegyzem meg, hogy a királyi válasz e manumissiokat 
most eltörúlni szándékozván, a szabadulásnak csak hátralévő 
két utai maradhatnak fenn. 

«Szerezzen hát a jobbágy polgári birtokot! De hányadikat 
fogja a szerencse annyira kedvébe venni, hogy faluját, — hol 
parányi adózó birtokot nem szerezhetett, elhagyván, váro- 
sokba mehessen, sok ezereket érő javakat vásárolni? S ha 
ugy, polgári birtokra jutható jobbágy ezrek közől válik egy: 
bizonyosan százezer közől nem fog egy találkozni, ki nemesi 
birtokba léphessen. Mert ha polgári birtoknál szegénység tesz 
akadályt; nemesi birtokra két hatalmas ellenséggel kell majd 
küzködnie: egyik neveztetik incapacitásnak; másik avi- 
ticitás nevet hord. Incapacitás megtiltja őt, mint nemtelent, 
nemesi birtokot vásárlani ; aviticitás megtiltja a nemest saját 
maga javait másnak eladni. E kettős tilalom közt nincs egyéb 
lehetség, mint jószágot a kormánytól venni; melynek joga 
van egy felől a maga javait eladni, másfelől nemtelennek is 
jószágbirhatásra tehetséget kölcsönözni. Nem világos-e, hogy 
az incapacitás és aviticitás elvei közt, a manumissio elvének 
megrontása nem czélozhat egyébre, mint a jószágeladhatási 
jogot kormány monopoliumává tenni, hogy igy a nemesség 
saját ősisége mellett sorvadjon; minden vásárló pedig az 
egyedüli eladó kezeiből lehetségig felrugtatott áron venni 
kényszeríttessék? Egy szóval, t. rendek, látni való, miképen 
e bánásmód mellett a néptömeg legnagyobb számának uri 
szolgálattól szabad birtokra szert tenni lehetetlen leend; s 
azon szerencse kedvenczein kivül, kik vagy polgári vagyont, 
vagy kir. adományt vehetnek, a többi milliomnak szabad- 
ságra más mód nincs, mint ha jobbágytelkét elhagyja s az 
isten szabad ege alá kiáll koldúlni. Mert a kir. valász mellett 

ott vagyunk, hogy Magyarországon, a szabad városi polgáron 
kivül, csak két emberosztály lesz szabad: a földesur, ki a 
helységet birja, s a koldus, ki a helység utczáin, hajadon 
fővel és mezítláb, irgalom és kenyér után kiáltozik ! 

«Mondja meg nekem valaki: miért, mi elvnek következé- 
sében teszi a kormány ezt? Monarchiai elvből talán? Bár- 
mennyit gondolkozzam, én a tettet a monarchia elvével egészen 
ellenkezőnek találom. Monarchiát nép nélkül gondolni nem 
lehet: s hatalmas monarchiát vagyonos nép nélkül hasonló- 
lag nem. 

«Akár belső csend fentartása, akár kül ellenség elleni vé- 
delem forogjon szóban, akár a státus szükségei jőjenek kér- 
désbe: mindenik esetben csak vagyonos nép segíthet. Követ- 
kezőleg vagyonos néptől a monarchiának félni nem kell. Kettő 
van a mitől ő retteghet: vagyontalan nép és oligarchia. Amaz 
csendrontásra hajlandó, mert állapota kínosan nyugtalanító, 
veszteni valója pedig nincs. Emez hatalmas és büszke; s igaz- 
gatni akarván, a monarchia jogait örömest magára ruházná 
által. XVI. Lajos királyi székét Páris vagyontalan népe dönté 
fel: Napoleon császári hatalmát a saint-germaini paloták bir- 
tokosai ásták alá. S ezeken kivül több példákat felhozni szük- 
séges-e? 

«Ne menjünk ily messze. Csak azt kérdem: ugy a mint a 
királyi válasz áll, el van-e véle érve a czél, mit oly világosan 
tűzött ki magának? Tisztában lesz tehát már az adófundus ? 
Bizonyosan nem! Hiszen ott áll még a 1-e 40-mus ; ott álla- 
nak a kényszerített cserék, a kibecsültetések s több efélék : 
mind meg annyi búvó zugok, miknek homályában, a földes- 
uri önkény elrejtezhetik ; s belőle az adófundus mind zavarba 
hozására, mind fogyasztására czélja szerint dolgozhatik. Ha 
a kormány az adófundust teljes tisztaságba tenni kivánja; 
nincs más eszköze: csak az örökös megválthatás. Az adózónak 
megváltott tulajdona csak az, mit illethetetlen adófundusnak 
mondhatunk ; ha ez illethetetlenség a kormány előtt kivána- 
tos, miért annak megtörténhetését akadályozni? 

«Kérdem tovább: az által mit a királyi válasz elfogad és 
kiván, adatik-e az adózónak több, mint eddig kezeiben vala? 
Bizvást mondhatni, nem! S nem vagyunk-e látni kénytelenek, 
miképen abból, a mi most kezeiben van, azon kilencz millió 
népszámhoz képest csekély három-négy millió forintnyi adót 
fizetni nem tudja? Minden törvényhatóság tele restántiákkal : 
s minden törvényhatóság kénytelen az adómennyiséget nem 
ritkán executiok által venni meg. Vajjon meg nem történik-e, 
hogy a kiküldött adóhajtó eljön az adózónak ágyát elvenni, 
vagy hideg őszszel ajtaját leszaggatni? 5 midőn igy a nyo- 
morultnak beteg gyermekei a földön fetrengenek; midőn az 
északi szél kunyhóján keresztül süvöltöz : akkor igen is a két- 
ségbeesés elkeseredésével ragadja el háznépétől az utólsó darab 
kenyeret, hogy árával tartozását szállíthassa. S ezen állapot- 
ban akarja a kormány a népet hagyatni? Nem akar-e neki 
szabadságot engedni, hogy minekutána országot és egyházat, 
megyét és urat, falut és előljárót s az ég tudja még mit min- 
dent fizetni tartozik: legalább az úri, terhei közt minden 
bizonynyal legnagyobb, tartozások alól kimenekedhessék ; s 
ez által a hazában lassanként egy boldogabb s fenmaradó 
terheit könnyen teljesíthető néposztály támadjon? S ezen 
van-e legkevesebb is, a mi a monarchia virágzatát elő ne 
mozdítsa? l 

«Vagy talán az aristokratiának elve az, mely a nép tulaj- 
doni jogait ellenzi? Elhinném t. rendek ha a magyar aristo- 
kratia csak néhány igen kevés számu, s általában gazdag és 


hatalmas nemzetségekből állana: de a mi aristokratiánk sok , 


ezer háznépet foglal magában; s e háznépek hasonlatlanul 
nagyobb része, szegénysége s miveletlensége miatt a néphez 
igen közel áll, s igen nagy szám jobbágytelkekre szorúlván, 
s az újon alkotott törvény által adózásra köteleztetvén, a néppel 
épen összevegyült. Ily aristokratiának elvei a nép tulajdoni 
jogának, mely az ő tagjainak egyik igen nagy részére is jó- 
tékonyan hat, ellenzője nem lehet. Népboldogságnak csak az 
istentől s emberektől elátkozott oligarchia lehet irígye; s 

szerencse, hogy polgári alkotványunk oligarchiát nem ismer. 
Ott igen is, hol oligarchia virágzik, hatalmasan szokott az 
a néposztály vagyonossága ellen dolgozni. Mert jó birtoku 
nép, mint felebb érintém, hatalmassá teszi a monarchiát; s 
e kettő közt az oligarchák, törvény alá szorítva, féktelen ha- 
talmokat elvesztik. Olyan országban nincs módjok a trónus 
körül fellegcsoportként tolongani, hogy a trónus sugárai a 
néphez, s ennek tekintetei viszont a trónushoz el ne jut- 
hassanak. Ott nincs erejök veszélyes nepotismust űzni, s 
az igazgatás minden ágait rokonokkal és creaturákkal meg- 
tölteni, hogy kény szerint uralkodjanak. Ott nem formálhatják 
magokat egyiptomi szent kaszttá, melynek tagjai törvényen 
és igazságon gázolhassanak, s a hozzájok nem tartózokat leta- 
podják. Ily oligarchia elveivel a nép virágzásának előmozdítása 
hogy ellenkezik, azt igen is ugy hiszem ; de ismét mondom: 
a magyar polgári alkotványban az oligarchia idegen. 
«Gondoljuk meg: nálunk az aristokratia tagjai legnagyobb 
részben falukon, az adózók közt elszórva laknak. Már t. rendek 
egy pár száz ezernek milliók közt csendességben élni: ez 
bizonyosan a rnilliók jóakaratától van függésben. 5 hogy e 
jóakaratot csak a kölcsönnös bizodalom teremtheti: a cson- 
grádi tiszteltkövet igen jól jegyzémeg. De bizodalom, állandó, 
nyilt szivű bizodalom lehet-e oly emberek közt, kik ur és 
szolga viszonyában állanak egymáshoz? kik közől még né- 
melyik kiváltságokkal s tulajdon javakkal bir, a nagyobb rész 
azon javakból magát kizártnak szemléli? Példákkal mutassam-e 
meg, hogy a szolga, valahányszor alkalom adatik, urával mi- 
ként bánik? Nem szükség a világ egyetemi történeteiben széj- 
jeltekintenem ; nem szükség a régi Rómából a Spartacus rab- 
csoportait, vagy a németországi paraszthadat, vagy a szent- 
domingói gyilkos jeleneteket felhoznom. Hazánk történeteiben 
a példák s borzasztóbbak mint akárhol. Említem a Dózsa 
vérengző tetteit; tudják at. rendek a József császár alatti 
dolgokat Erdélyben; s ki az, ki még most is borzadva nem 
tekintene vissza a cholera évére, midőn némely megyékből 


Második fejezet. Az 1837/,-ki országgyűlés I. Ferencz haláláig. 375 


a legrettenetesb tettek híre az egész országot keresztűlrázá? 
Felszólítom a kormányt: ily esetekben mi a mód, mely által 
bennünket megoltalmazand ? Talán hóhérpallos és kötél? mik 
a bűnösök ellen fordíttatnak. Nyomorult eszközök ! Mert ezek 
semmivé tehetnek ugyan egyes életet; de itt nem egyesekről 
van szó: itt a szó azon halhatatlan, hódíthatatlan szellemről 
van, mely századok óta most lánggal lobogva, majd hamv 
alatt emésztődve ég. És ezt nem zabolázza meg félelem, nem 
győzi le hatalom ; ezt csak megszelídíteni lehet. Nem egyébbel 
pedig, csak oly közös érdekkel, mely a társaság tagjait egy- 
formán kösse a hazához; s ez érdek csupán két szó: sza- 
badság és tulajdon!» 

«Aztán csodalkozom én, hogy a kormány nem látszik ér- 
teni, mire már két század tapasztalása megtaníthatá vala : mi- 
képen a nép oly fontos a státusban, mire rendkivüli figyelmet 
kell fordítani. Elmultak az idők, mikor az aristokratia állott 
fegyverben, hol a trón mellett, hol a trón ellen ; most kincstár 
és katona a népből jön ki. S nem tudja-e, hogy az adózó 
erővel ragadtatik szülői, hitvese és gyermekei karjaiból, hogy 
midőn hosszu évi katonaságban a polgári élet minden viszo- 
nyaiból kilépve élt, végre, legtöbb esetben, táplálat nélkül 
haza eresztetik ; s a tépett viszonyokat összekötni többé nem 
tudja: vagy tilalmas utakra kényszeríttetik, vagy házról házra 
bujdos koldulni, s a gazdag asztaláról lehult morzsalék után 
kapdos. Ily helyzetben álló népre támaszkodni vajjon bátor- 
ságos-e? S midőn ezt mondom, ellenállhatatlanul tolakodik 
emlékezetembe a szemrehányás, melylyel a bérbenfogadott 
iró, Gustermann, a magyar nemességet illeti : «Mert mi, ugy- 
mond, minden terhet a néppel viseltetünk, azzal oltalmaz- 
tatjuk a hazát; pedig annak hazája nincs, azt az országhoz 
s földéhez semmi érdek nem köti, mert tulajdont neki nem 
engedünk.» Óhajtanám, bár ez az ember most itt lehetne, s 
szemeivel nézné, füleivel hallaná, mily kínos fájdalommal 
küzdünk mi a kormánynyal, mely azon tulajdont a népnek 
megadatni nem hagyja. Bizony kénytelen lenne elpirulni ; 

183. _ bizony kénytelen lenne, a kormány tanácsosihoz fordúlva, 
szemeikbe mondani, a mit Napoleon egykori minisztere egy 
alkalommal mondott volt: «Uraim, amit tesztek, több mint 
vétek, az hiba!» 

« Azonban fájdalmas érzéseim közepette is bizonyos lélek- 
nyugalmat találok abban, hogy a nemességen fekvő százados 
szemrehányás terheit a kormány most saját magára forditá; 
s e tett által felhatalmazva érzem magamat kikiáltani, — s 
ezen kiáltás elébb utóbb az egész hazán keresztül fog zengeni, 
ez a kiáltás elébb utóbb kilencz millió ember kebelét fogja 
dobbanásba hozni — ; mert ime 1834-ben, a magyar nemzet 
törvényjavitó országgyűlésén, a magyar nemesség az adózó 
népnek tulajdonszerezhetésre valahára útat nyitni szándéko- 
zott; s az, a ki ezen jótékony szándéknak ellene vetette ma- 
gát, a kormány volt! Igen is, a kormány volt! A mi minket 
illet: mi a nép iránti kötelességhez e részben mind eddig 
hűvek valánk, s nincs egyéb hátra, hanem hogy annak tel- 
jesitésében továbbra is szent állhatatossággal megmaradjunk? . 

Deák ezé De azon nemes tüzet, azon magasztos, emberi érzelmeket, 
. melyekkel az ellenzék a jobbágyok állapotának javitása mel- 
lett küzdött, semmi sem tükrözheti vissza hívebben, mint 
Deák Ferencz beszéde, melyet különben is, mint a magyar 
szónoklat remekeinek egyikét, hiba volna, legalább is egy 
részében ki nem irnunk az országgyűlés jegyzőkönyvéből. 

c Fájdalmas érzéssel érti, mond a szónok, a kir. válasz tar- 
talmából: hogy ő Felsége az urbéri V-dik t. cz. 2-dik sza- 
kaszában általunk javallott örökös megváltásokat ezen tör- 
vényben kijelentetni nem akarván, legforróbb óhajtásunkat 
semmivé tette. Közel félszázados reménység és fáradozás után 
végre csakugyan összehívta fejedelmünk a nemzet képviselőit, 
hogy belső elrendezkedésünk hiányait orvosolva, boldogító 
törvényeket alkossunk. Nyugtató bizodalommal csüggtek raj- 
tunk minden osztályai a nemzetnek; kezeinkbe tették le 
sorsát azon népnek, melynek itt szólani nem szabad, de mely, 

a hazának súlyos közterheit viselve, tőlünk várja leginkább 


Második fejezet. Az 183?/,-ki országgyűlés I. Ferencz haláláig. 377 


boldogulását. Elhoztuk mi magunkkal a nemzet közóhajtá- 
sait; és ha nemcsak papiroson, hanem kebleinkben is elhoz- 
tuk azokat: mélyen kell éreznünk, mely édes kötelesség, a 
nemzet bizodalmának megfelelve, teljesíteni a nemzet remé- 
nyeit. Akkor midőn e jelen országgyűlésnek kezdetén a rendes 
munkálatok soráról tanácskozánk ; és nemcsak az ország ren- 
deinek többsége, hanem fejedelmünk is mindig a népet és 
ismét csak a népet emlegetve, sürgette az urbéri munkának 
első helyen felvételét: akkor azt hitte szónok is, hogy ezen 
nemzeti közvárakozásnak valódi sikerrel megfelelni s az adózó 
népnek állandó boldogságára irányzott törekedéseink czélját 
érni nehéz talán nem lesz; most azonban, multat és jelent 
fontolóra véve, nem titkolhatja aggodalmát a kétes jövő felett. 

c Kettős volt ezen urbéri munkában a jobbágyok iránt tör- 
vényhozói kötelességünk: t. i. engedmények által tüstént se- 
gíteni a jobbágyok szükségein; de a jövendőre is figyelmezve, 
egyszersmind önérzésöket az emberiség méltóságára emelni, 


és kifejteni a kebleikben szunnyadó hatalmas erőt: az ipar- . 


kodásnak, leginkább szabadság és tulajdon által nevekedhető 
varázs-erejét. 

c E kettős kötelességen alapult az országos rendeknek ur- 
béri munkája; s ezen kettős kötelesség teljesítését vártuk a 
törvényhozásnak másik részétől — a kormánytól is. De, fáj- 
dalom! e jelen k. válasz várakozásainknak épen nem felelt meg. 
Mert midőn tőlünk egy részről új és ismét új engedményeket 
kiván; más részről a népet emelő és boldogító azon csekély 
szabadságot is, melyet mi megadni készek valánk, megta- 
gadja, vagy legalább nem fogadja el; és igy minden enged- 
mények, melyeket a Rendek, nemzeti kifejlődésünk édes re- 
ményében, nemesebb czélokból adtanak, általa nyomorult 
alamizsnává vannak lealacsonyítva. Ugyanazon kormány, mely 
az adózó népnek sorsát oly gyakran emlegette, rajta mind- 
azáltal önhasznának feláldozásával csak ritkán segített ; ugyan- 
azon kormány, mely e jelen királyi válaszban tőlünk ismét 
áldozatokat sürget, de hazánk vérző sebeit, többszöri keserű 

1834. _ panaszaink mellett sem orvosolja ; most is, ugy látszik, csak 
azt akarja, hogy engedményeink által jobbágyaink a k. kincs- 
tárt gyarapító közterheket könnyebben viseljék ; de arra nem 
hajlandó, hogy ezen nép az iparkodásnak és mivelődésnek 
magasabb fokára emelkedve, feltalálja önkeblében tulajdon 
erejének és szorgalmának gazdagon jövedelmező tőkéjét. Pedig, 
ha mindenkor csak alamizsnát adunk, ha egyszersmind a nép- 
nek szorgalmát czélirányos törvények által nem ébresztgetjük : 
kötelességünket csak félig, és félig sem teljesítjük. 

«Mert tekintsünk bár vissza századokon keresztül alkotott 
törvényeink sorára: tapasztalni fogjuk, hogy a törvényhozás- 

. nak ismételt engedményei sem voltak képesek a népet az in- 
ségtől megóvni. Előre látható tehát, hogy az engedmények 
véghatárát még el nem értük ; előre látható, hogy a szegény 
népnek sorsa jövendőben is áldozatokat fog kivánni: ha csak 
törvény által módot neki nem nyujtunk, hogy ezen kérdés 
alatti szakasznak értelmében , a földesuraknak kára nélkül, 
sőt azoknak önkéntes megegyeztével, alku szerint magának 
valamivel több szabadságot és biztosabb tulajdont szerez- 
hessen. 

« De nemcsak a jobbágyok sorsát rosszabbítaná, nemcsak 
azok szabadságát korlátolná ezen örökös megváltások eltil- 
tása; hanem még a földesurak tulajdoni jogait is tetemesen 
sértené. Mert ezen urbéri munkának IV-dik czikkelyében azt 
állítani: hogya földnek tulajdona egyenesen a földesurat il- 
leti; azt mondani, hogy minden jobbágyi adózás a földesur- 
nak kétségtelen sajátja: itt pedig megtagadni a földesurtól 
azon jogot, hogy ezen sajátját önjobbágyainak alku szerint 
szabadon és szerződésileg átadhassa, valóban annyi volna, 
mint a valóságos tulajdonnak minden józan értelmét keserűn 
kigúnyolni , és a tulajdonosnak szabadságát szükség nélkül, 
sőt a közjónak kárával semmivé tenni. Nem azért gyűltünk 
pedig itt össze, hogy a hasnos szabadságot korlátoljuk; ha- 
nem azért, hogy szabadságot terjesztve, védve és erősítve, 
polgártársainkat boldogítsuk. » 


Második fejezet. Az 183"/,-ki országgyűlés I. Ferencz haláláig. 379 


Megmutatván ezután, hogy nem is új és szokatlan az intéz- 1834. 


kedés, melyet a rendek követelnek ; hogy az örökös megvál- 
tások, egyes esetekben, hajdan is divatoztak; miként ezt szá- 
mos szabad mezővárosaink s örökösen megváltott községeink 
létezése bizonyítja; — megmutatván továbbá, mennyit nyert 
ezen örökös megváltások által a földesur, ki ekként a maga 
sajátját oly áron adta el, milyent azért egyébként nem kapott 
volna; és, mi még fontosabb, mennyit nyertek a jobbágyok, 
kik azóta kettőztetett iparkodás által tehetősek , szabadok és 
boldogok; s mennyit nyert végre a közjó, miután azon föl- 
dek a megváltás óta sokkal számosabb, vagyonosabb, mivel- 
tebb és megelégedettebb polgárokat táplálnak, becsökben pe- . 
dig még a közterheket nem viselő nemesi földeket is sokszorta 
meghaladják: ekként folytatja beszédét : 

c Nálok — e megváltott községekben — a népesedés, a faluk 
nagysága, csinosodása és a lakosok vagyonossága folyvást ne- 
vekedik; nálok csak a gondos iparkodást, s az abból szárma- 
zott jóllétnek kedvesen meglepő képét látni mindenhol. Egy 
szóval: a ki ezen községeket közelebbről ismeri, hacsak a 
nemzet kifejlődése iránt minden érzés ki nem aludt kebelé- 
ből, lehetetlen nem óhajtania, hogy bár hazánkban mennél 
több eféle csinos és boldog helységek támadnának. Pedig 
kérdezzük meg bár a szomszéd vidéknek szegényebb lakositól: 
hogy ezen megváltott községek mi által lettek virágzókká? 
Azt fogják sóhajtva válaszolni: hogy azért, mert szabadok és 
szabadság által boldogok! Van igen is a népnek szivében egy 
ösztön, mely ha századokig szunnyadott is, örökre kialudni 
soha nem fog; s ezen ösztön a törvényes szabadság vágya és 
érzete. Nem lehet ezen ösztönt gátló törvényekkel elfojtani ; 
mert végre gátokat rontva, kártékony lehetne féktelen roha- 
nása. De hatalmunkban áll azt, hasznos törvények által a leg- ` 
nemesebb czélra, hazánk nagyságának emelésére s a nemzeti 
szorgalom és erő kifejtésére vezérelni. 

«Ilyen hasznos és czélirányos törvény az említett V-dik 
czikkely kérdés alatti 2-ik szakasza. Ezt tehát félretenni, ré- 

széről véteknek tartaná a nemzet ellen, mely tőlök várja a 
haza boldogságának sikeres eszközlését. De mik is lehetnének 
okaink arra, hogy ezen intézkedést, melyet a földesurak ön- 
haszna tanácsol, a népnek boldogsága sürgetve kiván, törvé- 
nyeink pedig nem tiltanak, egy oly intézkedést, melyből 
eddig is csak áldás és boldogság eredett, most egyszerre fél- 
revessük?» Megczáfolván aztán a királyi személynök által az 
incapacitásból felhozott érveket, s megmutatván, hogy a tör- 
vényjavaslat még evvel sem ellenkezik, igy folytatja : 

c Vagy talán itt is az ősiség törvényeinek erőtetett magya- 
rázatából kivánunk a nemzet boldogságának új akadályokat 
összerakni? Szegény nemzet! a sors átka, ugy látszik , csak- 
ugyan ugy akarta, hogy a magyar soha virágzó, soha igazán 
boldog ne lehessen. Mert ime, századokig küzdött a nemzet 
külső és belső ellenségeinek minden szabadságot eltipró ha- 
talmával; vért és életet pazarolva, századokig küzdött a sza- 
badságért: és midőn harczai elmultak, most midőn a béke 
ölében az egyes polgárok boldogságából kellene kifejlődni a 
nemzet nagyságának, most ime, a nemzet osztályai között 
minden kölcsönös bizodalmat elzáró fal gyanánt, mi magunk 
állítunk fel egy irtóztató rémképet; reáfűzzük a leroskadt 
feudalismusnak hajdan csillogó rongyait; elszigeteljük általa 
hazánkat Európa míveltségétől; félrevetjük miatta még azt 
is, a mit öntapasztalásunk boldogitónak bizonyít: és mi, kik 
büszkén szabadoknak hirdetjük magunkat, nyomorúlt rabjai 
vagyunk ezen rémképnek, mely a nemzeti nagyság kifejlő- 
dését első bimbójában elfojtja, — s ez a rémkép a roszul 
értett, a roszul magyarázott aviticitás. Igazságtalanok volnánk 
elődeink iránt, ha még azt is állítanánk, hogy ők az ősiség 
törvényei által a népet magoktól és a szabadságtól végképen 


` elszigetelni akarták; hibáznánk, ha talán azt hinnénk, hogy a 


jobbágyoknak magokat földesuraik megegyeztével megváltani 
hajdan szabad nem volt. Szerették őseink is szabadokká tenni 
azokat, kik a nép közől magokat tehetséggel és miveltséggel 
kiemelték ; sok földesur hajdan is felmentette jobbágyait, sok 

község örökre megváltotta magát a jobbágyi adózások alól ; 
s igy származtak a szabad községek ».... Miután végre a kor- 
mánypártiak egyéb, jobbára igen gyarló és kicsinyes ellen- 
vetéseit, minő például, hogy az örökváltság némely családok 
pazarlási hajlamát legyezgetné s azokat tönkre juttatná ; hogy 
az örökváltság kérdése nem tartozik az urbéri munkálatba, 
stb. megczáfolta ; ekként fejezé be szép beszédét: . 

c Vétkes mulasztás nem alkotni törvényt, mely a szabad 
és boldog polgárok számát szaporítsa; de olyan törvényt al- 
kotni, mely azok eddigi számát is kevesítse, — oly törvényt 
alkotni, mely azokat is, kik a sors kedvezése által a törvények 
engedelme vagy legalább elnézése mellett magokat jobb sorsra 
emelték, a jobbágyi adózásoknak egykori járma alá ismét 
visszataszítja, nem elmulasztás, hanem oly cselekedet, melyet 
a hazának java épen nem követelhet. Pedig ba javaslatunk 
félrevettetik, ha multat és jövendőt biztosító világos törvény 
által ki nem jelentjük az örökös megváltások szabadságát : 
nemcsak jövőre vetettünk gátot a haza virágzásának ; hanem 
az eddig, boldog és virágzó szabad községek sorsát is kocz- 
káztatjuk. Ha javaslatunk törvénynyé válhatik, fél század 
múlva más fényben, más erőben áll fenn a magyar ; ha ellen- 
ben a k. válasznak óhajtásunkat megtagadó tartalmához já- 
rulunk, az eddig megváltott községek sok ezer lakosinak 
mostani szabadsága is fel van dúlva ; s ezek átka, ezek keserű 
könyei kisérik e jelen törvényhozásunk emlékezetét. A sze- 
gény adózó népnek reánk függesztett epedő tekintete tőlünk 
enyhülést és szabadságot kért vala : mi azonban csak alamizs- 
nát vetettünk neki; de a szabadságot azoktól is készülünk 
elvonni, kik azzal eddig birtanak ; pedig csak ott igazán bol- 
dog és virágzó a haza, hol a földet szabad kezek mívelik ; 
ott erős a nemzet, hol a tulajdont és függetlenséget szabad 
kezek védik» 

E fényes szónoklatok, melyeket a kormány- s conservativ- 
pártiak elv tekintetében meg nem támadhattak, s legfelebb 
azon igen gyarló érvvel ostromolhatának, hogy az örökváltság 

kérdése a királyi válasz értelmében halasztassék el, e napon 
még teljes diadalt vivtak ki. Hasonló szilárdsággal harczolt 
az ellenzéki többség a következő ülésekben a jobbágyosz- 
tálynak teendő két másik engedmény mellett is, miszerint 
t. i. az uriszék hatósága az urbéri perekben eltörültetni, s 
a jobbágyoknak a személy- és vagyonbiztositás megadatni 
kivántatott. A törvényjavaslat e szerint teljes épségében kül- . 
detett ismét át, hozzájárulásuk kieszközlése végett, a főren- 
dekhez. De ezek többségénél, mely a törvényjavaslatot elébb, 
bár hosszu küzdés után, elfogadta volt, a királyi tagadó vá- 
lasz már legyőzte az örök igazság és lelkiösmeret kiáltó szó- 
zatát; s a javaslat a kir. válasz értelmében visszavettetett. 
Időközben pedig a kormány sem maradt vala tétlen. Lát- 
ván, hogy a rendi többséget a válaszában kifejtett gyönge 
érvvel le nem győzheti; s a kanczelláriától e végre megbi- 
zott, folyton Pozsonyban működő Wirkner titkár sem bol- 
dogul fondorlataival, melyekkel az ellenzéki követek néhá- 
nyait körülhálózni törekedék: más, hatékonyabb módhoz 
folyamodott, szétrebbenteni az ellenzéki többséget. Látni való 
volt, hogy e többség el van tökélve, inkább törvény nélkül 
oszlani szét, mint sem az urbéri javaslat leglényegesb pont- 
jait feláldozni. Nehogy tehát a felelőség súlya akár a gyülés 
feloszlatása, akár a javaslat ismételt visszavetése által reá 
háruljon, s a közvélemény ellene zúdulván, a nép tőle elfor- 
duljon: magában a rendek házában akarta megbuktatni a 
kérdést, rájok tolni a közvélemény kárhoztatását, melyet a 
kérdés megbukta maga után vonand. Ezt csak az által lehe- 
tett végrehajtani, ha a nemesség némely megyékben a követ- 
utasitás módositására reábiratik. E végett tehát az ellenzék 
soraiban álló megyék főispánjai s adminisztrátorai Pozony- 
ból hirtelen eltűntek s megyéikben közgyűléseket hirdetvén, 
az urbéri javaslat kérdéses pontjait tanácskozás alá vétették. 
Ez azonban csak forma miatt történt; mert czéljokat már a 
gyülések előtt ügyekeztek csábitásaik s vesztegetéseik által 
elérni a köznemesség kebelében. Ügynökeik, az ugynevezett 

kortesvezérek, általok betanítva, nagy zajt ütöttek a megyék- 
ben, egyenes vádat emelvén a szabadelvű követek ellen: mi- 
képen veszedelmes demokratiai elveket hirdetnek, a reformokat 
a nemesi kiváltságok megrontására, respublikai irányban 
ügyekeznek keresztülvinni az országgyűlésen; minél fogva 
veszendőben van az országnak nyolcz százados aristokratiai 
alkotmánya. És a köznemesség tudatlan vagy elfogúlt tömegét 


nem volt nehéz feladat ilyféle izgatásokkal tévutra vezetni; 


minek az lőn következménye, hogy az utasítások egynémely 
megyében valóban akként módosíttattak, miszerint a követek 
a királyi válasz értelmében legyenek kötelesek szavazni. 

Ily módon csak néhány megye pártolt el ugyan a szabad- 
elvű reform zászlója alól; de e néhánynak színváltozása is 
elégséges volt arra, hogy a szabadelvű reformpárt, legalább 
a fenforgó kérdésekben, kevesebbséggé olvadjon az ország- 
gyülésen. A követek tehát, kiknek utasításai ekként módo- 
síttattak, minden módon ügyekeznek vala reábirni megyéiket, 
vennék vissza utóbbi végzéseiket. Ezek egyike, Kölcsey, ki, 
miként általában a radikál reformnak, ugy a nép polgári jo- 
gositásának is legbuzgóbb, legerélyesebb pártolói közé tar- 
tozott, követi állásának megtartását is e feltételhez kötötte ; 
sőt megyéjének sürgetésére, az év vége felé annak egy köz- 
gyülésére személyesen is megjelent. Elment oda Wesselényi 
is, hogy barátját s benne az ügyet támogassa. A gyülés rend- 
kivül élénk, sőt zajos volt. Wesselényi hevesen kikelt a kor- 
mány eljárása ellen; mi miatt utóbb, mint látandjuk, hűt- 
lenségi kereset alá is fogatott. Mind hasztalan : Szatmár megye, 
valamint a többi elpártolt megyék is, megtartották újabb uta- 
sitásaikal ; s Kölcsey társával együtt még csak bucsúzni ment 
vissza Pozsonyba. A bánat s bosszuság itt a lánglelkű férfiu 
elvesztése miatt közönséges volt, ugy a követi kar szabadelvű 
felekezetében, mint az országgyűlési közönségben. Kossuth 
gyász szegélyzettel küldé szét irott országgyűlési tudósításai 
lapjait. Az ifjuság, mely mindjárt lemondása hirének meg- 
érkeztekor fátyolt kötött, egész politikai tűntetéssel fogadta s 

bocsátá vissza megyéjébe, bucsúbeszédének elmondása után, 
az ünnepelt szónokot s rendíthetlen lelkű hazafit. «Ide jöt- 
tünkkor, mondá e beszédében, többek közt két erős kivánat 
uralkodott lelkeinkben : emelkedést adni az adózó népnek, s 
a földbirtokot állandóbb és biztosabb alapra helyezni. Azt 
hivők, hogy e kettőt megtenni itt az utólsó idő, itt a legszebb 
alkalom: midőn törvényhozás utján, a fejedelem és nemzet 
közti békés tanácskozásban eszközleni lehet azt, a miért máshol 
vérpatakok folytak s inség borított el egész országokat. E hit 
által vezérelve indultunk el országgyűlési pályánkon; és..... 
boldogságot leltünk abban, hogy saját meggyőződésünket 
küldőink óhajtásaikkal párosíthattuk... Megyénk jónak látta, 
a királyi válasz mellé állani;.... mi tehát helyünkről leszál- 
lottunk. . ... Jelszavaink valának: haza és haladás. Kik a 
haladás helyett maradást akarnak, gondolják meg: miképen... 
korszerinti haladás épen maradást hoz magával; veszteg 
maradás következése pedig senyvedés. Isten őrizze meg e 
nemzetet minden gonosztól; isten virraszsza fel e nemzetre 
a teljes felvirágzat szép napját!...» 

Az örökváltságs a törv.-javaslatban a jobbágyosztály számára 
tett egyéb jogi engedmények felett ekkoron már megkondult 
a halálharang ; mert már a tárgyalás befejezése előtt bizonyos 
volt, hogy a fontos peformkérdés meg fog bukni. A szabad- 
elvű követek azonban még az utólsó vitatás alkalmával is csak 
makacs védelem után adták fel az annyi lelkesedéssel pártolt 
ügyet. A kedélyek ingerültségét, mely aztán, több más okok 
is hozzájárulván, az egész országgyűlésen keresztül huzódott, 
semmi sem ábrázolhatja élénkebben, mint magok a törvény- 
javaslat felett tartott utósó beszédek. Közönséges volt a meg- 
győződés, hogy a jobbágyosztály javára adatni szándéklott 
erkölcsi engedményeket leginkább a demokratia rémeitől ret- 
tegő főrendek conservativ pártjának befolyása buktatta meg : 
ezek ellen önték ki tehát ingerültségők egész hevét az ellen- 
zéki képviselők. És ebben még maga Nagy Pál is velök tartott, 
ki egyébiránt, az aristokratiai alkotmány híve, már sokban 

annyira elmaradt az ellenzék többségét képező radikál reform- 
párttól, hogy több kérdésben már szinte conservativ pártinak 
tekinteték. 

c Hogy a különböző néposztályok közt vonandó éles elkü- 
lönzési vonal elveiből, — ugy monda egyebek közt, — egy- 
átaljában nem lehet demokratiát következtetni: mindenki 
belátandja, kinek csak féligmeddig helyes fogalma van a de- 
mokratiáról; miért is azoknak, kik elveim ismételt nyilváni- 
tása után is mindig demokratiáról vádolnak, nem javasol- 
hatok mást sürgetőbben, mint hogy mennél elébb orvosról 
gondoskodjanak. — Hogy pedig azok közől is, kik a kérdéses 
három pontot velem együtt pártolták, senki nem is álmodott 
demokratiáról: azt amaz oligarchák is tudják, kik ilyféle hí- 
reket terjesztenek , s a kormánynak legtisztább szándékain- 
kat is ijesztő rémekként adják elő. Mert habár az oligarchia 
a bölcseségnek kizárólagos birtokában hiszi is lenni önma- 
gát: azért még nekünk is van egy kevés értelmünk, minél 
fogva átláthatjuk , hogy Magyarország a világ minden tarto- 
mányai közt legkevesbbé alkalmas respublikára; miután annak 
külön rangu s nyelvú lakosai egymást a respublikának bizo- 
nyosan mindjárt első- éveiben fölemésztenék..... A nemesség 
szereti alkotmányát s nemesi szabadságát; de annak józanul 
gondolkodó része szereti a földmivelő népet is, mint embe- 
reket, szereti a népet, mely őt táplálja, védi, mely az ország 
terheit hordozza. Egy szóval, az egész nemzet szereti királyát, 
régi fejedelmi házát, szabadságát és a népet; és, néhány di- 
cséretes kivételekkel, csak azon oligarchiát nem igen szereti, 
mely aristokratiai alkotmányunk elnyomása által, a népet és 
nemességet egyaránt megvetve, magát kevélyen az egész nem- 
zet fölibe emelni szándékozik. Azon oligarchiát nem igen 
szereti a nemzet, mely a népet, bár annak nagyobb része 
neki szolgál, nem védelmezi; mely az 1825-ki országgyűlésen 
is ellene volt az adóhátralék elengedésének s a törvénytelenül 
szedett adó jövőrei beszámlálásának. Azon oligarchiát, mely 
szinte azon országgyűlésen eme szavakat: ahogy a nyilvános 

pénztárak megkárositói s az adózó nép elnyomói minden rang 
és méltóság különbsége nélkül keményen bűnhesztessenek» , 
— a törvényből kihagyta. Azon oligarchiát, mely az adó- 
mennyiséget egyre fölemelni törekedik. Azon oligarchiát, 
mely, hogy a maga fényüzését s pazarlását folytathassa, a 
papirpénz értékleszállitása által polgártársai vagyonának nagy 
részét már elnyelte; s mi ezeknek még megmaradt, azt is 
elnyelni törekedik. Azon oligarchiát, mely a nemességnek 
sem barátja, s melynek főczélja magát arrondirozni, mi ma- 
gyarul, körülbelől a nemesség kiirtását jelenti ; s mely e czélra 
oly buzgón törekszik, hogy egyedül a szomszéd Mosony vár- 
megyében, hol a mult század elején 300 nemes családnál még 
több lakott, jelenleg három alig létezik. Ezen oligarchia, 
azon meggyőződésben lévén, hogy a haza boldogsága egyedül 
az ő jóllétökben fekszik, nem is képes boldognak képzelni 
azon országot, melyben a családok milliói, a törvényes sza- 
badság védelme alatt, állapotjuk szerint megelégedve élnek s 
polgári jóllétnek örvendenek. Ezen oligarchia csak abban he- 
lyezi a haza boldogságát hogy, midőn kastélyának ablakaiból 
kinéz: e törvényjávaslat egyik pontja visszavetésének követ- 
keztében, mindent mi látkörébe esik, a maga tulajdonának 
nevezhessen; másik pontja visszavetésének következtében, 
pálczája előtt mindenki remegjen, mindenki kezét nyalja; és 
midőn vagy 30 angol paripával s 300 vadászebbel, a róka- 
vadászaton, a szegény adózó vetéseit legázolja, sehol se talál- 
kozzék egy földmívelő tulajdonos, a ki elég vakmerő lenne, 
az ifju ur lovának kantárát megragadni s Bürgerrel mondani : 
c Du wärest Obrigkeit von Gott? Die Gottheit spendet Segen ; 
Nein, nicht von Gott bist du Tyrann!» 

c Ezen oligarchiának most nem akar fejébe menni az örök- 
váltság. Ő volt az, ki dühében a demokratia nevét feltalálta, 
mi csak szánakozásra méltó; mert bár az örökváltságnak a 
különféle igazgatási formákkal egyátaljában semmi köze, ha- 
nem az egyedül azon igazság követelése, mely a kormányfor- 
mák minden nemeinél a polgári társaságnak legelső feladata : 

mégis ha irányához illő epithetont akarnánk keresni, azt 
egyátaljában nem demokratiainak, hanem tisztán monarchi- 
ainak kellene neveznünk. Innen van, hogy az urbariumnak 
kivált monarchiai behozatalánál az örök szerződések külö- 
nösen pártoltattak ; hogy azokat a kormány azóta is sok eset- 
ben önkényleg s erőszakosan fentartotta: hogy az örökváltság 
a szomszéd Ausztriában, mely tisztán monarchiailag kor- 
mányoztatik, már 1772 óta minden demokratiai következések 
nélkül gyakorlatban van.....; sőt a monarchiailag kormány- 
zott Ausztriában oly paraszt községek is találhatók, melyek 
nemcsak uri tartozásaikat örökre megváltották, hanem az ur- 
tól még allodiumát s minden más jogait is megvették, ugy hogy 
a község most önmaga magának földesura. 

c Meg kell vallanom, hogy én a kormány hozzá nem já- 
rulását meg nem foghatom; s azért teljesen meg vagyok győ- 
ződve, hogy az e kedvező alkalom elmulasztását egykor még 
keserűen meg fogja bánni. Mert mi lehet oly országban, hol 
a birtok legnagyobb részétől nem fizettetik adó, kedvezőbb 
és czélszerűbb a kormányra nézve, mint hogy legalább azon 
birtok, melyen a rendes adóteher fekszik, jótálljon annak 
fizetéséért? Most az adózó föld birtokában a kormány osz- 
tozik e nemességgel, mely miután a magáét elébb behajtja, 
a jobbágyot gyakran képtelenné teszi az adót a koronának 
megfizetni; holott ha a jobbágyi föld az örökváltság által az 
uri terhektől megszabadul, a jobbágy adóját megfizetni is 
képesebbé leend.... 

c De előre is látom, hogy. mind ennek nem lesz hatása 
azon oligarchiára, mely a kormányt a maga bujtogatásaival 
környezi s az egyes vármegyéket elcsábítja. Győzni. fog tehát 
ismét az oligarchia a nemzet tömege ellen, melynek érdekeit 
a magáéinak szünetlen feláldoztatni kivánja, azt állitván, hogy 


ő a trónnak valódi támasza. Szükség azért ezen állítást kissé 


bővebben megvilágosítani....: Hosszan mutogatván ezután, 
miképen a főnemesség a franczia háború korában is, semmi 
hasznára nem, sőt mind a kantonaszedés mind a financziák 

tekintetében, nagy hátrányára volt a kormánynak, — ekként 
végzi beszédét: cHogy a kormány ily támaszainak kedvéért 
a nemzet egész tömegének legszentebb érdekeit feláldozza, 
hihetetlen; s azért teljes bizodalommal remélem, hogy mi- 
helyt e tárgy a törvényalkoltásnak még egyszer elejébe fog 
terjesztetni, felséges királyunk nem fogja hű népét legszebb 
reményeitől megfosztani ». 

De hasztalan volt ott minden okoskodás, hol a többség mes- 
terségesen volt előkészítve. A három nagy fontosságu reform- 
kérdés a december folytában tartott, rendkivül heves ülések- 
ben megbukott; s az örökváltság 26 megyének szavazatával 
22 ellen —, az uriszékek korlátozása 25 szavazattal 23 el- 
len —, a parasztok személyének és vagyonának biztositása 27 
szavazattal 21 ellen a királyi válasz értelmében módosíttatott. 
A december 30-kán tartott országos ülésben, midőn a job- 
bágyok személyét s vagyonát biztosító VIII-dik t. cz. javaslata 
utóljára forgott szőnyegen, Deák, Nagy Pál, Klauzál, Palóczy, 
Beőthy, Balogh, s több más szabadelvű követek még egy os- 
tromot kisérlének meg a kormánypárt ellen, s lelkesedésben 
és ékesszólásban önmagokat is meghaladni látszának, hogy 
a nagy fontosságu t. czikket megmentsék. Az érveket, melyek- 
kel a harcz a két részről folytattatott, leghívebben tünteti 
elő Deák beszéde, melyben az erős logikáju szónok a kormány- 
pártiak főbb indokait sorra megczáfolá. 

«Midőn — ugymond — ezen urbéri Vill-dik t. czikket 
elsőbben olvastam, nem véltem volna, hogy annak tiszta s 
egyszerű igazsága mellett védelemre kelnünk valaha szükséges 
lehessen. Hiszen az 1-ő szakasz csak azt rendeli, hogy tör- 
vényes kihallgatás és birói elmarasztalás nélkül a jobbágyot 
személyében vagy értékében háborgatni nem szabad. S ez 
oly világos alapigazság, mely a polgári társaság helyes fogal- 
mától elválaszthatlan; mert nélküle a társaság közczélját el- 


. érni nem lehet. A 2-dik szakasz pedig hatalmat ád a sértett 


félnek, hogy sérelmének orvoslását a rendes biróság előtt tör- 
vényes úton követelhesse; s ez az előbbinek oly egyenes és 

természetes következése, hogy nélküle a törvény oltalma csak 
puszta és sikeretlen képzelet. Valóban, ha számos esetek el 
nem szoktattak volna az efféléken bámulástól, azon bámulnék 
leginkább, hogy valaha szükségessé válhatott törvény által 
kimondani ezen alapigazságokat, melyeknek törvény nélkül 
is minden ember kebelében létezni kellene. Azonban nálunk 
még igen sok lehető és igen sok szükséges. 

cA kir. személynök és némely követek azt hozták fel ezen 
t. czikk 1-ső szakasza ellen, hogy az már magában hiányos, 
elégtelen és könnyen zavart okozható. Mert tétetik ugyan 
említés arról is, hogy a törvény által megszabott esetekben, 
birói elmarasztalás előtt is szabad a letartóztatás. De mivel 
ezen meghatározott esetek kifejtve és elszámlálva nincsenek, 
könnyen balmagyarázat s félreértés következhetik; s mind 
addig, mig ezen esetek az illető rendszeres munkában egyen- 
ként tanácskozás és határozás alá nem kerülnek, a VIII-dik 
t. cz. rendelkezése nemcsak sikeretlen, hanem káros is. — 
Ha mi csak most állanánk össze legelőször polgári társaságba, 
ha csak most alkotnánk legelső törvényeinket, melyek belső 
elrendelkezésünket és a közbátorságot tárgyazzák: akkor 
igen is fontos lehetne ezen ellenvetés; akkor magam is azt 
kivánnám, hogy a hol a polgárok biztosítása kimondatik, ott 
tüstént elszámláltassanak mind azon esetek is, melyekben a 
köztársaság épen a közbátorság fentartása miatt, rendkivüli 
eszközökhöz nyúlhat és nyúlni kénytelen. De mi már száza- 
dok óta polgári társaságban állunk; vannak belső elrendez- 
kedési törvényeink, melyek a közbátorságot biztosítják ; mert 
mi a társaság köz kincsét, a személy és vagyonbeli bátorsá- 
got is privilegium mellett, kizárólag csak magunk birjuk. 
Az áldott Prime Nonus gondoskodott arról, hogy nemes 
ember önkény és erőszak ellen bátorságban legyen; és kül. 
dőink nem igen vennék kedvesen, ha ezt a [-mae 9-t eltörúl- 
nénk. A magyar törvényhozás időnként meghatározta mind 
azon eseteket, melyekben a nemes embernek rögtöni letar- 
tóztatása szükséges vala; s igy hazánk lakosinak egy osztálya 

már bir azon jussal, melyet a VIII-dik t. czikkben szegény 
adózóinknak is óhajtanánk megadni. Ezt kell tehát minden 
kivételeivel és megszoritásaival a nemzet egyéb osztályaira 
is kiterjeszteni: s a közbátorság szenvedni nem fog; sőt in- 
kább minden polgárra nézve biztosítva lesz. Mert ha ezen 
szabadság a státus czéljával megegyez; ha elegendők a neme- 
sekre nézve azon kivételek, melyeket törvényeink e részben 
tettenek: elengedők lesznek azok a jobbágyokra nézve is; 
ha pedig ott sem elegendők : akkor ott is változtatás és meg- 
szorítás szükséges. Ha azonban engem arról, számos példák 
és köztapasztalás ellenére is, meggyőzhet valaki, hogy a pri- 
vilegium több míveltséget és erkölcsösséget ad minden nemes- 
nek és maradékának, mint a mivel nem-nemes polgártársaink 
élhetnek és birhatnak; ha meg lesz mutatva, hogy a privile- 
gium biztosítja közbátorságunkat: akkor fejet hajtva kész le- 
szek elismerni, hogy az ilyen privilegiált, jó erkölcsű, mívelt 
osztály különös kedvezésre méltó, s a közbátorsági törvények 
oltalmát is mások felett csak ő érdemli meg. 

a Gömörnek érdemes követe például Frankhon és Angol- 
ország törvényeit hozta fel s állitá: hogy ott is, kit a con- 
stabler fején pálczájával megillet, vagy a rendőř letartóztat, 
ellentállni nem mer , habár első pair is. De épen ezen elő- 
adásban felelt meg önmagának érdemes követ ur; mert ott a 
törvények szentsége oly tiszteletben áll, hogy a leghatalma- 
sabb pair szintugy mint a legszegényebb polgár enged és 
kénytelen engedni az őt letartóztató constablernek. Nálunk 
azonban a törvény súlya csak a szegény adózót nyomja. Ál- 
lapítsuk meg azt, hogy a közbátorságot biztosító törvények 
oltalma nálunk is minden polgárra egyformán terjedjen ki: 
s akkor a törvény nevében eljáró constabler nálunk is oly 
tekintettel fog birni, a milyennel most, különösen a magyar- 
országi pairekre nézve nem bir. — Vas vármegyének érdemes 
követe azt állitá, hogy a jobbágy nálunk is minden sértés 
ellen biztosítva van: mert a földesur violentialis per utján 
megboszúlja jobbágya sérelmét. Nem ereszkedem abba, hogy 

az természet elleni dolog, midőn polgári társaságban a sér- 
tett fél önmaga elégtételt nem is kereshet; hanem a törvények 
oltalmának felhivását is urának kegyelmétől kell várnia. Csak 
azt jegyzem meg gyakorlati tekintetből: hogy az eféle violen- 
tialis pörök az összeveszett szomszédok és közbirtokosok kö- 
zött gyakran voltak ugyan a boszúnak eszközei ; de csakugyan 
kevés példa van arra, hogy barátságban élő földesurak egy- 
mást a jobbágy sérelmiért pörbe idéztették volna. Ily esetek- 
ben közönségesen pipa s kártya közben végzik el a földes- 
urak az egész dolgot, gyakran a jobbágy rovására; s a pa- 
naszolkodónak földesura nem egyszer mondotta azt: én egy 
hitvány parasztért szomszédommal, komámmal vagy atyám- 
fiaival összeveszni s perlekedni nem fogok. Ez azon dicsért 
földesuri pártfogás! — Azt is említék némelyek, hogy ezen 
VIII-dik czikkely már azért is hiányos, mert nem az egész 
nyolcz millió nem-nemest, hanem azoknak csak egy részét, 
a jobbágyokat, foglalja magában. Különös valóban ezen el- 
lenvetést ép azoktól hallanom, kik azon esetben, ha e tör- 
vény az ország minden lakosairól szólana, elsők keltek volna 
ki ellene, és bizonyosan azt mondották volna: hogy e törvény 
nem az urbérbe tartozik, mert nem egyedül a jobbágyokról, 
hanem az ország minden lakosiról szól. Én e törvény jótéte- 
ményét minden polgárra kivánom kiterjesztetni ; de minthogy 
az urbérben csak a jobbágyokról rendelkezünk: mindenek 
előtt azokat kell e törvény védelme alá állítanunk. — Árvá- 
nak érdemes követe azt mondá hogy, ha nyolcz századig el- 
lehettek adózóink e törvény nélkül: el lehetnek még egy pár 
évekig. De ez valóban különös egy okoskodás, melyből furcsa 
következtetéseket vonhatnánk. Hiszen évezredekig el lehetett 
a világ a keresztény vallás nélkül: tehát el lehetett volna to- 
vább is. "Öseink századokig nem valának keresztények : még 
sem kárhoztatják őket, hogy azokká lettek. Nyolcz századig 
el lehettek a jobbágyok urbarium nélkül:- mégis igen hasznos 
volt azt a mult század második felében hazánkba is behozni. 

A haszonvételnek szabad eladása századokig nem vala meg- 
engedve; s azt mégis megállapítá a jelen törvényhozás. 

«Én ismételve mondom: ha jó a törvényjavaslat, haladék 
nélkül el kell azt fogadni; mert minden ilyes halogatás a nem- 
zeti közboldogságnak valóságos meglopása. Nem oszthatom, 
— folytatja a szónok keserű gúnyorral, — nem oszthatom 
Somogy vármegye követének véleményét azon egy pontban : 
hogy e tárgygyal sem a birtoklási képesség sem az ősiség 
összeköttetésbe nem hozathatik. Mert ime a t. rendek nem 
valának hajlandók a jobbágyoknak megadni a birtokbeli ca- 
pacitást; de megkivánják nálok hagyni a botbeli capacitást. 
Az aviticitás, minden nemzeti szorgalmat és kifejlődést el- 
fojtva, súlyosan nyom bennünket; de még sem akarják azt, 
ugy látszik , eltörűlni a t. rendek; sőt még a jobbágyoknál 
is meghagyják a nyolez százados botbeli aviticitást, hogyt. i. 
«prout a majoribus suis acceperant,» ezután is ugy 
birják; mert igen szép, igen jóltevő és hasznos elv a régit 
fentartani, csak azért mert régi. -— Tolna vármegyének ér- 
demes követe kérdést tett a kir. meghivó levélben előforduló 
carcta necessitudo» teljesedése iránt. Én megvallom, haj- 
landó vagyok nyomtatásbeli hibának tartani; mert figyelembe 
véve az egész urbér folyamatát, azt látom, hogy a jobbágyot 
földesurához épen nem bizodalom, hanem szükség köti, — 
minthogy egyébként el nem élhet; mert hiszen az ország föl- 
dének örökéből örökre kitagadtatott, és szabad ugyan elköl- 
töznie, de nincs hova költözzék; mert mást mint jobbágyi 
birtokot alig szerezhet. A necessitudo helyett talán inkább 
necessitásnak kellene állani. Azt azonban felette csodálom, 
hogy érdemes követ ur kérdést tehetett az iránt is: hogy a 
földesur és jobbágy közötti kapcsolat mi által fűzetett szoro- 
sabbá? Mert hiszen az V-dik ezikkben ezen kapcsolatot oly 
szorosra fűztük, hogy azt a földesur és jobbágy egyesült aka- 
rata sem képes feloldani, miután az urbéri adózásokat köl- 
csönös egyesség útján sem szabad örökre megváltani. Adja 
isten, hogy ezen szorosra fűzött kapcsolat a nemzeti boldog- 

ságot meg ne fojtsa! Adja isten, hogy az általam említett 
aviticitás és capacitás mostani állása fejünkre áldás helyett 
átkot ne hozzon.» 

Hasonló keserű gúnyor vagy levertség színezi több más 
jeles szónokaink beszédeit is. «igaza van Gömör követének, 
mond Klauzál, hogy nincs nagyobb szerencsétlenség, mint 
ha a nép közt nyugtalanság magvai szóratnak el. De lelke 
mélyében meg van győződve, hogy ezen t. czikk meghozása 
ilyes magvakat nemcsak el nem szórna ; sőt meg nem hozása 
fogja elszórni és növésre gerjeszteni azokat, melyek az isteni 
s emberi igazság szerint meg nem tagadható jogok megtaga- 
dásával már elszórattak. Mindenekben, még a személyes bá- 
torság társadalmi jóvoltában is, privilegiális vonalok választják 
el magyartól a magyart. Ezek szůlik a békétlenséget; ezek 
okozzák, hogy az erőteljes Magyarhon folyvást colonialis ál- 
lapotban sorvad, s nem is fog egyhamar azon polczra emel- 
kedhetni, melyet alkotmányos nemzet létére elfoglalhatna. 
Fájdalom, azonban vannak és igen sokan vannak , kik min- 
den hasznos intézeteknek azt vetik ellene, hogy népünk még 
nem ért meg reá. Adja isten, hogy a kormány, ily értelmű 
tanácsosainak javaslatit soha meg ne keserúlje. A szónok 
azonban e balvélemény megczáfolására elegendőnek látja 
hivatkozni a jamaikai rabszolgáknak adott ama szabadsá- 
gára, hogy törvényes birótól függjenek s azon jogokra, me- 
lyekkel a muszka czár a besszarabiai jobbágyokat 1834-ben 
felruházta ; — s egyenvonalt huz ezek s hazánk népének ál- 
lapotja közt, egyenvonalt, mely a magyar nép állapotát bor- 
zasztó alakban tűnteti elő. 

Még élesebb volt, élesebb a szokottnál is Nagy Pál, kinek 
annál inkább fájhatott a javaslott törvény megbukta, mint- 
hogy már 1807-ben is, törvényhozóink közt első, sürgette 
volt a nép állapotának javitását. «Hallottam, ugymond, hogy 
némelyek azon ok miatt akadnak fel a személyes biztosságnak 
ezen VIII-dik eczikkben kimondott elvében, mivel abban némi 
mocskot vélnek feküdni s olyas vádat, mintha nálunk ekkorig 

a jobbágyok személye törvény által biztosítva épen nem lett 
volna. Én megvallom, hogy vannak nekünk ilyes törvényeink ; 
de ezek hasonlítanak azon törvényekhez, melyekről igy szól 
Horatius: «Malis vetita legibus alea.» Törvény által 
van a koczka tiltva; s úton útfélen koczkáznak. Törvénynyel 
tilalmazzák a békés polgárok személyét sértő kicsapongáso- 
kat; de el lehet rólok mondani: «malis vetita legibus 
in omnes grassandi licentia.» Mit csinálnak sok he- 
lyütt a földesurak s goromba tisztjeik a jobbágyokkal? Szük- 
ségtelen emlitenem. Tudjuk azt is, hogy a szolgabiró, esküdt, 
commissarius sokszor bizony csak ugy «ex abrupto» jól meg- 
vágatja a szegény embert; és fájdalom, gyakran bűntetlenül, 
a katonatisztek is lefelé a káplárig. Ezek, kiknek Ausztriában 
cassatio büntetése alatt tilalmas a paraszthoz csak egy újjal 
is nyúlni, — nálunk, ha bálba mennek, s a forspont nem 
jön hirtelen, jó sort vernek a falusi becsületes biróra. Látjuk 
tehát, minő bátorságban van a jobbágy személye eddigi tör- 
vényeink mellett. Száz meg száz borzasztó eseteket említhet- 
nénk ennek bizonyságául.... Ezen visszaéléseket, ezen égbe- 
kiáltó licentiát meg kell valahára zabolázni. Ő nem is hiszi, 
hogy ezt ő felsége ellenzené, ki Ausztriában, hol önkényes 
hatalommal.... hoz törvényt, még azt sem engedi, hogy va- 
laki tulajdon cselédeit bűntetlenül sérthesse... De más véle- 
ményben van a kormányról. Ha itt ő felsége miniszterei jelen 
lennének, a minthogy alkotmányos országban jelen lenniök 
kellene: megkérdezné őket: nem lappang-e az elhalasztás 
alatt elvetés? S fogják-e et. czikketa juridicumnál pártolni? 
Ha igen, ugy az elhalasztás miatt nem igen aggódnék. De 
több jel ellenkezőre mutat. Ha a kormány csak elhalasztani 
s nem elvetni kivánná azt, nem mozdított volna meg minden 
követ ellene; nem küldötte volna szét a főispánokat, s nem 
fordított volna megbuktatására annyi erőt. Azt kell tehát 
hinnie, hogy a kormány e t. czikket nem csak itt, de egyá- 
taljában sehol sem akarja. Már pedig nem akarni valamit, 
annyi mint ellenkezőt akarni ; vagy is, el nem fogadni e tör- 

javaslatban foglaltatik, ellenkező történjék. Fordítsuk meg 
tehát e t. czikket, s látni fogjuk, mi a kormány szándéka, s 
mit engedünk meg, midőn e czikket elejtjük. A szóban forgó 
VIII. t. czikk megfordítva igy állana: c A jobbágyokat nem- 
csak törvényes biráik, hanem bárki más is, és nemcsak rendes 
kihallgatás és megitélés után, hanem kihallgatás és itélet 
nélkül is mind személyeikben mind vagyonukban megsértheti, 
elfoghatja és testi büntetés alá is vetheti.» Nem volna-e ily 
törvény rettentő igazságtalanság még akkor is, ha egy de- 
portált rablókból álló coloniának hoznánk törvényeket?.... » 

De mind hasztalan; a szabadelvű párt állhatatos tagjai 
hiában szóltak az észhez és szívhez, hiában czáfolták meg a 
gyönge ellenérveket és önték ki a maró gúnyor választó vizét 
ott, hol a kormány mesterségesen, fondorlat és csábitás által 
készített többséggel állott elő. A szám hatalma győzött. Ba- 
logh János azonban a már kétségtelen kimenetelű végszavazat 
előtt még egyszer felszólalt ; nem többé a már lehetetlen dia- 
dalért küzdendő, hanem a közügyek s a törvényhozás hely- 
zetét ábrázolandó. Szónoklata mintegy halotti beszéd gyanánt 
tünik elő azon fényes remények sírja felett, melyekkel magát 
a szabadelvű reformpárt az országgyűlés kezdetén a hon új- 
jászületése tekintetében kecsegtette. 

c Elveszett immár, ugymond, az általunk javasolt V-dik 
urbéri t. czikk 2-dik szakasza, (az örökváltság) mely, ha 
megáll, egy új dicső korszakot vala teremtendő a hazában; 
elvesztével pedig örökös szolga most már a magyar jobbágy, 
s a XIX-dik században is csak ott áll, hova őt elődeink bu- 
zogányai tasziták. Elveszett a VII-dik czikkely is (az uriszé- 
kek korlátozása) s annak elvesztével hazánkban a legszámo- 
sabb felekezetnek birósága a részrehajló igazságnak képrajza 
marad. El fog veszni, a mint látni lehet, nem sokára a VIII-dik 
t. czikk is, mely a jobbágy személyét biztosítaná; s elvesz- 
tével a kegyetlen földesur kínzó pálczája gúnyolva neveti ki 
az azt széttörni akarókat. Ily nagy, ily rémitő veszteség után, 

midőn keblemből szívemnek három kedvencze irgalom nélkül 
kiragadtatott, engedjék a t. rendek, hogy az egész urbér felett 
elmondjam hattyuénekemet. 

«Midőn a jelen országgyülés kezdetén a tanácskozás soráról 
vala szó, a többséggel én is arra szavaztam, hogy az urbéri 
munkálaté legyen az elsőség; mert, látván hazánkban több 
millió polgártársaimnak sajnálatra méltó sanyarú állapotát ; 
hallván az országgyűlést nem sokkal megelőzött öldöklő nya- 
valya alatt az adózó népnek némely megyékben elkeseredését ; 
tartván az ebből származható kétségbeesés borzasztó követ- 
kezéseitől : a milliók jövendő boldogságának alapját mentől 
elébb megvetni, s igy a földesur és jobbágy között még ugyan 
csak rejtett, de talán nem sokára kitörhető ellenségeskedésnek 
okait gyökerestől kiirtani kivántam. És ennek valósultát an- 
nyival inkább remélheténk, mert hiszen a kormány maga is 
a kir. előadásokban sok szép szavakba burkolt igéretek ke- 
csegtetésével ugyan ezt látszék kivánni. A nemzettől annál 
többet várhatánk, minthogy hazánknak egy jeles fia lángész- 
szel és hazafiui lelkesedéssel teljes iratai által a felvilágosodás 
fáklyáját jóval ez országgyűlés előtt meggyujtotta. Minden 
gondolkodó embernek, minden társaságnak kedvencz tárgya 
lőn a jobbágyoknak adandó engedélyek; sőt ugy látszék, 
hogy a megyék és megyebeliek a szabadelvűség és nagylel- 
küségben egymást nemcsak elérni, hanem meghaladni is ve- 
télkednek. Magam, lelkes küldőim által a legszebb utasitá- 
sokkal ellátva, jövék e jelen országgyűlésre. 

«És a t. rendek meg is feleltek nemzetünk várakozásának ; 
mert habár sokat kellett is küzdenünk a főrendekkel: végre 
csakugyan, az ő megegyezésők hozzájárultával is, oly urbéri 
czikkelyek küldettek fel ő Felsége jóváhagyása alá, melyek a 
jelen század szelid lelkének, a magyar nemzet nagylelkűsé- 
gének s a törvényhozó test érett megfontolásának szüleményei 
valának. S miután mind ez megtörtént, a nemzet boldogsága 
egyedül a király válaszának kegyességétől függött, melyre 
neki a rendek jó alkalmat nyujtottak. 


Második fejezet. Az 183"/,-ki országgyűlés I. Ferencz haláláig. 397 


cNagy volt a remény, feszült a varakozás. És ime, mi tör- 
ténik? E folyó. évi aug. 28-kán minden hazafi dobogó szívvel 
sietett az ország házába, hol a királyi válasz rettentő villám 
és mennydörgés közt felolvastatott, — mintha foglalatján 
magok az egek is boszankodnának ! És oh, fájdalom, a nemzet 
s főkép az adózó nép legszebb reményei egyszerre meghiu- 
súltak ; s a kikelő szép új világ derültét ismét sötét felhők 
boríták. Mert miután a királyi válasz a három legérdekesb 
törvényre nézve tagadó vala, bár a királyi válaszok nem birnak 
is kötelező erővel: a tapasztalt hazafiak jól tudták, hogy e 
válasz a nemzet legerősbnek látszó intézetét is képes gyöke- 
restől felforgatni ; tudták, hogy a kir. válasz oly varázserővel 
bir, hogy nem ritkán a legszilárdabb hazafit is képes meg- 
szédíteni ; tudták, hogy a kir. válasz sokakra nézve oly vezér- 
csillag, melynek utmutatásához szokták szabni minden lépé- 
söket. Igazolva is lett méltó félelmök; mert a kir. válasz 
következésében kiteríttettek itt s az egész hazában minden 
hálók az V-dik, VII-dik és VIII-dik t. czikkek elfogására; s 
dolgozni kezdének mindenfelé a kormány ügynökei ; lótottak- 
futottak alá s fel a főispánok, s ezek teremtményei mindenütt 
arról fecsegtek, mily veszedelmes ezen országgyűlés iránya ; 
bennünket, kik emberbarátok vagyunk, demagógoknak, ul- 
tráknak, jakobinusoknak és isten tudja, mi mindennek ne- 
veztek. Szóval, egyik rész a kormány kivánatának teljesité- 
seért "mindent elkövetett; mig a másik rész, nem sejdítvén 
a jövendő veszteséget, csupán ügyének szentségére támasz- 
kodott. És ime, oly urbéri törvények állanak előttünk, me- 
lyekről bátran azt mondhatom, hogy azokat nem annyira az 
országgyűlés, mint a bécsi kabinet és annak befolyása alkotta. 

«igy vész el hazánkban minden nemzeti ügy, s igy fog 
elveszni mind addig, mig az országgyűlés ugy marad alkotva, 
a hogy most áll; mig t. i. a kormánynak és a főrendeknek 
korlátlan vetója lesz, mig a vármegyék önállóbbak, a kir. 
városok függetlenebbek nem lesznek, mig az egyházi rend 
a világi törvényhozásban részt veszen, mig minden hivatalok 

kiosztása a kormány kezében marad, és ezek által a nemzet 
meggátoltatik, serdülő erejét lehetőleg kifejteni. Mikorra 
lehet pedig remélni, hogy e kifejlés létesüljön oly országban, 
hol két évig tartott tanácskozások után sem lehetett eltörleni 
a jobbágy szolgaságát s a földesur önbiráskodását, biztosítani 
a parasztok személyét? Bizonyára örülhetnek a kényuralomból 
származott válasznak, kik minden nemzeti haladást veszélyes- 
nek tartván, az egy helyen veszteglésnek barátjai; örülhetnek, 
kiknek az önhaszon lévén bálványok, készek ennek a nemzet 
legszentebb jogait is feláldozni; kik a milliók milliárd köny- 
cseppeit csak közönséges viznek tekintik. 

«Miként Európában mindenütt, ugy hazánkban is feltámadt 
az elvek harcza: szívemből kivánom, hogy az szuronyok és 
torlaszok nélkül vívassék ki. De gondolják meg a politikai 
régiségek szeretői, hogy minden nemzetben a nagy többség 
áll velök szemközt, melynek türelmével visszaélni, messzebb 
vezetne, mint a meddig a reformpártiak, századunk szelíd 
intéseinek engedelmeskedve, jutni akarnak. És igy talán ta- 
nácsosabb volna nekik, mig idő van, egy eszélyes capitulatio- 
ról gondolkodniok, mintsem az ostromnak, melyet sokáig 
ki nem tarthatnak, ellentállva, mindent koczkáztatniok. 

«Hallám több ízben a jelen országgyűlés alatt említtetni, 
hogy ha keblünkben nem fejlett volna ki oly nagyon a de- 
mokratiai elv: a kormány és a főrendi tábla is hajlandóbb 
lett volna az általunk ajánlott morális engedélyek elfoga- 
dására; de miután mi a demokratiai elveket igen világosan 
kimondtuk: ők ezen engedményeket nyolcz százados alkot- 
mányunk megrázkódtatása nélkül el nem fogadhatták. Tehát 
oly gyönge lábon áll már a magyar aristokratia, hogy azt 
három urbéri törvény megrenditheti? Vagy a jobbágy örökös 
szolgasága, a földesur biráskodása s a pálcza önkénye azok 
az alapok, melyeken a magyar alkotmány nyugszik? Ha ez ál- 
lana, ugy a magyar alkotmányt nem aristokratiának , hanem ari- 
stokratikus despotismusnak, oligarchiai zsarnokságnak, vagy 
oly valami szörnyetegnek kellene tartani, melynek fogalmát 

zonyára , ezen észrevétel puszta merő ürügy s oly vékony 
hálózat, melyen keresztüllátni nem nagy ügyességbe kerül. 
Egyébiránt is, nem igen lehet már a nemzeteket s a nagy 
közönséget oly könnyen rászedni. Valódi oka annak, miért 
vonakodik a kormány, a felső tábla s az egyházi rend a mo- 
rális engedményeket elfogadni, nem más mint, hogy a kor- 
mány a nemzeti erő növekedése által a maga széles hatalmá- 
nak megszoritásától fél; a főrendek attól rettegnek, hogy az 
általok bálványozott aristokratiai elveket századunk elvei ve- 
szélyeztetik, s ezek az Ő oligarchiai kevélységöket s nagyra- 
vágyásukat korlátozandják ; az egyházi rend meg azon kőszál 
beszakadásától remeg, melyre Péter az egyházat építette. És 
igy ezen hármas szövetség kicsinyben ugyanazon czélra töre- 
kedik, melyet magának az európai szövetség nagyban tűzött ki. 

«Nekem pedig, mint az ellenzék tagjának, — melynek ko- 
porsóm zártáig tartó hívséget igérek, czélom az, hogy e jelen 
veszteség által el nem rettentetvén, a szenvedő emberiségért 
addig fáradozzam, mig az említett elvek harczában legalább 
azon remény hajnala nem virrad, hogy a mi táborunkban is 
fog valahára lobogni a győzedelem zászlaja, melynek látására 
a most szenvedő milliomok szemei a rájok nézve régtől fogva 
száraz magyar földet örömkönyekkel fogják áztatni.» 

A szabadelvű reform bajnokai azonban még az által sem 
engedék magokat a térről egészen leszoríttatni, hogy a ki- 
rályi leirat a többség által elfogadtatván, a VIII-dik t. czikk 
tényleg megbukott: más módot kerestek, hogy, mi az elejtett 
czikkely lényegét képezé, a jobbágyok személyét az önkény 
ellen némileg biztosítsák. Az ülés végén Deák Ferencz a tárgy 
felett még egy kerületi tanácskozást kivánt; mert, ugymond, 
a királyi leirat tartalma sokkal fontosabb, mintsem hogy a 
VIII-dik czikkely elvetése csak igy pusztán és szárazon ki- 
mondathatnék. Az is fontos dolog, mi fog e czikket illetőleg 
a feliratba tétetni, s mit fognak a rendek talán különben is 
szükségesnek itélni. 

E kerületi tanácskozásban tehát, mely január 2-kán tar- 
tatott, Deák előadá: miképen ő felsége, bár a VIII-dik czik- 
kelyt nem fogadta el; válaszában mindazáltal oly elvet mon- 
dott ki, mely a jobbágyok önkény elleni biztosítására nézve 
a rendek feliratának lényegével megegyez. A királyi válasznak 
ugyanis ekként szól az illető pontja: «Ő felsége kivánja, hogy 
alattvalóinak mindegyike, tehát a parasztok nagy számu osz- 
tálya is, mind összetesen, mind egyenként, nemcsak földes- 
uraik iránti viszonyaikban, de minden más részről is minden 
önkény ellen védve, személyökben s vagyonukban kellő biz- 
tosságban éljen. » A magyar törvényekben, ugymond, nincs 
még ennél szebb és dicsőségesebb elv ; ne mulaszszák el tehát 
a rendek azt szóról szóra beigtatni a VII-dik t. cz. 5-dik 
szakaszába, mely különben is az urbéri viszonyok körüli 
kicsapongások megzabolázását czélozza. Az inditvány ellen 
emelkedtek ugyan a kormánypárt részéről olyféle ellenve- 
tések, mintha az ellenkeznék ama végzéssel, mely által a 

elfogadta, s feliratba tenni határozta: hogy ezen átalános elvet 
a jobbágyok önkény elleni biztosításáról a törvényhozó ha- 
talom egyesült megállapodásának tekinti; azt tehát állhata- 
tosan fentartván, valamint itt az urbéri viszonyokra tényleg 
alkalmazta, ugy minden egyéb viszonyokban is részletesen 
fogja az illető helyeken alkalmazni. A fő rendek azonban 
egy ideig még vonakodtak elfogadni ezen elvet; s már már 
félni lehetett, hogy a jobbágyok önkény elleni biztositása az 
urbéri törvényekből végkép kimarad s a törvénykezési mun- 
kálatra halasztatik. Midőn pedig ebben az ellenzéssel végre 
felhagytak: más pontokra nézve mind újabb és újabb nehéz- 
ségeket támasztottak a rendi tábla szabadelvű javaslatai ellen. 
«Az urbér végtárgyalásban áll — irá egy levelében, január 
21-kén Kölcsey — de veszteségünk benne kimondhatatlan. 
Ki fogja, s mi fogja azt kipótolni? Nekem reményem nincs ! » 

A népszabadság magasztos lelkű bajnoka, mióta megyéjének 
megváltoztatott utasítása meggyőződéseivel ellentétbe jött, e 

végtárgyalásokban részt nem vett többé ; s az országgyűlésen 
is csak azért maradt még egy ideig, mivel remény kecsegteté, 
hogy a közelebbi megyei közgyülés visszavonja elébbi sajná- 
latos végzéseit. De helyt állottak a szabadelvű reform többi, 
még le nem nyűgzött előharczosai , ernyedetlenül védelmezők a 
főrendek ellen a jobbágyok számára tervezett engedményeket. 
Ugyanaz napon, melyen az elcsüggedés Kölcseyvel az idézett 
szavakat iratá, Nagy Pál, türelmét vesztve, megint éles sza- 
vakban adott kifejezést a szabadelvű párt neheztelésének a 
főrendek huzavonása s kicsinyes akadékossága miatt. «Sok 
országgyűlésen voltam már jelen, — kiálta fel egyebek közt, — 
de a dolgok ily tárgyalását lehetőnek sem álmodtam. Hetek 
alatt teszünk annyit, mennyit egy nap kellene végeznünk. 
Unalom nélkül ezt látni s hallgatni alig lehet. S ezen szo- 
morú helyzetnek egyedüli oka a főrendek táblája. Mit czif- 
rázzák a dolgot a főrendek! Miért nem mondják ki egye- 
nesen, a mit üzenetökből különben is kézzel foghatni: hogy 
az uri széket, s ott a földesuri despoticus hatalmat minde- 
nekre nézve a régi lábon kivánják fentartani. Es még a ki- 
rályi resolutiára mernek hivatkozni! Pedig ha ez lett volna 
ő felsége akarata: azon tanácsos kenyeret nem érdemelne, a 
ki ezen akaratot a jobbágynak oly világosan kedvező szavakkal 
fejezte volna ki, mint a resolutióban áll. Ez méltatlan, ez 
hallatlan eljárás, melyet a főreridek követnek. Arra akarják-e 
a nemzetet kényszeríteni, hogy ezen sikerre miattok nem 
mehető diétának eloszlatásáért minden megye repræsentál- 
jon? Hogy munkálkodásinkat király és nemzet egyiránt meg- 
únja? Azt akarják-e, hogy mindenben a nekik kedvező régi 
zavar maradjon fenn, s hogy még az igazságszolgáltatás hiá- 
nyait se orvosolhassuk e diétán? Én ezt valóban elhiszem. 
Jól esik nekik a lassu perlekedés; mert birtokában vannak 
az elszegényedett nemesség jogainak. A mi rosz van institu- 
tióinkban, birói, igazgatási rendszerünkben: mindenből hasz- 
not vonnak ; s azért minden javitásnak ellene szegzik magokat. 
Ha a szegény népnek anyagi engedélyt akarunk adni: a föl- 

desuri tulajdon sérthetetlenségét emlegetik, s még abból is 
regálét akarnak csinálni, a mi soha sem volt az, mint a bolti 
jog. Ha morális concessiokat javaslunk: felkiáltanak, hogy 
ez revolutiora vezet; s a dolog vége csak az: maradjon a 
régi rosz! Ő felsége segiteni akar a nép bajain : megmondotta 
ezt kir. előadásaiban, megmondotta a diéta elején személyesen 
vele szólott követeknek; mi segíteni, mi javítani akarunk : 
s mind ez hasztalan szándék, hasztalan ügyekezet. És hol 
találjuk ezeknek okát? A főrendekben, táblájok hibás szer- 
kezetében stb. 

Az élénk, ingerült vitáknak azonban végre mégis csak 
lett egynémi jó eredménye. Urbéri törvénynyé az utóbb be- 
következett királyi sanctio által nem egyedül azon anyagi 
engedmények váltak, melyek, mint fentebb elszámlálók, a 
jobbágyok némi terheinek megszűntetésére s a többieknek 
szabályozására szorítkoznak; hanem ezeken felül, a rendek 
által eredetileg javaslott, de megbukott morális engedmények 
pótlásául is, nyert a jobbágy némi előnyöket. Az örökváltság 
helyett két pontban adatott neki némi kárpótlás: egyik az, 
hogy ha költözni akar, nemcsak házát s a javitásokat, hanem 
a haszonvétel jogát is eladhassa; a másik pedig, hogy földes- 
urával akár ideiglenes, akár örök szerződést köthessen, adózá- 
sainak és szolgálatainak évenként fizetendő összeggel megváltá- 
sára ; anélkül mindazáltal, hogy jobbágyi viszonyaiból egészen 
kibontakozhassék. Végre, gazdászati javítás végett megenged- 
tetett, hogy az eddig urával közösen használt legelő, a földesur 
vagy a jobbágyok többségének kivánatára elkülöníttessék ; 
akár ugy, hogy a községre eső rész a jobbágyok által azon- 
túl is közösen használtassék; akár hogy minden jobbágy, 
külön kimetszve, telkével egy tagban, kapja meg a maga le- 
gelőilletményét. Ezen illetmény, a vidék különfélesége szerint, 
négy és huszonkét hold közt változhatik. Az uriszék is újon- 
nan szabályoztatott oly módon, hogy urbéri perben ezentúl 
a földesur vagy annak tisztje, a biráskodó széknek sem el- 
nöke, sem ülnöke ne lehessen; hanem egy megyei táblabiró 

elnöklete alatt két törvénytudó egyén biráskodjék, kik e mű. 
ködésük előtt a birói eskü letételére kötelesek. 5 végre a 
jobbágy személyének javaslott teljes biztosítása helyett oly 
czikkely vétetett fel a törvénybe, mely ama biztosítási elvet 
kimondván, a botoztatási jogot a földesuraktól elvette, s po- 
liciális kihágás, vagy urbéri vétség esetében azt egy naptól 
háromig tartható börtönzéssel helyettesítette; súlyosabb ese- 
tek az uriszékre utaltatván. 

Bár ekként a maga czéljait a föld és a nép biztosított sze- 
mélyes szabadságára nézve nem érte is el teljesen a reform- 
párt; tagadni mindazáltal nem lehet, hogy az új urbéri tör- 
vény, a szenvedett módosításokkal is jelentékeny javulást 
eszközlött a jobbágyok állapotában. Ha nem nyert is a paraszt 
szabad személy- s birtokjogot; de nyert jogot a haszonvétel 
eladására, földjeinek tagositására, legelőjének elkülönzésére, 
.adózásai és szolgálattételei tetemesen kevesbíttettek és sza- 
bályoztattak; s mi a legfőbb, a földesuri önkény ellen mind 


személye mind vagyona, legalább is némi részben, biztosít-, 


tatott. 

A reformpártiakat azonban mind ez nem elégítette ki; 
miért is az urbéri munkálat befejezése után oda fordíták tö- 
rekvéseiket, hogy kárpótlásul a ki nem vívhatott polgári jo- 
gokért, az urbérieken kivül egyéb anyagi terheit is lehetőleg 
könnyítsék. E végett három, részben igen fontos, már az ur- 
béri munkák alatt is megpendített tárgyat hoztak ismét sző- 
nyegre, ugymint: a papi tizedet, a jobbágytelken lakó neme- 
sek adózását, és az országgyűlési költségeknek kizárólag a 
politikai jogokkal felruházott s a törvényhozásban is képvi- 
selt osztályok által való kiállitását. 


1834. 


Az egyházi tizedet, minthogy az jelenleg már, eredeti Az esri 


rendeltetése szerint, sem a népnevelésre , sem az ország vé- 
delme végett hajdan szokásban volt. főpapi banderiumokra 
többé nem fordittatott, hanem, nagyobb részben, csak a kü- 
lönben is gazdagon ellátott főpapság jövedelmeit növelte, — 
nemcsak a protestáns követek általában, hanem a katholiku- 





1834. 
-hogy miután a főpapság a községek tizedének nagy részét, 

sok közől is számosan óhajták vala eltörültetni. Igaz ugyan, 


még a mult században, örök szerződés mellett, jobbára igen 
csekély áron, a földesuraknak adta haszonbérbe; számos 
nagy család pedig a tizedjogot egyenesen királyi adomány 
által birta jószágain: a tized általában véve, inkább a földes- 
uraknak, mint a papságnak vált hasznára. De a jobbágyra 
nézve az teljesen közönyös volt, hogy kié tulajdonkép a tized : 
neki meg kellett azt adnia, bár kinek erszényét gazdagítja is 
az ő adója. Több megye ennél fogva a tized egyszerű eltő- 
rültetését kivánta követei által szorgalmaztatni. Az ily érte- 
lemben teendő indítványnak azonban semmi kilátása sem 
lehetett a sükerre; nemcsak mivel több vidéken az alpapság 
is osztozott a tizedben, melyet, különben sem gazdag ellátta- 
tása mellett, e jövedelemtől kárpótlás nélkül megfosztani nem 
látszék méltányosnak; hanem, mivel előre látható vala, hogy 
azon megyék követei, melyekben a tized, haszonbérlet czímén, 


: jobbára a földesurak által szedetett, az inditványt nem fogják 


pártolni. Kölcsey azonban még az 1834-ki aug. 19-én mégis 
inditványba tette annak teljes megszüntetését. De már a ke- 
rületi ülésben is csak 16 megye s a kerületek pártolák az in- 
ditványt. Többséget, ugymond maga egy levelében, az eltör- 
lésre nem remélhetni ; de azt igen, hogy a dézmaváltság, s a 
haszonbérlésben a dézmaadó nép elsőbbsége meg fog állít- 
tatni. Reménye azonban ebben sem teljesedett; s aug. 22-kén 
csak a kényszerítő megváltás, melynek kulcsát az országgyű- 
lés utóbb dolgozná ki, ment 34 megye s a kerületek szavaza- 
tával végzésbe. Első lépésül tehát elégnek láták a reform- 
pártiak, legalább azon részben szűntetni meg a tizedet, melyben 
azt a méltányossággal semmi tekintetben nem láták megfér- 
hetőnek. E végett négy külön inditvány hozatott szőnyegre. 
Pest megye követe a pusztákat, Somogy követe a jövőben né- 
pesülendő helyeket kivánta kivétetni a dézma alól. E két in- 
ditványnál, melyek kevés ellenzőre találtak, sokkal hevesebb 
vitákat okozott a Soprony város és Nógrád megye követei 

által tett inditvány, melyeknek elseje a királyi városokat, 
másodika a protestánsokat kivánta felmentetni a dézmafizetés 
alól. , 
Mind a két inditványt erős érvek támogatták. Mi a királyi 
városokat illeti: ezek a felett, hogy a néppel együtt adóztak, 
még a nemességre háramlani szokott terheket, a subsidiu- 
mokat, felkelési költségeket s több efféléket is együtt viselték 
a nemességgel. A nemesség, mely hajdan a nép többi osztá- 
lyaival együtt fizette a dézmaadót, magát az alól már több 
század óta felmentette: a következetesség kivánta tehát, hogy 
e teher alól a városok is kivétessenek, melyek törvényeink 
szerint kétségtelen nemeseknek ismertettek, s mint ilyenek 
a nemesi terhekben is osztoztak. A szabadelvű követek nagy 
része pártolá az inditványt; mivel kivált a városokba helyez- 
ték a nemzet boldogabb jövendőjének reményét; ezekben lá- 
ták a magot, melyből a nemzeti ipar és miveltség egykor 
kifejlendő leszen; ezekben az alapot, melyen egy népszerű s 
biztos garantiák oltalmában nyugvó polgári alkotmány épü- 
letét felemelni lehetend; ezekben a lépcsőt, mely által ne- 
mességünk a néptömeggel kapcsolatba jöhet: és azért már 
most igyekvének közelíteni magokhoz a városokat, kiemelni 
őket e közelítést akadályozó terhek alól. Az inditvány mind- 
azáltal, csak 18 megye által pártoltatván, megbukott. ._ 
Átalánosabb pártolásra talált a protestánsok felmentése az 
egyházi tized alól, Az ok ugyanis, mely miatt még nem lát- 
szék lehetőnek a dézma átalános eltörlése, abban feküdt, hogy 
az a papság tartására van rendelve; mire jelenleg más alapot 
nem lehetne kimutatni. Ezen okból pedig teljes következetes - 
séggel folyt ama tétel is: hogy tehát azon felekezet, mely a 
maga egyházi embereit sajátjából tartja, más különböző egy- 
ház embereinek tartásától kiméltessék meg. És valóban is 
ezen ok szolgált indokául azon törvényeinknek, " melyek az 


1) Uladisk. Decret. I. art. 45. Decret. IV. art. 29. Továbbá 1569: 28. 
1574: 4. stb. 


1834. 





(A jobbágytel- 


ken lakó ne- 
messég adó- 
zása. 

ó-hitű «schismatikusokat» a dézma alól felszabadították, va- 
lamint az 1791-ki 26-ik czikkelynek is, mely a protestánsokat 
a katholikus papoknak fizetendő stolától és lecticától mentekké 
tette. Nem lehetett tehát e szempontból bármely színes okot 
is felhozni, mely a dézma nagyobb terhének a protestánsok 
vállain tovább is meghagyását igazolhatná. A rendek táblája 
tehát 27 szavazattal 19 ellen elfogadta az inditványt. Előre 
is látható volt azonban, hogy a főrendi tábla, melynél körül- 
belől harmincz főpap és több oly családok tagja ült, melyek 
a tizedjogot királyi adományképen birták, a törvényjavaslat- 
ban nem fog megegyezni; mi valóban ugy is történt. A ren- 
dek figyelmét is számos fontosabb ügy vonta aztán magára; 
minél fogva mint több más megpendített reformkérdés , ugy 
ez is az országgyűlés iratai közé maradt temetve. 
Szerencsésebb volt a reformpárt az említett két más tárgyra 
nézve. A jobbágytelken lakó, ugynevezett armalista nemesek 
adózása már az 1825-ki országgyűlésen is heves ég hosszu 
vitáknak szolgált tárgyául. Az ősi alkotmány szerint minden 
nemesnek, volt légyen birtokos vagy birtoktalan , lakott lė- 
gyen palotában vagy kunyhóban, egyenlő volt minden kivált- 
sága: — «una eademque nobilitas», mond a Hármaskönyv. 
A mult század elején (1715) az állandó katonaság, s annak 
tartására a jobbágyok hadi adója megalapittatván , arról is 
gondoskodott a nemesség, nehogy ezen adó a kormány által 
idő jártával reá is kiterjesztessék. E végett mondatott ki az 
1741-ki 8-dik törvényczikkben azon elv, hogy az adóteher 
nem a földön, hanem a jobbágy személyén fekszik. Ebbeli 
kiváltságát pedig oly féltékenyen őrzé a nemesség, hogy e 
törvényben még azt is kimondotta, hogy ezen elv megváltoz- 
tatása soha még tárgyát se tehesse az országgyűlési tanács- 
kozásoknak. Még határozottabbak voltak ez iránt némely ké- 
sőbbi törvények, világosan kifejezvén, hogy urbéri telken 
lakó nemes e telekre nézve is szintugy ment az adótól, mint 
személyére nézve. De másként gondolkodának már az 1825-ki 
országgyűlés rendei. Nehogy e kiváltság következtében a bir- 


- 

toktalan nemesek a jobbágytelkeken nagyon elszaporodván, __ 18%. 


a hadi adó alapja mindinkább megfogyjon, a nem-nemes 
jobbágyok terhe pedig elviselhetlenné nőjön: a rendek több- 
sége akkoron annál igazságosabbnak látá a jobbágytelken 
lakó nemesek megadóztatását; minthogy az északi megyék 
néhányaiban, daczára az említett törvényeknek, számos ilye- 
tén armalista nemes, telkétől a töbhi jobbágyokkal együtt rég- 
óta fizette a hadi adót. A tiszai követek azonban, kiknek 
megyéiben ily törvény a nemesség nagy részét adózásra kö- 
telezte volna, annak meghozatalát hevesen ellenzették, kije- 
lentvén: hogy készebbek oly törvényt alkotni, mely az összes 
nemességet adó alá veti, mintsem a nemesség kebelében meg- 
hasonlást idézni elő. A rendek végre abban állapodának meg, 
hogy az országgyűlés végén egy bizottmány irja össze mind 
azon jobbágytelkeket, melyek haszonvétele nemesi kézen van ; 
s mivel e nemesek ama telkeket oly hiszemben szállották meg, 
hogy azoktól adózni nem fognak: mindenkinek három év 
engedtetik magokat elhatározniok: akarnak-e továbbra is e 
feltétel alatt megmaradni a jobbágytelkek haszonvételében ; 
mert ezen évek eltelte után minden jobbágyföld haszonvevője 
köteles adót fizetni. Ezen megállapodás azonban akkor csak 
végzés gyanánt mondatott ki: a törvény megalkotása a kö- 
vetkező országgyűlésre halasztatván. Most tehát inditvány té- 
tetett a fentebbi végzésnek törvénynyé emeltetésére. Miként 
1825-ben , ugy most is több megye követe ellenzé a nemes- 
ség kiváltságaiba vágó reformot. Mert ezen időben még a 
miveltebbek közől is sokan, a jobbágytelken lakó nemesek 
pedig, mondhatni, kivétel nélkül, azon balvéleménytől valá- 
nak elfogúlva, mintha az adózás a szolgaság járuléka, s en- 
. nél fogva szégyenítő volna. A többség azonban hű maradt az 
említett végzéshez; s miután azt sem a főnemesség, sem a 
kormány nem ellenzé: a jobbágytelken lakó nemesség adó- 
zása törvénynyé lett. 

Ha meggondoljuk, hogy a kormány egy részről a jobbágyok 
örökváltságát és személyöknek biztositását oly hevesen ellen- 

zette; más részről pedig legkevesbbé sem akadályozta oly 
törvény alkotását, mely a nemesség jelentékeny töredékét adó 
alá veti: ezen eljárását egyátaljában nem tudjuk megfejteni, s 
kénytelenek vagyunk azt elv nélküli kapkodásnak bélyegezni. 
Mondatott, hogy a kormány a demokratia terjedésétől félté- 
ben akadályozta meg az örökváltságot. Tagadhatatlan ugyan, 
hogy azon szabad polgárok által, kik az örök megváltás kö- 
vetkeztében jobbágyi kötelmeiktől menekülendők valának, 
tetemesen gyarapodott volna az ország ereje; mert kétségte- 
len, hogy e szabadokká válandott kis birtokosok, ha nem is 
mindjárt a megváltás után, de bizonyosan nem sokára bevé- 
tettek volna az «alkotmány sánczais közé. A demokratiának 
azonban ez bizonyára semmi lökést nem adott volna az or- 
szágban. Sokkal inkább kellett ezt eredményeznie az urbéri 
telkeken lakó nemesség adózásának. Mert, hogy e törvény 
egyéb, kétségkivül üdves, következményeit mellőzzük, az ur- 
béri földü nemesség adózásának elébb vagy utóbb, de múl- 
hatatlanul s rövid idő mulva maga után kellett vonnia az 
egész nemesség adózását, s következőleg a kiváltságok teljes 
megszüntét s a nemzet minden osztályainak egygyé olvadását. 
A nagyszámu urbéri nemességnek, miután a jobbágyokkal ér- 
dekben egyesült s a visszatorlás vágya által is ösztönöztetett, a 
megyei követutasító gyüléseken, hol szavazata csak annyit 
nyomott, mint bármely nagybirtokosé, ezentúl természetesen 
arra kellett törekednie, hogy az adózás a többi nemességre 
is kiterjesztessék. Az adózás alóli kiváltság részleges eltörlésé- 
ben megsemmisíttetett az egy s ugyanazon nemesség elve; s 
csak a közös adózásban lehetett azt megint helyreállítani. Ki 
fogja pedig kétségbe vonhatni, hogy oly térül, melyen az ős 
nemesség kebelében a néppeli közös adózás elvét megalapí- 
tani lehet, csak a demokratia szolgálhat? És bizonyára, ezen 
körülmény az 1848-ki események nélkül is diadalt szerzett 
volna a közös teherviselés elvének; mikor aztán a nemesség 
keblében helyreállított egyenlőség egyszersmind az ország 
összes népét is múlhatatlanul egybeolvasztotta volna. Észlełni 

látszék a következmények e lánczolatát nem sokára maga a — 1834. 
bécsi kormány is; és mit megalkotni ellenzés nélkül engedett, 
utóbb törvénysértőleg gátolá az urbéri nemesek megadóztatá- 
sát rendelő törvény végrehajtását ; vagy legalább is menthe- 
tetlen módon pártolá azon tiszai megyéket, melyek e törvényt, 
több későbbi országgyűlések sürgetései daczára, sem tették 
nagy számu urbéri nemességök ellen gyakorlatba. A törvény 
megalkotása után egyedül a végrehajtó hatalomtól függvén 
annak foganatosítása : kétséget nem szenved, hogy a végre- 
hajtás elmulasztását főleg a kormánynak kell beszámítani. 
Egyébiránt e viszonyokra alább magok az események vissza 
fognak még vezetni bennünket; legyen itt elég annyit meg- 
jegyeznünk, hogy a kormány, az adózó nép nem csekély ter- 
helésére, főleg azért tűré ezen új törvény végrehajtásának 
elmulasztását a tiszai megvékben, hogy ezeknek nagy számu 
urbéri nemességét maga iránt lekötelezze s a reformi párt 
törekvései ellen fordítsa. 

Az urbéri törvények politikai részében megbukott reform- ési költeggek 
párti követek kárpótlásul még egy anyagi terhet akartak levenni viselése a ne- 
a nép vállairól. Számos anomal viszonyaink közt volt különö- messég által. 
sen egy részlet, melyre a nemesség nem gondolhatott pirulás 
nélkül. Az országgyűlésen az adózó néposztály saját követei 
által nem volt képviselve; s országgyűleseink mind ez ideig 
vajmi keveset is tettek a nép sorsának javitására: a nemes 
követ urak díjait, a nyomtatási s egyéb költségeket mégis 
kizárólag az adózó nép köteleztetett megfizetni. Nagy Pál ezt, 
már az elmult országgyűlésen c alacsony piszkosságnak >» ne- 
vezve, annyira pelengérre állította, hogy végzéssé lett, mi- 
szerint a jövő országgyűlésre e tárgyról minden követ hozzon 
magával utasítást. Most tehát valahára e szégyenfoltot is le- 
törlé magáról a nemesség. A tárgy még a mult évi april 23-kán 
hozatván szőnyegre, bár némelyek azt a politikai munkálatra 
kivánták halasztani; a többség mindamellett is azonnal meg- 
hozta a végzést: hogy az orszgágyülési költségeket, már ezen 
gyüléstől kezdve, a nemesség s a nemesi előjogokkal felruhá- 

zott papság viselje. Némelyek azt óhajták ugyan, hogy annak 
egy kis részét az adózó nép fizesse, helyesen ugy vélekedvén, 
hogy a nemzet osztályainak kivánt egyesülését nem annyira 
az mozdítja elő, ha a nemes is hord terhet, hanem, ha a ne- 
mes az adózóval közös terhet visel; külön teher, mondák, 
mégis csak választó fal, s külön teher a követek napdíjának 
fizetésében annyival választóbb, mert az a képviseleti jognak 
egyedül a nemességre szoritásán alapul: a többség mind- 
azáltal kizárólag a nemességre vetette e terhet. A törvény- 
javaslat, mely ez iránt, a főrendek hozzájárultával, a trón ele- 
jébe felterjesztetett, minden észrevétel nélkül megnyerte a 
királyi sanctiót. 

Azon, annyi nemes buzgalommal, a szónoklat annyi szép 
remekével s oly hosszan folytatott harcz, melyet a reformpárt 
az urbéri törvény tárgyalásakor a jobbágyosztály politikai 
jogaiért vívott, bár ezeket nem vihette is még keresztül; s 
bár ezek buktából azon meggyőződést lehetett is meríteni, 
hogy a többi reformterveknek radikál szellemben keresztül- 
vitelére sem jött el még az alkalmas idő: e heves harcz mégis 
két jelentékeny, a reformügyre kedvező következményt ered- 
ményezett. 

Mindenek előtt ama számos, szépnél szebb szónoklatok és 
rendi üzenetek részint az országgyűlési napló, részint Kossuth 
irott lapja és több más csatornák utján a megyékbe eljutván, 
s nagy lelkesedéssel olvastatván: a reformpárt mind számra, 
mind erkölcsi erőre, bátorságra, önbizodalomra nézve men- 
ten gyarapodott az országban. Bár a követi karban, a kor- 
mány és főrendek említett törekvései következtében módosított 
utasítások e pártot, némely kérdésre nézve, kevesebbséggé ol- 


. vasztották: annak egykori diadaláról még sem lehetett többé 


kételkedni. A fiatalabb nemzedék, melyet ama szabadelvű, 
radikál irányu szónoklatok magas lelkesedéssel töltének el, 
mondhatni, majdnem kivétel nélkül, a reformpárt zászlai alá 
esküdött; minél fogva remélni lehetett, hogy a kormány és 

főrendek által most a reform létesültének elébe vetett aka- 
dályok, a közel jövőben le fognak győzetni. 

Az urbéri törvény politikai része felett folyt viták követ- 
kezménye gyanánt tekinthető továbbá még az is, hogy a fő- 
rendi tábla, mely ezen oly népszerű, az ország fejlődése és 
haladása tekintében múlhatatlanul szükségesnek ismert refor- 


moknak ellenszegült, tekintélyét, népszerűségét, mind az or- . 


szággyűlésen, mind általában is a hazában mindinkább el- 
vesztette. A rendek táblájánál, miként Nagy Pálnak, most 
pedig a mérsékeltebbek egyikének, idézett beszédéből is lát- 
hatók, nem ritkán a legerősebb kitörések hangzottak a fő- 
rendek ellen, minőket ezek tán a rákosi és hatvani ország- 
gyűlések óta sem hallottak. Ilyféle kemény gáncsok s megrová- 
sok már az 1790-ki és újabban az 1825-ki országgyűléseken 
is mondattak ugyan egyes urak s magas állásu hivatalnokok 
ellen, kik a kényuralomnak segédkezet nyujtottak volt; de 
most nem egyesek, hanem az egész osztály, s a főrendi tábla, 
mint institutio, ellen volt intézve a megtámadás. Legerőseb- 
ben nyilatkozott ily értelemben egy főrendi üzenet alkalmával 
Tarnóczy, barsi követ, nyiltan kijelentvén, miképen a főrendi 
táblát nem tekinti a törvényalkotás nélkülözhetlen elemének ; 
mert sem a főrendek magok nem választottjai a nemzetnek, 
sem táblájok nem alapul törvényeken. A hajdankor semmit 
sem tudott a főrendi tábláról; s alig másfél százada, hogy 
az, minden törvényes intézkedés nélkül, egyedül azon ese- 
tékes körülményből támadt egy sopronyi országgyűlésen, 
mivel a terem szűk volt valamennyi karok és rendek befoga- 
dására. Utóbb is nem törvény, hanem csak királyi kegyelem 
által nyerte megállapodását. Úgy vélekedék tehát Tarnóczy, 
hogy azt, az alkotmány minden csorbulása nélkül, egy toll- 
vonással megsemmisíthetni. 

A főrendek néhányai e megtámadtatások ellen kéz alatt a 
kormánynál kerestek védelmet: hogy, ha az nem parancsol- 
hatja is rå a nemzetre, mit ez a hazafiság és polgári erények 
jutalma gyanánt önként szokott osztogatni, a közbecsültetést ; 

i834. — legalább az olyféle kitörésektől mentessenek meg, melyeknek 
minden alkalommal a hallgató közönség tapsai közt történő 
megújulása tekintélyöket hamar végkép aláásná. És a kor- 
mány nem is mulasztá el védelmére kelni a felső háznak, 
melyet conservativ irányánál fogva a maga szövetségesének 
tekinthetett. Történelmünk eddigelé nem mutathatott fel pél- 
dát arra, hogy a kormány egyes követ beszédének megtorlása 
végett királyi leiratot intézett volna az országgyűléshez; mert 
csak a háznak, különben is a kormány által kinevezett elnökét 
illethette a jog, azon követet, ki netalán az illedelemről meg- 
feledkezett, vagy a ház szabályait megsértette, rendre utasí- 
tani, vagy fontosabb esetben kereset alá fogatni: most azon- 
ban Tarnóczy beszédére egy külön királyi leiratban fejeztetett 
ki a szigorú gáncs és rosszalás. 

Az ellenzéki párt azonban ezt jogtalan avatkozásnak s a 
szólásszabadság törvénytelen korlátozásának tekinté a kor- 
mány részéről; és egy erélyes feliratban szándékozott tilta- 
kozni a sérelmes eljárás ellen. Mindenki eleve is meg volt 
ugyan győződve, hogy a főrendek ily feliratot nem fognak 
a trón elejébe bocsátani; de az inditvány mind a mellett is 
megtétetett, hogy legalább a vitatkozások alatt elmondandó 
beszédek által közvetve tudassák elégületlenségöket a kor- 
mány ezen eljárásával. És valóban is, miután a főrendekkel 
egy pár üzenetet süker nélkül váltottak, s a jövőre a kor- 
mánynak minden hasonló avatkozása ellen óvásukat nyilvá- 
nitották : a meddő vitatkozásoknak véget vetettek. 

r neede Helyén van itt, ha bár csak futólag is, még egy tárgyat 
désekben. . megemlítenünk, mely, jóllehet nem látszik is első tekintetre 
összeköttetésben lenni az urbéri törvény tárgyalásával; az 
oksági viszonynál fogva mindazáltal evvel, bár csak közvetve, 
mégis kapcsolatban létezik: értjük az ugy nevezett kortes- 
kedést. A kormány és a főrendek két évi tapasztalás után 
eléggé meggyőződhettek, hogy a reformügy előhaladásának 
a követek egyéni szilárdsága még erősebb támasza s biztosi- 
téka gyanánt szolgál, mint a megyék utasítása. Különösen az 

urbéri munkálat tárgyalása közben megelégedéssel tapasz- 
talák, hogy bár a reformpárt általában véve mind kül mind 
belterjében, számra ugy mint erkölcsi erőre nézve, elvitáz- 
hatlanul gyarapodik : a megyéket mégis ügyes fondorlat, csel 
és czélszerűleg kezelt vesztegetés által nem lehetetlen reá- 
venni, hogy eredeti szabadelvű utasitásaikat a kormány és 
főrendi tábla nézetei szerint módosítsák; s ekként a rendi 
tábla szabadelvű többségét, legalább némely kérdésben, ke- 
vesebbséggé olvaszszák. E tapasztalat elég ösztönül szolgált 
nekik arra, hogy az urbéri ügyben megkezdett cseleskedést 
egyéb kérdéseknél is buzgalommal folytassák. 

A főispánok egyegy része ezentúl gyakrabban eltűnt Pozsony- 
ból s jelent meg az illető megyékben, s hol egy hol más fen- 
forgó tárgyra nézve vétette újabb vizsgálat alá az eredeti uta- 
sitást. Hamar meggyőződtek azonban, hogy a megyei nemesség 
miveltebb, értelmesebb része már jobbára a reformi párt 
zászlai alatt áll s azt hiában ügyekeznek az értelem fegyve- 
reivel más irányba terelni. De ime, maga a reformi párt egy 
új s hatalmas fegyvert adott kezőkbe ama törvény által, mely 
az urbéri telken lakó nemeseket a jobbágyokkal egyenlő adó- 
zás alá veti. E kis nemesség, mely e törvényt a maga osztálya 
meggyaláztatásának tekinté, elfogúltságában gyűlölni kezdé 
az újitókat; s hajlékony eszközzé lőn a conservativ párt 
ügynökei kezében. És ezóta nem nagy feladat volt, a közne- 
mességből megvásárlott vagy elcsábított nyers erőt gyűjteni 
be a közgyűlésekre, s a tudatlan tömeg számtöbbségével dön- 
teni el az egyes kérdéseket. Eddigelé, a század második tize- 
dének végétől kezdve, a kormány s annak pártja legfelebb 
tisztújító székek s követválasztások alkalmával vette gyakor- 
latba az ilyféle korteskedést; most azonban, szövetségben a 
conservativ párttal, a tisztán politikai kérdéseket is ilyféle 
megvesztegetett vagy elcsábított nyers tömegek által kezdé 
eldöntetni. A reformpárt csakhamar tapasztalni kényszerít- 
tetett, hogy mig maga csak észszel s okokkal, legfelebb rá- 
beszéléssel küzd, a nemzeti haladás legfontosabb kérdései 

a kortesek nyers tömege által egyenként ledorongoltatnak : 
a példát tehát, fájdalom, maga is követé, és szinte használni 
kezdé a dicstelen eszközt, mely azonban a körülmények sze- 
rint egyedül biztosíthatott diadalt. A köznemesség két ellen- 
kező táborra oszlott; s mivel az elvharcz mind hevesebb, 
mind ingerültebb lett: a csel és erőszak is nőttön nött az 
ellenkező táborokban; melyek ezóta némi támadó s védő 
szerekkel, botokkal, csákányokkal kezdének megjelenni a 
megye gyülésein. Egyik párt vezérei a másiktól mennél több 
szavazó egyént törekedvén elcsábítani, a lélekvásárlásban, 
vesztegetésben, itatásban egymást túlhaladni ügyekeztek ; mi- 
nek következtében nem ritkán történt, hogy a bortól hevült 
ellenkező pártok összecsaptak s vérengző verekedéssel bélye- 
gezték meg önmagokat, mocskolták be alkotmányos jogaik 
gyakorlatát. Ekként mind több aljas szenvedélyek vegyűlvén 
a politikai véleménykülönbségbe, valóságos pártdüh fejlett 
ki a felekezetek közt. A pártok külön jelszók s más küljelek : 
fehér, fekete vagy vörös tollak, külön zászlók alatt gyűltek 
táborhelyeikre; s a vezéreik által szítogatott ingerültség utóbb 
néha oly elkeseredéssé fokoztatott, hogy már nem csak szava- 
zat, hanem fegyver által is törekedtek pártjoknak biztosítani a 
diadalt, s a csatatéren nem egyszer vér folyt és halottak estek 
áldozatul. 

E vérengző jelenetek azonban , .mint annak helyén elmon- 
dandók leszünk , csak a későbbi évek folytában merültek fel 
a mind dühösebbé vált pártharczokban. Most a kezdetben, mi- 
vel a szabadelvű párt ily fegyverekhez még nem nyúlt, köny- 
nyebb volt a kormány s conservativ pártnak győzelemhez 
jutnia; minek következtében 1834 vége óta azon különös je- 
lenet tűnt elő, hogy, bár a nemesség értelmes, mívelt részé- 
ben menten gyarapodott a reformpárt; a követi utasítások 
szabadelvű pontjai még is több megyében nagy részint a 
kormány s conservativ párt kivánsága szerint módosíttattak ; 
és, mivel Kölcsey példáját nem sokan követték : bár a követi 
kar többsége, meggyőződését tekintve, még mindig szabadelvű 

maradt; a szabadelvű reformpárt szavazatainak száma mégis 
mindinkább fogyott, mig az végre, némely kérdésben, tizen- 
hétre olvadt; a többiek, meggyőződéseik ellenére, pótlékuta- 
sitásaik szerint kényteleníttetvén szavazni. 

Az eleinte annyi vérmes reményeket ápolt reformpárti kö- 
vetek közől e körülmények közt mind többen oly annyira 
elkedvetlenedének, hogy magán tanácskozmányaikban már 
ama kérdést is több ízben szőnyegre hozták: hogy, miután e 
kellemetlen s erőtelen helyzetben ugy is semmi jót, semmi 
valóban czélszerű reformot nem képesek keresztülvinni, nem 
volna-e tanácsosabb mindnyájoknak lelépniðk? És talán meg 
ìs tették volna e kétségbeesett lépést, ba azt Deák Ferencz, 
ki mindinkább elismert pártvezéri tekintélylyé magasodott, 
nem ellenzi vala, csüggedő társainak hatályosan kifejtvén a 
kitartás szükségét, bár mily csekély számra olvadna is. le az 
ellenzék. Eltökéllék tehát magokat tűrniök és küzdeniök. És 
a következés megmutatta, hogy helyesen cselekedtek, fel- 
hagyván a szándokkal, melynek valósitása csak az ellenpárt 
állását könnyítette, diadalát nevelte volna. Az ellenzéki köve- 
tek, még megfogyva is, nagy hasznára voltak a haladás ügyé- 
nek. Ha nem birták is minden szőnyegre került tárgyban 
kivívni a kor igényeinek megfelelő törvényeket: vívtak ki 
egynémely elvet, mely aztán csak ezen küzdelmek következ- 
tében juthatott érvényre, diadalra. Különben is meggyőződtek 
már a rendek, hogy az újjáalakitást sem rendszeresen nem 
lehet, sem egyszerre nem tanácsos keresztülvinni; meggyő- 
ződtek, hogy már maga a rendszer béklyóiból való szabadu- 
lás is jelentékeny haladás ; kivált nálunk, hol a kormány, a 
rendszeres tárgyalásra halasztásnak ürügye alatt annyi évek 
óta ellenzett minden korszerű reformot. És végre, a tanács- 
kozások további folyamában meggyőződtek a mármár csüg- 
gedő ellenzékiek önmagok is hogy, ha nem képesek is egyet 
s mást saját értelmök szerint keresztülvinni : erélyes küzdel- 
mök által legalább mérséklik a kormány és a conservativ 
párt irányának győzedelmét, s a reformok szabadelvű meg- 

vitatása által érlelik azoknak csak elhalasztott végdiadalát. 
Hiszen a jó elvnek, az igazságnak, hogy ellenállhatatlanná 
váljon s közönséges érvényre jusson, nincs egyébre szüksége, 
mint hogy kellő világosságba állíttassék, az ál- és csalérvektől, 
melyekkel azt az önérdek vagy előitélet s balvélemény körül- 
fonta, megmentessék. És ha csak erre szorítkozott volna is 
az ellenzéki követek hatása: jelenlétök már is felszámítha- 
tatlan hasznu volt a reformügyre s haladásra. 

De még ezentúl is nagy volt az eredmény, mely a reform- 
pártiak ernyedetlen küzdelmét jutalmazta; habár annak nyo- 
mára tán nem akadnánk is a király által utóbb szentesített tör- 
vénykönyvben. A szabadelvű ellenzék ugyanis a rendek táblá- 
jánál korán sem maradt kevesebbségben minden szőnyegre 
került kérdésben; mert jóllehet egynémely buzgó ellenzéki 
követ kénytelen volt is pótutasitásánál fogva némely tárgyban 
meggyőződése ellen szavazni : más tárgyakban, melyekre nézve 
vagy megmaradt eredeti utasítása, vagy nem volt megkötve 
utasítás által, azután is a reformpárttal szavazott. És bár, 
vagy a főrendiek hozzájárultának, vagy a kormány megegyez- 
tének híjával, talán ezekben sem lehetett mindig az ő értelmök 
szerint megalkotni a törvényt: ilyenkor mégis már maga a 
rendi táblának határozata is nagy nyeremény volt a reform- 
ügyre nézve. A tapasztalás bizonyitá, hogy a rendi táblánál 
kimondott elv és javitás, utóbb rendesen oly erkölcsi erőre 
emelkedett, hogy attól a főrendi tábla s maga a kormány 
sem tagadhatta meg sokáig hozzájárulását. Az pedig, hogy 
egvnémely tárgy, melyen a rendek számos hónapokon ke- 
resztül nagy buzgalommal dolgoztak, törvénynyé e gyülésen 
még nem lett, — miután a szentesitést ugy is csak nagy meg- 
szoritással s módositással nyerhették volna meg, inkább hasz- 
nára, mint ártalmára vált a radikál reform s átalakulás ügyé- 
nek: a halasztás alatt tisztúltak a nézetek, fejlett az értelem, 
erősbűlt a meggyőződés, mig végre ellenállhatatlan erkölcsi 
erőre emelkedett a reformkérdés. 

E körülmények közt fejlett ki ezen országgyűlésünk ama 

különös sajátsága is, hogy egynémely követ elmondott be- 1834. 
szédével ellenkező értelemben szavazott, s az átalakulás kér- 
déseiben, még akkor is, midőn azok kevesebbségben marad- 
tak, sokkal több szónok lépett fel a haladás, mint az ó-rendszer 
érdekében. A kerületi ülések ugyanis, — melyekről Kölcsey 
már az országgyűlés elején följegyezte, hogy azok képezik a 
tulajdonképeni országgyűlést, — ekkor vették fel szokásul 
azt, hogy a vitatások alatt elmondott beszédek nem tekin- 
tettek mindjárt szavazatnak ; hanem minden kérdés, a meg- 
vítatás után, még egy külön, egyszerű szavazás által döntetett 
el. Ennek oka abban feküdt, hogy azon követek, kiknek uta- 
sitása egyéni véleményökkel a fenforgó kérdésben nem volt 
egybehangzó, mind a reformügy érdeke miatt, mind saját 
igazolásuk végett a közvélemény előtt, szükségesnek tekin- 
tették szabadelvű meggyőződésüket, ellenkező szavazásuk előtt, 
nyíltan kifejteni. A vítatások alatt ennél fogva többnyire vidor 
reményeket ápolhatának a haladás barátai; mert az elvek 
mellett, melyekhez rokonszenvvel vonzattak, az okoknak s 
érveknek egész legiói léptek a fövényre. Elkövetkezett azon- 
ban a szavazás; s a titokba nem avatott hallgatóság nem 
egyszer bámulva láthatá, hogy a diadalmas okok táborának 
kezeiből az utasítások kötelező erejére hivatkozó, rövid sza- 
vazás kiragadta a diadalt. 

Hasonló sorsban, miszerint a reform a szépnél szebb s döntő se lető. 
erejű beszédek után már a rendi táblánál elakadt, vagy utóbb munkálat. 
a főrendi táblánál talált legyőzhetetlen ellenzésre, több nagy 
fontosságu reformkérdés osztozott ezen országgyűlés folytá- 
ban. Ilyen volt mindjárt a második főtárgy, a polgári törvény- 
könyvet s a törvényszékek rendezését illető munkálat is, mely 
a királyi előadásokban kitűzött sorozat szerint, azonnal az 
urbéri törvényjavaslat első megállapítása után, még a mult 
év végén, vétetett a kerületekben tárgyalás alá. 

E főfontosságu tárgygyal majdnem egy egész évig foglal- 
kodának a követek. De a reformpárt vezérei minden ügye- 
kezetének daczára csak azon pontig sem lehetett megérlelni 

annak minden részeit, hogy a rendek táblájánál többséget 
nyerjenek; némely részei pedig, miután a rendek által elfo- 
gadtattak, a főrendeknél nem találtak pártolásra. Emezek közé 
tartozott, például, az itélőszékek rendezése; mit, miután a 
főrendek által visszavettetett, a rendek közől magok annak 
pártolói is jobbnak itélték letenni s kedvezőbb időre halasztani. 
Maga a polgári törvénykönyv legfontosabb -részeiben már a 
rendek táblájánál is annyira elakadt, hogy országos ülésekbe 
át sem vitetett; miért, minthogy a kerületi ülésekről ekkor 
még sem napló sem jegyzőkönyv nem vezettetett: ezen oly fontos 
tárgynak nyoma sincs az országgyűlés jegyzőkönyveiben. cMi 
a polgári törvényekkel vesződünk, — irá jul. 6-kán Kölcsey — 
s a szó legteljesb értelmében a setétség örvényében vergő- 
dünk.: Bár azonban eredmény nélkül folyt a vitatkozás: e 
kérdések közől mégis kettőt nem mellőzhetünk részletesebben 
megemlíteni ; mert a felett, hogy azok tárgyalásában különö- 
sebben nyilvánult a kor szelleme : azok egyikét az országgyű- 
lés után bekövetkezett némi esemény, másikát pedig ama körül- 
mény kiválólag fontossá teszi, hogy az Széchenyi István áta- 
lakitási terveiben a reformok egyik főalapját képezi: amaz, 
a felségsértési bűn; emez, az ősiség kérdése, minden 
mellék ágazataival. 

A körülmények közt, melyekben az ország létezett, a fel- 
ségsértési bűn kérdését lényegére nézve nem szándékoztak a 
rendek tárgyalásba fogni; mert ama befolyásnál fogva, me- 
lyet a kormány s a conservativ párt a korteskedés segélyével 
a pótlék-utasitásokra jelenleg gyakorolni kezdett, szabadelvű 
törvényt alig lehetett volna reményleni. A felségsértés meg- 
határozása, külön nemei s esetei tehát a régiebb törvények 
értelmében hagyattak meg, s csak a biróságot s a büntetés 
egyik járulékát, a jószágvesztést, akarták megváltoztatni. Az 
1795-ki események, az ugynevezett magyar jakobinusok ügyé- 


. ben, meggyőzték a rendeket, hogy a királyi tábla, melynek 


illetékességét az ilyféle perekben magok a törvények hatá- 
rozták meg, mivel birái királyi kinevezéstől függnek s nem 

is elmozdíthatlanok, a királyi ügyigazgató vádjai ellen korán 
sem nyujt elégséges biztosságot. Attól lehetett tartani, hogy 
most, az átalakulás korszakában, könnyen támadhatnak esetek, 
melyekben egy részről a kormány, miként az említett évben 
történt, törvénytelen nyomást gyakorolhat az itéletek hozata- 
lára; más részről félénk, vagy önző s rosz lelkű birák esküjök 
ellenére engedhetnek a felsőbb befolyásnak, — s mint akkor, 
ugy most is, puszta vélemények miatt folyhat ártatlan pol- 
gárvér. A rendek tehát ezen esetekre egy teljesen független 
bíróságot kivánván alkotni, az esküttszékek bizonyos nemét 
akarták életbe léptetni, melynek tagjai egy országgyűléstől 
a másikig, maga a törvényhozó kar által mind a két tábla 
egyéneiből választassanak. Ezen esküttbirák száma huszonötre 
határoztatott, ugy mindazáltal, hogy közőlök tizenkettőt visz- 
szavetni a vádlottnak szabadságában álljon. A vagyonvesztést, 
mi felségsértési eseteknél a régiebb törvények szerint vala 
gyakorlatban; de mint mely, az elitélt ártatlan gyermekeit 
sujtó, a kor szellemével megférhetetlen, egyszerűen eltörűl- 
tetni kivánta a rendek egy része. cSemmi sem alacsonyítja 
le annyira — mondá egyebek közt, erre vonatkozólag Nagy 
Pál, — a királyi méltóságot mint, hogy miután a kivégzettnek 
testén lévő köntösét s mindent mi nála találtatik a bakó, in- 
gatlan vagyonát pedig a király sajátítja el magának: a feje- 
delem és a bakó osztályos atyafiakká válnak.» De többséget 
sem az egyik sem a másik pont nem nyert a törvényhozó 
" karban; s a felségsértési bűn egész kérdése, a polgári tör- 
vénykönyv többi részeivel együtt kedvezőbb időkre halasztatott. 

Azon izgatás, melyet Széchenyi eddigelé kiadott munkáiban 
az ősiség intézete ellen folytatott, hamar megtermette a maga 
gyümölcseit. A reformpártiak teljesen meggyőződtek, hogy 
mig a nemesi birtokot akként eladni nem lehet, hogy azt az 
eladó örökösei, miként eddig lehetett, a vételár lefizetése 
után a vevőtől többé vissza ne vehessék ; szóval, mig az ősiség 
el nem törültetik : a hitel s beruházmányi tőkék hiánya mind 
. addig lehetetlenné teszi az anyagi jóllét magasabb fokra fej- 

lődését. A szabad föld eszméje, mely az urbéri s nemesi birtok 
felszabadítását egyaránt magában foglalá, ezóta egyike lőn a 
radikál irányu reformpárt legfőbb törekvési czéljainak. Az 
urbéri birtok örökváltság általi felszabaditása, mint fentebb 
látók, oly nagy népszerűségre jutott, hogy azt a kormány s 
a conservativ párt, kezet fogva is, csak a kortes-tömegek nyers 
anyagi ereje által volt képes megbuktatni. 

Más viszonyok forogtak fenn a nemesi birtok felszabaditása 
tekintetében. Az ősiség a századok folytában oly annyira át- 
szövődött minden magánjogi viszonyokon, hogy nem nagy 
belátás kellett azon meggyőződésre juthatni, miképen azt csak 
egy új polgári törvénykönyv megalapitásával egyetemben, s 
ugy is a legnagyobb óvatossággal lehet, káros következmények 
nélkül, eltörűlni. Mert alig volt család az országban, mely 
ezen czím alatt pert nem folytatott, vagy mely ellen per nem 
volt volna folyamatban. A nagyobb birtoku családok jószágai 
jobbára ilyféle per alatt álltak. Ehhez járult, hogy az egyszerű 
ősiségen kivül annak egyéb mellékágai, az ugynevezett hit- 
bizományok , majorátusok és seniorátusok is léteztek az or- 
szágban ; sőt a királyi kincslet örökösödése is kapcsolatban 
volt az ősiséggel: s mind ez felette megnehezítette a külön- 
ben már sokaktól kárhoztatott ősiség eltörlését. 

A rendek, ha tán egyéb tanulmányaikból nem is, Széchenyi 
irataiból eléggé meggyőződhettek, hogy a nemesség mód felett 
növekedő eladósodásának gátot vetni, a nemesi birtoknak teljes 
becsét visszaadni, a hitelt megalapítani, a mezei gazdászatot 
tökélyesbíteni, sekként az országot anyagilag virágzatra emelni 
mind addig nem lehet, mig az ősiség régi alakjában fenáll : 
minden nehézségek daczára is megkezdték tehát a tanácsko- 
zást e szövevényes kérdés felett. Meg kell azonban vallani, 


hogy annak szerencsés megoldására alig volt még öt hat kép- 


viselőben a kellő politikai s nemzetgazdasági ismeret. «A szó 
legszorosabb értelmében a setétség örvényében vergődünk, — 
irá Kölcsey. Az ősiséggel összekötött százados előitéletek le- 
hellik keresztül munkálkodásunkat ; s nem csak nem távozunk 

a régi elvektől, hanem tetézzük is azokat.... Szavunk kiáltó 
szó a pusztában...» 

De mindemellett is a kérdés átalános megvítatása, melyben 
az ősiség és hitbizományok megszűntetésének szüksége indo- 
koltaték, igen nagy érdekkel birt. Kitünő volt egyebek közt 
Kölcseynek a majorátusok felett tartott beszéde, mely egyike 
a magyar szónoklat legszebb példányainak. Miután a törvény- 
hozás jogát az örökösödés szabályozására bebizonyította, s 
az elsőszülöttségi jószágók minden tekintetben káros voltát 
megmutatta, igy szóla egyebek közt: « Lehet-e elszenved- 
nünk, hogy lehessen polgár, ki roppant javakat birjon, adós- 
ságokat halmozhasson, s azoknak kifizetésére javait még se 
tartozzék átengedni? Mert hogy ez eddig lehetett, innen van 
országunk csaknem legmélyebb sülyedésének forrása. Az el- 
sőszülőttek adósságokba sülyeszték magokat; kül s belföldi 
capitalistákat ezrenként tettek szerencsétlenné ; alkalmat adtak 
a seguestrumokra , melyek aztán más birtokosokra is alkalmaz- 
tattak ; nevünket s hitelünket egész Európa előtt megbecste- 
lenítették. ...Nincs is ok mit ezen intézetek mellett felhozhat- 
nánk, mint a nemzetségi nevek fentartása. Ha az ország 
boldogsága legkisebb részben is nevekhez volna kötve: akkor 
igen is ezen ok érne valamit. De ki mondja meg, ha az első- 
szülöttségi intézet behozatala előtt eltűnt nemzetségi nevek 
miatt szenvedett-e az ország boldogsága? Vessünk egy pillan- 
tást a mult időbe. Sok nagy neveket látunk ott tündökleni, 
melyek már nincsenek. Ki nem emlékezik a Gara névre? E 
név emberei most az országnak az ég tudja melyik szegletében 
ekét tartogatnak s magot vetnek a földbe. Hol a hézag, mely 
ama tündöklők lealkonyodtával eredett? Azok valaha tehettek 
jót, tehettek s tettek is roszat eleget; s leszálások után csak 
ugy érezte magát a nemzet mint azelőtt: ezek a mostani mag- 
vetők pedig eltűntek ugyan a névkönyvekből, de népesítik a 
hazát, mívelik a földet, viselik a közterheket, s ugy lehet, 
homályban több jót s minden esetre kevesebb roszat tesznek, 
mint a régi nagy Garák vagy más hasonlók. Vagy talán azóta 

— 488. oly nevek ragyogtak fel, melyek ha kitörültetnének, a nemzet 


végveszélyre fogna jutni? Jaj lenne a hazának, melynek fen- 
tartása csak bizonyos nevekhez volna kötve! Ez vagy amaz 
nevű nemzetséget örökre fentartani akarni, chimærai, ha- 
szontalan, veszedelmes előitélet. Jó hazafi, hasznos, közjóra 
dolgozó polgár parányi nevek közt is találkozik; s a közjó 
csak jó polgárokat kiván, de mennél többet, kik között a bir- 
tok eloszoljon. Ki kezében legyen a birtok? az mindegy; de 
nem mindegy: hány kezében legyen? Mert birtok tartja fenn 
a polgárt, és sok olyan polgár, kinek birtoka van, tartja fenn 
a hazát..... Tehát mivel a társaság czéljai, a közszorgalom, 
virágzat és védelmi rendszer ugy kivánják; mivel a hitelezők 
természeti jogai, s a nemzeti kōzhitel szabaditást várnak; 
mivel a haza egészéről, magáról a nemzetről, nem pedig 
egyes nevekről illik gondolkodnunk; mivel törvényeinknek 
már egyszer a régi szennyből kitisztúlniok kell: mind a je- 
lenben fenálló intézeteket eltörűltetni kivánom, mind azt óhaj- 
tom, hogy jövendőre is megtilalmaztassanak. » 

Ezen s hasonló szónoklatok diadalmas ereje a hitbizományo- 
katelvben megdöntötte. Azoknak eltörlése a jul. 15-kei kerületi 
ülésben 27 szavazattal 22 ellen végzésül mondatott ki. Nem 
kisebb erővel s buzgalommal vívtak a reformpárt néhány ve- 
zérei általában mindennemű ősiség eltörlése mellett. De bár 
számos szónok lépett a fövényre, erre nézve már csak hat 
megye, ugymint: Somogy , Zala, Szatmár, Tolna, Temes és 
Csanád utasítása kivánta a törvényt megalkottatni. «Parányi 
kovász ily roppant tömeghez — mond Kölcsey. Naponként 
az aviticitás szörnyével vesződünk; de kiabálásaink haszta- 
lanok. A monstrumnak, teljes elhatározottsággal, Deák Fe- 
renczen, Bezerédyn, Somsichon s rajtam kivül talán senki 
sem szólott ellene. Ez a nép, atyáinak bűneikért szenved; 
mert az uralkodó sötétség születés által terjedez, mint az ere- 
dendő bün.» Az eltörlési módból származott a főnehézség. 
Minthogy azon családok száma, melyek felperesként álltak az 
ősiségi perekben , nagyobb volt: az «uti possidetis» elv vé- 

delmezői, kik minden követeléseknek egyszerre véget akartak 
vetni, nem képezhettek többséget; és hosszu vita után végre, 
is osztályozások felállításával oldatott meg a gordiusi csomó. 
A hitbizományokra nézve abban állapodék meg a többség, 
hogy annak kiváltságos természete a jelenleg birtokban lévők 
halálával szűnjék meg; fizetetlen maradandó adósságokért 
azonban ezek javai is birói foglalás alá vétethetnek. És igy 
lőn országosan kimondva egy nagy és eredményeiben siker- 
dús elv, mely a földbirtok valódi értékét, a családok jóllétét, 
a hitelezők biztosságát, s mindenek felett a nemzeti közhitelt 
tetemesen emelendő vala. Bár azonban e törvény meghoza- 
talának szükségét mindenki érzé, ki az önzés vagy osztály- 
szellem csekélyes érdekein felülemelkedni s a haza jövőjét 
magasabb politikai s nemzetgazdasági szempontból felfogni 
képes volt: az említett végzésnél többet mindazáltal még nem 
sikerült keresztülvinni; s tizennégy év érlelése s rendkivüli 
körülmények találkozása lőn arra szükséges, hogy ama magas 
érdekek az önzésen s előitéleteken teljes diadalt nyerjenek, 
s a kimondott elv törvény erejére emelkedhessék. 

Midőn a rendek a polgári törvénykönyv munkálatát letenni 
s kedvezőbb időre halasztani kényszeríttettek: érezték egy- 
szersmind , hogy bár az ősiség megszüntetéséig gyökeresen 
javítani nem lehet is a nemzeti hitelen; de azon károsodáso- 
kat, melyeket, pörlekedési rendszerünk lassusága s a fizetni 
nem akarást legyező számtalan kibuvó lyukak miatt, a hite- 
lezők szenvednek, közbotrány s a közhitelnek még alábbra sü- 
lyedése nélkül tovább orvosolatlanul hagyni mégis lehetetlen. 
Addig is tehát, mig az ősiség százados fáját a fejsze meg- 
döntendi, s annak következtében a törvényhozás egy korszerű 
váltótörvényt is életbe léptethet, egy ideiglenről kivántak 
gondoskodni az ország rendei. Az erre vonatkozó törvény, 
mely aztán királyi szentesítést is nyert, szóbeli, rövid lejáratu 
pervitel által pótolá a váltótörvény hiányát, rendelvén: hogy 
a kétszáz forintot túl nem haladó világos követelések a me- 
gyei birák által ezentúl minden kivétel nélkül rövid úton, 

1834. — szóbeli eljárással itéltessenek meg. Hogy pedig e törvény 
jótékonysága tágabb körre is terjedjen, egyszersmind meg- 
engedtetett: hogy bármily nagy öszvegről szóló követelések 
is ily módon lesznek megitélhetők , ha az adós magát köte- 
lezvényében ily szóbeli, rövid eljárásnak önként alája vetette. 

Az erdélyi or- Mialatt az ország rendei Pozsonyban ekként küzdenek vala 
meii a reformok mellett, Erdély ügyei is mindinkább bonyolódá- 
nak s mind nagyobb mértékben magokra vonták a közfigyel- 
met. Említók fentebb, miképen ott a közügyek a század első 
tizedeiben még szomorúbb pangásba jutottak, mint Magyar- 
országon. Az országgyűlés egybehivása 1811 óta elmulasz- 
tatván, a kormányszék hivatalnokai, kiket az országosan egy- 
begyűlt rendeknek kell vala alkotmányszerűleg megválasztani, 
valamennyien királyi kinevezés utján jutottak tisztségeikbe; 
e törvénytelen főbb hivatalnokok egyetértésével pedig a ha- 
talom mind több foglalásokat tőn a közigazgatásban; mind 
érzékenyebben sérté, csorbítá az alkotmányos jogokat. A me- 
gyékben a törvényes tisztújitások divatból kivétetvén, a hiva- 
talokat szinte kormányszékileg helyettesített tisztviselők fog- 
lalták el. A bureaukratia, a tiszturalom, ekként a kormány- 
széknél és a megyékben átalánossá válván, nemcsak tűrte, 
hanem pártolta is a hatalmat törvénysértő önkényében, mely 
az alkotmányt lassanként egészen kiforgatta jogaiból. 5 mi 
legszomorúbb vala, a hosszu tiszturalom alatt a nyomasztó 
állapot érzete is sokáig kihaltnak látszék a hiuságokba merült, 
a közélettől elfordúlt, szenvtelenné vált nemzedékben. Emlí- 
tők azt is, hogy Magyarország ébredése, kivált az 1825-diki 
országgyűlés óta, Erdély rendeiben is üdves fordulatot hozott 
elő. Wesselényi izgató, hazafias hatása következtében, — mi- 
ben a státusférfiui eszélyessége által jeles, mérsékelt Bethlen 
János és a szigorú erkölcsű , a jogtalanságot, jött légyen az 
bár honnan, szenvedélyesen gyűlölő, doctrinaire Kemény 
Dénes főrendűek, s egy igénytelen, de lánglelkű s nagy szó- 
noki tehetségű tanár, Szász Károly, lőnnek legkitünőbb tár- 
saivá, — itt is mind nagyobb mérvben felébredt a közszellem, 

az érdekeltség a közügyek iránt. A megyei közgyűlések mind 
népesebbekké kezdének válni. Több lelkes hazafi, az említett 
vezérek működései s példái által lelkesítve, nem elégedék meg 
avval, hogy saját megyéje közgyűléseit szorgalommal láto- 
gatta; eljárt a szomszéd megyék gyüléseire is, és a korkér- 
déseket fejtegetve, a közállapotok törvénytelen s nyomasztó 
voltát mutogatva, az alkotmányos ellenzéket mind kül, mind 
belterjére ügyekezék gyarapítani. «Vándor patrioták» elne- 
vezéssel tisztelte meg őket a közvélemény. Az 1830-ki párisi 
forradalom s a lengyel felkelés, Erdélyben is nagy lökést adott 
az ellenzéknek; bátorságát, erélyét hatványozta, kitartását 
megedzette. Az ellenzék ezóta mind hangosabban követelé a 
törvények teljesítését, az alkotmányos hatóságok helyreállitá- 
sát s az országgyűlés egybehivását. Hol a törvény alkalma- 
zása a kormány s bureaukratia részéről legyőzhetetlen aka- 
dályra talált: a passiv ellentállás, a törvénytelen hivatalnokok 
eljárásának megakasztása tétetett szabályozó elvül. Wesselé- 
nyi 1831-ben, midőn a kormány önkényesen rendelte meg 
az újonczszedést, birtokaiban tényleg ellenszegült az erősza- 
kos újonczfogdosásnak. Néhány megye azonnal követte a pél- 
dát; a törvényhatóságok többsége pedig kijelentette, hogy 
országgyűlés megajánlása nélkül s az eddig gyakorlatban lévő 
erőszakos módon újonczokat nem fognak adni. 

Mint minden egyébben, ugy a közélet mezején is, a kezdet 
legnehezebb; s az erélyesen megtett első lépés a többire is 
felbátorít: a lejtőn lökést szenvedett sziklát a nehézkedés 
törvénye csak a völgyben állítja meg. Alsó-Fehér megye pél- 
dájára, mely Szász Károly, enyedi tanár, és Kemény Dénes 
által vezetve, a legtöbb kérdésben vezéri szerepet játszék, a 
megyék többsége törvényes tisztújítást tartott; s felsőbb meg- 
erősítés végett csak a törvény által kijelölt hivatalokra ter- 
jesztette fel a választottakat; azon tisztviselőket pedig, kiknek 
felterjesztését a törvény nem rendelte, hivatalaikba tényleg 
beigtatá. Midőn a kormány, a divatba hozott törvénytelen 
gyakorlattól elállani nem akarván, e választásokat megsem- 

misítette: némely megye, hol az ellenzék már túlsúlyra nö- 
vekedett, mindannyiszor ismétlé, bár eredménytelen, de tör- 
vényes eljárását; más megyék, hol a mérséklet győzött, leg- 
alább óvással tiltakoztak jogaik csorbítása ellen, s inkább 
megszűntek tisztújitást tartani, mintsem a törvénytelen gya- 
korlathoz simúljanak. Fő sérelmök lévén az, hogy a kor- 
mányszék tagjai nem országgyűlési választás, hanem felsőbb 
kinevezés által ültek hivatalaikban: a megyék többsége a 
kormányszéket törvénytelennek nyilatkoztatta; annak tagjait 
hivatalaik letételére szólította; néhány megye pedig, egy lé- 
péssel tovább haladva , kijelenté: hogy, ha országgyűlés bi- 
zonyos idő alatt egybe nem hivatik, a törvénytelen kormány- 
széknek azontúl nem fog engedelmeskedni. A magyar ország- 
gyülés Erdélyben is újra fölkelté a sóvárgást törvényhozó 
testületök egybehivása iránt; s annak kieszközlésére számos 
megye az anyaország megyéit is felszólítá; a nádort pedig 
feliratok s ünnepélyes küldöttség által kérte meg; és mig 
az országgyűlés egybe nem hivatik, a törvénytelen kormány- 
szék rendeleteit bontatlanul félretétetni határozta. 
Erdélyben ekként teljes anarchia álla be. A kormány tehát, 
melynek működése majdnem egészen megszűnt, ezen állapo- 
tot tovább nem tűrhetvén, azt végre megszűntetni határozta. 
De a helyett, hogy a jogos kérelmeknek engedve, az ország- 
gyülés egybehivása által vetett volna véget a békétlenségnek, 
újabb sérelmet követett el a nemzeti jogokon. A törvénytele- 
nül elfoglalt tért feladni egyátaljában nem akarván, az alkot- 
mányt felfüggesztette, s Wlasich altábornagyot s horvátországi 
bánt teljes hatalmu királyi biztosként küldé a tartományba. 
De a megyék, alkotmányos jogaikra támaszkodva, ezután sem 
szűntek meg erélyesen szorgalmazni az országgyűlés egybe- 
hivását. Kitartásukat nem kevéssé edzé azon körülmény, hogy 
a magyar országgyűlés, mióta gróf Teleki Domokos, mint 
négy erdélyi megyének küldötte, miként fentebb említők, 
Pozsonyban megjelent, Erdélylyel magát némileg solidaritásba 
helyezvén, annak törvényes kivánatát szinte támogatá. Majd 

Wesselényi is elhagyá Pozsonyt s az általa oly sokszor védel- 
mezett hazának lehetséges oltalmára sietett. Az ő s gróf Bethlen 
János és barátaik közremunkálásának tulajdonítható leginkább, 
hogy a hely szinén maga a királyi biztos is hamar meggyőző- 
dött, hogy a békétlenség okait csak a jogos kérelem megadása 
által lehet megszűntetni, s egy tudósításában szinte javaslá 
az országgyűlés egybehivását. A kormány végre engedett, s 
az 1834-ki május 26-ra kihirdette az oly sóvárgással várt 
országgyűlést, Esztei Ferdinánd főherczeget nevezvén ki arra 
királyi biztosul. 

A márcz. 18-kán kelt kir. levél, mely ezt Erdély rendeinek 
tudtára vivé, egyszersmind a királyi előadásokat is magában 
foglalá. Ezek szerint a fő kormányhivatalok törvényszerű be- 
töltése, s az1791-ki országos bizottmányok reformmunkálatai- 
nak megvítatása s a változott körülményekhez alkalmazása — , 
mindenek előtt pedig az urbéri szabályzat tervének tárgya- 
lása tűzetvén ki a törvényhozás működéseinek tárgyaiul, min- 
denki a legfeszültebb várakozással néz vala az országgyűlés 
elejébe. 

Az erdélyi orsszággyűlés lényegesen különbözött a magyar- 
országitól. Az ott csak egy házból álla, melynek tagjait az 
1791-ki 11-dik t. cz. szerint a kir. kormányszék, a kir. tábla, 
a főispánok, a székely és szász hatóságok főnökei, a megyék 
s a székely és szász székek és a királyi s némely más városok 
követei, s végre a királyi hivatalosak, az ugynevezett regalis- 
ták képezték, kiket a főrendű s más jó birtoku, e végre képes- 
séggel biró nemesek közől külön királyi levelek szoktak volt 
meghívni a törvényhozásban való részvételre. Ezen elemekben 
benfoglaltatott mind a három törvényes nemzet: a magyar, 
székely és szász. A székely tagok számra nézve alig tették a 
magyarok felét; a szászok alig egy negyedét: minek oka ab- 
ban feküdt, hogy a nagy birtokok jobbára a magyarok kezé- 
ben léteztek; a királyi hivatalosak pedig, kiknek a nagy bir- 
tokosok közőł kell vala megválasztatniok, számra nézve mindig 
sokkal többen voltak az országgyűlés többi tagjainál. Nagy 

hiánynak tekinthető az is, hogy az oláh nép, mely a tarto- 
mányban többséget képezett, — mivel külön nemzetnek a 
törvények által elismerve nem volt, tulajdonképeni képvise- 
lettel sem birt az országgyülésen; bár egyébiránt több oláh 
származásu találtatott mind a regalisták, mind a megyei kō- 
vetek közt. A három törvényes nemzet a tárgyalások előkészi- 
tésére külön nemzeti gyüléseket szokott tartani; melyekhez 
nem ritkán még a negyedik, a királyi hivatalosak tanácskoz- 
mánya járult. Határozatokat azonban csak a közös, országos 
gyülés hozhatott, melynek elnöke ugyanaz volt, ki a kormány- 
széknél viselte az elnöki hivatalt. 

Azon szomorú tapasztalat, hogy az országgyűlések 1791 
óta nem másra látszának szolgálni, mint hogy a kormány 
által az igazgatás mezején elkövetett törvénytelenségeket szen- 
tesítsék, s a nemzeti jogok tőkéjéből egyegy újabb részt sem- 
misítsenek meg, — most előrelátókká, erélyesekké tette az 
ország rendeit. Senki sem hitte, hogy a kormány tisztán és 
jó szándokkal tért légyen vissza a törvényes ösvényre; sőt 
mindenki egyelőre is meg volt győződve, hogy az országgyűlés 
megadása mellett is el van tökélve, megtartani a kezébe ke- 
ritett hatalmat. Erről, ha más jelek hiányoztak volna is, már 
az sem engedett kételkedni, hogy a királyi hivatalosak sorába 
számos kormányszéki tisztviselő, 5 több más oly egyéniségek 
vétettek föl, kikben a törvények által kijelölt kellékek hiányoz- 
tak, de a kormánypárthoz szítóknak ismertetének; mások 
ellenben, kik meghivatásukat jogosan igényelheték, de mivel 
az ellenzék soraiban állának, mellőztettek ; — mi miatt utóbb 
erélyesen fel is szólalt az országgyűlés. E körülmény tisztán 
láttatá a megyékkel s az ellenzék egyéb tagjaival, miképen a 
kormány minden áron többséget ügyekszik magának szerezni, 
s aligha más czélból, mint hogy megkisértse most is szente- 
síttetni az elkövetett törvénysértéseket. Tölbséget ugyan, mi- 
ként látni fogjuk, még igy sem volt képes nyerni a kormány ; 
mivel azonban attól lehetett tartani, hogy akaratát a talentum, 
birtok és többség pártolása nélkül is, sőt annak daczára, ha 

másként nem megy, erőszakkal is megkisérlendi keresztülvinni: 
az ellenzék is megkettőzteté a maga éberségét. 

Gondját mindenek előtt az utasítások készítésére s a köve- 
tek választására fordította. « Az ellenzék — mond Wesselényi 
Miklósról mondott emlékbeszédében gróf Teleki Domokos, 
ezen országgyűlésnek maga is egyik kitünő vezértagja, — az 
ellenzék Erdélyben tömörebb, rendezettebb volt, s a magyar- 
országitól annyiban különbőzék, hogy mig ez kezdetét az egyes 
megyéktől vette s tágabb alapon nyugodt; az alatt Erdélyben 
egy középpontból indult ki, s mind végig összpontosultabb, 
fegyelmezettebb maradt. Ezt az ország kicsinysége, a megyék 
kevés száma, és korlátoltabb jogviszonya is nemcsak könnyi- 
tette, de egyszersmind kivánatossá tette. Igy történt azután, 
hogy mindenütt, hol az ellenzék ernyedetlen buzgalmával 
tért foglalhata, a középpontból kiindult utasítások szolgáltak 
zsinórmértékül». És ez volt az eset most is, midőn a megyék 
utasitásaikat készitették. Az ellenzék középponti vezérei szük- 
ségesnek tarták, hogy az országgyűlésen mindenek előtt a 
tanácskozások rendeztessenek és a szükséges kellékekkel lát- 
tassanak el. «E részben, miként szinte gróf Teleki Domokos 
tanuskodik, a régi országgyűlések gyakorlata a leghiányosabb 
volt. A nyilvánosságot későn, olykor az országgyűlések után 
megjelent jegyzőkönyvek eszközlék. Az országos üléseket meg- 
előző tanácskozmányok a három nemzet külön gyüléseiből 
állottak, melyekhez nem ritkán a negyedik, a királyi hivata- 
losak tanácskozmánya járult; midőn aztán e négy tanácskoz- 
mány nem annyira a vélemények egyesítésére, mint a feleke- 
zeti szellem ébresztésére szolgált. Továbbá a megválasztott 
követ kötelezettsége küldői iránt, a közelebb mult ország- 
gyűléseken is fölötte tág volt; mi legtöbb esetben nem a kö- 
vetek függetlenségére, de arra szolgált okul, hogy egy más 
károsabb befolyásnak legyenek alatta. Ezekre nézve a megyék 
általában utasitásul adták, hogy napló szerkesztessék, s ugy 
ennek, mint más országgyűlési irományoknak pontos kinyo- 
matásáról gondoskodva legyen. A nemzeti gyülések helyett 

az országgyűlés egyetemes tagjai alkossanak előleges tanács- 
kozmányokat ; a követek időről időre tegyenek pontos tudó- 
sitást a dolgok folyásáról, s minden előre nem látott fonto- 
sabb esetben küldőiktől várjanak utasítást ; mi végül a szőnyegre 
kerülendő tárgyak körüli eljárást illeti: a megyék által az 
utólsó időkben követett elvek szolgáljanak zsinórmértékül az 
országgyűlésre nézve is, melyek röviden igy hangzottak: min- 
denben a létező törvények szerint működni, azokat semmi áron 
sem tenni ki újabb törvényhozás bizonytalanságának ; s inkább 
semmit se tenni, mint törvénytelen eljárás által káros gyakor- 
latra nyitni utat». 

Mi a választásokat illeti: a magyar és székely törvényható- 
ságok, sőt, daczára a kormánytóli függésnek, több város is, 
kevés kivétellel, az ellenzék soraiból választák meg képvise- 
lőiket. Magok az ellenzék vezérei is jobbára a törvényható- 
ságok követeiyé választatták meg magokat. Ezek sorában ta- 
láljuk Udvarhelyszékből b. Wesselényi Miklóst, Alsó-Fehérből 
b. Kemény Dénest, Vizaknáról Szász .Károlyt, Küküllő megyé- 
ből gr. Teleki Domokost, Belső-Szolnokból Weér Farkast, és 
több másokat, kik a mult évek küzdelmeiben magokat legin- 
kább megkülönböztették, az alkotmány védelmében legtöbb 
érdemeket szerzettek. A királyi hivatalosak közől leginkább 
gr. Bethlen János, az utóbb oly nagy hírre kapott regényiró 
b. Józsika Miklós, Horváth István stb. tűntek ki az ellenzék 
soraiban. A vezéri zászlót közelismerés szerint Wesselényi 
lobogtatta; bár az említettek egynémelyikében még túlnyo- 
móbb pártvezéri tulajdonok egyesültek. Maga barátja, Teleki 
Domokos megvallja, hogy Szász Károly miveltsége sokolda- 
luságában s lángeszében —; Kemény Dénes a hazai ügyek 
alaposabb ismeretében, mind a ketten szónoki tehetségben 
felülmulták őt; Bethlen János pedig tágasb látkörével, több 
higgadtságával s eszélyességével, szelídebb, tapintatosb bánás- 
módjával, melyek szerint ő soha semmit nem erőszakolt, túl 
nem hajtott, minden eljárásában ildomos, eszközeiben sima, 
finom, megnyerő lenni ügyekezett, — a pártvezér több tulaj- 

donait egyesité. «De, ugymond, Wesselényi nevéhez két hon 
ébredésének eleven emléke volt kötve. Ő Erdély fejlődésében 
kezdettől fogva nemcsak az országgyűlés beálltáig, de az alatt 
is legtevékenyebb részt vett, s nála a hő kedélyesség, a lova- 
gias nyiltság sok egyebet feledtete», mi tulzási hajlamából, 
hirtelen fellobbanó vérmérsékletéből eredt. Wesselényi Er- 
délyben erkölcsi hatalma tetőpontján álla ezen országgyűlés 
alatt; bár, midőn az utóbb eredménytelenül oszlott szét, sokan 
még párthívei közől is, az ő faltörő politikáját, ellenzésének 
túlhajtását vádolták a miatt, s Bethlen Jánosé mellett kétségbe 
vonták államférfiui, vagy legalább pártvezéri képességét. 
Mindjárt az országgyűlés kezdetén nagy nehézségek merültek 
fel; mert mi másutt egyedül házszabályi és verificationalis 
vitákat szült volna, itt, ahelyzet sajátságos voltánál fogva, mind 
az lényeggé lőn. Ilyen volt mindjárt az elnöki, jegyzői, naplói 
kérdés. A rendek ugyanis, tekintve azt, hogy a kormányszék- 
nek alig volt egy törvényes tagja, ki választás és nem helyet- 
tesités utján jutott volna hivatalába, mindjárt eleinte elvül 
mondták ki: chogy mind az, mi törvénytelenül létez, szem- 
ben a törvényhozó testtel nem létezőnek tekintessék s tör- 
vényes hatóság nélkül legyen; s ilyenekre nézve nem bűnös 
elnézésnek, nem kérelemnek, hogy többször elő ne fordúl- 
janak, nem a sérelmek régiségi gyűjteményébe való utasitás- 
nak, hanem azon, a logikával és a törvényesség képzetével 
egykoru s igen egyszerű igazságnak van helye, hogy a mi 
törvényesen nincs, az nincs ; és semmiből semmi következik. 
És ennél fogva a kormányszéket nem létezőnek tekintve, meg 
sem várták, hogy az küldjön számokra elnököt, hanem a 
törvényes elnök megválasztásáig nemzeti közgyülésökön akar- 
tak elnököt választani. De ez nem volt a kir. biztos s a kor- 
mányszék ínyére. A tanácskozási terem tehát elzáratott, s az 
udvaron összegyűlteknek a tartományi korlátnok azt izené, 
hogy az országos terem oly gyülés számára, mely diplomati- 
kusnak nem tekinthető, felsőbb intézkedések következtében, 
nem fog megnyittatni. A felingerült rendek tehát a reformá- 

tusok templomában tartották meg gyülésöket s gróf Nemes 
Ádámot kiáltották ki ideiglenes elnökükké. Nemes nem késett 
ugyan elfoglalm az elnöki széket; de azt azon kijelentéssel 
tette, hogy miután ő felsége a kir. biztos utján a kormány- 
széknek meghagyta, hogy a törvényes elnök megválasztásáig 
a maga kebeléből nevezzen ideiglenes elnököt; ezzel pedig 
őt tisztelte meg a kormányszék : ő tehát most annál nagyobb 
örömmel felel meg e hivatásának, mivel a rendek bizodalmát 
is magában tapasztalja összpontosulni. A rendek azonban 
egyátaljában nem akarták a törvénytelen s azért nem létezőnek 
tekintett kormányszék elnökküldési jogát elismerni; s az ellen 
tiltakozván, mind addig meg sem nyugodtak, mig Nemes 
végre ki nem jelentette, hogy a rendek értelme szerint, egye- 
dül megválasztatásánál fogva ül ideiglen az elnöki székbe. 
Még nagyobb nehézségek támadtak, midőn az országgyűlés 
a kir. biztos által a kir. előadások átnyujtásával ünnepélyesen 
megnyittatván, ezek első pontja szerint a kormányszéki s 
más fő hivatalnokok választásához kellett volna fogni. A 
rendek, ennek ellenére, a közjogi visszaköveteléseken akarták 
megkezdeni tanácskozásaikat; s a negyedik ülésben végzést 
alkottak: hogy minden egyebek előtt az alapjaiban megren- 
dített alkotmányos létnek kell helyreállíttatni, mi végett a 
sérelmek ő felségének már fel is terjesztettek , s ezeknek or- 
voslatáig a királyi előadások se tárgyaltassanak; egyedül az 
országos elnökségre s az itélőmesteri hivatalokra, melyekhez 
a gyülési jegyzőség is kapcsolva van, tétessék választás. És mi- 
dőn aztán a kijelöltek nevei felterjesztettek, e végzésőket ő fel- 
ségének is tudtára adták. «Tudjuk ugyan, mond egyebek közt 
a felirat, hogy a diétai tárgyalásokat az 1791-ki 11-dik törv. 
czikk a kir. előadásokkal rendeli megkezdetni; s óhajtók 
magunk is oly helyzetben látni ügyeinket, hogy ama fontos 
tárgyakat, melyek létesítését a közjó már oly rég óta igényli, 
azonnal megkezdhessük. De kebleinket szomorú sorsunk tartja 
elfoglalva; és midőn alkotmányunkat sarkaiból kiforgatva, az 
ország alaptörvényeit megingatva, s a kormányszék törvényes 

tagjainak teljes hiányában magát országgyűlésünket lényeges 
állagától megfosztva látjuk: mielőtt a királyi előadások tár- 
gyalásához foghatnánk, minden gondjainkat hazánk. alaptör- 
vényeinek s alkotmányának helyreállítására, alkotmányos lé- 
tünk szilárditására kényteleníttetünk forditani.» A királyi 
válasz azonban, mely a választott hivatalnokok megerősítését 
meghozta, újabb keserűséggel tölté ela rendek kebleit: nem- 
csak mivel emlitést sem tett a felterjesztett sérelmek orvosla- 
táról; hanem azért is, mivel az országos elnökségre fölter- 
jesztettek közől egyátaljában nem a közbizodalom által legtöbb 
szavazattal kijelölt egyéniséget, hanem Nopcsa Eleket, ki csak 
kevés szavazattal, hézag pótlóul tűzetett a harmadik helyre, 
nevezte ki elnökké. 

A rendek tehát egy újabb feliratban jelenték ki fájdalmu- 
kat, hogy bár huszonhárom év óta először volt alkalmuk 
panaszaikat felterjeszteni; kérelmeik mégis válasz nélkül ha- 
gyattak. Nem mulaszták el megjegyezni azt sem, hogy a 
legkevesebb szavazattal kijelölt Nopcsa Elek országos elnökké 
neveztetésében választási joguk csorbitását fájlalják. Minthogy 
azonban a dolgon változtatni többé nem lehetett, az által 
akarták magokat új elnökük alkotmányos eljárása felől biz- 
tosítani, hogy a beigtatáskor neki, valamint a megválasztott 
itélőmestereknek is új esküformát szabtak elejökbe. Az eset 
nem vala szokatlan: a mult időkből több példát nyujtott a 
történelem arra, hogy a rendek új esküformával kötelezték 
le választottaikat ; igy történt egyebek közt II. József sérelmes 
kormánya után is az 1791-ki országgyűlésen. A királyi biztos 
mindazáltal eltiltá a választottakat az új esküforma mellett 
foglalni el hivatalaikat. 

Mindezekből fájdalmasan tapasztalván a rendek, hogy sé- 
relmeik tömege nemcsak nem kevesbül, sőt az országgyűlés 
alatt szemök láttára újakkal is szaporodik ; más részről pedig 
látván azt is, hogy a királyi biztos e gyülés alatt minden dol- 
gaik folytatását ellenséges behatással nehezíti, s lehetetlenné 
teszi hogy a haza várakozásának kötelességők szerint meg- 

feleljenek: september elején, a királyi biztos értesítése és 
megegyeztének kikérése nélkül egy küldöttséget neveztek ki 
a királyhoz, mely neki sérelmeiket egy újabb feliratban elő- 
terjeszsze és fiui bizodalommal személyesen is fölfedezze: 
mily ingataggá vált hazájokban a személy- és vagyonbátor- 
ság, midőn az, a perfolyamok törvényellenes rendeleteken 
alapuló mostani rende szerint, a kormányszéknél és az udvari 
kanczelláriánál, (mely magát törvénytelenül felebbezési tör- 
vényszékké tette,) egykét ember önkényétől függ; midőn az 
erkölcsi és anyagi erók kifejtésének minden módja önké- 
nyesen el van nyomva. Kitünőbb példái ennek: a külföldre 
utazás tilalma; a katonaság alá erőltetett székelység gyer- 
mekei iskoláztatásának korlátolása ; a hivatalok betöltésében a 
vallásbeli egyenlőség meg nem tartása, sőt a türelmetlenség- 
nek, kivált a görög hitűek közt, a hatalomviselők által rémitő 
gyakorlása; a tisztválasztási jognak a törvényhatóságok ke- 
belében majdnem teljes elnyomatása; a katonaság alá eről- 
tetett székelység tűrhetetlen megigázása; a katonaság féláron 
élelmezése; a sónak, kimeríthetlen bősége mellett is elvisel- 
hetetlen drágasága és számos más anyagi sérelmek. Adják 
elő a követek, miképen mind ezen sérelmek törvénytelen 
rendeletekből s rosz lelkű tanácsadóktól származnak, kik a 
fejedelmi jogok terjesztésének ürügye alatt csak önhatalmu- 
kat növesztik, saját hasznukat lesik. Fiui bizodalommal ter- 
jeszszék ő felsége elébe, miképen a keseredettség és bizodal- 
matlanság, a kormány mostani iránya miatt, oly átalánossá 
vált minden felekezetbeltek közt, hogy gyökeres orvoslat 
nélkül minden országgyűlési, olyannyira korlátolt munkálko- 
dás, minden javitás egyes részletekben sükeretlen. 

De a rendek e bizodalmas lépése sem termé meg az óhaj- 
tott gyümölcsöt. A mellőztetését zokon vett királyi biztos a 
fejedelem előtt is útjokat állá. A király october 3-kán, Brűnn- 
ben, de nem mint az országgyűlésnek, mely törvényesen még 
nem constituáltnak mondatott, küldöttségét, hanem csak mint 
hű alattvalókat fogadá a követeket; mit nekik kijelentvén, 

s a feliratot atvévén, minden bővebb- kihallgatás nélkül, azon 
nyilatkozattal bocsátá el őket színe elől, hogy a feliratra nem 
mulasztandja el leküldéni válaszát. 
Kevéssel a követeknèěk minden vigasz nélküli visszatértök 
után érkezett le a rendekhez egy kir. leirat, mely az új íő- 
hivatalnokok meghiteltetésére készített új esküformát vissza- 
vetvén, azokat a régi forma szerint rendeli megbiteltetni. A 
leirat november elején rendkivül heves vitákat okozott a 
rendeknél; mert abban lázasztással, az indulatok felgerjesz- 
tésével, újitásvágygyal s munkátlansággal vádoltatván, e vá- 
dakat nem vélték hallgatással eltűrhetni. Nehogy azonban az 
ország tovább is nélkülözze törvényes főhivatalnokait, az el- 
nököt és az itélőmestereket az 1791-ki országgyűlés által 
készített esküforma szerint végre meghiteltették. Majd a ki- 
rályi hivatalosakra fordult a vitatkozás; mert a felett, hogy 
azok lajstromának hitelessége felől némi kétség támadt, oly 
egyéniségek is találtattak köztök, kiket az ellenzék nem vélt 
felruházva lenni a törvény által kijelölt kellékekkel. Mig azon- 
ban a vita e tárgy körül folyt, egy újabb királyi leirat érke- 
zett a rendekhez, melyben újabban is sürgettettek a többi 
választások megtételére s az előadások többi pontjainak tár- 
gyalására. De e leirat is egyátaljában nem oly hangon vala 
szerkesztve, mely képes lett volna csilapítani, engesztelni az 
ingerült s elbúsult kedélyeket. Ők alkotmányos sérelmeik or- 
voslatáért sóvárgának ; a leirat pedig egyebek közt azon súlyos 
váddal terheli őket: chogy a törvényes szabadság bitanglott 
neve alatt annak megfertőztetésére s minden jó rend felfor- 
gatására mellékes utakon törekednek. » 
«Ha, a kormány állitása szerint, léteznek oly veszedelmes 
emberek, — mondá e vádra a január 17-kén tartott beszé- 


dében Wesselényi —: sem illő, sem helyes ily asszonyos ’ 


rágalmazással támadni meg azokat. Kötelessége, oly köteles- 
sége. a kormánynak , mely alól semmi sem oldozhatja fel, az 
ilyekét a törvény lángfegyverével üldözni, sujtani. A rágal- 
mazás gyöngeség jele; ártatlanság és kötelesség érzete által 

edzett mellről visszapattan ennek nyila. Én, mint az ország- 
gyülési majoritás tagja, merem a magam s polgári hitsorsosim 
nevében felszólítani a kormányt: álljon elő törvényes bizo- 
nyitványokkal; s ha csak egy van közőlünk, kit azon fekete 
vádaknak legkisebbike is igazán érhet, készek vagyunk érte 
mindnyájan lakolni. De e vád nem néhányakat, hanem az 
egész majoritást, s magát az országgyűlést éri; mert indit- 
vány, melyet a többség elfogad, többé nem egyé vagy né- 
melyeké, hanem az országgyűlésé. Így tehát országgyűlésün- 
kön van azon vád, hogy «törvényes szabadság színe alatt 
minden jó rendet fel akar forgatni.» T. RR.! jó rend felfor- 
gatása szándékával vagy is pártosság s revolutio szándékával 
országgyűlést vádolni szintoly képtelenség, mint sértő s nem 
szabad. Csak országgyűlés az és fejedelem, honnan revolutio 
nem ered. Revolutio pusztító lángja a legcsekélyebbnek látszó 
szikrákból is származhat. Egyes személy vagy kevesek vétkes 
törekedései borítottak már egész országokat lángba; elcsá- 
bitott vagy elkeseredett nép dúló haragja a pusztitás átkát 
hirodalmakra terjesztheti ; zabolátlan katonaság hány polgári 
alkotmányt nem fordított már fel, s mennyi trónust nem fer- 
tőztetett uraikodók kiontott vérével? Nép zsírján hízott aristo- 
kratia s dölyfös oligarchák öldöklő belső háborúknak lettek 
már számtalanszor okai ; s fejedelmek rosz tanácsosinak hibái 
s vétkei által hozatott nemzetek közé bizonynyal annyi zavar, 
s roskadt egybe annyi királyi szék, mint a más említett mó- 
dokon mind öszve. Egyedül országgyűlés az s a fejedelem, 
midőn ezzel együtt létez, honnan rendbontás nem eredhet; 
mert mind az rend, a mit törvény állít fel; mind az pedig, 
mit fejedelem s ország együtt tesz, törvény. Az országgyűlést, 
a törvények kútfejét revolutio czélzatával vádolni annyit tesz, 
mint a napról, a világosság kútfejéről azt állítani, hogy a 
sötétség szörnyei belőle. folynak ki. De hol is azon földi ha- 
talom, mely emberi viszonyokban nem létező azon magos- 
ságra emelkedhetnék, hogy egy szabad nemzet országgyűlésére 
ily vádat, ily itéletet mondhatna ki, s a mely fel lenne hatal- 

mazva azt fenyegetni? Fenyegeti ezen királyi leirásban a 
kormány az országgyűlést legfelsőbb hatalmával. Szent, és 
tisztelem én a fejedelem törvényes hatalmát, s hódolva is- 
merem el annak a törvények értelme szerinti hatását minden 
egyes személyekre, s az ország minden külön létező testü- 
leteire; de nyilván kimondom: az országgyűlésre nem. Nem 
felette áll a fejedelem az országgyűlésnek, hanem mellette; 
nem fejedelem adott nemzetnek és országgyűlésnek létet; 
hanem ezek ő neki. Országgyűlésnek, mely alkotta s alkotja 
a törvényeket, mely kötött fejedelmekkel azoknak létet adó 
kötéseket, mely felséges uralkodó házunkat előbb dicső feje- 
delmi székébe emelte, s utóbb örökösödéséről rendelkezett, 
csak a törvény parancsol, s az is csak addig, mig azt neki a 
fejedelemmel együtt megváltoztatni tetszik; de a kormány 
parancsa alatt bizonyára nem áll. És ezen nagy igazság legyen 
felelet s mérték méltatására mind azoknak, mik a ma felol- 
vasott irományokban országgyűlésünk általunki folytatásmód- 
ját, tanácskozásunk idejét, azokba parancsolólag belé ele- 
gyedve, érdeklik. » 

Hasonló erélylyel s bátorsággal, egvező értelemben szóltak 
még Szász Károly, Teleki Domokos , Kemény Dénes 7 Jósika 
Miklós és gr. Lázár József a királyi leirat vádait ĉzáfolva. 
Mire aztán a rendek , — bár a királyi biztos már ismételve 
is határnapot tűzött ki, melynek elteltéig az előadások tár- 
gyalásához fognának, különben avval fenyegetőzvén , hogy 
vonakodásukat ő felségének feljelentendi, «miszerint ő a közjó 
eszközlésének más módjairól gondoskodhassék », — oly vég- 
zést alkottak, miképen «hódoló tisztelettel kérik..... és fiui 
bizodalommal várják, hogy ő felsége is az országgyűlésben 
a megfosztott törvénytevő hatalom részesét s az által önmagát 
tisztelvén, annak reá nem illhető vádaktóli kegyes megkimé- 
lésével önméltóságát fentartani s öregbíteni méltóztatik. » 
Kérik egyszersmind az e végzés nyomán készült feliratban, 
tászítsa el önmagától önhasznukat leső rosz tanácsadóit, és 
boldogítsa atvai bizodalmával hű népe képviselőit. 

Egyébiránt érzék a rendek már magok is, hogy körülbelől 
azon határig jutottak az ellenzésben, a sérelmek orvoslatának 
s a közjog helyreållitásának követelésében, melyen túl nem 
mehetnek a közügy kára nélkül. Sőt mivel máris attól tehe- 
tett tartani, hogy a kormáry az országgyűlést feloszlatja : 
nehogy ezen esetben az ország továbbra is a törvénytelen 
kormányszék igazgatása alatt maradjon, elhatározták végre a 
választások megtételét; s még csak azon kérdés maradt el- 
döntendő : kik legyenek a választók? E kérdés azért merült 
vala fel, mivel, mint már említők , némi. rendetlenségek vė- 
tettek észre a királyi hivatalosak kinevezésében; egyebek közt 
felhozatott, hogy miután a meghivandókat a kormányszék 
szokta királyi kinevezésre ajánlani: most a kormányszék, 
törvénytelen lévén, az ajánlást sem tehette törvényesen; más. 
ellenvetés volt, hogy a kormánv, magának a gyülésen több- 
séget törekedvén szerezni, a törvénvtelen kormányszék tagjait 
jobbára, s más oly egyéneket is meghivott a törvényhozás- 
bani részvételre, kikben a törvények által igényelt kellékek 
fel nem találtattak. Inditványba tétetett tehát, hogy a hiva- 
lalnokok megválasztása előtt, a királyi hivatalosak lajstroma 
tisztázat alá vettessék. Némelyek ‘esak azon régi hivatalosakat 
akarták most választókul elismerni, kiket már az 1811-diki 
országgyűlés alkalmával a még törvényes kormányszék aján- 
lett vala fel. Ez volt egyebek közt Szász Károly véleménye is, 
ki január 23-kán egy klassikus beszédében, melyet a magyar 
ékesszólás remekjeinek méltán a legkitünőbbjei közé soroz- 
hatunk , bőségesen kifejtette, hogy a kormány joga a rega- 
listák kinevezésében nem lehet határtalan. «Mert, ha ez igy 
volna, mond egyebek közt, az alkotmány szent neve lehet-e 
nevetségnél egyéb; s a törvényhozásba van-e nemzetnek be- 
folyása ott, hol, egykamaráju országgyűlésben, eldöntő szó- 
zattal biró tagokat a kormány tetszése szerinti számmal nevez 
ki; mig más felől a nemzettől választott képviselők száma 
határozott? Ha tehát nem üres hang és képzelmény a con- 
stitutio: a regalisták számának is kelł határának lenni.» Eze- 

mondá el a jeles szónok; mert a többséggel együtt maga is 
ugy látá, hogy az országgyűlés állagát kitisztázás alá vetni 
most sem az idő, sem számtalan rnás akadály nem emgedt. 
A többség végre, Szász Károly véleménye nyomán, oly végzést 
alkotott, hogy a követek s a királyi hivatalosak mindnyájan 
befolyhassanak a hivatalnokok megválasztásába, és csak a 
meghivó levéllel el nem látott főispánok, kir. tanácsosok, a 
kir.. tábla fiai, mint ilyenek , és a káptalan, melynek törvé- 
nyes képviseleti joga még nincs, zárassanak ki. De ezen vég- 
zést az országgyűlést feloszlató királyi rendelet, eredményétől 
nem sokára megfosztotta. 

Emlitók fentebb, hogy a törvényhatóságok követei határo- 
zott utasítást hoztak légyen magokkal egy országgyűlési napló 
készítése s kiadása iránt. A többség ezt mindjárt áz ország- 
gyülés elején végzésül mondván ki, a napló kinyomatását 
azonnal meg is rendelte. De a kormány ezt, mint eddig di- 
vatban nem lévőt, egyszerűen eltiltotta. Wesselényi azonban, 
arra támaszkodva, hogy a törvények a censura semmiféle 
nemét nem ismerik, az önkényes tilalom által nem engedé 
magát elrettentetni : egy kőnyomdát vásárolván, azt saját laká- 
sán állíttatá fel, s maga kezdvén a naplót nyomatni, a január 
29-kei ülésben annak első ívét a rendeknek bemutatta, és 
nyomdáját avval együtt az országgyűlésnek ajándékozta. A 
rendek köszönettel fogadták az ajánlatot, s a napló kiadásá- 
nak folytatását a biráló bizottmány feladatává tették. 

A mérsékelt véleményüek azonban az ellenzék soraiban sem 
valának megelégedve ezen eseménynyel, mely még inkább 
compromittálhatá az országgyűlést; mert jól látták, hogy nem 
sikerűlend a sajtószabadságot ekként, a napló kérdése által 
keresztülvinni, s e kis tartományban, igy mellékesen, minden 
sajtótörvény alkotása nélkül megbuktatni a censurát, mely, 
bár szinte törvénytelenül, de tényleg fenáll Magyarországban 
is; — és bajt jóslának. A baj nem is késett. Bár a kőnyomda 
már az ország birtokává lett, hivatalnokok jelentek meg an. 

nak műhelyében és a nyomdát zár alá vetették. A tény híre 
nagy ingerülséget támasztott a közönségben; Wesselényi maga 
Nopcsa Elek országos elnököt ostromlá gyülés tartása végett. 
De Nopcsa, a főherczeg meghagyása szerint, azt mind továbbra 
halogatá. A főherczeg ugyanis, mihelyt a választások megté- 
telére kitűzött határidő eredmény nélkül letelt, meggyőződ- 
vén, hogy a többségben lévő ellenzékkel e gyülésen semmire 
sem mehet, sőt minden újabb ülés csak a szenvedélyeket fo- 
kozza, jelentést tett Bécsbe, az országgyűlés azonnali felosz- 
latását kérvén ; s a válasz megérkezte előtt, ezen újabb ingerlő 
esemény után, nem engedett többé gyülést tartatni. 

Február 6-án végre falragaszok hirdették az országos gyü- 
lés megtartását. A rendek nem különben, mint Kolosvár többi 
lakosai, nagy feszültséggel nézének a gyülés elébe, melyet 
oly szokatlan, valami rendkivülit gyaníttató események előz- 
nek vala meg. Ugyanis, a főherczeg palotája előtt korán reg- 
gel hintók álltak; a melléje rendelt polgári tisztviselők és 
katonai szárnysegédek titokteljes sietséggel jártak s keltek 
fel és alá; a főtéren és a fő utczákon katonacsapatok vonúl- 
tak át, s mint beszélék, a legénység közt töltények osztattak 
ki. A nép a kormányszéki épület udvarán nagy tömegben to- 
longa, kiváncsi hallani a gyülés eredményét. 

A gyülés végre megnyittatott, s Wesselényi szót kérvén, 
a kõnyomda elzáratását s a nemzetnek ebből származott újabb 
sérelmét, az országgyűlés megaláztatását, a kormány kény- 
uralmát, a sajtószabadság önkényes elnyomásának káros kö- 
vetkezményeit szokott ékesszólásával ábrázolá. De beszédében 
a főherczeg megjelenése által szakasztatott félbe, ki a kormány- 
széki hivatalnokok s katonai segédei kiséretében lépett a 
terembe. És ezután egy királyi leirat olvastatott fel, melyben 
a rendek szigorúan megdorgáltattak , eljárásuk kemény sza- 
vakkal gáncsoltatott, végzéseik megsemmisíttettek, s tudtokra 
adatott, hogy az országgyűlés ezennel feloszlattatik, minden- 
kinek komolyan meghagyatván, hogy azonnal haza térjen 
s a kibocsátandó rendeleteknek engedelmeskedjék. E ren- 

deletek által utóbb az alkotmány felfüggesztetvén , minden 
polgári s katonai hatalom a főherczeg királyi biztos kezébe 
adatott. — És igy szakadt vége az erdélyi országgyűlésnek, 
mely, ha közvetlen eredményül nem mutathatott is fel új törvé- 
nyeket, de még sem maradt üdves eredmény nélkül; mert, mi 
Erdélyben fő szükség vala, tetemesen gyarapította az alkot- 
mányos szellemet. Az ellenzéknek egyátaljában nem volt oka 
búsulni, hogy ily véget ért az országgyűlés. Attól eleitől fogva 
sem lehetett többet várni a kormányszék megválasztásánál ; 
ezt pedig a kormány magatartása mellett alig lehetett volna 
ugy végrehajtani, hogy vele a nemzet megelégedjék s nyerjen 
az alkotmányosság. A választás, ha végbemegy, valószinűleg 
csak a létező tagok megerősítését eredményezte volna. Ily 
körülmények közt üdvösebb volt annak elmaradnia, hogy 
aztán a következő országgyűlésen alkotmányosabb szellemben 
történjék meg. 

Wesselényi kőnyomdájának ügye semmi befolyással nem 
volt ugyan az országgyűlés eloszlatására; mert az ezt meg- 
rendelő királyi leirat már azon napon ki volt adva, melyen 
Wesselényi naplójának első ívét az országgyűlésnek bemutatta 
s nyomdáját felajánlotta. Elébb pedig nem volt arról tudo- 
mása a kormánynak ; mert azt ő oly titokban készítette elő, 


Wesselényi 
veszélyei. 


hogy .az országgyűlés maga is meglepetett a bemutatott napló — 


által. Az eseménynek mindazáltal nagyon örűlt a kormány : 
ez új érvet adott kezébe, az országgyűlést a túlzás vádja alá 
temethetni s Wesselényit sujthatni, ki kétségkivül fő ápolója 
volt a gyülés folytában kifejlett rideg ellenzéki szellemnek ; 
beszédeiben pedig a kormány eljárását legkiméletlenebbül 
ostorozá. A kormány már 1831-ben is, midőn a katonafog- 
dosásnak ellenszegült, fellépni akart volt ellene, s miként nap- 
lójában Kölcsey tudósít, a hadi kormány már akkor is pa- 
rancsot vett elfogatása iránt; miről ő egy névtelen baráti 
levélben értesűlvén, Erdély megyémél, ugy Szatmárban és 
Borsodban is, bizonyos pecsételt irományt tett volt le, mely 
esetét a hazafiak előtt felfejtse, s a rajta elkövetett igazság- 

talanságnak emlékül szolgáljon. A zivatar akkor elvonult feje 
felől, mivel a katonafogdosás ellen több megye is: tiltakozott. 
Most azonban, ugy látszék, eléri a veszély. S valóban azonnal 
a rendek szétoszlása után szárnyalt is híre; hogy a főherczeg 
kir. biztos őt többekkel együtt elfogatni szándékozik. Wesse- 
lényi mindemellett sem sietett a veszély elől; sőt bevárva, 
ha fog-e személye ellen valamely erőszak megkisértetni, dél- 
után az utczákat végig járta, barátaitól elbucsúzott, s csak 
estve távozott Kolosvárról Pozsony felé, hogy ott, mint felső 
házi tag folytassa működését. 

Azonban esőről csargó alá került az alkotmányos nemzeti 
jogok s népigények rettenthetetlen bajnoka. A kormány Ma- 
gyarországban is rég megkezdette ellene a titkos nyomozást. 
Kölcsey már az 1833-ki febr. 28-káról tudósit, hogy folynak 
ellene a titkos vizsgálatok. cB. Vécsey, és Szatmár volt alis- 
pánja Geöcz, több ízben kénytelenek valának felőle jelentést 
tenni; minthogy Szalmár vármegyéből a mult évek -alatt tett 
felirások Bécsben figyelmet gerjesztének.§ azok egyenesen 
Wesselényinek tulajdoníttattak; s nem ok nélkül.... Adjuk 
hozzá, hogy ő vala, ki az erdélyi törvénytelen katonalogást 
jószágaiban megakadályoztatván, az egész kis hazának merész 
és következéssel teljes példát mutatott; s képzelhetni fogjuk, 
hogy a bécsiek öt talán pártosnak, talán támadást inditónak , 
vagy valami titkon szőtt összeesküvés fejének gondolták vagy 
épen hitték. Mi lehetetlen a gonoszságnak? Én hallottam, 
hogy Bécsben Wesselényi merényei felől irásbeli bizonyit- 
ványok vagynak. Ki tudja? Nincs-e nálunk is szerteszéjjel 
elég ember, ki fac-simileket minden különös fáradság 
nélkül készithet? Különben is a titkos policziát s az oda kül- 
detni szokott feladások hiteles voltát ki nem ismeri?.... Iły 
hiteles és dicséretes utakon végezetre is miket tudott meg a 
kormány? Kicsinységet gondoltok talán? Nem! a dolog nagy, 
a dolog fontos, a dolog következéssel teljes. Mert, jámbor 
olvasó, nem kevesebb forog fenn : mint Magyarországot Ausz- 
triától örökre elszakasztani; a nádort magyar királylyá ko- 

ronázni; Wesselényit, ki természetesen e dolgok fő rugója, 
nádorrá választani.... És ugy mondják, van ki ezt hiszi, 
vannak kik ezt hiszik!) 

De a titkos rendőrség mind ezen áskálódásai sem mehettek 
annyira, hogy oly vádat süthetnének ki ellene, melyre köz- 
keresetet lehetne alapítani. Ilyen adatot 1834 végén szolgál- 
tatott neki Wesselényi. Említők, hogy midőn a pozsonyi or- 
szággyűlésen az örökváltság, s a jobbágyok polgári jogairól 
szóló törvényjavaslat forog vala szőnyegen, s a.kormánypárt, 
azt megbuktatandó, a megyei követutasítások megváltozta- 
tásában működék, ez Szatmár megyében is czélba vétetett. 
Emlitők azt is, hogy Wesselényi akkor Kolosvárról :szinte 
átrándult Nagy Károlyba s a jobbágyok örökváltsága és sze- 
mélyes jogai mellett küzdve, beszédében hevesen kikelt a kor- 
mány s pártja ellen, mely ezen oly üdves, oly égető szükségü 
réformot, a nemzeti fejlődés és haladás ezen első feltételét, 
megbuktatni szándékozik. A beszéd nem fogatott fel gyorsiró 
által , s nem is látott soha elmondatása után napvilágot; de 
mégis eljutott az, s pedig felette hibásan, akormány tadomá- 
sára. «4834-ben decemb. 9-dikén, — igy tudósít Kölcsey — 
a Szatmár megyei közgyűlésen többek közt jelen vala Pécsy 
László, bihar megyei táblabiró, ki... decemb. 11-kén Álmosdra 
ment s ott Csanády Ferencz főbiró házánál híreit többek előtt 
kiöntötte. Maga a főbiró nem vala hon, hanem a megye fő- 
ispánjánál gr. Zichynél Diószegen tisztelkedett. Nehogy tehát 
az új hírek nélkül maradjon, fia, Csanády István, a Péchytól 
hallottakat, ugy a mint tudá, papirosra tette s levélben atyjá- 
hoz Diószegre küldötte. Biószegen a levél, mint napi újság 
kézről kézre járt, mig végre gr. Zichy kezei közé is eljutott; 
ki (a fenforgó erdélyi körülmények közt) eléggé fontosnak 
hivé azt lemásoltatni s Bécsbe küldeni. » 

A kormány, Wesselényi ellen az erdélyi országgyűlés miatt 
boszus, kapva kapott az alkalmon , mely lehetségessé teszi a 
szintoly tevékeny, mint merész pártvezért elnémítani, s a 
cselekvés teréről leszorítani: nyomban . vizsgálatot intézett 

tehát ellene a szatmári beszéd miatt. Épen végét érte e vizs- 
gálat, midőn Wesselényi a pozsonyi salvus conductus vé- 
delme alatt keresett menedéket. A vizsgálatból csak annyi 
tűnt ugyan ki, hogy a pártvezér, a jobbágyok örökváltságáról 
szólván, némi kemény szavakat mondott a kormány ellen, 
mely, az ilyféle reformokat is gátolva, könnyen odavihetné a 
dolgot, hogy ca kilencz milliónyi földnép a nemesség ellen 
fellázadjon. Akkor ugyan majd védelmébe fogadná a kormány 
a nemességet; de jaj akkor ennek, mert szabad emberekből 
szolgákká alacsonyodnának. » Ennyi is elég volt azonban a 
királyi ügyigazgatónak, hogy arra nota-pert alapítson. A 
közkereset tehát nem sokára két részről is megindíttatott 
Wesselényi ellen: Magyarországban, e Szatmár megyei be- 
szédből kikapott s lázitásnak magyarázott szavak miatt, a 
szólásszabadság —; Erdélyben, a kőnyomdáért, a nyilvános- 
ság körüli visszaélések vádczíme alatt. A magyar kir. tábla 
máj. 5-re idézte őt maga elébe ; megidéztetett aztán M. Vásár- 
helyre is, az erdélyi kir. tábla által. A kormány oly szörnyű 
haragot árult el ellene, hogy elitéltetése szinte egyelőre is bi- 
zonyosnak tartatott; a per azonban hosszan folyt, s annak 
eredményére alább fogunk visszatérni. 

Erdélyben az országgyűlés feloszlatása s az alkotmány fel- 
függesztése, Magyarországon a jobbágyság örökváltságának, 
a földnép felszabaditásának meggátlása jelölik Ferencz király 
végső kormányidejét. Márczius elején, nem ugyan váratlan, 
de a kedélyeket nagy feszültségbe helyező hír terjedt szét az 
országban, hogy I. Ferencz császár s király, ki már hosszabb 
idő óta betegeskedék, e hónap második napján megszűnt élni. 

Midőn ő negyvenhárom év előtt széles birodalma kormányát 
átvette, a franczia forradalom lázas szabadságmámora lángba 
borította Európát, s élethalál harczot kezdett a legitim trónok 
s az ó-világ hűbéri eszméi s intézményei ellen. E harcz hu- 
szonőt évig folyt; számos trónokat felforgatott, s megvál- 
toztatta Európa földabroszát. De nem kevesebb átalakulást 
idézett az elő a szellemi s erkölcsi világban: egészen meg- 

tézmények helyébe újakat állított. 

Ferencz e harczban eleitől fogva végiglen folyton részt vett; 
s viszontagságteljes életében nem egyszer érzé annak súlyát; 
trónja többször inog yala lábai alatt; s magából székváro- 
sából is kétszer kényteleníttetett menekülni a győzedelmes 
ellenség elől. 

E viszontagságok s veszélyek elhatározó befolyást gyakor- 
lának az ő kedélyére s kormányának jellemére. Különben 
természeténél fogva is gyanakodó, kényuralomra hajló ke- 
délye gyűlölettel kezd vala viseltetni azon eszmék s elvek, 
azon irány ellen, melyek oly szörnyű felforgatásoknak lettek 
szülő okai, oly iszonjú vérkeresztségen vezették át az eu- 
rópai emberiséget. A régihez való ragaszkodás, a hagyomá- 
nyos nézetek és intézmények fentartása, a tekintély ápolása 
s erősítése ; ellenben pedig az újitás szellemének elfojtása, a 
szabadelvű új tanok, eszmék, institutiok üldözése s megron- 
tása fő sajátsága, jellege lőn azóta szellemirányának. 

Miként II. József még erőszakosan is törekedett újítani, 
felvilágosítani s átalakítani, hogy népeit boldogítsa : ugy Fe- 
rencz, daczára annak, hogy ifjusága néhány éveit József oldala 
mellett tölté, minden áron akart conserválni, a veszélyek, 
felforgatások forrásául tekintett felvilágosodásnak utját állni, 
hogy népeit belbékében, nyugalomban tartsa, ezt hivén a 
népboldogság egyedüli kutfejének. 

Mig hadai künn, a forradalom hadai ellen táborozának, ő 
maga óvatosan megválasztott kormánysegédeivel, a titkos 
rendőrség, a szellemi mozgalom elfojtása s a vallásosság ápo- 
lása által ernyedetlenül küzdött a régi vélemények s világ- 
nézetek, a régi elvek és kegyelet fentartása mellett az új irány 
és szabadságigények ellen. 

Hadai, a hozzá szövetkezett hatalmak által segítve, végre 
legyőzték a forradalom seregeit; a külbéke s avval együtt a 
hatalom legitim uralma helyreállíttatott. De ő maga nem lőn 
képes gátot vetni az új szellemi iránynak, s megállítani to- 

vább fejlésében az erkölosi világot. A csend, melyet a párisi 
békekötés s a bécsi congressus helyreállított, csak addig tar- 
tott, mig az új zsarnokság elleni küzdelemben megfáradt 
népek kissé megpihentek s új erőt gyűjtöttek: nem többé a 
végett, hogy ellenségek gyanánt rohanjanak egymásra, hanem 
hogy a túlterjesztett fejedelmi hatalomtól visszaköveteljék a 
szabadságot, a befolyást közügyeik intézésére, szóval, azon 
népjogokat , melyeket az el nem fojthatott új szellemi irány 
s felvilágosodás elidegeníthetlen természeti jogok gyanánt 
hirdetett. 

Ferencz ezen új korszellemben végiglen ellenségét látá a 
világbékének szintugy mint az államnak, melynek súlypont- 
ját ő a fejedelmi hatalom teljességében, a tekintély uralmában 
helyezé; végiglen nem szűnt meg tehát küzdeni az új irány 
ellen, bár azt mindinkább kisiklani érzé a korlátok közől, 
melyekbe azt szorítani törekedett. Ebben ő hű maradt ma- 
gához véglehelletéig. 

E lélekirány lévén jellemsajátságainak alapvonása s forrása : 
abból eredtek legtöbb erényei s hibái kormányéletében ; en- 
nek különböző méltánylata szerint hangzik felette az itélet 
is oly különbözőleg az egymással szemben álló politikai fele- 
kezetek kebeléből. 

Az új irány s alkotmányos szabadság barátai, — tekintve 
azt, hogy ő épen az általuk pártolt elveket üldözve, a titkos 
rendőrséget, a tensurát, a szellemi mozgalom korlátolását s 
a felvilágosodás meggátlását használá az igazgatás fő eszközei 
gyanánt; habár nem vonják is kétségbe, hogy ezen eszközö- 
ket ő ama jellemsajátságánál fogva vette gyakorlatba, melv 
szerint szelíd kedélye a kegyetlen, erőszakos elnyomásnak 
általában nem barátja, inkább megelőzni, gátolni, mint suj- 
tani kivánta azt, mi lélekirányával ellenkezett; mivel azonban 
e kormányeszközöknek szükségkép az lőn eredménye , hogy 
a természetszerű fejlődés, haladás megakasztatott, az anyagi 
jóllét, ipar, kereskedelem , és a szellemi s erkölcsi érdekek, 
a felvilágosodás , szabadság , pangásban maradtak —: egyá- 

taljában nem hajlandók őt kedvezőleg megitélni: s ha az 
egyiptomi halottbirálat még divatban volna, nem fogták volna 
megszavazni a fényes eltakarittatást. 

Ellenben azok, kiknek lelki iránya az övével rokon, kik 
az új eszmék ellenségei, a kiváltság s tekintély barátai, a con- 
servatio felé hajólnak, mind abban, mit amazok kormányhi- 
bának, árnynak tekintenek, merő kormánybölcseséget, erényt, 
atyai gondviselést látnak, magasztalnak. 

Melyik félnek van igaza? Ez ismét alanyi vélemény dolga; 
s az itélet a szerint hangzik, amint ki a puszta külső rendben 
s nyugalomban, az államgépezet zajtalan forgásában a meg- 
szokott sima uton, a nép szerény, együgyű elégültségében ; 
vagy az erők kifejlésében, a magosabb szellemi műveltségben, 
az ipar s kereskedelem virágzatában, ha bár kissé zajos, de 
életvidor haladásban helyezi az állam főczélját. 

Abban mind a két fél megegyez, hogy a kitartó szívósság 
s munkásság, az egyszerűség s némi népszerű kedélyesség, 
mely őt mindenkinek minden ügyeiben könnyen megközelit- 
hetővé tette, s bizonyos neme az igazságszeretetnek, mely a 
nem politikai irányu egyes ügyekben, kivált a személyes ki- 
hallgatások alkalmával, sok bajt jóvá tett, mi a követett kor- 
mányrendszerből származott, — jelleme főbb sajátságaihoz 
tartoznak. Ezekhez sorozandó még az is, hogy bár nem volt 
is barátja a népszabadságnak, mindig a jó indulatu, minden- 
ben csak a köz jólétet czélzó, gondviselésszerű országatya 
szinében kivánt látszatni népei előtt, s oda törekedett, hogy 
kormánya, bár a szabad mozgást korlátozó önkényre hajlott, 
bizonyos patriarchalis jellemben tűnjék elő. A nép szereteté- 
nek tanuságait annyira igénylé, hogy az némileg erkölcsi 
szükségei közé tartozott; maga is viszont mindenkép elhitetni 
ügyekezett, hogy népeit szereti. Ennek hirét kivánta ő még 
nevének emlékéhez is kapcsolni, midőn végrendeletében né- 
peinek a maga szeretetét örökölte. És, kivált ama fesztelen, 
népies modor, melylyel a nép iránt leereszkedő lenni tudott, 
nem is maradt hatás nélkül: a nép, mely közt élt és számos 

alkalommal megfordult, a bécsi nép, nagy ragaszkodással 
viseltetett iránta. 

Magyarországban a nép, mely őt alig látta, személyes ha- 
tását nem tapasztalta, közönynyel fogadá halálának hirét. 
Az utólsó események Erdélyben s a pozsonyi országgyűlésen, 
kivált az örökváltság s a jobbágyok személyes szabadsága 
kérdésében, nagyon megcsökkenték az 1825 óta növekedő 
népszerűségét. Utóda, Ferdinánd, már meglévén koronázva, 
a trónváltozás a közügyek menetében semmi változást sem 
idézett elő; az ország rendei megszakasztás nélkül folytatták 
törvényalkotó munkálkodásaikat, melyekbe azon remény, 
hogy azokat az atyjáénál nagyobb szabadelvűség hirében álló 
új uralkodó alatt több süker jutalmazandja, új lendületet, 
nagyobb élénkséget hozott. Kik azonban a mozgató erők já- 
tékába mélyebben betekintettek, a trónváltozástól nem várlak 
új fordulatot a kormánypolitikában; mert a szemílyzet, az 
uralkodón kivül, kit betegeskedése a belátás élétől s az akarat 
erélyétől megfosztott, nem változott: Ferencz vżgakarata sze- 
rint, azontúl is a közügyek régi intézői, Lajos főherczeg és 
Metternich Kelemen herczeg, maradtak a birodalom kormá-- 
nyának élén. ~ 

De egyebek közt létezett egy férfiu, ki nem vehette közö- 
nyösen a trónváltozást, kinek elég oka volt őszintén gyászolni 
az elhunyt fejedelmet: e férfiu gróf Reviczky Ádám, a magyar 
udvari kanczellár volt. Ő Ferencznek kegyencze, kivált 1826 óta 
számtalan kegyelmeit élvezte: alacsony, szegény sorsból ál- 
tala magas hivatalokra, végre kanczellári méltóságra s grófi 
rangra emeltetvén, sokféle ellentörekvések daczára, nemcsak 
hivatalát, hanem befolyását is végiglen csorbíttatlanul meg- 
tartotta Ferencz kedélyére, ki neki, a pazar fényüzőnek, egye-- 
bek közt, még több ízben jelentékeny öszvegeket is adott 
hitelezőinek kielégítésére. Reviczkynek sok ellensége volt 
mind a magyar urak, mind a német kormányférfiak között. 
Ő, a szerencsefi, ki jól tudá, mennyire irigylik neki a kan- 
czellári főméltóságot, mely eddigelé mindig az ország leg- 

előbbkelő családjai tagjainak szokott lenni osztályrésze; meny- 
nyire lenézik, gyalázzák, gúnyolják a magán társas körökben 
ezért a büszke magyar urak : rendszerint igen éreztette velök 
magas állása, nagy fóntosságu hivatala és a fejedelemnél birt 
befolyása súlyát. Egyébiránt bár mi alacsony helyzetű hon- 
polgár iránt is nyájas, fesztelen, udvarias, sőt kedélyes magyar 
szivességű: a mágnások iránt, ritka kivétellel, hideg, feszes, 
büszke, sőt nem ritkán lenéző magatartást tanusíta. Befolyá- 
sát a fejedelemnél néha még a nádornak is érezhetőleg érté- 
sére adta. És mig e miatt a magyar főnemesség, csaknem 
kivétel nélkül, gyűlölte őt: a fejedelmi kegyek miatt a német 
udvari párt sem fojthatá el iránta ellenszenvét. Reviczky e 
mellett egyébként is boszantá a német urakat. Benne sem a 
császár-király személyes hajlama, sem a szerencse rendkivüli 
kedvezései, sem a német udvar szelleme nem volt képes el- 
fojtani, vagy csak meg is gyöngíteni nemzetisége élénk ér- 
zetét. Ezt ő minden alkalommal, minden viszonyok közt 
nyiltan, mintegy homlokán kifejezve, tanusítá. Büszke volt 
reá, hogy magyar; s hol nemzetének méltósága, becsülete s 
a monarchia államösszegében való súlya forog vala fenn: ott 
annak a német udvarban, a német fővárosban senki sem le- 
hetett volna valóbb, méltóságteljesebb képviselője, szilárdabb 
ügyvéde, mint ő vala. Hol ő, mint magyar kanczellár, meg- 
jelent, volt légyen az udvari, vagy bármi egyéb ünnepély, 
volt légyen társas kör : fellépése s magatartása mindig tisz- 
teletet parancsoló vala a nemzetiség iránt, melyet képviselt. 
Már e magaviselete is nagy mértékben felszította ellene a né- 


met udvari párt gyűlöletét, melyet ő sok alkalommal elho- 


mályosított felléptével. Még inkább gyűlöltetett pedig azon 
kivételes kegyelem miatt, melylyel őt a fejedelem elhalmozá, 
s azon befolyás miatt, melyet magának, Ferencz e személyes 
hajlamánál fogva, a kormányügyekben is kivívni tudott. Mert 
ha bár nem birt is a kabinetben túlsúlyt szerezni a magyar 
érdekeknek, mint azt sok magyar hazafi, az1825-ki országgyű- 
lést követő években reményli vala: még is számtalanszor 

egynémi előnyt vívott ki a magyar ügyeknek; egynémi csapást, 
egynémi hátratételt hárított el azoktól. Sok volt már az is, 
hogy az 1814—4825 közti kényuralom után oly rendes moz- 
gásba hozta az alkotmányos életműködést, oly reményteljesen 
megindította a nemzeti reform s átalakulás ügyét. Mennyi ok 
az irígyletre s gyűlöletre a német udvari párt részéről! Sokan 
még azt is leginkább neki tulajdonították, hogy, miként a 
német udvari párt egy része kivánta, Ferdinánd, az elsőszü- 
lött nem mellőztetett, s nem annak öcscse, Ferencz Károly, 
tűzetett ki koronaörökössé. 

Elgondolhatni : mind ezen megalázott büszkeség, mind ezen 
megsértett önérdek és hiuság, mind ezen kijátszott vagy hát- 
térbe szorított párttörekvés mily agyarkodással indította meg 
most hadjáratát az elhunyt fejedelemben egyetlen támaszától 
megfosztott, magára hagyott Reviczky ellen! Valóságos bot- 
rány volt, azokat kik pár nappal elébb nagy kitűntetésnek 
és szerencsének tartják vala, előszobáiban udvarolni, s lesni 
a pillanatot, melyben elejébe bocsáttatván, neki hízelegve 
tömjénezhetnek, most úton útfélen hallani, mint rágalmazzák , 
gyalázzák őt, mint kürtölik maholnap bekövetkezendő bu- 
kását. A beállott körülmények közt egyedül a főherczeg nádor 
akarata is elég volt volna őt hivatalától elmozdítani. Tudta 
ezt mindenki, s várták is sokan, sőt nem is mulasztának el e 
czélra hatni. Kitől azonban Reviczky legtöbbet tarthatott, a 
nádor, most ritka mérsékletet tanusíta irányában. Elmozdit- 
tatását ő is kivánta ugyan személyes ellenszenvénél fogva ; de 
önzetlenebb volt, mintsem hogy azt mindjárt foganatba vé- 
tesse, meggondolván, hogy e nagy hatásu hivatal körüli vál- 
tozás, kivált ha az új kanczellár a nemzet rokonszenvével nem 
találkoznék, az országgyűlés folyamára is káros befolyással 
lehetne. Oda hatott tehát, hogy a diéta alatt e változásról 
szó se tétessék az udvarnál. 


NEGYEDIK KÖNYV. 


A kormány ellenhatása a szabadelvű nemzeti irány ellen 
V. Ferdinánd első kormányéveiben. 


ELSŐ FEJEZET. 


Az 183?/,-ki országgyűlés második fele. 


Az ország rendei, Ferencz haláláról hivatalosan értesülvén, 
hatvanöt tagból álló küldöttséget intéztek Bécsbe, megvinni 
az új uralkodónak a nemzet hódolatát. A fényes küldöttség 
fényesen fogadtatott az udvartól. A magyar kanczellária pa- 
lotájában összegyűlvén, a helyben tanyázó magyar katonaság 
sorai közt udvari díszkocsikon haladt át Bécs utczáin a csá- 
szári lakba, hol a lépcsőzeten a német gárda, az előtermekben 
a magyar királyi testőrség vala felállítva. Ferdinánd király, 
a feketén bevont trónon, gyász magyar öltözetben , födetlen 
fővel s állva, jobb oldaláról a császári udvari főhivatalnokok — , 
balról a magyar udvari kanczellár, Reviczky gróf és a magyar 
testőrség kapitánya, Splényi báró, környezetében fogadta a 
küldöttséget. A küldöttség nevében Pyrker László , egri ér- 
sek, szónokolt, hosszu beszédben fejezvén ki a nemzet hó- 
dolatát és szerencsekivánatait az új fejedelemnek, s a remé- 
nyeket, melyek uralkodásához kapcsolvák. A beszéd végével 
Ferdinánd a nemzet hódoló feliratát, mely neki a küldöttség 
által átnyujtatott, a kanczellárnak átadván, a trónba ülve, 
feltett kalpaggal olvasta el rövid köszönő válaszát. A küldött- 
ség ezután néma bókok közt vonult vissza s Mária Auguszta 
királyné elébe járult, ki udvari hölgyeitől körülvéve, egy más 
teremben várakozék a hódolatra. Midőn az üdvezlő beszédre 
halk hangon, látszólagos elfogúltsággal mondott rövid latin 

válaszában egyebek közt említette, hogy az ő ereiben is a 
nagy Mária Terézia vére foly, a küldöttség hangos éljen- 
kiáltásokkal távozott előle. 

A tisztelgéseket fényes lakoma követte, melyen a birodalmi 
s házi főkanczellár, Metternich Kelemen herczeg viselte a ki- 
rály képét. Midőn a küldöttség a lakoma végével tőle bucsut 
vett, Metternich, válasza közben, a trónváltozás hirének az olasz 
udvarokhoz megvitelére követül kinevezett gróf Zichy István- 
hoz fordulván, ilyképen szóla: «Mondja meg a gróf az illető 
udvaroknak, melyekhez küldetve van, hogy a monarchia kor- 
mányrendszere szebb diadalt alig ült valaha, mint néhány 
nap óta e fővárosban. Egy, negyvenhárom évig uralkodott 
fejedelem elhal; az új fejedelem a trónt elfoglalja: és minden 
a régiben marad, minden csöndes és loyális , miként látja. » 

Metternich állítása csak egyik részében volt való. Minden ` 
csöndes , minden a régi rendben maradt a trónváltozásnál ; 
de ennek oka koránt sem a monarhia kormányrendszerének 
jóságában s közkedveltségében ; hanem , e kormányrendszer 
daczára, a népek csaknem túlságos loyalitásában vala kere- 
sendő. E loyalitás annál inkább megérdemli az elismerést, 
minthogy a nemzetnek semmi kilátása sem volt arra, hogy 
Ferdinánd trónra léptével az alkotmányosság tekintetében 
élénkebb jogérzet, a nemzeti kifejlés, újjászületés ügye iránt 
nagyobb méltányosság, a népszabadság iránt több hajlam 
foglaljon helyet az ország kormányánál. 

E reménytelenség épen onnan eredt, hogy az új uralkodó 
alatt semmi sem változott; a kormány rendszere, személy- 
zete, politikája, minden a régi maradt. Ferdinánd a termé- 
szettől oly szelíd, jó szívet nyert orsztályrészül, hogy általa 
alattvalóinak boldogitójává válhat vala. De, ezeknek bánatára, 
idegrendszerében egy makacs kórság, a nehéz nyavalya csi- 
rái rejlének, melyeket a korán anyavesztett gyermekben ne- 
velőjének, Tige grófnak, egészen ferde, durva, sőt nem ritkán 
embertelen bánásmódja s a beteg organismus kellő ápolásának 
elhanyagolása hamar kifejlesztett. A férfiasság fejlődésének 

"időszakában egy pár év némi reménynyel kecsegtetett, hogy 
a fejlődő test legyőzi a nyavalyát. Szellemének emelkedéséről 
s önállóságáról, akaratának erélyéről, sőt szabadelvű irányá- 
ról, mely miatt egy ideig atyjával is némi meghasonlásban 
volt, mind több.hír kezd vala szárnyalni az országban. «Én 
gróf Ilésházyval tartok — irja 1826-ki april 3-kán Kazinczy 
Ferencznek gr. Dessewffy József, — a ki még jobban tudja 
mint én, hogy a koronaörökös energicus ember lesz, és hogy 
több esze van mint hírlelik és a mint akarja magáról vélel- 
tetni. Kényes az ő helyzete és mindent megmagyaráz.» De a 
közvárakozás nem teljesedett egészen; az idegbaj, bár gyön- 
gült, de végkép nem szűnt meg. 

Ferdinánd ezen állapota miatt atyja, életének végső, gya- 
kori s huzamos betegeskedéssel töltött szakában a maga test- 
véröcscsét, Lajos főherczeget, helyezte a kabinet elére. A feje- 
delmi család megegyeztével, Ferencz halála után is e főherczeg 
maradt az uralkodó képviselője a kormány ügyeiben ; a biro- 
dalmi politikát pedig, mind a kül- mind a belügyekben, ezen- 
túl is Metternich herczeg, s az elébbinél még nagyobb hata- 
lommal igazgatta. A királyné, Mária Auguszta, kinek vallásos 
kedélyét uralkodási vágy nem ösztönzé, elvonultságában semmi 
részt sem vett a politikában. Annál több befolyást törekedett 
magának szerezni Zsófia főherczegné, Ferencz Károly főher- 
czegnek, a magtalan Ferdinánd legidősb öcscsének s korona- 
örökösnek élénk, uralkodni vágyó neje. 

A kabinet politikai rendszere, a kormányzat elvei minden- 
ben a régiek maradtak. Metternich a birodalom csöndét, a 
népek loyalitását Ferencz halálakor a kormányrendszer dia- 
dalának tartván, nem látott okot a husz év előtt önmaga által 
megállapított rendszer megváltoztatására. A következett ese- 
mények mindazáltal czáfolhatlanul tanusítják, hogy ő e rend- 
szer sajátságos elveit, melyeket Ferencz 1825 óta önszántából 
némileg megszeliditett, most az uralkodó akaratában semmi 
akadályt nem találván , nagyobb szigorral akará alkalmazni. 
Számítva a nemzet loyalitására, a világbéke e zavartalan álla- 

1835. — potában, melyet az orleánsi dynastiának meggyökeresedése 
több nemzedékre látszék biztosítani, részint alattomos műkö- 
dés, részint szigorúbb rendszabályok életbeléptetése által, még 
egyszer megkisérleni szándékozott a fejledező nemzeti szel- 
lem mind szabadelvűebbé, a reformtörekvések mind radi- 
kálisabbá váló irányának elfojtását. Kétségtelen jelei mutat- 
kozának ennek már Ferencz végső életszakában is azon eljá- 
rásban, melyet a kormány az erdélyi diéta tekintetében, a 
magyar országgyűlésen pedig az ország fejlődésére oly szük- 
séges, a monarchiai elvre nézve pedig oly ártatlan, sőt csak 
kedvezőleg hatható örökváltság s egyéb urbéri törvényjavas- 
latok tárgyában követett. E kisérletet Metternich, Ferencz 
halála után, mondhatni, mindenható miniszter, néhány évig 
szivós kitartással folytatá, mig végre a megszilárdult nemzeti 
közvélemény hatalma által kényszerítve, azt némileg módo- 
sitá s más irányu kisérletekkel cserélte fel. 

Ki a kormánynak ezen kényuralmi visszahatásáról még az 
urbéri törvényjavaslat sorsa s az erdélyi rendkivüli kormány- 
szabályok után is kételkedett volna , eléggé meggyőződheték 
mindjárt Ferdinánd trónra lépte után ama czélzatból, mely 
a királyi czím körül nyilvánult s azon eseményekből, melyek 
a szólásszabadság tárgyában fejlettek ki. 

A királynak april 19-kén előforduló születése napjára a 
rendek, szokás szerint, üdvözlő feliratot készítettek, melyben 
Ferdinánd e néven V-dik királynak czímeztetett. Hogy e né- 
ven az országnak korábbi időkben már négy koronázott ki- 
rálya volt, minden iskolai kézi könyv tanítá, törvényeink 
tárháza pedig, a Corpus Juris, kérdés alá sem eshető szem- 
betünőséggel tanusitá. Hogy továbbá a magyar királyok czím 
és névsorában semmi változás nem történt akkor, midőn 
Ferencz 1804-ben az osztrák császári czímet felvette, s azon- 
túl magát, bár e néven mint német birodalmi császár II-dik 
volt, I. Ferencznek neveztette, magából azon oklevélből is 
világosan kitűnik, melyet az említett évben, ausztriai császár- 
sága tárgyában kihocsátott. Miként annak helvén elmondot- 

tuk, ezen okmányban Ferencz maga világosan kijelenti, hogy 
sem addigi viszonyait Magyarország iránt, melyek a pragma- 
tica sanctio ezím alatt ismert viszonylagos, és azért a nemzet 
megegyezte nélkül nem is módosítható szerződésen alapulnak, 
megváltoztatni, sem Magyarországot az ausztriai császárság 
tartományává tenni, s ekként önállóságában megcsorbítani 
egyátaljában nem szándékozik. Magyarországon Ferencz név 
alatt ő lévén az első király , azon czímváltoztatás , mely sze- 
rint magát azután mint császár is [-sőnek nevezte, a magyar 
királyi czímmel nem jött összeütközésbe. Másként állott a 
dolog Ferdinándra nézve, kit, a mondottak szerint, bár mint 
osztrák császárt az l-ső, de mint magyar királyt az V-dik 
Ferdinánd czím illetett meg. Megváltoztatni e czímet, és 
Ferdinándot, mint magyar királyt is, e néven l-sőnek czi- 
mezni, annyi volt volna az ország részéről, mint elismerni, 
hogy az új osztrák császárságba Magyarország is beolvasz- 
tatott, annak tartományává lett, nemzeti függetlenségét s ön- 
állóságát elvesztette. 

Mennél világosabban folyt az előzményekből ezen követ- 
keztetés, és mennél kétségtelenebb volt a nemzeti független- 
ség joga, s e tekintetben magának az osztrák császárságot 
megalapitó okmánynak értelme: annál felőtlőbb volt, hogy a 
főrendek többsége az «V-dik Ferdinánd » czimen mégis fela- 
kadt, s kétségkivül a Bécsből vett utasitás szerint, maka- 
csul kivánja, hogy a királyt a rendek is egyszerűen cl. 
Ferdinándnak » czímezzék. Alig is lehetne ezt megfejteni, 
ha nem tudnók, hogy a főrendek, a demokratiától s a ki- 
váltságaikat fenyegető reformoktól félvén, azok meggátlása 
végett szorosabban a kormányhoz szövetkeztek, készek azt 
mindenben pártolni, hogy viszont az aristokratiai kiváltságok 
megőrzésében s a reformok meggátlásában tőle nyerhessenek 
pártolást. Oly önző s elfogult vala még főnemességünk nagy 
része, hogy nem kételkedett még a nemzeti függetlenséget is 
áruba adni hűbéri jogainak s kiváltságainak megtartásáért s 
a demokrat irányu reform meghiusitásáért. A rendek háza 

1835. — jól tudván hogy, ha a király czímében az ország független- 
ségi jogát ekként megcsorbíttatni engedi: a kormány, melynek 
különben is jogfoglalás, kényuralom a fő törekvése, nem ké- 
sendik ezen, látszólag csekély, engedmény minden következ- 
ményeit leszármaztatni a maga részére; s rövid idő mulva 
fennen hirdetendi, hogy a törvényhozás maga önként lemon- 
dott az ország függetlenségéről. A rendek házában e miatt 
nagy ingerültség támadt a főrendi tábla ellen, mely megátal- 
kodottsággal ragaszkodva a bécsi kormánynak vele még csak 
magán úton közlött kivánatához, sok ideig vonakodék meg- 
egyezni a király törvényes, sem történelmileg, sem diploma- 
tikailag kétségbe nem vonható czímében. A két tábla közti 
vita több hónapig tartott; a főrendek tizenhétszer vetették 
vissza a rendeknek megczáfolhatlan érvekkel támogatott üze- 
netét; a kedélyek ingerültsége nőttön nőtt, mert az egyesség- 
nek minden reménye eltűnt. 

A kormány végre meggyőződék, hogy a rendek engedni 
nem fognak, s az ország függetlenségét e mellékes kérdés 
leple alatt megingatni nem lehet: az ügyet tehát nem akarta 
tovább erőszakolni, s maga lépett fel a felek között, egyenesen 
a király által vágatván ketté a bonyolódott csomót. Ferdinánd 
egy leiratban kijelenté, hogy magát törvényes magyar király- 
nak tartja, s egyenes öröködési joga ellen vétene, ha a király- 
ságára vonatkozó bármely kérdésben kétségnek engedne helyt. 
Kijelenti tehát, hogy ő magát, mint magyar királyt, V-dik 
Ferdinándnak fogja nevezni s neveztetni. Ki volt légyen e 
királyi leirat fő eszközlője, nem tudjuk megmondani; annyi 
mindazáltal bizonyos, hogy a főrendek általa még gyűlölete- 
sebb világban tűntek fel a nemzet előtt, mint ha önszántukból 
engedtek volna a rendek táblájának. El lehetett azontúl rólok 
mondani, — mitől nem is kimélte meg őket a közönség, 
hogy magánál a királynál is királyiabbak, túlzó royalisták. 
A főrendi osztály e kérdés oly makacs vitatása által nagyon 
sokat vesztett a közvéleményben: a közönség ellenkező túl- 

ságba esvén, még hazafiságát, nemzeti érzetét i: kéfgépre 
kezdte vonni s bizodalmát tőle egészen megvonta: 

A kedvetlenség, ingerültség, mely a kedélyekbe ezen v.: ” 
alatt fészkelte be magát, azontúl nem is oszlott szét az -~ 
szággyülés egész folyamában; mert mind újabb események 
merültek fel, mikből bőséges táplálatot nyert a köz elégület- 
lenség. Mindjárt a királyi czím feletti viták kezdetében lőn 
közhirré Wesselényinek a jobbágyok örökváltsága mellett a 
mult évben, Szatmár megye közgyűlésén, mondott beszéde 
miatti bepereltetése, s május 4-kére a kir. tábla elébe idéz- 
tetése. Az ünnepelt, népszerű férfiunak két oldalról is czélba 
vett zaklattatása annál mélyebb fájdalmat s aggodalmat ger- 
jesztett a nemzet szabadelvű részében, minthogy benne nem- 
csak a reformügy, hanem a legfontosabb alkotmányos elv, 
a szolásszabadság támadtatott meg a kormány által. Majdnem 
minden megye önügyévé tette a sérelmes esetet s utasítást 
küldött követeinek: ügyekezzenek azt jó végre vezetni. A 
rendeknél ennek következtében a bihari követ, Beőthy Ödön, 
első emelt panaszt a kormány eljárása ellen. Hatályos be- 
szédében megmutatta, hogy közgyűlésen mondott beszédet, 
melynek, mellesleg említve, vád alá fogott némely kifejezései 
nem is a király, hanem a kormány ellen valának intézve, 
későbbi vizsgálatnak s keresetnek tárgyává sem lehet tenni. 
Ha a szóló törvényt sért, azt rögtön, a gyülés folyama alatt, 
mint széksértést kell bűnheszteni. Innen eredt ama törvényes 
szokás is, hogy hasonló esetekben az ajtók azonnal bezáratnak 
s a kereset nyomban megindíttatik ; mert ha a sértéstelkövetett 
egyén a teremből eltávozott, a keresetnek utólagosan nincsen 
többé helye. Miután ezt Szatmár megye rendei, bár köztök 
a főispán, mint a kormány képviselője is jelen volt, nem 
tették: következtetni kell, hogy Wesselényi még csak szék- 
sértést sem követett el, s annál kevesbbé olyast, mi nota- 
pernek tárgyául szolgálhatna. Megmutatta, hogy törvényeink 
szerint felségsértési s hűtlenségi bűnt puszta szóval elkövetni 
egyátaljában nem is lehet; hogy, továbbá a szólásszabadság 

1835. ap fő sarkköve az alkotmánynak. Hivatkozott magára a 


erogeg sádorra, ki egy főrendi ülésben nem rég maga is 





` akként nyilatkozott, hogy «a szólásszabadság a constitutio 
peładiuma.» Ezen s több hasonló okoknál fogva erélyes fel- 


iratot inditványozott, melyben ő felsége megkérendő volna, 
hogy a szólásszabadságon ejtett sérelmet rögtön orvosolja; 
a Wesselényi Miklós ellen indított pert pedig semmisítse meg. 

Az inditványt a rendek nagy többsége végzéssé emelte ; a 


. felirat mindazáltal e tárgyban is megakadt a felső táblán, 


mely, mióta a szabadelvű refarmok meggátlása végett egészen 
a kormányhoz csatlakozott, mindenben, mi ennek tetszésével 
nem találkozék, egy makacs vetót kezd vala gyakorolni. A 
két tábla e miatt az országgyűlés végeiglen váltogatá egy- 
mással üzeneteit, de minden süker nélkül. A főrendek, bár 
szinte elboríttattak a szólásszabadság mellett harczoló meg- 
czáfolhatlan érvek által, megátalkodottan ellenzék a feliratot 
átbocsátani. A rendek hamar meggyőződtek ugyan, hogy 
hasztalan küzdenek, mert a kormány többfélekép elárulá, 
hogy Wesselényit minden áron elitélni s elmozdítani akarja 
a hareztérről; a szólásszabadság oly igen fontos kérdését 
mindazáltal, melynek kedvező eldöntésétől függ vala nagy 
részben a nemzeti átalakulás ügye, annál kevesbbé hajlának 
letenni, mivel a szólásszabadság sérelmei egyebekben is 
szaporodtak. Az örökváltság kérdésében, midőn azt a kor- 
mány, a mult év végén, a követi utasítások megváltoztatása 
által törekedék megbuktatni, Zemplén és Békés megyékben 
is hasonló szabadelvű nyilatkozatok tétettek, minő volt Wes- 
selényié Szatmárban. A kormány azok megtorlása végett mind 
a két megyébe kir. biztost küldött : Békésbe Szirmayt, Zem- 
plénbe Tajnayt. A háborgatott megyék, követeik által az or- 
szággyülés elébe vitték sérelmöket; minek következtében a 
szólásszabadság kérdése többféle alakban minduntalan sző- 
nyegre került. A rendek tehát e fontos ügyben ernyedetlenül 
küzdének mind a gyülés bezártáig; sőt, mint látandjuk, a 
következő 1839-ki országgyűlésen is azonnal s kétszeres erélv- 

lyel fogták fel az időközben is többször megsértett jog mellett 
a most eredmény nélkül maradt vitatkozás megszakasztott 
fonalát. 

De bár elvileg még nem sikerült is e gyülésen kivívni a 
gondolat és szólás szabadságát; egy külön esetben mindaz- 
által már is diadalt ült az ellenzék. Egy ízben, midőn a 
Wesselényi ügvében a királyhoz intézendő felirat forog vala 
szőnyegen a rendek országos ülésében, a barsi követ, Balogh 
János, Wesselényi mellett nagy hévvel szónokolván, annak a 
szatmári gyülésen mondott ama szavait, melyek miatt bepe- 
reltetett, szóról szóra ismételve, sajátjaivá tette. A kormány 
következetes akarván maradni, Baloghot is azonnal vád alá 
fogatta; megyéjére pedig ráparancsolt, hogy miután székét 
a követ, hűtlenségi bűne miatt, az országgyűlésen meg nem 
tarthatja, helyébe más követet válaszszon. 

Bars megye már 1822 óta egyike lévén azon megyéknek, 
melyek az ellenzék zászlaját legelől s legerélyesebben lobog- 
taták: a kormány eleve is tudta, hogy nem leend könnyű 
dolog megbuktatnia a népszerűsége tetőpontján álló követet. 
Minden követ megmozdita tehát, hogy Balogh visszahivatását 
keresztülvigye. A főispán, gróf Keglevich János, maga is a 
legkonokabb conservativek egyike, megyéjében a fondorlat s 
vesztegetés semmi nemét nem hagyá kisérletlenül, hogy ezélját 
érje. Az új követ megválasztása julius 25-kére volt kitűzve. 
A kamarai tisztek s más kormányhivatalnokok s ügynökök, 
mindjárt a közgyűlés kihirdetése után, községről községre 
járták be a köznemességet, jelentékeny összegeket osztván ki 
annak tagjai közt, hogy szavazatukat a kormánypárt részére 
biztosítsák. A köznemesség, az ugynevezett kortesvezérektől 
intést vévén, nem is vonakodék elfogadni a kiosztott pénzt; 
mi a kormánypártiakat a győzedelem biztos reményébe rin- 
gatá. A gyülés napja felvirradt; a nemesség nagy számmal 
jelent meg. Felolvastatván a királyi leirat, mely új követvá- 
lasztást rendelt, a főispán megtette a kijelölést, s a szavazás 
megkezdésére szólítá a nemességet. Most azonban Dombi 

Márton, közbirtokos s királyi táblai ügyvéd szót emel. «Or- 
szággyűlési követünk, Balogh János, — ugymond — felség- 
sértési bűnről vádoltatik. Az 1723-ki törvénykönyv 9-dik czikke 
a felségsértési s hűtlenségi bűnt részletesen osztályozza: lássuk 
tehát e bűnök melyik osztálya alkalmazható követünkre.» 
Ezután pontonként elősorolván az eseteket, melyekről a tör- 
vény szól: a megyei rendeket minden pontnál felszólítá, nyi- 
latkoznának : bűnösnek tartják-e abban Baloghot? A választó 
nemesség minden pontra hangos nemmel válaszolt. « No de 
hátra van még egy pont, — igy folytatá beszédét Dombi — : 
lássuk, tán ez ellen vétett?» E pont, melyet a szónok szándé- 
kosan hagyott utóljára, a hamis arany- s ezüst-pénzverőkről 
szóla. A közönség, mely jól tudá, hogy épen Balogh volt egyike 
azoknak, kik 1823-ban, a kormány finánczmunkálatai követ- 
keztében becsvesztett s leszállított papirpénzről önkényesen 
ezüstre emelt adót legerélyesebben ellenzették, hangos kacza- 
gással szakasztá félbe a szónok beszédét; mi közben aztán 
mindenfelől «éljen Balogh János!» kiáltások hangzának fel a 
teremben., Ennek csilapultával aztán Dombi ekként végzé be- 


. szédét: «Miután a megye rendei Balogh Jánost felségsértőnek 


vagy bűtlennek el nem ismerhetik , inditványozom: menjen 
tüstént vissza Pozsonyba és foglalja el követi székét. A megyei 
ügyvéd pedig küldessék ki, jelenjen meg az idézetre s védje 
követünket.» Az inditvány nagy tetszéssel fogadtatván, a több- 
ség Baloghot követi állásában megerősítette. Az igen gyönge 
kormánypárt szót sem mert emelni a hasonlíthatlanul nagy 
többség ellenében: Balogh tehát visszatért Pozsonyba, folyta- 
tandó törvényhozói működését. A megye eljárása mind Po- 
zsonyban, mind egyébütt is az országban nagy magasztalással 
helyeseltetett; s a kormány, a közvélemény hatalmától végre 
is kényszerítve érzé magát, a keresetet Balogh ellen megszűn- 
tetni. Előzménye volt ez ama teljes diadalnak, melyet az 
1839-ki országgyűlés rendei a szólásszabadság ügyében végre 
kiküzdendők valának. 

A jobbágyok örökváltságát és személyszabadságát illető tör- 

vényjavaslat sorsából meggyőződtek az ellenzéki rendek, hogy 
a körülmények ezen országgyűlésen nem olyanok, melyek 
közt a többi rendszeres reformmunkálatokat a magok értelme 
szerint keresztülvinni remélhetnék: tanácsosabbnak vélék te- 
hát, azokat kedvezőbb időre halasztani, mintsem az alkot- 
mányos elveknek s a kor igényeinek meg nem felelő törvénye- 
ket alkotni. Így lőn, hogy a polgári magánjog törvénykönyvét, 
mely az urbér után munkába vétetett, miután belőle kerületi 
üléseiken harminczhét törvényjavaslatot elkészítettek, befeje- 
zetlenül letették. E lépésre nemcsak azon indok vezette a 
szabadelvű pártot, hogy a kormány hangulatának mostani 
áramlatában lehetetlenné vált a szabadelvű törvények megal- 
kotása; hanem boszusággal vegyes fájdalommal tapasztalák 
azt is hogy, miként mindjárt elmondandók leszünk, a kor- 
mánypárt fondorlatai következtében, saját soraik is menten 
ritkulnak. Egyébiránt meggyőződtek már arról is, hogy kö- 
rülményeink közt a rendszeres codificatio nem mindig a leg- 
jobb s legkönnyebb ut keresztülvinni a reformokat. Most 
tehát inkább az események folyamában felmerült oly egyes 
fontosabb kérdések eldöntését, elvek tisztázását s megalapi- 
tását tették feladatukká, melyek a jövendő országgyűlések 
reformtörekvéseit előkészítsék. Ezen nézet vezérlé őket a szó- 
lásszabadság mellett folytatott vitákban; ez által indíttattak 
Széchenyi Ístván egy tervének pártolására s a sérelmek tár- 
gyalására is. 

Mi Széchenyi tervét illeti: fentebb mondók, miképen ő 
mindenek előtt az ország anyagi érdekeit javaslá, s a mennyire 
egyes hazafi ereje engedi, törekvék is kifejteni, hogy aztán 
ezek segélyével s ezek erkölcsi hatása alatt czélszerűbben s 
könnyebben lehessen létesíteni a nemzet egyetemes újjászüle- 
tését. E czélra irányzának azon reformjavaslatai is, melyeket 
legújabb munkájában, napvilágot a .censura által elejébe ve- 
tett akadályok miatt csak az országgyűlés folyama alatt lát- 
hatott Stádiumban , tőn inditványba. Ő a maga cegymás- 
utánjában» a kiállító erők előteremtését helyezé a teendők 

élére. A szabad föld és hitel megalapítása mellett pedig e 
czélra legszükségesebbnek hirdeté Budapestnek az ország 
anyagi középpontjává, széppé, kényelmessé, gazdaggá vará- 
zsolását, és a kiváltságos nemességnek közezélokra való adó- 
zását. Már fentebb említők, hogy ő reformterveinek e két fő 
részletét, az e körben teendők kezdetéül , egy Budapest közt 
részvények utján épitendő állandó híd eszméjében egyesítette : 
a híd által közvetlenül Pest anyagi emelkedését s középponttá 
válását czélzá ugyan; de közvetve nem csekélyebb eredményt 
várt abból, ha a híd részvényes társaság által építtetik, s en- 
nél fogva az átkelőktől fizetendő vám a nemesség nem-adózási 
kiváltságának varázsát megtöri, a nemességet közhasznu czé- 
lokra adózni szoktatja. Az eszme valósitását, melynek érde- 
kéhen már az országgyülés előtt Angolhonba utazott s egy 
külön röpiratot bocsáta ki, csak a törvényhozás tehette le- 
hetővé; mert mielőtt a részvényes társaság megalakulna, tör- 
vénynek kelle alkottatni, mely a vámfizetésnek mindenkit, 
tehát a kiváltságos nemest is alája vesse. Az országgyülés 
megnyiltával tehát eljött az alkalom, a termékeny eszmét fo- 
ganosítani. 

Valamely eszmét agitatio által megkedveltetni s népszerűvé 
tenni, annak részére a befolyásosabb egyéniségeket meg- 
nyerni, senki sem birt annyi ügyességgel s kitartással, mint 
Széchenyi. Nem restellett ő bár kinél is, ha a tervezett ügyre 
befolyását hasznosnak tartá, ismét és ismét bekopogtatni, ha 
kelle, órákig lesni az előszobákban a legalkalmasb időt; és 
ha aztán emberéhez jutott, minden sajátságait s hajlamait 
kizsákmányolni; okokkal s élczekkel, gúnynyal s hizelgéssel 
hatni reá, hogy őt lervének gyámolitására megnyerje. Így tett 
ő a budapesti állandó híd tárgyában is. A reformpártiaknál, 
kik az ő eszméit különben is kivétel nélkül elfogadták , s őt 
magát, bár tulajdonkép a pártokon kivül állott s tusáikban 
ritkán vett részt, vezérőkül tisztelik vala, sok szót vesztegetnie 
nem volt szükség. Annál súlyosabb volt feladata az ó-rendszer 
embereinél, kik a nemes megvámoltatását nemcsak a kivált- 


Első fejezet. Az 1839/,-ki országgyűlés második fele. 465 


ságok , hanem sokan maga az alkotmány megcsorbitásának 
nézik vala. A főrendűek közt számos nagy befolyásu tagok, 
például maga az országbíró, gróf Cziráky Antal is, maka- 
cson ellene szegůltek a tervnek, melyet nem ok nélkül 
első lépésnek tekintettek az összes nemesi kiváltságok el- 
törlésére, az egyenlőség megalapítására. De a fáradhatlan 
Széchenyi nem tágított, mig a diadal iránt biztos remény 
nem kecsegtetheté. Ennyire jutván, hozzáfogott a részvé- 
nyes társaság megalkotásának tervéhez; és miután annak 
létesítésére Szina bankárt megnyernie sikerült, Clark nagy 
hírű angol vizmérnőköt a hídterv megkészitésére London- 
ból Pestre hozatta. Az inditványt a vámfizetési törvény 
megalkotására a rendek házában már 1833 nyarán megtéteté ; 
melynek következtében a julius 28-kai országos ülés bizott- 
mányt nevezett ki a hídügygyel kapcsolatban lévő kérdések 
kidolgozására. 

A közvélemény jelenleg igen kedvező volt Széchenyi tervére 
nézve. Nem rég jelent meg Dunánkon az első gőzhajó; s a 
közönség azt csodálattal s lelkesedéssel üdvezlé, mintegy biz- 
tos előhirnőkét anyagi haladásunknak. A gőzhajózási vállalat 
eszméje s megindítása nem Széchenyi műve volt ugyan; de 
ahhoz ő mindjárt kezdetben hozzácsatlakozott, s azóta any- 
nyit s oly ernyedetleriül munkálkodék annak megszilárditásá- 
ban, terjesztésében s gyorsan gyarapodó sükerében , hogy őt 
"méltán második megalapítójának tekinthetni. Igy tartá ezt 
legalább a nagy közönség, mely a vállalat fényes sükerét egé- 
szen neki tulajdonitá, s minden hasznot, mi abból anyagi 
érdekeink, a közlekedés, kereskedelem élénkülése tekinteté- 
ben eredt, az ő nevéhez kapcsolt. Mihelyt ő az állandó hid 
eszméjét az országgyűlés tagjai közt annyira népszerűvé tette, 
hogy a valósíthatására szükséges törvénynek megalkotását 
bizton remélheté, azontúl a gőzhajózás érdekeinek áldozta 
idejét s munkásságát. Odahagyván az országgyűlést, hol a 
Wesselényi által vezérlett ellenzék modorát nem helyeselheté, 
de szakadást a pártban, melynek elveit a magáéinak vallá, 

támasztani nem akart: mint kormánybiztos az Aldunához sie- 
tett, hogy a vaskapui munkálatokat, melyeknek czélja volt a 
Duna medrét a szikláktól megtisztítani s hajózhatóvá tenni, 
a folyam partján pedig a meredek, sziklás hegyoldalban utat 
nyitni, személyesen vezethesse. Az elemeken nyert ezen dia- 
dalai is ugy tűntették fel őt a közönség előtt, mint a süker 
emberét, ki, bár mire fordítja is munkásságát , a czélzott 
eredményt mindig és mindenben elő tudja teremteni. Az ő 
befolyása birta aztán 1835 elején a törvényhozást arra is, 
hogy a Duna szabályozása iránt feliratot intézzen a kormány- 
hoz. A nádor s az országbiró ez alkalommal szerencsekivá- 
natok közt nyilváníták teljes elismerésöket érdemei iránt. 
Nem kételkedett ezek után senki, hogy a roppant nagyságu 
lánczhíd, — mert ilyennek felállítását látá Clark épitész leg- 
czélszerűbbnek, melyet Széchenyi oly buzgalommal ajánl, 
teljesen sikerűlend, mihelyt a szükséges intézkedések a tör- 
vényhozás részéről megtörténnek. Széchenyi b. Szina bankár- 
ral, ki a vállalat financziális oldalának élére állott, oly módon 
egyezett meg, hogy a részvényes társaság a hidat 90 évi hasz- 
nálat után a nemzetnek, egy tartalék-tőkével együtt ingyen 
átengedendi. A feltételek közt oly pont is fordulván elő, hogy 
a két város közti közlekedésnek minden más eszközei is a 
társaság kizárólagos birtokában legyenek: Budapesttel is 
egyezkedni kellett az eddig közösen birt hajóhíd vámjogának 
megváltása végett. - 
Mind ezen előmunkálatok bevégeztetvén , a törvényjavaslat 
az avval megbizott országos választmány által megtétetett. A 
rendek táblájánál harminczöt megye pártolá a vámfizetés esz- 
méjét; minél fogva a törvényjavaslat a többség által meg- 
szavaztatott. A főrendek közt még most sem hiányzának 
ugyan, kik azt a kiváltságok sérelme miatt ellenzék ; a fárad- 
hatlan Széchenyi mindazáltal a többséget terve pártolására 
ott is előteremtette. A törvény, mely aztán királyi szentesitést 
is nyert, egyéb intézkedéseken kivül megrendelte, hogy a 
hidon minden átkelő, személy-, rang- és osztály-különbség 

nélkül köteles vámot fizetni. E vámilletmény megállapitása s. 1885. 
a szerződésnek a részvényes társasággal megkötése végett, a 
nádor elnöklete alatt, egy állandó országos bizottmány nevez- 
tetett, mely eljárásáról a jövő országgyűlésnek számolni kö- 
teles. E bizottmány a szerződési éveket, melyeknek eltelte 
után a hídvám egészen megszünik s a híd nemzeti tulajdonná 
váland, 87-re határozta. — A nemesség Achilles-sarka tehát, 
eképen lefegyvereztetett; a százados kiváltságok oklevele egy 
ponton átlyukasztatott: az új lánczhidon minden nemes a 
nem-nemessel egyaránt köteles lőn vámot fizetni. Nem lehe- 
tett többé kételkedni, hogy a közterhek közös viselésének 
elve a közel jövőben a nemességre is ki fog terjesztetni: a 
hidvám törvénye annak csalhatatlan előpostája volt. 

Meg lévén egyszer törve a nemesi kiváltság varázsa, a reform- A masto vá- 

, . . . . alatokról al- 

párt sietett azt az anyagi érdekek, kivált a közlekedés elő- kototttörvény. 
mozditására vonatkozó más magán vállalatokra nézve is meg- 
szorítani. Megalkottatott egy más törvény is, méltó társa az 
állandó hidat illetőnek, mely szerint ca legközelebbi ország- 
gyülésig is, melyen a haza közjavát előmozdító magános vál- 
lalatok iránt a törvényhozás kimerítőleg fog intézkedni, 
ideiglenesen rendeltetett, hogy minden oly magános szemé- 
lyek, vagy társasági egyesületek , melyek Pestről Bécs felé, 
vagy a magyar tengerpartokig, vagy Zimonyig, vagy Morva, 
Slézia s Galiczia határszéléig, vagy Kolosvár s Nagy-Szeben 
felé Erdélyig —, továbbá a melyek Bécsből a magyar földön 
keresztül Törökországig vagy Krakóig —, Nagy-Szombattól 
Kassáig, Miskoleztól Galiczia felé s végre Sziszektől a magyar 
tengeri kikötőkig vasutat vagy csatornát építeni vállalkoznak, 
a törvény kizárólagos ótalma alá vétetnek s többféle kedvez- 
ményekben részesíttetnek; . 

A sérelmi politikának, mely régebben csaknem egyedüli A sérelmek és 
iránytűje volt országgyűléseink működéseinek, elvileg már pije 
nem nagy barátja volt ugyan a reformpárt; mert meg vala 
győződve, hogy miként az eddigelő czélra nem vezetett: ugy 
a jövőben magoktól is gyérülni fognak a multkoriakhoz ha- 

sonló törvény- s alkotmánysérelmek, mihelyt az átalakulás 
ki lesz víva. De most, midőn tapasztalák, hogy a jelen mos- 
toha körülmények közt e tekintetben oly keveset tehetnek, a 
kedvezőbb viszonyok beálltáig annál inkább helyén láták a 
sérelmekkel is foglalkodni, mert a kormány, a haladás helyett 
ismét jogfoglalásokra törekszik; s mert a megyei rendek, 
küldőik nagy része, még mindig sokat tart arra, hogy a régi 
sérelmek közől egynémit minden törvényhozás orvosoljon. 
Bár a kormány s a főrendi tábla mostani hangulata nem 
nagy reménynyel kecsegtetett is az iránt, hogy eljárásukat 
süker jutalmazza; de nehogy otthon azon szemrehányással 
találkozzanak, hogy e hosszu országgyűlés e tekintetben is 
meddő maradt: mindjárt az urbéri szabályozat bevégzése 
után beléfogtak tehát a nagy munkába, s azok tárgyalása 
végett külön esti gyüléseket tartának, melyek aztán az év 
nagyobb részén athuzódtak. Súlyt azonban a régi sérelmek 
s kivánatok nagy tömegéből leginkább azokra fektettek, me- 
lyek már magokban is némi reformot foglalnak s a haladásra 
kiindulási pontokul szolgálhatnak. Ezek közőt különösen há- 
rom tárgy: a Ludovicæum hadi akadémia, a nemzeti nyelv 
divata s a köznevelés ügye, vonja magára figyelmünket. 

A század első tizedében, midőn a folytonos háború ország- 
gyüléseink tanácskozásait minduntalan hadi tárgyakra for- 
ditá, az ország rendei nem szűntek vala meg sürgetni, hogy 
a magyar ezredekben kizárólag honfiak alkalmaztassanak tisz- 
tekül; s nehogy a kormány e jogos kivánatot kiképzett ma- 
gyar ifjak hiánya miatt mellőzze: 1808-ban magán ajánlatok 
utján egy millió forintnál többet gyűjtének össze egy magyar 
hadi akadémia felállítására. A kormány akkoron, a rendek 
hadi segélyével teljesen meg lévén elégedve, pártolni látszék 
az ügyet s Váczon egy épületet mutatott ki az intézet számára, 
mely Mária Terézia által nemes ifjak nőveldéjeül emeltetett; 
mióta azonban e czélra a bécsi Theresianum lőn megalapítva, 
üresen, roskadozó félben áll vala. Az említett év óta számos 
újabb ajánlatok járulának az alapitványhoz. Nemcsak az elsó 

alapítók kiegészítették ama veszteségeket, melyeket a pénz- 
alap a papirpénz kétszeri értékleszállitása következtében szen- 
. vedett; hanem, miként fentebb említők, 1830-ban a megyék 
és városok is tetemes összegekkel, azóta pedig számos egyesek 
újabhan is mintegy 300 ezer forinttal, — különösen gr. Buttler 
János, 20 ifju nevelésére, egymaga 126 ezer forinttal — járulá- 
nak a pénzalap szaporitásához. A főherczeg nádor, kire az 
ügy bizva volt, az újabb kori országgyűlések által szorgal- 
maztlatván, végre hozzáfogott a nemzeti kivánat létesítéséhez ; 
s a czélra nem alkalmas váczi épület helyett, Pest egyik kül- 
városában építtetett egy nagyszerű palotát, mely mintegy 
kétszáz ifjut fogadhat kebelébe. 

A ház elkészült, de.annak megnépesitésére még mindig 
nem tétettek készületek. A rendek, midőn e miatt felszólaltak , 
azon rövid választ vették, hogy a pénzalap elégtelen. Ők te- 
hát kijelenték, hogy készek országul megalapítani az intéze- 
tet; követelték mindazáltal, hogy az ajánlatokból gyűlt tőke 
eddigi kezeléséről számadás terjesztessék ełejökbe. A kormány 
hosszu vonakodás után végre engedett. Álmélkodva láták e szám- 
adásból egyebek közt a rendek, hogy bár az intézet felállítva 
még nem létezik: a főigazgató, Petrics altábornagy, az al- 
igazgató, vívó és tánczmesterek s több házi cseléd mégis már 
1808 óta kinevezve, folyton huzzák oly jelentékeny dijaikat, 
hogy egyedül a főigazgató díjazása fejében 162 ezer ft. áll a 
számlában. Ezen eljárás kétségtelenné tette, hogy a kormány 
ilyféle intézetet a nemzet által felállíttatni egyátaljában nem 
akar, s készebb elpazarolni a pénzalapot, mintsem azt czél- 
jára jutni engedje. Ennek oka részint azon bizalmatlanság- 
ban rejlett, melynél fogva nem szívesen látta volna, hogy 
számosabb magyar ifju képeztessék ki a hadi pályára ; részint 
abban keresendő, hogy a kormány, eleve is tudván, miképen 
a nemzet ezen intézetet minden tekintetben nemzeties irány- 
han kivánja megindítani, mit maga ellenze, más ürügy alatt 
szándékozott meggátolni annak felállítását. Hogy a kormány 
valóban oda czélozott, megmutatta a következmény. Midőn 


1835. 








1835. 


A nemzeti 
nyelv hivata- 
los divata. 


410 Negyedik könyv. V. Ferdinánd első kormányévei. 


ugyanis az ország rendei kijelentették , hogy készek az inté- 
zetet országul megalapítani, természetesen azon feltétel alatt, 
hogy annak alapszabályait a törvényhozás készítse el, vagy 
legalább a nemzetiség igényei szerint módosíthassa: a kor- 
"mány aképen válaszolt, hogy az ajánlatot ily feltétel alatt nem 
fogadja el, s majdan a maga eszközeivel állitandja fel az in- 
tézetet. A kormány e válasza után mindenki meggyőződhetett, 
hogy a nemzet ismét hasztalan tette áldozatát, s az intézet 
soha sem, vagy legalább nem a"nemzet kivánatai szerint, fog 
létesíttetni. És valóban a nagyszerű palota, mely majdnem 
másfél millió pítba került, még 1848-ban is üresen álla, ta- 
nubizonyságául, mennyi akadályokkal kellett a nemzetnek 
küzdenie a haladás bár mely kérdésében. 

A kormány ezen intézet körüli eljárásának egyik fő oka 
a nemzeti nyelvben feküdt, melyet a rendek a nevelés, tanitás 
közlönyéül kivántak tenni. És itt, ezen intézetre nézve, még 
csak hozhatott fel a maga szempontjából némi súlylyal biró- 
érveket a magyar nyelv használata ellen, állítván egyebek 
közt, hogy az a hadsereg egységének felbomlására nyitna 
utat. Szükségtelen mondani, hogy ezen érv az önálló nemzet 
képviselői előtt semmi fontosságot sem nyerhetett. De még 
csak ennyit nyomó érveket sem vethetett a kormány a nemzet 
azon régi, 1790 óta több ízben szőnyegre hozott óhajtásának 
ellenébe, hogy a nemzeti nyelv valahára már az egész köz- 
igazgatásban behelyeztessék a maga természetes jogaiba. 
Mind e mellett most is csak igen szűk mértékben egyezett 
meg e nyelv hivatalos divatának terjesztésében. Az új nyere- 
mények e tekintetben összesen csak a következőkből álltak : 
1. A törvény ezután a latin szöveg mellett magyarul is szer- 
kesztetik; kétséges értemény esetében a magyar szöveg te- 
kintendő eredetinek s elhatározónak.. 2. A pereket a királyi 
tábla előtt magyar nyelven lehet folytatni; s ezekben az itélet 
is ugyanazon nyelven hozassék. 3. Minden hiteles kiadásokat 
magyarul lehet szerkeszteni. 4. Hol a gyülekezethez magyar 
egyházi beszédek tartatnak, ott az anyakönyvek is magyarul 

irassanak. 5. Az ó-aradi oláh tanitó- s papképző intézetben 
a magyar nyelv is tantárgygyá tétessék. — Valóban nem lehet 
vádolni a törvényhozást, hogy az országban lakó más nyelvű 
népekre ráerőszakolta a magyar nemzeti nyelvet; már fél 
százada telt pedig, mióta a nemzet a maga élő s az utólsó 
évtizedekben a képzettség magas fokara emelt nyelvét óhajtá 
a közigazgatás és nevelés organumául látni a holt latin he- 
lyett. l 

A túlbuzgalom helyett inkább némi léhaságot kell a nem- 
zeti nyelv tekintetében szemére vetni a rendeknek; mit azon- 
ban eléggé megfejt az, hogy pénzkérdés vegyűlt a dologba. 
Egy magán társaság, az országgyülés folytában, Pesten egy 
magyar szinházat kezdett építtetni. A törvényhozás elismerte 
ugyan, hogy egy jól rendezett játékszínnek ca nemzeti kifej- 
lődésre, a nyelv pallérozásának előmozdítására és az erkölcsi- 
ség e módon is bővebb kimívelésére jótékony hatása van ; » 
de a helyett, hogy arra mindjárt költséget is szavazott volna, 
csak azt határozta: hogy a budapesti híd tárgyában kiküldött 
országos bizottmány egyszersmind egy díszes nemzeti szinház 
tervét is dolgozza ki, s azt, ha reá a törvényhatóságok utján 
egyesek adakozásaiból elégséges pénzt szerezhet, a főherczeg 
nádor által kijelölt pesti telken, hozza is létre; ha pedig sü- 
kert nem érhetne, ezen nemzeti óhajtásnak mi módon lehető 
eszközlését illetőleg a jövő országgyűlésre javaslatot nyujt- 
son be. . , 

E tárgyalások folytában az év vége felé leirat érkezett az 
ország rendeihez, mely az országgyűlést berekesztetni ren- 
delte. Számos munkálatok s törvényjavaslatok léteztek még 
a rendek kezei közt, a felső tábla gáncsoskodásai , vagy a 
kormány ellenzése miatt befejezetlenek. Egynémelyeket, minő 
volt például a magánjog törvénykönyve, mint mondók , ma- 
gok a rendek tettek el kedvezőbb időkre. Voltak azonban né- 
mely tárgyak, melyeket nem lehetett halasztani szembetünő 
kár nélkül, vagy melyekben nagyobb akadályok nélkül is 
megalkothatni remélék a közjóllét gyarapodására válandó 

törvényt. Ezeknek befejezése s felterjeszthetése végett tehát 
még egy időre meghosszabbíttatni kivánták az országgyűlést. 
Az adó, szerencsére, még eddig nem tárgyaltatott; a kor- 
mány tehát megegyezett a gyülésnek a jövő májusig kinyuj- 
tásában. 

A tárgyak közől, mik ezentúl szőnyegre hozattak , legin- 
kább azok érdemlik meg figyelmünket, melyek az anyagi 
érdekek emelésére czélzának. Az ipar s kereskedelem élén- 
kebb lendülete, az égető szükségek közé tartozott. Ez volt 
oka, hogy a rendek nagy része, miként fentebb láttuk, az 
országgyűlés kezdetén, a nemzetgazdasági munkálat tárgya- 
lását kivánta elsővé tenni a sorozatban; s csak a még sürge- 
tőbb szükségnek engedve, fogta fel elébb, a kormány akarata 
szerint is, az urbéri munkálatot. Most azonban , kivált ama 
tapasztalat után , hogy mily nehéz valamely engedményt ki- 
küzdeni a kormánytól, s annak előrelátásában, mily hosszan 
kell majd harczolniok egy méltányosabb, az ország érdekeivel 
egyezőbb vámszabályzatért: addig is legalább egynémiben 
óhajtának megfelelni az anyagi érdekekre vonatkozó közvá- 
rakozásnak. E tekintetben kivált a közhitel megszilárdítása 
s az iparos osztály szaknevelése tapasztaltaték a legkiáltóbb 
szükségnek. 

A hitel hiánya leginkább magánjogi és igazságszolgáltatási 
viszonyainkból származott. Már Széchenyi irataiból is min- 
denki meggyőződheték, hogy mig birtokjogi törvényeinkben 
gyökeres reform nem intéztetik, az ősiség, fiskalitás, hitbizo- 
mányok el nem törültetnek, s mig az adósnak fizetési hanyag- 
ságát, könnyelműségét, lelkiösmeretlenségét legyező régi tör- 
vényeink nem reformáltatnak, egy szintoly szigorú mint óvatos 
váltótörvény létre nem hozatik: szilárdabb hitelre, s követ- 
kezőleg beruházmányi tökékre, élénkebb forgalomra, virág- 
zóbb iparra s kereskedelemre mind addig nem tehetünk szert. 
De ezekre most, miután a mostoha körülmények miatt a ma- 
gánjog törvénykönyvét letenni kényteleníttettek, s az idő rövid- 
sége egy váltótörvényi codex megalkotását nem engedte, a 

legvérmesebb mérsékletűek sem gondolhattak többé. Csak 
némi póttörvényekről lehetett tehát szó. S ilyenek voltak a 
Fiume törvényszékeiről, a vásári, s a kisebb érdekű világos 
keresetekben élő szóval, gyorsan eljáró biróságokról alkotott 
s királyi megerősítést is nyert törvények. ` 

Hasonlíthatatlanul nagyobb előmenetelére szolgálhatott 
volna ennél anyagi érdekeinknek az, mit a rendek az iparos 
osztály szakneveltetése tekintetében czélzának. Már többször 
említők köznevelésünk szomorú állapotát ; legnagyobb hiányos- 
sága s ferdesége abban állott, hogy az iparosztály czélszerű 
kiművelésére eddigelé épen semmi gond sem fordittatott. 
Azon nagy pangásnak ennél fogva, mely a természet minden 
áldásaival gazdagon ellátott ország anyagi érdekeinek minden 
ágaiban az erőket szinte lebilincselve tartá, egyik legfőbb 
oka abban feküdt, hogy a humanisticai latin iskolák, böl- 
csészeti lyceumok, jogakadémiak s az egyetem mellett egyetlen 
egy reál- s ipariskola sem létezett, mely az iparos pályára 
lépendő ifjuságot jövendőbeli szakmájára kiképezné s az ipar- 
világ roppant haladásával megismertetné. A rendek ezen égető 
szükségtől indíttatva, az ország nagyobb városaiban a szükség 
szerint egyegy ipar- vagy reáliskolát, Budapesten pedig egy 
összművészeti egyetemet kivántak felállíttatni. Egy törvény- 
javaslatot dolgoztak ki tehát, melyben mind a szükséges költ- 
ségeket megajánlották, mind az intézetek tervét s alapsza- 
bályait meghatározták. 

Meggondolva, hogy minden kormánynak, legyen az bármily 
absolut irányu, saját érdekeinél fogva is egyik fő feladata, a 
polgárok vagyonosságának s adózási képességének gyarapi- 
tására minden lehető eszközöket előteremteni s a jóllét kifej- 
lődésének akadályait elmozdítani: méltán lehetett volna várni, 
hogy miután a költségek is kimutattattak, a kormány öröm- 
mel fogadandja az elejébe terjesztett törvényjavaslatot; s leg- 
fölebb az intézetek tervében, szabályaiban teend némi mó- 
dositást. De, mi hihetetlennek látszanék, ha meg nem történt 
volna, a kormány, mivel az eddig kizárólag maga által kezelt 

iskolák s köznevelés ügyébe a törvényhozásnak befolyást en- 
gedni nem akart, mégis visszavetette az oly üdves, oly annyira 
szükséges törvényjavaslatot. «Ö felsége, ugymond egyebek 
közt a királyi válasz, királyi tiszténél fogva gondoskodni fog, 
hogy az említett intézetek, a mennyire a körülmények 
megengedik, felállíttassanak : e tárgyban tehát törvényt al- 
kotni nem szükséges». 

E királyi válasz mély fájdalommal tölté el a rendek kebleit. 
Bezerédy István, az emberiséges érdekeknek e buzgó bajnoka, 
a kir. válasz felolvasása után felszólalván, szomorú hangon 
bocsánatot kére hallgatóitól, ha talán nem beszél elég értel- 
mesen, mert, ugymond, e királyi válasz hallattára a fájdalom 
és ingerültség fojtja el hangját. c A kormány ön lelkiösmerete 
ellen vét, midőn megtagadja tőlünk a gyermekeink és pol- 
gártársaink neveltetésére szükséges eszközöket. De mindennek 
van határa, s van a tűrelemnek is. Vigyázzon a. kormány a 
maga tetteire! Az ő eljárása szükségkép arra kényszeríti a 
nemzetet, hogy miután tőle sem erkölcsi sem anyagi kifej- 
tését nem várhatja, önmagában keressen segedelmet. És bár 
merítene a nemzet e forrásból; bizonyosan megtalálja ott, a 
mit keres! Ám ismételjük, mint némelyek kivánják, felira- 
tunkat; de egyszersmind tegyük meg részünkről is, a mit 
saját erőnk enged. Nekünk magunknak is van erőnk és te- 
hetségünk, van jogunk munkálkodni hazánk boldogításán. 
Azt kiáltom tehát önöknek, azt kiáltom az egész nemzetnek, 
s vajha mindenki hallaná kiáltásomat: hazafiak, testületek, 
egyesüljünk, hogy lefizethessük hazánknak legszentebb adós- 
ságunkat, hogy végrehajthassuk a legfelségesebb, legszentebb, 
isteni feladatot: hogy a népet nevelhéssük » ! 

Maga az oly mérsékelt, nem könnyen felingerűlő Deák 
Ferencz is szót emelt. a Bár mily kevéssé vagyok is optimista, 
ugymond egyebek közt, mégis ugy hiszem, e gyűlöletes lei- 
ratnak is lesz egynémi haszna. Számos polgártársaink, ha 
tán nem viseltettek is igen nagy bizodalommal a kormány 
iránt, de azt sem hitték, hogy az ellenséges hazánk java 

iránt; de ime, a kormánynak minden válasza olynemű, hogy 
kiábrándíthat bennünket. És ezért hálával tartozunk a kor- 
mánynak; mert a csalódás a betegségeknek legrosszabbika. 

« Mi nem kérünk a kormánytól sem költséget, sem segélyt, 
sem tanácsot; mi semmiben sem akarjuk megszorítani a ki- 
rályi jogokat; mi semmi új, eddig ismeretlen jogot nem kö- 
vetelünk magunknak: semmi egyebet nem akarunk, mint 
törvényt alkotni, mely a népet erkölcsileg s anyagilag kifejt- 
hesse. És a kormány közbelép, hogy minket ebben megaka- 
dályozzon! De vajjon mi fog ebből következni? Az, hogy szá- 
mos kebelben felébredend ama keserű érzet, hogy az osztrák 
kormány, félvén Magyarország kifejlődésétől, azt elnyomni 
törekedik haladásában. Szerencsétlen egy politika! Csalfa és 
nyomorult egy számitás! Mert lehet-e annál czélszerűtlenebb 
számítás, mint ama pillanatban ébreszteni szíveinkben ke- 
serű érzeteket, midőn az országgyűlés szétoszlik, hogy -azon 
érzelmek küldőinkre is átterjedjenek? Nem kell jósnak lenni, 
hogy megjövendöljük, miképen a kormány politikája jobban 
kifejtendi a nemzeti ellenzéki erőt, mint minden összmü- 
vészeti intézetek. Arra szavazok, hogy a feliratot ismételjük ; 
de azt tanácslom a nemzetnek, hogy csak önmagában bizzék s . 

Egyebek közt még Bihar tüzes követe, Beőthy Ödön is, 
szólott a királyi válaszhoz. «Midőn, ugymond, a nép kifej- 
lesztésén munkálkodunk, melyet egy százados politika tudat- 
lanságba sülyesztve tart: azt kértük-e talán, hogy bennünket 
a kormány eladósodott kincstárából segítsen? Nem; mi meg- 
mondtuk, hogy minden szükséges áldozatot magunk készek 
vagyunk meghozni. És mi választ nyertünk? c Várjátok, ugy- 
mond, az én intézkedéseimet!» Szent isten! Mit várhatunk 
mi azon kormánytól, melytől soha semmi jó sem származik? 
Tán tegnap óta kormányoz-e bennünket? És ha annyira szi- 
vén fekszik hazánk java: vajjon nem volt-e három század óta 
elég ideje, hacsak valamit is tenni annak javára? Századunk 
hőse, Napoleon, ki bizonyára nem nagy barátja volt a sza- 
badságnak, midőn győzedelmesen ment be Olaszországba, sie- 

183. — tett azonnal felnyittatni Paduának egyetemét. Íme ezt tevé a 
zsarnok! És a kormány, mely magát szelídnek, atyainak sze- 
reti nevezni, mely eme szép szavakat választá jelmondatául : 
Justitia fundamentum Regnorum, és Recta tueri, e 
kormány háromszáz év óta semmit sem tett a nép kifejtésére. 
És midőn azt mi akarjuk megkisérteni : azt mondja nekünk 
legkegyelmesebben: ne törjük mi azon fejünket, majd fog ó 
maga intézkedni.... Épen holnap, midőn ezen országgyűlésen 
utóljára gyülekezünk össze, épen holnap áll a napi evange- 
lumban: «Elmegyek ahhoz, a ki engem küldött; és ti men- 
jetek, hirdessétek az isten igéjét napkelettől napnyugotig b 
Menjünk tehát mi is hirdetni az igét ama keserű érzelmekkel, 
melyeket keblünkben viszünk magunkkal. » 

Alles egyéb. A rendek ezen elkeseredésének az országgyűlés végső nap- 
okai. jaiban még egyéb okai is voltak a népnevelési törvényjavaslat 
visszavettetésén kivül. A kormány, mely szokása szerint csak 
az adó megajánlása után adta ki válaszait a legtöbb tárgyra 
nézve, a nemzet legméltányosabb kivánatainak sem felelt meg. 
Az utólsó napokban egymást érte a sok királyi leirat, melyek 
nemcsak a legtöbb sérelmek s kivánatokra, hanem számos 
más tárgyakra s czélszerű törvényjavaslatokra nézve is tagadó 
választ foglaltak magokban. Midőn e királyi leiratok felolvas- 
tattak , azoknak tárgyai, tárgyai egyszersmind oly régóta a 
nemzeti sóvárgásnak s reményeknek, egyenként idézték fel 
a rendek lelkében emlékezetét azon negyedfél, munka-, fára- 
dalom- s kitűrésteljes éveknek, melyek kezdetén a haza bol- 
dogságának előmozdítására oly szent buzgalom hevítette, any- 
nyi remény kecsegtette kebleiket. És most műveik romjain, 
a meghiusult remények levertségével kelle tapasztalniok, a 
hosszu idő sok fáradalmainak mily igen kevés gyümölcseit 
érlelte meg a kormány a nemzet számára! S mi az aggodal- 
makat öregbíté: a szellem, melyet a kormány az országgyű- 
lésnek, kivált második felében , nyilvánított, olynemű vala, 
mely a jövőre sem kecsegteté jobb reménynyel a reformi pár- 
tot. Egy végetlen, kétes harczot, örökös küzdelmet látott ez 

csak maga előtt; és ha nem esett is kétségbe egykori győze- — 1836. 


delme felől: az csak a távol jövőben s igen határozatlan alak- 
ban lebeghetett lelki szemei előtt. 

De ha ez hazafias fájdalmat, sőt aggodalmakat —, egy más 
körülmény méltán boszuságot gerjesztett a szabadelvű ellen- 
zékiek kebleiben. Ha Kölcsey már 1833 nyarán is elég okot 
talált az országgyűlési rendek egy részének magatartásán 
búsulni s mondani: «a mi kinézéseink el vannak homályo- 
sítva, a mi reményeink feldúlva, s kebleinkben minden gond, 
minden aggodalom az ország jövendője miatt felriasztva ; » 
mert c azok, kik a kormány szelecskéi után vitorlácskáikat 
örömest eresztik, teljes erővel el kezdének minden ellen... . 
harczolni s : mit kellett a szilárd hazafiaknak érezniök, midőn 
az országgyűlés vége felé mind sürűbben láták feltűnni az 
önzésből eredt hűtlenséget az ellenzék soraiban! Az adó tár- 
gyalása alatt e tekintetben több botrányos jelenet keseríté az 
ellenzéki pártot. Tizenegy megye követei jöttek egymással 
ellentétbe; és szomorító vala látni, hogy bár a megyék mind 
a két követét ugyanazon utasitás kötelezi: mégis ennyien talál- 
koztak, kik utasitásaikat megszegve, követtársaik ellen sza- 
vaztak. A bűn csábitások következtében követtetett ugyan el; 
mert a kormányügynökök a hivatalok igéreteivel egész tobor- 
zást űztek a követek közt: de a szilárd hazafiak annál fáj- 
dalmasabb érzelmekkel tapasztalák ezen színváltoztatásokat, 
mennél inkább meg valának győződve, hogy a nemzetnek, 
különben is ellenséges czélzatok által néhezített haladási ügyét 
csak megvesztegethetlen hazafiui hűség s ernyedetlen kitartás 
vezetheti az óhajtott czélra. Elébb, midőn a kormány a kö- 
vetek közt többséget az örökváltság megbuktatására nem 
szerezhetvén, a megyei közönségeket ügyekezeit reávenni, 
hogy követeik utasítását megváltoztassák, abban talált némi 
vigasztalást az ellenzeki párt, hogy ha a tömegek itt ott el- 
csábíthatók is, de a követek szilárd, hazafias egyénisége elég 
biztosítást nyujt a nemzeti újjászületés egykori diadalára. 
Most azonban, annyi hűtlenség után, e remény is megrendült ; 

1836. — és csak az ügy szentsége s a világtörténelmi fejlemények két- 
ségtelenül szabadelvű, demokratiai iránya volt még képes 
fentartani a hitet, hogy a nemzeti átalakulás, bár a körül- 
mények szerint valószinűleg csak nagy idő mulva, de mégis 
szerencsésen menend végbe. Nehogy pedig a jövőben hasonló 
botrányos színváltoztatások koczkáztassák a nemzeti ügyet, a 
lelkesebb hazafiak elhatározták, az ilyféle hűtlenség forrását 
bedugni s oda hatni, hogy a jövő országgyűlésre azon kö- 
telezettséggel választassanak meg a követek, hogy a követ- 
kező hat év alatt semminemü kormányhivatalt nem fognak 
elvállalni. 

Mind ezek után még azon boszuság is érte az ország ren- 
deit, melyre, régi szokás szerint, a törvények szövegének meg- 
állapításánál az udvari kanczellária nyujtott alkalmat, bár 
most a körülmények különböztek az elébbiektől. Mig az in- 
dokokkal hosszan támogatott feliratokból, s ezekre válaszul 
keletkezett királyi leiratokból szerkesztetének a törvények : 
rendén volt, hogy azok szövegét az udvari kanczelláriával 
folytatott egyezkedés utján határozzák meg az ország rendei. 
Most azonban, midőn a rendek kész törvényjavaslatokat ter- 
jesztettek a kormány elejébe, s ez azok pontjaira egyenként 
válaszolt: ily egyezkedésnek helye többé nem lehetett. És ez 
volt oka, hogy midőn a kanczellár néhány udvari tanácsossal 
april utólján e végett Pozsonyba érkezett, s a rendek egy 
bizottmány kiküldésére szólíttattak : az ugynevezett « concer- 
tatióts sokan feleslegesnek tartván, a bizottmány kiküldését 
ellenzék. A többség megválasztotta ugyan a bizottmányt ; de 
oly utasítással látta el, hogy a király által már elfogadott 
törvényjavaslatok szövegében egy igét se engedjen módosít- 
tatni a rendek megkérdezése nélkül; mi végett a gyülés sza- 
kadatlanul folyamatban lévőnek nyilváníttatott. 

És nem is volt felesleges a rendek ezen gyanakodása. Áz 
erdélyi részek visszakapcsolását illető törvényjavaslat elébb a 
királytól is akként fogadtatott el, hogy a tüstént visszakeble- 
zendő megyék a jövő országgyűlésre, már szavazati joggal 

ellátva, jelenjenek meg; most azonban a kanczellária ezt el- 1836. 
fogadni vonakodék, kijelentvén, hogy ily szövegű törvény 
szerkesztésére nincsen felhatalmazva. Ezen eljárás, miszerint 3 
az egyszer feltétlenül adott szó visszavonatott, oly kevéssé 
egyezhetett meg a kormány méltóságával, hogy az ellen még 

a főrendek közől is számosan kikeltek ; maga az országbiró, 

gr. Cziráky Antal is kijelentette, hogy miben a király egyszer 
megegyezett, azt visszavonni többé nem lehet. A kormány 

tehát végre is kénytelen lőn megerősíteni a már egyszer el- 
fogadott törvényt. 

Az országgyűlés május 2-kán záratott be; s a rendek, mi- Maini 
ként a végnapokban folyt viták eléggé tanuskodnak, ingerűl- eredményei. 
ten, keserű érzelmekkel, a kormány iránt minden bizodalmat 
vesztve, tértek haza küldőikhez. De bár mennyire indokolt- 
nak tartják vala különben a reformpárt tagjai boszuságukat 
s ingerültségöket a kormány s főrendek ellen azon, látszatra 
talán kevés, eredmény miatt, melyet küldőiknek negyedfél évi 
verejtékes munkálkodásaik gyümölcseiként felmutathattak : 
kétséget azonban nem szenved, hogy ezen országgyűlésnek 
a látszatnál sokkal tovább hatott hordereje, a kihirdetett tör- 
vényeken felül is felszámíthatatlanul nagy volt eredménye. 

Alig lévén köz- vagy magánjogi kérdés, mely e gyülésen bő- 
ségesen, s pedig már nem az ó-rendszer sérelmi politikája 
szerint, hanem az újabb európai jog- és államtudomány szem- 
pontjaiból meg nem vitattatott volna: a nemzet értelmisége 
ezen, hevességök mellett is jobbára alapos, vitatkozások által 
roppant lökést nyert; a kiváltságok ó-szerű vára alapjaiban 
megingattatott; a reform ügye mind bel- mind külterjében 
oly nagy erőre emelkedett, hogy annak diadala a közel jö- 
vőben, minden akadályok daczára is, kétségtelenné lett. És 
inkább is e tekintetben, mint a megalkotott törvények szerint 
kell mérlegelnünk ezen országgyűlés eredményeit, midőn an- 
nak hatását akarjuk méltányolni a nemzet beléletére. Hajnala 
volt e korszak ama nem sokára felkelt napnak, mely az 
1848-ki tavaszon délpontját érte el, új, hatványozott nemzeti 

életet terjesztendő a hon felett, ha kivívott győzedelmét eszé- 
lyesen használja fel s elkerüli ama végzetteljes hibákat, me- 
lyek azt veszélyeztették. 

Nevezetes eredmény gyanánt említendő már az is, hogy 
ezen országgyűlés a nemzetet végre kiszabadította a rendszer 
gyakorlatiatlan, rideg mechanismusából. A nemzet 1791 óta, 
midőn a rendszeres reformmunkálatok készítése megrendel- 
tetett, ezen országgyűlésig, a korszerű javitásnak minden 
részletét, a haladás minden igényeit rendszerhez kötötte. 
Ezen országgyűlés egy majdnem beláthatatlan terjedelmű 
mezőt, kilencz rendszeres codexet lát vala maga előtt, mun- 
kakörül kitűzve magának. És három éves tapasztaláson kellett 
a nemzetnek átesnie, hogy belássa, miképen a maga elavult 
állapotait rendszeresen átalakítani egyátaljában lehetetlen; s 
meggyőződjék, miképen a javitásnak, az újjászületésnek min- 
den részleteit egészen rendszeres munkálathoz kötni annyit 
tesz, mint egy nagy sírt ásni a haladó kor igényeinek; hogy 
a rideg rendszer, mig oly tömérdek időt s fáradalmat, mig 
annyi nemes lelkesedést és becsületes ügyekezetet nyel el, a 
nemzeti felvirágzást, mostoha körülményeink közt, — hol 
a reform annyi belső s külső akadály által nehezíttetik, szinte 
lehetetlenné teszi, legalább oly nagyon késlelteti, hogy a kor 
igényeivel egy lépten soha sem haladhat. E rendszeresség 
betegségéből, melyben félszázadig sínylett, ezen országgyűlés 
tapasztalatai végre kigyógyitották a nemzetet; s már e bilin- 
csek széttörése is valóságos haladásnak tekintendő. 

A növekedő értelmiség, melynek világánál e rendszeresség 
béklyóiból kibontakoztak, vezérlé a rendeket ezen ország- 
gyülés második felében, hogy inkább a kor eseményeiből s 
a körülményekből felmerült kérdésekkel, mint a rideg sorozat- 
ban kitűzött rendszeres munkálatokkal foglalkodjanak. Mert 
világosan átlátták, hogy a pillanat alkalmát, melyben a nemzet 
egy s más alkotmányos jogát kifejthetik és szilárdíthatják, 
egy s más korszerű kérdést eldönthetnek, némi egyes reformot 
keresztül vihetnek, káros veszteség volna feláldozni a rendszer 

kedvéért. Így születtek a budapesti lánczhidat s egyéb anyagi 
vállalatokat, igy a hitelt illető törvények, melyekre különben 


a rendszeres sorozatban, az ország nagy kárával, számos 
-évekig kellett volna várni. 

MÁSODIK FEJEZET. 


A kormány kisérletei a szabadelvű nemzeti irány elfojtására 
s ellensúlyozására. 


Az országgyűlés berekesztése után a nemzet ismét újabb 
megpróbáltatásnak ment elejébe. A szabad szellem s a nem- 
zeti alkotmányos jogoknak rendíthetlen visszakövetelése, mely 
mind az erdélyi mind a pozsonyi országgyűlésen oly merész 
hangon nyilatkozott, a kormányt újabban is reactionárius, 
ellenhatási kisérletekre ingerelte. A kormány most annál na- 
gyobb kedvet érez vala erre, mert már nem álla, miként 
1825 előtt, egészen elszigetelve: a főrendek nagyobb része, 
mely, a nagy nemzeti többséggel ellentétben, a kiváltságokat 
fenyegető reformoktól iszonyodék, hűséges szövetségesévé 
szegődött. A kormány tehát, melynek élén Lajos főherczeg 
és Metternich államkanczellár áll vala, kik a birodalom poli- 
tikáját a beteges Ferdinánd alatt kényök-kedvök szerint igaz- 
gatták, ismét szigorú eszközök foganatba vétele által szándé- 
koztak megfélemlíteni a nemzetet, elfojtani annak mind 
közönségesebbé lett szabad szellemét. De, említsük meg eleve 
is, e szellem már annyira megerősödött, a közügyek iránti 
érdekeltség, a gyökeres átalakulás vágya a nemzet nagy töme- 
gét már annyira áthatotta, hogy a kiméletlen kormányszabá- 
lyok csak az áldozatok számát szaporíthatták; de az egyszer 
meggyujtott világot eloltani, a felébredt törekvést elfojtani 
képesek többé nem lehettek; sőt inkább a szenvedélyeket 

szítogatva, az ellenzéket szilárdítva, inkább siettették a nem- — 1836. 
zeti átalakulás végdiadalát. 

A kabinet említett vezérei mindenek előtt az ország főkan- Reviczky kan- 
czellári hivatalát határozták más kezekbe adni, miben a fő- "sam 
herczeg nádor akaratával is találkozának. Reviczkyt minden 
hibái s gyöngéi mellett is méltán szilárdabb, hazafiasb jellem- 
nek tartá a kabinet, mintsem hogy őt szándokai végrehajtására 
eszközül megnyerni remélhette volna. De, miként említők, e 
státusférfiu viszonvai a nádorral is oly viszályosak valának, 
hogy ő Ferencz halála óta eddig is csak az országgyűlés csön- 
desebb lefolyása végett tarthatta meg hivatalát. Hogy a gyülés 
végével e méltóság más kezekre jutand, mindenki egyelőre 
is tudta; sokan ezt megváltozott magoktartásával is elárulák 
a nem rég hódolatokkal elhalmozott királyi kegyencz iránt. 

De nemcsak e szélzászlók fordultak el a nem rég oly hatalmas 
kormányférfiutól; sem nem egyedül a nádorpártiak harsog- 
taták a diadalkürtöt: egyéb buzgó hazafiak közvéleményében 
sem talált Reviczky jelentékenyebb támaszra; bár különben 
senki sem tagadhatta, hogy ily erélyes, hazafias érzelmű kan- 
czellára rég nem volt az országnak. Közönséges jelenet a kor- 
mányok történelmében, hogy mivel a jelesebb férfiak tiszt- 
viseléséhez csatlakoznak a legtúlságosabb remények , ha ezek 
nem valósulnak, a közvélemény tőlök könnyebhen elfordul; 
sőt még súlyosabb vádakkal is hajlandó őket terhelni, mint 
a gyengébb egyéniségeket, kik magok iránt hasonló várako- 
zást nem ébresztettek: a közvélemény mindig legszigorúbb 
azok iránt, kik a közvárakozásnak nem felelnek meg. Reviczky 
kormányra lépte, mint tudjuk, még az ellenzékben is vérmes 
reményeket keltett. Határozott, hazafias jelleme, szabadelvű, 
legalább alkotmányos hajlamai s Ferencznek iránta minden 
alkalommal tanusított kegyei mellett, sokan azt várták tőle, . 
hogy a kabineti politikában a magyar érdekeknek, ha nem is 
épen túlsúlyt, legalább oly méltánylatot szerzend, minő azo- 
kat a monarchia államkapcsolatában megilletné, de a minővel 
századok óta vajmi ritkán dicsekedhetett. E szép remények 

s jámbor óhajtások a mult országgyűlés folytában végkép el- 
enyésztek. És miként azok, bár jobbára Reviczky hibája nél- 
kül, tünedeznek vala : ugy csökkent az ő hitele is a közvélemény- 
ben, mely őt, talán túlságos szigorral, azért is felelőssé tette, 
hogy a kabinet századok óta hagyományos politikájának irá- 
nyát megváltoztatni, különben kedvező körülményei közt is, 
képtelen volt. Inkább megérdemlené a szigorú gáncsot, ha 
valónak bizonyulna, miről őt némelyek vádolják, hogy hiva- 
talkodásának kivált végső éveiben, magát a megvesztegettetés 
csábjaitól is eltántoríttatni engedé; hogy fényüzési hajlamá- 
nak, — mely őt nagy, egyébiránt a császár által több ízben 
fedezett adósságokba is ragadta, — kielégithetése végett, ha- 
talmát, befolyását áruba is bocsátotta, s tőle vagy általa czím, 
méltóság, hivatal, végre minden silány pénzen volt volna 
megszerezhető. Mennyi igaz e vádban, nem vagyunk képesek 
megmondani: annyi való, hogy ő szegényen, sőt némi adós- 
ságokkal terhelve költözött el Bécsből a florenczi udvarhoz, 
melynél császári követté neveztetett ki. 

A kormány azon hangulata, mely az országgyűlés végén 
nyilatkozék, nem ébreszthetett ugyan vérmes reményeket az 
iránt, hogy a megürült méltóság egy szabadelvű, az ország- 
ban népszerű egyéniséggel töltessék be; de mégis mindenkit 
meglepett gróf Pálffy Fidélnek főkanczellárrá kineveztetése. 
A közönség eddigelé nem sokat s annál alig is egyebet tudott 
felőle, hogy mint királyi tanácsos, 1828 óta tárnokmester, 
közhivatalban szolgált, s a lefolyt országgyűlés alatt egyike 
volt az ó-rendszer legtúlzóbb pártolóinak. Mi róla e felett 
köztudomásra jutott, az sem vala olynemű hogy kineveztetése 
megelégedést ébreszthetett volna. Ő sem kitünőbb talentu- 
mokkal nem volt felruházva, sem oly érdemeket nem mutat- 
hatott fel a haza iránt, melyekkel előléptetését a nagy fontos- 
ságu hivatalra indokolni lehetett volna. Kineveztetése sokaktól 
a nádor müvének tartatott, de bibásan: a nádor tudtával és 
megegyeztévél történt az ugyan; de oly kevéssé tulajdonítható 
az József főherczeg kezdeményezésének vagy különösebb párt- 

fogásának , hogy a kitűünőbb tehetségekre ily magas polczon 
méltán sokat tartó nádor nem kételkedett több ízben némi 
finom gúnynyal is illetni e kinevezést. De még azok is, kik 
a főhivatal betöltésében a nádor befolyását vélték látni, bár 
megelégedéssel gondoltak arra, hogy az alkotmányos érzelmű 
főherczeg a maga nádori befolyását a bécsi kabinetben ezen- 
túl sükeresebben érvényesítheti, eleitől fogva némi aggoda- 
lommal vették e kineveztetés hirét: attól tartának, hogy egy 
részről talán maga a nádor is szorosabban egyesűlend a ka- 
binet politikájával, mint Ferencz császár alatt tapasztaltatott, 
ki őt, köztudomás szerint, nem igen szívelé; s hogy más 
részről azon önállástalanság, azon kegyvadászó s nagyon is 
udvarias hajlamok, melyekkel magának Pálffy a nádor kegyét 
s pártfogását csekély tehetségei daczára is biztosította, a bécsi 
hatalomviselőknek is rendelkezésére fognak állni; minél fogva 
az új kanczellár a reactionak veszedelmes eszközévé, s az 
átalakulásért , kifejlődésért sóvárgó hazának nagy ártalmára 
válhatik. 

És bizonyára, egyénisége nem is nyujtott ilyféle aggodalom 
ellen biztosítást. A lefolyt országgyűlésen, a nélkül hogy akár 
tudomány, akár szónoklat, akár más valamely tehetség jelét 
adta volna, csak az által tűntette ki magát, hogy mindig a 
legtúlzóbb udvari s legconservativebb aristokratiai vélemény 
mellett szavazott. Az 1830-diki s az utólsó országgyűlésen ő 
volt a leggőgösebb, legridegebb «aulicus», s e miatt az ifju- 
ságtól leggyűlöltebb főrendű. Még maga gróf Czirákv Antal, 
országbiró, is több ízben kénytelennek látá magát, előadásai- 
nak czáfolatára kelni, nehogy a magas állásu hivatalnok haza- 
fiatlan nyilatkozatai az egész conservativ párt véleményeinek 
tekimtessenek. E beszédeiből itélve, hazafias kegyeletet, nem- 
zetéhez ragaszkodó kedélyt egyátaljában nem lehetett benne 
feltenni; kivált hozzá gondolva még azt is, hogy a nemzeti 
nyelvet sem értette, s ekép nála még azon legelső, legközön- 
ségesebb kapocs is hiányzott, mely a hazafit hazájához, nem- 
zetéhez köti. És mit kell tartani oly férfiu hazafiságáról és 

1836. kötelességérzetéről, ki, bár nemzete törvényhozásában évek 
óta részt vett, hazájában magas kormányhivatalt viselt, mely- 
nek irodájában már eddig is számtalan irat létezett nemzeti 
nyelven, az utólsó törvény után pedig kétségtelenné vált, hogy 
az ügyvitel nagy része e nyelven folyand, azt megtanulni még 
sem tartja kötelezőnek , fáradságára méltónak? Szóval, mi 
róla köztudomásuvá lett, minden olynemű vala, mi oda mu- 
tatott, hogy ő ama reactionak, melynek a kormány az ország- 
gyülés végszakában oly nyilvános jeleit adta, alkalmas, kész- 
séges eszközévé válandik; s a választás csak is e miatt esett. 
reá a kanczellári méltóság betöltésénél. 

Az országgyű- Az e miatti közaggodalom nem is maradt sokáig függőben : 

ME a kormány Pálffy által mindjárt az országgyűlés befejezése 
után munkába vétette megfélemlítési kisérleteit. Az új kan- 
czellár első kormánytetteit néhány fiatal ember elfogatása 
jelzi, kik nem rég az országgyűlési ifjuság tagjai s annak 
némileg vezérei voltak. 

Említők fentebb, hogy a vármegyék a lefolyt országgyűlésre, . 
részint a nyilvánosság terjesztése, részint az ifju nemzedék 
politikai kiképeztetése végett, követeik mellett több ifjut kül- 
döttek fel Pozsonyba, mint eddig szokásban volt. Nevelte 
számukat az is, hogy miután a királyi tábla negyedfél évig 
Pozsonyban székelt, mind azon ifjak, kik e fő törvényszéktől 
szokott módon ügyvédi oklevelet nyerni óhajtának, mint e: 
törvényszék esküdt jegyzői, annak tanácskozásain legalább 
egy évig jelen lenni köteleztettek. De nem csak számára, lha- 
nem magaviseletére nézve is igen különbözött ezen ország- 
gyülés ifjusága minden elébbi s későbbi országgyűlések ifju- 
ságától. Az ifjak szereplése az országgyűléseken eddigelé 
csak abból állott, hogy a szadadelvű követek beszédeit él- 
jenekkel magasztalák, a kormánypártiakét pedig türelmet- 
lenül lezugták. Az országos teremen kivül többnyire játék, 
hiú időtöltés, tivornya foglalá el üres idejöket. A lefolyt or- 
szággyűlés ifjuságának azonban az eddigitől egészen külön- 
böző s általában komoly irányt adtak azon eszmék, melyek 

a franczia juliusi forradalom s a lengyel felkelés hatásából 
keletkeztek, s melyeket saját belállapotaink, a mindinkább 
terjedő átalakulási vágy, a növekedő reformmozgalmak s 
azoknak radikál irányzatai s megyei gyüléseink komoly po- 
litikai színezete nem kevéssé ápolának. Ezen ifjuság általában 
igen komoly, a hazafiság érzelmeitől csaknem túláradó, sza- 
badságért, demokratiáért lángoló, lelkesedett, majdnem fana- 
tisált vala. Az új politikai irány, mely nemzetünkben oly 
élénken nyilatkozott, minden nemes sóvárgásaival, minden 
erényeivel s túlságaival hatványozva tükröződött vissza ifju- 
ságunk fogékony, heves kedélyéről. Kedvencz olvasmányát 
ama könyvek tették, melyek a demokratiai irányt s elveket 
ez időtájban oly nagy sükerrel terjesztették Európában. Börne 
nagy hirú Parisi levelei, Lammenais Egy hivő szavai 
kézről kézre forogtak kezei közt. Számosan csakřezek kedvéért 
tették sajátjukká a franczia nyelvet; kik aztán magyar for- 
ditásban, s mivel kinyomtatni tilos vala, kéziratban közölték 
azokat egyéb társaikkal. Az elébb divatos, könnyelmű idő- 
töltést, hiú vagy épen kicsapongó mulatságokat általában 
szorgalmas olvasás, ismeretgyűjtés, a külesemények és álla- 
potok tanulmányozása váltá fel közöttök. Kik a régi mód 
szerint kávéházakban pazarlák idejöket, a többiek által meg- 
vettettve, semmi becsültetésben sem részesültek, a jobbak 
társaságából is kizárattak. Az országos teremben ezen ifjak 
nemcsak tapsoló viszhangjai voltak többé a szabadelvű szó- 
nokoknak : hanem magoknak is volt már véleményők s po- 
litikai hitvallásuk, mely nem ritkán meglepő merészséggel 
nyilatkozott. A követek eljárását, szónoklatait komoly hallgató 
közönség gyanánt nemcsak élénk figyelemmel kisérték, ha- 
nem egyszersmind szigorral birálták meg. Kis tántorodás is 
elég volt arra, hogy előttök a különben ünnepelt követ is 
elveszítse népszerűségét. Általok veszté el, például, hitelét s 
a fénykört, melylyel az elébbi országgyűlések alatt s után 
dicsekedheték, Ragályi Tamás, midőn némi kérdésben a kor- 
mánypárttal kezd vala kaczérkodni; bár a gyülés elején oly 


14836. 


1838. 





488 Negyedik könyv. V. Ferdinánd első kormányévei. 


népszerű volt neve az ifjuság között, hogy az őt, midőn saját 
megyéjében mellőztetvén, Tornában választatott meg, Po- 
zsonyba jöttekor diadalünneppel szándékozott fogadni. Nagy 
Pál, a veterán bajnok is, nem egyszer hallott maga felett 
szigorú itéletet az ifjuság részéről, midőn a maga elveihez 
híven, a demokratiát ostromolta, vagy csak annak irányától 
eltérő szellemben nyilatkozott; bár egyébiránt geniális szó- 
noklata által mindannyiszor ismét visszaszerzé is magának az 
ifjuság ragaszkodását, valahányszor a szabadság s alkotmányos 
elvek érdekében szólalt fel. 

Ezen ifjuság legkitünőbb tagjai voltak: a már akkor is 
óvatos, körültekintő, müvészi tollu s beszédü Szemere Ber- 
talan; a heves, könnyen lángra gyúló, de egyenes lelkű, 
nyilt szivű és szilárd jellemű Vukovics Sebő; a már is bő 
olvasottságu és terjedelmes encyclopcediai ismerettömeggel 
biró Pulszky Ferencz ; a találékony, furfangós eszű Pázmándy 
Dénes; Bojtor Endre, Décsey László; és kit legelül kell vala 
említenünk, a lángeszű s tüzlelkű, tevekény, merész Lovassy 
László, — kik utóbb majdnem mindnyájan nevezetes fér- 
fiakká lettek s honunk történelmében kitűnő szerepeket ját- 
szottak. Ezen ifjak, több társakkal egyesülve, 1834-ben, egy 
határozott körű társulatot alkottak, melyre a francziakormány 
üldözései következtében akkoron nagy figyelmet ébresztett 
Société des droits de Phomme szolgált példányul s in- 
gerül. A társulat a szerény Társalkodási egyesület czímét 
vette fel ugyan; de czéljául «az emberi jogok terjesztését » 
tűzte ki magának, és az e czélra törekvést szabta ki minden 
tagjának kötelességeül. Egyébiránt a társulat programmja, 
mely egy előkelő követtel közöltetett, s annak helyeslésével 
állapíttatott meg, merő theoretikus elvekre szoritkozék, s a 
kormány ellen közvetlen semmi ellenségest nem foglalt ugyan 
magában; az egyesület szelleme mindazáltal határozottan 
demokratiai s republikánus volt, a nélkül hogy e nevezet va- 
laba használtatott, vagy az irány nyiltan bevallatott volna. 
Az egyesület hónaponként választott magának elnököt, jegy- 

zőt és pénztárnokot; távozó tagjainak pedig oklevelet adott. 
Gyüléseit, melyekre néhány szabadelvű követ is , névszerint 
Bezerédy István, Balogh János stb. gyakran eljárt, nyilváno- 
san tartotta. A gyüléseken rendszerint politikai értekezések s 
beszédek és más hasonló dolgozatok olvastattak s szavaltattak 
el. Fennállott az egyesület az egész országgyűlés alatt; de 
annak vége felé több jelesebb tagja Pozsonyból eltávozván, 
komoly irányából sokat vesztett; s a kártvajáték és lakmáro- 
zások is befészkelték magokat. 

Ezen egyesület kebeléből kivált eleinte több jelentékeny 
politikai tűntetés származott. Ilyenek voltak ama hódolatok, 
melyekkel a kitünőbb ellenzéki követeknek, Deáknak, Beőthy- 
nek, Bezerédynek, Baloghnak s kivált Kölcseynek áldozott; 
ilyen különösen az, melynek Wesselényi s az erdélyi ország- 
gyülés valának tárgyai; mely utóbbihoz mérve, a pozsonyi 
országgyülés lágynak, lanyhának, erélytelennek tartatott az 
ifjuság által. Erdély lőn előtte a szabadságnak s a kényura- 
lom elleni alkotmányos küzdelem szilárdságának jelképe; 
Wesselényi, ki abba lángszónoklatával lelkesedést, erőt, ki- 
tartást önt vala, a hazafiság és nemzeti szabadság ünnepelt 
hőse. Az egyesület Wesselényinek egy dicsőítő feliratot ha- 
tározott küldeni, valamennyi tagjainak aláirásával. Midőn 
azonban az aláirás javában folyt, a nádor, a dologról értesůl- 
vén, a kormánypárti követek által az oldalaik mellett lévő if- 
jaknak azt megtiltatta. A feliratot ennél fogva csak százhét 
ifju jegyzette alá s küldötte el titkon Wesselényinek. Ennek 
lelkesítő válaszát az ifjuság Zala megye levéltárába kivánta 
örök emlékükletétetni; de mivel a megye, főispánjának til- 
takozása következtében, azt el nem fogadta, Kölcsey által va- 
lamely református egyház levéltárában tétette le. Ugyanazon 
időben a Wesselényihez intézett felirattal, az erdélyi ország- 
gyülési ifjuságához is irt az egyesület egy felszólítást, hogy 
Bocskay, Bethlen Gábor és II. Rákóczy Ferencz példái szerint 
szent kötelességöknek tartsák a szabadság elveinek terjesz- 
tését. Midőn az erdélyi diéta Bécsbe követeket küldött; az 


1836. 


1836. 


490 Negyedik könyv. V. Ferdinánd első kormányévei. 


ifjak egyesülete fáklyás zenével s üdvezlő beszéddel fogadta 
a Pozsonyba érkezett küldöttséget. Sokkal jelentékenyebb s 
egyenesen a kormány ellen intézett tűntetés volt még az ifju- 
sági egyesület részéről az, hogy midőn Kölcsey, a fentebb el- 
beszélt fondorlatok következtében, követségéről lemondott, 
nyilvános gyászviselésre hívta fel a maga tagjait, kiknek pél- 
dáját aztán majdnem az egész pozsonyi ifjuság követte. 

Említők, miképen az ellenzéki követek igen hevesen keltek 
ki a kormány ellen, midőn ez, az országgyűlés végén, a köz- 
nevelés tárgyában intézett feliratra mellőzőleg válaszolt. Az 
ifjuság több tagjaitól, koruk lángérzelmei szerint, ekkoron 
még hevesebb kikeléseket lehete hallani a kormány ellen; s 
pedig oly nyiltan és kimélet nélkül, hogy Ragályi , ki ekkor 
már határozottan a kormánypárthoz hajlott vala, többször 
mondaná, miképen ily beszédek vesztő helyre vezethetnek. 
Ezen ingerültség utóljára még egyszer tört ki az ifjuság forró 
kebeléből, midőn annak egy része az országgyűlésről hazatérő 
Wesselényit Pesten fáklyás zenével üdvezlé. A beszéd, melyet 
Lovassy László ez alkalommal mondott, nem kevesbbé elra- 
gadta szónoklati szépsége, mint megdöbbentette merészsége 
által a hallgató közönséget. l 

A kormány az országgyűlés folyama alatt semmi rendőri 
szabályhoz nem nyúlt az ifjak ezen, hevességtől néha túláradó, 
egyesületének korlátozására; és csak az által jelentette ki 
boszuságát a történtek miatt, hogy 1834 vége felé hat ifjut 
a királyi táblához intézett udvari parancs által az ügyvédi 
vizsgálattól egészen eltiltott. A helyett, hogy az ifjuságnak 
magában véve inkább dicséretes, és csak túlhajtásában gán- 
csolandó magaviseletét alkalmas rendszabályok által mérsé- 
kelte, korlátolta volna, azonnal büntetéshez nyúlt, mely az 
illetők egész életére kihatván, semmi arányban nem állott a 
ifju kor hevesebb vérpezsgéséből eredt s azért könnyen ki- 
menthető vétséggel. 

De alig mult el néhány hét az országgyűlés berekesztése 
s az új kanczellár kineveztetése után, a kormány azonnal 

egész haragját kiönteni határozta a szabadelvűségök s haza- — 18398. 
. fias hevök által leginkább kitűnt ifjakra. Hollósy, királyi ügy- 
véd megbízatást vett, számos ifjunak, mennyire csak lehet, 
zaj nélküli elfogatására. Lovassy László s unokaöcscse Ferencz, . 
Tormásy János, és Lapsánszky hamar kelepczébe kerültek ;. 
s a polgári hatóság mellőztével katonai karhatalom által el- 
fogatván, Budán börtönbe vettettek. Ezeken kivül még az: 
említett Szemere Bertalan, Vukovics Sebő, ifj. Pázmándy 
Dénes, Bojtor Endre és Pulszky Ferencz voltak név szerint 
kijelölve, hogy elfogassanak ; a főherczeg nádor pedig felhatal- 
maztatolt, a körülmények szerint többeket is elfogatni. A ki- 
jelölt ifjak szerencsére nem voltak hon, midőn kerestettek ; 
idő multával pedig részint a főispánok, részint az illetők szüléi, 
mint például, Pázmándy Dénes, az atya, magokat a nádornál 
közbevetvén, az elfogatásoknak elejét vették. 

A négy elfogott ifju közől Lovassy László volt az, kinek LovassyLásztó- 
lakoltatása által a kormány legalkalmasabban vélte, megfé- elitéltetése. 
lénkíthetni a demokratiai irányu pártot, s elfojthatni annak 
forradalmi szellemét: ő volt az, ki ellen valamennyi jelöltek 
közöl legtöbb vádat lehetett felhozni. Ő nemcsak egyik főala- 
pitója ; de folyton éltető lelke volt az egyesületnek. Az erdélyi 
ifjusághoz intézett merész hangu felszólításnak ő volt szer- 
zője. Ő szónokolt leghevesebben minden alkalommal. Ő nem- 
csak ezen alkalmi beszédekkel, hanem tényleg is legtöbb részt 
vett a politikai tűntetések s izgatásokban. Midőn Balogh Já- 
nos, hűtlenségi közkeresete miatt, az országgyülésről a kor- 
mány által haza küldetett, s Bars megyében új követválasztás 
rendeltetett: Lovassy László volt egyike azoknak, kik a vá- 
lasztók körül leghatályosabban működének, hogy Balogh, 
miként elbeszéltük, újra megválasztatván, a kormány czél- 
zata meghiusíttassék. Hasonló erélylyel működék ő Bihar 
megye azon gyülésein is, melyeken Wesselényi és Balogh 
notaperei tárgyaltattak : a lángeszű, elragadó szónoklatu ifju 
beszédeinek jelentékeny befolyása lett a megye által hozott 
végzésekre. 

Lovassy Ferencz elfogatásának ellenben semmi egyéb okát 
nem lehetett adni, mint hogy Lászlónak vér- és névszerinti 
rokona volt, s ennek Bihar megyében folytatott izgatásában 
némi részt vett; különben tagja sem volt az ifjak egvesületé- 
nek. Tormássy, igen hallgatag ifju, egyedül az által tűntette 
ki magát, hogy az egyesületben, melynek tagja volt, A len- 
gyelek emléke czimű dolgozatát olvasta fel. Lapsánszkyt, 
az utóbbi események következtében, sokan kémnek, feladónak 
tartották ; elfogatása csak abban találta indokolását, hogy ő 
volt az egyesület utólsó jegyzője. 

Az elfogatások híre közönséges megdöbbenést okozott or- 
szágszerte ; s még azok is, kik az ifjak néhányait némi poli- 
tialis fenyitésre méltóknak tartották, a vádat, mely ellenök 
emeltetett, a bánásmódot, melyben a kereset lefolyása alatt 
részesíttettek, s végre az itéletet, mely kivált Lovassy László 
ellen hozatott, egyátaljában nem láták igazolhatónak. A köz- 
vélemény ezen ügyről széltében akként nyilatkozott, hogy 
valamint az egész eljárás törvénytelen: ugy annak hordereje 
az ifjak személyén túl az egész szabadelvű ellenzéki párt 
megfélemlítésére vala számítva. 

A királyi ügvigazgató a foglyok ellen a királyi tábla előtt 
összeesküvésre alapított felségsértési vádat emelt s fej- és jó- 
szágvesztési büntetést kért. A vádpontok ím ezek: 1. Hogy 
a foglyok a pozsonyi ifjuság társadalmi egyesületének tagjai 
vollak. 2. Hogy három lengyel menekültet egy ideig ma- 
goknál ápoltak. 3. Hogy különösen Lovassy László, e len- 
gyelek egyikének, midőn Pozsonyból távoztak, emlékkönyvébe 
a maga neve mellé e szót irta: republicanus. 4. Hogy 
ugyanaz némely megrótt személyeknek — különösen Wesse- 
lényinek — fáklyás zenével tisztelgett s ez alkalommal lázító 
beszédet mondott. 5. Hogy Nagyváradról pozsonyi barátainak 
s az egyesületben tagtársainak levelet irt, melyben hirdeté, 
hogy a népfelségi elvek már e tájon is terjedeznek. E pontnál 
volt a vallatáskor különösen kiemelve, hogy e népfelségi tanok 

vallása által felségsértési bűnt követett el. 6. Hogy a barsi 
követválasztáson a kormány ellen izgatott. 

A nagy zajt ütött per folyamában a törvények és törvényes 
formaságok, melyek a vádlottak javára szolgálhattak volna, 
többfélekép megsértettek. A vádlevélben a feladó, holott azt 
az 1741: 26-dik t. czikk megrendeli, megemlítve nem volt. 
A vádlottak a szabad védelemtől eltiltattak ; mert midőn Perger 
János hites ügyészt vallák törvényes védőjöknek, a királyi 
tábla, támaszkodva egy 1795-ben, a Martinovicsféle ügyben 
kelt, de törvényeinkkel ellenkező udvari rendeletre, Pergertől 
titoktartási esküt kivánt. A törvénytelen esküt azonban Perger 
letenni egyátaljában nem akarta; sőt magok a vádlottak is, 
nehogy a szabad védelem törvényes eszközeitől elrekesztes- 
senek, kötelességévé tették magát annak alája nem vetnie. 
Perger e szerint a védelemhez nem bocsáttatván, a vádlottak 
ügyvéd nélkül maradtak; mert a szegények ügyészét, Spány 
Endrét, kit a törvényszék, a titoktartási eskü letétele mellett, 
a védelemmel megbizott, a magok ügyvédének nem ismerték 
el, ellene tiltakoztak. 

Az elzáratás negyedik havában tehát maga Lovassy István, 
László atyja, szólalt fel fia s unokaöcscse mellett a királyi 
tábla előtt. De ő is hasztalan tiltakozék az eljárásnál követett 
törvénysértő önkény ellen; hasztalan követelé a törvények 
által biztosított szabad védelmet s a törvényes perrend meg- 
tartását. A királyi tábla, mely folyamodását figyelembe nem 
vette, egyéb formaságokban is folyton önkényes eljárást kö- 
vetett. Az ügyet, ellenére a törvényeknek, oly titokban tár- 
gyalá, hogy a tanácskozási teremből a hites jegyzőket is ki- 
záratta; s a helyett, hogy a vádlottakat maga elébe idézte 
s a tanukkal szembesítette volna, a maga kebeléből küldött 
ki egypár tagot a vádlottak börtönébe, azok kihallgatására. 
A birák közől ketten, Földváry Ferencz és Császár Sándor, 
sem a törvények, sem a szükség által nem igazolható kivételes 
eljárást magok is állhatatosan, de sikeretlenül ellenzék ; mél- 
tók, hogy valamint kortársaik becsülésében, a közvélemény 

magasztalásában részesültek, ugy a történelemben is elis- 
meréssel említtessenek. 

Az elkeseredett atya azonban és fia László, vetélkedtek 
egymással a polgári szilárdságban. Amaz, meggyőződve, hogy 
fiát, ha tán érdemel is némi politialis fenyítést, felségsértési 
bűnnel, az említett vádpontok alapján, törvényeink szerint, 
az igazság sérelme nélkül, terhelni lehetetlen, nem kegye- 
lemértesdett, hanem igazságot, törvényességet követelt. Perger 
ügyvéd az eskü letételének megtagadása miatt, a védelemtől 
eltiltva lévén, maga az atya ügyekezett védetlen fiát kitisztí- 
tani az ellene emelt vádak alól. A törvényszékhez benyujtott 
iratai nemcsak azt bizonyíták be világosan, hogy az ifjak, 
kik bár szabadelvű, demokratiai véleményeket ápolának, de 
azok terjesztésére semmiféle törvénytelen eszközökhöz s titkos 
izgatásokhoz nem nyultak, semmi törvénytiltotta tényt nem 
követtek el, a törvények önkényes értelmezése nélkül felség- 
sértési vád alá nem is eshetnek ; hanem egyszersmind a polgári 
alkotmányos szabadságot, a birói törvényes eljárás köteles- 


ségét is czáfolhatlan érvekkel fejtegetik. Ezen iratok, nemcsak 


a vádlott ifjaknak, hanem egyszersmind a honi alkotmányos 
törvényeknek s különösen az alkotmánybiztosította szabad 
törvénykezési védelemnek is nagy ékesszólásu védiratai, a fia 
szabadságáért szóló atyának szájában az önmegtagadásnak 
valóban római szerű példányait idézik fel az olvasó emléke- 
zetében. Mint ama római hősök, ugy áldozta fel Lovassy 
István is magában az atyát a szabadságszerető, alkotmányos 
polgárnak. S erre nézve vetélkedék vele fia is ama két nyilat- 
kozatban, melyet a vele közlött vádiratra válaszképen nyujtott 
át biráinak, a szabad polgár jogérzetével s demokrat büsz- 
keséggel taglalván a vád pontjait. 

Bár a királyi ügyigazgató minden erejét reáforditá, hogy 
Lovassy Lászlóra a felségsértési bůntényt bebizonyítsa; s e 
végett a tanúk összekeresésére — miként az atya a törvény- 
székhez benyujtott egyik iratában nemcsak állítja, de tanu- 
bizonysággal is támogatja, — megvesztegetést, lélekvásárlást 

is foganatba vett: de igy is csak két s a hitelességre meg- 
kivántató erkölcsi tulajdonokkal nem hiró tanút volt képes 
előállítani; a vádat pedig, a tények teljes hiányában, nem 
sikerült bebizonyítania; minél fogva a felségsértés vádja a 
törvényszék által elvettetett. Azonban az egész kereset a de- 
mokratiai elvek pártolóinak, kivált a fiatalságnak, megfélem- 
litésére lévén számitva, az elmarasztalásról az eljárás tör- 
. vénytelensége eleve sem engedett kételkedni. Az itélet tehát, 
bár Földváry és Császár közbirák teljes felmentésre szavaz- 
tak, s ez utóbbik a személynökkel heves szóváltásba is eresz- 
kedett, ") Lovassy Lászlót tiz évi várfogságra kárhoztatta. Bűnös 
tényt vagy törvényellenes cselekvésre való készületet kisütni 
nem lehetvén: az itélet egyedül avval indokolja az elmaraszta- 
lást, hogy a vádlott minden törvényes renddel ellenkező, rom- 
lott erkölcsű,") s minden társadalmi renddel ellentétben lévő 
veszedelmes elveket s véleményeket ápol.") Ha azonban már 
az is méltán meglep bennünket, hogy egy országos főtörvény- 
szék puszta elvek s vélemények ápolására szab ily súlyos bün- 
tetést: csodálkozásunknak alig van határa, midőn ezen ve- 
szedelmes elvek s vélemények tanuságául főleg a Wesselényi 
üdvezletére mondott beszéd említtetik. E beszédet, való igaz, 
általában demokrat szellem s az alkotmányos szabadság sze- 
retetétől lelkesült ifju kedély fellengző érzelmei lengik át; 
de törvénytelen törekvésekről benne egy szó sem fordul elő ; 
a reformok létesítésére, a nemzeti átalakulás keresztülvite- 
lére csak törvényes eszközök ajánltatnak. «Tudjuk, ugymond 
az elitélt, e beszédje egy helyén, — tudjuk, miképen alkot- 
mányos polgár kötelessége, békés uton haladni a czél felé ; 
s a báró urat, mint a békés uton haladásnak nagymesterét 
üdvözöljük, s kezeibe teszszük a becsületszót, az életnél szen- 
tebbet, hogy a báró urat szent pályáján meghajthatatlan hű- 


') Ő nem sokára, önként-e, vagy kényszerítve ? nem tudjuk, hivatalából 
is kilépett. 

?) « Indoles perversa, omnique legali ordini infensa. » 

>) « Principia omni sociali ordini adversa. » 

séggel fogjuk követni.» E néhány szó elég az elitélt elveinek, 
gondolkodásmódjának méltánylására. Elvei, lángszelleme az 
1795-ben szinte csak demokrat véleményei s elveiért kivég- 
zett Őz Pál rokonává avatták őt"); de végzete amazénál sú- 
lyosabb sorsot, több szenvedést mért ki számára. Itélete a 
hétszemélyes főtörvényszék által helybenhagyatván, Spiel- 
bergre, Morvába, vitetett fogságra. Az élénk, s minden más 
tehetségei felett uralomra jutott képzelődés rajongása itt rövid 
idő mulva aláásta a felette érzékeny kedély épségét; s az 
1840-ki országgyűlés által kieszközlött amnestia a nagy re- 
ményű ifjut őrülten hozta vissza rokonai, barátai karjaiba. 
~ Mi a többi foglyokat illeti: Tormásy, kinek, az itélet sze- 
rint, a c megvallás» enyhítő körülmény gyanánt számíttatott 
be, egy évi —, Lovassy Ferencz, az eddigi elzáratás betu- 
dásán felül, három hónapi fogságra itéltetett. Mindenkit meg- 
lepett azonban, hogy Lapsánszky itélete is tiz évre szólott; 
mert a közvélemény őt tartá feladónak, mit az is igazolni 
látszék, hogy vallomása terhelő bizonyítvány gyanánt hoza- 
tott fel Lovassy László ellen, ennek itéletében. Utóbb azon- 
ban, miután az itélet kihirdetése óta nyoma is oly annyira 
eltűnt, hogy még az 1840-ben bekövetkezett amnestia után 
sentr lehetett róla többé hallani, közönségessé vált a meggyő- 
ződés, hogy ő csak színleg itéltetett el, s nem is börtönbe, 
hanem, megváltoztatott névvel, Galicziába küldetett, hogy ott 
valamely kamarális tisztségben vegye el árulása jutalmát. 

A hazai főtörvényszékeknek ezen semmikép nem menthető, 
szembetünőleg törvénytelen eljárása nagy boszuságot s inge- 


1) Szépen énekli róla «A külföld rabja» czimű költeményében Vachott 
Sándor : 


Téged korán és híven meghata Dicsők valának kebled álmai, 

Sinlő hazádnak esdő szózata. Dicsők a bátor homlok gondjai. 
Fiui bánat és a hív remény, Hol ifju ajkad szótól hangozott, 
Hogy még derül az árva népre fény: Vén is gyönyörrel elnémula ott. 
Szilárd hatásra birtanak vala, S föl kell-e tárnom még több bűnödet? 


Slelkéd, miként sas, fennen szárnyala. Ez, a mi téged börtönéjbe vet ! 

rűltséget támasztott az országban. Alig volt megye, mely 1837-183. 


valamint elébb a vádlott ifjak mellett fel nem irt —, ugy 
most közgyűlésein a legélesebb gáncsokat nem hallatta volna 
e főtörvényszékek ellen. A közvélemény egyébiránt hangosan 
kárhoztatá azok eljárását, mely az igazságszolgáltatás szent- 
ségén s a törvényszékek tekintélyén nem kis csorbát ejtett, a 
hitet a birói függetlenségben s lelkiösmeretességben, a köz- 
bizodalmat a kedélyekben nem kevéssé megingatta. Széltében 
hangzék a keserű panasz, hogy a legfőbb törvényszékek ilvetén 
eljárása után a polgárok élete, vagyona, szabadsága felett 
puszta önkény határoz, a törvények nem adhatnak többé vé- 
delmet, maga az igazságszolgáltatás, a birói hatalom párt- 
eszközzé alacsonyíttatott. 

És az ilyféle gáncsoktól magát a főherczeg nádort sem ki- 
méllé most a közönség, mely aképen vélekedék, hogy neki, 
mint a törvények legfőbb alkotmányos őrének, kötelességében 
is, hatalmában is áll vala, teljes épségben fentartani a birói 
függetlenséget s a szabad védelem törvényes jogát. Ennek 
elmulasztásában a közönség most kétségtelen jelét vélé látni 
annak, hogy a megfélemlíteni törekvő kényuralomnak ő is 
szövetségesévé tette magát; miért is népszerűsége nagy csor- 
bát szenvedett ez időben. Már a lefolyt országgyűlés második 
felében is többféle panasz emelkedett volt ellene; s a közön- 
ség alig tudta magának megfejteni a változást, melyet maga- 
tartásában észlelt. "Ferencz kormánya alatt ő nem tartatott 
azon kabineti politika részesének, mely annyiféle sérelmeket 
szůlt az országban; mert tudaték, hogy nem birja császári 
bátyja rokonszenvét. Ama tapasztalás, hogy ha nem gátol is 
meg minden törvénysértést, mit a legjobb akarattal sem képes 
mindig eszközleni, de sok hasznos szolgálatot tesz a nemzet- 
nek, az alkotmányos jogokat, a mennyire tőle függ, ugy az 
országgyűlésen, mint azon kivül oltalmazza, — nagy népsze- 
rűséget szerzett volt neki a hazában. És ha talán tudatottis, 
hogy több ízben leginkább a maga nádori állásának s jogai- 
nak érdeke ösztönzi őt az alkotmányos jogok pártolására s 

védelmére: a tény azért nem kevesbbé lőn hasznos a hazára 
nézve, s a nemzet azt többször hálanyilatkozattal is jutal- 
mazta. Ily hálát érdemle ki ő magának egyebek közt az által 
is, hogy 1831-ben, mint említők az országos bizottmányok 
reformmunkálatainak, az udvari szándékok ellenére, oly nagy 
nyilvánosságot szerezvén, a reformügynek jelentékeny szol- 
gálatot tett. Ezen eljárása után méltán azt lehet vala várni, 
hogy ama reformoknak ő is meleg barátja, pártolója leend 
az országgyűlésen. Ennek folyamában mindazáltal álmélkodva 
tapasztalák a reformpártiak, hogy reményökben csalatkoztak. 
Midőn láták, mily makacsul ellenzi a főrendi tábla nagyobb 
része a rendek által javaslott reformokat: ugy vélekedének, 
hogy ez, legalább ily mértékben, nem történhetnék, ha az 
elnöklő nádorban nem találna támaszt, az ő tekintélyéből nem 
meritene erőt. Mig Ferencz császár életben vala, ez nem ötlék 
fel annyira; mert az ő idegenkedése az újitásoktól, kivált ha 
azok demokratiai irányúak voltak, ismeretes lévén, azt lehet 
vala hinni, hogy csak az udvar kifejezett akarata szabályozza 
magatartását. Midőn azonban észlelék, hogy ő Ferencz ha- 
lála után is, bár kezei szabadabbak lettek, befolyása a ka- 
binetben több súlylyal bir, csak az elébbi elveknél marad s 
a kabinet politikáját pártolja: alig hihettek egyebet, mint 
hogy a reformoktól, valószinűleg határozott demokratiai irá- 
nyuk miatt, ő is megijedt, s mivel azok véghatárát egyelőre 
belátni ép ugy nem lehetett, mint a vizbe dobott kőokozta 
gyürűzetek végvonalát, ő is szövetségesévé lett azon vissza- 
hatási politikának, melylyel a kabinet ama reformokat kor- 
látolni s más irányba terelni akarta. 

A nádor részvéte ezen megfélemlitési politikában, mely az 
erdélyi országgyűlés szétoszlatásával, s Wesselényi és Balogb 
bepereltetésével kezdődött, a Lovassy László irányában kö- 
vetett eljárásban pedig törvénysértésig fejlődött, semmiből 
sem tűnt ki világosabban, mint ama hatalomcsinyből, mely 
a nyilvánosság és gondolatszabadság ellen, a nemesi kivált- 

ságok és személybiztosság kiáltó sérelmével, Kossuth Lajoson 
követtetett el. 

Említők, mily roppant hatása volt Kossuth Örszággyű- 
lési Tudósitásainak a hazában; mennyire élénkiték a 
gondolatcserét, az cszmemozgalmat, szítogatták az átalaku- 
lási vágyakat, fejlesztették a közvéleményt ezen ügyesen szer- 
kesztett, bár kevés, alig száz példányban, de kivált a kasinók 
s olvasó egyletek utján ezerek kezein forgó lapok; a nemzet 
politikai életének az országgyűlési tárgyalások élénk közlése 
által folyton új táplálatot, ingert nyujtván, az országgyűlési 
értelmiség sugarait a megyék és városok társaskörébe eljut- 
tatván, s e sugarak világító hatása alatt oszlatván a homályt, 
tágítván a fogalmakat, tisztítván az eszméket. Nagy részben 
e lapoknak tulajdonítható, hogy egy ideig még a követek 
pótlék utasításai is lépésről lépésre szabadabb elvű színt öl- 
töttek. Az országgyűlés végét érvén, a nemzet közélete a tör- 
vényhatóságok gyüléseire szállt vissza; melyek szintugy mint 
az országgyűlés alkotmányilag nyilvánosak lévén, tárgyalásaik 
nyilvános terjesztésével törvényes tért nyitottak Kossuthnak, 
folytatni a közszellem ébresztésének azon munkáját, melyet 
az Országgyűlési Tudósitások által oly nagy sükerrel 
kezdett meg; s melyre nézve többé már nem kételkedett, hogy 
elébb a sajtó bilincseinek tágitására, majdan sajtószabadságra 
fog vezetni. Mind ő maga tehát, ki magának e lapja által a 
hazában már nem csekély jelentékenységet szerzett, el vala 
határozva, mind rokon érzelmű barátai által is ösztönözte- 
tett, hogy irott lapját az országgyűlés szétoszlása után is foly- 
tassa. Lakását c végett a középpontba, Pestre tette át; a vár- 
megyékben magának ügyes levelezőket szerzett, kiknek köz- 
léseiből aztán a megyék s városok közéletéről, Törvény- 
hatósági Tudósitások czíme alatt, szintoly szellemű irott 
lapot szerkesztett, mint elébb az országgyűlés folyamáról. 

A kormány azon időtől fogva, midőn a szó és gondolat- 
szabadság elleni táborozását megkezdte, már az Országgyü- 
lési Tudósitásoknak is gátot akart vetni. Kossuth egyszer kő- 

4857—1839. nyomatban kisérté meg szétküldeni lapja példányait; de a 
kormány azt nyomban megakadályozá. Majd a postán szét- 
küldött lapokat is lefoglaltatta. De e rendszabály nem vezetett 
czélra; mert a megyék, erről értesülvén, ezentúl hajdúik 
által szállíttatták a lapot rendeltetésők helyére; s a kormány 
az országgyűlés folytában, a rendek előre láthatott fellépése 
miatt, erőszakhoz nyúlni nem akarván, kénytelen volt tűrni 
a lap közrebocsátását. 

Most a «Törvényhatósági Tudósitásoknak», miután a várme- 
gyék hasonló pártolásában részesültek, hatásuk még nagyobb, 
minden esetre terjedtebb lőn, mint az Országgyűlési Tudósi- 
tásoké». A vármegyék közgyűlésein lefolyt tárgyalásokat, el- 
mondott jelesebb beszédeket, felmerült új eszméket, s a 
hatósági élet minden egyéb érdekesebb mozzanatainak is- 
meretét országos tulajdonná tévén, a reformpárt tagjai közt 
a szellemi kapcsolatot fentartotta, az irányegységet egy részről 
a szabadelvű haladásban, más részről az alkotmányvédelem 
munkájában biztositván, a mozgalmakat természetszerűleg gya- 
rapitotta. Például azon egyetértést, melyet a megyék az elfo- 
gott ifjak védelmében tanusítottak, azon izgatottságot, melyet 
ez ügy az országban támasztott, nagy részben ezen irott lapok 
szították fel a per folyamáról tett közléseik által. 

A kormány tehát eltökélé magát, bármi módon megszůn- 
tetni a veszélyes lapot, melyhez a censura utján hozzá nem 
férhetett. József nádor, a kabinet végzése szerint, tilalmat 
vetett közbe, s azt, mint Pest megye főispánja, elnöki úton 
tudatta Dubraviczky Simon első alispánnal, ki Zlinszky főbiró 
által értesité Kossuthot a tilalomról. 

Azon biztosításoknak , melyeket hazánk alkotmánya a megyei 
rendszernek köszönhetett, egyik főbbike abban álla, hogy a 
megyei tisztviselők, a mint szabadon választattak a megye 
közönsége által, ugy csak is a megye határozatánál fogva 
bocsátkozhattak hivatalos eljárásba ; sa kormánytól nem egye- 
nesen, hanem csak a megye utján vehettek rendeletet. Minden 
kormányi rendeletnek a megyéhez kellett érkezni, mely az- 

tán, ha azt törvényesnek találá, kiadta végrehajtás végett az 
illető tisztviselőnek ; ha pedig törvénytelennek itélé, nem adta 
ki, hanem ellenében azon orvosló eszközökhez nyúlt, melyek- 
kel az alkolmány által fel volt ruházva. 

A nádornak a c Törvényhatósági Tudósitásokat» illető ti- 
lalma, mint mondók, csak elnöki úton közöltetett a szerkesz- 
tővel, miellőtt az a megyén megfordult volna. Kossuth tehát, 
látván, hogy a főbiró a maga eljárását megyei megbízatás 
által nem igazolhatja, a törvényeinkkel különben sem meg- 
egyeztethető tilalomra nem hajólt, hanem az ügyet panaszosan 
a megye közgyűlése elejébe terjesztette. Az ügy heves vítatást 
szült a pártok között ; végül mindazáltal oly értelemben mon- 
datott ki a többség határozata: hogy a megyei közönség nem- 
csak nem helyesli a tilalmat, hanem Dubraviczky alispán és 
Zlinszky főbiró azon tettét, hogy egy kormányrendeletet a 
megye tudta s megbizása nélkül foganatba venni merészeltek , 
roszalja s érvénytelenek nyilatkoztatja, a következő érvekkel 
támogatván végzését: a törvényhatóságok tárgyalásai nyilvá- 
nosak lévén, azoknak közlésére mindenki joggal bir; a kér- 
déses tilalom tehát a nyilvánosság jogába ütközik. Továbbá a 
« Törvényhatósági Tudósitások» irottak és nem nyomtatottak 
lévén, nem hirlapnak, hanem csak levelezésnek tekinthetők : 
a tilalom tehát a levelezés szabadságát sérti. Dc ha hirlapnak 
lehetne is azokat tekinteni, a kormánynak semmi törvény nem 
ad jogot azt eltiltani ; mert nem léteznek törvényeink, melyek 
a hirlapok kiadását a kormány engedelmétől tették volna 
függővé. S végre a legfőbb felügyelet joga által sem igazol- 
ható a tilalom; mert e jog csak a törvények értelmében, s a 
törvényhatóságok utján gyakorolható. Ezeknél fogva kijelent- 
vén a megye, hogy a visszaélés elleni oltalmat ugy az állam, 
mint egyesek csak a köztörvényekben kereshetik, s azokban 
elegendőleg fel is találják: Kossuth vállalatát a köz törvény 
óltalma alá helyezettnek nyilatkoztatta; a kormány törvény- 
telen rendelete ellen felirt, s határozatát és feliratát, pártolás 
végett, a többi megyékkel is közlötte. 

Ennek következtében a «Törvényhatósági Tudósitások» s 
az ellenők intézett kormánytilalom a megyék gyüléseit több 
hónapokon át foglalkodtaták. A megyék nagy többsége Pest 
nézeteiben osztozván, a tilalom ellen feliratokat intézett; s 
voltak megyék, melyek, a vállalat pártolásának jeléül, a lapo- 
kat levéltáruk számára megrendelték ; mások, melyek tisztvi- 
viselőik köréből azok számára még tudósitót is neveztek. 

Kossuth, a megyék által ekként gyámolitva, lapját növe- 
kedő sikerrel, több hónapokon át folytatta; mig végre a kor- 
mány, tilalmát Pest megye utján nem foganatosíthatván, 
hosszas habozás után, elhatározá magát, személye ellenében 
nyúlni erőhatalomhoz, s azt 1837-ki május egy éjjelén, Eötvös 
királyi ügyvéd vezénylete alatt, egy fegyveres katona csapat 
által, a budai hegyekben, hova megrongált egészségének üdü- 
lést keresni ment vala, végre is hajtatá. Eötvös ügyvéd a 
király nevében őt fogolynak nyilatkoztatá, s a budai vár 
bástya-kaszárnyájába záratta. A törvénytelen elfogatást ha- 
sonló eljárás követte, mint Lovassy Lászlónál vétetett foga- 
natba. A királyi ügyigazgató hűtlenségi közkeresetet indított 
ellene, mint a király parancsának ellenszegülő ellen. Az első 
évben, mig pöre folyt, fogsága oly szigorú vala, hogy a felü- 
gyeletére rendelt Sebes nevü főhadnagy jelenléte nélkül még 
a porkoláb sem nyithatott be szobájába, melynek rostélyos 
ablaka kétharmadában bevolt falazva. Olvasmányt, iróeszközt 
egyátaljában nem adtak neki, s látogatót sem bocsátottak 
hozzá, ügyvédén, Benyovszky Péteren kivül, kinek egyébiránt, 
arra engedelmet és szereket kapván, önmaga nyujtá át véd- 
iratát. A per egy egész évig tartott; az itélet a királyi táb- 
lánál, a már szenvedett egy éven felül még három évi fog- 
ságra szólott; a hétszemélyes tábla azonban azt még egy évvel 
toldotta meg. 

Az itélet bár súlyos volt, valóságos enyhülésül szolgált a 
fogolynak, mert azontúl olvasmányt s irószereket is adtak 
neki. c Gyakran össze kellett szednem egész lelki erőmet — 
igy nyilatkozott később fogsága első évéről, — hogy a fog- 

lalatosság nélküli örökös magányban a képzelődés rajongá- 1897—1839. 
sainak cmegállj-t! s parancsolhassak. Megtudom fogni, hogy 
a kevesb lelki erejű foglyok magán fogságban megtébolyodnak. 
A képzelődés túluralma ellenében practicus tárgyak feletti 
meditatiohoz folyamodtam. Számot adtam magamnak hazánk 
állapotjáról s institutioink hiányairól ; levontam tapasztalataim, 
ismereteim tanulságait; meghánytam agyamban minden egyes 
kérdést, s véleményt képeztem magamnak a megoldásról. E 
meditatioknak későbbi pályámon nagy hasznát vevém... Mig 
fogva voltam, gyakran töprenkedém, mennyire hátramara- 
dottnak tapasztalandom magamat a haladó világ mögött, ha 
majd kiszabadúlok. Nem maradtam hátra. Fogságom magá- 
nyában tanultam meg meditatio által, mire az élet oktatott ». 
Midőn elitéltetése után könyveket s irószert kaphatott, egy 
angol nyelvtant s szótárt és Shakespear munkáit adatá ma- 
gának, s vas tűrelemmel feküdt az angol nyelvnek, melyből 
elébb csak annyit tudott, hogy képes legyen gyanítani, az 
ismereteknek, a jónak és szépnek minő kincsforrása rejlik az 
angol irodalomban. Itt tette aztán e nyelvet annyira tulajdo- 
nává, hogy azon utóbb szintoly könnyüséggel fejezheté ki 
magát, szintoly áradozva tudott csapongani lángszónoklata, 
mint anyanyalvén. 

Kossuthéval ugyanazon időben s hasonló viszonyok közt Miklós pero 
folyt le Wesselényi Miklós pere is, azon egy körülményt ki- I 
véve, hogy ellene előleges elfogatás nem vétetett foganatba. 
Említők, hogy ő az erdélyi diétán kifejtett ellenzése s kivált 
az országgyűlési napló kiadására használt kőnyomda miatt 
az erdélyi királyi táblánál —, az örökváltság mellett Szatmár 
megyében 1834 végén mondott beszédéért pedig a magyar- 
országi királyi táblánál, mint lázító, hűtlenségi kereset alá 
fogatott. Az erdélyi törvényszék elébe a magyarországi ke- 
reset miatt meg nem jelenhetvén, általa «in contumaciam » 
marasztaltatott el. Mivel azonban a királyi ügyvéd őt «példás 
testi büntetésres kivánta itéltetni, s az itélet végrehajtását a 

1831—1839. magyarországi per miatt foganatba venni nem lehetett: so- 
káig függőben maradt, miként fog az itélet reá alkalmaztatni. 
Magyarországi pere 1835-ki májustól kezdve, midőn meg- 
idéztetett, egész három éviglen folyt. A vád alapját, miként 
már fentebb említők, Wesselényinek a jobbágyi örökváltság 
védelmére mondott beszédéből kikapott, a rendkivül zajos 
gyülésben egy pár, kevés hitelességet érdemlő hallgató által 
hibásan felfogott, s utóbb a királyi ügyvéd által önkényesen 
értelmezett mondat képezé, melyek által szónok a kormányt 
vádolta volna, miképen csak azért gátolja a jobbágyok örök- 
váltságát, hogy a nép és a nemesség közt e miatt harcz tá- 
madván, a reformmozgalmakat elnyomhassa. A fő védirat 
Kölcsey Ferencz mesteri tollából folyt, ki egyébiránt is a 
gyülésen jelen lévén, mind annak lefolyását legjobban ismer- 
hette, mind Wesselényi szavait, a tárgyban való érdekeltsé- 
génél fogva, leghívebben foghatta fel. A védirat, mely tör- 
vényszéki ékesszólásunk remekei közé tartozik, diadalmasan 
megczáfolja mind a kellő hitelességgel nem biró tanúk egy- 
másnak ellenmondó, részben képtelen és zagyva állításait, 
melyeket csak pártgyűlölség adott nyelvökre; mind a királyi 
ügyigazgatónak ezekre épített okoskodásait ; s teljesen kitisz- 
títja őt a felségsértési vád alól, melyre nézve még a becső- 
ditett tanúk leghitelesbike, különben más párton álló, Kende 
alispán is hit alatt nyilvánitá, «hogy alperes a királyi felség- 
ről, mint mindig, ugy a kérdéses gyülésben is, hódoló tisz- 
telettel szólott, s hogy minden beszéde egyedül a közbéke 
fentartására volt, távol minden lázitó vagy más vétkes czé- 
loktól, irányozva. » 

De a kormánynak e kereset inditásában is ugyanazon po- 
litikai czéljai voltak, melyeket a pozsonyi ifjak és Kossuth 
bepereltetése által törekedett elérni: a királyi ügyigazgató 
tehát a kérdéses beszéden kivül még titkos társaságokkali 
összeköttetésről is vádolta Wesselényit. Szokássá vált a kor- 
mánypártnál, hogy mivel a demokrata véleményeket, a radikál 
reformeszméket bűn gyanánt nem bélyegezbeté: az azoknak 

keresztülvitelére czélzó pártmozgalmakat, bár mi nyilvánosak 1837—1839. 
s ezért ártalmatlanok voltak is azok, rendfelforgatásról, or- 
szágháboritásról, revolutioról vádolja. Ily vád súlya alatt itél- 
tetett el Lovassy László és Kossuth Lajos; ez vétetett czélba 
Wesselényire nézve is, midőn a királyi ügyigazgató őt is a 
titkos társaságokkal, névszerint az ifjak pozsonvi kasinójával 
és Kossuthtal való összeköttetésről vádolá. A kir. ügyigazgató, 
kétségkívül felsőbb utasítás szerint, körülbelől oly színben 
s arányokban akarta felmutatni a mostani szabadelvű , ra- 
dikál reformokra vonatkozó törekvéseket, mint a mult század 
végén Nyéki Német János, ügyigazgató, a «magyar jakobi- 
nusok» ügyét. A per folyamában nem csak Wesselényit, hanem 
mind azon ellenzéki férfiakat is terhelni kezdé, kik Kossuthtal 
leveleket váltottak; mert Kossuth irományai lefoglaltatván, 
azokban új érveket vélt találni a titkos társaságok létezésének 
bebizonyitására s e leveleket még a per irományaihoz is hoz- 
zácsatolta. . 

De ezen új vádak indokolásával sem volt szerencsésebb a 
kir. ügyigazgató, mint a szatmári beszéd által elkövetett fel- 
ségsértés vádjával. A védiratban bebizonyíttatott, hogy Wes- 
selényi, ki 1833-ki május elejétől 1835-ki márcziusig Erdély- 
ben távol vala, s alig érkezett Pozsonyba, már is a kir. tábla 
elébe idéztetett, semmiféle összeköttetésben nem volt, nem 
lehetett az ifjuság pozsonyi kasinójával; melvnek egyébiránt 
is titkos társulati voltát csak egyszerűleg állitá, de nem mu- 
tatta meg a felperes. 

Még erőtlenebb érvet szolgáltattak a Kossuthhoz irt leve- 
lek; mert ezek néhányai épen ellenkezőjét bizonyíták annak, 
mit felperes általok megmutatni akart: bebizonyíták, hogy a 
titkos társaságok, s a rendfelforgatás, országháboritás szán- 
doka, merő álom és képzelődés, melylyel a hatalom birtoká- 
ban lévő osztály, a demokratia terjedésétől félve, a reform 
embereit csak azért veszi gyanúba, hogy alkotmányos törek- 
véseiknek utját állja. Ily értelemben irt egyebek közt Deák 
Ferencz is Kossuthhoz a felperes által az irományok közé 

felvett levelei egyikében. «Nyilvánosság mellett, ugymond, 
a vétek lehetetlen; titkos szövetkezések pedig, miket a kor- 
mány minden ártatlan dologban is gyanítgat, szentül hiszem, 
hogy hazánkban nincsenek. » — «Furcsa látni és hallani a 
kormánynak s kormány embereinek nevetséges félelmét, — 
ugy mond egy másik levelében ; még a kisebbek is rémképeket 
alkotnak magoknak, s azzal ijesztik magokat is, egymást is; 
ők makacsul hátat fordítanak a kelő napnak, s árnyékukat 
iszonyú rémnek nézik; pedig ha ismernék a hazát, ismernék 
az embert és embereket, szintugy tudnák, mint mi tudjuk, 
hogy alig van ország Európában, hol kevesebbet lehessen 
revolutiótól tartani, mint jelenleg nálunk ; csak majd ők fél- 
tökben olyan balgatag lépéseket ne tegyenek, melyek, nem 
zendülést, de zavart okozhatnak. De ðk félnek, s a hokrokban 
mozgó nyulat is rablónak vélik ; pedig «est genus unum stul- 
titiæ: nihilum metuenda timere» azt mondja Horácz. » 

De mind e véd- és czáfokok mit sem használtak oly ügy- 
ben, melyben, mint a védirat befejezése mondja, elég volt 
nagy számu okokat és okleveleket, bár azok semmit sem bi- 
zonyítottak, a pörbe tenni, hogy azok birói itélet által nyo- 
mosan terhelőknek mondassanak, s mondassanak elébb, mint- 

“sem ez okok és oklevelekre a vádlott csak feleletét is beadta 
volna; mit sem használhattak oly ügyben, melyhez más po- 
litikai czélok kapcsoltattak, miknek elérése a vádlott elma- 
rasztalását igénylé. Az itélet tehát terhelő lett a vádlottra, 
s ezt a budai várban töltendő három évi fogságra kárhoz- 
tatta. 

Mielőtt azonban ezen itélet kihirdettetett, egy rendkivüli 
csapás látogatta meg a fővárost, Pestet, melynek alkalmával 
Wesselényi oly szerepet játszék, mely őt népszerűségének 
tetőpontjára emelte s a főváros «nemtőjének» czimére érde- 
mesítette. Az 1838-ki szigorú télen befagyott Duna márczius- 
ban, midőn jege megindult és zajlani kezdett, a Csepel szi- 
getnél megtorlódott jégtáblák által folyásában meggátoltatván, 
medréből kicsapott s az egész várost elöntötte. A vizár oly 

magasra nőtt, hogy némely utczák házaiban még az emeletbe 1837—1830- 
is behatolt. A dühöngő elem pusztitása három napig tartott; 
mi közben mindenfelé, kivált a roszul épült külvárosokban 
számtalan ház összeroskadt, s részben a romok alá temette, 
részben, ha gyors segély nem érkezik, bizonyos halállal fe- 
nyegette a kétségbeesett lakosokat. Más házakban, hol az. 
építmény szilárdsága a rontó elemmel daczolt, a lakosok a 
felső emeletekbe szorulyán, éhhalállal küzdének. Az iszonyú 
veszélynek közepette, melyet a roskadozó házak szörnyű ro- 
pogása s egy népes város összes lakosságának vész- és segély- 
kiáltozása még rémületesebbé tőn, a számos emberszerető, 
elszánt férfiak között, kik segélyezni siettek, Wesselényi ál- 
dozatkészsége , rendithetlen bátorsága sőt merészsége, meg- 
zavarbatlan lélekjelenléte s herkulesi ereje által, mondhatni, 
csodákat mívelt. Emberi erőt meghaladni látszó gyorsasággal 
és kitartással repült hajóján nappal s éjjel mindenüvé, hol 
a veszély legnagyobb, a segély legsürgetőbb vala; szállitá 
biztosabb helyre az emelkedő ártól, vagy a romoktól mármár 
elborított lakosokat, s osztá szét az önköltségein beszerzett 
élelmi szereket. És midőn a veszély és rémület három hosszu 
napja elmúlt, ezrek megmentett élete jutalmazá a dicső tett 
ferfiának öntudatát, ezrek hálakönyei, egy népes város, majd 
egy egész nemzet magasztalásai dicsőiték emberi s polgári 
erényeit. 

Történelmünk eddigelé nem mutatbatott fel egyéniséget, 
kinek nevéhez annyi lelkesedés, oly népszerűség csatlakozott 
volna, mint Wesselényiéhez azon időben, midőn ő a főtör- 
vényszék itéletének kihirdetése után a budai várban börtönbe 
záratott. A nemzet nagyobb része a maga alkotmányos jogai- 
nak vértanuját dicsőité személyében, ki e jogok elszánt vé- 
delme s a hűbéri szolgaságban létezett parasztosztály örök- 
váltságának s általában a nemzet újjászületésének munkálása, 
sürgetése miatt szenvedi az üldözést. E népszerűség a báró 
bebörtönöztetése idején oly zajos lelkesedéssel tört ki az egész 
bazában, hogy lehetetlen volt a kormánynak meg nem győződ- 

nie, miképen ha szigorát Wesselényi személye iránt tovább 
is folytatja, csak az ellenzék táborát növeszti s czéljainak 
sükerét a közingerűltségben egészen koczkáztatja. Alig volt 
vármegye, melynek közgyűlésein a kényuralmi kormánysza- 
bályok ellen a legerősebb kitörések nem hallattak, s melyek- 
ből szintoly erélyes feliratok nem intéztettek volna a király- 
hoz. Wesselényi, Kossuth és Lovassy ügyét, a személyeikhez 
kapcsolt nemzeti alkotmányos kérdések, a szólás és irás sza- 
badsága, a személyes biztosság, a törvényes, békés reform 
kérdései nemzeti ügygyé emelték; s az elkövetett sérelmek 
orvoslata erélyesen követeltetett a kormánytól. 

A kabinet azonban, mind ennek daczára, következetes szigor 
által nemcsak ezen hangosan nyilatkozó közvélemény szózatát 
legyőzhetni hitte; hanem a reformi mozgalmak elfojtásának 
vagy legalább mérséklésének tekintetében is czélt érni remélt. 
És bár az ingerültség csilapitása végett tanácsosnak látott is 
némi engedékenységet Wesselényi iránt, kinek, testileg kü- 
lönben is súlyosan szenvedőnek s a megvakulás veszélye által 
fenyegetettnek, ennél fogva rövid idő mulva megengedte, hogy 
fogsága idejét a maga gyógyíttatása végett Græfenbergben 
tölthesse: de politikájához makacsul ragaszkodva, a megfé- 
lénkitési rendszert tovább is folytatta. 

Midőn a megyék közgyűlésein a kormánynak ezen kény- 
uralmi rendeletei s erőszakos szabálvai tárgyaltattak, mint 
említők számosan hevesebben is kikeltek ama politika ellen, 
mely minden nyilvánosságnak, szólás- és irásszabadságnak, 
minden szabadabb reformmozgalomnak háborút üzent. A kor- 
mány e szónokok közől többeket részint hűtlenségi, részint 
becstelenségi pörbe idézett. Balogh Jánost már föntebb em- 
lítettük. Rajta kivül még mintegy huszra ment a folyamatban 
lévő politikai perek száma, melyek közől mint legnevezetes- 
beket, Pestben gróf Ráday Gedeonét, Ágostonét, Patavét és 
Farkasét, Nógrádban Kubinvi Ferenczét, Trencsénvben Bor- 
siczky Istvánét, Sárosban Ujházy Lászlóét említjük. Ezen köz- 
keresetekre azonban, melyek a következő országgyűlés folya- 

mára s irányára elhatározó befolyást gyakoroltak , ennek el- 
beszélésénél visszatérnünk kellvén: itt rólok csak azon meg- 
jegyzést teszszük, hogy a kormány általok koránt sem érte 
el a maga kitűzött czélját. A szabadság és jog érzete egy felől 
sokkal élénkebb, a haladás és újjáalakulás ösztönszerű vágya 
más felől sokkal erősebb volt már a nemzetben, mintsem hogy 
azt megfélénkités által elfojtani sikerülhetett volna. Minden 
újabb erőszakos kormányszabály csak az ellenzék sorait sza- 
poritá, csak az ingerültséget nevelé s a kitartást edzé a nem- 
zetben; mig az végre a következő országgyűlés alatt oly fokra 
emelkedett, hogy a kormány kénytelennek látta magát, az 
elítélteket börtöneikből szabadon bocsátani, a még folyamat- 
ban lévő pereket megsemmisíteni s politikáját módosítani. 

És, ugy látszik, maga a kormány is elejétől fogva érezte, 
hogy a megfélemlitėsre számított rendszabályok egyedül nem 
fogják czélra vezetni; nem lesznek elég hatékonyak, elfojtani 
vagy csak más irányba is terelni a nemzet legegészségesebb erői- 
től pártolt és buzgóan ápolt demokratiai reformmozgalmakat. 
Más eszközökről is kezdett tehát gondolkodni, melyek által a 
közfigyelmet e politikai törekvésről másfelé fordítsa, az egy 
czélra egyesülést meggátolja, az egységet s egyetértést az or- 
szág lakosai közt a felidézendő viszályokba temesse. Ezen elv 
alkalmazására alig lehetett volna czélszerűbb eszközt találni 
az ébredező szláv nemzetiség féltékenységének felszításánál a 
magyarság ellen. 

Vannak , kik a szláv nemzetiségnek ébredését, a magyar 
korona területén, egyenesen a kormány mesterséges szítoga- 
tásából származtatják. De ez téves vélemény. A szláv nemze- 
tiséget nem az osztrák kormány ébresztette fel a monarchia 
határaiban: a kormány ezt, mi más okok eredménye volt, 
csak korán felkarolta s kormányeszközül használta fel. A szláv 
nemzetiség ébredése nagy részben azon átalános politikai ál- 
lapotok s események hatásának tulajdonítandó, melyek más 
népek közt is hasonló eredményt szültek a franczia forrada- 
lom által előidézett európai bonyodalmakban ; s ezek mellett 

nagy része volt abban az orosz propagandának is ugy a déli, 
mint az északi szláv népcsaládban. S aligha tévedünk, midőn 
különösen azon nemzetiségi mozgalmakat, melyek a monar- 
chia határaiban jelentkeznek vala, főleg e propaganda mű- 
vének lenni állítjuk. 

A panszlavoktól sokszor nagy tűzzel ostromolt ezen állitás 
valóságát lehetetlen többé elvítatni, mióta Tsitsakow admiral 
«Mémoires dun homme d État, czimű munkájában azon uta- 
sitást is közzé tette, melyet ő I. Sándor czártól 1812-diki 
ápril 19-kén vett vala. «Ausztriának, mely nem rég Franczia- 
országgal szövetkezett össze, ravasz magatartása — igy szól 
a felette érdekes okmány, — Oroszországot arra kényszeríti, 
hogy hatalmában lévő minden eszközöket alkalmazzon azon 
két ellenséges hatalom leküzdésére. Legnagyobb fontosságu 
ezen eszközök közt: a magunk hasznára zsákmányolni ki a 
szláv népeknek, minő Szervia , Bosznia, Dalmátia , Horvát- 
ország, Illyria, harczias szellemét. Ezek, ha egyszer felfegy- 
vereztettek s katonailag szerveztettek , hatalmasan közremű- 
ködhetnek hadi munkálatainkban. Még a magyarok is, kik 
jelenleg kormányuk eljárásával elégedetlenek, szinte igen al- 
kalmas eszközül szolgálhatnak nyugtalanítani Ausztriát, ellene 
fegyverre kelni s gyöngíteni annak forrásait. Mind ezen né- 
pek, a mi rendes hadseregünkkel egyesülve, elég hatalmas 
erőt képezendenek, nemcsak megelőzni Ausztria ellenséges 
szándokait; hanem egyszersmind a franczia birtokok jobb 


szárnyán is egy jelentékeny diversiot eszközölni s nekünk 


biztos alkalmat nyujtani, Nissza és Szophia felől intézni csa- 
pásainkat.... 

c Szükséges, hogy ön minden lehető eszközt felhasználjon 
e szláv népek fellelkesítésére, hogy őket czélunkra vezethesse. 
Például: igérjen nekik függetlenséget, egy szláv ország fel- 
állítását, legbefolyásosabb embereik pénzzel való jutalmazta- 
tását, a vezérek s hadseregek számára díszjeleket és illő czi- 
meket. Végre mind ezen eszközökhöz adja ön még azokat is, 

melyeket legalkalmasbaknak itélend e népek megnyerésére s 
legczélszerűbbeknek a jelen körülmények között. » 

Mi sükerrel izgatott ezen utasítás folytában ama szláv né- 
pek közt Tsitsakow, részletesen előadni nem tartozik czélunk- 
hoz. Legyen elég megjegyeznünk , hogy Szerviának néhány 
évvel utóbbi felkelése, jobbára ezen orosz izgatás eredménye 
gyanánt mutatkozik. A közönséges béke helyreállta után ezen 
orosz izgatás, ugy látszik, megszűnt a magyar korona tarto- 
mányaiban; legalább oly titkon s csak az óhitű papság néhány 
egyénei által folytattatott, hogy annak alig lehet másban nyo- 
mára találni, mint azon nagy s mindig élénk rokonszenvben, 
melylyel ezen ó-hitů szláv népek az oroszok s azok czárja 
iránt viseltettek. Ők a czárt tekinték vala egyházuk fejének; 
érette imádkozának Lithurgiájokban; s alig találtatott bármi 
szegényes ház, melynek falán a czár arczképe nem függött 
volna. 

Ezen, a szláv népeknek még alsó rétegeiben is mutatkozó 
rokonszenv kétségkívül az orosz panszláv propaganda műve. 
Magok a panszláv eszmék mindazáltal elébb jelentkeztek a fej- 
lettebb északi, mint a déli szlávok közt; bár különben ezek s az 
oroszok közt, már maga az egyház azonsága is szorosabb kap- 
csot látszék képezni. Az orosz propaganda annyira túl tette 
magát a vallásbeli különféleségen , hogy egy költője egészen 
közönyösnek hirdeté: ha jobbról vagy balról veti-e a szláv 
ember magára a keresztet, azáz: ha a római kath. vagy a 
keleti egyház tagja-e. A monarchia tartományai közt Cseh- 
ország volt az, hol a panszlavismus eszméje öntudatosan leg- 
elébb meggyökerezett. Teréül s palástjául egyszersmind az 
irodalom szolgált, melyet az elnyomott nemzetiségökért lel- 
kesedett néhány tiszta keblűek közt számos muszka zsoldban 
állott iró kezelt. Az őszinte vagy bérbeadott lelkesedés, mely- 
lyel ezen cseh irodalmi művek a szláv nyelvet megragadták, 
és a politikailag megoszlott szláv faju népek irodalmi egye- 
sülésének eszméjét hirdették, ezen úton lassanként a Magyar- 
országban lakó kárpátvidéki szlávok, vagy miként azok nálunk 

1837—1839. neveztetnek, tótok közé is mindinkább bebatott. A cseh fo- 
A panszlavis- lyóiratok s más irodalmi művek nálunk is találni kezdének 
moa emie Olvasókra 
nek behatása . 
Magyaror- A tótok közt azonban általában igen szűk körre szorúlt a 
szágba. 


Kollár János 
Slawy dcérája. 


szláv irodalmi egyesülés iránti lelkesedés. A szláv eredetű 
nemesek , kiknek értelmesebb része majdnem kivétel nélkül 
beszélte a magyar nyelvet is, a megyékben kifejlett politikai 
élet élénksége által egyátaljában oly magyar érzelműekké vál- 
tak, hogy épen nem lőnnek képesek felhevűlni a panszlavismus 
eszméjétől. A városokban lakó tót származásu polgárok, kik 
műveltségöket jobbára a német nyelv által szerezték, űzlető- 
ket e nyelven folytatták, abban szinte nem keresték dicsősé- 
göket, hogy magokat a szlávság előharczosainak tolják fel. 
A katholika vallásu tót papságban, egyet-kettőt kivéve, hason- 
lókép nem talált nagyobb rokonszenvre a szláv nemzetiségek 
egyesülésének eszméje. A nép pedig, melynek egyébiránt, 
kivált némely megyékben , szójárása is nagyon különbözött 
a csehétől, a miveltség alantabb fokán álla, mintsem hogy azt 
felfogni képes volt volna; s a hasznosság elvéből indulva ki, 
ha módjában volt, inkább magyarul taníttatta, magyarrá ké- 
peztette gyermekét. Volt azonban egy osztály, mely valamint 
lelkesedéssel karolta fel, ugy kitartó szivóssággal is ápolta a 
szláv faj külön töredékeinek egyesülését hirdető eszméket: 
ezen osztályt az ágostai vallástételű tót papok egy része al- 
kotta. 

Első és legkitünőbb volt köztök Kollár János, a pesti tót- 
ajku evangelikus közönség papja, ki egy Sláwy dcéra czimű 
lyrai eposzban mint előharczosa lépett fel, nemcsak hazánk- 
ban, de általában is a szlávok közt, a panszlavismusnak. 
E költemény először 1827-ben lett nyilvánossá; teljesen 
pedig 1832-ben jelent meg Pesten. Kollár e költeményben, 
melynek czélja, a szláv faj dicsőítése, a panszlavismus (Vse- 
sláwia) prófétája gyanánt lép fel. «Mi lesz, ugymond egy 
helyt, a szlávokból száz év alatt? Mi lesz egész Európa? A 
szlavismus folyton terjeszkedik, s mint az özönvíz, szakadatlan 

áramlással borítja el a világrészt. A nyelv, melyet a németek 1837—1839. 
lenézőleg rabszolgák nyelvének gúnyolnak , az ő palotáik te- 
remeiben, az ő folyamaik torkulatánál fog zengedezni. Szláv 
csatornákban áramlanak majdan a tudományok; szláv szoká- 
sok s erkölcsök, szláv dalok és jelmezek uralkodandnak az 
Elba és Szajna partjain. Az egész költemény sarkpontját e 
panszlavismus képezi, azaz: ama terjedelmes szláv birodalom, 
melynek minden, szójárásban egymástól bár mennyire külön- 
böző szláv fajokat az Athostól Terglováig és Pomerániáig, 
Szerviától Boroszlóig, Konstantinápolytól Szent-Pétervárig, a 
Ladogátol Asztrakánig, a kozák földtől Raguzáig, a Balaton- 
tól a balti s azóvi tengerig, Prágától Moszkváig, Kamtsatkától 
Japánig, egy szláv főnök alatt mindenható erővel és dicső- 
ségben kell egyesítenie. Felszólítja a szláv testvér népeket, 
egyesűljenek kölcsönös szeretetben, ismerjék el honuknak 
Panszlaviát, hogy a szláv név e föld csillagos kupján a brittek 
és görögök közt tündököljön. Nagy, ugymond, a feladat, az 
akadályok számosak, de nem legyőzhetetlenek; mert a szláv 
nemzet a világ legnagyobb nemzete: ha egyesül s összetart, 
minden akadályt képes legyőzni, szétszórhat minden gátot. 
Harczra, küzdelemre lesz szükség; de e küzdelem czélja oly 
dicső és nagyszerű, hogy nincs áldozat, melyet ne érdemelne 
meg; de bűn sincs, mely nagyobb lenne a hűtlenségnél e szent 
czél ellen. A szerző valamennyi szláv eredetű népek egyesi- 
tésében természetesen Oroszországnak adja a főszerepet; ro- 
konszenve , lelkesedése oly rendkivül nagy ez iránt, hogy 
olvasván azon határtalan magasztalásokat, mondhatni istení- 
tést, melylyel a muszka fejedelmi házat elhalmozza , önkén- 
telenül tolakodik a gondolat az ember agyába: hogy vagy 
egészen hiányzott benne az érzemények azon legnemesbike, 
mely a férfiu szivét gyorsabb lūktetésre készti, a szabadság 
érzelme; vagy hitvány áruként dobta azt ama hatalom lábai- 
hoz, melynek titkos fondorlatai szitogatták a panszlavismus 
eszméit s törekvéseit. 

E költemény, mig. ekként a szlávokat dicsőíti, nemcsak a 

1837—1839. németeket támadja meg hevesen a szláv faj elnyomása miatt, 
hanem, ugyanazon okból, a magyarok ellen is gyűlöletet és 
boszut lehel. A németek elleni panaszt maga a történelem 
is számtalan adattal igazolja; de a magyarokra nézve az, 
kivált ezen években , teljesen alaptalan. Azon nyelv- s nem- 
zetiségi harcz folyamában, melyet a szlávok a magyarság ellen 
annyi epével s méltánytalansággal vivtak, egyéb iratokban is 
többször állíttatott vala részökről, ‘) hogy gyűlöletök s heves 
kikeléseik a magyarok ellen eleitől fogva nem volt egyéb visszà- 
hatásnál, a magyar nyelv és nemzetiség túlterjeszkedése ellen, 
mely a szláv nyelvet és nemzetiséget elnyomással fenyegette 
az országban. De ez nyilvános tėnyferdités. Ha lehetett is 
talán a szlávoknak utóbb némi panaszuk, hogy a magyar- 
ságtól a társadalmi téren szórványosan, egyesek túlbuzgalma 
miatt nyomást szenvednek : ezen évekre nézve bizonyára alap- 
talan azon állitás, hogy a szláv izgatások a magyarok által 
előidézett természetes ellenhatásból származtak; mert maga 
a cSláwy dcéra» megjelenésének kora és szelleme kétségbe- 
vonhatatlanul tanusítja, hogy ama szláv izgatások a magyar 
korona területén egyenesen azon panszláv törekvések ered- 
ményei, melyek nálunk a különféle szláv fajok kebelében va- 
lóságosan aggasztó módon nyilatkoztak. Mondók, hogy az 
említett költemény 1827-ben és 1832-ben látott napvilágot. 
Már pedig ezen évekig nemcsak a magyar törvényhozás nem 
alkotott oly törvényeket a magyar nyelvet illetőleg, melyekből 
bármily túlbuzgó szláv is képes volt volna a maga nyelvének 
s nemzetiségének elnyomatását bebizonyítani ; hanem még a 
társadalmi téren sem merültek fel olyféle jelenetek a magyar- 
ság túlterjeszkedése tekintetében, melyek miatt később nem 


1) Hasonlót állított újabban gróf Majláth János « Neue Geschichte der 
Magyaren » (I, 254) szintoly rosz szellemű, mint felületes, a tényeket szám- 
talanszor ignoráló, még töbször elferdítő, vásári munkájában. Igy, miként 
e munka van irva, bűn irni történetet, jobb a hiány , mint ilyféle alapta- 
lan, egy résznek hizelgő, a másik iránt igazságtalan, haza s nemzet ellen 
vétő férczelés. 

minden alap nélkül vádoltattak egyes túlbuzgó hazafiak, s 1837—1832. 
melyeket például, Széchenyi István 1842-ben maga is meg- 
róvott. És aligha vádoltathatnánk túlzó rokonszenvvel nem- 
zetiségünk iránt, ha azt állítanók, hogy inkább ama sajnos 
heveskedések, melyek miatt a szlávok a magyarok ellen utóbb 
panaszt emelhettek, eredtek amaz eszélytelen, s tekintve az 
állam nemzetiségét s történelmét, mondhatni bűnös, panszláv 
törekvésekből, mint viszont. Miként fentebb láttuk, még az 
1836-ki nyelvtörvény is oly szerény volt, hogy az nemcsak 
a szlávokban nem ébreszthetett aggodalmakat, hanem inkább 
a magyar nemzetnek nyujthatott okot igazságos panaszra, 
hogy nyelve az államban, az igazgatásban szintugy mint a 
köznevelésben meg van fosztva a maga természetes jogaitól, 
melyeket még mindig a holt latin bitorolt. Szóval, 1827-ben, 
sőt még 1832-ben is semmi panasza nem lehetett a szlávnak, 
hogy nyelve, nemzetisége elnyomatik; s a «Sláwy dcéra » 
mégis a legnagyobb méltatlanságokkal illeti a magyarságot. 
Leszállva a magasságról, melyre prófétai szerepében emel- 
kedett, s melyen egy nemzeti költőnek állnia illik, kimerít- 
hetetlen a legaljasabb szitkokban. Elragadtatva vak buzgal- 
mától, a legnemesebbet is szennyes kezekkel illeti, és sárral 
dobálja, mi tiszteletre méltán tarthat igényt; majd a gyűlölet 
és rágalom tajtéká? szórja, fenyegetésekre fakad s nemtelen 
boszura ingerel; majd ismét nevetséges szitkokban önti ki 
mérgét, s a pokol kínjaira kárhoztatja azon magyar hazafia- 
kat, kik nyelvök mívelése, nemzetiségök szilárditása mellett 
dicséretesen buzogtak. ) 

E költemény, mely általában a szlávok tetteit dicsőíti, fajuk 


") Az V-dik ének, melynek czíme Acheron, egészen ilyféle aljasságok- 
ból áll. Például: Dugonics magyar érzelmű piaristát és irót , kinek pedig 
esze ágában sem volt elnyomni a szlávokat, emberfejů cerberusnak ábrá- 
zolja, ki a pokolban legyek, poloskák, darázsok, békák s más férgek által 
csipdesve, maga körül harapdos , és idegen, (t. i. magyar) nyelven ugat 
és szitkozódik. Másokat, például, a szelíd kedélyű Glaczot, nagy orral festi, 
melyről fogvicsorító ördögök egész szeleteket metszenek le, stb. 

számnagyságát s terjedelmét magasztalja, a, kivált ágostai 


Panszláv moz- hitvallásu szláv ifjuság egy részétől nálunk is nagy lelkese- 


galmak a tótok 
közt. 


déssel fogadtatott. Elragadtatva a gyakran csak félig értett 
költői ömledezésektől, megrészegedve a képzelt nagyság és 
dicsőség ábrándképeit tömjényző füsttől, beringatva a jö- 
vendő szláv nagyság büszke álmaiba, tanitóik s papjaik ösz- 
tönzésére, egy panszláv érzelmű csapattá fejlettek, melyből 
aztán a jogos magyar nemzeti érdekeknek számos, tüzesnél 
tüzesebb ellenei keltek ki. Iskoláikban, tanítóik vezetéke alatt 
társulatokat képeztek, melyeknek tetszetes czéljául a szláv 
nyelv és irodalom mívelését, s e mellett a panszláv eszmék —, 
s egyszersmind a magyarság, mint azok gátja, elleni gyűlölet 
terjesztését tűzték vala ki. A panszláv eszmék s a magyarság 
elleni dühös gyűlölet szelleme lengi át első költészeti kisér- 
leteiket, melyek néhányai, mint a Gitrenka és Nitra, 
nyomtatva is megjelentek. 

A magyarok előtt, kik közől a szláv nyelvet kevesen tudták, 
a cseh szójárást pedig, melyen e dolgozatok irattak, még 
ezek sem értették, e törekvések sokáig titokban maradtak ; 
mert ama panszláv szelleműek egy ideig gondosan rejtegették 
törekvéseiknek honellenes irányát. Czégérül holmi ártatlan 
homiletikai s más irodalmi gyakorlatokat függesztettek ki tár- 
sulataik homlokára. Még a panszlavismus fogalmát is akként 
ügyekeztek meghatározni, hogy az nem egyéb a szláv fajok 
irodalmi egyesülésénél. «Unio in litteratura inter omnes 
slavos» — ugymond Herkel egy már 4826-ban Budán meg- 
jelent szláv nyelvtanában. A figyelmet ennél fogva e moz- 
galmak sokáig nem vonták magokra. Kollár, ki a magyar- 
országi tótok közt cSláwy dcérájának » megjelenése óta elis- 
mert vezére volt a panszlavismusnak, már 1837-ben adott ki 
ugyan egy röpiratot, mely felnyithatta volna a magyarok 
szemeit; de, daczára német nyelvének, még ez is kevesektől 
méltányoltatott kellőképen. E munka czimét: «A szlávok 
külön törzsei és szójárásai között való irodalmi viszonyosság- 

róls") — kézzel foghatólag meghazudtolja a tartalom; mert 
azt némileg a panszlavismus programmjának lehet tartani. 
Mennyire terjeszkedik az ki az irodalmi egyesülésen kivül, 
mit a világ mystificatiojára leplül használ, egyéb viszonyokra 
is, ím a következő néhány tételének idézete is teljes világi- 
tásba állitja. «Több századok után — mond Kollár a 3-dik 
lapon — először tekintik ismét az elszórt szláv fajok magokat 
egy nagy népnek, s különböző szójárásukat egy nyelvnek, 
ébrednek nemzeti érzelemre s vágyódnak szorosabb egyesü- 
lésre. » — «A szlávok — mond másutt (1. 22) — megszám- 
lálták magokat s ugy találták, hogy legszámosabbak Európá- 
ban. Ez erejök tudatára vezette őket; mi ismét az emberrel 
született azon érzetet keltette föl, mely az erősebbet szégyen- 
pirral önti el, éreztetvén vele, hogy ellenmondás a természet- 
. ben, ha a gyöngébbnek utána áll s azt követi; azon érzetet, 
mely őt ösztönzi felemelkedni az alacsonyságból, mely reá 
nézve szégyenteljes, az emberiségre nézve káros.» Szerinte 
«valamennyi szlávoknak csak egy a hazája» (l. 37); s vala- 
mint Amerikának külön tartományai csak egy államot ké- 
peznek, s egymás közt egyenlők: ugy a sokféle szláv fajok 
csak egy irodalmi szabad államot képeznek.» Ki nem látja, 
hogy e szó: «irodalmi» csak egy mystificaló lepel akar lenni? 
Hiszen a szlávok hivatása szerinte nem csekélyebb mint, «hogy 
az emberi nem egy új miveltségi korszakának középpontjává 
legyenek» (l. 67). Melyik legyen pedig a számos, egymástól 
annyira különböző szláv fajok közől az, melynek e feladat 
megoldására képessége legnagyobb, s mely felé a szerző ro- 
konszenvei hajlanak, világosan megmondja (l. 142) a követ- 
kezőkben: «Az irodalom e legújabb időkben, kivált Orosz- 
országban, s különösen a mostani fejedelem atyai uralko- 
dása alatt, rendkivüli ifju erővel emelkedett, ugy hogy az egy 
bölcs és tevékeny kormánytól ápoltatva, jelenleg a leg- 


') « Ueber die litterarische Wechselseitigkeit zwischen den verschiede- 
nen Stämmen und Mundarten der Slaven.» 

kedvezőbb, sokat igérő haladásban létezik. » Az eszközöket 
végre, melyek által az emberi nem ezen újjászülétese végre- 
hajtandó lészen, ekként adja elő ama versekben, melyekkel, 
gyanut kevesbbé ébresztő költői lepelbe burkolózva, röpiratát 
befejezi: «Az én népem a haza egyszersmind, melynek határai 
megmérhetetlenek; nem százakat, hanem milliókat számlál 
az; az én óriási kedves hazámban nem nyugszik le a nap 
soha; s ha isten és a hősi szerencse ugy akarja, becsü- 
lete se nyugodjék le soha.» 

E közlemények után Kollár munkáiból, kit méltán ugy te- 
kinthetni , mint a panszlavismus képviselőjét s apostolkodó 
ügyvivőjét Magyarországon, szükségtelen bővebben fejtegetni, 
miképen az irodalmi egyesülés csak a közönség mystifikatiója 
végett tűzetett ki czégérül, s használtatott leplül, mely alatt 
veszélyes politikai czélok rejlének, mik egyenesen Oroszor- 
szágból tűzettek ki e panszláv propaganda ügynökei feladatául. 
Világosan kezdé ezt látni, s tett is ellene egynémit, — miként 
alább elbeszélők leszünk, — nem sokára a magyar nemzet; 
most azonban még sokkal inkább el vala foglalva saját poli- 
tikai átalakulása eszméivel, mintsem hogy e még egyébiránt 
is rejtegetett törekvésekre élénkebb figyelmet fordíthatott 
volna. E mozgalmak, a szorosan vett Magyarország határai közt 
még egyedül az evangelikus egyház és iskola körére szorít- 
kozván, különben is távol estek a megyék működési terétől: 
ezek tehát vele még nem foglalkodtak, róla tudomást is alig 
vettek, mig azok utóbb az egyház és iskola korlátain túl- 
csapva, a nyilvános életbe is be nem tolakodtak. A kormány, 
bár lehetetlen volt át nem látnia, miképen e panszláv törek- 
vések oly birodalomban, hol a lakosság felét szláv fajuak teszik, 
végeredményben is csak természetes ellenségének, az orosz- 
nak, válhatnak javára, szinte nem méltatá azokat figyelmére 
a Kárpát-vidéki szlávok közt: nem ápolta ugyan ténylegesen, 
de tűrte azokat, mi arra látszék mutatni, hogy nem látná ked- 
vetlenül, ha e részről is ellenzék támadna a szabadelvű, de- 
mokrat magyarság ellen. 

Egészen másként állt az ügy mind a nemzetre, mind a 1837—1899. 
kormányra nézve Horvátországban. A horvátok — mind a A nemzetiségi 
mellett is, hogy tartományuk az anyaországtól külön hatá- "a 
rokkal elválasztva, külön municipális jogokkal birt, a magya- 
rokkal együtt ugyanazon alkotmányt élvezték, ugyanazon fő 
törvény- s kormányszékek által, a megyékben hasonló muni- 
cipális hatóságok által igazgattattak; tartományuk részéről 
a magyar országgyűlésre ők is küldöttek követeket, s ezeken 
felül bánjok az ország zászlósai közt harmadik helyen, püs- 
pökeik, főispánjaik és mágnásaik a magyar főrendek közt 
ültek, egyaránt részesűlve a közös törvényhozásban. — 

E tartomány az anyaországgal eddigelé századokon keresztűl 
a legjobb, mondhatni, testvéries egyetértésben élt. Századok 
óta a közös alkotmány ótalma alatt, magyarok és horvátok 
közösen küzdének nemzeti s alkotmányos létőkért, a bel és 
kül ellenségek, a török hódoltatási vágy s az osztrák absolu- 
tismus ellen. Együtt örvendének a jóllétnek és szerencsének, 
együtt tűrték a balszerencse csapásait; közös vala egész 
történelmök. Még a nemzetiség, s mi ettől csak formában 
különbözik, a hazafiság ügyében is közösek voltak érzelmeik. 
A magyar hazát és nemzetiséget, mint a közös alkotmányos 
szabadság forrását, őszintén, lelkesen szerették. A nélkül, 
hogy szláv nyelvöket eldobták, elfeledték volna, tudták job- 
bára a magyart is. Kitünőbb férfiaik Magyarországban csak 
ugy dicsőíttettek, mintha törzsökös magyarok voltak volna. 
A Zrínyiek a magyar történelem legjelesebb férfiai közt fog- 
lainak helyet; s az ifjabb Zrínyi Miklós a maga korában a 
legünnepeltebb magyar költő vala. 

Mióta a magyarok, II. József németesíteni szándékozó tö- 
rekvései következtében, nemzetiségők élénkebb érzetére ébred- 
tek, az 1790-ki országgyűléstől kezdve, a horvát urak s kö- 
vetek is hévvel pártolák a magyar nyelvet s az annak ügyében 
alkotott törvényeket. Varasd megye még az 1830-ki ország- 
gyülésre is oly utasítást adott képviselőinek, hogy pártolják 
a magyar nyelvnek hivatalossá tételét, s annak az iskolákban, 

1897—1489. a horvátországiakban is, taníttatását. Ugyanezen évben a zág- 
rábi akadémia növendékei, meggyőződve a magyar nyelv tu- 
dásának hasznairól, annak, mit különben jobbára beszéltek, 
bővebb mívelése végett, önkéntes adakozásokból díjazandó 
magyar nyelvianárt határoztak tartani. Még az 1832-ki or- 
szággyűlést megelőző tartományi gyülésre is jobbára kedvező 
utasításokat vittek a magyar nyelv tekintetében a horvát me- 
gyék követei; és csak ezen hosszu országgyűlés vége felé 
kezdtek e tárgyban változni a horvátországi követek nézetei. 

A nemzetiség eszméjének keletkezését, érzetének ébredését 
Horvátországban több, részint belső, részint külső okok össze- 
hatásából lehet csak helyesen leszármaztatni. Századunk sa- 
játságos jellegei közé tartozik, hogy a nemzetiségek eszméje, 
mely az azt elevenítő okok legtöbbjeivel együtt már örökre 
elhunytnak látszék, ismét s nagyobb élénkséggel támadt fel, 
mint valaha. Ezen eszme Horvátországban is kétségkívül ön- 
magából nyerte az első ébresztő szikrát, önmagából merítette 
életének első tápszereit. Nagy hatással volt ébresztésére a 
magyar nemzetiségnek már évtizedek óta élénkebb mozgalma 
is. Mi a kedélyekben a század szellemének érintése alatt ön- 
magából támadt, de mintegy öntudatlanul szunnyadozék, a 
már élénken mozgó magyar nemzetiség példája által meg- 
érlelve, rögtön felébredt; s első nyilatkozatai hamar vissz- 
hangra találtak a horvátok kebelében. 

A horvát nemzetiség érzelmébe, ezen első, mondhatnám, 
csecsemő korában, természetszerüleg semmi gyűlöletes , semmi 
ellenséges elem nem vegyülhetett a közös haza, a magyar 
birodalom irányában. A nemzetiség, vagy mi evvel lényegében 
egy S csak alakjában módosul, a hazafiság, a legszebb, leg- 
szentebb érzelmek, a legdicsóbb és legmagasztosabb tettek 
forrása ; és alapja a népek azon nemes vetélkedésének egymás 
között, mely az emberiség haladásának, tökélyeshülésének, 
leghatalmasabb rugonyai közé tartozik. Írigységnek, gyűlő- 
letnek s más ellenséges szenvedélyeknek eredetileg ebben ép 
ugy nincsen helye, mint az ugyanazon intézet növendékei 

romlatlan kedélyében. És mint mindenütt, hol az eredetileg 1831—1899. 
jó és nemes érzelmek elfajulnak : ugy itt is konkolyhintőnek 

. nyomaira kell találnunk a jó és tiszta mag veteményében ; itt 

is idegenszerű okoknak kellett hatni, hogy a horvátok nem- 

zetiségi érzete mindjárt kezdetben az irígység és gyűlölet 

azon szenvedélyeivel elegyűljön össze, melyeknek kiséretében 

az mindjárt ébredése után nyilatkozott. És valóban, a törté- 

nelem ujjal mutat a konkolyvetőre; világosan kijelöli ezen 
idegenszerű okok befolyását. 

Az orosz panszláv propaganda e század harmadik tizedének A panszlavis- 
végén Horvátországban is megkezdé alattomos működését. országban 
Európa politikai eseményeinek fejleményei 1825 óta kétség- 
telenné teszik, hogy a nagyravágyó Miklós czár az 1828-ki 
török háború után, melyben őt Franczia- és Angolország a 
török birodalom meggyöngitésében oly eszélytelenül támo- 
gaták, — komolyan kezdett gondolkodni ama merész terv 
létesítéséről, melyet 1. Péter czár végintézetileg tűzött ki utó- 
dainak : a keleti császárság helyreállitásáról. A czár e végett, 
a délszaki szláv népekben magának támaszpontot készítendő, 
gondosan felfogta elődje, I. Sándor, 1812-ben megkezdett 
panszláv propagandai izgatásainak, a párisi békekötés után 
megszakasztott, vagy legalább elhanyagolt, fonalát. A körül- 
mények, az idők viszonyai erre most még alkalmasabbaknak 
mutatkoztak, mint 1812-ben. A szlávok közt is mindenfelé 
. ébredező nemzetiség eszméje s érzete a talajt most kellőleg 
előkészité a magvetésre, s egyszersmind oly eszközül kinál- 
kozék, mennél alkalmasabbat teremteni sem lehetett volna. 
Ez még ama választó falat is kiegyenlítheté, melyet a déli 
szláv népek közt a vallás különfélesége emelt. Ehhez csak 
hozzá kellett nyúlni, s önként megnyilt az orosznak. Így 
támadt az újabb kori déli szláv-orosz propaganda. 

Mióta a lengyel forradalom kiütött, s annak támogatásában 
a bécsi kabinet keze is munkásnak tapasztaltatott, Miklós czár 
szintoly ösztönt érze magában Ausztriának belső bonyodalmak 
által ártalmára lermi, mint előde 1812-ben. 5 e felett Miklós 

1837—1839. czár nagyravágyó lelke, a lengyel forradalom elnyomása s a 
bécsi kabinetteli jó viszony helyreállítása után is hatalmas 
ingert talált I. Péter ama hagyományos tervében, folytatni 
panszláv izgatásait a déli szláv népek azon csoportjai közt is, 
melyek a Habsburg dynasztiát uralták. 

Horvátországban a fő ügyvitellel ezen izgatásokra Gáj Lajos 
bízatott meg, ki, mielőtt hazájában működni kezdett, huza- 
mosabb ideig Oroszországban, jobbára Sz. Pétervárott mu- 
latott. Õ-e, nemsokára hazatérte után, vagy mint némelyek 
mondják, Kollár, a panszlavismusnak a kárpátvidéki tótok 
közti ügynöke? nem tudjuk megmondani, — az 1832-ki or- 
szággyűlés megindulta után egy ily czimű röpiratot tett közzé 
Karistadtban , Horvátországban: « Magyarokká legyünk-e?» 
mely a magyarság elleni polemiájának szenvedélyessége által 
oly figyelmet gerjesztett, hogy egy év leforgása alatt három 
kiadást ért. Ugyanazon időtájban Gáj némi nemzeties jellemű 
verseket s más apró iratokat is bocsáta ki, melyek szintazon 
czélra irányzának. Nem sokára azonban terjedtebb lőn mű: 

Ax iNyrismos ködése. 1835-ben egy orosz ügynök, a horvát nyelv tanulá- 

. sának ürügye alatt több hónapig időzék Zágrábban, s Gáj 
Lajossal és gróf Draskovics Jánossal sűrű közlekedésben áll 
vala. Valószinűleg ezen értekezletek eredménye lett azon ve- 
gyes politikai és szépirodalmi lap, melyet Gáz ez évben meg- 
indított. A főlap «lllyrszke Narodne Novine» — azaz: Illyr 
nemzeti újság — ; a melléklap «Danika» czímet viselt. Miként 
t. i. a Kárpát-vidéki tótok közt Kollár, ugy itt is Gáj irodalmi 
törekvéseket tűzött ki eleinte czégérül ; de azon különbséggel, 
hogy mig amott Kollár s panszláv társai a cseh szójárást tet- 
ték törekvéseik közlönyévé s fajegyesítő kapocscsá: Horvát- 
országban egy új, a déliek legtöbbjével lehetőleg egyező iro- 
dalmi nyelv hozatott divatba a déli szlávok egyesítésére. E 
nyelvet illyr nyelvnek, s az általa egyesítendő fajokat össze- 
tesen illyr nemzetnek nevezték. 

E kettős lapban Gáj Lajos nem kevesbbé politikai czikke- 
lyek, mint a nemzetiségre vonatkozó költemények által ügye- 

kezett felizgatni a déli szláv fajokat. A politikai czikkelyekben 1837—1839. 
felmutatta honosainak a rokon fajokat, melyek Magyarország- 
ban, az osztrák tartományokban, Török- és Oroszországban 
laknak; s ha nem ment is állitásaiban annyira, mint Kollár, 
ki az emberi nem tizedét szlávokból állónak hirdeté; mégis 
egyenesen a faj számára alapította izgatásait. Szerinte is csak 
egyesűlnie kellett a szlávoknak, hogy a világ uralma kezőkbe 
kerüljön. S ezen egyesülés volt a fő czél, melyre az izgatás 
minden nemeit irányozta. Ez volt nagy részben tartalma és 
czélja ama költeményeknek is, melyeket a «Danikában» közzé 
tett. Egy részök egyenesen a magyarok elleni gyűlölet s a 
tőlök való elszakadási vágy felszítására volt irányozva. 

Ezen illyr-panszláv mozgalom nagy határozottsággal és 
heves szenvedélyekkel lépvén fel, rövid idő alatt nagy részben 
magába olvasztotta, vagy háttérbe szorította a nálánál bár 
elébb felébredt, de még félénk, szerény, kevesbbé cselek- 
vényes, tiszta, nemes horvát nemzetiségi érzelmeket. Nagy- 
ravágyó terveivel elkápráztatá a szemeket; a kedélyeket szen- 
vedélyekkel tölté el, gyűlöletet ébresztvén azok ellen, kik 
ama terveknek gátokat vethetének. A felzajlott szenvedélyek 
hullámaikkal hamar elboríták azt is, mi nemes, szabadságra 
törekvő vala a nemzetiség érzelmeiben. Az illyr mozgalom 
sajátságos jellege, hogy nem volt szabadelvű, mint szokott 
lenni különben mindenütt és mindenkor a tiszta nemzetiségi 
érzelem. Az illyrismus csak fajegyesülésre és önállóságra 
vágyott; a népszabadsággal azonban mit sem gondolt, kész 
eldobni még azon alkotmányos szabadságot is, melyet vele a 
magyar testvériesen megosztott, ha annak árán a fajegyesü- 
lést megvásárolhatja. Ez kétségtelenné teszi, hogy a horvát 
nemzetiségi mozgalom az illyrismusban az orosz panszláv 
propaganda vontató kötelére jutott. Gájról különösen nyilván 
hirdeté a közvélemény, hogy egyenesen az orosz propaganda 
zsoldjában áll, s mint ilyen működik oda, hogy a magyar 
korona területén s az osztrák és török tartományokban lakó 
szláv fajokban fölkeltse s ápolja az egyesülés eszméjét. S va- 


1 

4831—1839. lóban, folyóirata tárháza lőn a legábrándosabb panszláv esz- 
méknek ; közlönye minden déli szláv fajok érdekeinek. Irányá- 
nak jellemét semmi sem ábrázolja hívebben, mint a c Daniká- 
nak» egy versezete, melynek tartalma következő: «Európa 
egyik felén egy mérbetlen nagyságu óriás nyugszik. Nagyszerű 
lábai az északi hó mellett a jeges tengerig s a csinai falig 
terjednek. Erős jobbjában, mely Törökország szíve felé hajlik, 
a Feketetengert —, a Németország szíve felé nyúló baljában 
pedig a Balti tengert tartja. Az Adria öblében fürdő feje közép 
Illyrhon, felkoszorúzva a langy déli szél virágaival s borágával. 
Keble Magyarország; szíve az ős Tátra alatt ver; gyomrát 
Lengyelország síkjai képezik; hasa és czombjai Oroszhon 
mérhetetlen virányain nyúlnak el. És ezen óriás a mi nem- 
zetünk, Európának legnagyobb nemzete, a szláv nemzet; 
mert legbensőbbjének husa és csontja a testvér szláv nemzet; 
s a vér, mely ezen óriás testet eleveníti Szlavia anyánknak 
ugyanazon vére"). 

Gáj azonban és társai panszláv irányuk daczára sem a nagy 
Ororszországban való felolvadást, mint az adott politikai vi- 
szonyok közt képtelen ábrándot; hanem egy déli szláv biro- 
dalomnak kedvező körülmények közt inkább létesíthető esz- 
méjét tűzték ki izgatásuk végczéljává. Kétségtelenné teszi ezt 
egyebek közt ama térkép, melyet Gáj lapjának egy száma 
mellékletül tett közzé. E térkép az alkotandó c Új Illyriát; 
ábrázolja, s Horvát-, Tót- és Dalmátországon kivül az egész 
déli Magyarországot, Isztriát, Krajnát, Karántföldet és Stájer- 
országot; a Száván túl pedig Boszniát, Szerviát, Bulgáriát, 
Montenegrót s Herczegovinát foglalja annak határai közé. A 
politikai combinatiok merészsége, mint látszik, nem hiány- 
zott az illyrpárt vezéreiben. E terv létesítésére, mely nem 
kevesebbet foglalt magában, mint az 1815 ki státusrendszer 
s Európa térképének megváltoztatását, ugy látszik, ismét 
Oroszország szolgált számitásaik alapjául s mozgató rugo- 
nyául. 


t) Az 1838-ki évfolyam 34-dik számában. 

Minthogy e déli szláv birodalom nagy részben a magyar 1837—1839. 
korona állományaiból vala kiteremtendő: könnyen megfog- 
ható, hogy ezen ábrándos panszlávok lelkében némi gyűlölet 
támadt Magyarország s a magyarok ellen, a nélkül hogy ezek 
arra nekik más okot adtak volna, mint azt, hogy részökről 
eleve is a legélénkebb ellenzését gyanittatták minden olyféle 
tervnek, mely az ország épségének megcsorbitását czélozza. 
Azon hév és erély, melylyel a magyar nemzet a maga alkot- 
mányos nemzetiségéhez ragaszkodék, azt kifejteni és szilár- 
dítani törekedett, s e végett a maga nyelvét is buzgóan mívelé, 
s az ország határai közt a holt és idegen latin által bitorlott 
rangra emelni, hivatalos nyelvvé tenni akarta, eleve is érez- . 
teté e panszlávokkal, hogy törekvésők minden más előtt a 
magyar nemzet életerején szenvedend hajótörést. Gyűlölték 
tehát őket, kiket államéletökben megrövidíteni szándékoztak. 
De csupán ebből még nem lehet kielégitőleg megfejteni e 
gyűlöletet. Mert bár azt eleinte, szintugy mint a kárpátvidéki 
tótok, az irodalom álarcza alá rejték; de az irodalmi törek- 
véseken kivül kevés idő mulva még egy külön, tisztán politi- 
kai, Magyarország irányában mind ellenségesebb irányt is 
vett Horvátországban a nemzetiségi, vagy helyesebben, illyr 
mozgalom. És ez jelzi hatását ama másik idégenszerű oknak 
s külső befolyásnak, mely a tiszta s nemes horvát nemzeti- 
ségi mozgalmat, mennyire az a panszláv orosz propaganda 
által felszított illyrismustól még ment maradt, nagy részben 
tévutra vezette. Ittkézdődik a bécsi kormány egyenes befolyása 
az illyr mozgalomra ; ennek eredménye lőn azon politikai irány, 
melyet azóta Horvátországban észlelünk. 

Horvátország, századok óta a magyar korona ótalma alatt 
létezvén, semmi nyomást, semmi méltatlanságot nem szenve- 
dett az anyaországtól. A horvátok, résztvévén a magyar tör- 
vényhozásban, a magyar alkotmány minden jótéteményeit 
megszoritás nélkül élvezték. Sőt, mi példa nélkül áll a tör- 
ténelemben, e tartomány némi előnynyel birt az anyaország 
felett: a magyar törvényhozás századokon keresztül többféle 

4837—1839. kiváltság éldeletében hagyta Horvátországot. A közadóhoz 
Horvátország aránylag mindig csak félannyival járula, mint 
Magyarország. Részvételén kivül a magyar törvényhozásban, 
még külön tartományi gyüléssel s az anyaország irányában 
egynémi municipális jogokkal is birt. És e szerint sem ma- 
gán, sem közéletében semmi oka nem volt azon kiváló ellen- 
séges indulatra, gyűlöletre Magyarország irányában, melyet 
mégis annyi tűntetéssel nyilvánított. Még az illyrpártiaknak 
fentebb említett elszakadási vágyaikból sem lehet csupán meg- 
fejteni, miként történhetett, hogy ők egyedül a magyarok s 
nem egyszersmind Ausztria s annak dynasztiája ellen is vi- 
seltettek oly heves gyűlölettel; holott egy perczig sem kétel- 
kedhettek, hogy ilyféle elszakadást a monarchiától az udvar 
még kevesbbé hajlandó tűrni mint Magyarország. A déli szláv 
birodalom megalkothatásának szükséges feltétele volt volna 
az osztrák monarchia felbomlása, mig Magyarország az által 
csak egy, lételére ugyan felette hasznos, de lényegesen nem 
szükséges tartományát vesztette volna el. Ha tehát egyedül a 
nemzetiség s a déli szláv birodalom eszméjét fontoljuk e vi- 
szonyok tekintetében : meg kell győződnünk, hogy az illyrek- 
nek, valamint sokkal nagyobb akodályokat láthattak emelkedni 
vágyaik valósulhatása ellen a bécsi kormány, mint a magyar 
nemzet részéről: ugy amaz ellen még több okuk volt volna a 
gyűlöletre. És ezen érv annál czáfolhatatlanabb, minthogy, 
ha voltak polgári életökben tényleges sérelmeik: azok nem a 
magyar nemzettől, hanem a bécsi kormánytól származtak, 
mely a szabadság és alkotmányos élet fejleményeit ugy Hor- 
vát- mint Magyarországban egyaránt akadályozta, az anyagi 
érdekek s a nemzeti jóllét gyarapodását ott mint itt folyton 
zsibbasztotta. 

Az illyreknek e kiváló s mind szélesebb körre tejedő gyű- 
löletét Magyarország ellen abból sem lehet egyedül megfejteni, 
hogy Horvátország igazgatására nézve csak a közös főkor- 
mányszékek — , törvényeire nézve pedig csak a közös ország- 
gyűlés által voltak kapcsolatban az osztrák kormánynyal. 

Politikai helyzetében, mint az alkotmányos Magyarország 1831—1839. 
egyenjogu társa, hasonlíthatlanul jobban érezhette magát 
Horvátország, mint a fajrokonaitól lakott osztrák tartományok, 
például: Krajna, Isztria, Csehország stb., melyek mind tör- 
vényeikre, mind igazgatásukra nézve az absolut hatalmu osz- 
trák kormány kényuralmának voltak alávetve; s ennek nyel- 
vét, a németet, kényteleníttettek, nemzetiségök nagy kárával, 
tűrni mind a közigazgatásban, mind a köznevelésben. Ha az 
osztrák tartományokban lakó szláv fajok e miatt gyűlölettel 
viseltettek a németség ellen, azon nincs mit csodálkozni. De 
a horvátnak semmi ilyféle oka nem volt a gyűlöletre a magyar 
ellen. Horvátországra a magyar nyelv sem hivatalos, sem 
köznevelési nyelvül nem erőszakoltatott fel; még utóbb is, 
midőn a törvényhozás mindenben a magyart tette közigaz- 
gatási és nevelési nyelvvé, e törvény egyedül a szorosan vett 
Magyarországra szoríttatott, Horvátországnak régi hivatalos 
nyelve a maga jogában meghagyatván. Sérelmül azt józanul 
csak nem vehette Horvátország, hogy a vele közös magyar 
törvényhozás nyelvéül a latin helyét a magyar foglalta el, s. 
ennél fogva a borvát követeknek is, ha a törvényhozásban részt 
venni akartak, magyarul, s nem mint az előtt, latinul, kellett 
szólniok. Mert hiszen, nem a horvát, hanem a holt latin 
nyelvet szorította ki a törvényhozó teremekből a magyar 
nyelv, melyet különben is Horvátországban sokkal többen és 
jobban értettek a latinnál. És miután a horvátnak sem jutott 
soha eszébe követelnie, hogy az országgyűlésen horvátul szól- 
hasson: az, hogy a latinnal a magyar nyelvet kell vala fel- 
cserélnie, valamint sérelem nem volt reá nézve, ugy nemzeti 
gyűlöletet sem ébreszthetett benne természetszerűleg. Sőt 
miután a számra nézve kicsiny horvát nemzet külön állodal- 
mat nem alkothatott; s ennél fogva azon pillanatban esik az 
osztrák kényuralomnak martalékul, a melyben Magyarország- 
tól elszakad: azt kelle következetesen feltenni, hogy inkább 
örvendeni fog a szabadság s alkotmányosság tekintetében 
neki is bástyául szolgáló magyar nemzetiség gyarapodásának, 

4837—1830. és sokkal inkább szítand a vele jó és bal szerencséjét test- 
vériesen megosztó magyarhoz, kinek társaságában a maga 
nyelvét s nemzetiségét is háboríttatlanul fejtheti, mint az osz- 
trák kormányhoz, mely különben őt is ugyanazon sorssal fe- 
nyegetné, melyre a szabadságuktól s nemzetiségöktól megfosz- 
tott többi szláv fajok jutottak. 

És ha mind ezen okok és természetes viszonyok ellenére, 
a történelem mégis azt bizonyítja, hogy a horvát gemzet egy 
része, 1836 óta, midőn a horvát követek a magvar nyelv hi- 
vatalos divatára vonatkozó, de az ő tartományukat egyátal- 
jában nem illető törvény ellen szavaztak, évről évre menten 
ellenségesebb indulatot nyilvánított Magyarország irányában, 
a nélkül hogy gyűlölete az osztrák kormányra is kiterjedni 
látszott volna: a történelem világos, tényleges adatok nélkül 
is azt kényteleníttetnék következtetni, hogy itt valamely ide- 
genszerű okok hatásának kell lappangani. Az adatok azonban 
világosak, melyek ezen idegenszerű befolyást tanusítják. 

Történelmünk eddigi folyamából eléggé kiderül, hogy a 
magyar nemzetiség s alkotmányos szabadság az utólsó évtized 
alatt rendkivüli, eddig nem ismert kifejlésre jutott. A föléb- 
redt nemzeti erő 1825 óta mind több alkotmányos elveket 
vívott vissza a bécsi kabinettől, mely kényúralmi kormány- 
rendszerét a mult időkben reánk is kiterjeszteni törekedett. 
Mind ellenállhatlanabb hatalommal sürgette orvoslatát a maga 
alkotmányos jogain a mult korban ejtett sérelmeknek, s meg- 
tartását ama régi, 1790-ben újra teljes érvényre emelt tör- 
vényeknek, melyek az országnak az osztrák tartományokétól 
ugy formákra mint elvekre nézve külön, független kormányt 
biztosítanak. S e felett, minden cselszövények s csábitások 
daczára mind több reformokat vívott ki alkotmánya szelle- 
mében a bécsi kormánytól. 

Elfojthatatlan aggodalommal észlelé ezt a bécsi kormány. 
Eszközökről gondoskodék tehát, melyek által a felébredt nem- 
zeti erőt legalább is meggyöngíthesse ; a kényuralomhoz szo- 
kott kabinetre nézve mind kényelmetlenebbé s ellenzékiebbé 

váló szabadelvű szellemet elfojthassa. Megkisérlé, mint látók, 1837—1839. 


mindenek előtt a vesztegetést a megyék kebelében s a törvény- 
hozás tagjai közt; de ez által, emitt csak néhány egyest sike- 
rűlt a maga részére vonnia, amott csak néhány rgegye tudatlan 
kisnemességét vezethette ideiglen tévutakra: a nemzeti értel- 
miség nagy tömege annál hívebbé, ragaszkodóbbá lőn a sza- 
badság ügyéhez. Megkisérlé az alkotmányos szabadság és 
reform néhány merészebb bajnokai, zászlótartói ellen a meg- 
félénkitést, közőlök többeket börtönre itéltetvén, másokat 
perbe fogatván. De e szabálynak csak elkeseredés lőn ered- 
ménye; s a nemzet, mely ama hazafiakat a maga ügyének 
védelméért látja vala szenvedni, még nagyobb hévvel, kitartóbb 
erélylyel vívott jogai mellett: és a kormány tanácsosnak látá 
evvel is felhagyni. Végre a nem rég felmerült horvát-illyr 
nemzetiségi mozgalomban kereste az ellenmérget; azt ügye- 
kezék kizsákmányolni, hogy általa vessen gátot a szabadelvű 
magyar nemzetiség alkotmányos haladásának, s azt, ha egé- 
szen elfojtani már nem lehetne, legalább ellenséges elemek 
feltámasztása s ápolása által megbénítsa, a kabineti politikára 
nézve ártalmatlanná tegye. 

Magyarországban az alkotmányos, de radikál szellemű re- 
formtörekvés legszorosabb kapcsolatban létezett a nemzetiség 
fejlődésével és szilárdulásával. A kormány tehát, miután a 
nemzetiséget egyenesen többé nem ostromolhatá, sem fejlő- 
désében meg nem állíthatá, sőt annak, akaratja ellenére is, 
mind több engedményeket tenni kényteleníttetett , ellenséget 
támasztott ellene az illyrismusban, hogy vele együtt a szabad- 
elvű , radikál szellemet s alkotmányos reformtörekvéseket is 
gyöngítse. c Bizonyos — ugymond maga egy 1862-ki bécsi 
lap ") — hogy a Metternich-kormány ezen alkalmat (a rna- 
gyarok nemzetiségi törekvéseit) örömmel ragadta meg, hogy 
a nem-magyar ajku népeket, különösen a horvátokat, titkos 


') A szláv érdekeket képviselő «Ost und West: 1862-ki folyama már- 
cziusi egy számában. 

1837—1830. gyámolítás, vagy legalább ilyesminek igérése által a maga 
részére vonja, s a köztök és a magyarok közt nyilvánossá lett 
ellentétek kibékülését meggátolja.... Nem lehet tagadni, hogy 
ezen tervek nagy ügyességgel vétettek munkába, ugy hogy 
azok közől, a kiknek ezen pártküzdelemben a kormány cse- 
lekvő szerepet szánt, csak kevesen látták át a czélokat, melyek 
mellett sikra léptek ; és, hogy ezek azt vélték, hogy ők egyes- 
egyedül nemzetiségök mellett küzdenek, mig csak eszközök 
valának oly czélokra, melyek nemzetiségökkel semmiféle egy- 
befüggésben nem álltak.» Elbeszélvén aztán, mily heves ellen- 
mondásra talált az 183"/,-ki országgyülés rendeinél a fentebb 
emlitett, c Magyarokká legyünk-e?» czimű röpirat: ekként 
folytatja elbeszélését a bécsi lap: «Ezen irat rendkivüli hatása 
meggyőzte a kormányt, hogy eltalálta az igazi utat, miként 
tartsa távol egymástól a magyarokat és a horvátokat; s tovább 
haladt ezen úton. Miután magában Magyarországban a viszo- 
nyok azt nem engedték meg: Horvátország lőn kiszemelve 
egyelőre irodalmi csatatérül a magyarság ellen... A kormány 
megadta az engedélyt dr. Gáj Lajos lapjára.» 

Az országgyülés után azonban nemcsak tűrte, hanem egye- 
nesen ápolása alá is vette a kormány a horvát-illyr nemzeti- 
ségi törekvéseket. Báró Bedekovics, a budai m. kir. kama- 
rának alelnöke, s a horvát nemzetiség egyik előharczosa, a 
magyar állam alkanczellárává, Zdencsay, kamarai tanácsnok s 
Gáj Lajos illyr törekvéseinek legbuzgóbb pártolója , Zágráb 
megye főispáni helytartójává neveztetett. Más kormányhiva- 
talokba a báni széknél azontúl kizárólag illyrpártiak alkal- 
maztattak; s ugy ezeknek, mint a főbb rangu papságnak 
feladatul szabatott, hogy befolyásukat a tartományban a kor- 
mányhoz való ragaszkodás szilárditására s a magyarság iránti 
ellenszenv ápolására forditsák. Ekkor nyeretett meg egyebek 
közt a horvát-illyr ügy részére báró Kulmer is, ki elébb a 
magyar nemzetiség s alkotmányos szabadság hivének lenni 
látszott. 

Mi ezentúl Horvátországban történt, mind azt bizonyítja, 

hogy a kormány titkon maga állott az illyrismus élére. Az 1831—1839. 
illyrpárt olyannyira egybeolvadt a kormánypárttal, hogy az 
illyrismus zászlója alatt ezentúl egyetlen-egy szabadelvűt s 
demokrat reformbarátot sem lehetett többé találni. A könyv- 
vizsgálat bilincsei mindenre nézve, mi a magyarság ellen ira- 
tott, megtágíttattak; mi annál feltünőbb lőn, mivel a censura 
a magyar folyóiratok ellenében épen ekkor kezeltetett leg- 
kérlelhetetlenebb szigorral. Az illyrpárt bevallott két vezére, 
gr. Draskovics János és dr. Gáj Lajos, rendkivüli kitünteté- 
sekben részesíttettek: amaz, kit a párt a megyei életben kö- 
vetett vezére gyanánt, minden más érdem felmutathatása 
nélkül, diszrenddel ékesíttetett fel; emez pedig, ki az irodalmi 
téren vezérkedék, ki hirlapjában a szláv fajok egyesülése s a 
déli szláv birodalom alkotása mellett nyiltan az orosz panszláv 
propaganda szellemében — s következőleg az osztrák ház 
monarchiájának érdekei ellen izgatott, az udvartól egy gyé- 
mántos arany gyürűt kapott ajándékban, miként az adományt 
kisérő fejedelmi kegyirat bizonyítá, ca szláv irodalom meze- 
jén szerzett érdemeinek? méltányló elismeréséül s buzgal- 
mának ösztönéül. Ezen tény horderejének kimutatására elég 
megemlíteni, hogy a Metternich-kormány alatt az egyetlen a 
maga nemében: a nemzeti irodalom mívelésében szerzett ér- 
demekért soha még sem német sem magyar iró nem tarta- 
tott méltónak a fejedelmi kegy ilyféle nyilatkozatára; bár 
mind az osztrák, mind a magyar irodalom Gájnál hasonlit- 
hatlanul érdemesebb irókat volt képes felmutatni. 

A kormányon s annak pártján kivül a róm. kath. papságban a vapságban is 
nyerte fő támaszát az illyrismus, mióta ez a kormány czéljaira támaszt nyer. 
szolgált eszközül. A szabadelvű reformpárt, mely sajátlag 
magyar színezettel birt, a vallás ügyében is a legszabadabb 
elveket pártolá. Névszerint a külön vallások egymás közti 
viszonyát a tökéletes egyenlőség s egyenjoguság alapjára ki- 
vánta fektetni. A mult országgyűlések folytában felmerült 
vallásügyi vitákban Horvátországra nézve az volt a reformpárt 
törekvése, hogy azon szűkkeblű, türelmetlen tartományi sta- 

4831—1839. tutum, mely a protestánsoknak a megtelepedést és birtok- 
szerzést Horvátországban tiltja, eltörűltessék, s a vallási viszo- 
nyok a magyarhoniakkal mindenre nézve egyenlők legyenek. 
E törekvés természetesen a leghevesebb ellenzésre talált a 
horvátországi clerusban, mely aztán, mivel e tartományi sta- 
tutum fentartásában a kormánytól gyámolittatott, nem csak 
az által nyilvánitá háláját, hogy hozzá még bensőbben csat- 
lakozott, hanem az által is, hogy, kivánata szerint, az illy- 
rismusnak, mint különben is a szabadelvű s reformokra tö- 
rekvő magyarság ellentételének, legbuzgóbb pártolójává szegő- 
dött. Gáj illyr törekvései ekként a fő clerustól pártfogoltatván, 
az egész papság kebelében s még a papnöveldékben is nagy 
rokonszenvre s buzgó közremunkálásra találtak. 

E befolyások következtében az illyrismus mind ellensége- 
sebb irányt vett Magyarország ellenében; és, mi elébb csak 
az irodalom terére szorítkozék , határozottan átcsapott mind 
a társadalmi, mind a közélet s politika mezejére. A zágrábi 
akadémia növendékei, kik, mint említők, néhány évvel elébb 
önkéntes adakozásokból fizették a magyar nyelv tanárát, 
1840-ben a magyar nyelvtani könyveket nyilvános tűntetéssel 
égették meg. Lisztet, az európai hirű zenehőst, Zágrábban 
agyonlövéssel fenyegették, ha magyar nemzeties darabokat 
merészel játszani. Az c Illyrszke Narodne Novine », mind epé- 
sebb kifakadásokkal, gúnyokkal és szidalmakkal töltötte meg 
lapjait a magyarság ellen. És a kormány organumai , külö- 
nösen a censura, az illyrpárt ezen eljárását legkevesbbé sem 
korlátolták ; mig ellenben a magyarországi könyvviszgáló hi- 
vatalok e viszonyokra nézve oly szigorú utasításokat vettek, 
miknél fogva a magyar időszaki iratokban mindent kitörůltek 
s eltiltottak, mi az illyrpárt ezen féktelenkedéseinek megfej- 
tésére, vagy visszatorlására vonatkozott. Történt nem egyszer, 
hogy a legigazságtalanabb megtámadások, a legalaptalanabb 
rágalmak szórattak a horvát lapokban a magyarság ellen ; 
s a magyar lapoknak a legmérsékeltebb hangu czáfolatokat 
sem lehetett kinyomatni hasábjaikon: az illyrpártiaknak min- 

den gyanusitás , minden piszkolódás szabad , a magyaroknak 
az önvédelem is tilos volt. A kormány részrebajlása annyira 
ment e viszonyokra nézve a sajtó kezelésében, hogy végre 
még az orosz kormány s orosz panszláv propaganda ellen 
sem lehetett semmit közzé tenni. A censura minden czik- 
ket, mely a mind veszélyesebben izgató orosz propaganda 
ármányainak megvilágítására vagy megrovására vonatkozott, 
kivétel nélkül kérlelhetetlenül kitörült. A Metternich-kormány , 
a monarchia nagy veszélyeztetésével, nem csak tűrte, de pár- 
tolta is e lovagiatlan harczot , ezen alattomos fondorlatokat, 
csak hogy a magyar nemzetiségnek a maga törvényes önál- 
lóságára s a szabadelvű reformokra irányzott törekvéseit meg- 
gátolja és sükeretlenítse. 

Az illyr mozgalom vezéreinek lehetetlen volt mindjárt kez- 
detben nem látniok, hogy törekvéseiknek, ha azok egyedül 
a csekély számu horvát fajra szorítkoznak, bár mennyire fel- 
tüzelik is ebben a nemzetiség eszméjét s érzetét, a kitűzött 
titkos czélra nézve nem lehet nagy eredményök. Ügyöket 
tehát a déli szlávok közös érdekének hirdették, s a velők, 
kivált a számra nézve nagyobb szerb fajjal való egyesülés 
lőn egyik legfőbb ügyekezetök. Ezért vették fel a szerbektől 
is kedvelt s már elébb is használt «illyr» elnevezést; ezért 
alakították át irodalmi nyelvöket olyannyira, hogy az szinte 
közelebb állott a szerb, mint a horvát szójáráshoz; ezért in- 
téztek annyi hizelgő, lelkesítő, izgató költeményt és hirlapi 
czikket a szerb néphez. 

Ezen izgatás azonban a szerbeknél sokáig eredménytelen 
maradt. A szerbék miveltebb részében a vítatás fő tárgyát 


1837—1839. 


Az illyrpár- 
tiak egyesülés: 
törekvései a 
szerbekkel. 


eddig csak ama kérdés tette: vajjon a jövőre is elsőbbséget 


adjanak-e a régi szláv szójárásnak, mely az orosz és szerb 
egyházi könyvekben még divatban vala; vagy e helyett a tu- 
lajdonképeni szerb szójárást, a nép élő nyelvét emeljék egy- 
házi s irodalmi nyelvökké? E vitatkozás nyilván tanusítja, 
hogy a nemzetiségi mozgalom már a szerbek közt is meg- 
kezdődött. De egy harmadik, az ugynevezett illyr nyelv, mint 

4897—4839. a külön szláv törzsek egyesítésének eszköze, egészen új eszme 
volt előttök. Ezen egyesülést ők ekkoron még nem kivánták ; 


s az illyr nyelv elfogadása iránt, mi különben a vallási vi- 
szonyokkal sem látszék megférhetőnek, még jó ideig, mint 
alább látandjuk, 1842-ig, köztök semmi rokonszenv nem 
mutatkozott. A szerb nép jellemző sajátságai közé tartozik, 
hogy nemzetisége eszméjét szorosan egybeköti vallásával. A 
vallására nézve katholikus illyrpártnak tehát, mely kivált annál 
fogva, hogy az egész katholikus horvát papságot keblébe fo- 
gadta, kiválólag katholikus színezetet nyert, annál kevesbbé 
tarthatott rokonszenvre számot, minthogy a szerbeknek, mint 
alább látandjuk, a vallási unio erőszakolása miatt, a horvát 
papság ellen is sok volt a panaszuk. Az ő kivánataik s törek- 
véseik ez időben még koránt sem a magyarok elleni harczra, 
hanem egyedül arra vonatkozának, hogy az 1791-ki 27-dik 
t. czikk értelme szerint püspökeik a katholikus főpapsággal 
egészen egyenlő állásba jussanak, alsó papságuk nevelésére 
több gond fordíttassék, a hivatalképesek alkalmazásában teljes 
részrehajlatlanság uralkodjék, végre, hogy a vallásfelekezetek 
közti jogegyenlőség tökéletesen életbe léptettessék, s az által 
a kathol. papság unioi izgatásainak eleje vétessék. E kivánatok 
s törekvéseken túl még semmi mozgalom sem vala köztök 
észlelhető, mely a déli szláv fajok egyesülésének vágyára mu- 
tatott volna. Sztratimirovics, karlóczai érsek, ki a maga egy- 
házát már majdnem félszázad óta kormányozá, s mint vén em- 
bereknél közönséges, minden reformtól idegenkedék, még a 
szerb szójárást sem akarta az ó-szláv helyébe emelni az egyház 
és iskola körében ; s még inkább ellenzé a horvát izgatók által 
divatba hozott illyr szójárást. Utóda, Sztankovics István alatt, 
ki amazt 1836-ban történt halála után váltotta fel az érseki 
székben, e viszonyokban némi módosulás álla be ugyan, a 
mennyiben ő a nyelvkérdés iránt nagy közönynyel viselte- 
tett; az illyrismus mindazáltal az ő idejében sem talált a 
szerbek közt számosabb s jelentékenyebb pártolókat. Fordulat 

e tekintetben csak 1842 óta történt, midőn Sztankovics halála 1837—1839. 
után Rajasics József jutott a karlóczai érseki székbe. 

Az illyr mozgalom ennél fogva több évig Horvát- és Tót- 
ország határai közé maradt szorítva. Itt mindazáltal, kivált 
a három horvátországi megyében, mind bel- mind külterjére 
nézve annál inkább gyarapodék, mennél világosabbá lőn a 
bécsi kabinet pártfogása. Jelentékeny támaszt nyert az Haulik 
Jánosban is, ki ez időben tétetett át a beszterczebányaiból a 
zágrábi püspökségbe. Horvátország, melynek nagyobb birto- 
kosai majdnem kivétel nélkül, s nemesi osztályának nagyobb 
része is még hű s barátságos érzelmeket ápolt Magyarország 
iránt, ezentúl mindinkább két pártra szakadt, melyeknek egyike 
ellenség gyanánt gyűlölte a másikat. A megyei közgyűlések 
és tisztújító székek e pártok küzdterévé lőnnek, melyen azok 
külön zászlók s jelek alatt két ellenséges tábor képét viselték, 
s nem ritkán vérengző összeütközésekre vetemedtek. A vég- 
diadalt azonban, a kormány pártolása miatt, eleve is az illyr- 
pártnak lehete megjósolni. De e botrányos jeleneteket csak 
utóbb, az 1840-ki országgyűlést követő korszakban, beszé- 
lendjük el részletesebben, midőn a mozgalmak már határozot- 
tabb irányban s világosan kifejezett jelszavakkal tűnnek elő. 
Itt csak azt jegyezzük meg, hogy a horvát követek az említett 
gyülésre már oly utasítást hoztak magokkal, mely kötelessé- 
gökké tette, a magyar nyelv hivatalos divatának terjesztését 
s a szabadelvű reformpárttól czélba vett haladási kérdések 
megoldását minden módon ellenzeni. A Metternich-kormány 
tehát a nemzetiségi féltékenység felizgatása s ápolása által 
teljesen czélját érte Horvátországban : az illyrpárt, mely pan- 
szláv irányban indúlt meg, szorosan egyesült a kormány- 
párttal s ennek eszközévé lett a szabadelvű magyar reform- 
mozgalom lebéklyózására. A heves illyrpártiak nemzetiségök 
ügyét vélik vala szolgálni, mig csak a Metternich kormány- 
politikájának kötelét vontatták. 

De ilyféle kormányeszközök már elégtelenek voltak leküz- $ mi 
deni a század szellemét. Mi alatt a kabinet ekként ügyekezék közben. 

egy részről szigor s megfélemlités, más részről a nemzeti fél- 
tékenység s villongások szitogatása által elfojtani vagy legalább 
korlátolni s más irányba terelni a feltörekvő nemzeti szelle- 
met: a reform és szabadság ügye, minden ellentörekvések 
daczára, folyton erősbödött, menten foglalásokat tett maga 
körül. A küzdelem alatt, melyet a megyék, kiváltképen a meg- 
sértett szólásszabadság kérdésében, közgyülési tanácskozásaik 
és felirataik által folytattak, a dikasterialis kormányzat mind- 
inkább elárulta a maga erőtlenségét s tehetetlenségét; a 
megyei önkormányzat ellenben élénkségben, erélyben s befo- 
lyásában a nemzet jövőjének alakulására ellentállhatatlanul 
gyarapodék. A nemzeti közélet minden nyilvánulása annál 
inkább a megyékben pontosult össze, mivel a sajtó folyton 
le volt bilincselve; s bár támadt ez évek alatt egypár új lap, 
a közvélemény azokban, a politikai kérdések megvítatásának 
tilalma miatt, nem nyilatkozhatott. E hiányt részben csak 
a megyei közgyűlések pótolhatták. Fontosságukat, melyet 
azok ekként nyertek, tetemesen nevelte az hogy, miként 
mindjárt elbeszélendjük, a pártok időközben élesebben kifej- 
lettek s minden közgyülés alkalmával nagy élénkséggel szálltak 
egymással szembe. Az eszmék, elvek, reformkérdések, melyek 
az elmult hosszu országgyűlés alatt czélba vétettek, vagy csak 
megpendíttettek, minduntalan élénk, nem ritkán heves vitat- 
kozásokat idéztek elő; és bár mennyire üldöztettek is azok 
a kormány —, s ostromoltattak a conservaliv pártiak által, 
nemcsak mindinkább terjedének , hanem, kivált a magánjog 
körében, mind demokratább, mind radikálabb irányt nyertek; 
sőt egynémely haladási kérdés, a mennyire azt a társadalmi 
tér korlátai engedték, már életvalóságra is érleltetett. 

A szabadelvű párt által kitűzött reformok közől a jobbágyok 
örökváltsága volt az, melyet a kormány legnagyobb hévvel 
ellenzett, mert abban a demokratia rémképét vélte látni. Ezt 
fogta fel tehát most a szabadelvű párt is legbuzgóbban, mint- 
egy ebben remélvén legsükeresebben megtörhetni a maradás 
elvének kérgét s egyengetni az utat a többi reformokra. Midőn 

tehát az uri és jobbágyi földek viszonyai az új törvények 1837—1839. I 


szerint rendeztetének, több megyében az örökváltság kérdése 
ìs vitatás alá került, sőt néhány egyes esetben szerencsésen 
meg is oldatott. A kezdeményezés dicsősége ebben Bezerédy 
Istvánt illeti, ki miként elméletileg a legnagyobb lelkesedéssel 
küzdött vala az országgyűlésen e reform mellett: ugy most 
annak gyakorlati alkalmazásában is első lőn: ő kötötte meg 
jobbágyaival az első örökváltsági szerződvényt. A jó példa 
nem sokára több követőkre is talált; s a magokat megváltott 
jobbágyok áldásaiban, melyeket emberiséges érzelmű földes- 
uraikra mondottak, a kormány legvilágosabb kárhoztatását 
hallhatá a maga politikájának, melylyel az üdves reformot oly 
igen ellenzette. És Wesselényi Miklós, ki az örökváltság kér- 
dése mellett mondott beszéde miatt itéltetett el, ezen örök- 
váltsági esetek következtében legfényesebb diadalát ülte a 
közvéleményben. Maga a reformkérdés pedig oly erkölcsi 
erőre emelkedett, hogy semmi kétségnek nem maradt többé 
helye, hogy az a jövő országgyűlésen törvénynyé válandik. 


Es miként ebben semmi kényuralmi csinynyel s megfé- Egyéb hala- 


dási kérdések 


lemlitésre számított eljárással nem lehetett elfojtani a feltő-  fejiödése. 


rekvő nemzeti szellemet: ugy haladt az előre, bár számtalan 
akadálylyal kellett is küzdenie, meggátolhatatlanul a nemzeti 
átalakulás minden egyéb kérdéseiben is. Azon heves harcz 
mellett; mely a megyék részéről a törvénytelen politikai bűn- 
vádak, elfogatások és elitéltetések miatt a kormány ellen folyt, 
a kivánt reformok kérdései is mind sürűbben tárgyalás alá 
vétettek. A vallási felekezetek egymás közti viszonyainak teljes 
jogegyenlőségre fektetése, a földbirtoknak a hűbéri bilincsek, 
az ősiség és fiskalitás alóli felmentése, a külön néposztályok 
törvényelőtti egyenlőségének s közös teherviselésének meg- 
alapítása, a büntető törvénykönyv s a börtönök javitása s 
több más reformi kérdések mindinkább kifejtettek s megér- 
leltettek; mi által a jövő törvényhozás feladata olyannyira 
megkönnyíttetett, hogy aztán csak a törvény szövegét kellett 
elkészíteni. 

E fontosabbak mellett pedig más olyatén javitási kérdések 
is szőnyegre hozattak a közgyüléseken, melyekben a megyék 
nem láták szükségesnek bevárni a törvényhozás rendeletét; 
hanem saját törvényhatósági statutarius joguknál fogva ðn- 
magokat is képesitve vélik vala az intézkedésre. ilyenekben ` 
a reformot egynémely megye azonnal foganatba is vette. Így, 
például, a börtönök ügye számos megyében tetemes javitásokat 
nyert. Hasonlóképen a társadalmi téren is többnemű haladás- 
nak vettettek meg alapjai. Például, a népnevelés javitására, 
mire nézve a kormány a mult országgyűlésen elejébe terjesz- 
tett törvényjavaslatot visszavetette, önszántából pedig semmit 
sem tett, Tolnán, részvények utján, egy kisdedóvókat képző 
s mellette egy kisdedóvó minta-intézet alapíttatott, melynek 
példája után utóbb mindinkább szaporodtak ezen oly igen 
hasznos intézetek az országban. A nemzeti nyelv ügyében is 
nagy haladás történt mind bel mivelődése, mind kül terje- 
delme tekintetében. Az irodalom, miként alábh elbeszélend- 
jük, a nemzeti akadémiától buzgóan ápolva, mind szebb vi- 
rágzatnak indult. A nemzeti nyelv divatának terjedésére a 
társalgásban nem csekély tényezőjévé lett a nemzeti szinészet 
is, mely elébb Budán állandóan megtelepedvén, nem sokára 
Pesten nyert házat. A vélemények e tekintetben két feleke- 
zetre oszlottak. Némelyek, köztök Széchenyi István, Dessewffy 
Aurél s többen mások, bevárandónak vélték a nemzeti szi- 
nészet országos megalapíttatását, mely után a Pest város által 
kimutatott dunaparti telken egy, a nemzet méltóságának meg- 
felelő, díszes szinház építtetnék. Mások azonban, s köztök a 
megye tiszti kara, türelmetlen hevökben nem vélték tovább 
halaszthatni az ügyet, melynek mennél elébbi létesítéseért a 
közönség is sóvárga; S egy részvényés társaság, a megyei 
hatóság pártfogása alatt, a Grassalkovics herczegtől adományo- 
zott telken, egy, utóbb conservatoriummá szánt, ideiglenes 
szinházat épített. A fiatal intézet, mely a hazában létező szi- 
nésztársulatok legjelesebb tagjait s köztök több kitünő mü- 
vészt egyesített kebelében, a drámai müvészet tökélyére nézve 

hamar messze túlhaladta a városi hatóság pártfogása alatt 1837—1839. 
egy nagyszerű házban működő német szinészetet. A képző 
művészetek előmozdítása végett, egy műkedvelő társulat éven- 
ként můkiálitást kezdett rendezni. stb. 

Még nagyobb haladásnak örvendett a mezei gazdászat, kéz- 
műipar s kereskedelem, melveknek fejleményeit azonban alább 
alkalmasabban fogjuk elbeszélni. Szóval, az erejének érzetére 
fölébredt, hiányait s hátramaradását mind világosabban látni 
tanult nemzet, mind anyagi mind szellemi érdekeinek tekin- 
tetében tényleg a haladás terére lépett, daczára a számtalan 
akadályoknak, melyeket egy részről a kormány kényuralma 
vagy minden haladást ellenző akarathiánya, más részről a 
nemzeti elavult s a kormány ellenzése miatt eddigelé meg 
nem javithatott institutiók hiányossága, s mind ezekből ösz- 
szetesen eredt kedvezőtlen körülmények s állapotok, pénz, 
hitel, szakképzettség, közlekedési eszközök stb. hiánya vetet- 
tek törekvései elébe. És ha talán ezen évek alatt sem tett 
annyi előmenetelt, mennyit különben, kedvezőbb körül- 
mények közt, tehetett volna: azt bizonyára nem a reform- 
pártnak, mely a maga részéről minden lehetőt megtett, ró- 
hatni fel hibául vagy mulasztásul. 

A nemzeti haladásnak mind ezen kérdései közt mindazáltal 
a kedélyeket mégis leginkább ama nemzeti sérelmek foglalák 
el, melyeket a szólásszabadság és személybiztosság legújabb 
időkben szenvedett. Mindenki látá, érzé, hogy mig a szabad 
szó a nemzet átalakulási ügyében a kormány által becstelen- 
ségi vagy felségsértési váddal fenyegettetik; mig a közügyek 
megvítatása, bár a törvények korlátait át nem lépi, erőszakos 
elfogatást, önkényes börtönöztetést vonhat maga után: a szük- 
ségekhez mért haladásról, a nemzeti érdekek kellő kifejtéséről 
mindaddig szó sem lehet. Természetes volt tehát, hogy min- 
denek felett e nemzeti sérelmek gyors orvoslata foglalkodtatá 
a hazafiak gondjait. A tapasztalás tanusitá, hogy egyes vár- 
megyék, bármi erélyes feliratokat intéztek is ez ügyben a 
kormányhoz, e bajon nem segíthettek; sőt épen e föliratok 


. 4837—1839. 


Pest megye 
küldöttsége a 
királyhoz. 


540 Negyedik könyv. V. Ferdinánd első kormányévei. 


értelmének meghatározása alkalmával, e hatalomcsínyek felett 
mondott beszédek miatt fogattak többen felségsértési vád alá ; 
a feliratokra pedig vagy semmi, vagy szigorúan roszaló s 
fenvegető válaszok érkeztek le a kormánytól. Pest megye en- 
nél fogva egy újnemű lépést kisérle meg. A megye rendei, 
meggyőződvén, hogy a kormánynak ezen egész sérelmes el- 
járása csak néhány ellenséges érzelmű császári minisztertől 
s azok eszközeivé alacsonyult magyar kormányhivatalnoktól 
származik; a szelid lelkű király pedig azokról vagy semmit 
sem tud, vagy roszul van tudósítva: egy küldöttséget neveztek 
ki kebelökből, mely a királyt személyesen értesítené az ország 
ügyeinek állapotáról. Voltak, kik az udvari s a kormányi 
viszonyokat közelebbről ismervén, már a küldöttséget kinevező 
gyülésen is azon meggyőződésöket fejezték ki, hogy a választ- 
mány nem fog a király elejébe bocsáttatni. A rendek mind- 
azáltal, akár mivel nem hihették, hogy a szelíd indulatu ki- 
rály, ki egyébiránt is oly ritkán látja magyar alattvalóit, egy 
népes törvényhatóság küldötteinek alázatos kérelmeit meg- 
hallgatni nem akarná; akár mivel, ha erre el voltak is készülve, 
a fogadtatás megtagadása következtében növekedendő köz in- 
gerűltséget az ügyek fordulatára hasznos eszközül tekinték : 
a számos előkelő hazafiakból álló küldöttséget mégis utnak 
eresztették. Ez, Bécsbe érkezvén, s magát Pálffy kanczellárnál 
bejelentvén, ettől azon választ nyerte, hogy ő felsége a kül- 
döttséget nem fogadhatja, s annak meghagyja, hogy mennél 
elébb hazatérjen; a megye pedig csöndben maradjon. 

Midőn a küldöttség visszaulasíttatásának híre az országot 
befutotta, az ingerültség a nemzet szabadelvű részében csak- 
ugyan annál magosabb fokra hágott, mennél közönségesebb 
volt a meggyőződés, hogy a küldöttség megérkezte a király- 
nak tudtára sem adatott, s a kormány főnökei, Lajos főher- 
czeg, Metternich és Kolowrat miniszterek, Pálffy kanczellár 
által, ez ügyben is önkényök szerint jártak el. A megyékben 
hangos panasz emelkedett, hogy a törvények ellenére, a né- 
met kormánytanácsosok intézik az ország ügyeit, s mint egykor 

Rudolf és I. Leopold alatt történt, a király ajtaját elzárják a 
nemzet igazságos panaszai, jogos kérelmei előtt. 

E körülmények közt általánossá lett a nemzetben a meg- 
győződés, hogy a minden szabadabb életmozgalmat gátló, 
minden haladást előlő kormánypolitikát csak egy rendíthetlen 
erélyü országgyűlési ellenzék leend képes megváltoztatni s 
a nemzeti sérelmek orvoslatát kieszközleni. A nemesség nagy 
tömege már a szabadelmű reformpárthoz tartozván, arról 
semmi kétség sem lehetett, hogy a rendek házában számo- 
sabb és erősebb leend az ellenzék, mint bár mikor eddigelé. 
A mult országgyűlés történelme mindenkit meggyőzhetett, 
hogy a rendek táblájának hatása mind addig megbénítva ma- 
rad, miglen a főrendek háza, a kormány által támogatva, 
határtalan vetot gyakorol, s annak keblében is nem támad 
egy tömörebb ellenzék. A főrendi tábla s általában az ország- 
gyülés szervezetének reformjára e körülmények közt gon- 
dolni sem lehetvén, a hazafiak nem láttak más módot ma- 
gok előtt e bajon segíteni, mint oda fordítani gondjaikat, 
hogy a jövő országgyűlésen a főrendek táblájánál mennél erő- 
sebb legyen az ellenzék. 

Némi ellenzék, mint tudjuk, eddigelé is létezett ugyan a 
főrendek közt; de az oly csekély, fegyelmetlen s erélytelen 
vala, hogy alig birt súlylyal a királyi hivatalnokok, főis- 
pánok és püspökök nagy száma mellett, kivált miután az el- 
nöklő nádor a szavazatokat, régi szokás szerint, nem számi- 
totta, hanem mérlegelte, s mindig a felszólamlott zászlósak 
s főispánok, jobbára egyértelmű, veleménye szerint mondta 
ki a tábla végzéseit. Ennek megváltoztatása gondját azonban 
most az országgyűlésen kifejlendő jó alkalomra halasztván, 
minden ügyekezetökkel oda munkálnak vala, hogy a szabad 
főrendűek, az ugynevezett regalisták, közől mennél többeket 
nyerjenek meg az ellenzéknek s birjanak reá, hogy folyton az 
országgyűlésen maradjanak ; mert a főrendi ellenzék gyönge- 
sége részben onnan eredt, hogy a regalisták, az említett vi- 

1887—4830. szonyok által elkedvetlenítve, számosan oda hagyták az or- 
szággyűlést. 

E czélt most kétségtelenül sokkal könnyebben el lehetett 
érni, mint az előtt néhány évvel. A reformügy, Széchenyi 
István és Wesselényi Miklós izgatásai s a lefolyt hosszu or- 
szággyülés tárgyalásai következtében, már a főrendek közt is 
számos meleg pártolókra talált; s a kormány eljárása az utóbbi 
évek alatt köztök is sokakban aggodalmat és keserűséget éb- 
resztett. Csak ügyes vezérre volt szükségök, ki a még laza 
tömeget a pártszellem kötelékervel egybefűzze s a megalaku- 
landó pártot fegyelemben tartsa. A főrendi táblánál eddig 
Széchenyi és Wesselényi volt az ellenzék legtekintélyesebb 
és népszerűbb embere , s az utóbbik annak vezére is; mert 
Széchenyi , mint fentebb látók, Wesselényi faltörő modorát 
nem helyeselvén, s a miatt vele meg is hasonolván, bár min- 
dig az ellenzékkel szavazott, de vezéri szerepet nem akart 
vala vállalni. Jelenleg már egyikök sem tölthette be e szere- 
pet. Széchenyi, mind a mellett is, hogy jobbára az ő eszméi 
teremtették a szabadelvű reformpártot s adtak irányt az egész 
nemzeti ellenzéknek, az országgyűlési heves viták vezérletét 
állásánál, viszonyainál fogva a nemzeti életben nem vállal- 
hatá el. Ő részint már megindított, részint tervezett anyagi 
vállalatainak sükeríthetése miatt, minden ellenzéki szelleme 
mellett sem akart oly határozottan szembe szállni a conser- 
vativ párttal, mint azt a vezéri szerep igényli vala; s ernye- 
detlen buzgalmával kivált az anyagi érdekek kifejtésében 
működvén, nehogy felülről törekvéseinek elébe legyőzhetlen 
akadályok vettessenek, Bécsben sem akarta magát lehetet- 
lenné tenni. Ez volt oka annak is, hogy magát a megyei moz- 
galmaktól távol tartá, s csak nagyon ritkán és óvatosan vett 
részt a megyei gyülések szenvedélyes vítatásaiban, melyek az 
ellenzék tulajdonképeni tűzhelyei voltak. De Széchenyi e fölött 
még jellemsajátságainál fogva sem volt alkalmas az ellenzék- 
vezéri szerepre. A pártéletnek, tagadhatatlan, szinte meg van 
a maga salakja, melyet a státusférfinak, kivált a pártvezérnek, 

bár szíve belsejében undorral fordul is el tőle, nem csak meg- 1837—1839. 
vetni s üldözni nem szabad; hanem, ha sikert aratni kiván, 
gyakran elnéznie, sőt színleg még pártolnia is szükséges. 
Széchenyi erre teljesen képtelen volt. Ő minden salakost, 
melylyel találkozott, minden baklövést, mely körülötte elkö- 
vettetett, sőt minden olyast, mi gondolkodásmódjával össze 
nem fért, szellemi irányával meg nem egyezett, csipős gúny- 
jainak s záporként ömlő éles ötleteinek fullánkjaival kérlel- 
hetlenül szokott volt üldözni. Ő másként nem tehetett, ha bár 
talán népszerűségébe került is eljárása. — Wesselényiben nagy 
mértékben léteztek ugyan ama tulajdonok, melyek egy ellen- 
zéki pártvezérben megkivántatnak ; s e szerepet ő néhány év 
előtt, mint látók, mind Magyarországban , mind Erdélyben, 
ha nem hibák, baklövések nélkül is, de nem is süker nélkül 
viselte. Ő azonban most politikai pörei, elitéltetése által a 
színpadról erőszakosan lerántatott, s miként magát egy ké- 
sőbbi röpiratában nevezte, politikai halottá tétetett. E két 
férfiun kivül a szabadelmű főrendűek közt eddigelé még senki 
sem tüntetett ki oly tulajdonokat, senki sem dicsekedheték 
oly népszerűséggel, hogy a főrendi ellenzék vezéréül egyelőre 
is kijelöltethetett volna a közvélemény által. Az ifjabb urak 
közt voltak ugyan többen , kik szellemi felsőségök , talentu- 
maik állal nagy reményeket ébresztettek magok iránt; de épen 
fiatalságuk , parlamenti gyakorlatłanságuk miatt nem látszá- 
nak hivatva lenni a vezéri szerepre. És igy történt, hogy bár 
a társalgási körökben, kivált a pesti nemzeti kaszinóban több- 
ször vitatkozás tárgya volt a főrendi ellenzék megalakításának 
múlhatatlan szüksége ; s a tagok sem hiányzottak, kikből az 
képeztetnék : elismert vezér hiánya miatt a párt egyelőre még 
sem alakult meg. 

A Metternich-kormány eljárása azonban, mely szerint az fs vam 
a fölébredt haladási szellemet kényuri szigorral, törvénysértő alakulása. 
elfogatásokkal és igazolhatlan itéletekkel akarta elfojtani, s 
azon átalános ingerültség, melyet e kormánypolitika az or- ` 
szágban mind magosabbra csigázott, számos oly hazafiakban 

1897—1839. is mély aggodalmat ébresztett, kik a kormánypárt zászlója 
alatt álltak ugyan, de hazájok, nemzetök javát mind a mellett 
is szivökön viselték. A mindennapi tapasztalás meggyőzte 
őket, hogy ama demokrat s radikál irányt, melvben a re- 
formpárt indult vala, a kormány reactionárius és törvény- 
sértő eljárása nem csak elfojtani vagy megváltoztatni nem 
képes többé; hanem a kedélyeket még inkább elcsökönösiti , 
s a felidézett szenvedélyek s elkeseredés következtében, szél- 
sőségekre ragadja. E meggyőződés többeknek ösztönül szol- 
gált a jövő országgyűlésen oda hatniok, hogy a kormány 
ezentúl minden halalomcsínyekkel felhagyván, erélyes ugyan, 
de szigorúan törvényes politikát kövessen. Más részről, mind az 
oly hatalmasan feléhredt s a nemzet nagyobb részét áthatott 
átalakulási vágy, mind maga az országnak hátramaradt, hiá- 
nyos, pangó állapota azon meggyőződésre vezette őket, hogy 
azon negativ politikával, melyet eddig a kormány s a főrendek 
többsége követett, valamint a nemzet forró haladási vágyát 
kielégíteni, ugy az ország tényleges szükségeit, hiányait pó- 
tolni, jóllétét eszközleni egyátaljában lehetetlen. Oly politikát 
óhajtának tehát ültetni a kormányra, mely erély és törvé- 
nyesség mellett a szükséges reformokat is, bár tisztán mo- 
narchiai és arisztokratiai szellemben, hajlandó legyen életbe 
léptetni; fontolva s mérsékelten ugyan, de tényleg előreha- 
ladni. E czélra csak egy új, miként utóbb magok nevezni 
szerették, «fontolva haladó» conservativ pártnak alkotása ve- 
zethetett, mely mind a főrendeknél többséget nyerjen, mind 
a kormány által támogattassék. 

A főrendek közt eddig tulajdonképeni s önálló conservativ 
párt épen nem létezett. A zászlósak, főispánok és püspökök 
a legtöbb kérdésben a kormány positiv utasítását követték ; 
egyebekben, mik iránt Bécs közönyösséget mutatott, jobbára 
nem valamely mélyen átgondolt politikai elv, nem ìs mindig 
a hon java, hanem az önhaszon, a hűbéri kiváltságokhoz 
való önzésteljes ragaszkodás határozta meg irányukat. Min- 
denben egy ösvényen járt velök a kormánytól egyébiránt nem 

függő, szabad főrendek többsége: hogy a kiváltságaikat fe- 1837—1839. 
nyegető reformoktól menekülhessenek, előjogaik birtokában 
megvédessenek, feltétlen a kormány karjaiba vetették mago- 
kat, s annak, nem egyszer a hon érdekei ellenére, önállás- 
talan eszközeivé alacsonyodtak. A főrendi tábla e miatt, az 
183"/,-ki országgyűlésen, mint látók, egészen eljátszotta régi 
tekintélyét s a nemzet bizodalmát. A büszkébb kedélyű, ne- 
mesebb önérzetű főrendüek, kiknek szivében az önzés nem 
fojtotta volt el a hazaszeretetet, önmagok is mindinkább szé- 
gyenlani kezdték ezen, a nemzet elsőszülötteihez oly méltatlan 
állást; mindinkább érezni kezdék a nemzet növekedő gyűlö- 
letének veszélyeit. Kételkedni sem lehetett ennél fogva hogy, 
ha valaki ama közvetítő politikával fellép, azonnal számos 
pártfelekre találand. Sőt még a kormány részéről is alaposan 
lehet vala várni, hogy olyféle conservativ párt keletkezését, 
mely az elutasíthatlan reformokban a radikál irányt mérsé- 
kelje, a demokratia rémalakját eltávolítsa, szinte örömmel 
üdvözlendi. A bécsi kabinet vezérei, magok is belátták már tart- 
hatatlanságát eddig követett politikájoknak, mely mind kel- 
lemetlenebb bonyodalmakat és zavarokat idéz elő. Szabadulni 
kivántak tehát tőle, kivált miután az ellenzék készületeiről, 
a kormánypolitikát a közelgő országgyűlésen minden erőből 
ostromolnia, mind harcziasabb hírek érkezének; a törvény- 
hozás jóakaratát pedig azon körülmény szükségessé tette, 
hogy az 1830-ban tiz évre besorozott s nem sokára haza- 
bocsátandó 48 ezer katonát újakkal kelle pótoltatnia. 

E kedvező körülményeket egy új kormánypolitika s annak Dessen fy 
támaszául egy erős conservativpárt megalapitására egy har- 
mincz éves, lángeszű és szép készültségűú főrendű , gr. Des- 
sewffy Aurél ragadta meg. Aurél fia volt azon Dessewffy 
József grófnak, ki már 1802-ben, mint Sáros, 1805 és 07-ben 
mint Zemplén, 1811-ben és 1825-ben mint Szabolcs ország- 
gyülési követe, még az alkotmányos nemzeti ellenzék első 
soraiban állott; 1830-ban pedig, bár különben a haladás 
embere, de mint az ó-arisztokratiai alkotmány buzgó híve, 

1837-- 1839. s a radikál reformok ellenzője, Széchenyi cHitelétv Taglalat 
czimű munkájában, mint látók, süker nélkül ostromolta. 
Aurél kora fiatalságában a diplomatiai pályára készült; ké- 
sőbb azonban, mint naplójában maga följegyzé, — « a körül- 
mények s érettebb belátás, mely a jó hazafinak a diplomatia 
pályáján kevés örömet igérhet, szándékát megváltoztatták.» 
Az 1825-ki országgyűlésen, hol, mint kiskoru ifju, atyjával 
jelen volt s a Széchenyi által alakított klubban töltötte életét, 
igen szorgalmasan látogatá a gyüléseket s jegyzé a nemzeti 
ébredés nyilatkozatait. E mellett beszédeket készített az ország- 
gyülés gyöngébb főrendű tagjainak, és Sir Henry Welleslev 
(később lord Cowley) angol követ számára franczia nyelven 
naplót irt, mi miatt utóbb sok kellemetlensége támadt s ma- 
gának Ferencz királynak neheztelését is magára vonta. Re- 
viczky által az udvari kanczelláriánáł a közjogi osztályban 
alkalmaztatást nyervén, ismerni tanulta — mond jellemraj- 
zában Csengery Antal — azt, mit akkor kormánybölcseségnek 
hittek. Az eleven lelkű, mozgékony ifju, kinek az európai 
státustudományokban már szép ismeretei voltak, hamar meg- 
unta a gépies foglalkodást, s Bécs élveinek zajában keresett 
szórakozást, hol ritka társalgási ügyessége, könnyü, finom 
modora s vidámsága miatt a magasabb körökben is közked- 
vesség tárgyává lett. Az 1830-ki országgyűlésen német naplót 
irt a király számára. «Éjjel ifju társaival kártyázott, mula- 
tott, — mond Csengery, — s reggel pontosan megjelent az 
ülésben. A nők miatt, kik őt különösen kedvelték, csak ez 
országgyűlés alatt két párbaja volt. S mind ezek mellett nem- 
csak az említett napló pontos vitelére volt ideje, hanem több 
politikai czikkeket is irt különböző nyelveken. Ezek közt egy 
angol értekezést az Edinburgh-Review számára. S az isme- 
retszomj sem hagyá el őt a legnagyobb könnyelműség közt 
sem. Mindenre volt ideje, folyvást tanult, folyvást mivelte 
lelkét. Miután adósságokba igen elmerült s az idegenekkeli 
társalgás miatt sok kedvetlenségei voltak : végre helytartósági 
titoknokká lett Budán.» Az 1832-ki országgyűlésre Zemplén 

megyében lépett fel követjelöltül; de megbukván, rövid időre, 
mint regalista jelent meg Pozsonyban, s már akkor is élén 
állott a főrendűek egy kis töredékének. De, bár előadásának 
rendkivüli élénksége, válaszainak gyorsasága s általában szép 
szónoki tehetsége által, kivált a vallásügyi kérdés felett folyt 
vitákban, különösen magára vonta a figyelmet, a nádortól 
ellenzett jelenléte sokkal rövidebb volt, mintsem hogy hatása 
nagyobbszerűvé válhatott volna. Ezután, bár a nemzeti élet 
nyilatkozatait mindig figyelemmel kiséré s abban maga is 
tényleg részt vett, a nyilvános életben pár évig semmi által 
nem tüntette ki magát különösebben, mint hogy az 1838-ki 
fővárosi vizár után a segélyező bizottmányban, melynek tagja 
volt, rendkivüli tevékenységet fejtett ki. De miután az or- 
szággyűlés 1839-ben kihirdettetett, az eddig követett politi- 
kának czélszerútlenségéről meggyőződve lévén, önszántából 
egy emlékiratot nyujtott be a kormánynak, melyben a jövő 
országgyűlés kilátásairól, annak a jelen bonyodalmak közti 
vezetéséről, a pártok állásáról s a kormány feladatáról köz- 
lötte nézeteit. Az emlékirat oly nagy hatást tett a kormány 
élén állókra, hogy ő azonnal helytartósági tanácsossá nevez- 
tetvén, véleménye a kormány személyzetében teendő változ- 
tatásokra nézve is meghallgattatott ; egyszersmind az ország- 
gyülésen a kormánypárt vezéreül tüzetett ki a rendek táblájánál. 
E végett, felsőbb kivánság szerint, Sáros megyében lépett fel 
követjelöltül; de Piller László ellenében megbukván, a követi 
pálya igényeiről végkép lemondott, s a főrendi házban, mint 
regalista jelent meg, ott az újon alkotott mérsékelt conser- 
vativ pártnak vezérletét veendő át. 

Az országgyűlés kihirdetése a megyékben rendkivül élénk 
követválasztási mozgalmakat idézett elő. Az ellenzék nem 
elégedett meg avval, hogy kebeléből választassanak meg a kö- 
vetek; hanem már a felküldendő egyéniségek által is tiltako- 
zását akarta nyilvánítani a kormány eljárása ellen. E végett 
mind azokat meg akarta választatni, kik a kormány által fel- 
ségsértési vagy becstelenségi kereset alá fogattak: Pest me- 

18389. — gyében gróf Ráday Gedeont, Nógrádban Kubinyi Ferenczet, 


Barsban Balogh Jánost. De a kormány is nagy tevékenységet 
fejtett ki. A csábitás és vesztegetés minden nemeit megkisérlé, 
hogy az ellenzék tervét meghiusítsa. Barsban teljes sükerrel 
működött. Majthényi László, főispáni helytartó ügyesen szótt 
fondorlataival oly annyira körülhálózta a fényüzési hajlama 
miatt különben is nagy adósságokba merűlt s ennek követ- 
keztében népszerűségéből sokat vesztett Baloghot, hogy ő 
visszalépvén, egy kormányjelölt választatott meg követté. Nóg- 
rádhan is sikerült a kormánynak Kubinyit, noha csak egy 
más ellenzékivel, Fráter Pállal, kiüttetni. De Pestben teljesen 
győzött az ellenzék ; és, bár a kormány annak meggátlására 
itt is mindent elkövetett, s egyebek közt a püspökök által 
még a papságot is megintette, hogy szándékait a választásnál 
mind személyesen, mind befolyása által elősegítse, — mégis 
Szentkirályi Móricz mellé a pörbe fogott Ráday lőn megvá- 
lasztva. De a kormány, mind a mellett is hogv politikájának 
módositására ekkoron már el volt határozva, az ellenzék e 
diadalát nem vélé tűrhetni; s a választást egy, május 8-kán 
kelt kir. leiratban törvénybe ütköző merénynek nyilvánítván, 
a megyének meghagyta, hogy Ráday helyett más követet vá- 
laszszon. Tudatá egyszersmind a hatósággal hogy, ha a ren- 
deletet netalán félretenné, meg vannak téve a szükséges in- 
tézkedések , hogy Rádaynak- az országgyűlésen megjelenése 
erőhalalommal is meggátoltassék. A szabad választásnak e 
korlátozása mind Pestben, mind egyebütt még magosabb 
fokra emelte az ingerültséget. Pest, heves vitatkozások után, 
melyekben Dessewffy Aurél is részt vett, az országgyűlésre 
határozta vinni a sérelmet, s mig az eligazíttatnék, csak 
Szentkirályi által akarta magát képviseltetni, addig is fen- 
tartván törvényesnek hitt választását. 

Tolna megyében is heves volt a két párt összeütközése, 
mert mind a két fél kortestömegekkel jelent meg a gyülésre. 
A győzedelem az ellenzék részére dült el, s követekké Beze- 
rédy István és Perczel Miklós választattak meg. De a vesztett 

fél törvénytelennek kiáltá a választást, s annak megsemmi- 
sitéséért folyamodott a kormányhoz. Ez sajátjaként fogta fel 
a conservativek ügyét s királyi biztost küldött a megyébe, ki 
a panaszt megvizsgálná, s ha kell, új választást intézne. A 
kir. biztos, mint eleve is várható vala, a conservativ párt 
érdekeit legyezve, valóban új választást hirdetett; de, nagy 
boszuságára, a többség Bezerédy és Perczel megbízatását 
újabban is megerősítette. Diadalának azonban még sem ör- 
vendhetett a szabadelvű párt; mert a királyi biztos nem szűnt 
meg fondorkodni, mignem egy újabb gyülésen a conservativ 
pártnak szerezte meg a győzedelmet. E követválasztási tusát 
különösen nevezetessé tette azon körülmény, hogy ìtt támadt 
a conservativpártnak azután közönségessé lett «Pecsovics » 
elneveztetése. Ez volt ugyanis neve azon egyénnek, ki a con- 
servativ párti köznemességet, az ugynevezett korteseket, a 
választási gyülésen vezérelte; mig ellenben a szabadelvű párt 
kortesei közt egy Kubinszky nevű nemes viselé e szerepet. 
Rólok aztán a két párt is Kubinszkynak és Pecsovicsnak ne- 
veztetett a megyében. Mivel azonban a Kubinszkyak ügye a 
közvéleményben népszerűséggel birt, s különben a pártnak 
is megvolt már a maga «ellenzéki,» vagy «reformi,» vagy 
cszabadelvűs neve, a «Kubinszky» elnevezés nemcsak ország- 
szerte nem lett divatossá, de nem sokára magában a megyé- 
ben is feledésbe merült. A «Pecsovics» elnevezés ellenben 
annál hamarább közönségessé vált, minthogy a «conservativ» 
párt megjelölésére szava sem volt a magyarnak, s egyébiránt 
az új elnevezést a conservativek boszusan hallák magokra 
alkalmaztatni. A gúnynevek, a népek pártharczaiban annál 
gyorsabban terjednek s annál inkább megörökíttetnek , mennél 
kellemetlenebbek azok előtt, kikre alkalmaztatnak. 

E heves követválasztási tusák szintugy mint a nem kevesbbé 


1839. 


Változások a 


fő kormány- 


heves viták, melyek a követek utasilása felett folytak, eléggé hivatalokban. 


meggyőzték a bécsi kormányt, hogy ezen országgyűlésen ke- 
mény harczot kellend kiállnia. Nem lehetett ennél fogva két- 
sége hogy, ha azon államférfiak, kik eddigi politikájának s 


Szerencsy 
István. 

elkövetett hatalomcsínyeinek eszközei valának, továbbra is 
hivatalaikban hagyatnak, az újonczszedés, mit a kiszolgált ka- 
tonák hazabocsátása következtében mulhatlanul kell vala kér- 
nie, a törvényhozástól meg fog tagadtatni. E fölött a főherczeg 
nádor maga is mind a közügy, mind személyes és családi ér- 
dekeinél fogva szükségesnek látá, némely fő kormányhivatal- 
nokok megváltoztatása által csilapítani a magas fokra hágott 
ingerültséget. Hanyatló életkora, fogyó ereje s gyakrabban 
beálló betegeskedése mind sürűbben emlékeztették őt halá- 
lára. A népszerűséget ő egy idő óta még inkább keresé, mint 
bármikor hosszu közéleti pályáján ; nemcsak azért, hogy maga 
jó emlékezetben maradjon a nemzet előtt, hanem azért is, 


hogy halála után István fiának is biztosítsa a nádori rangot. 


O is közreműködék tehát, hogy a közvélemény által legin- 
kább megrótt férfiak hivatalaikból elmozdittassanak. Nem 
csekély befolyása volt a kabinet vezérei ez ügybeni határo- 
zatára Dessewffy Aurél említett emlékiratának is, melyben a 
kormány feladatát a jelen bonyodalmak közt élénken fejte- 
getve, a személyzetváltozást szinte mulhatatlannak tűnteté 
fel. A nemzet ingerültsége épen azon egyének ellen nyilvá- 
nult leghatározottabban, kik az országgyűlésen hivatalaiknál 
fogva legfontosabb állást foglaltak el: Pálffy kanczellár ellen, 
ki a megfélénkitési politika főeszközének s végrehajtójának 
tanusitá magát; Cziráky Dénes országbíró és Somsich Pon- 
grácz kir. személynök ellen, kiknek elnöklete alatt folytak 
le a kir. és hétszemélyes főtörvényszékeknél ama politikai 
közkeresetek. Nehogy tehát miattok az országgyűlés ered- 
ményei koczkára tétessenek, mind a hármat más kormányfér- 
fiak váltották fel magas hivatalaikban. A személynök: tisztben a 
státustanácsba általtett Somsich helyét Szerencsy István, az 
1825-ki országgyűlésen még ellenzéki követ, foglalta el. Or- 
szágbiróvá, miután Cziráky számfeletti miniszterré lett, Maj- 
láth György neveztetett, ugyanaz, ki 1825-ben és 1830-ban, 
mint kir. személynök, a rendek táblájánál oly ügyesen, a 
nemzetnek is megelégedésére, elnökösködött. Az udvari kan- 

czellárságra végül gróf Majláth Antal emeltetett, ki eddig 1839. 
Pálffy mellett az alkanczellárságot viselte. Mind a hárman a Gr. Majláth 
kormányhivatalokban lévő tehetségek legkitünőbbjei közé tar- “^ 
tozának ; és, mi a jelen körülmények közt nagy fontossággal 

birt, mind a hárman, higgadt, mérsékelt gondolkodásmódjok 

miatt, jó névvel birtak a közvéleményben. Mióta az átalaku- 

lási törekvéseiben annyi akadályokkal küzdő nemzet a haza- 

fiui hűség tekintetében oly keserű tapasztalásokon esett ke- 
resztül; mióta számos, elébb szilárd jellemű hazafiaknak 
ismert egyéniségek udvari kegyekért színt, véleményt változ- 
tattak : mindinkább terjedni kezdett azon balvélemény, hogy 

a ki kormányhivatalt vállal, az hazafiságát áruba bocsátotta. 

E kormányférfiak mindazáltal hivatalaikban is megőrzék 
magok iránt a közvélemény azon itéletét, hogy a haza iránti 
hűség, érdekeinek őszinte szeretete nem veszett ki kebelők- 

ből. Mind a hárman köztisztelet tárgyai valának. Majláth Antal, 

ki a lefolyt országgyűlésen a kormánypártnak legkitünőbb 

latin szónoka volt, a közügyekbeni nagy jártassággal finom 
modorokat, ügyes tapintatot párosított. Majláth György és 
Szerencsy hatásteljes szónoki tehetséggel, — s az utóbbik 

nyilt jelleme, fesztelen modora miatt némi népszerűséggel is 

birt. Szóval, maga e három főhivatalnok kineveztetése is eléggé 
megérteté a nemzettel, hogy politikáját a kormány módosi- 

tani szándékozik. De a kiengesztelődésnek, mint mindjárt 
látandjuk, mind e mellett is csak lassan s nagy bajjal lehetett 
megtörténnie. 

Kevéssel az országgyűlés kihirdetése előtt azon okokhoz, A vegyes há- 
melyek a kedélyeket oly lázas ingerűltségbe hajtották, még saságok kér- 
egy újabb is járult, mely azonban nem a kormánytól, hanem 
a főpapságtól vette eredetét. Elbeszéltük fentebb, mily hosszu 
s rendkivül heves viták folytak, az elmult országgyülés elején, 

a vallási felekezetek egymás közti viszonyainak kérdései fö- 
lött. A fő nehézség akkor az egy vallásból másba áttérés, s 
a vegyes házasságoknál a gyermekeknek mily vallásbani nevel- 
tetése és a kath. papság által követelt törvénytelen reversa- 

lisok körül forgott. A rendek által készített szabadelvű tör- 
vényjavaslatot , mely szerint a vallásfelekezetek közt teljes 
jogegyenlőség s viszonyosság volt volna megalapítandó, a fő- 
rendek számos üzenetváltások után sem akarták elfogadni ; 
minek következtében a vitapontok a rendek által kedvezőbb 
időkre halasztva, letétettek. 
De bár a lelkiösmeret teljes szabadságát biztosító új tör- 
vényt megalkotni nem lehetett; a megyék mindazáltal az 
1791-ki 26-dik törvényczikk értelmében, mely a vegyes há- 
zasságokból származott gyermekek vallása iránt világosan 
rendelkezik, a reversalisokat, mint ezen törvénybe ütköző- 
ket, a multra nézve is érvénytelennek tekintették. Többször 
történt ennél fogva, hogy midőn a házasságkötéskor kiadott 
reversalisok a szüléktől utóbb meg nem tartattak, s e miatt 


. a püspökök a megyei közhatóságok közbelépését kivánták: 


ezek azt egyenesen megtagadták, sőt a protestáns apáknak 
értésére adták, hogy gyermekeiket, a reversalis daczára, bizton 
nevelhetik azon vallásban, melyet az 1791-ki törvény jelölt 
ki számokra. A megyék ezen eljárása teljesen jogszerű volt; 
mert a törvények ellenére kötött szerződések, tett igéretek 
senkit sem köteleznek. A püspökök e miatt nem szüntek pa- 
naszaikkal ostromolni a helytartótanácsot ; de mind hasztalan: 
a vármegyéket e kormányszék sem kényszerítheté az említett 
törvény megszegésére. Ennek aztán az lőn következménye, 
hogy mind számosabb vegyes házasság köttetett reversalis 
nélkül. 

Nem épen rég történt, hogy a vegyes házasságok ügyében 
a kölni érsek által kiadott s egész Európában oly nagy zajt 
ütött egyházi rendelet híre Magyarországba is eljutott. A 
példa követésére ingerlé a magyar egyház néhány püspökét 
is, kik a kathol. egyházat vélték veszélyben forogni, ha a 
vegyes házasságok ezentúl — mi egyébiránt ötven év óta eddig 
is számos esetben történt vala, a gyermekek kathol. vallás- 
bani neveltetését biztosító reversalisok nélkül köttetnének 
meg; vagy épen, ha még a kibocsátott reversalisok is el- 

vesztenék érvényöket. A kölni érsek példája legelőször Laj- 
csák nagyváradi püspökben talált utánzóřa ; ki miután Bihar 
megye hatóságától néhány esetben a reversalisok foganatosi- 
tását hasztalan sürgette, visszatorlásul, az 1839-ki márczius- 
ban kelt pásztori levelében, oda utasítá megyéje lelkészeit : 
hogy ezentúl semminemű vegyes házasságot ne áldjanak 
meg az egyházi szokás szerint, mielőlt a felek köteleznék 
magokat, hogy születendő gyermekeiket kivétel nélkül a kath. 
vallásban fogják neveltetni. 

A polgári házasságok nálunk divatba hozva még nem lévén, 
Lajcsák püspök rendelete, a házasságkötésnél az áldást mul- 
hatatlannak néző felek közt, sok esetben tényleges akadályt 
vethetett a vegyes házasságok kötése elébe, s mint ilyen, az 
1791-ki törvénynyel homlokegyenest ellenkezett. Bihar vár- 


megye tehát, mely a nagyváradi egyház-megyéhez tartozik, — 


az ügyet nyomban felterjeszté a királyhoz, a törvény kellő 
megtartatását sürgetvén. Felhivá egyszersmind körlevelei által 
a többi megyéket is, példájának követésére. 

A nagyváradi püspök rendelete, mondhatni, közönséges 
rosszalással fogadtatott az országban. Nem csak a protestán- 
sok, kiket az egyenesen sujt vala, s nemcsak a kath. vallásu 
szabadelvűek általában, hanem még a conservativek többsége 
is kárhoztatá a püspök törvénysértő, s a köz életben létező 
különben is nagy ingerültséget még inkább nevelő eljárását. 
A vármegyék tehát, majdnem kivétel nélkül, a Biharéhoz ha- 
sonló feliratokban szorgalmazták a törvénysértés azonnali 
orvoslatát. Még a püspökök közől is, az országgyűlés előtt, 
csak egy találkozott, Szcitovszky, rosnyói főpap, ki a nagy- 
váradinak nyomába lépett. Az alsó papságban pedig sokan 
nem kevesbbé rosszalták azt, mint a világiak. Egyebek közt 
Csehi László kanonok, az egyházi tudományok s törvények 
tudora, elébb a váczi papneveldében széles tudománya miatt 
nagy hirű tanár, ez időben példás buzgalmu lelkész, egy 
értekezésében a theologiából s egyházi törvényekből meri- 
tett megczáfolhatatlan érvekkel kimutatta ama püspöki ren- 

delet helytelenségét; s mivel irata nyomtatásban meg nem 
jelenhetett, kéziratban körözteté azt társai között. 

A közvéleménynek e hangos nyilatkozatát annál kevesbbé 
kételkedett felhasználni a kormány, mivel érdekében áll vala, 
az ellenzéket az országgyűlés előtt némileg kiengesztelni. Egy, 
april 30-kán kelt rendeletében tehát tudtára adta a püspö- 
köknek, «miképen az ágostai és helvét vallástételűek egyházi 
viszonyairól alkotott régibb törvényeket, s igy az 1791-ki 
26-dik t. czikkelyt is, pontosan megtartani szándékozván, 
mind azt mi ezen már törvényes szokás által is szentesített 
szabályoktól eltér, jóvá nem hagyhatja; s határozottan ki- 
vánja ő Felsége, hogy ama törvények iránt mindenki oly 
engedelmességgel viscltessék, minőt azoknak szentsége követel. 
A püspököket különösen ama törvények megtartására azon 
hozzátétellel inti ő Felsége, hogy buzgalmokat legfelsőbb ki- 
vánatai teljesítésében ama készség szerint fogja mérlegelni, 
melylyel e kötelességöknek megfelelendenek.» E királyi ren- 
delet, mint a mely a nemzet kedvező érzelmeinek megnyeré- 
sére volt számítva, megelégedéssel fogadtatott a közvélemény 
által; és, bár egymaga nem volt is már képes megváltoztatni 
az egyéb okokból eredt kedvetlen közhangulatot, újabb két- 
ségtelen jeléül szolgált a kabineti politika módosulásának. 

Kibékülés az 18"9/,,-ki országgyűlésen. 

Az elkeseredett pártharczok közt, melyeket az ellenzék a 
megyei gyüléseken egy részről a kormány, más részről a ka- 
tholikus papság ellen vívott, megérkezett végre junius 2-ka, 
az országgyűlés megnyitásának határnapja. Kételkedni egy 
perczig sem lehetett, hogy az 1825 óta lefolyt országgyűlések 
közt ez leend a leghevesebb; bár sükere iránt egyelőre már 
azért sem lehetett biztos véleményt képezni, mivel, ha egész- 
ben véve, némi többségben volt is az ellenzék , az utasítások 
számos jelentékeny pontra nézve igen különbözők, vagy épen 
ellenkezők voltak. 

A nemzet nagyobb része meggyőződve lévén, hogy a hala- 
dás és átalakulás kérdéseinek megoldása lényegesen attól 
függ: sikerűl-e a kormányt az elkövetett törvénysértések or- 
voslatára reákényszeríteni ; a jövőre pedig a szabad választás, 
nyilvánosság és -szólásszabadság jogát minden hatalomcsíny 
ellen biztosítani? — feszült várakozással nézett a lefolyandó 
harcz elébe, melynek végén a haladási ügy diadala, vagy a 
kényuralmi kormányrendszer megszilárdulása állott. A kor- 
mány főbb személyzetében történt változás, s a vegyes házas- 
sági kérdésben kiadott királyi leirat arra látszék ugyan mu- 
tatni, hogy a kormány kiengesztelődni óhajt a nemzettel. De 
vajjon őszinte-e ezen óhajtása, vagy csak ideiglen akarja ma- 
gát engedékenynek színlelni, mig az újonczok kérdésében 

1839. —— czélját éri? Vagy ha őszinte is: lesz-e annyi önmegtagadása, 

` hogy a nemzetnek a törvénysértésekért a multra nézve elég- 

tételt, a jövőre nézve pedig, hasonló lépések ismétlése ellen, 

czélszerű törvények által biztosítást nyujtson? Az elkerůűlhet- 

lenül bekövetkezendő heves viták nem fogják-e annyira fel- 

korbácsolni a szenvedélyeket, hogy a jó eredmény helyett 

csak a keserűségeket nevelje, a viszályokat öregbítse az or- 

szággyülés ? Kitartóbb lesz-e az ellenzék mind a megyéknél 

az utasításokra nézve, mind a követek testületénél az egyé- 

nekben, mint volt a mult országgyűlés alkalmával; s a kü- 

lönben is csekély ellenzéki többség nem fog-e kevesebbséggé 

olvadni? Mert hogy a kormány a fondorlatok s csábitások 

minden eszközeit mozgásba teendi, kétsége senkinek sem le- 

hetett. Mind meg annyi kérdések, melyeknél minden hazafi 

aggodalommal nézett a jövő elébe. 

Az ellenzéki Ugy látszék, az ellenzék most szilárdabb kitartást tanusi- 
párt a rendek . > . . s 

táblájánál. tand, mint bár mikor a multban. Oly nemzeti jogok meg- 

mentése forgott szóban, melyekkel együtt, ha a kormány 

győzne, veszendőbe mennének az alkotmányos szabadság 

leglényegesb alapjai s a nemzeti fejlődés szükséges feltételei. 

Mert hol nyilvánosság, szólásszabadság s birói függetlenség 

nincs s magok a törvényszékek is a hatalom szeszélyeinek 

eszközeivé sülyedtek, ott szabad fejlődésről szó sem lehet 

többé. Számra nézve az ellenzék kevéssel haladta meg ugyan 

a conservativ pártiakat, — mert a kormány a választásoknál 

mindent elkövetett, hogy az ellenzékiek mellőztessenek; de 

az erkölcsi erő, az értelmi súly, a szónoki tehetség és lelke- 

sedés túlnyomó vala az ellenzéki párton. A rendek táblájánál 

jobbára a már ismert, az országban legkitünőbb , legünne- 

peltebb egyéniségekkel találkozunk. Vezére a pártnak most 

Deák Ferencz. 13 Deák Ferencz, Zala követe volt, ki páratlan mélységű s 

erejű értelme, magához mindig hű mérséklete , jellemének 

szintoly rendíthetlen szilárdsága, mint szeplőtlen tisztasága 

által annyira birta már a közbizodalmat, hogy bár a vezéri 

szerepet nem kereste, mindenki örömest sorakozott az Ő zász- 

laja alá, meggyőződve lévén, hogy az általa kitűzött vagy 
helyeselt irány mindig a legjobb, legczélravezetőbb , hogy ő 
soha hinárba nem vezetendi, sem szenvedély vagy hiuság ál- 
tal nem rontandja meg a nemzeti ügyet. Ezen országgyűlés 
menete annyira az Ő vezetésétől függött, hogy a conservativ 
párt vezéreitől, midőn a diéta kimenete felől megkérdeztettek, 
nem egyszer lehetett hallani, hogy e kérdésre csak Deák ad. 
hat választ. Azon eredményt, mely a nemzetet az országgyű- 
lés végén oly megelégedéssel s örömmel töltötte el, csak az 
ő bölcseségének, megtörhetlen szilárdságának és páratlan ve- 
zéri ügyességének kellett köszönni; mert csak az ő érdeme, 
hogy az ellenzék, bár biztos többséget e diétán nem képezett, 
végre mégis fényes győzedelmet nyert. 

Deák oldalánál találjuk a nemzeti ügy bajnokai közől Klau- 
zál Gábort, id. Pázmándy Dénest, Palóczy Lászlót, és a pár 
hónappal később megjelent Beőthy Ödönt s több másokat, ki- 
ket már az elébbi gyülésekből eléggé ismerünk. A jeles Köl- 
csey Ferenczet, ki a mult országgyűlés első felében oly any- 
nyira tündöklött, már a kora sír hantjai fedezték. Bezerédy 
István és Balogh János a választási tusában kevesebbségben 
maradtak. Nagy Pál jelen volt ugyan, mint Sopron követe ; 
de őt, bár gyakran szavazott az ellenzékkel, már nem lehetett 
biztosan sorozni a létező pártok valamelyikéhez. Midőn az 
alkotmány és nemzetiség, nemzeti jogok és nyelv forogtak 
szóban, ő ugyan mindig az ellenzék soraiban állott és szó- 
nokolt, még mindig régi elragadó erejével; de midőn a radi- 
kál reformok kerültek szőnyegre, melyek az ó-alkotmány ke- 
retébe nem illének, szavazatát nem lehetett többé egykori 
társaiéi közt találni. E miatt, — mint jellemrajzának irója 
mondja — politikai színváltozást vetettek szemére; holott 
csak körülötte változott a világítás, melyben feltűnt. A szem- 
üveg lett más, melyen keresztül birálták; ő ugyanaz maradt, 
ki az előtt volt. Természetes, hogy miután politikai elveit s 
czéljait az újabb eszmék mindenfelől túlszárnyalták , s ezek 
körében sehogy sem találta fel magát szelleme, mely őt a 


1859. 


Nagy Pál. 


558 Negyedik könyv. V. Ferdinánd első kormányévei. 


1839. _ kiváltságok keskeny határán túlrepűlni csak ritkán engedé, 
a népszerűség is elhagyta őt; s viszonya mindig feszültebbé 
lőn követtársai irányában. A conservativekhez mindazáltal, 
midőn ezek, a kormány érdekében, nem egyszer még a nem- 
zeti alkotmányos függetlenség várdáját is ostromlák , ő soha 
sem tartozott; bár egyébiránt boszuságból az ellenzék iránt 
néha a kormánypárttal szavazott. 

Az ellenzék e régi bajnokain kivül újak is tűntek fel ezen 
országgyűlés alatt, kik a régiebbek közől hiányzókat is ké- 
pesek valának pótolni. A számos új, jelesebb egyéniségek kō- 
zől azonban itt csak néhányat említünk , kiknek nevei utóbb 
is gyakrabban hangzának a pártharczok zajában. 

Legeredetibb alak ezek közt Szentkirályi Móricz, Pest me- 

Szentkirályi gye alispánja s követe, ki, mivel társa, Ráday Gedeon grőf, 
Moric: a megjelenéstől eltiltatott, több ideig egymaga képviselte a 
középponti megyét. Ő egyike volt azon kitünő egyéniségeknek, 

kik a szép tehetség mellett legtöbb törvényhozói készültséget 
hoztak az országgyűlésre, — s mint jellemrajzában Csengerv 

Antal oly találólag jellemzi őt ") — «az egész követi kar he- 

lyett dolgoztak. Délelőtt a dunai követek sorában halljuk őt 
szónoklani, vagy jegyzői asztalnál olvasni, isten tudja, hánya- 

dik üzenetét a főrendekhez. S délután valamely rendszeres 
munkálat fogalmazásán töri fejét egyik bizottmányban. Elő- 

adása főleg észhez szóló, vitató, taglaló, mely értelmez , kö- 

rülir, különböztet, okoskodik, czáfol és meggyőz. Bizonyos 
magasabb szempontra emeli a kérdéseket, honnan minden el- 
ágazásaikban, összefüggéseikben láthatók. Beszéde kezdetén 
eszméket keres és állit föl, mint elismert igazságokat, s azok 

körül rendezi okoskodásai táborát. Egész beszéde néha egyet- 

len eszme kifejtése ; mintha egy rideg eszme szólana előttünk. 

Ha azonban vitáz, czáfol szónokunk, az ellenfél, ki őt sérteni 
merészlé, csakhamar tapasztalja, hogy az eszmének idegei 
vannak. A haragszikrázó szemek mutatják, hogy az idegeket 


!) Magyar Szónokok és Státusférfiak. 

e száraz testben olykor lázas izgatottság futja át. S ilyenkor 
hideg, mélyenható gúny, metsző él költözik szavaiba, a nél- 
kül hogy az okok előnyomuló logikai rendét a szenvedély leg- 
kevesbbé is zavarná. Az értelmezésről rendesen áttér az osz- 
tályozásra, különböztetésre. S gyakran annyira elmélyed apró 
részletekbe, hogy az eszmék tömkelegében elveszti a fő fonal- 
szálat. Ha több részre osztá beszédét, nem ritka eset volt, 
hogy az első rész kimerítő vitatása közben megfeledkezett a 
felosztás többi főrészeiről; s ilyenkor néha szomszédjától 
kérdezé, hogy miről kell még szólnia. Néha ugy tetszett, 
mintha beszéd közben születnék agyában a meggyőződés ; 
mintha önmagát s nem a közönséget volna feladata meggyőz- 
nie. Azért az utak elágazásánál gyakran habozott, s még az 
értelem indokai felett is tétovázmi látszott scepticus szelleme. 
De minél nagyobb belső harcz eredménye volt nála a meg- 
győződés, annál erősebben, egész a makacsságig ragaszkodott 
hozzá. > Szentkirályi e szellemi tulajdonságoknál fogva, me- 
lyekhez könnyen folyó, a jellemző kifejezést rögtönzéseiben is 
feltaláló előadás, rendíthetlen szilárdság, s a meggyőződéssel 
átkarolt reformügy őszinte szeretete párosult, az ellenzéki 
követek legkitünőbbjei közt foglalt helyet. Jellemét alig festi 
találóbban valami azon tetténél, hogy miután az 1849-ki év 
leviharzott , a mintegy 40 éves férfiu örökre bucsut vévén a 
politikai pályától, orvossá lett, s bár anyagi helyzete nem 
kényszeríté, éveken át vastürelemmel avatta magát e szak- 
tudományba, mig a tudori oklevelet ki nem vívta. 

A jelesebb ellenzéki egyéniségek közé tartoztak még Zarka, 
Luka, Szentiványi Károly, Fráter Pál és Pulszky Fe- 
rencz. A két első mérsékeltebb, országgyűlési szereplésök 
által hivatalra egyengettek utat magoknak, melybe a gyülés 
után nem sokára be is léptek. Szentiványi és Fráter ügyes elő- 
örsi csatározásokban tűntette ki magát e lényegesen sérelmi 
országgyűlésen. Pulszkyt az ellenzéki követek közt nem azért 
említjük, mintha befolyása nagyobb súlylyal birt volna a 
tanácskozásokra ezen gyülés alatt; hanem csak mivel ez volt 

első feltűnése a politikai pályán, melyen utóbb némi hatást 
vívott ki magának. Ő, bár még oly fiatal, hogy nagykoruságra 
is csak imént jutott, a tudományok legtöbb nemében gazdag 
ismeretekkel birt. Képzettsége azonban, inkább encyclopædiai 
mint szaki lévén, inkább tudóssá, iróvá, mint törvényhozóvá 
minősítette őt; s inkább is ama pályán szerezte magának a 
nevet, melylyel a hazában birt. Mint birtokosa egy nagy becsű 
régiségi gyűjteménynek, melyet nagybátyja, Fehérváry, ha- 
gyott reá, e szakban is ritka jártasságot szerzett magának. A 
jelen országgyűlésen az emelte őt az előtérbe, hogy Sáros 
megye által, mely eddig s azután is többnyire a conservativ 
párton álla, választatott meg követté. Megyéje s attól vett 
utasítása szellemében, ő eleinte valóban is mint conservativ 
kezdett működni; s csak miután Deák Ferencz tette reá ke- 
zét, lőn ellenzékivé, bár néha, némely kérdésben, utasítása 
által azután is a conservativekkel kényszeríttetett szavazni. 
Azonhan hirlapi czikkeinek, melyekkel a német időszaki saj- 
tóban mint a magyar nemzeti s reformi ügy bajnoka lépett 
fel, kétségkívül nagyobb volt hatása, mint kevés szónoki te- 
hetséggel biró szavának a törvényhozás teremében. Az előké- 
szítő tanácskozmányokban mindazáltal éles, körmönfont szel- 
leme jó szolgálatokat tett pártja ügyének. 

Az ellenzékkel szemközt most a conservaliv párt is erőseb- 
ben volt képviselve a rendek házában, mint a lefolyt ország- 
gyüléseken. E párt jelenleg nemcsak néhány tagjának kitünő 
egvéniségéből merítette nagyobb súlyát; de, miután a kor- 
mány a választásoknál minden erejét megfeszítette, s minden 
eszközt mozgásba tett, hogy magának többséget szerezzen, 
száma is oly tetemesen növekedett, hogy némely kérdésben, 
a két párt közt ingadozó néhány szavazattal erősödve, több- 
ségre is vergődött. Zsedényi Eduárd mellett, ki e gyülésen 
is legtevékenyebb tagja, s az ellenféltől is becsült vezére volt 
a conservativ pártnak, most több jeles szónok lépett a sikra 
e párt elveiért. Legkitünőbbek voltak ezek közől: Ür mén yi 
József, fehérvári követ, büszke jellem, szelletndús, mívelt 

szónok, éles bonczoló s vitató; Andrássy, esztergami követ, . - 18%. 
szintoly ügyes, mint bátor szónok, kinek ravasz dialektikáját, 
elburkolt érveit azonban Klauzál s még inkább Deák mind- 
annyiszor szétbonczolta s visszatorlotta. A városok követei 
közől a tekintélyes, mérsékelt, ismeretgazdag Vághy Ferencz 
Soprony —, Járy Pest, és Toperczer Kassa városok követei 
vetlek leginkább részt a vitatkozásokban, helyzetőknél s ha- 
tóságaiknak a kormányhozi viszonyánál fogva mindig a kor- 
mány érdekében s a conservativ elvek értelmében; kivéve az 
egy városi ügyet, melyben a hozzá kapcsolt kérdések bonyo- 
dalmainál fogva ők látszának, de, alkotmányos szempontból 
tekintve az ügyet, csak is látszának, képviselni az ellenzékkel 
szemben a szabadság elveit. 

Ezen országgyülés kimenetétől függvén, vajjon a hatalom A felső ház. 
önkényrendszere tovább is megmarad-e a kormányon, vagy 
az alkotmányos elvek s nemzeti igények győzedelmével a ra- 
dikál reformoknak nyílik meg a pályatér: a főrendek házában 
is jelentékeny s köztök számos új erőket találunk összegyűlve, 
mind a két pártnál, eltökélve egy elhatározó harczot vívni, egy 
részről a hatalom és kiváltság, másról a szabadság és nemzeti 
átalakulás érdekei mellett. Az előleges készületek után, melyek 
a pártok kebelében, mint említők, már az országgyűlés előtt 
tétettek vala, kétséget nem szenvedett, hogy a harcz heves 
leend ; mert mind a két párt nagy buzgalommal ügyekezett 
szervezni a maga táborát. A conservativek, kik eddigelé 
merő negatióból indultak ki s a kormány puszta eszközei 
voltak, függetlenebb állásra törekedvén, most elvek zászlaja 
alatt kivántak fellépni. A szabadelvűek, véget akarván vetni 
ama korlátlanul gyakorlott vetonak, melylyel a kormánypárti 
főrendek, számuk többsége által minden szabadelvű reform- 
kérdést megakasztottak, pártjuk szervezése által törekedtek 
öregbíteni erkölcsi súlyokat. 

Amazok élén a geniális szellemű gr. Dessewffy Aurél Ap- A conservativ- 
ponyi Györgygyel, Vay Miklóssal és Jósika Samuval egyesůl- rna 
vén, egy, a kormánynyal ugyan szövetségben létező, de önálló, 

elvek szerint működő, tulajdonképeni conservativ pártot al- 
kotott a főrendűek között; mely, bár a királyi hivatalnokok 
nagyobb részét tagjai közé számitotta, annyiban mégis kü- 
lönbözött a sajátképeni kormánypárttól, hogy nem egyedül, 
mint ez, a főherczeg nádortól, vagy a kanczellártól vette a 
fenforgó kérdésekben magatartása iránt az utasítást; hanem 
elfogadott elvei szerint, előleges tanácskozmányokban hatá- 
rozta meg a maga irányát. És ezen irány nem vágott mindig 
össze a nádor ujjmutatásaival; kivált midőn nem szorosan 
udvari érdek forgott szóban. A nádor, mint a ház elnöke, 
eddig, mondhatni, korlátlan hatalommal igazgatta, intései 
által, a készséges engedelmességű kormánypártot; most azon- 
ban többször lőn alkalma tapasztalni, hogy az új conservativ 
párt saját nézetei, s rendes tanácskozmányaiban megállapított 
végzései szerint intézi lépteit. A pártnak Dessewffy volt a 
lelke; Apponyi és Vay annak mintegy előörseit képezték; 
mind a ketten kitünő szónoki tehetséggel lévén felruházva. 
Nagy befolyást gyakorolt a párt végzéseire, annak tanácskoz- 
mányain, gr. Sztáray Albert, Dessewffy nagybátyja is, ki 
azonban szónok nem lévén, az országos ülésekben gyérebben 
vett részt a vitatásban. 

Többször fellépett ebben b. Jósika Samu, az erdélyi ud- 
vari kanczellária tanácsosa, ki már az utólsó erdélyi ország- 
gyülésen is vezére volt a kormánypártnak, melylyel azonban 
Wesselényi népszerűsége s az ellenzék túlsúlyu ereje ellen 
ott sūker nélkül küzdött vala. Ő egyike volt a legnagyobb 
parlamentaris készültségü főrendűeknek. Mély értelemmel, 
éles, bonczoló dialektikával, a parlamenti szónoklat minden 
fegyvereiben s fogásaiban szintugy mint a közügyekben, nagy 
jártasságot párosított ; különben lovagias színezetű jellemének 
is a ravaszság volt egyik fő alkatrésze. Általában a hatalom 
embere, a reformot csak ott nem ostromlá, hol azt a köz- 
vélemény nyilatkozata szerint elutasíthatlannak tapasztalta. 
De ekkor is oly irányt ügyekezett annak adni, hogy általa, a 
mennyire csak lehet, a hatalom is gyarapodjék. 

Apponyi György gr. egyike a legfiatalabb tagoknak, elő- 1839. 
ször lépett fel ez országgyűlésen, nem ugyan oly tündöklő Gróf Apponyi 
tehetséggel, mint Dessewffy; sem nem oly furfangos ügyes- Gyorgy. 
séggel, mint Jósika; de mégis oly átható értelemmel, oly 
szép készültséggel, hogy a közfigyelmet mindjárt első be- 
szédeivel magára vonta. Szónoklatát, mely rövid gyakorlat 
után is igen könnyen folyóvá, gördülékenynyé lőn, higgadt 
értelem, s mérséklet jellemzé; mely éreztetni engedé a hall- 
gatóval, hogy bár nem barátja is a radikál iránynak, de a 
reformoktól sem idegen, melyeket a hon java követel, csak 
ugy intéztessenek, hogy a kormány erejét s az arisztokratia 
lényeges érdekeit ne csökkentsék. Jellemének a kora ifju- 
ságától fogva viselt kormányhivatalokban megszokott nyugodt 
magatartás, egyenesség és hazaszeretet kellemes színezetet 
kölcsönzött. 

Vay Miklós b. mind csengő hangja, mind előadása kelle- Báró vay 
meinek tekintetében, egyike a legszebb, legfényesebb szóno- "s. 
koknak, kinek minden beszédéből látható vala, hogy nem 
kevesbbé akar tetszeni, mint hatni. Előadásán e miatt mindig 
gond, nem ritkán a modorosság és keresettség színe vonult 
keresztül; de épen azért gyakran hiányzék benne a tartal- 
masság. Pillanatnyi hatást szűlt inkább, mint meggyőződést 
a hallgatókban; minél fogva az ellenzéki szónokoknak gyak- 
ran alkalmat nyujtott e gyöngéit kizsákmánylani. A hazafiui 
érzelmeket nem lehetett ugyan tőle megtagadni; de sima 
diplomatát játszó magatartása nem ritkán kételyt támasztott, 
vajjon a haza, vagy a kormány érdeke bir-e előtte nagyobb 
súlylyal. 

E párthoz csatlakozott mindjárt eleinte gr. Majláth János Gróf Majiátn 
is. Nem említenénk őt, ha történelmi munkájában oly sze- 7" 
rénytelenül dicsekedve, s oly gyakran nem szólna magáról, 
mintha rajta fordúltak volna meg az ország dolgai. Ő egy- 
átaljában nem tartozik törvényhozásunk kitünőbb egyéniségei 
közé. Sokszor és sokat beszélt ugyan a főrendi házban, gyak- 
ran dicsekedve ott is irói működésével s fitogtalva történelmi 

ismereteit, melyeket nem ritkán a dologhoz nem tartozólag 
ìs előtálalt; de beszédeinek nem volt hatása, köztudomásu 
dolog lévén, hogy ritkábban szól belőle meggyőződés, mint 
azon anyagi érdek, melyért szavát részint a kormánynak, 
részint a papságnak lekötötte. Kevés ember irt annyit mint 
ő; de kevés irót is lehet vádolni annyi felületességről, rész- 
rehajlásról s vásári férczelésről mint őt, ama német nyelven 
kiadott magyar történelmi munkáiban, melyekben, a kormány 
kegyeit keresve, oly igazságtalan képes lenni hazája iránt, 
annyi bűnt követ el nemzete s a történelmi hűség ellen, hogy 
bizton el lehet rólok mondani: jaj volna a nemzeteknek, ha 
csak igy volnának megirva történelmeik ! 

Ezeken kivül még számos tagokat számlált az új conser- 
vativ párt mind a főispánok s egyéb kir. hivatálnokok, mind 
a kir. hivatalosak közől. Az országbíró a zászlósokkal és püs- 
pökökkel e párthoz, bár különben rendesen vele szavazott, 
tulajdonkép még sem tartozott, annak tanácskozmányaiban 
nem vévén részt. Amazok e gyülés alatt ís szorosan véve a 
nádor intéseitől maradtak függésben. A püspökök, kiknek az 
országgyűlés előtt primássá nevezett Kopácsy József eszter- 
gami érsek, volt természetes feje és vezére, a vallás ügyében 
saját véleményök szerint indultak, s mint látni fogjuk, csak- 
nem oly ellenkezésbe jöttek a conservativ párttal, mint az 
ellenzékkel. Kopácsy primás e miatt nem is mulasztá el né- 
mely más kérdések vitatása alatt éreztetni a főherczeggel s 
a conservativ párttal boszuságát. Sem ő, sem a többi püs- 
pökök nem váltak el ugyan eddigi szövetségeseiktől; sőt az 
általunk már ismert fiatal csanádi püspök, a lángeszű s tő- 
mérdek tudományu Lonovics József, kit az ellenzékiek is 
«arany szájunak» neveztek, minden fontosabb kérdésben 
hallatta, a conservativek értelmében, nagy nyomatéku ékes- 
szólását; maga a primás azonban gyakran mély hallgatásba 
burkolta magát, midőn kivántatott is tekintélyes szavának 
súlya. 

A conservativpárt, melynek fiatal vezérei szemlátomást arra 

törekedtek, hogy egykoron magok ragadják kezökbe a kor- 
mány rudját, s ezért néha ca kormányra törekvő főrendi 
töredéknek» is neveztettek, bár kissé önállóbb lett is eljárá- 
sában, a kormánynyal mindazáltal folyton szoros összekötte- 
tésben maradt, és számos kérdésben egyenesen attól vette 
magatartása irányát. A kapcsot báró Mednyánszky Alajos, 
magyar kamarai alelnök képezte, ki e végre határozott meg- 
bizást vett a kormánytól. A párt tanácskozmányai is rendesen 
nála tartattak, s az ő hozzájárultával állapíttatott meg minden 
kérdésben a követendő irány. B. Mednyánszky Alajos egyike 
volt tudományilag legmíveltebb mágnásainknak ; különösen 
nagy jártassággal birt a haza történelmében, s a munkák, 
melyeket annak körében részint önállólag, részint folyóira- 
tokban, kivált Hormayr történelmi zsebkönyvében, kibocsá- 
tott, szintoly becsesek a tudomány tekintetében, melyet előbbre 
vitt, mint a minő kellemes olvasmányt nyujtanak. Fiatalabb 
korában ő csaknem kizárólag az irodalomnak szentelte idejét, 
s miként önmaga még bésőbb is gyakran beszélt róla, a cen- 
surával, mely törlő tollát munkáiban kegyetlenül működteté, 
mondhatatlan sok volt a baja. Mert elvei, meggyőződései, bár 
mindig mérsékeltek, de, kivált fiatalabb éveiben, szabadelvű 
alapokon nyugodtak. Ó még 1825-ben is az ellenzékhez tar- 
tozott, s oly roszul volt följegyezve a titkos rendőrség «fekete 
könyvében,» mely Metternich kormányában folyton nagy fon- 
tossággal birt, hogy midőn szélesebb s gyakorlatibb műkö- 
dési kört óhajtva, a tudományos pályán pár ízben hivatalért 
folyamodott, szerény kérelme mindannyiszor tagadólag uta- 
sittatott vissza. Utóbb, midőn Ferencz, Reviczky kanczellár 
tanácsára, az ellenzékieket lefegyverzendő, őket hivatalokra 
kezdé alkalmazni, Mednyánszkv is nyert hivatalt. Tudomá- 
nyos míiveltsége, terjedt ismeretei gyorsan magasabb polczokra 
nyitottak neki utat, s kevéssel az országgyűlés előtt a budai 
kir. kamarának alelnökévé neveztetett. E mellett nem sokára 
még a tanulmányi bizottmány elnöksége, a censurai ügy ve- 
zetése s egy új tanulmányi rendszer kidolgozása is reá biza- 

1829. — tott. A magas kormányhivatal, kétségtelen, sokat változtatott 
ezóta Mednyánszky nézeteiben; s azon körülménynél fogva, 
hogy a kormánynak különösen megbizott organuma volt, az 
országgvülésen alig létezett népszerűtlenebb egyéniség mint 
ő: az őt közelebbről ismerők mindazáltal jól tudták, hogy 
az ő meggvőződéseinek alapja, lélekirányának színezete folyton 
mérsékelt szabadelvű maradt. Bár a radikál reformirány, 
mely a nemzet mind nagyobb tömegére átterjedt, neki sem 
volt, mint többeknek, kik hajdan az ellenzék soraiban álltak, 
ínye szerint; hazafisága azonban inégis szilárdabb, gondol- 
kodásmódja józanabb maradt, mintsem hogy a fő kormány- 
hivatal mellett is nem. óhajtotta volna nemzete haladását a 
mérsékelt reformokban. E tekintetben Dessewffv Auréllal és 
Apponyi Györgygyel teljesen egyetértvén, egyénisége igen 
alkalmassá lett, a jelen gyülésen kapcsul szolgálni a kormány 
s a conservativpárt között. De mivel kitünőbb szónoki tehet- 
séggel nem birt, bár a vitatásban gyakran részt vett, szerepe 
az országos ülésekben nem látszék oly fontosnak, minő az 
ügyek folyama s vég eldöntése tekintetében, valóban volt. 
Dicséretére válik, hogy a napi sajtó az ő felügyelete alatt, s 
egyenesen az ő hatása következtében, vált némileg szabadabbá. 

A conservativ párt ekként, már nem egyedül a kormány- 
hatalom uszályát képezvén, hanem határozott elvekből in- 
dulván ki, melyek a szükséges reformokat, bár mérsékeltebb 
irányban s terjedelemben, szinte igénylik vala, természetesen 
igen sokat nyert erkölcsi erejében. Megszűnt lenni, mi eddig- 
elé volt, puszta tagadás, s a kormánynak akarattalan esz- 
köze; és ha még nem lépett is fel maga egy új reformirány- 
nyal, mint pár év mulva történt; ha a radikál reformtörek- 
vések irányában még csak védő helyzetben maradt is: ezekre 
nézve mindazáltal már csak azért is veszélyessé kezdett válni, 
mivel szinte elvekre alapította a maga tanait, elvekből ostro- 
molta az ellenzéket. 

Azelleazéki Az ellenzéki főrendeknek lehetetlen volt meg nem győződ- 


pin a ren ~ niðk, hogy e tömör párt irányában, a magok számszerinti 

kisebbsége mellett, még csak annyi előnyt sem sikerűlend 
kivívniok, mint a mult országgyűléseken, ha magok is szi- 
lárdabbá nem szervezik pártjokat. Említők, hogy ez már az 
országgyűlés előtt is gyakran tárgya volt a magán társalgási 
vitatkozásoknak ; mondtuk azt is, hogy e pártszervezés akkor, 
bár közönségesen szükségesnek ismertetett, miután Wesse- 
lényi, a főrendi ellenzékiek eddigi vezetője, mint magát ne- 
vezni szokta, politikai halottá lőn; Széchenyi pedig a párt- 
vezéri szerepet elfogadni nem akarta, s helyzetében el sem 
fogadhatta, — vezér hiánya miatt végbe nem mehetvén, a 
gyülés idejére halasztatott. A nagy fontosság tekinteténél 
fogva azonban, melyet e diétának mindenki egyelőre is tu- 
lajdonított, oly nagy számmal jelentek meg a regalisták, kik 
vagy már régiebb időtől kezdve, vagy a kormánynak a lefolyt 
években követett törvénysértő rendszere következtében haj- 
lottak az ellenzékhez, mint eddigelé soha sem. Ezek közt 
számos fiatal mágnások találtattak, kik először hivattak s 
jelentek meg gyakorolniok az őket születésőknél fogva illető 
törvényhozási jogot. Jelen voltak egyebek közt: Batthyáni 
Lajos és Kázmér, Teleki László, Pálffy József, Eszterházy 
József és Mihály, Andrássy Károly, Erdődy Sándor, Károlyi 
György, Odescalchi Ágost, Eötvös József, Zichy Ottó s többen 
mások. 

Egyénisége tekintetében mind ezek közt legkitünőbb volt 
Batthyáni Lajos, ki azon elhatározott szándékkal jelent meg 
e gyülésre, hogy elvbarátait egy szilárd főrendi ellenzékké 
egyesítse, s a pártot szervezze. E nagy feladat megoldására 
alig vállalkozhatott volna alkalmasabb egyéniség: ő mind 
azon tulajdonokkal dúsan el volt látva, melyek egy pártve- 
zérben megkivántatnak. E nevezetes államférfiuval utóbb, 
midőn oly nagy befolyást leszen gyakorlandó a haza történel- 
mére, sokkal többször találkozandunk, mintsem hogy már itt 
szükséges volna kimeritőbben rajzolni jelleme tulajdonságait. 
A különféle helyzetek, melyekben működött, a változatos sze- 
rep, melyet eljátszott, utóbb magokban az általa végrehajtott 

cselekvényekben jobb alkalmat nyujtand teljesebben megis- 
merkednünk gazdag jelleme külön oldalaival. Szorítkozzunk 
tehát most egyénisége körvonalaira, s azon tulajdonságaira, 
melyek benne, mint ellenzéki főrendűben s pártvezérben elő- 
tűnnek. 

Batthyáni Lajos ivadéka azon ős magyar nemzetségnek, 
mely eredetét a hét vezérek egyikétől, Örstől, származtatja, 
s mely a századok folytában számos jeles státusférfiakat, ná- 
dorokat, bánokat, kanczellárokat, főpapokat, s más fő rangu 
tisztviselőket, hadnagyokat és vezéreket adott a hazának s 
hű alattvalókat a királyi háznak. Már a Habsburgház trónra 
jutása előtt több nagy érdemű hazafiak tűntek fel e nemzet- 
ségből, s hogy csak egypárt említsünk: Batthyáni Ferencz, 
horvát bán, vezérelte a mohácsi ütközetnél a magyar sereg 
jobb szárnyát; ugyanekkor egy másik családtag, János, a 
csatatéren elesett urak közt találtatott; egy harmadik, Orbán, 
János király tanácsosai közt szerepelt. E nemzetség tagjai 
az annyi viszontagságoktól hányatott országban hazafiságok 
mellett is csaknem kivétel nélkül a trón hűséges támaszai 
valának; minek egyik oka kétségkívül az, hogy terjedelmes 
birtokaik jobbára Ausztria és Stiria határszélei felé, sőt rész- 
ben ezen tartományokban is feküdtek. Batthyáni Ferencztől 
kezdve, ki egyike volt I. Ferdinánd s benne a Habsburg 
nemzetség trónra emeltetése legbuzgóbb pártolóinak, keresztül 
Batthyáni Ádámon, ki 1. Leopold s III. Károly alatt tábornoki 
botot viselt, és Szavójai Eugen herczegnek is meghitt barátja 
volt; — keresztül Batthyáni Lajoson, Károlyon és Józsefen, 
kik mind a hárman Mária Terézia alatt, — az első mint kan- 
czellár s utóbb nádor, a második mint tábornok és ÍI. József 
nevelője, a harmadik mint esztergami érsekprimás és bibor- 
nok, fénylének ; — keresztül az újabb korban élt nemzetség- 
tagokon, — mindnyájan ha nem több, bizonyára nem keve- 
sebb szolgálatot tettek a királyi háznak, mint hazájoknak. 
Ezen érdemek indították a fejedelmi házat arra, hogy a nem- 
zetség idősb ágát herczegi rangra emelje. 

Lajos a grófi ágból 1809-ben született. Atyja korán elhal- 
ván, a gondatlan anya igen elhanyaglá a gyermek s ifju ne- 
velését, kit, hogy maga szeszélyeinek élhessen, egy bécsi 
magán növeldébe küldött. A roszul vezérlett, heves vérű ifju 
hamar megunta a száraz tanulmányokat, s mielőtt azokat 
bevégezte volna, 18 éves korában katonai pályára lépett. Az 
osztrák tiszti kar akkoron, a hosszu békeidőben nem oly tes- 
tület volt, mely a kebelébe lépő ifjaknak bár mire nézve is 
komolyabb irányt adhatott volna. Egy pajzán, hiú, kéjvadászó 
szellem, melyet tivornyák, szerelmi kalandok, a polgári rend 
megvetésével s tényleges sértésével járó kihágások, hiuság, 
fényüzés, játék s a henye élet csaknem minden egyéb hibái 
jellemzének, volt e testület kirívó sajátsága. A gazdagabb 
családok azon fiai, kik e tiszti testületbe heves vérrel ke- 
vesebb lelki erőt s életbölcseséget és több könnyelműséget 
hoztak, rövid idő alatt jobbára mind vagyoni, mind erkölcsi, 
sokan egészségi tekintetben is, tönkre jutottak. Egy ideig 
Batthyáni is uszott az árral: játszott, fénytűzött, pazarlott. 
De, szerencsére, sokkal tartalomdúsabb volt erkölcsi ter- 
mészete, s minden -elhanyagoltsága mellett komolyabb az 
erőteljes lélek iránya, mintsem hogy annak e sivár élet hu- 
zamosabban kielégítést adhatott volna. Nem egész három év 
mulva, melyek alatt — mint katonává lettekor anyjának igérte 
volt, a magánlag végzett törvénytudományi folyamból is vizs- 
gálat alá vetette magát, odahagyta a katonai pályát, s jószá- 
gaira vonult. Érezvén, hogy lelke ösztöneit csak komolyabb 
s nemesebb foglalkodás elégítheti ki, több évig részint meg- 
rendült vagyoni állapota rendezésének, részint parlagon ha- 
gyott szelleme kimüvelésének szentelte idejét s nem közön- 
séges tehetségeit. 

A magyar főrendű születésénél fogva birván a törvény- 
hozásbani részesülés jogával, igen természetes volt, hogy 
készületeit különösen a politikai pályára irányozta, mely 
előtte önként nyitva állott. Erre vonták őt természeti hajla- 
mai, erre ösztönzé a hazafiság, mely a komolyabb életirány- 

nyal mind elevenebbé lett romlatlan lelkében. Tanulmányait 
azonban nem egyedül könyvekből folytatta ; az élet iskolájába 
is be-belépett , ismételve beutazta Svájczot , Német-, Olasz-, 
Franczia- és Angolországot, megjárta a keletet is; és élénk, 
vizsga szelleme mindenütt gazdag tapasztalatkincset gyűjtött 
magának. Az újabb európai alkotmányosság elvei, melyek 
lelkében részint tanulmányai, részint a nyugoti világban 
szerzett tapasztalatai folytában erős gyökereket vertek , egy- 
szersmind mély ellenszenvet ébresztettek benne azon félig 


. bevallott, félig gondosan rejtegetett kényuralomra törekvő, 


akadékos, minden vidorabb életfejleményt gátló vagy épen 
előlő, fonák politika ellen, melyet hazájában a hatalom kö- 
vetett. Azon erős nemzeti s kifejlett politikai élet, a míveltség 
és jóllét azon magas foka, melyet az általa beutazott nyugoti 
népek közt talált, oly eszményképeket fejtett ki hazájára nézve 
is lelkében, melyeket hazaszeretettől áthatott, puszta ábrán- 
dozással ki nem elégíthető, praktikus irányu , erőteljes szel- 
leme mindinkább valósítani is sóvárgott. Ingerlé őt fellépni 
a nyilvános pályán a példa is, melyet Széchenyi és Wesselényi 
működése nyujtott. Látta abból, mennyit képes egy nemzet 
politikai és socialis fejlődésére hatni egy magános hazafi is, 
ha szándékai tiszták, törekvései ernyedetlenek. De épen Szé- 
chenyi példája mutatá neki azt is, hogy bármily fordulatot 
teremt is elő a nemzet gondolkodásában, vágyaiban s irányá- 
ban a buzgó s értelmes hazafiui törekvés: gyorsabb sükert 
ezen irány s e vágyak valósulása tekintetében csak ugy arat- 
hat az egyes hazafi, ha a kifejlődést gátoló kormány ellené- 
ben a hason elvű hazafiak szorosabb egyesülésében keres 
ellensúlyt. Ő hibáztatá Széchenyit, hogy eleddig nem alakított 
szorosan összetartó pártot, azon czélok valósitására, melyek- 
nek kivánatát kezdeményezése , izgatásai által a nemzetben 
felébresztette s oly szélesen elterjesztette. De politikai elvei- 
ben sem osztozott teljesen. Széchenyi, mint tudjuk, reformi 
törekvéseit a maga logikai egymásutánjábanə mindenek előtt 
anyagi javitásokra irányozta, ezekre óhajtván alapítani a poli- 

tikai átalakulást; a nemzet közjogi viszonyaihoz , bár azok- 
kal ő sem volt megelégedve, nyúlni egyelőre nem volt bátor- 
sága, $ még a magánjog körében is csak azon átalakitást 
szorgalmazá, mi utját készitette elő az anyagi kifejlésnek. Ő 
csak ezen anyagi s társadalmi kifejlődés, erő és gazdagság 
erkölcsi súlvától várta az alkotmányosság és független nem- 
zetiség elveinek fokonkénti kifejlését s biztosítását. Batthyáni 
elfogadta ugyan Széchenyi valamennyi reformterveit, s nem 
kevesbbé óhajtá ő is az anyagi s társadalmi haladást; de ezen 
felül ő az alkotmányos szabadságot s nemzeti függetlenséget 
is, — mik eddig csak törvényeinkben léteztek , de az ellen- 
séges osztrák kormányrendszer által gyakorlatban oly szűk 
korlátok közé szoríttattak, valóságos ténynyé kivánta fejlesz- 
teni; az anyagi érdekek felvirágzását ő a politikai jogok és 
szabadság árán megvásárolni egyátaljában nem volt hajlandó, 
s e tekintetben inkább Wesselényi elveihez szított. Mennyit 
vett fel magába már ez időben a demokratia elveiből, bizony- 
talan; ez iránti nézeteivel a következő években utóbb lesz 
alkalmunk megismerkedni. Annyi kétségtelen, hogy ő poli- 
tikai pályája első korszakában is fő elvei közé számitotta a 
szabad földet és szabad polgárt, a nélkül talán, hogy a rendi 
fokozaton változtatni kivánt volna, mire egyelőre még ugy 
sém volt kilátás. Arisztokratiai születése, szokásai s társal- 
gási köre aligha engedte ugyan őt már ekkor annyira emel- 
kedni, hogy a teljes politikai egyenlőséget eleitől fogva fel- 
vette volna hiszekegyébe ; a törvény előtti egyenlőséget mind- 
azáltal, bizonyos politikai rangfokozat mellett, azonnal mihelyt 
lehet, valósítani óhajtotta. Egyébiránt, ha valamiben, ugy 
bizonyára e tekintetben, változtak idővel elvei, nézetei. Első 
fellépte korában ő még fiatal, alig 30 éves, nemcsak önmaga 
nem volt teljesen kifejlett államférfiu, minőnek őt 1848-ban 
látandjuk; hanem még a nemzetben sem forrták ki eléggé 
magokat a politikai irányok ; — mi kivált a demokratiai elvek 
tekintetében kétségtelen. Elutasíthatlannak látszék ugyan már 
a kor azon igénye, hogy az arisztokratia kizárólagos kivált- 

1839. — ságai megszűnjenek, s még inkább, hogy annak politikai jo- 
gai a többi osztályokra is kiterjesztessenek; minél fogva az 
alkotmány sánczaiba valamennyi osztály bevétessék, s köztök 
ekként érdekegység eszközöltetvén, a nemzet egy tömör testté 
egyesüljön. De a rendiség tágasabb kifejtésén s igazságosabb 
elvekre alapitásán túl ez időben, midőn a reformot még egye- 
dül a nemesség alkothatta, s a törvényhozásban a városi pol- 
gárság sem birt kellő befolyással, a demokratiai jogegyenlőség 
felé igen keveseknek terjedt ki gondolata. Azért Batthyániban 
sem lehet egyéni szűkkeblűségnek tekinteni, ha elvei a po- 
litikai szabadságról ez időben még nem voltak azonosak a 
franczia szabásu demokratiával. 

Íly elvekkel s azon elhatározott szándokkal jelent ő meg 
az országgyűlésen, hogy a nemzeti haladás ügyét egy erős 
főrendi ellenzéki párt megalakítása által előbbre mozdítsa. 
Barátaival s különösen gróf Szapáry Sándorral ez iránt már 
a gyülés előtt is sokat tanácskozott; és bár a különben nagy 
tehetségű, de önző Szapáry, midőn a dolog kenyérszegésre 
került, nem maradt hű adott szavához: Batthyáninak e párt- 
szervezés első gondja lett főrendű társai gyülekezetében. E 

A főrendi el- végre elvrokonaival mindjárt megérkezte után több értekez- 

lenaéy serve- leteket tartott; s azon átalános elveken kivül, melyeken az 
egész országos ellenzéki párt alapult, a főrendi ellenzéknek 
különösen a következő kiindulási pontokat ajánlá egy beszé- 
dében kitűzetni : 

c Tervünkben, ugymond, három fő kérdés fordul elő, t. i.: 
mi a mi czélunk; miért tűztük ki azt magunknak; és mi mó- 
don érhetjük el azt? 

c Tekintetbe vévén, hogy hazánkban minden lehető jót 
csak ugy lehet előmozdítani, ha a politikai hatalom is ott 
összpontosittatik, hol a vagyon és értelmiség legnagyobb sů- 
lya létezik összpontosítva ; ezen középpontnak pedig a mág- 
nási rendet tekintvén: e rendnek mind parlamentaris, mind 
extraparlamentaris túlsúlyát tűztük ki czélunknak. E túl- 

súlynak elérésére a következő módokat tartom leghatéko- 1839. 


nyabbaknak, hogy: 

c1. Elismervén a megérdemlett népszerűség szükségét, azt 
ápolgassuk. 

c 2. Elismervén számunk csekélységét, azt mennél több 
független mágnások felszólítása által szaporítsuk. 

«3. Minthogy e czélunkat csak egy értelemben és irány- 
ban dolgozva érhetjük el: bizonyos kérdéseket a diétán kivül 
is, a vármegyék gyülésein, előre meghatározandó szellemben 
iparkodjunk eldönteni. 

c 4. Elismervén, hogy minden tartós befolyásnak legerő- 
sebb támasza a hasznosság: tehetségünk és módunk szerint 
azon legyünk, hogy vármegyéinkben többféle hasznos inté- 
zetek létesítését vagy igazgatását nekünk köszönhesse a kö- 
zönség. 

c 5. Elismervén, hogy csak folytonos fáradozásunknak és 
egyetértésünknek remélhetjük sükerét: előre ki fogjuk dol- 
gozni a diétán keresztülviendő fő kérdéseket ; azoknak bizto- 
sitására pedig ezentúl mind a választandó követek lajstromát, 
mind az adandó utasítások javaslatát előre szerkesztendjük. 

«6. Azon elvből indulván ki, hogy személyes érdekeit a 
közjónak alávetni mindenki tartozik, azt igérjük viszont, hogy 
ezen jót eredményező egyesületnek fentartása kedvéért magán 
viszonyainkban is, a lehető legnagyobb engedékenységgel fo- 
gunk egymás iránt viseltetni. 

A párt működéseiben továbbá a következőket inditványozá 
elfogadtatni irányadó elvekül : 

«1. A mágnási rendnek óhajtandó túlsúlyát nem tekin- 
tendjük iparkodásaink végczéljául, hanem csak szükséges 
eszközül minden rend, minden vallás, minden vélemény fel- 
szabaditására. : 

«2. A politikai jogok, minden személyes kiváltságok las- 
sanként történendő eltörlésével, azontúl bizonyos census ará- 
nyában gyakoroltassanak. 

«3. A birtok és vagyon szigorú tiszteletének fentartásával, 


1839. 


574 Negyedik könyv. V. Ferdinánd első kormányévei. 


a polgári társaság jövedelmeinek legczélszerűbb felosztása a 
törvényhozás feladata. 

«4. Tagadván azon balitéletet, hogy nem minden ember- 
nek való a tudomány, a világot még a czigány gunyhójába 
is be akarjuk vinni. 

«5. A kereskedés teljes szabadságát pártolván, hazánkat 


. minden közbenső határvámtól felmenteni kivánjuk, ha mind- 


járt bizonyos kárpótlási adó által kellene is azt megváltanunk. 

«6. A hitel kedvéért mind az aviticitás, mind a fiskalitás, 
mind a hitbizományok eltörlését sürgetni fogjuk. 

c 7. A külfölddel szemközt csak a lehető legszélesebb alap 
erősbítheti nemzetiségünket; minthogy pedig ezen alap nem 
a nyelveknek, vallásoknak vagy politikai nézeteknek kénysze- 
rített összeforrasztása által, hanem csak egy mindeneket egy- 
formán védő és boldogító alkotmányhoz való ragaszkodás által 
gyarapodhatik: azon leszünk, hogy minden rend és vallás 
igazságos arányban képviseltessék az ország és megyei köz- 
gyűléseken. 

c 8. Minden hazafiuságnak rákfenéje a vesztegetés: hogy 
ennek díjai mennél kevesbbé kecsegtetők legyenek, ügyekezni 
fogunk, hogy az apostasia, a hitehagyás, a magán életben is 
bűnhesztessék. 

«9. A hazaszeretet felgerjesztésére minden veszélyeztetett 
nemzetnél hathatós eszköznek tapasztaltatott a nőnem ösz- 
tönzése: hogy ez nálunk is mennél elébb fogja fel e dicső 
szerepet, iparkodni fogunk. ") 


') Mily éles tapintattal választotta meg ezen eszközt Batthyáni Lajos, 
fényesen igazolva lőn saját nejében, született Zichy Antoniában s ennek 


. Karolina hugában, Károlyi Györgynében. E lelkes testvérpár, nemöknek 


testileg is, lelkileg is díszei, mikép e mozgalmas évek alatt nagy népszerű- 
séggel tiszteltettek meg, s nevők hódolat és közbecsülés tárgya lett; ugy 
a nemzet történelmében is hálás emlékezetre érdemesítették magokat. 
Mágnás hölgyeink körében, melyet koszorús nemzeti költőnk, Vörösmarty 
Mihály c Az elhagyott anya s czimű költeményében oly szívrázó fájdalom- 
mal vádol, hogy ca márványkebel átka van rajta», elnémetesedése s a 
nemzeti érzelem hiánya miatt, — e két testvérhölgy dicső példája törte 


baze To. T "o 0O 

c 10. Minden remélhető jobblétnek föltétele a gyermekek 
jobb nevelése: azon kell tehát lennünk, hogy ezek ugy ne- 
veltessenek, miszerint főképen politikai feladatuknak meg- 
felelni képesek is, hajlandók is legyenek.» 

Ezen elveket Batthyáni Lajos első inditványként terjeszté 
elvrokonai elébe ; s körülbelől ezek alapján alakult meg aztán 
a főrendi ellenzék. Batthyáni tulajdonképen csak a czélt, a 
párt megalakitását szorgalmazá azon tűzzel s állhatatos ki- 
tartással, mely jellemének sajátja volt, a nélkül hogy abban 
a vezéri szerepet is igényelte volna. Az ügy, melynek mul- 
hatlan szükségét érzé, s nem személyes érdek, dicsvágy és 
hiuság ösztönzé őt erőkifejtésre. Olynemű volt azonban egyé- 
nisége, hogy őt, mihelyt fellépett, minden elvrokon önként 


. elismerte pártvezérnek, bár eddigelé a nyilvánosság semmi 


nemében nem tűnt fel s egészen ismeretlen volt a nemzet 
előtt. Volt kétségkívül a szabadelvű főrendűek körében egy- 
némely egyéniség, ki nálánál fényesebb szónoki tehetséggel, 
a hazai ügyek kimerítőbb ismeretével birt; de nem volt senki, 
ki őt azon tulajdonságokban, melyek egy pártvezérben szük- 
ségesek, megközelítette volna. Azon előkészítő tanácskozmá- 
nyokban, melyeket elvrokonai részint a pártszervezés, részint 


meg az utat, hogy hideg közönyükből a közügyek iránt érdekeltségre, 
nemzeties érzelmekre s erényekre ébredjenek. Lelkesen fogván fel hiva- 
tásukat , mely nekik , mint oly jeles férfiak nejeinek kitűzve volt, s meg- 
gyõződvén , hogy főnemességünkben a nemzeti érzelem mind addig nem 
verhet mélyebb gyökereket , mig a társalgásban idegen nyelv és szellem, 
minden honi iránt pedig közönyösség uralkodik : ők valának az elsők, kik 
teremeikben a nemzeti nyelvet, társalgásukban a nemzeti szellemet diva- 
tossá tették. Élére álltak több honias irányu kezdeménynek , s a haza- 
szeretetben férjeikkel s egymással vetélkedve, buzogtak a közérdekek 
ápolásában. S a szép példa hamar átalános követésre talált. A nagyuri 
teremekből majdnem egy század óta száműzött honi nyelv bájosan kezd 
vala hangzani a szép ajkakról ; a társalgás honias színezetet nyert; a köz- 
vigalmakban a nemzeti zene, táncz és viselet már ezen országgyűlés foly- 
tában uralkodóvá lett. És mind ezek szemléleténél a hazafiui kebel, egy 
szebb jövő álmaiba merúlve, áldást rebegett a lelkes két testvérhölgy 
nevére. 

az országgyűlésen követendő irány meghatározása végett, az 
alsó házi ellenzék előkelőbb tagjaival vegyesen tartottak, azon- 
nal mindenki figyelmét magára vonta azon helyes itéletű, 
hatalmas szellem, következetes gondolkodásmód, s kivált azon 
ingadozást nem ismerő határozottság, azon erőteljes, szilárd, 
vaskitartásu jellem, mik aztán egyéniségében utóbb annyiszor 
s oly fényesen nyilatkoztak, s őt a pártvezérletre oly kiválólag 
képesítették. Nem tartozott ő a lángész azon neméhez, mely 
a phantasia játékával s meglepő képeivel ragad el, az elme 
szikrázó ötleteivel szemet kápráztat: a genius benne külö- 
nösen a sebes felfogás, beható, éles ész, mély értelem által 
nyilatkozék, melynek combináló tehetsége a tárgyat mindig 
tövén, a kérdést lényegén ragadva meg, szintoly könnyűséggel 
fejté meg a bonyolódott csomót, mutatta ki a dialektika álér- 
veit; mint a minő biztossággal állította fel a maga nézeteit 
s terveit, jelölte ki a czélra vezető eszközöket. Elveiben ő soha 
sem ingadozott. Világos felfogása az elválasztó utaknál egy per- 
czig sem tétovázott, s gyorsan határozta el magát a teendő lépés- 


re, melynek megválasztásában őt ritka államférfiui tapintat ve- 


zérlé. Mit pedig beható értelme egyszer helyesnek, igaznak itélt, 
ahhoz vasjelleme rendíthetlen szilárdsággal ragaszkodék. Azon 
mély, erőteljes, aczélozott természetek egyike volt ő, melyek 
a mit kezdenek, a lélek egész szenvedélyével fogják át s ma- 
kacs kitartással hajtják végre, nem rettenve vissza semmitől, 
mig értelmök, meggyőződésők a cselekvést helyesli. 

E politikai bátorság, ezen kitartó, erős akarat, melvhez 
még azon tulajdon is járula, hogy pártja fegyelmezésében 
ritka ügyességet s tevékenységet fejtett ki, különösen képesíték 
őt a vezérlelre. Mig az ellenzék zászlaját a felső házban ő 
lobogtatá, alig adta a főrendi ellenzék példáját, hogy vala- 
mely párttag az előleges határozattól eltérőleg szavazott volna. 
Csak egyszer kisérté ezt meg Eötvős József a vallási kérdés- 
ben; de baja eléggé meg is gyűlt miatta. De nem csak össze- 
tartani tudta ő a különben oly nehezen fegyelmezhető pártot : 
fáradhatlan volt az ő buzgalma pártja gyarapitásában és mind 

annak végrehajtásában is, mit annak érdeke egyébként igé- 
nyelt. Nagy részben az ő érdeméül róvandó fel, hogy a fő- 
rendi ellenzék mindjárt kezdetben oly tekintélyes állást fog- 
lalt el s egyre növekedett számában és erkölcsi erejében. 
Batthyáni különben nem tartozott azon szép s elragadó szó- 
nokok közé, kik a szív hurjait rezgésbe, hullámzásba hozzák, 
szenvedélyeket keltenek s a lelkesedés mámorát terjesztik át 
hallgatóikra: erre mind szellemének a phantasia, mind or- 
ganumának a kellem és erő, mind a nyelv kezelésének köny- 
nyüsége hiányzott. De büszkébb is volt jelleme, mintsem 
hogy a tapsvihart hajhászni valaha kedve támadt volna. A 
népszerűséget becsülte ugyan, mint az általa képviselt s pár- 
tolt ügy diadalának eszközét; de czél gyanánt, személyes 
tekintetből soha sem bálványozta azt; s politikai pályája ké- 
sőbbi szakában nem egyszer bizonyította be, hogy elég er- 
kölcsi ereje 8 bátorsága volt valamint fölfelé kimondani a 
kellemetlen igazat, ugy lefelé is daczolni a véleménynyel, 
mely, bár népszerű volt, de meggyőződésével ellenkezett. E 
bálványnak ő soha sem áldozott elveivel, keble jobb meggyő- 
ződéseivel. 

A főrendi ellenzék majdnem kizárólag független regalis- 
tákból állott; a királyi tisztviselők s a püspökök hivatalosan 


a kormány s conservativpárt zászlói alá lévén sorakozva. Még 


a főispánok közől is csak egyet számíthatni szorosan véve az 
ellenzékhez, PerényiZsigmond ugocsai főispánt; ki miután 
néhány elébbi országgyűlésen az alsó táhla szabadelvű követei 
közt foglalt volt helyet, most a főrendeknél, pártjának, mint 
a közügyekben jártas, higgadt, fontoló értelmiség, kellemdús 
szónok, legkitünőbb s tekintélyesebb egyéniségeihez tartozott. 
Az ellenzékiek első sorában állott ezen gyülésen még Szé- 
chenyi István is, a reformok e nagy hatásu megindítója. Ag- 
godalommal kezdé azonban már koronként észrevenni, hogy 
maholnap neki is nyakára nő az ellenzék. Színváltozása azon- 
ban még nem vala észlelhető. Az ifjabbak közől, kik jelenleg 
először vettek részt a törvényhozásban, s Batthyánival a párt 

megalakitásában közremunkáltak , különösen Eötvös József 
és Teleki László, utóbb is fontos szerepeket játszandók, vonták 
magokra a köz figyelmet. 

Mind a ketten, bár jellemökre nézve igen különbözők, azon 
fényes egyéniségek közé tartoznak, melyekre a genius fél- 
reismerhetlenül reányomta a maga bélyegét. Eötvöst, ki már 
kora ifjuságában fellépett vala az irodalom mezején, most, 
ezen országgyűlés megnyíiltakor, bár még alig haladta meg 
életének 26-dik évét, leggenialisabb irói egyikének ismerte s 
ünnepelte a nemzet. c Véleménye a fogház javitás ügyében; 
és a «Carthausi» czimű regényes költemény, melyek elseje 
külön röpiratként, másodika a «Budapesti Árvizkönyv: kö- 
teteiben jelent meg, egy tündöklő lángész szüleményei. A 
«Carthausi», mely a külföldön is élénk figyelmet ébresztett 
és sok magasztalást szerzett neki, Byroni szellemet túntet 
fel előttünk. A phantasia renkivüli gazdagsága mellett oly 
fellengző világnézetet fejteget, oly dús a meglepő s mindig 
helyes, mindig való reflexiokban, hogy szinte nehéz megha- 
tározni, mi nagyobb az iróban : a költő-e, vagy a philosoph?" 
A jelen országgyűlés őt egy új oldalról, mint mélyen taglaló, 
meglepő fordulatokban s találó hasonlatokban dús, nem any- 
nyira a szenvedély heve által elragadó, mint az előadás szép- 
sége, képeinek költői varázsa által igéző szónokot tüntette 
fel. De még többször találkozandunk e kitünő egyéniséggel. 

Teleki László jellemével is jobb alkalmunk lesz alább az 


') E remek művet alig jellemezheti találóbban a műitészet, mint Pap 
Endre következő versei, melyeket csak azért közlünk, mivel egyszersmind 
az iró egyéniségét híven festik : 

Bánatnak könyve, kár, hogy nem regény ; 
De nincsen benne egy szó költemény. 

Ez századunknak életirása, 

A társadalom jajkiáltása, 

Nagy miveltségünk kétségbeesése. 

Itt van korunknak egész szenvedése, 
Melynek számára nincsen boldogság, 

Mert fáj nekünk a fenálló világ. 





Harmadik fejezet. Kibékülés az 18*/,,-ki országgyűlésen. 579 


események pillanatában részletesebben megismerkednünk. 
Itt csak röviden említjük őt, mint a főrendi ellenzék egyik 
legbátrabb, legelhatározottabb előharczosát, kit ingerlékeny 
heves vére soha sem hagyott kimaradni a párttusákból. Be- 
szédeit, melyek rögtönözve többnyire jobban sikerültek, mint 
midőn a szólásra előleg készüle, általában mély felfogás, sebes 
ész, éles logika jellemzé. Dialektikája senkinek sem volt erő- 
sebb az övénél a főrendek közt. Lényegileg polemiai szellem, 
a vitatásba rendesen csak akkor elegyedett, midőn az ellenzék 
véleménye a conservativek által megtámadtatott ; és ilyenkor 
sajátságai közé tartozék különösen, hogy midőn ellenfele ál- 
litásait, érveit, mint szokása volt, élesen bonczolgatá, annak 
véleményét oly ügyesen tudta élére állítani, szélsőségre ve- 
zetni, hogy az rendesen képtelenséggé vált az ő taglaló kése 
alatt. Az éles, csipős szóharcz őt több ízben véres párbajokba 
bonyolítá; ő azonban ott is bátran kiállott a mezőre; minek 
aztán az lett következménye, hogy ellenfelei igen óvakodtak 
vele összekötni, kinek a lovagiasságról, sérelemről, becsü- 
letról oly kényes fogalmai voltak. 

A főrendi ellenzéknek, mely mindjárt eleinte körülbelől 
harminczöt tagból áll vala, gyors megalapultát és szoros ösz- 
szetartását igen elősegítette az «Ellenzéki Kaszino», melyet 
Batthyáni néhányad magával épen e czélból alkotott. Kebelébe 
fogadott e társalgási kör minden elvrokont, ugy a követi, 
mint a főrendi karból; minél fogva az a két házbeli ellen- 
zéket szorosabban egybeolvasztotta, s tanácskozmányi helyül 
is szolgált az egyetértés eszközlésére. Ezen egyesület kebe- 
léből a politikai rokon- és ellenszenvek mind inkább átter- 
jediek az országgyűlési közönség egész társalgási életébe ; 
még a nővilág is két táborra szakadt, melyek aztán teremeikbe 
s vigalmaikba is átvitték a politikai színezetet. A nők beavat- 
kozása a politikai élet kérdéseibe természetesen nem kissé 
nevelte a harcz szenvedélyességét. A nők, kik a számukra 
nyitva álló külön karzaton az üléseket szorgalmasan látoga- 
ták, a szavazások ellenőrzésében nem voltak hanyagabbak, 

1839. _ mint magok a pártvezérek. De ha ennél fogva néha szemére 
lehetett is lobbantani az ellenz ki pártiaknak, hogy nyert 
szavazataik egynémelyikét asszonyaik igéző szemeinek köszön- 
hették : szintoly méltán lehetett vádolni a kormány pártját, - 
hogy némely szavazatát lélekvásárlás által pénzen szerezte. 
Ezen országgyűlés folytában ugyanis szokásba jött vala, mi 
aztán később még nagyobb mértékben gyakoroltaték, hogy 
a kormány némely kérdésben, midőn a rendek táblájának 
igen nagy ellenzéki többségét a főrendi ház conservativ több- 
ségének nagysága által akarta ellensúlyozni; vagy attól tart- 
hatott, hogy a főispánok függetlenebb s e miatt a két párt 
közt hullámzó töredéke, netalán az ellenzékkel szavazván, a 
kormánypárt többsége kétessé válik, — a kormány, mondom, 
a vitatás idejére több oly, vidéken lakó szegény regalistát 
csõditett be s látott el napdijjal, kik vagyontalanságuk miatt 
állandólag nem voltak jelen a törvényhozás székhelyén. A 
boszus közönség ezeket «öt forintos mágnásoknako nevezte el. 

A királyi elő- Ą pártoknak e szervezkedési készületei közt megérkezett 
adások. junius 6-ka, az országgyülés ünnepélyes megnyitásának napja, 
mit V. Ferdinánd király személyesen hajtott végre. A kir. 
előadások három tárgyat foglaltak magokban: újonczállitást 
a nem sokára elbocsátandó, kiszolgált magyar ezredbeliek 
pótlásául; a katonaság élelmezésének s beszállásolásának 
czélszerűbb szervezését; és a Duna szabályozását, mit a mult 

év pusztító áradásai égető szükséggé tettek. 

A korona ezen inditványai ellen senkinek sem volt, nem 
lehetett kifogása; a két utósó pontot a nemzet maga is elin- 
tézve óhajtá látni. A mult évek alatt mindazáltal sokkal fáj- 
dalmasabb sérelmeket szenvedett a nemzet, mintsem hogy az 
ellenzéki párt most ezeket hallgatással tűrve, mindjárt haj- 
landó lett volna tárgyalás alá fogni a királyi előadásokat. 
Magok az utasítások legtöbbjei is kötelességökké tették a 
követeknek, e sérelmek orvoslását szorgalmazniok minden 
egyéb előtt. E sérelmek közt legsajgóbb volt az, mely a 
szabad szó miatt történt elitéltetések által a szólásszabadságon 

ejtetett; s mely az elébbi országgyűlésen az erdélyi részek 1839. 
visszacsatolását megrendelő 21-dik t. czikk végrehajtásának 
elmulasztásából származott. Szentkirályi Móricz, Pest megye A Ráday-ügy; 
követe pedig már a junius 8-kai kerületi ülésen egy új nagy """ "relem. 
fontosságu sérelmet jelentett be a rendeknek, mely a követ- 
választási szabadságon s képviseleti függetlenségen ejtetett az 
által, hogy megyéjének másik követe, gróf Ráday Gedeon, 
mint közkereset alatt álló egyéniség, a megjelenéstől a kor- 
mány által eltiltatott. Kéré a rendeket, fordítanák figyel- 
möket mindenek előtt az országgyűlés kiegészítésének kér- 
désére; mert oly esetben, midőn a megye által szabadon 
választott követ a megjelenéstől a kormány által eltiltatik, az 
országgyűlés csonka lévén, törvényesen nem munkálkodhatik. 
A rendek egész súlyában érezék e sérelem fontosságát, mely 
a szabad követválasztási jogot s képviseleti függetlenséget 
veszélyezteté; s azonnal végzésül mondák ki: hogy mig e 
sérelem a kormány által tényleg nem orvosoltatik, s mig a 
mult országgyűlésen felterjesztett előleges sérelmekre, vala- 
mint azokra is, melyek a nyilvánosságot és szólás szabad- 
ságát illetik, a kormánytól kielégítő válasz nem érkezik, ad- 
dig sem a királyi előadásokról, sem más tárgyról nem fognak 
felterjesztést tenni a kormányhoz. E végzéssel az országgyű- 
lésnek iránya lőn elhatározva, 

A királyi személynök, Szerencsy István, ki a házban el- 
nökösködék, a legközelebbi országos ülésben minden erejét 
megfeszíté, hogy e végzést eltörűltetvén, a kir. előadásokat 
fogadtassa el a tanácskozások első tárgyául. Fejtegeté ezek 
nagy fontosságát, s belőlðk a nemzetre származó hasznokat; 
említé a bizodalmat, melyet a kormány méltán igényelhet a 
nemzettől ; előadá, hogy csak engedékenység, mérséklet s a 
kormány kivánatainak teljesítése következtében lehet remélni 
a politikai foglyok szabadon bocsáttatását. De ilyféle érvek 
nem hogy csilapították volna, hanem még inkább szítogaták 
a tűzet. Keserű kikelések hallatának a kormány ellen, hogy 
miután a kényuralom érdekében több hazafit törvénytelenül 

elitéltetett, másokat alap nélkül kereset alá fogatott, már a 
képviseleti függetlenséget is veszélylyel fenvegeti. Deák pedig 
nagy hatásu beszédében ünnepélyesen kijelenté: hogy cbár 
senki keble nem vérezhet inkább, mint az övé, ha visszate- 
kint a legközelebb történtekre ; de kötelességének érzi, keble 
fájdalmát a közérdeknek, a haza boldogságának feláldoznia, 
s biztosítást szereznie küldői s a haza számára a képviselet 
függetlensége iránt. A baráti érzelem feláldozásával is kinyi- 
latkoztatja tehát, hogy mig e nemzeti sérelem orvosolva nem 
lesz, addig az ellenzék semmi más tárgyba nem avatkoz- 
hatik.» 

Két napig folyt a heves tusa a kérdés felett: vajjon a ke- 
rületi ülés értelmében a pesti sérelem terjesztessék-e fel min- 
denek előtt; vagy a kir. előadásokkal kezdessék meg a tanács- 
kozás? A kir. személynök számtalanszor felszólalt, hol ama 
kerületi végzést ostromolva, hol a kir. előadások tárgyalásá- 
nak szükségét fejtegetve. Erőködéseiben minden módon tá- 
mogaták őt a conservativ párti követek is; de mind hasztalan. 
Az elnök végre is kénytelen lőn kimondani a határozatot: 
hogy mindenek előtt a pesti sérelem tárgyában intéztessék 
felirat a kormányhoz; ez után pedig a szólás szabadságán 
ejtett sérelmek, továbbá az erdélvi részek visszakapcsolásának 
elmulasztásából eredt sérelem, s végre az 1836-ki előleges 
sérelmek terjesztessenek fel a királyhoz; s mig ezek nem or- 
vosoltatnak, a rendek mindaddig semmi más tárgyat nem 
fognak felküldeni a kormányhoz. 

A felirati javaslat, mely ezután a pesti sérelem tárgyában 
a főrendekhez átküldetett, ott is nem kevesbbé heves vitákat 
idézett elő. Az ellenzék bátran megkezdé a tusát; de a con- 
servativ párti nagy többség Dessewffy Aurél fényes szónoklata 
által indíttatva, nem engedte tanácskozás alá vétetni a feli- 
ratot s azt oly válaszszal utasítá vissza, hogy miután az 1790-ki 
13-dik t. cz. rendelete szerint mindenek előtt a kir. előadások 
tárgyalandók : azokat haladék nélkül felvétetni kivánják. 

A magyarázat, melyet a főrendek az említett törvény ér- 

telméről adtak, nem kevesebb ingerültséget, mint aggodalmat 
ébresztett az ellenzékben ; mert a nehézség, melyet a főrendek 
e magyarázat által a tárgyalások sorozatára nézve előgördí- 
tettek, következményeiben szintoly veszélyesnek látszék, mint 
maga a kormány által okozott sérelem. Ezen értelmezés sze- 
rint a kormánynak mindig hatalmában állott volna az ország- 
gyülést, a kir. előadások tárgyalása után azonnal berekesz- 
teni a nélkül, hogy a nemzetnek csak időt is engedne, fel- 
terjeszteni a maga panaszait s kivánatait. Így ama törvény 
rendeletének másik része, mely szerint a sérelmek is minden 
országgyűlésen orvoslandók, tényleg megsemmisíttetnék s a 
törvényhozó kar oly testületté válnék, mely csak azért hívatik 
össze, hogy a fejedelem parancsait átvegye s azokból törvényt 
alkosson ; nem pedig hogy szabadon tanácskozva, s fejedel- 
mével-ra törvényhozásban osztozva, munkálja a haza bodog- 
ságát. 

A rendi tábla ellenzéke tehát, szorosan emez alkotmányos 
elvből indulván ki, a tárgyat tüzetesen fejtegető erélyes üze- 
netben szorgalmazá a főrendeket, hogy a pesti sérelmet illető 
felirat minden egyebek előtt terjesztessék a király elébe. A 
főrendek többsége azonban az alsó házi határozat ama zára- 
dékának, hogy e sérelem orvoslata előtt semmi más tárgya- 
lásba nem ereszkedik, egy megtörhetlen daczot vetett elle-. 
nébe; melynél fogva e másod ízben sem akarta tanácskozás 
alá venni a felirati javaslatot. 

Ily módon, mindig egyenlő sükeretlenséggel, de egyszers- 
mind növekedő ingerültséggel, hat hétig váltá egymással 
üzeneteit a két tábla, midőn a mind keserűbbekké váló viták 
közt jul. 28-káról egy királyi leirat érkezett az ország ren- 
deihez; melyben ő felsége, a feliratot megelőzve, kijelenté, 
hogy ` a megyéket képviseletők függetlenségében korlátolni, s 
a szabad követválasztási jogot sérteni egyátaljában nem szán- 
dékozik. 

E fejedelmi kijelentés enyhítette ugyan nyugtató igérete 
által a rendek aggodalmait; de a pesti követ megjelenését 

tiltó rendeletet vissza nem vonván, a sérelmet még sem or- 
vosolta. A rendek többsége tehát, azon átalános kifejezések- 
ben szerkesztett királyi igéret által a nemzet jogait kellőleg 
biztosítva nem látván, azután sem szűnt vala meg sürgetni a 
főrendeket: vennék tárgyalásba a felirati javaslatot, s ne aka- 
dályoznák tovább a nemzet legsúlyosb sérelmeinek a király 
elébe terjesztését. Hogy mindazáltal a főrendeknek az enge- 
dékenységben jó példát adjanak, ugyanazon feliratban meg- 
kérendőnek határozták ő felségét: közölné az országgyűléssel 
azon adatokat, melyek az újonczok szükségének fölfedezését 
illetik, ugy szinte azon terveket s előmunkálatokat, melyek 
a Duna szabályozására vonatkoznak. 

Ezen eszélyes módosítás végre némi győzedelmet szerzett 
a rendek állhatatosságának. A főrendi többség, mely eddigelé 
oly ridegen kivánta vala minden más előtt tárgyallatni a ki- 
rályi előadásokat, maga is érezni kezdé, hogy ha az említett 
1790-ki 13-dik t. cz. felállított értelmezésétől el nem áll, el- 


. járása azon, minden alkotmányos kormányformának lényegét 


képező elvet támadja meg, mely szerint a törvényhozás ha- 
talma a fejedelem és nemzet közt meg van osztva. Érezni 
kezdék a főrendek, hogy ama törvénynek általok eddig vitatott 
érteménye azon következtetést vonja maga után: c hogy — 
mint egy beszédében Batthyáni Lajos mondá — az ország 
rendei minden diélán mulhatatlanul a királyi előadásokat 
kötelesek minden más előtt tárgyalni akkor is, ha a követek 
fele az országgyűlésre megjelenéstől erőszakosan eltiltatnék ; 
akkor is, ha a regalisták nagyobb része meg sem hivatnék; 
akkor is, ha a szabad szó csak erkölcsi erőnek, nem pedig 
törvényes szabadságnak lenne jele; akkor is, ha száz éves 
sérelmeink mindig hiában várnák messziásukat; akkor is, 
ha az országgyűlés a kir. előadások bevégzésével a király 
tanácsnokai által azonnal bezáratnék. » Elállván tehát ama 
törvény ily értelmezésétől, elvileg nem ellenzék tovább azon 
sérelmek és kivánatok előleges felterjesztését, melyek iránt 
a két tábla egymással megegyezend ; a pesti sérelmet érdeklő 

feliratot mindazáltal most $em fogadták el. A hosszu heves 
vitáknak téhát csak az lett az, egyébiránt nem jelentéktelen, 
éredménye, hogy a kormánypártnak amaz, annyi országgyű- 
léseken keresztül oly makacsul vitatott alkotmányellenes elve, 
mely szerint «minden diétán mindenek előtt a kir. előadások 
tárgyalandók, : valahára megdöntetett. A főrendek elismerték, 
hogy az 1790-ki 13-dik t. cz. helyes értelmezése szerint, a 
kölcsönösség és tanácskozási szabadság elvénél fogva jogában 
áll a nemzetnek, a kir. előadások előtt is tárgyalni s felterjesz- 
leni a maga sérelmeit. 

Az ellenzék azonnal fel is használta a kivívott nyereményt, 
s mindenek előtt a régtől fogva sürgetett, de soha sem or- 
vosolt alkotmánysérelmeket terjeszté egy feliratában a király 
elébe. Ugyanazon tárgyak valának ezek, melyeket már az 
elébbi országgyűlések történelmében, mint előleges sérelme- 
ket, említettünk, s melveknek főbbjei a következők: Erdély 
és Galiczia visszakapcsoltatása; a magánosok pénzbeli vi- 
szonyainak, a mennyiben azokat az 1811-ki államfináncz-bukás 
megzavarta volt, igazságos rendezése; a só árának, mint 
közvetett adónak, meghatározását illető nemzeti jog hely- 
reállitása; az egyházi javak törvénytelen megadóztatása; a 
katonai végvidék polgári állásának alkotmányos rendezése 
stb. De — említsük mindjárt itt — ezen alkolmmal sem lett 
sikeresebb a felterjesztés. A kormány arra csak az ország- 
gyülés végnapjaiban válaszolt; s válasza most sem volt ki- 
elégítő, az orvoslatot különféle ürügyek alatt most is meg- 
tagadván. 

A pesti sérelem azonban magára az ellenzékre nézve is 
mind nyomasztóbbá kezdett válni. Egy zsákutczává lett az, 
melyből nem nyílik kimenet, s szükségkép vissza kell térni. 
Egy részről a rendek ama határozata, hogy mig e sérelem 
orvosolva nem lesz, mind addig semmi más tárgyalásba nem 
ereszkedhetnek ; más részről a főrendek eltökéltsége, a föli- 
ratot e tárgyban keresztül nem bocsátani, teljesen lehetetlenné 
tette a megoldást. A rendek tehát, nehogy az országgyűlést 


A pesti sére- 
lem megszűn- 
tetése. 


586 Negyedik könyv. V. Ferdinánd első kormányévei. . 


1839. _e miatt minden eredményétől megfosztva lássák, középutat 
választának: Rádayt követségéről lemondásra birván, a sérel- 
met tényleg megszűntették. Midőn azonban az ellenzéki több- 
ség a követválasztás szabadságának további vitatásával fel- 
hagyott, egyszersmind ünnepélyes óvást tett a jövőre nézve 
ezen alkotmányos jognak törvénybe ütköző minden korlátozása 
ellen, s határozottan kijelentette: hogy a nemzetnek e szent 
és sérthetetlen jogára nézve a törvényekhez s törvényes gya- 

` korlathoz különösen az 183"/,-ki országgyűlésnek senki által 
kétségbe nem vont azon példájához, mely szerint Balogh Já- 
nos, bár hütlenségi perbe fogatott, Barsnak mégis követe 
maradt, szorosan ragaszkodik. 
Országgyűlési Mi alatt a pesti sérelem szőnyegen forog vala, a törvény- 
P  hozási nyilvánosság kérdése is élénken foglalkodtatá mind a 
két ház tagjait. Már a mult országgyűlés alatt is sokáig, de 
sükeretlenül sürgették a rendek egy országgyűlési hirlapnak 
megelőző vizsgálat nélküli kiadhatását. Jelenleg ismét közlének 
e tárgyban a főrendekkel egy törvényjavaslatot; melyet azon- 
ban ezek felterjeszteni most is vonakodtak, okul adván, hogy 
e tárgyat csak akkor lehetend eligazítani, midőn a sajtó kér- 
dése egész kiterjedésében fog tárgyaltatni. A rendek e tűzetes 
tárgyalásra is hajlandók voltak ugyan; de mig ez megtörtén- 
hetnék, addig is létesíteni kivánták az országgyűlési hirlapot. 
Hogy tehát ebben könnyebb szerrel czélt érhessenek, Bat- 
thyáni Lajosnak, a főrendi házban tett inditványa szerint, egye- 
lőre elégeltek egy oly hirlapot is, mely minden vitatkozó 
czikkek kizárásával, egyedül a nyilvánosan elmondottak hű 
előadására szorítkoznék. 

A rendi ház többsége ez értelemben meg is készité az üze- 
netet a főrendekhez. Midőn azonban ez üzenet jun. 24-kén 
az országos ülésben szőnyegre kerűlt, és Szerencsy kir. sze- 
mélynök, azt ostromolva, egyebek közt mondaná, hogy azt 
azért is mellőztetni kivánja, mivel belevág a számos törvények 
által ismert előleges censurába: egész vihar támadt a rendek 
házában. Többek közt Klauzál Gábor, Csongrád megyei követ, 

egy szintoly heves, mint alapos rögtönzésben megmutatván, 
hogy a most divatozó censurának a törvényekben semmi 
nyoma, — s annál fogva e jogot a nemzet magának tartotta 
fel —: az elnök amaz állítása ellen, mintha a censura tör- 
vényes volna, ünnepélyesen tiltakozik, s óvását a jegyzőkönyvbe 


is felvétetni kivánja. Feláll erre az egész ellenzéki többség, . 


s egy hangos cMindnyájan!: felkiáltással Klauzál óvását a 
ház végzésévé emeli. Hasztalan erőlködik aztán az elnök 
érvényt szerezni a maga állításának; hasztalan ösztönzi a 
conservativ pártiakat is a maga támogatására, s hasztalan 
tiltja el végre Deákot is a szólástól : mindössze is csak két követ 
szólal fel a censura védelmére; a többiek valamennyien az 
óvást pártolják, s az üzenetet is átküldetni határozzák a fő- 
rendekhez. 

A főrendek azonban, a nyilvánosságnak nem barátai, az 
üzenetben foglalt szerény kivánatot is ellenzették. Voltak köz- 
tök is többen, kik, a személynök példája után, nem kétel- 
kedtek állítani, hogy a kormány, bár az iránt törvény nem 
rendelkezik, a megelőző censurát teljes joggal gyakorolja ; 
sőt a szabad sajtó elvét általában is megtámadták. Ennek 
következtében, bár csak mellékesen, mind a két házban heves 
vitatások fejlettek ki a sajtó átalános szabadságának kérdésében. 
A főrendeknél azok ellenében, kik a censurát jogosan léte- 
zőnek állítani nem átallák , Batthyáni Lajos, — miután alaposan 
megmutatta, hogy mind azon jogok, melyek a kormánynak 
törvény által át nem adattak, alkotmányszerűleg a nemzet 
sajátai maradtak, melyeknek gyakorlatában tehát ezt jogosan 
nem is lehet korlátolni, — azon kérdést intézte a censura 
bajnokaihoz: «vajjon nem szégyenlenek-e a censura paizsa 
alá vonulva, oly menedékhez folyamodni, mely a védelmet 
honfitársaik legnagyobb részétől egyoldalúlag megtagadja; 
önmagokat pedig csak azon paizszsal védheti, mely megől a 
gyáva firkászok csoportja, mint biztos rejtekből, lövi szét a 
fegyvertelenekre fizetett nyilait?» 

De mind hasztalan: a főrendek nyilvánosságtól iszonyodó 

többsége az ellenzék ama szerény kivánatát is meghiusította. 
És igy, mivel a sajtó kérdésének tűzetes tárgyalása, annyi 
egyéb fontos tárgyak mellett, ezen országgyülés folytában, 
idő hiánya miatt szőnyegre nem kerülhetett, az országgyülési 
szabad hirlap ügyét sem lehetett kivívni. Annyi haszna mind- 
azáltal mégis lett a sajtószabadság vitatásának, hogy a kor- 
mány tanácsosnak látta némileg megtágítani a közvélemény 
által oly hangosan kárhoztatott censura korlátait. Megengedte 
a hirlapoknak, hogy mind a kerületi, mind az országos ülé- 
sekről kimerítőbb tudósítást adhassanak; sőt egész beszéde- 
ket is közölhessenek ; de, — mi e kormányengedményt kü- 
lönös színben tűnteté fel, — a szónokok megnevezése nélkül. 
Azonban e kicsinyes korlátozás mellett is nagy hasznára vált 
a közügynek az ellenzék által kivívott engedmény; mert en- 
nek következtében az eddig nyilvánosságra vagy épen nem, vagy 
csak mint a mult országgyűlésen , Kossuth irott lapja által, 
igen szűk körben, jutott kerületi ülések tanácskozmányai is, 
— mik pedig, minthogy a kérdések azokban hányattak meg 
részletesen s döntettek el, épen a legfontosabbak valának, — 
a nemzetnek ezentúl bőségesen tudomására estek. 

A kerületi ülések e fontossága indítá a rendeket mindjárt 
a gyülés elején arra is, hogy miként az országos, ugy e ke- 
rületi ülések tárgyalásairól is rendes naplót vezessenek. E 
határozat következtében mind a gyors irók, mind a nyomta- 
tás iránt megtétettek a kellő intézkedések. A kormány azon- 
ban ebben is gáncsoskodék; a nyomtatást a bár törvénytelen, 
de tényleg fenálló censurai szabályok és gyakórlat szerint 
meggátolván. A sajtó szabadságán ejtett ezen újabb sérelmet 
is hasztalan ügyekeztek a rendek felterjeszteni a királyhoz : 
a főrendek számos üzenetváltások után sem egyeztek meg a 
rendek felirati javaslatában; s igy a kerületi napló nem is 
létesült az országgyűlés alatt. 

Szerencsésebbek voltak a rendek ama követelésőkben, hogy 
a főrendi tábla köztanácskozásairól is vezettessék nyilvános 
napló. A felszólítást, melyet ez iránt a főrendekhez intéztek 

vala, az ellenzékieken kivül Dessewffy Aurél, Lonovics József 
püspök s több conservativek is pártolták. A fiatal conservativ 
pártiak , értelmiségök s ékesszólásuk tudatában általán véve 
óhajtják vala, hogy szellemi tehetségeik , erkölcsi súlyok nyo- 
mai mennél nagyobb nyilvánosságra jussanak. A főherczeg 
nádor azonban egyátaljában nem volt pártolója a naplónak, 
mely elnöki eljárását tetemesen megnehezítendő s korláto- 
landó vala. Az eddigi szokás szerint, melytől , mint fentebb 
megjegyzők, csak kétszer — a valláskérdés és a pesti állandó 
hid tárgyában — tért el a mult országgyülés alatt, ő nem 
számitá, hanem , az ország zászlós hivatalnokainak s a me- 
gyék főispánjainak nyilatkozatai szerint, mérlegelé a szava- 
zatokat. Mivel pedig e szokást, a napló által előidézendő 
nyilvánosság mellett folytatnia többé nem lehetett, s kényte- 
lennek látá magát , — ha csak féltékenyen őrzött népszerű- 
ségét koczkáztatni nem akarja, a szavazatokat ezentúl számí- 
tani: alattomban minden módon ellenzé a napló létrejöttét. 
De végre az, Batthyáni Lajos erőteljes felszólalása következ- 
tében, a diéta vége felé valahára mégis életbe lépett. 

A pesti sérelem elintézésében csak azért volt engedékeny 
a rendi ellenzék , hogy a szólásszabadság s e miatt elítéltek 
vagy perbe fogottak ügyében annál biztosabban czélt érhessen. 
A szólásszabadság jogának teljes kivívására azon meggyőződés 
ösztönzé az ellenzéket, hogy e jog szabad gyakorlata mulha- 
tatlan feltétele szintugy az alkotmányos szabadságnak, mint 
a nemzeti kifejlődés és haladás ügyének; s mind addig sem 
a nemzet politikai függetlensége, sem a személybátorság biz- 
tosítva nincs, mig azon eljárás, melyet törvényszékeink a 
Lovassy, Kossuth, Wesselényi s mások ellen indított közkere- 
setekben követtek, s az elvek, melyeket hozott itéleteikben 
felállítottak, a kormány által vissza nem vonatnak. 

c Már a mult országgyűlésen 1835-ki junius 22-kén gyá- 
szos szózat hangzott e teremben, átrezgő a hon széles téreit 
— igy kezdé meg a vitatást a junius 24-kei ülésben egy el- 
lenzéki követ. E szózat a szólás eddig gyakorlott szabadsága 

felett hangzott, sujtólag és életbe vágólag egyszersmind; mert 
először lőn kárhoztatva a szabad szó, mely 1834-ki dec. 4-kén, 
Szatmár megye közgyűlésén, a megyei követeknek adandó 
utasítás felett, egyik nagy érdemű hazánkfia, b. Wesselényi 
Miklós által alsó néposztályaink ügyében emeltetett. A másik 
gyászszó szintén e teremben hangzott el a szabad szólás felett, 
midőn Bars megye követe, Balogh János, országos ülésben mon- 
dott szavaiért Wesselényivel együtt hűtlenségi perbe vonatott. 
Ugyanakkor történt az is, hogy egv megye azért, mert köz- 
érdekű tárgybani utasítását többi testvéreivel közölte, királyi 
biztosság alá vettetett. És az akkor országosan egybegyűlt 
rendek, a szólás szabádságát az alkotmány védpaizsának te- 
kintve, felszólaltak s ő felségét a súlyos sebek orvoslása s az 
alkotmány függetlenségének fentartása végett egy feliratban 


akarták megkérni ; de e felirat a főrendek ellenszegülése miatt 


e tárgyban váltott tizenhét üzenet után sem juthatott a feje- 
delem színe elébe. A rendek a szólásszabadsági sérelem or- 


 voslásának alapját a mult országgyűlésen vetették meg: ott 


kell tehát most kezdenünk, hol akkoron végződött. » 

Három hosszu napig folyt ezen első tárgyalás alkalmával 
az érdekes vita, gazdag a fájdalom sajtolta éles nyilatkoza- 
tokban s keserű kikelésekben a kormány s kivált a főtörvény- 
székek ellen, melyek a kényuralom készséges eszközéül szol- 
gáltak. Sokan nemcsak a törvénytelen itéleteket megsemmi- 
síttetni, hanem a hivatalukkal visszaélő birákat is feleletre 
vonatni kivánták. A conservativ pártiak, nehogy a szenvedé- 
lyek még inkább felfokoztassanak, magok sem tagadták ugyan, 
hogy hiba követtetett el; de a birói függetlenséggel megfér- 
hetlennek látták a birák feleletre vonatását, s csak azt javaslák , 
hogy a könyek mielőbbi letörlése, a foglyok kiszabaditása 
végett kérelem intéztessék a királyhoz; a jövőnek pedig ily- 
nemű történetek ellen biztosítása végett új, a régieknél világo- 
sabb törvények alkottassanak. Az ellenzék azonban sem ke- 
gyelmet kérni nem akart, hol jogot vélt követelhetni; sem új 
törvényt nem hajlott alkotni oly tárgyban, hol a régieket, ha 

pontosan megtartatnak, elégségeseknek látá. De a birák fele- 1899. 


letre vonatását s az itéletek megsemmisítését sem kivánta a több- 
ség; s az végre oly feliratban egyezett meg, melyben mind azok , 
mik a szólásszabadság tekintetében sérelmesek, előadatván, 
őszinte nyiltsággal jelentessék ki: hogy a felhozott esetek fe- 
lette sérelmesek, s a birói itéletek törvénytelenek; mert az 
1791-diki 12-dik t. cz. szerint a végrehajtó hatalom csak a 
törvények értelmében gyakorolható, s a biróságok csak a 
törvény szerint, nem pedig az ellen mondhatnak itéletet. 
Bizodalommal kérjék meg ennél fogva ő felségét, hogy az 
elszámlált sérelmeket orvosolni, azoknak következményeit tel- 
jesen megszüntetni, s a nemzetet az önkény ellen minden 
oldalról biztosítani méltóztassék. Hogy pedig a főrendek, 
kik a mult országgyűlésen a szólásszabadság sérelmét a trón- 
hoz feljutni tizenhét üzenet után sem engedték, meggyőzesse- 
nek, miképen a rendek most e tárgy eldöntésétől függesztik 
fel az országgyűlés eredményét: a felső táblához intézendő 
üzenetökben ezen kérdésre is kiterjesztendőnek határozták 
ama záradékot, hogy mig e sérelem orvosolva, a perek meg- 
szűntetve, az elítéltek szabadon bocsátva nem lesznek, mind 
addig semmi más tárgyalásba nem fognak ereszkedni. 

Az ellenzéknek azonban még egy kemény tusát kellett vala 
vívni a jul. 3-kán s 4-kén lefolyt zajos országos ülésben, 
hogy a kerületi ülés e határozatát fentartassa. Mivel az elnöklő 
kir. személynök a kormánypártiakkal minden erejét meg- 
feszité, hogy a kir. tábla eljárását a kérdésben forgó perek- 
ben igazolja: az ellenzék részéről még sokkal hevesebb ki- 
kelések, keserűbb vádak hallattak e főtörvényszék ellen, mint 
a kerületi ülésben. A kir. személynök a második napon kény- 
telen lőn ugyan, a többség értelme szerint, végzésül kimon- 
dani, az elébbi határozat fentartását; de az országos ülést, 
melyben a tárgy feletti tanácskozás folytattatnék s az illető 
felirat és üzenet megállapíttatnék , julius 5-kén megtartani 
elmulasztá ; s midőn a rendek hozzá e miatt kérdést intéztek, 
azon okát adá a gyülés elhalasztásának, mivel a nádor, mint 

az országgyűlés törvényes elnöke, figyelembe vévén némely 
tegnap mondott beszédeket, azokról elébb kimerítő tudósi- 
tást kiván s tanácskozni akar. 

E körülmény újra felháborítá a kedélyeket. Hertelendy Ká- 
roly, Zala követe, egy heves beszédben tagadta, hogy joga 
volna az elnöknek "a függő tanácskozásokat félbeszakasztani ; 
a naplóba ez ellen óvást kér igtatni; s mivel a gyűlés csak 
azért halasztatott el, mert a mondott beszédek nem tetszettek , 
az esetet, mint a szólásszabadság új sérelmét, külön felirat 
által kivánja a trón elébe vitetni. A többség ezt nyomban 
határozattá is teszi; de mielőtt az foganatba vétetnék, a ke- 
rületi elnökök, Nagy Pál indítványa szerint, a nádorhoz kül- 
detnek, tudtára adni, hogy a rendek, bár teljes tiszteletben 
tartják az elnöki jogokat; de a függőben lévő tanácskozások 
félbeszakasztását jogául el nem ismerik: kérik tehát őt, tar- 
tassa meg az országos ülést. A követség azonban tagadó vá- 
laszszal tért vissza. « Mi a dolog formáját illeti, — mondá a 
nádor, — az országos ülések megtartása, elhalasztása s félben- 
szakasztása kétségtelen elnöki jogaihoz tartozik; a dolog lé- 
nyegét illetőleg pedig, mivel némely beszédek által a kir. 
tábla megsértetett, s e tábla a törvényhozó test kiegészitő 
része: elnöki kötelessége lévén felügyelni, hogy jogaiban csor- 
bulást senki ne szenvedjen, mielőtt a gyülést folytattatná, a 
mondottak felett tanácskozni kiván. » 

Csak julius 12-kén derült fel teljesen az országos ülések 
elhalasztásának oka. A nádor elnöklete alatt vegyes ülésben 
egy kir. leirat olvastatott fel, melyben ő felsége kijelenti, 
hogy az 1790-ki 12-dik t. cz. értelme szerint, királyi tiszte 
által felhíva érzi magát, roszalni ama kifejezéseket, melyekkel 
a jul. 3-ki s 4-ki ülések folytában a királyi táblát megillető 
tisztelet megsértetett ; egyszersmind inti a rendeket, hogy a ki- 
tűzött tárgyalási rend szerint minél gyorsabban tanácskozza- 
nak. De alig hangzék el a feddő szózat, Pázmándy Dénes, 
Komárom megye követe szót kér, s a leirat ellen s az or- 
szággyűlési rendtartást illető (1625: 62. és 1723: 7.) tör- 

vények értelmében óvást tesz; mit a rendek köz felkiáltással 
elfogadván, az irományok közé tétetni határoztak. 

Ezen előzmények után senki sem remélheté ugyan, hogy 
a főrendek minden ellenvetés nélkül elfogadják a szólássza- 
badság kérdésében hozzájok átküldött felirati javaslatot; de 
azt még sem várták a rendek, hogy a főrendi többség a sé- 
relmet okozott kormányrendeleteket s a törvényszékek eljá- 
rását helyeselje; a kormány jogairól s a birói hatalomról 
pedig oly elveket állítson fel válaszában, melyeknek ösvényén, 
minthogy a kormányi és birói kettős önkényre vezetnének, 
egyesülést a két tábla közt sem reményleni sem óhajtani nem 
lehetett. E válaszban egyébiránt a főrendek arra szólíták fel az 
alsó házat, hogy mellőzve az elvek vitatását, panaszló felirás 
helyett egyszerűen esedezzenek ő felségénél az elitéltek szaba- 
don bocsátásáért; az aggodalmak megszűntetése végett pedig 
a fenforgó kérdésekről új törvényt alkossanak. i 

A főrendek többségének ezen, kényuralmat pártoló válasza 
nagy ingerültséget ébresztett a rendek ellenzéki többségében. 
Ök ugyan örömmel alkottak volna új törvényeket, melyek a 
nemzet legszentebb alkotmányos jogait s minden szebb ki- 
fejlés feltételeit, a szabad szólást, nyilvánosságot és személy- 
bátorságot biztosítsák; de ily törvények alkotására mind 
addig, mig a kormány elkezdett sérelmes rendszerét (oly- 
tatta, mig a főrendek a birói s kormányi hatalomról ily ab- 
solut irányu, kényuralmi elveket vallottak, semmi remény 
sem lehetett. És e tekintetben, ily körülmények közt, csak- 
nem gúnyt foglalt magában a főrendek üzenete. De ha mind 
ez máskép volt volna is: egy új törvény alkotását, — mi 
magában még koránt sem orvosolta volna a fenálló törvénye- 
ken ejtett sérelmet, a rendek egyátaljában nem tartják vala 
elégségesnek. Meggyőződve voltak, hogy a nemzetet nem 
újabb és újabb törvények felhalmozása, hanem egyedül az 
erkölcsi erő, mely fenálló törvényeinek szentségét tisztelet- 
ben tartatni tudja, képes biztosítani önkény ellen. Követ- 
kezőleg ugy vélekedének, hogy önmagok csökkentenék a tör- 

vények e tiszteletét, ha a helyett, hogy a fenálló törvény 
sérelmének orvoslatát sürgetnék, csak újabb, szintoly köny- 
nyen megsérthető törvényt alkotnának. Mindenek előtt tehát 
a sértett törvény tekintélyének helyreállítását, s a sérelem 
minden következéseinek megszűntetesét látván szükségesnek : 
egy erélyes és kimerítő üzenetben fejték ki nézeteiket mind 
azok iránt, mik e tárgyat átalánosan, s mik különösen azon 
elveket illették, melyeket a főrendek többsége a birói hata- 
lomról s a kormány jogairól felállított. Felhordtak ez üze- 
netben minden érvet s okerőt, mit e tárgyra nézve a törvény 
betűje s az alkotmány szelleme magában foglalt. Megmutatták 
különösen, hogy puszta szóval, bár mily szabad legyen is 
az, rendőri fenyitésre méltó tiszteletlenséget igen, de hűt- 
lenséget elkövetni egyátaljában nem lehet. Mert, minthogy 
régiebb törvényeink s alkotmányunk szelleme szerint a ki- 
rály tanácsosai felelősek; s a király és kormány ennél fogva 
külön politikai fogalmak: mind az, mi szóval a kormány 
ellen mondatik, nem a királyt, hanem a kik által kormányoz, 
tanácsosait sujtja. És minthogy a tanácsosok kormányeljárása 
felett a nemzet ellenőrködési joga kétségbe nem vonható : 
büntetni lehet ugyan a szabad szólás által elkövetett vétket 
birsággal ; — a minthogy azt törvényeink valóban huszon- 
négy ezüst girával rendelik is büntetni: de hűtlenség vádja 
alá ily vétek soha sem eshetvén, «notapert» semmi esetben 
sem vonhat maga után. 

Ily értelemben szólott az ellenzék a felső házban is, midőn 
ott a rendek ezen üzenete tárgyaltatott. c Kezünkben — ugy- 
monda egyebek közt Batthyáni Lajos, — kezünkben a tör- 
vényt, szíveinkben pedig jogunk helyességének tudatát hord- 
ván, kivánjunk igazságot kegyelmes urunk királyunktól azon 
szolgái ellen, kik azt merik remélni, hogy tetszhetnek a fe- 
jedelemnek, ha a hű magyar ellen mind azt elkövetik, mi egy 
nemzetet lealacsonyít, bizodalmát elfojtja, ragaszkodását gyön- 
giti, sőt magát az ország nyugalmát is felháborítja.... Ha 
urok dicsősége inkább szívõkön fekszik, mint önmagok sta- 

tus guo-ja, lépjenek bátran a trón elébe, midőn igazolásra 
van Szükség, és ne rejtsék el magokat a trón mögé; annál 
kevesbbé azonosítsák magokat a király szent személyével s 
tegyék ki őt azon népszerűtlenségnek, mit egyedül ők érde- 
melnek...» Hasonló eréłlylyel szólalt fel Széchenyi István is, 
kit egyébiránt ellenzési túlságról vádolni, senkinek sem jut- 
hatott eszébe. eBajaink okát — ugymond — én nem annyira 
az emberekben, mint heterogen összeköttetésünkben találom, 
t. 1. hogy nekünk alkotmányunk van, Ausztriának pedig nincs. 
De épen mert ez igy áll, valamint kötelességünk alkotmá- 
nyunkat szeplőtelen épségben tartanunk fenn: ugy a kor- 
mánynak is tiszte volna és érdekében is állana, ha velünk 
öszhangzásban akar élni, alkotmányos kifejlésünket őszintén 
elősegélni. Ezt azonban nem cselekszi; mit csak az által is 
sajnosan tapasztalunk, hogy ezen országgyűlésnek kezdete óta 
annyi rágalmakat enged, sőt parancsol ellenünk iratni fizetett 
emberei által, mikép tisztán láthatjuk szándékát, hogy a kül- 
föld közvéleményét iparkodik ellenünk gerjeszteni. Ha vissza- 
tekintek mind azon méltatlanságokra, melyeket a diéta alatt 
azon érzéssel valék kénytelen olvasni külföldi lapokban, hogy 
ezekre egész kiterjedésben s tökéletesen megczáfolólag nem 
lehet, nem szabad válaszolni: akkor, megvallom, forrott 
ereimben a vér. Az vala a többi közt egy sora ezen ingerlő 
czikkeknek, hogy csak bizonyos zsilipeket volna szükség fel- 
húzni, s vége volna az ország egész privilegiált arisztokratiai 
részének. Valóban gyönyörű modor az összebékéltetésre, 
kivált ott, hol annyiszor hozatik elő a legitimitás szentsége ! 
Ha visszatekintünk Mária Terézia idejének egy bizonyos pil- 
lanatára, mely következménye vala az el nem korcsosodott 
régi magyar szellemnek; vagy ha az újabb kor eseményeit 
akarjuk emlékezetünkbe idézni, mikor Európának óriás hó- 
ditója kisértetbe akará hozni nemzetünk fejedelméhez vonzó 
hűségét: akkor tán mi is mondhattuk volna: csak bizonyos 
zsilipet kellene felhúzni, és — — a méltóságos főrendek ér- 
tik, mit akarok mondani. De honunkban egyetlen bűnös sem 

találkozott, ki ily gondolatra fakadt, mit nemzeti büszke- 
séggel említhetek; egyuttal kijelentvén, hogy minekünk ma- 
gyaroknak sem kikopott fizetett poéták,") sem vándorló her- 
czegek") tanácsára vagy intésére szükségünk nincs, hogy 
kötelességünket fejedelmünk és honunk iránt teljesítsük. ... ə 
«À kormány valamint felhagyott minket elnémetesítő eszméi- 
vel, ugy hagyjon fel minden összeolvasztási szándékaival is ; 
mert ezt többé nem eszközölheti. Meggyilkoltathatunk talán ; 
de a többi ausztriai tartományokkal egybeolvadni soha sem 
fogunk; sőt az is kérdés: meggyilkoltathatunk-e? Én nem 
hiszem. Nemzetünknek jövendője van; ilyest pedig, ha nem- 
zetet illet, egyesek vagy egyes combinatiok meg nem sem- 
misíthetnek,» stb. 

De a főrendi tábla a keblebeli ellenzék s a rendek ezáfol- 
hatatlan okoskodásaira sem engedett. A kormány nem akarta 
bevallani követett rendszerének törvénytelenségét; a főrendi 
többség tehát, mely a kormánynyal szoros kapcsolatban ál- 
lott, a sérelem orvoslatának eszközlését már az első lépésben 
meggátolta. És igy folytak a viták hónapokon keresztül. Min- 
den hazafi szorongató aggodalom közt várta a kétes jövendő 
kifejlését; mert lassanként azon fokra jutott a dolog, hol 
megállapodni nem lehetett többé; s vagy a kormány kényu- 
ralmi rendszerének, mely a törvényt megsértette, kellett meg- 
változni, s a törvény tekintélyénék a perek megszűntetése, s 
a foglyok szabadon bocsáttatása által helyreállíttatni ; vagy 
győzni a kényuralmi rendszernek, — minek következéseit 
egyelőre kiszámítani nem lehetett. A rendek ennél fogva 


!) Érti Zedlitz német költőt, ki ez időben, a bécsi kormány meghagyása 
szerint, az augsburgi c Allgemeine Zeitung »-ban e ezim alatt: «Pia de- 
sideria», bár a jóakarat palástja alá burkolt, de igen ellenséges szel- 
lemű czikkeket irt a magyar nemzet ellen. 

2) Itt meg Pűkler-Muszkau herczeget sujtja, ki miután Magyarországon 
néhány nap alatt keresztül utazott vala, felhivatva érezé magát , kétség- 
telenül a Bécsben vett sugallatok következtében, több hirlapi czikkben 
Recipé-ket irni az ország meggyógyitására. 

állhatatosan sürgették az orvoslatot követelő felirat felküldé- 
sét. De a főrendek megátalkodása sem volt csekélyebb; s a 
vita mindinkább enyésző reménynyel folyt az ellenzék, mond- 
hatni, a nemzet részéről, miután a magában csekély számu 
főrendi conservativ párttal az egész nemzet közvéleménye s 
óhajtása állott szemben. 

A kormány nem volt ugyan idegen attól, hogy a pereket 
megszűntesse s a foglyokat szabadon bocsássa; de ezt csak 
amnestia, csak kegyelem-formában volt volna hajlandó tenni 
a nélkül, hogy elkövetett hibáját bevallani kényteleníttessék. 
Az erről értesített conservativ párti főrendek tehát egy üzene- 
tökben kijelentették : miképen készek megegyezni abban, hogy 
az országgyűlés, felhagyván a sérelem panaszlásával s a szó- 
lásszabadsági elvek vitatásával, a szenvedők, foglyok és bepe- 
reltek mellett kérőleg szólaljon fel. «És a legbuzgóbb rész- 
vétnek meleg érzése, a barátság és szeretet édes kötelességei 
hatalmas ösztönül szolgáltak a rendeknek is arra, — ugy- 
mond szép követjelentésében Deák Ferencz, — hogy a szen- 
vedők sorsát enyhíteni, az elveszett szabadságot nekik vissza- 
szerezni, s őket a hazának visszaadni minden úton ügyekez- 
zenek. De egy szentebb és nagyobb kötelesség állott előttök, 
melynek hatalmas szavánál minden egyéb érzelmeiknek el 
kellett némulni, s ez a kötelesség a haza iránti kötelesség 
volt... Egyes polgárok sorsának enyhitésére a nemzet jusait 
oda nem adhatták; s a polgári szabadság sérelmeit elhall- 
gatni véteknek tartották még akkor is, midőn annak fentar- 
tásához a reménynek utólsó szikrája is elenyészett; mert ugy 
vélekedének , hogy a mit a hatalom ront meg, az ismét fel- 
éledhet; de a mit a nemzet könnyelműsége önként odavet, 
vagy gyávasága elhanyagol, azt visszaszerezni ritkán lehet... 
A nemzet sérelmeinek panaszlása helyett kegyelemért esde- 
kelni annyi lett volna, mint a történteket tettleg helyeselve, 
vétek bélyegét nyomni a szenvedőkre, s a nemzeti jogok árán 
szerezni nekik szabadulást. Ilyen áron szabadulni kínosabb 
lett volna nekik is a szenvedésnél. ə 


kül 

A rendek e véleményét erélyesen támogatták a főrendi 
ellenzék szónokai is a felső házban. «Az igazság és honsze- 
retet azon vértanuinak, — ugymond egy hosszu beszédében 
egyebek közt Batthyáni Lajos, — kik önszabadságukat ha- 
zájok igazaiért oly dicsően feláldozták, tartozunk azzal, hogy 
tekintsünk arra is, vajjon megörvendeztetné-e őket a szabad- 
ság, ha oly áron kellene azt megváltaniok, minő tőlünk ki- 
vántatik? Nem válnék-e nekik az édes szabadság keserű fáj- 
dalommá, ha arról kellene meggyőződniök, mikép az avval 
vásároltatik meg, hogy a nemzet megtagadja azon elveket, 
melyeknek kivívására ők legbecsesb idejőket szentelték, jól- 
létöket feláldozták s életöket koczkáztatták. Lépjen előnkbe 
ama számkivetett Regulusunk, (Wesselényit érti, kinek, mint 
tudjuk, a kormány megengedte, hogy fogsága idejét súlyos 
szembaja miatt Græfenbergben tölthesse, ) és kérdezzük őt 
magát! De hiszen van-e köztünk csak egy is, ki nem volna 
meggyőződve, hogy ezen «honáruló» készebb leend emlitett 
szellemi elődjének sorsát tűrni, mintsem hogy életének éltető 
elemét, a szabadságot, nemzete szabadságával váltsa meg.» 
De mind hasztalan ; a főrendi többség, mivel a kormány am- 
nestián túl semmire sem volt hajlandó, tágítani egyátaljában 
nem akart. 

Miként a rendek s főrendi ellenzékiek érvei, sürgetései s 
kérelmei, akként sükeretlenek maradtak a főherczeg nádor 
lépései is, melyeket a nehéz kérdés megoldása végett tett. 
Meggyőződve, hogy a nemzet köz kivánatának pártolása nép- 
szerűségét, melyre, mennél inkább haladt a korban, armmál 
féltékenyebb lett, igen emelendi: hogy a meddő vitatásokat 
valahára óhajtott végre vezesse, a conservativ párt tagjait 
egyenként ügyekezett engedékenységre hajlítani. De ezeknek 
határozott utasítása volt Bécsből, hogy semmi egyezkedésre 
ne hajóljanak, mivel remélni lehet, hogy a rendek állhatatos- 
sága, miként a mult országgyűlés alatt az örökváltság tár- 
gyában történt, végre is kifáradand. Nem is mulasztá el a 
kormány mozgásba tenni a csábitásnak, ármánynak s vesz- 

tegetésnek minden nemeit, hogy az ellenzéki többséget a 
rendek tábláján leolvaszsza. A követeket, kiknek utasítása 
tág magyarázatot engedett, kormányügynökök törekedtek 
körülhálózni és szavazatuk megváltoztatására birni. Azon 
megyékben, melyek e tárgyban határozott, semmi alkut nem 
engedő utasítással látták volt el követeiket, a főispánok s 
más kormánypártiak mindent elkövettek, hogy a megyét az 
utasítás e pontjának megváltoztatására hajlandóvá tegyék. 
A fondorlatok nem is maradtak mindenütt sükeretlenek. Több 
megye, attól tartván, hogy az országgyűlés különben egészen 
eredménytelen marad, többé kevesbbé módosította eredeti 
utasítását. És igy történt, hogy a rendi táblának ama zára- 
déka, mely az országgyűlés elején akként vala felállítva, hogy 
a rendek e sérelem tényleges orvoslatáig más tárgyról még 
csak tanácskozni sem fognak, idő haladtával több ízben vál- 
tozást szenvedett, s a pótlék-utasitások által mind szűkebb 
korlátok közé szoríttatott. Eleinte csak oly egyes tárgyakat 
vettek ki a rendek e záradék alól, melyeknek e gyülésen be- 
végzését a nemzet köz kivánatával egyezőnek tudták. Majd 
beereszkedtek a királyi előadásokba is, de nem oly rendben, 
mint előterjesztettek ; hanem a Dunaszabályozásra vonatkozó 
harmadik pontot vették tárgyalásba, ugy mindazáltal, hogy 
a főrendekhez a sérelem orvoslata előtt ez se küldessék át. 
Utóbb még összébb szorítva a záradékot, azt határozták, hogy 
a bevégzett tárgyak tanácskozás végett áttétessenek ugyan a 
főrendekhez; de a királyhoz ne terjesztessenek fel. Mennél 
tovább folyt a két tábla közt a vitatkozás, annál nagyobb 
reménye támadt ilyképen a kormánynak, hogy a többség 
végre a rendeknél is megbukik. Ezt várta, erre számított a 
conservativ párt is a főrendeknél. Hasztalan kiáltott fel egy 
beszédében Batthyáni Lajos: «Neveink becsületére kérem és 
szólítom fel a főrendeket, ne speculáljunk mi a végre bekö- 
vetkezhető elbágyadására a törvényhozás egyik részének, 
azon résznek, mely e kérdésben már két országgyűlésen ke- 
resztül tartóztatja vissza diplomatikai öngyilkolásunkat, a 

mostani ivadék gyalázatát s a jövő kor átkát. Örüljünk in- 


.kább ezen ellenszegülésnek: ennek sikerült oly sokáig fel- 


tartóztatni ama csapásokat, melyeket a mi elámitásunk ve- 
zetett... Ne vágyakodjunk tovább oly győzedelem után, melyet 
nekünk e tárgyban, mint a főrendek is jól tudják, most már 
csak egy igen ocsmány szó szerezhet meg ; és ne ismételjük 
azon gonosz imádságunkat, melyet csak haragjában hallgat- 
hatna meg a magyarok istene. » 

De a főrendi többség nem hagyott fel számitásával a rendek 
ellankadására. És valóban, mind nagyobb aggodalom száll- 
hatá meg a hazafiakat hogy, miként Deák mondá, — a kitűrni 
nem tudás átka még súlyosabb csapással is sujthatja a hazát; 
hogy annyira el fog lankadni a sükeretlen küzdésben kifá- 
radt nemzeti buzgóság, miszerint a többség végre eláll a fel- 
irás lényegétől; vagy oly módosításokat tesz benne, melyek 
által a sértett törvények melletti buzgó felszólalás puszta ké- 
relemmé válandik; s ekkép a nemzet önmaga dúlja fel leg- 
szentebb jogait, melyeket a hatalom megsértett ugyan, de 
meg nem ronthatott. 

Az országgyűlés tizedik hónapjában a sokszor módosított 
záradéknak csak azon utósó romja állott még fenn, hogy az 
újonczok iránt kelt országos végzés mind addig fel nem ter- 
jesztetik, mig a sérelem tényleg orvosolva nem lesz. A kor- 
mány ekkor, hogy a közvéleményt az országgyűlés eredmény- 
telenségének félelme által birja engedékenységre, kihirdette 
az országgyűlés berekesztésének határnapját; e mellet pedig 
a megyékben is megkettőztette buzgalmát, hogy az utasıtá- 
sokban kedvező módosítást eszközöljön ki. A csel hatott. Bár 
mennyire küzdött is Deák még néhányad magával a rendek 
állhatatlansága ellen: a záradék ismét megcsonkittatott; s a 
mi eddig oly formában állott fenn, hogy az újonczok iránti 
országos végzésnek felküldése a sérelemnek ne csak felterjesz- 
tésétől, hanem tényleges orvoslatától legyen felfüggesztve ; s 
igy annak ereje ne csak a főrendek, hanem a kormány ellen 
is szolgáljon : a legújabb pótló utasítások következtében ak- 

ként módosíttatott, hogy az újonczok addig meg ne ajánl- 
tassanak, mig a felirat a főrendek által fel nem eresztetik. 
Az üzenet, melylyel a rendek e végzése a főrendeknek tudtul 
adatott, már a huszonkettedik volt e tárgyban. S midőn az 
a felső táblán tárgyalás alá került, a főrendi ellenzék mindent 
elkövetett, hogy a záradéknak e végromját megmentse, s a 
többséget a felirat elfogadására s felterjesztésére hajlítsa. De 
ez semmit sem kételkedék már, hogy az oly gyönge lábon 
álló ügy megdöntésére még csak egy lépés kivántatik a kor- 
mány részéről: engedni tehát most sem valának hajlandók. 

E lépés nem sokára meg is történt. A kormány, mint mon- 
dók, el volt határozva, amnestiát hirdetni a politikai foglyok- 
nak s vádlottaknak, s a szólásszabadság fentartása iránt is 
megnyugtatni a jövőre nézve a közvéleményt; és csak a bűn- 
vallástól vonakodott. Márczius napjaiban tehát egy leirat ér- 
kezett az országgyűléshez, melylyel a király, a hosszu víta- 
tásokba mintegy közbe szólva, a felirást megelőzte, s a szólás 
törvényes szabadságának sértetlen fentartását igérte. Megis- 
merte a király azt is, hogy a szólásszabadságot az ősi alkotmány 
is biztosítja; nem különben, hogy azt, ki a törvényszabta kor- 
látokon túllép, a törvény rendes utján kelt feleletre vonni; a 
birói hatalom törvényes függetlenségét pedig ugy felülről mint 
alulról kérdés alá sem lehet venni. 

Ezen elvek megegyeztek ugyan a rendek nézeteivel, s ha 
a király, ezekből kiindulva, a pereket megszűnteti, s az eli- 
télteket szabadon bocsáttatja, a rendek is megorvosolva látták 
volna a sérelmet, bár a leirat nem bocsátkozott is ki mind 
azon sérelmekre, miket a rendek felterjeszteni óhajtottak. 
De mivel mind ez nem történt: a sérelmeket, melyek követ- 
kezései folyvást fenálltak, azon elvek puszta kijelentése által 
nem lehetett megszűnteknek tekinteni. Miért is a rendek, 
eddig vitatott nézeteikhez szorosan ragaszkodva, huszonhar- 


madszor is felszólították a főrendeket, ne gátolnák tovább a 


sérelem felterjesztését. 
A kérdés ezen utólsó stadiumában a főrendi ellenzék még 

egy végső tusában kisérlé meg, engedékenységre birni a con- 
servativ pártot. c Ha Méltóságtok az alkotmányos elvek ki- 
vánatainak megfelelni akar, — ugymond e tárgy feletti utólsó 
beszédében a párt vezére, Batihyáni Lajos, — most már kö- 
telességökké vált engedni, ha mindjárt tiszta meggyőződésből 
maradtak is az eddig követett ösvényen. ... Minden két táblás 
alkotmánynak szellemében fekszik a felső táblának azon kö- 
telessége, miszerint még meggyőződése ellenére is csatlakoznia 
kell az alsó táblához, mihelyt világosan látja, hogy a nemzet 
nagyobb részének rokonszenvét s véleményét nem képviseli; 
és csak ily engedékenység előzheti meg a korona és törvény- 
hozás közti összeütközést, mely oly veszélyessé válhatnék a 
hazára. Csak ezen pillanatnyi lemondás a vetóról, melyet 
mint több más, ugy a mi alkotmányunk is, csak belátásuk 
s hazafiságukban bizva, enged a főrendeknek, ... oldja fel őket 
a legiszonyúbb felelőség alól, mely őket terhelné, ha a kor- 


. mány, mint már gyakran, engedve a hatalom kisértéseinek, 


oly lépéseket tenne, melyeknek következtében a gyermekek 
vére folyhat az apák politikai bűnei miatt.... Kezeskedik -e 
Méltóságtok azért, vajjon nem fog-e bizonyos esetben ismé- 
teltetni az 1823-ki év, s nem fognak-e teljesedni azon fenye- 
gető szavak, melyeket e helyen nem rég ejtett egy magas 
tekintély, elárulván ez által, hogy, ha még tiszták volnának 
is a kezek, a hatalommali visszaélés eszméje mindazáltal már 
megfoganzott?... Szűnjék meg tehát valahára Méltóságtok a 
kormányt minden áron védelmezni; gondolják meg, hogy a 
királyi kiváltságokért túlvitt buzgalmokkal mind azon ariszto- 
kratiák által követett úton járnak, melyek ily módon mind 
magokat, mind a királyságot tönkre tették: parce qu’ils 
étaient plus royalistes que le roi.... >» 

A főrendi többség mindazáltal annak tudatában, hogy ez 
az utólsó ostrom, mely ellene intéztetik, akként magyarázván 
a kir. leiratot, hogy abban mind az amnestia, mind a jövőre 
szóló biztosítás benfoglaltatik, most sem engedett az ellenzék 
sürgetéseinek. A rendek tehát, meggyőződvén, hogy a két 

tábla közti egyesülés már lehetetlen, s még a tárgy lényegé- 1840. 
nek bukásától is félhetvén, czélszerűbbnek hitték, a záradékot 
megszűntetni s az általa megakasztott tárgyakat megindítani. 
Ennek következtében azon országos határozatok, melyekben 
a két tábla már megegyezett, a királyhoz .haladék nélkül 
felküldettek; a szólásszabadsági feliratot mindazáltal, bár 
ezentúl záradék nélkül, továbbra is fentartotta a rendek több- 
sége, határozottan kijelentvén, hogy az előadott sérelmekre 
nézve kifejtett elveikhez szorosan ragaszkodnak s azoknak 
fentartását, s orvoslatuk kivívását a jövő országgyűlés buz- 
galmának adják át. 

Az amnestia, melyet a conservativpártiak az említett kir. Az amnestia 
leirat megérkezte óta eleve híreszteltek, csakugyan nem so- kiengesztelő- 
kára megvalósult. A főherczeg nádor a május 1-jén tartott dés. 
vegyes ülésben tőn jelentést, hogy a király ápril 29-kén kelt 
végzése által megrendelte, hogy mind azon személyek, melyek 
a mult országgyűlés kezdete óta politikai okok miatt perbe 
fogattak s jelenleg a rájok kimondott büntetést szenvedik, 
teljes szabadságba helyeztessenek; a még folyamatban lévő 
perek pedig megszűnjenek. 

E jelentés május első napját a közönséges öröm és kien- 
gesztelődés ünnepévé szentelte a nem sokára szétoszlott or- 
szággyülésen szintugy, mint az egész hazában. Az öröm annál 
tisztább volt, minthogy a szenvedő polgárok a hazának a 
nélkül adattak vissza, hogy szabadságukat elvek megtagadá- 
sával, nemzeti jogok feladásával kellett volna megvásárolni. 
Nevelte az örömet az, hogy az amnestia bizvást annak jeléül 
szolgálhatott, hogy a hatalom törvényt s alkotmányt sértő 
kényuralmi rendszere megszűnt, s a törvények szelíd hatal- 
mának uralma helyreállott; mert nem alap nélkül lehetett 
remélni, hogy a kormány az országgyűlés folyamából meg- 
győződött, miképen a veszélyes ingerültséget nem azok ter- 
jesztik, kik a józan haladás békés ösvényén a számos hiányokat 
pótolni, s az előitéletek és kiváltságok bilincseit lerázva, a 
nemzeti erőt munkásságra ébreszteni, fejlődésre vezetni tö- 

rekednek; hanem azok, kik a törvényszerű haladásnak ter- 
mészetes mozgását is veszélyes mozgalmaknak tekintve, a 
hatalom törvénytelen eszközeivel kivánják meggátolni. Remélni 
lehetett, hogy a kormány ekként meggyőződvén, óvakodni 
fog jövőre a közvélemény szavát elfojtani vagy mellőzni s a 
nemzet bizodalmával könnyelműleg játszani. A köz örömben 
szívesen megfeledkeztek a rendek azon keserűségekről is, me- 
lyeket bennök a főrendek makacs ellenszegülése ébresztett, 
melylyel a nemzet közkivánatának a fejedelem elébe juthatását 
meggátolták. A kiengesztelődés, mely ennek következtében 
egy részről a nemzet s a kormány, más részről a két párt közt 
az országgyűlés végnapjaiban megtörtént, szebb jövendő re- 
ményével kecsegtette a hazafiak kebelét. 

Wesselényi Miklós, midőn utóbb Græfenbergből szabadon 
visszatért, Kossuth Lajos, midőn budai börtönéből kibocsát- 
tatott, diadalünnepélylyel fogadtattak a főváros lakosságától. 
Csak a spielbergi várbörtönből hazaérkezett Lovassy László 
tekintete zavarta a köz örömet. A lánglelkű ifju nagy remé- 
nyekre jogosított szelleme iszonyatos börtönének súlya alatt 
már fogsága második évében megzavarodott, s csak mint té- 
bolyodott nyerhette vissza szabadságát. Sajátszerű volt a meg- 
tört lélek betegsége: bizonyos pontig megtartotta lángeszének 
világát; s mig nyugodt vala, mind irni, mind szólani igen 
ékesen tudott; a beszéd közben hevűlő phantasiája azonban 
mind borzasztóbb képzeményekre ragadta megzavart szelle- 
mét, mikor aztán holtak lelkei, síri kisértetek gyötrék a sze- 
gény ábrándozót. Az undor, melyet benne a fogságában 
táplálatára nyujtott éldelhetlen eledel ébresztett, azon szokást 
tette sajátjává, hogy két-három napig sem vett magához táp- 
szert; midőn pedig aztán az éhség ösztönétől legyőzetett, 
bámulatosan sokat evett; de eltelvén, újra fogadást tett, hogy 
azután két hónapig nem fog enni. Igy nyomorog a szegény ál- 
dozat máiglan terhére magának s másoknak, a feldult életben.) 

') Fentehb idézett szép költeményét igy fejezi be róla Vachott Sándor: 

Új élet, új zaj hatja meg fülét, 
De ő a zajban mélán néze szét. 

A szólásszabadságon ejtett nemzeti sérelem a foglyok sza- 
badon bocsáttatása s a perek megszűntetése következtében 
tényleg elenyészett ugyan; de mivel a követelt jog helyett 
csak kegyelem adatott, s a fejedelem a kormány bünét, ugy 
mint 1825-ben, nem vallotta be, a jog még nem lőn bizto- 
sítva a jövőre: a rendek sem állhattak el tehát vitatott el- 
veiktől. Letették ugyan a szabad szólás jogának kérdését, de 
azon határozott kijelentéssel, hogy kifejtett elveikhez, külö- 
nösen a sérelmet részletesen tárgyaló második üzenethez, 
szorosan ragaszkodnak, s azok fentartását s a teljes orvoslat 
kivívását a nemzet hazafiui buzgóságának , s a jövő ország- 
gyülés gondosságának adják át. De bár ekként nem volt is 
tökéletes a diadal: az eredmény mégis igen nagy fontosságu- 
nak tekintendő. Mindenek előtt elismerve lőn a király és 
kormány közti különbség, s ez által a régiebb törvényeink- 
ben kimondott kormányfelelőség elve is felélesztetett. És bár 
e felelőség, a dicasterialis igazgatási forma miatt, nem lett 
is oly tényleges, mint a parlamentaris kormányoknál diva- 
tozik, hanem inkább csak erkölcsi: mindazáltal ez is fontos 


Ó nincs a földnek semmi oly kegye 
Mi már az ifjat boldoggá tegye! 
Körötte sűrűn állnak társai, 

Az árva honnak lelkes fiai. 

Hévvel fogadják a szenvedőt, 
Örvend is, sir is mind, ki látja őt. 

S köztök áll ő, testi lelki rom, 

S kitör belőle a tűrt fájdalom. 
Ajkán a megnyílt szó eláradoz, 
Tartalma elmét, szivet gyászba hoz, 
Mi volt s mivé lőn! felsóhajtanak, 
Kik ajkiról bus szókat hallanak. 

A kór beszédnek egy ép része van, 
Az, mit honáról mond fájdalmiban... . 
Reá a házban sem várt lelki bék, 
Meg sem pihent, már elkivánkozék : 
Magányt ohajta, hol térdére hullt 

S imádkozásban éje, napja mult. — 

vala az Ausztriával létező viszonyaink mellett, a nemzeti füg- 
getlenség és alkotmányos jogok jövendőbeli biztositására. A 
közjog terén lefolyt hosszu viták alatt az alkotmányos fogal- 
mak minden tekintetben tisztúltak s erősödtek. És mig e 
viták közt az idővel szilárditandó gyönge oldal a reformpárt 
szemei előtt feltárult: a szabad szólás joga, a vitatkozás alatti 
folytonos gyakorlat által annyira megerősödött, miszerint a 
főrendek nem is mulaszták el egy üzenetökben kiemelni, 
hogy a megyékben s az országgyűlésen e tárgy felett elmon- 
dott beszédek eléggé bizonyítják, miképen a szólásszabadság 
nincs megkorlátolva. 

Ezen nyereményeken kivül némi egyebekben is fontosak 
valának ezen országgyűlés eredményei; ámbár a királyi elő- 
adások az egy Dunaszabályozáson s katonaélelmezésen kivül 
semmi reformot nem tűztek ki a tanácskozások tárgyául: 
mert magok a rendek számos fontos javítást kezdeményezé- 
nek. Ezek közől azonban rövidség kedvéért csak néhányat 
említendünk , melyek királyi szentesitést is nyervén , törvé- 
nyekké váltak. 

E javitások egyik legfontosbika volt a mult országgyűlésen 
alkotott urbéri törvények kiegészitése : a földesur és jobbágy 
közti viszonyok bővebb meghatározása, s emez sorsának tény- 
leges javitása. A mult országgyűlés történelmében részletesen 
előadtuk, mily makacs ellenzést vetett a kormány s főrendi 
kormánypárt a rendek azon indítványának elébe, mely szerint 
ezek a jobbágyoknak az uri terhek és szolgálatok alóli örök 
megváltást törvényileg megengedni kivánták; mily keserű 
viták fejlettek ki e kérdésben a két tábla között; mennyi ár- 
mányos fondorlattal buktatta meg azt végre a rendek tábláján 
is a kormány az utasítások megváltoztatásának kieszközlése 
által. Ezen kérdés volt forrása ama veszélyes meghasonlásnak, 
mely a nemzet s kormány közt kifejlett s több évek folytán 
oly súlyosan nehezedett a nemzetre; ez szolgált okául azon 
üldözéseknek is, melyeket Wesselényi szenvedett. Midőn a 
rendek a mult országgyűlésen e fontos javitást inditványba 

tették, a főrendek és a kormány oly módon ostromolták azt, 
mintha annak életbeléptetése az egész alkotmányt kiforgatná 
sarkaiból. És ime most, mintha valamely bűverő működött 
volna, egyszerre elenyészve látszottak mind azon meggyőz- 
hetetlen akadályok és nehézségek, mind azon hátrányok, 
melyekre a felső tábla és a kormány ellenzését a mult diétán 
alapította. A törvényjavaslat most a főrendi többségtől is el- 
fogadtatott; s akormány sem ellenzette az elvet, csak a tör- 
vény szerkezete ellen tett némi kifogást. Pedig az ősiség, 
fiskalitás s mind ama jogi s birtokviszonyok, melyekkel a 
kormány s főrendi ház multkori ellenzését indokolá, jelenleg 
is változatlanul fenálltak. Hogy mindazon aggodalmak, melyek 
miatt e törvény 1834-ben megbukott, 1840-ben, változatlan 
körülmények közt, elenyészve látszottak, elég világosan bizo- 
nyítja: mily helytelen okokból, mennyire elvtelenül gátolá, 
hiúsitá meg néha a bécsi kormány, s annak előharczosa, a 
főrendi tábla, a nemzeti kifejlődés legfontosabb kérdéseit! A 
szabad föld elvét, melyben nem rég demokratiai irányokat 
láttak, most annyi viharos jelenet, a közbizodalom oly ve- 
szélyes megrendűlte után, egészen ártatlannak, sőt hasznos- 
nak ismerve, nem ellenzették többé. A királyi leirat, mely 
az örökváltságot illető törvényjavaslatot megerősítette, leir- 
hatlan örömnyilvánulással fogadtatott a rendek s országgyű- 
lési közönség részéről. És miként e törvény megbuktatásából 
származott, hat év előtt, minden keserűség, minden megha- 
sonlás: ugy most e törvény megerősítése volt egyik fő s még 
tán a kihirdetett amnestiánál is nem kevesbbé hatékony oka 
a nemzet őszinte kiengesztelődésének; mert a nemzet azt 
annak jeléül tekintette, hogy a kormány nem akarja tovább 
ellenzeni az ország korszerű újjászületését. A kormánypoli- 
tikának e kedvező fordulatát leginkább az új kanczellár, gróf 
Majláth Antal és az új országbíró, Majláth György, jó akara- 
tának és igazságszeretetének tulajdonította a közvélemény. 
Az új törvény által nem csak a különféle urbéri tartozások- 
nak évenként pénzzel való megváltása, hanem az is megen- 

gedtetett, hogy az egyes jobbágyok szintugy mint egész köz- 
ségek szerződéskép megállapítandó öszvegen örökre megvált- 
hassák magokat, fenmaradván mindazáltal a földesuri hatóság. 
E törvény tehát mindenkinek utat nyitott, a jobbágyi szol- 
gálattal terhelt földet szabad birtokká változtatni. Ez uttal 
egyszersmind a jobbágyok öröködése is czélszerű törvénynyel 
lőn biztosítva. 

Kevesbbé sikerült a rendeknek keresztülvinni azon, már a 
mult országgyűlésen is sürgetett törvényjavaslatot, miszerint 
a földmivelőknek teljes személy- és birtokbátorságot kivántak 
biztosítani. A főrendi többség ugyan, mely a mult ízben ezen 
javaslat ellen is oly megátalkodott makacssággal kelt ki, ezt 
most nem ellenzé ; sőt maga inditványozta a rendek által nagy 
örömmel fogadott azon módositást, miszerint e törvény vé- 
delme minden nem nemesre terjesztessék ki. A kormány 
mindazáltal, bár az elvben szinte megegyezett, s a királyi 
leiratban ki is jelentette, hogy szivén fekszik mindenkit biz- 
tosítani önkény ellen; e tárgyat mégis a büntető törvények 
felvételének idejére halasztotta, mint a melyekkel az szoros 
kapcsolatban áll. 

Miként ezen urbéri törvények a jobbágyosztályt emelték 
egy lépcsővel felebb a jogok fokozatán: ugy a hitel- s váltó- 
törvények, melyek ez országgyűlésen alkottattak, az ipart s 
kereskedelmet mozdították elő, a közhitelt emelték jobb lábra; 
a nemesnek, mint adósnak, eddig fenállott igazságtalan ki- 
váltságait megszüntetvén. A 15-dik törvény, mely az egész 
váltócodexet magában foglalja; a 16-dik, mely a kereskedők- 
ről s kereskedésről, a 17-dik, mely a gyárakról s végre a 


. 18-dik, mely a közkereseti s részvényes társaságokról intézke- 


dik, a kiváltságai által eddig a hitel s kereskedelem kárára 
körülbástyázott, sérthetetlen nemest, a hitelező irányában 
mind személyére mind vagyonára nézve a köztörvény alá ve- 
tette. E törvények tették le alapját, a jogok s kiváltságok sze- 
rint osztályokra szakadozott nemzetben, a törvény előtti egyen- 

lőségnek, s egyengették utját általában a demokratiai elvek 
terjedésének. 

E tekintetből a rendek táblája az izraelitákra is kiterjesz- 
tette figyelmét, s azoknak mind ama polgári jogokat meg- 
adni inditványozta, melyet az országnak más nem nemes 
lakosai élveznek. De a kormány e törvényjavaslatot, melyet 
már a főrendi többség is igen megnyirbált vala, csak nagy 
megszoritásokkal akarta megerősíteni. A rendek tehát, ne- 
hogy e néposztály állapota még súlyosbbá váljék s jövendő 
teljes emancipatiójának elébe még több akadályok vettesse- 
nek, a királyi választ egész terjedelmében nem fogadták el; 
hanem abból csak azon pontokat szemelték ki s iktatták tör- 
vénybe, melyek e néposztály sorsának valódi javitására szol- 
gáltak. 

Mi a királyi előadások által kitűzött pontokat elleti: a ki- 
vánt 38 ezer újoncz tiz évi szolgálatra azon feltétel alatt ajánl- 
tatott meg, hogy a kiállitás sorshuzás által eszközöltessék. S 
ekként teljesen megszűntetett valahára azon önkényes és erő- 
szakos katonafogdosás, mely mig annyi visszaélésekre nyitott 
volt kaput, egyszersmind árnyat is vetett a nemzeti életre. 
De a katonaság élelmezésére nézve az országgyűlés nem tudott 
megegyezni a kormánynyal, s a tárgy bővebb meghányása egy 
országos választmányra bizatott. Ugyanez történt a Duna sza- 
bályozásának tárgyára nézve is. 

A választási és szólásszabadsági sérelmeken kivül még két, 
magában véve is fontos, tárgy huzódott keresztül ezen or- 
szággyülésen, melyek iránt nem kisebb hévvel folytak a több- 
ször megújult, hosszu viták, mint ama sérelmi harczokban. 
E tárgyak egyike a vallás, másika a városok törvényhozási 
állásának kérdése volt. 

E:nlítők, miként vetettek égő üszköt a gyulékony anyagba, 
kevéssel az országgyűlés előtt, a reversalis nélkül kötött ve- 
gyes házasságok megáldását tiltó körlevelők által, a nagyvá- 
radi és rosnyói püspökök. Bár a kormány az 1839-ki ápr. 
30-kán kibocsátott leiratában, mint említettük, e püspökök 


39 

1840. — egyházi rendeletét roszalta, s a főpapokat az 1791-ki 26-dik 


t. cz. e házasságokat szabályozó rendeletének megtartására 
utasította; előre látható volt mindazáltal, hogy miután a nagy- 
váradi püspök rendeletében kifejezett elveket más országok 
számos főpapjai, sőt maga a római szent szék is nyilván 
vallják, az adott példát többen követendik püspökeink közől. 
Ha pedig a reversalis nélkül kötött vegyes házasságok egy- 
házi megáldásának tilalma közönségessé válik, a vallások vi- 
szonyairól szóló törvényeink szelleme megsértve leend; s 
a polgárok közt veszélyes háborgások támasztatnak. A 
rendek ennél fogva, miután e tárgy már is oly nagy izga- 
tottságot okozott az országban, szükségesnek látták, hogy a 
törvényhozás e tárgy felett újabban is intézkedjék. 

A vegyes házasságok e kérdése mellett szőnyegre hozattak 
egyszersmind ama sérelmek és kivánatok is, melyeket a vallás 
tárgyában már az 183"/,-ki országgyűlés oly hosszan s mind- 
két részről annyi szenvedélylyel megvitatott; de akkor, a fő- 
rendek ellenzése miatt, a király eleibe nem terjeszthetett. 
lgy tehát a vallási tárgy két külön kérdésre oszlott: egyik 
kizárólag azon sérelemre szorítkozék, mely a reversalis nélkül 
kötött vegyes házasság egyházi megáldásának megtagadá- 
sából származott; a másik általánosabban a lelkiösmeret sza- 
badságára s a külön vallásfelekezctek egymás iránti jogviszo- 
nyaira vonatkozott. Mind a két kérdésben hosszan; nem kis 
hévvel, sőt szenvedélyességgel folytak ugy az egyik mint a 
másik táblán a vitatkozások, melyeknek részleteibe azonban 
itt nem szándékozván béereszkedni, a vitatkozásnak csak fóbb 
mozzanataira fogunk szorítkozni. 

A vegyes házasságokat illetőleg: a rendek az egyházi áldás 
megtagadását, mi a feleket ily házasságok megkötésében szá- 
mos esetben akadályozhatja, az 1790-ki 26-dik törvényczikk 
sérelmének tekintették, s annak orvoslása végett külön szán- 
dékoztak felirni a királyhoz. A főrendek többsége azonban e 

feliratban többszöri üzenetváltás után sem egyezett meg; ha- 
nem arra szólítá fel a rendeket, hogy miután e tárgy Bihar ` 

és Gömör megyéktől a királyhoz már ugy is. felterjesztve lé- 
tezik, a felirási javaslattól elállván, inkább a vegyes házasságok 
kötésére nézve gondoskodjanak oly rendszabályokról, melyek 
a különböző vallások elveinek megóvása mellett mind a vegyes 
házasságokat, az 1790-ki 26-dik törvény rendelete szerint, 
minden akadály ellen oltalmazzák; mind pedig az egyházi 
rendet a lelkiösmeretbeli erőtetés ellen biztosíthatják. Az 
érveket, melyekkel a főrendek e véleményőket indokolták, 
legvilágosabban ama beszédben találjuk kifejezve, melyet gr. 
Dessewffy Aurél márczius 7-kén, a közhelyeslés nyilatkozatai 
által kisérve, mondott el. 

«Mélyen tisztelem én, ugymond, a nagyváradi püspök ma- 
gas erényeit, hódolok czéljai tisztaságának : de szabad legyen 
nekem az a kérdés, kellet-e szükségkép, hogy megtörténjék 
az, a mi történt ? Mikor maga a magyar egyház hozott be a 
törvény létesítésében egy bizonyos gyakorlatot; mikor ez a 
gyakorlat 50 esztendőn keresztül békés divatban létezett; 
. mikor az országgyűlés az ajtó előtt volt; mikor sem conci- 
lium valami újat fel nem állított, sem az egyház feje a ma- 
gyar clerushoz különösen nem szólott, ... szükséges volt-e a 
történt lépés épen azon vulcanicus terrenumon, a-hol tör- 
tént?... Most már hogy a kérdés előttünk fekszik, határozat- 
nak kell iránta történni, nem prokátorosan vizsga szemmel 
keresgélve azt, kinek van igazsága kinek nincs? hanem stá- 
tusemberekként országosan, á jövendőre tekintve s azt kér- 
dézve : quid consilii? Hogy forog-e itt fenn törvénysértés vagy 
nem? azt a hazai törvényekből, és a különböző hatalmak 
kölcsönös határai s viszonyai iránti fogalmakból kell elha- 
tározni. Én azonban ezt az egész vitatási módot feleslegesnek, 
ezt az egész mezőt veszélyteljesnek tartom; mert ugy vagyok 
meggyőződve, hogy ez az egész kérdés meddő kérdés, azaz 
olyan, mely fejtessék meg bármikép, üdves sükert semmi 
esetre nem nyujt. Kétfélekép lehet csak-erre a kérdésre 
felelni: igen-nel vagy nem-mel. Ha igen a felelet, ha sére- 
lemnek állíttatik a tett, oly valamire szólítjuk fel a kormányt, 

mit nem tehet; mert főkép a tegnapi nap (a clerus részéről) 
történt nyilatkozások után világos, hogy itten kényszerítés 
nélkül keresztültörni többé nem lehet. A kényszerítés pedig 
e tárgyban képtelen s erkölcsi lehetetlenség: az lévén minden 
szellemi ügyeknek természete, hogy mihelyt kényszerítés 
jő közbe, habár igazsága van is a kényszerítőnek, a köz- 
részvét s az erkölcsi erő annak részére megyen által, ki a 
kényszerítésnek tárgya lőn. Nem kedvezőbbek a következések, 
ha nem-mel felel e kerdésre ezen főtábla. Mert tekintve azon 
ingerültséget, melyet a dolog az országnak egy nagy részében 
okozott; tekintve a rendek ezen tárgy feletti nézeteit, előre 
látható mind a kormánynak perplexitása ott, hol maga a 
törvényhozó test is különbözőleg látja a törvényt; előre lát- 
hatók a zavarok az országban, hol a törvényhatóságok a rendek 
nézeteire fognak majd támaszkodni; előre látható végre a 
káros visszahatás egy más, a két tábla közt még függőben 
lévő hasonnemű tárgyra nézve. Parlag tehát ez a mező, vagy 
legfelebb is töviseket terem. A sérelmi kérdést vítatni a mi 


. magyar viszonyainkban igen czélirányos, valahányszor lehet- 
. séges az orvoslás, vagy az, hogy a kormány a törvénysértőt 


utba igazíthatja ; de ily esetben, hol a sérelmi kérdésnek akár- 
mikénti megfejtése nem sikert, hanem csupán új és legyőz- 
hetlen nehézségeket igér, teljességgel nem tanácsos. Nem 
lehet felejteni, hogy ez európai kérdés, s hogy itt nem csak 
egy vagy más hazai törvények értelméről, hanem általában 
a különböző hatalmak korlátairól van szó, és hogy ha mi 
törvényeink mezején harczolunk, az egyház magát autono- 
miája körébe vonja vissza, s hogy mi ezen perben közte és 
köztünk birói szerepet sikeresen nem játszhatunk. Nem a 
sérelmi kérdést kell tehát itt vitatnunk, hanem valami czél- 
irányos lépés által a fenyegető viszályokat megelőznünk.... 
Azt kivánnám tehát csak országosan kimondatni, miszerint 
óhajtani kellett volna, hogy az, a mi a nagyváradi püspök 
részéről történt, ne történjék. Jövendőre pedig abba a hely- 
zetbe akarnám tenni a végrehajtó hatalmat, egy országos 

nyilvánitás által, hogy a czélba vett eljárást közigazgatási 
uton eszközölhesse... Megnyilnék igy az ut a kormány előtt 
a dolgot közmegelégedésre elintézni; ha e részben alkudo- 
zásoknak kellene előre menni az egyház fejével, azok is lé- 
nyegesen könnyíttetnének. Azon számtalan nehézségek pedig, 
melyek különben, akár ismerjük a dolgot sérelemnek, akár 
tagadjuk annak sérelmes voltát, bizonyosan bekövetkezendnek, 
teljesen el lennének hárítva.: Végre azon meggyőződését 
nyilvánítá, hogy nagyobb és kényesebb collisio alig létezhe- 
tik, mint a mely ezen kérdésnek elhibázott eldöntése által az 
országot és az országgyűlést fenyegeti. 

Meg kell vallani, hogy a conservativ párt vezérének ezen 
okoskodását, melyre a főrendi többség a fentebb említett 
üzenetet alapította, mély kormányférfiui belátás vezette. Azon 
anomal helyzetben, melyet az egyház, minek csak a lelkiös- 
meretekre kellene hatalmát alapítani, az államban rendelte- 
tése ellenére foglal el, s mely szerint ebben, az erkölcsi ha- 
talom mellett, politikai hatalommal! is fel van ruházva, alig 
lehet valami veszélyesebb a státusra, mint ha a polgári ha- 
talom viszályba bonyolódik az egybázival. És a tapasztalás 
bizonyította, hogy ezen körülmények közt, legtanácsosabb 
volt volna elfogadni Dessewffy véleményét; igy azon keserű 
viszályoknak, melyek utóbb a politikai hatalom s különösen 
a megyei hatóságok és az egyházi kormány közt kifejlődtek, 
s a polgárok nyugalmát annyira megzavarták, eleje vétethetett 
volna. A rendek azonban nem véltek bizhatni annyira a kor- 
mány őszinteségében és szabadelvüségében, hogy annak sza- 
bad kezet engedhessenek, a közigazgatás utján dönteni el ezen 
kérdést. A kormány az országgyűlés előtt meglepő szabadel- 
vüséget mutatott ugyan azon rendeletében, melyet a nagy- 
váradi püspök körlevelére kibocsátott. De ki nem látta, 
hogy ezen kormányrendeletnek csak az volt rugonya, hogy 
a szólás és követválasztási sérelmek által oly nagy ingerúlt- 
ségben lévő kedélyek viharát az országgyűlés előtt pillanat- 
nyilag lecsöndesítse s némileg kiengesztelje? Azon szövetség, 

melyben a kormányhatalom, kényuralmi törekvéseinél fogva, 
az egyházi kormánynyal állott, s melynél fogva az ennek ér- 
dekeit, a jog és méltányosság ellenére is, már oly sokszor 
pártolta, nem engedé a rendeknek remélniök, hogy a kor- 
mány e kérdésben, ha a törvényhozástól szabad kezet nyerne, 
pártatlanul intézkedjék. A rendek ennél fogva nem nyugodtak 
meg a főrendi többség üzenetében. Czélszerűnek látták ugyan, 
hogy az 1790-ki 26-dik t. cz., mely a vegyes házasságokat a 
kath. lelkipásztorok által rendeli megköttetni, olyképen mó- 
dosíttassék , miszerint azok a jövőben mindig a vőlegény 
vallásán lévő lelkipásztor előtt s annak vallási szertartásai 
szerint köttessenek ; és ezen módosítást be is iktatták a vallás 
tárgyában készített általános, alább közlendő, törvényjavas- 
latba. A vegyes házasságokat illető külön sérelmi feliráshoz 
mindazáltal tovább is ragaszkodván, annak felterjesztését áll- 
hatatosan sürgették. De a főrendi többség állhatatossága is 
hasonló volt annak ellenzésében. És igy süker nélkül újultak 
meg több ízben e tárgy felett a mindig szenvedélyes. viták és 
ismételtettek az üzenetek. A főrendeknél egyebek közt Szé- 
chenyi István is, ki e kérdésben eddigelé hallgatott, előre 
látván mennyire elmérgesednének a kedélyek, ha e sérelem 
nem orvosoltatik s az országgyűlés bezárása után a váradi 
püspök példáját a többi főpapok is utánozni fognák; és sejt- 
vén, e közingerűltség mily hosszu időre hátravethetné a re- 
formkérdéseket is, — az e felett folyt tanácskozások egyikében 
szinte hallatá tekintélyes szavát. «Az apostoli magyar király, 
igy szóla egyebek közt, mindig megtudta magát, constitutio- 
nalis nemzetével együtt, Rómának suprematiájától óvni. A 
főméltóságu clerus status in statu soha sem volt, és soha 
nem is lehet; s amily arányban fejledezik honunk alkotmá- 
nyos szelleme; annál összeütközőbb, annál tűrhetetlenebb 
leszen egy külső hatalomnak ilyes befolyása nemzetünkre. 
Hol a törvény a nemzetet még fejedelmének önkényétől is 
biztosítja, miként lehessen az idegen önkénynek alája vetve? 
Ötven évig gyakorolta a magyar clerus a vegyes házasságok- 

ban azon áldást, melyet a váradi püspök most egyszerre meg- — 1840. 


tagad. S ugyan mily ürügy alatt? Az alatt, hogy az áldás 
nem szükséges, s annak kimaradásával a házasságok épen nem 
gátoltatnak. Istenért! nyúljunk kebleinkbe, s tegyük fel, hogy 
egy apa egyebekelendő gyermekétől megtagadja az áldást, s 
azt állítja, hogy ő nem gátolja a házasságot: vajjon elfogjuk 
hinni, hogy ez nem gátlás? Bizonyára nem ; és valóban még 
csak átoknak kellene jőni hozzá, hogy egész világosságban 
szökjék szemünkbe, mit kellessék tartani ilyes állításokról. — 
A torontálmegyei főispán a szőnyegen lévő kérdést nem hiszi 
az országgyűlés elébe valónak. Ezen, megvallom, nem cso- 
dálkozhatom eléggé. Mit? Az ne lenne országgyűlés elébe 
való, mi a fél országot forradalomba hozta? Ha ez áll, akkor 
jobb, inkább nem tartanunk országgyűlést, inkább egyenesen 
feladnunk az egész alkotmányos létet.» — De a főpapság s a 
vele tartó többség előtt ilyféle érvek nem voltak oly súlyosak, 
hogy miattok hajlandók lettek volna túladni a felekezetesség 
szellemén. E többség, véleményében hajthatatlan, mindany- 
nyiszor tagadó választ adott a rendek sürgetéseire; mig ezek 
végre, látván, hogy ezen országgyűlésen, melynek bezárása 
már ajtó előtt áll, czélra nem juthatnak, a kérdést ezuttal 
egészen letették. 

Több szerencsével vívtak a rendek a másik kérdésben, mely 
a lelkiösmeret szabadságát általában s a vallási felekezetek 
egymás iránti viszonyainak kölcsönösségét illette. E kérdés- 
ben azt a törvényjavaslatot vették fel újra a rendek, melyet 
a mult országgyűlés alatt, a főrendek makacs ellenzése követ- 
keztében, föl nem terjeszthetvén, akkoron hosszu viták után 
letenni kényszeríttettek ; s igy beteljesedett Beőthynek azon 
alkalommal mondott jóslata, hogy, «nem halt meg a leányzó, 
hanem csak alszik.» A főrendek most ebben is engedékenyeb- 
bek lőnnek, mint 1834-ben, mi leginkább a papi párttól füg- 
getlen, elfogultságtól ment, valódi státusférfiui tapintattal 
biró Dessewffy Aurél hatásának köszönhető. Midőn a főpapok, 
s velők együtt négy vagy öt világi ur, mindig csak dogmák- 

ból, elavult törvényekből s tartományi határozatokból merí- 
tették a magok érveit; midőn a létező törvény egyes szavait, 
a szövegből kikapva, az egésznek szelleme ellenére idézgették ; 
s a jog, méltány és kölcsönösség igényeit egyházuk dogmáira 
nézve sérelmeseknek állították: Dessewffy e kicsinyes eljá- 
ráson magasan felülemelkedve, vívott a kölcsönösség elvei 
mellett, bár nem osztozott is egyébiránt mindenben az alsó 
ház szabadelvűbb nézeteiben. «Mikor az egyház és annak tu- 
lajdon hívei közti viszonyokról van szó, — ugymond egy 
jeles beszédében — minden kétségen kivül a dogma a vezér- 
elv; de midőn különböző vallásos felekezetek érdekei jőnek 
összeütközésbe: akkor, ha az egyik vagy a másik dogmát vá- 
lasztaná vezérelvül a törvényhozás, szükségkép igazságtalannak 
kellene lennie, mert mindenkor csak az egyiknek tehetne 
eleget. Az ilyen esetekben tehát nincs egyéb hátra a törvény- 
hozó hatalomra nézve, mint egyeztetést s ugy szólván köz- 
benjárást gyakorolni ; a mi ismét csak igazság és viszonyosság 
által érethetik el,» stb. És midőn a kath. egyház némely szó- 
nokai rosszalák, hogy a protestánsok mindig újabb követe- 
lésekkel állnak elő: «Én azt tartom — ugymond Dessewffy — 
hogy a kath. ügy csak akkor fog erősen állani minden os- 
tromok ellenében, mikor egyszer evangelikus atyánkfiainak 
megadtuk mind azt, a mit tőlünk igazságosan kivánhatnak. 
Az irántoki igazságnak határai azon a ponton vannak, melyen 
túl a kath. ügy iránti igazságtalanság fogna kezdődni.» 

A conservativpárt vezérének ezen érvei oly hatást gyako- 
roltak a főrendek többségére, hogy a kik pár évvel ezelőtt 
a rendek törvényjavaslatát makacsul ellenzik vala, most annak 
számos pontjait elfogadták ; minek következtében főbb pontjai 
szerint következő törvényjavaslat terjesztetett fel: A gyer- 
mekek mily vallásbani neveltetéséről eleve kiadott reversa- 
lisok érvénytelenek. A ki" 18-dik életévéig evangelikus val- 
lásban neveltetett, annak vallása kérdég alá többé nem jöhet. 
A vegyes házasságok, melyek bár egyházi megáldás nélkül, 
de a kath. pap jelenlétében köttettek, törvényesek. A vegyes 

házasságokból született gyermekek ezentúl atyjok vallását 
követendik. Az evang. templomoknak más vallásbeliek általi 
látogatása miatt, ha csalogatás közbe nem jött, az evang. 
papokat kereset alá fogni nem lehet. Kath. gyermekek jár- 
hatnak evang. iskolába, csak a vallásban taníttassanak saját 
papjok által. Az evang. és kath. ifjuság minden megszorítás 
nélkül látogathat külföldi egyetemeket. Kath. szülék tarthat- 
nak gyermekeik mellett evang. tanitókat, csak a vallásban 
nyerjenek oktatást kath. tanitótól. Az evangelikusok elemi 
iskolákat, hol szükségesnek tartják, mindenütt állíthatnak. 
Egyik felekezetbeliek sem köteleztetnek a másik felekezet 
papjai s tanitói díjazásához s templomépitéséhez járulni. A 
köz hivatalok betöltésénél vallásra nem lehet tekintet. Vallás 
tekintete miatt birtok s lakási jog szerzésétől eltiltani, mes- 
tersége gyakorlatában gátolni senkit sem szabad. Ott hol 
eddig elkülönzött temetők nincsenek, a létező közös. A ma- 
gyar ezredeknél evang. tábori papok is alkalmaztassanak, stb. 

A főclerus minden erejét megfeszítette a vítatás alatt, hogy 
e törvényjavaslat ellen, mint egyébkor, ugy most is több- 
séget nyerjen a maga részére. De, miképen mondók, Des- 
sewffy szabadelvűbb nézetei most diadalt arattak, s a világi 
főrendek közől alig csatlakoztak négy vagy ötnél többen az 
egyházhoz. A püspökök tehát lelkiösmeretökre hivatkozván, 
a többség határozata ellen óvást nyujtottak be a felső ház- 
nak; s a reversalisokra nézve különösen kijelentették : «hogy 
a vegyes házasságok tekintetében a jövőre, bár a világi tör- 
vény s hatóságok kötelezésének kellőleg meg fognak felelni, 
a házasság szentségének feladásánál mindazáltal oly módon 
járandnak el, miképen vallásuknak s egyházuknak jól értett 
s újabb időben ő szentsége által is állhatatosan védett elvei 
kivánják.» 

A főrendi többség s a rendek táblája ezen óvást természe- 
tesen nem vehette figyelembe, s azt nem is tekintette más- 
kép, mint annak egyszerű kijelentését, hogy a főrendi tábla 
kisebb része a többség által elhatározott törvénynek alkotá- 

1840. _ sához nem járult. A törvényjavaslat tehát valahára mégis 
fölterjesztetett a királyhoz. De a kormány válasza, mely csak 
az országgyűlés végnapjaiban érkezett meg, nem elégítette 
ki teljesen az ország rendeit; mert, bár nem volt is tagadó, 
kitérőleg mellőzte a törvényjavaslat megerősítését, állitván, 
hogy a tárgy fontossága több időt kiván annak vég elhatá- 
rozásához, mintsem hogy arra egyenes választ adhatna ; gon- 
doskodni fog azonban, hogy az minél elébb elintéztessék. A 
püspökök ugyanis, látván, hogy óvásuk sükeretlen, nehogy 
a világi hatalommal olyféle kellemetlen összeütközésbe jó- 
jenek, minőnek a külföldön a vegyes házasságok tárgyában 
több példái merültek fel, tudtára adták a kormánynak, mi- 
szerint a viszály lehető kiegyenlítése végett elhatározták, ke- 
belőkből egy püspököt Rómába küldeniök. A kormány tehát 
megvárni szándékozott a pápával tartandó értekezlet ered- 
ményét, s válaszát e miatt a következő országgyűlésre halasz- 
totta. A törvény meg nem erősítésének azon keserű viszályok 
lőnnek következményei, melyek, mint látni fogjuk, az ország- 
gyülés után, a vármegyék és egyházi kormány közt több 
éviglen folytak. 

A Tasdan W- A másik tárgyat, mely a vallási és szólásszabadsági ügy 
részvétének Mellett, mind hevesebben megújuló vitatkozások közt az egész 
kérdése. országgyűlésen keresztül huzódott, a városok országgyűlési 
szavazatának kérdése képezte. Már az 1790-ki nemzeti moz- 

galmak idejében élénk visszahatás jelentkezett a városok ke- 

belében a nemesség ellen azon korlátozás miatt, melynél 

fogva az összes polgári rend csak egy szavazatra szoríttatott 

az országgyűléseken. A városok polgárai akkoron nagy hévvel, 

sőt fenyegetődzve követeltek a magok számára méltányosabb 

s arányosabb részvételt a törvényhozásban. A királyhoz in- 

tézett egy feliratukban készebbeknek nyilatkoztak még alkot- 

mányos jogaikat is annak kezébe tenni le, mintsem e meg- 
szoritást túrni a nemesség részéről. E követelések e század 

első tizedeiben elcsöndesedtek ugyan; az 1825-ki ébredéssel 
azonban ezek is megújultak; s azóta nem volt országgyűlés, 

melyen a városok küldöttei mind erősbödő követeléssel, mind 
türelmetlenebbül ne sürgették volna, hogy miként a megyék 
mindegyike külön szavazattal bir: ugy a szabad királyi vá- 
rosoknak is egyenként külön szavazata legyen a törvényhozó 
testületben. 

Az ország rendei a városi küldöttek e követelését elvileg 
soha sem ellenzették ugyan; mielőtt azonban nekik a tör- 
vényhozásba nagyobb befolyást engednének, okvetetlen szük- 
ségesnek látták, a városi igazgatás szervezetét újjá alakítani. 
Különösen két oly körülmény forgott fenn a kir. városok 
szerkezetében, melyeknek átalakítása előtt nem csak nem 
hasznos, de mind az alkotmány mind a nemzetiség tekinteté- 
ben veszélyes lett volna a városoknak, melyek a megyékkel 
majdnem egyenlő számban voltak, több vagy épen egyenkénti 
szavazatot adni. A városi követek ugyanis nem, mint erede- 
tileg vala, az összes polgárságtól — ; hanem, az idők folytában 
támadt és szabálylyá lett visszaélés szerint, az igen csekély 
számu, legtöbb helyt százra sem menő, ugynevezett választott 
polgárság s a városi tanács által választattak ennek kebeléből. 
Minthogy pedig e városi igazgató testületek is szinte csak 
önmagok egészítették ki magokat, s választásukba az összes 
polgárságnak semmi befolyása sem volt: az ugy nevezett vá- 
rosi követek koránt sem képviselték a polgárság érdekeit. 
Mert ezen igazgató testületek, melyek a követi utasitást is a 
polgárság befolyása nélkül készítették, oly annyira függésben 
álltak a királyi helytartótanácstól s a kamarától: miszerint 
mindenben kénytelenek lévén ezek parancsait teljesíteni, 
követeik véleményszabadságát is kivétel nélkül a kormány 
érdekei szerint korlátolták. 

Ezen abnormis állapotok megszüntetése végett már az 
1825-ki országgyűlés nevezett ki egy országos bizottmányt, 
mely a városok rendezésének munkálatát előkészítené. E 
munkálat a többiekkel együtt már az 1832-ki országgyűlésre 
ki volt tűzve tanácskozás tárgyául; de, miként láttuk, a kor- 
mánynak akkor minden czélszerű reformot ellenző reactiója 

— 484. — következtében, a többi rendszeres munkálatokkal együtt tár- 
gyalatlanul maradt. A városi követek az 183"/,-ki ország- 
gyülésen, egyenkénti szavazati joguk helyreállítását, ható- 
ságaik bizonytalan időre halasztott rendezésétől felfüggesztve 
látni nem akarván, azt gyakran nagy hévvel követelték. De 
minthogy a rendek a szavazatok kérdésébe külön beereszkedni 
egyátaljában nem akartak; a városok rendezésének munká- 
latát pedig tárgyalni nem lehetett: felszólalásukat süker nem 
követte. A városok között az egyetlen Késmark tanácsa s 
választott polgársága birt akkoron elég tiszta felfogással s 
méltányossággal, belátni a rendek eljárásának helyességét; 
minek következtében még az országgyűlés folytában, 1835-ben, 
egy körlevél által szólítá fel a többi városok tanácsait : hagy- 
nának fel követeik feltételetlen szavazati jogának, mint előre 
látható, ezentúl is sükeretlen sürgetésével, mig már a városok 
rendezése tárgyalás alá nem kerül; hanem fordítanák arra 
minden törekvésüket, hogy e rendezés kérdése az ország- 
gyülésen mennél elébb szőnyegre kerüljön; addig is pedig 
ininden lehető módon ügyekeznének kebleikben ápolni a nem- 
zeti érdekeket, nehogy a rendek méltán vethessék szemeikre, 
miképen a városok jogait, azoknak rendezése előtt tágítani, 
magokkal az alkotmányos szabadság és nemzetiség érdekeivel 
sem férhet meg. 

De Késmark közönségének e józan felfogásból eredt kör- 
levele akkoron sem a többi városok hatóságainál nem talált 
rokonszenvre, sem a nyilvánosságnak s a sajtó szabadabb 
mozgásának hiányában nem juthatott köztudomásra; minél 
. fogva a városok szavazatának kérdésében, annyi más és oly 
fontos tárgyak mellett az 183"/,-ki gyülés alatt semmi válto- 
zás sem történt. A városi követek, felszólalásaik sükeretlensége 
következtében türelmöket vesztvén, egy zajos jelenet után ma- 
gok között azt határozták, hogy a gyüléseken, melyeken a 
törvényalkotásra kellő befolyást ugy sem birnak, többé mind- 
addig nem fognak megjelenni, mig szavazati joguk tényleg 
helyre nem állíttatik. Mielőtt azonban e határozatukat végre 

is hajtanák, hogy e lépésnek annál nagyobb súlyt szerezzenek, 
a szinte csak egy collectiv szavazatra szorított káptalani kö- 
veteket is felszólították a hozzájok csatlakozásra. Ha ekként 
mind a két rend odahagyja az országgyűlést, kétségkivül nagy 
zavar támadt volna a törvényhozásban. A megyék követei, 
mint a nemesi rend képviselői, csak magokra maradván, vagy 
kénytelenek voltak volna helyreállítani a városok és káptala- 
nok egyenkénti szavazatát; vagy, ha ezeket a kormány is 
pártolja, törvényesen nem folytathatták volna az országgyű- 
lést. De a káptalanok nem mertek ily fontos ügyben a magok 
belátása szerint cselekedni; s mielőtt a városok követeinek 
válaszolnának, két tagot küldtek kebelőkből Bécsbe, megtudni 
a kormány véleményét. Az urbéri törvények, örökváltság és 
szabad szólás miatt már különben is nagy lévén az országban 
az ingerültség, a kormány nem volt hajlandó azt újabb zava- 
rokkal öregbíteni : tűrelemre inté teháta káptalanok követeit, 
azzal biztatván őket, hogy a következő országgyűlésen külön- 
ben is szándéka gondoskodni a szavazati jog szabályozásáról. 
A káptalanok követei ennek következtében nem járultak a 
városi követek elhatározásához; s ugy aztán ezek sem látták 
tanácsosnak, megtenni a makacs lépést, mely a káptalanok 
követeinek részvéte nélkül nem igért eredményt, s magok is a 
következő országgyűlésre halaszták az orvoslatot. 

A jelen országgyűlésen tehát, mint mondók, ismét nagy 
hévvel megújúltak e tárgy felett a vitatkozások. A városi kö- 


vetek most is a városok hatóságainak rendezésétől függetlenül ` 


kivánták helyreállíttatni régi törvényes szavazatukat. De a 
rendek mindig csak azt válaszolták, hogy a törvényhozásbani 
részesülés joga nem a városi hatóságoknak, hanem a polgá- 
rok közönségének adatott meg törvényeink által: mig tehát 
a városok akként nem rendeztetnek, hogy követeik ne egye- 
dül a hatóság által, mint most történik, hanem a polgárok 
összesége által választassanak s utasíttassanak, mind addig a 
fenálló gyakorlattól el nem állhatnak. A városi követek közt 
e miatt mind nagyobb lett az ingerültség. Minden alkalmat 

megragadtak keserű panaszaik előadására, s bár mi tárgy 
forgott is szőnyegen, mihelyt szóhoz juthattak, azonnal és 
örökösen csak sérelmeikről szónokoltak; a fenforgó tárgyak- 
ban pedig szavazni sem akartak, mig egyenként nem szavaz- 
hatnak. Ezen ingerültség, mely a legfontosabb ügyek tár- 
gyalását is minduntalan megzavará, nem ritkán megakasztá, 
végül arra indította a rendek néhányait: hogy miután saját 
erősítésők végett, különben is szivökön feküdt a negyedik 
rend törvényes képviseltetésének szabályozása, inditványt 
tegyenek: miszerint a kir. városok belső viszonyainak s tör- 
vényhozási részvétének elrendezése iránt egy választmány 
még ezen országgyűlésre adjon be kimerítő munkálatot. Ele- 
inte ezt a többség nem akarta ugyan elfogadni; sőt még a 
városok követei közől is többen szólottak ellene; utóbb azon- 
ban a határozat ez iránt mégis megtétetett. De sokkal inkább 
el valának a rendek foglalva a szólásszabadság s más, halasz- 
tást nem türő, fontos tárgyakkal, mintsem hogy e munkálatot 
elkészíthették volna. Az országgyűlés vége felé tehát az lőn 
határozattá, hogy e tárgyban egy országos bizottmány kül- 
dessék ki, mely a jövő országgyűlésre kész munkát adjon be; 
a kormány pedig egy feliratban megkéretett, hogy e tárgyat 
a királyi előadásokban tűzze ki tanácskozásra. De a kormány 
e feliratot is hallgatással mellőzte. A városok kérdése ezen- 
túl, mint látni fogjuk , az országgyűlés után is egyikét tette 
azon tárgyaknak, melyek legélénkebben foglalkodtaták a köz- 
véleményt. 

Ezen oly heves, az egész országgyűlésen keresztül huzó- 
dott vitatkozások s a már említett közhasznu törvények mel- 
lett még különösen két tárgyat kell megemlítenünk, hogy 
kiegészíttessék a kép, melyet ezen országgyülésről vázoltunk. 
E két tárgy egyikét a nemzetiség és nemzeti nyelv, másikát 
a nevelés tárgya tette. 

Az elsőre nézve, igen fontos volt a haladás ezen ország- 
gyülésen. Miután a honi nyelv a mult országgyűlésen lerázta 
már az idegen latin igáját, s törvényeink eredeti nyelve lett, 

újabb lelkesedéssel ügyekezett a nemzet azt a közigazgatás 
minden ágaiba kivétel és megszorítás nélkül behozni s a ha- 
zában mindenütt terjeszteni s emelni. Már az országgyűlés 
megnyitásakor inditványt tettek a rendek, hogy azon küldött- 
ség, mely a király és királyné üdvezlésére kineveztetett, ma- 
gyar nyelven járjon el megbízatásában. Miután az inditványt 
mind a főrendek, mind a nádor által eleve megkért király 
elfogadták, az üdvezlés csakugyan honi nyelven történt. Szá- 
zadok óta most üdvezelte először királyát a magyar a maga 
nemzeti nyelvén. Későbben, midőn a tanácskozások megkez- 
dettek, a királyhoz küldendő feliratokat is, mik eddig magyar 
s latin nyelven tétettek, egyedül az elsőn határozta készíteni 
a rendek táblája. A válasz, mely ez iránt a kormánytól ér- 
kezett, megengedő lévén, kitörő lelkesedéssel fogadtatott a 
nemzettől, mely ekként három század mulva elérte valahára, 
hogy fejedelméhez mind szóval mind irásban honi nyelven 
szólhasson. 

A rendek, e süker által felbátorítva, utóbb egy feliratuk- 
ban mind azt elejébe terjesztették a királynak, mit még a 
nemzet méltányosan kivánhatott a maga nyelvének tárgyában. 
Kérték egyebek közt, hogy a törvények a jövőben egyedül 
magyar nyelven szerkesztessenek; a helytartótanács és az 
udvari kanczellária minden iratait, még körleveleit is e nyel- 
ven bocsássa ki; a magyar ezredeknél a vezénylet magyarul 
folyjon, s tisztekké egyedül magyar koronai alattvalók alkal- 
maztassanak; az iskolák és tanitás nyelve magyar legyen; 
szóval, hogy a közállam rendszerének minden ágaiban a latin 
és német helyett a magyar nyelv tétessék országos nyelvvé. 
E kivánatok nagyobb része azonban már teljesítetlenül ma- 
radt , s csak kevesekre nézve volt kedvező a királyi válasz. 
Minthogy nem csak utóbb, midőn az országban lakó némely 
idegen népiségek ellenségesen álltak szemközt a magyarral ; 
hanem már e korban is mind hangosabbá kezdett lenni még 
némely magyar hazafiak részéről is a vád, miszerint a honi 
nyelv terjesztése iránti buzgalom túlságosnak állíttatott, a 

nemzet igazolása végett, ím álljon itt egész terjedelmében a 
megalkotott törvényczikkely. Megemlítvén, hogy a király meg- 
egyezett, miképen ezentúl mind az országgyűlés mind az 
ország határaiban létező törvényhatóságok magyarul szer- 
keszszék a legfelsőbb helyre teendő felirásaikat, igy folytatja 
az új törvény : 

«3. §. A királyi helytartótanács nem csak intéző, hanem 
körleveleit is az országbeli minden törvényhatóságokhoz ma- 
gyar nyelven bocsássa. 

c 4. §. Az egyházi törvényhatóságok a világi törvényható- 
ságokkal s ezek egymással levelezéseiket, az ország határain 
belől, egyedül magyar nyelven tartoznak folytatni. 

«5. §. A magyar kir. udvari kamara a hozzá magyar nyel- 
ven iró törvényhatóságokkal ugyanazon nyelven levelezzen. 

«6. §. A káptalani kiadásoknak kezdő és befejező szaka- 
szait, valamint a tárnoki széknek ítéleteit is magyar nyelven 
kell szerkeszteni. 

c 7. §. Oly helyeken is, hol a gyülekezethez szent beszédek 
magyar nyelven nem tartatnak , a jelen országgyűlés bere- 
kesztésétől számítandó három évek mulva az anyakönyvek 
magyar nyelven irassanak. 

c 8. §. Ezentúl minden vallásbeli különbség nélkül plébá- 
nosoknak, egyházi szónokoknak, káplánoknak és segédeknek 
olyanok alkalmaztassanak, kik a magyar nyelvet tudják. 

«9. §. Ő Felsége kegyelmesen rendelkezni fog, bogy a 
magyar nyelvnek tudása a katonai véghelyeken is gyarapit- 
tassék, s a magyar ezredeknek kormányai a magyar törvény- 
hatóságokkal magyar nyelven levelezzenek. 

«40. §. Az országos pénztárak kezelésérőli számadások 
magyar nyelven folytattassanak. 

c11. §. Ő Felségének megegyező kegyelmes akaratjával a 
Magyarországban és ahhoz kapcsolt részekben kinyomtatott 
minden munkákból a magyar tudós társaságot egy példány 
illeti. ə 

Ezen törvények miatt, bármi szerények és hiányosak is 

azok, tekintve mind azt, mi még a nemzet méltányos kiván- 
ságaiból teljesítetlen maradt, valamint azok tárgyalásakor 
heves vitákat keltettek fel Horvátország követei: ugy az or- 
szággyűlés után is, mint látni fogjuk, mind ingerültebb viszá- 
lyokat okoztak a magyar nemzetiség ellenségei. 

A nyelv és nemzetiség terjesztésének érdekében szükséges- 
nek látták még az ország rendei, hogy, miután Pest városá- 
nak hatósága a magyar nemzeliség iránt eddigelé oly kevés 
buzgalmat tanusított, miszerint a városi szinházban idegen, 
német társaságot ápolt, s a magyar színészet felvirágzását a 
fővárosban eddig csak Pest megye s egyesek segítették áldo- 
zataikkal: ezen intézet biztos megalapitására s kifejlesztésére 
450 ezer ezüst forintot ajánljanak. 

Midőn a nevelés tárgyát megemlítjük, nem azért teszszük 
azt, mintha abban ezen országgyűlés a mult koriaknál több 
sükert volt volna képes felmutatni; hanem egyedül azért, 
hogy a kormánynak ezen oly igen fontos ügybeni eljárása 
kellő világításban tűnjék elő. A mult országgyülés rendei egy 
országos választmányt akartak kinevezni, mely a népnevelés, 
különösen az ipariskolák s egy polytechnicum tárgyában ki- 
merítő véleményt készítsen. Mint láttuk, a kormány akkor 
ebben nem egyezvén meg, az országgyűlés végnapjaiban azt 
válaszolta : hogy a királv fejedelmi kötelessége szerint fog gon- 
doskodni a rendek által javaslatba hozott intézetek felállitá- 
sáról; miért is a javaslott törvényre semmi szükség sincsen. 
Említettük, mily nagy és méltó volt akkor e miatt a rendek 
ingerűltsége, kik meggyőződve voltak, hogy a nevelés szabá- 
.yozása a leglényegesb nemzeti jogok közé tartozik. Voltak 
mindazáltal többen, kik hitték, hogy a kormány oly határo- 
zottan tett igéretét teljesítendi s valahára már kipótolandja 
régi mulasztásait. És valóban, a kormány meg is bízta volt 
a budai tanulmányi bizottmányt, s különösen annak tudós 
elnökét, báró Mednyánszkv Alajost, a tervek kidolgozásával. 
De fájdalom, nem sokára kétségtelenné lőn, hogy mind ez 
csak arra volt számítva, hogy a nemzet ingerültsége némileg 

csilapodjék ; de semmi komoly szándék nem létezett Bécsben, 
a kor és szükség kivánatai szerint javítani az oly igen elha- 
nyagolt köznevelést. A tanulmányi bizottmány, elnökének 
buzgó közremunkálásával, a tervet mielőbb elkészítette. De, 
bár az sok czélszerűl foglalt is magában, ésa létező állapo- 
tok számos hibáit s hiányait képes volt volna pótolni s javi- 
tani, módositás ürügye alatt több ízben visszaküldetett. Ek- 
ként ismét három év folyt le a nélkül, hogy valami történt 
volna a kormány részéről, a nemzet hő kivánságának kielé- 
gitésére. A jelen országgyűlés rendei tehát ismét fájdalmasan 
szólaltak fel a fontos tárgyban; s nehogy valamely királyi 
válasz által már az előmunkálatokban és a javaslat készitésé- 
ben is meggátoltassanak : egy kerületi bizottmányt választot- 
tak annak kidolgozására. A munkálat azonban a számos és ha- 
lasztást szinte nem tűrő más köztárgyak özönében oly későre 
készülhetett csak el, hogy azt a rendek , fájdalom , már ta- 
nácskozás alá sem vehették, s a jövő országgyűlésre kény- 
szeríttettek halasztani. 

Hasonló sükeretlenségre volt kárhoztatva az oly rég és 
buzgón óhajtott Ludovicæum katonai növelde megnyitásának 
kérdése is. A nagyszerű épület már több évek óta készen, 
de néptelenül állott a fővárosban. A mult országgyűlésen a 
rendek már a költséget is megajánlották, mi még szükséges- 
nek mondatott annak felállítására ; midőn azonban a kormány 
a nemzet azon jogát, hogy az intézet nevelési rendszerének 
megállapításába beleszóljon, s a tanulmányoknak legalább 
egy része magyar nyelven taníttassék, megtagadva, csak az 
ajánlott öszveget akarta elfogadni, a rendek is visszavették 
az ajánlatot. Ezen ajánlat a fentebbi feltétel alatt jelenleg 
ismét megújíttatott ugyan; de mivel a kormány azt most 
válaszára sem méltatta : az intézet, melyre egyesek félszázad 
óta oly jelentékeny áldozatokkal járultak, most sem állha- 
tott fel. 

Egy büntető törvénykönyv kidolgozásával nem csak a mult 
század végén, de 1825 óta is sokat foglalkodtak az ország 

rendei. S már nem csak két munkálat állott készen, melyeket 
az 1791-ben és 1827-ben kinevezett országos választmányok 
mutattak be; hanem a mult országgyűlés alatt ezen feladat 
majdnem egy egész évig állandó tárgyát tette a kerületi 
ülések tanácskozásainak. A büntető eljárást ezen előmunká- 
latok után megjavítani most már nem csak könnyebb, hanem 
tekintve annak hibáit s hiányait, halaszthatlan feladatává is 
lőn törvényhozásunknak. A közvéleménynek ez iránt oly 
követelő volt már szózata, hogy azt az országgyűlés sem 
mellőzhette volna, ha minden egyebet háttérbe nem szorít a 
szólásszabadsági és vallási sérelem. De a felett, hogy egy 
ilyféle terjedelmes codex kidolgozására. jelenleg hiányzott az 
idő, különben is oly körülmény merült fel e tárgy tekinteté- 
ben, melynél fogva tanácsossá is lőn azt a jövő országgyű- 
lésre halasztani. Néhány hónappal az országgyűlés előtt két 
irodalmi munka jelent meg a fogházak javitása körül, melyek 
egy, eddig igen kevéssé ismert térre fordították a közönség 
figyelmét. Azon javító rendszereket fejtegették e munkák, 
melyek az egyesült észak -amerikai státusokban oly nagy 
sükerrel kezdettek alkalmaztatni. Eötvös József és Szemere 
Bertalan, a hazának fiatal, de már is kitünő tehetségei, 
amaz a hallgató, emez a magányrendszert oly fontos okokkal 
ajánlotta a nemzetnek, hogy mind közönségesebbé kezdett 
válni azon vélemény, miszerint a fogházakat, mik nálunk 
eddig csak a szenvedés helyei, sőt számtalan esetben a bűn 
iskolái voltak, az új büntető törvénykönyv megalkotása alkal- 
mával, az egyik vagy a másik rendszer szerint, javító intéze- 
tekké kell átalakítani. Az ország rendei tehát e meggyőző- 
désben egy országos választmányt neveztek ki mind a két 
tábla kitünőbb egyéniségei közől, mely a büntető s javító 
rendszer behozása iránt kimerítő véleményt adjon ; egyszers- 
mind pedig javaslatot készítsen a felől is, hogy e javító bör- 
tönintézetek mellett, gyakorlati alkalmazás tekintetében minő 
változtatásokat kelljen tenni a büntető törvénykönyv tervé- 
ben? Meghagyatott a választmánynak, hogy munkáját a leg- 


1840. 


HZR Negyedik könyv. V. Ferdinánd első kormányévei. 


1840. — közelebbi országgyülésnek múlhatatlanul bemutassa; neni 
csak azért pedig, mivel a börtönjavitás ügye köz megegve- 
zéssel egyik első rendű haladási kérdésül tüzetett ki; hanem 
azért is, mivel mindenki reménylhette, hogy a büntető tör- 
vénykönyv kimerítő tárgyalásánál a nemzeti jogok sérelme 
nélkül tanácskozás alá vétethetnek azon törvények is, melyek 
a felségsértésnek s hűtelenségnek eseteit s a politikai vétségek 
egyéb nemeit tárgyazzák, s melyeknek elégtelenségéről, a mult 
évek szomorú cseményei s a szólásszabadsági sérelemről e 
gyülésen lefolyt ingerült s keserű viták következtében, min- 
denki meggyőződött. 

A maTi Az amnestia, mely a fenforgott politikai vétségek tekinte- 

tében május 1-jén kihirdettetett, miként előadtuk, a hosszu 

heves viták után kiengesztelődést hozott elő egy részről a 

rendek, másról a kormány és főrendek között. Az ország- 

gyűlés azután e közönséges öröm befolyása alatt néhány nap 

Maj 13. múlva befejeztetvén, azon reménynyel oszlottak szét az or- 

szág rendei, hogy, megszűnvén a kormánynak kényuralmi 

rendszere, mind a nemzetiség mind a korszerű reformok 

tekintetében biztosabban s nyugottabb kebellel nézhet a 
nemzet a jövő elébe. 

Az országgyűlést élénk megyei gyülések váltották fel, me- 

lyeken az új törvények kihirdettettek, s a követek küldőiknek 

Újonczállitás. jelentést tettek törvényhozási eljárásukról. Majd az újoncz- 

állitás foglalkodtatá a nemzetet. Az újonczállitás, mivel most 

a béke idején ritkábban, körülbelől minden tiz évben egyszer, 

fordult elő ; s mivel a nemzet, mely e terhet állandólag mind- 

eddig nem vállalta el, hanem csak subsidium gyanánt ajánlotta 

meg az újonczokat, a katonaállitás rendszerét eddigelé ki 

nem dolgozta, — mindig igen fontos esemény volt a köz- 

életben. Hajdan az: ki soroztassék be az újonczok közé? 

egyedül a tisztviselők önkényétől függvén, s a beirottak ki- 

állítására nem ritkán erőszakos fogdosás 15 alkalmaztatván, 

az újonczállitás többnyire zajos jelenetekre s még több pa- 

naszokra adott okot. Jelenleg az országgyűlés, e zavaroknak 

s önkénynek elejét veendő, az újonczok kiállításának mód- 1840. 
szeréül a katonaságra alkalmas ifjak közti sorshuzást tűzvén 
ki, az egész ügy rendben és csöndesen folyt le az országban. 
Azokra nézve, kiket a sors ért, .a helyettesítés általában meg 
lévén a törvény által engedve: az jobbára mindenütt, sok 
helyt nagy mértékben alkalmaztatott. Voltak helyek, hol a 
reájok kivetett újonczöszveg sorshuzás nélkül, egyedül ön- 
kénytesekből lőn kiállítva; más helyeken a birtokosabbak 
szinte a sorshuzás előtt önkényt fogadtak besorozandó újon- 
czokat; ismét másutt egyesületek alakultak, melyek az aláirt 
öszvegekből fogadták meg a község által kiállitandó újon- 
czokat. A díj, mely által a helyettesítés történt, az ország 
külön vidékei szerint igen különböző vala: mig a felső né- 
pesebb és szegényebb megyékben 80—120 ftért is elegen 
ajánlkoztak katonáknak, az alsó néptelenebb s gazdagabb 
megyékben, kivált pedig a városokban, 400—500 pftot is 
kellett fizetni a helyettesített újoncznak. Például Somogy 
megyében a reá esett 774 újonczból 420 helyettesíttetett, 
összesen 65,000 pfton. 

Mialatt a megyei s városi hatóságok az újonczállítással fog- Vatna 
lalkodtak, a kormány az új hiteltörvények rendelete szerint tása. 
a váltótörvényszékeket állitotta fel. E váltótörvények az első 
lépést képezték az ősiség eltörlésére, s ekként birtokviszo- 
nyaink teljes felszabaditására. A birtokos nemeseknek teljes 
szabadságokban állott ugyan magokat alája nem vetniök e 
törvényszékeknek, melyek a nemesi s ősiségi jogokat itéle- 
teikben semmi tekintetbe sem vették; de miután ezentúl hi- 
telre számot sem tarthatott, ki magát a váltótörvénynek alája 
nem vetette: lassanként ezzel is megbarátkozott s önként 
mondott le kiváltságairól a kölcsönre szorult nemesség. Meg 
kell azonban vallani, hogy e törvényszékek egynémely ité- 
letei, melyek szerint a nemes ősi birtokában is csak ugy el- 
marasztaltatott, mintha az kiváltságtalan polgári birtok volt 
volna, nagy és mély benyomást okozott a nemességnek ki- 
váltságait még egyre bálványozó részére. 5 nem volt ritkaság 

1840. — heves kikeléseket hallani az új törvények ellen, melyek, mint 





mondák, a nemest tönkre teszik és csak a zsidóknak kedvez- 
nek. Fordúltak ugyan elő némely esetek, melyekben volt 
némi alapja a kiváltságosak ilyféle panaszainak. De.miután 
néhányak kárából ezek is szemesebbekké, vigyázóbbakká let- 
tek; s a következő országgyűlés az új törvény némely hiá- 
nyait is megjavította: lassanként a nemes is megszokta a 
hitel ama leglényegesebb elvét, hogy pénzforgalomban nincs 
helye a kiváltságnak. 

e helyett 
elfojtották 

tetéle 
rendszere 

anyanyalvén 

elfojtotta 

ifjusághoz 

